Cheaming/KHEED · Datasets at Hugging Face

id stringlengths 36 36	title stringlengths 8 2.31k	content stringlengths 4 21.7k	datetime stringdate 1478-01-28 12:00:00+0700 2025-05-08 14:01:23+0700	domain stringclasses 9 values	url stringlengths 31 236
755bb3e5-513c-4de0-9bcb-c6596da0e203	នៅតាមកសិដ្ឋានចិញ្ចឹមសត្វគោ និងតាមគ្រួសារ បញ្ហាជំងឺកូវីដ១៩ មិនប៉ះពាល់ទាំងស្រុងនោះទេ នៅខេត្តបាត់ដំបង	បាត់ដំបង៖ នៅតាមកសិដ្ឋានចិញ្ចឹមសត្វគោ និងតាមគ្រួសារ មិនបានរងផល ប៉ះពាល់ ដល់ការបង្កើនការចិញ្ចឹមគោ សម្រាប់លក់សាច់ តាមកសិដ្ឋានក្នុងខេត្តបាត់ដំបងនោះទេ ខណៈបញ្ហាជំងឺកូវីដ១៩ នៅតែមានការរីករាលដាល និងធ្វើឲ្យមានការព្រួយបារម្ភនៅលើពិភពលោក ប៉ុន្តែបញ្ហាជំងឺដ៏កាចសាហាវនេះ និងទីផ្សារមានការថយចុះបន្តិចប៉ុណ្ណោះ។ បុរសម្នាក់ឈ្មោះ ខាស៊ូគិ ម៉ាត់ស៊ូម៉ូតុជាជនជាតិជប៉ុន ម្ចាស់ភាគហ៊ុនចិញ្ចឹមគោ ក្នុងកសិដ្ឋានអានស៊ិន ស្ថិតក្នុងឃុំឈើទាល ស្រុកបាណន់ បានមានប្រសាសន៍ តាមរយៈអ្នកបកប្រែថា ដោយសារបញ្ហាជំងឺកូវីដ១៩ បានធ្វើឲ្យកន្លែងចិញ្ចឹមគោសម្រាប់លក់សាច់មួយចំនួន បានផ្អាកនូវអាជីវកម្មរបស់ខ្លួន ប៉ុន្តែសម្រាប់កសិដ្ឋានអានស៊ិន យល់ឃើញថានេះជាឱកាស ទោះទីផ្សារមានការថយចុះ ប៉ុន្តែ ពលរដ្ឋនៅតែមានតម្រូវការ ហើយពួកគាត់នៅតែបន្តទិញសាច់គោបរិភោគ។ កាលពីមិនទាន់មានបញ្ហាជំងឺកូវីដ១៩ ក្នុងកសិដ្ឋានអានសិន មានគោក្នុងទ្រុងជាង ៧០០ក្បាល។ បច្ចុប្បន្ននៅសល់តែជាង ១៥០ក្បាលប៉ុណ្ណោះ និងទោះបីបញ្ហាកូវីដនៅតែមានការរីករាលដាលក៏ដោយ កសិដ្ឋាននឹងបង្កើនការចិញ្ចឹមរហូតដល់ជាង ១០០០ក្បាល ហើយណាមួយ នៅពេលស្ងប់ជំងឺនេះ ក៏វាបានផ្ដល់ឱកាសល្អ ព្រោះទីតាំងរបស់លោក បានចាប់ផ្ដើមមុនគេ ក្នុងការពង្រីកការចិញ្ចឹមនេះ។ លោក ធី រ៉ាវុធ ជាម្ចាស់កសិដ្ឋានអានស៊ិនដែរនោះ បានមានប្រសាសន៍ថា ការចាប់ផ្ដើមប្រមូលទិញគោ សម្រាប់ដាក់ក្នុងក្រោលបន្ថែមនេះ ក៏មិនបានទិញឲ្យទូលំទូលាយដូចមុននោះដែរ ដោយសារបច្ចុប្បន្នជារដូវភ្លៀងធ្លាក់ ធ្វើឲ្យតំបន់ខ្លះក៏មានផ្ទុះជំងឺអ៊ុតក្ដាមលើសត្វគោក្របី ដែលបញ្ហានេះក៏បានធ្វើឲ្យមានការព្រួយបារម្ភ ។ ទោះបីយ៉ាងណា កសិដ្ឋានរបស់លោក នៅតែបង្កើនការចិញ្ចឹមគោ ឲ្យស្របតាមគោលដៅ និងមួយវិញទៀត នៅពេលខាងមុខ នឹងមានការកាត់បន្ថយការប្រើប្រាស់ចំណីសម្រេច ឲ្យគោស៊ីចំណីផលិតដោយខ្លួនឯង មានកន្ទក់ ស្មៅ ពោតក្រហម ដំឡូងមីជាដើម ដើម្បីកាត់បន្ថយការចំណាយ ខណៈការចិញ្ចឹមបច្ចុប្បន្ន ឲ្យវាស៊ីចំណីសម្រេច ៥០ភាគរយ និងចំណីលាយកសិផល ៥០ភាគរយ ។ គួរបញ្ជាក់ថា កសិដ្ឋានអានស៊ិន គឺជាទីតាំងចិញ្ចឹមគោលក់សាច់ដ៏ធំមួយ ក្នុងខេត្តបាត់ដំបង សម្រាប់ផ្គត់ផ្គង់ទីផ្សារក្នុងស្រុក និងនាំទៅប្រទេសជិតខាង ដោយកសិដ្ឋាននេះមានចិញ្ចឹមគោ ៣ប្រភេទ មានខ្មែរ គោប្រាម៉ាន់ និងគោឆាឡេ ហើយផ្ដល់ការងារដល់ពលរដ្ឋនៅក្នុងតំបន់នេះ ឲ្យមានការងារធ្វើផងដែរ៕	2020-06-23T18:07:52+07:00	cen.com.kh	https://cen.com.kh/archives/218908.html
08b6a7cc-51ae-4f77-acdc-efd31076d52d	សមាជិកក្រុមយុទ្ធនាការបោះឆ្នោតលោក ដូណាល់ ត្រាំ ឆ្លងជំងឺ COVID-19 កំឡុងការជួបជុំនៅរដ្ឋ Oklahoma (Video inside)	សមាជិកពីរនាក់បន្ថែមទៀត នៃក្រុមរៀបចំយុទ្ធនាការបោះឆ្នោតរបស់ប្រធានាធិបតីអាមេរិកលោក ដូណាល់ ត្រាំ ដែលបានចូលរួមរៀបចំការជួបជុំ ជាមួយអ្នកគាំទ្ររបស់លោកនៅឯទីក្រុង ធូលសា (Tulsa) នៃរដ្ឋ អូក្លាហូម៉ា (Oklahoma) កាលពីចុងសប្តាហ៍កន្លងទៅនេះត្រូវបានធ្វើតេស្តរកឃើញថា មានផ្ទុកជំងឺ COVID-19។ នេះបើតាមការចេញផ្សាយដោយសារព័ត៌មាន CNA នាព្រឹកថ្ងៃអង្គារ ទី២៣ ខែមិថុនា ឆ្នាំ២០២០។ លោក ធីម មើថស់ (Tim Murtaugh) ដែលជាប្រធានផ្នែកទំនាក់ទំនងនៃយុទ្ធនាការបានគូសបញ្ជាក់ថា បុគ្គលិកទាំង ០២នាក់ទៀតដែលជាសមាជិកក្រុមពិសេស សម្រាប់ការរៀបចំកម្មវិធីជួបជុំជាមួយអ្នកគាំទ្រ ពិតជាបានរកឃើញថា មានផ្ទុកជំងឺ COVID-19 ប្រាកដមែន។ ប៉ុន្តែលោកបានសង្កត់ធ្ងន់ថា ពួកគេទាំងពីរនាក់នោះ គឺបានពាក់ម៉ាសត្រឹមត្រូវណាស់ នៅក្នុងកំឡុងដែលពួកគេចូលរួមព្រឹត្តិការណ៍ខាងលើ។ គួរជម្រាបថា កាលពីថ្ងៃសៅរ៍ចុងសប្តាហ៍កន្លងទៅនេះ ប្រធានាធិបតីអាមេរិកលោក ដូណាល់ ត្រាំ បានរៀបចំកម្មវិធីជួបជុំអ្នកគាំទ្ររបស់លោក នៅឯទីក្រុង Tulsa នៃរដ្ឋ Oklahoma បើទោះបីជាអ្នកជំនាញផ្នែកសុខាភិបាល បានព្រមានពីហានីភ័យខ្ពស់នៃការឆ្លងរីករាលដាលជំងឺ COVID-19 ជាលក្ខណៈទ្រង់ទ្រាយធំក៏ដោយ។ នៅប៉ុន្មានម៉ោងប៉ុណ្ណោះ មុនពេលដែលកម្មវិធីជួបជុំខាងលើបានចាប់ផ្តើម សមាជិកនៃក្រុមរៀបចំយុទ្ធនាការបោះឆ្នោតរបស់លោក ត្រាំ ចំនួន ០៦នាក់រួចស្រេចទៅហើយត្រូវបានគេរាយការណ៍ថា មានលទ្ធផលតេស្តវិជ្ជមានចំពោះ COVID-19៕	2020-06-23T17:36:00+07:00	freshnewsasia.com	https://m.freshnewsasia.com/index.php/en/internationalnews/163166-2020-06-23-03-36-18.html
5ce7a2a5-6b20-4fb6-b291-661da6d746df	TOP NEWS: ក្រសួងសុខាភិបាលរកឃើញអ្នកកើតជំងឺកូវីដ១៩ម្នាក់ថ្មីទៀត ជាការនាំចូលពីសហរដ្ឋអាមេរិក (Video inside)	ក្រសួងសុខាភិបាល នៅព្រឹកថ្ងៃទី២៣ ខែមិថុនា ឆ្នាំ២០២០នេះ បានចេញសេចក្តីប្រកាសព័ត៌មាន បញ្ជាក់ពីការរកឃើញអ្នកកើតជំងឺកូវីដ១៩ មួយនាក់ថ្មីទៀត លើបុរសជនជាតិខ្មែរ សញ្ជាតិអាមេរិក ធ្វើដំណើរពីអាមេរិកត្រឡប់មកកម្ពុជា។ នេះបើតាមសេចក្តីប្រកាសព័ត៌មានដែលបណ្តាញព័ត៌មាន Fresh News ទើបទទួលបានមុននេះបន្តិច។ ក្រសួងសុខាភិបាលបញ្ជាក់ថា បុរសខ្មែរ មានសញ្ជាតិអាមេរិកកាំងនេះ មានអាយុ៦៦ឆ្នាំ (រស់នៅសហរដ្ឋអាមេរិក) មានអាសយដ្ឋានស្នាក់ នៅភូមិដំណាក់ប្រា សង្កាត់ស្ទឹងមានជ័យ ខណ្ឌមានជ័យ រាជធានីភ្នំពេញ ជាអ្នកធ្វើដំណើរមកពីសហរដ្ឋអាមេរិក មកដល់កម្ពុជានៅថ្ងៃទី២១ ខែមិថុនា ឆ្នាំ២០២០ ទទួលបានលទ្ធផលតេស្តវិជ្ជមានវីរុសកូវីដ-១៩ បច្ចុប្បន្ន ត្រូវបានដាក់ឱ្យសម្រាកព្យាបាលនៅមន្ទីរពេទ្យមិត្តភាពខ្មែរ-សូវៀតរួចហើយ។ ក្រសួងបានបញ្ជាក់ឲ្យដឹងទៀតថា ជើងហោះហើរដែលរកឃើញបុរសជនជាតិខ្មែរមានជំងឺកូវីដ១៩នេះ មានអ្នកដំណើរសរុបចំនួន ១១២នាក់ (ស្ត្រី ៤១នាក់ និងបុរស ៧១នាក់) ហើយក្នុងចំនួននេះមានជនជាតិខ្មែរចំនួន៨៩នាក់ (ស្រី ៣៥នាក់) និងជនបរទេសចំនួន២៣នាក់ (ស្រី ៦នាក់)។ អ្នកដំណើរដែលមានលទ្ធផលតេស្តអវិជ្ជមានវីរុសកូវីដ-១៩នោះ ត្រូវបានដាក់ឱ្យធ្វើចតាឡីស័ក ចំនួន១៤ថ្ងៃ នៅមណ្ឌលចត្តាឡីស័កជម្ពូវ័ន១ (សម្រាប់អ្នកដែលមិនមានលទ្ធភាពបង់ថ្លៃសណ្ឋាគារ) និងសណ្ឋាគារមួយក្នុងទីក្រុងភ្នំពេញ (សម្រាប់អ្នកដែលជ្រើសរើសយកការបង់ថ្លៃសណ្ឋាគារ) ដើម្បី តាមដានសុខភាពបន្តសទៀត។ សូមជម្រាបថា គិតត្រឹមព្រឹកថ្ងៃទី២៣ ខែមិថុនា ឆ្នាំ២០២០នេះ អ្នកមានវីរុសកូវីដ-១៩ ដែលបានរកឃើញទាំងអស់នៅទូទាំងប្រទេស សរុបចំនួន ១៣០នាក់ (ស្ត្រី ៣៩នាក់ និងបុរស ៩១នាក់)។ ចំនួនអ្នកព្យាបាលជាសះស្បើយសរុបទូទាំងប្រទេស មានចំនួន១២៧នាក់ (ស្មើនឹង ៩៧.៦៩% ធៀប នឹងចំនួនអ្នកមានវីរុសកូវីដ-១៩ទាំងអស់) នៅក្នុងចំនួននេះមានស្រី ៣៩នាក់ និងបុរស៨៨នាក់ អ្នកកំពុងសម្រាកព្យាបាលនៅក្នុងមន្ទីរពេទ្យមិត្តភាពខ្មែរ-សូវៀត មានចំនួន០៣នាក់ ក្នុងនោះមានបុរសជនជាតិខ្មែរ ដែលបានវិលត្រឡប់មកពីប្រទេសឥណ្ឌូណេស៊ី, បុរសជនជាតិខ្មែរ វិលត្រឡប់មកពីប្រទេសម៉ាឡេស៊ី និងបុរសខ្មែរ មានសញ្ជាតិអាមេរិកកាំង ដែលបានធ្វើដំណើរមកពីសហរដ្ឋអាមេរិក៕	2020-06-23T15:44:00+07:00	freshnewsasia.com	https://m.freshnewsasia.com/index.php/en/localnews/163154-2020-06-23-01-44-38.html
9af0670e-d65c-4e35-bd60-5406a31c54c5	ចូលរួមរំលែកទុក្ខផង! ម្តាយបង្កើតរបស់កីឡាប្រដាល់ អេ ភូថង បានទទួលមរណភាព ដោយសារជំងឺមហារីក	ម្តាយបង្កើតរបស់កីឡាប្រដាល់ អេ ភូថង បានទទួលមរណភាពនៅព្រឹកថ្ងៃទី២៣ ខែមិថុនា ឆ្នាំ២០២០ វេលាម៉ោង ៧៖៤៦ នាទី ក្នុងអាយុ ៥៩ឆ្នាំ ដោយសារមានជំងឺមហារីកធ្ងន់ធ្ងរ។ ចំពោះដំណឹងមរណភាពរបស់ម្ដាយកីឡាប្រដាល់ អេ ភូថង បានធ្វើឲ្យមហាជនជាច្រើនសម្តែងការសោកស្តាយ និងចូលរួមរំលែកទុក្ខចំពោះក្រុមគ្រួសារលោក ជាបន្តបន្ទាប់ តាមរយៈបង្ហោះសារហ្វេសប៊ុកផងដែរ។ គួរជម្រាបថា ម្តាយរបស់កីឡាប្រដាល់អេ ភូថង ដែលមានជំងឺមហារីកក្បាលធ្ងន់ធ្ងរដំណាក់កាលចុងក្រោយ បានចាកចេញពីពន្ធនាគារហើយ កាលពីថ្ងៃទី២០ ខែមីនា ឆ្នាំ២០២០នេះ បន្ទាប់ពីទទួលបានការលើកលែងទោសពីព្រះមហាក្សត្រ៕	2020-06-23T12:01:16+07:00	kbnnews.com	https://kbn.news/archives/168471
c3be346f-eae9-4393-a656-bdd1a2ff4d9d	សម្ដេច ស ខេង អញ្ជើញដឹកនាំកិច្ចប្រជុំឆ្លងផែនការសកម្មភាពឆ្នាំ២០២០ របស់អគ្គនាយកដ្ឋានពន្ធនាគារ	សម្ដេចក្រឡាហោម ស ខេង ឧបនាយករដ្ឋមន្ត្រី រដ្ឋមន្ត្រីក្រសួងមហាផ្ទៃ នៅព្រឹកថ្ងៃ២៣ ខែមិថុនា ឆ្នាំ២០២០នេះ បានអញ្ជើញដឹកនាំកិច្ចប្រជុំឆ្លងផែនការ សកម្មភាពឆ្នាំ២០២០ របស់អគ្គនាយកដ្ឋានពន្ធនាគារ នៅទីស្ដីការក្រសួងមហាផ្ទៃ។ កិច្ចប្រជុំនេះមានការអញ្ជើញចូលរួមពីលោក លោកស្រីរដ្ឋលេខាធិការ អនុរដ្ឋលេខាធិការ អគ្គនាយក អគ្គនាយករង និងមន្រ្តីជាន់ខ្ពស់ជាច្រើនរូបទៀត ក្នុងនោះក៏មានដែរថ្នាក់ដឹកនាំ និងមន្រ្តីនៃអគ្គនាយកដ្ឋានពន្ធនាគារ នៃក្រសួងមហាផ្ទៃ។ ផែនការសកម្មភាពឆ្នាំ២០២០ របស់អគ្គនាយកដ្ឋានពន្ធនាគារ បានរៀបចំឡើងដោយផ្អែលើមូលដ្ឋានសំខាន់ៗ ដូចជាយុទ្ធសាស្ត្រចតុកោណរបស់រាជរដ្ឋាភិបាលក្របខណ្ឌគោល នយោបាយកំណែទម្រង់ពន្ធនាគារ ផែនការយុទ្ធសាស្ត្រ ២០១៩-២០២៣ របស់អគ្គនាយកដ្ឋានពន្ធនាគារ និងអនុសាសន៍ណែនាំរបស់សម្ដេចក្រឡាហោម។ ផែនការសកម្មភាពឆ្នាំ២០២០នេះ គឺជាផែនការសកម្មភាពឆ្នាំទី២ នៃការអនុវត្តផែនការយុទ្ធសាស្ត្ររយៈពេល៥ឆ្នាំរបស់អគ្គនាយកដ្ឋានពន្ធនាគារ ក្នុងគោលបំណងលើកកម្ពស់ការគ្រប់គ្រង ជនជាប់ឃុំតាមជំនាញវិជ្ជាជីវៈ ធានាបានសន្តិសុខ សុវត្ថិភាព សុខភាព និងសមធម៌ ព្រមទាំងផ្ដល់កម្មវិធីអប់រំកែប្រែ ស្ដារនីតិសម្បទា បណ្ដុះបណ្ដាលវិជ្ជាជីវៈ និងសមហរណកម្ម។ ក្នុងកិច្ចប្រជុំនោះ អគ្គនាយកដ្ឋានពន្ធនាគារ បានបង្ហាញការកត់សម្គាល់នូវចំណុចគ្លឹះ២ ដែលធានាឱ្យការអនុវត្តផែនការសកម្មភាពនេះសម្រេចបានតាមការគ្រោងទុក ទី១ គឺការងារហេដ្ឋារចនាសម្ព័ន្ធ ដែលជាដើមចមនៃការកើតមានភាពចង្អៀតណែនក្នុងពន្ធនាគារ ជះឥទ្ធិពលអវិជ្ជមានលើការការពារសន្តិសុខ សុវត្ថិភាពពន្ធនាគារ ការងាររៀបចំឃុំឃាំង ការអប់រំកែប្រែ ស្ដារនីតិសម្បទា និងបណ្ដុះបណ្ដាលវិជ្ជាជីវៈ និងទី២ គឺស្ថានភាពក្របខណ្ឌមន្ត្រីពន្ធនាគារ ដែលចំនួនក្របខណ្ឌមន្រ្តីនៅមិនទាន់សមាមាត្រនឹងចំនួនអ្នកជាប់ឃុំ៕	2020-06-23T11:00:40+07:00	kbnnews.com	https://kbn.news/archives/168440
36e76095-b629-4ba0-ada1-436a112d15aa	កម្ពុជា រកឃើញអ្នកជំងឺកូវីដ១៩ថ្មីម្នាក់ទៀត ជាករណីនាំចូលពីសហរដ្ឋអាមេរិក	នៅព្រឹកថ្ងៃទី២៣ ខែមិថុនា ឆ្នាំ២០២០នេះ ក្រសួងសុខាភិបាលបានចេញសេចក្តីប្រកាសព័ត៌មាន បញ្ជាក់ពីការរកឃើញអ្នកកើតជំងឺកូវីដ១៩ មួយនាក់ថ្មីទៀត លើបុរសជនជាតិខ្មែរ សញ្ជាតិអាមេរិក ធ្វើដំណើរពីអាមេរិកត្រឡប់មកកម្ពុជា។ ក្រសួងសុខាភិបាលបញ្ជាក់ថា បុរសខ្មែរ មានសញ្ជាតិអាមេរិកកាំងនេះ មានអាយុ៦៦ឆ្នាំ (រស់នៅសហរដ្ឋអាមេរិក) មានអាសយដ្ឋានស្នាក់ នៅភូមិដំណាក់ប្រា សង្កាត់ស្ទឹងមានជ័យ ខណ្ឌមានជ័យ រាជធានីភ្នំពេញ ជាអ្នកធ្វើដំណើរមកពីសហរដ្ឋអាមេរិក មកដល់កម្ពុជានៅថ្ងៃទី២១ ខែមិថុនា ឆ្នាំ២០២០ ទទួលបានលទ្ធផលតេស្តវិជ្ជមានវីរុសកូវីដ-១៩ បច្ចុប្បន្ន ត្រូវបានដាក់ឱ្យសម្រាកព្យាបាលនៅមន្ទីរពេទ្យមិត្តភាពខ្មែរ-សូវៀតរួចហើយ។ ក្រសួងបានបញ្ជាក់ឲ្យដឹងទៀតថា ជើងហោះហើរដែលរកឃើញបុរសជនជាតិខ្មែរមានជំងឺកូវីដ១៩នេះ មានអ្នកដំណើរសរុបចំនួន ១១២នាក់ (ស្ត្រី ៤១នាក់ និងបុរស ៧១នាក់) ហើយក្នុងចំនួននេះមានជនជាតិខ្មែរចំនួន៨៩នាក់ (ស្រី ៣៥នាក់) និងជនបរទេសចំនួន២៣នាក់ (ស្រី ៦នាក់)។ អ្នកដំណើរដែលមានលទ្ធផលតេស្តអវិជ្ជមានវីរុសកូវីដ-១៩នោះ ត្រូវបានដាក់ឱ្យធ្វើចតាឡីស័ក ចំនួន១៤ថ្ងៃ នៅមណ្ឌលចត្តាឡីស័កជម្ពូវ័ន១ (សម្រាប់អ្នកដែលមិនមានលទ្ធភាពបង់ថ្លៃសណ្ឋាគារ) និងសណ្ឋាគារមួយក្នុងទីក្រុងភ្នំពេញ (សម្រាប់អ្នកដែលជ្រើសរើសយកការបង់ថ្លៃសណ្ឋាគារ) ដើម្បី តាមដានសុខភាពបន្តសទៀត ៕	2020-06-23T09:08:47+07:00	kbnnews.com	https://kbn.news/archives/168397
f5aead40-933f-4ea8-8108-1ff849d35c81	រកឃើញអ្នកកើតជំងឺកូវីដ១៩ម្នាក់ថ្មីទៀត លើបុរសមានអាយុ៦៦ឆ្នាំ មកពីសហរដ្ឋអាមេរិក	ភ្នំពេញ៖ ក្រសួងសុខាភិបាល បានចេញសេចក្តីប្រកាសព័ត៌មាន បញ្ជាក់ពីការរកឃើញអ្នកកើតជំងឺកូវីដ១៩ មួយនាក់ថ្មីទៀត លើបុរសជនជាតិខ្មែរ សញ្ជាតិអាមេរិក ធ្វើដំណើរពីអាមេរិកត្រឡប់មកកម្ពុជា។ បើតាមសេចក្តីប្រកាសព័ត៌មានដែលបណ្តាញព័ត៌មាន នៅព្រឹកថ្ងៃទី២៣ ខែមិថុនា ឆ្នាំ២០២០នេះ បាន បញ្ជាក់ថា បុរសខ្មែរ មានសញ្ជាតិអាមេរិកកាំងនេះ មានអាយុ៦៦ឆ្នាំ រស់នៅសហរដ្ឋអាមេរិក មានអាសយដ្ឋានស្នាក់ នៅភូមិដំណាក់ប្រា សង្កាត់ស្ទឹងមានជ័យ ខណ្ឌមានជ័យ រាជធានីភ្នំពេញ ជាអ្នកធ្វើដំណើរមកពីសហរដ្ឋអាមេរិក មកដល់កម្ពុជានៅថ្ងៃទី២១ ខែមិថុនា ឆ្នាំ២០២០ ទទួលបានលទ្ធផលតេស្តវិជ្ជមានវីរុសកូវីដ-១៩ បច្ចុប្បន្ន ត្រូវបានដាក់ឱ្យសម្រាកព្យាបាលនៅមន្ទីរពេទ្យមិត្តភាពខ្មែរ-សូវៀតរួចហើយ។ ក្រសួងបានបញ្ជាក់ឲ្យដឹងទៀតថា ជើងហោះហើរដែលរកឃើញបុរសជនជាតិខ្មែរមានជំងឺកូវីដ១៩នេះ មានអ្នកដំណើរសរុបចំនួន ១១២នាក់ (ស្ត្រី ៤១នាក់ និងបុរស ៧១នាក់) ហើយក្នុងចំនួននេះមានជនជាតិខ្មែរចំនួន៨៩នាក់ (ស្រី ៣៥នាក់) និងជនបរទេសចំនួន២៣នាក់ (ស្រី ៦នាក់)។ អ្នកដំណើរដែលមានលទ្ធផលតេស្តអវិជ្ជមានវីរុសកូវីដ-១៩នោះ ត្រូវបានដាក់ឱ្យធ្វើចតាឡីស័ក ចំនួន១៤ថ្ងៃ នៅមណ្ឌលចត្តាឡីស័កជម្ពូវ័ន១ (សម្រាប់អ្នកដែលមិនមានលទ្ធភាពបង់ថ្លៃសណ្ឋាគារ) និងសណ្ឋាគារមួយក្នុងទីក្រុងភ្នំពេញ (សម្រាប់អ្នកដែលជ្រើសរើសយកការបង់ថ្លៃសណ្ឋាគារ) ដើម្បី តាមដានសុខភាពបន្តសទៀត។ សូមជម្រាបថា គិតត្រឹមព្រឹកថ្ងៃទី២៣ ខែមិថុនា ឆ្នាំ២០២០នេះ អ្នកមានវីរុសកូវីដ-១៩ ដែលបានរកឃើញទាំងអស់នៅទូទាំងប្រទេស សរុបចំនួន ១៣០នាក់ (ស្ត្រី ៣៩នាក់ និងបុរស ៩១នាក់)។ ចំនួនអ្នកព្យាបាលជាសះស្បើយសរុបទូទាំងប្រទេស មានចំនួន១២៧នាក់ (ស្មើនឹង ៩៧.៦៩% ធៀប នឹងចំនួនអ្នកមានវីរុសកូវីដ-១៩ទាំងអស់) នៅក្នុងចំនួននេះមានស្រី ៣៩នាក់ និងបុរស៨៨នាក់ អ្នកកំពុងសម្រាកព្យាបាលនៅក្នុងមន្ទីរពេទ្យមិត្តភាពខ្មែរ-សូវៀត មានចំនួន០៣នាក់ ក្នុងនោះមានបុរសជនជាតិខ្មែរ ដែលបានវិលត្រឡប់មកពីប្រទេសឥណ្ឌូណេស៊ី, បុរសជនជាតិខ្មែរ វិលត្រឡប់មកពីប្រទេសម៉ាឡេស៊ី និងបុរសខ្មែរ មានសញ្ជាតិអាមេរិកកាំង ដែលបានធ្វើដំណើរមកពីសហរដ្ឋអាមេរិក៕	2020-06-23T08:57:29+07:00	cen.com.kh	https://cen.com.kh/archives/218682.html
ee35a125-8c67-466e-82ac-ad2b56c78813	ពួកមន្រ្តីសុខាភិបាលសហរដ្ឋអាមេរិកផ្តល់សក្ខីកម្មអំពីការឆ្លើយតបមេរោគកូរ៉ូណារបស់សេតវិមាន	ពួកមន្រ្តីសុខាភិបាលកំពូលរបស់សហរដ្ឋអាមេរិកមានគម្រោងផ្តល់សក្ខីកម្មនៅពីមុខគណៈកម្មការសភានៅថ្ងៃអង្គារនេះជាផ្នែកមួយនៃការស្វែងរកមធ្យោបាយដោះស្រាយការកើនឡើងនូវករណីមេរោគកូរ៉ូណាថ្មី និងការចូលសម្រាកក្នុងមន្ទីរពេទ្យ។ ក្នុងចំណោមអ្នកដែលមានគម្រោងថ្លែងទៅកាន់សមាជិកសភានៅគណៈកម្មាធិការថាមពល និងពាណិជ្ជកម្មអំពីការឆ្លើយតបរបស់រដ្ឋបាលប្រធានាធិបតីត្រាំដល់វិបត្តិនោះមានលោកវេជ្ជបណ្ឌិត Anthony Fauci ប្រធានវិទ្យាស្ថានជាតិជំងឺឆ្លង លោកវេជ្ជបណ្ឌិត Robert Redfield នាយកមជ្ឈមណ្ឌលប្រយុទ្ធ និងបង្ការជំងឺ និងលោកវេជ្ជបណ្ឌិត Stephen Hahn ប្រធានរដ្ឋបាលចំណីអាហារ និងឱសថ និងលោកវេជ្ជបណ្ឌិត Robert Giroir ប្រធានសេវាកម្មសុខភាពសាធារណៈ។ លោកវេជ្ជបណ្ឌិត Fauci ស្ថិតនៅក្នុងចំណោមពួកអ្នកជំនាញសុខាភិបាលដែលនិយាយថា ពលរដ្ឋមិនគួរផ្តោតលើការផ្ទុះឡើងនូវរលកទី២នៃមេរោគកូរ៉ូណានៅក្នុងសហរដ្ឋអាមេរិកទេ ពីព្រោះតែសហរដ្ឋអាមេរិកមិនទាន់ចេញផុតពីរលកទីមួយនៃការផ្ទុះឡើងមេរោគកូរ៉ូណាទេ។ រដ្ឋជាច្រើននៅក្នុងសហរដ្ឋអាមេរិកកំពុងបន្ធូរបន្ថយការរឹតត្បិតដើម្បីបញ្ឈប់ការរាលដាលនៃវីរុស។ លោក Greg Abbott អភិបាលរដ្ឋតិចសាសបាននិយាយកាលពីថ្ងៃចន្ទថា ការដាក់ការរឹតត្បិតឡើងវិញនឹងត្រូវធ្វើឡើងជាជម្រើសចុងក្រោយបង្អស់ខណៈដែលលោកនិយាយថា វីរុសនោះ «បានរាលដាលក្នុងអត្រាមួយដែលមិនអាចទទួលយកបាន» ហើយបានបដិសេធពុំព្រមដាក់បទបញ្ជាដែលតម្រូវឱ្យពាក់ម៉ាសក្នុងកន្លែងសាធារណៈ។ រដ្ឋតិចសាសមានការឆ្លងថ្មីប្រចាំថ្ងៃច្រើនជាងគេជិតរយៈពេល២សប្តាហ៍នៅពេលដែលអត្រានៃការចូលសម្រាកក្នុងមន្ទីរពេទ្យបានកើនឡើង។ រដ្ឋ Louisiana ជារដ្ឋនៅក្បែរនោះមានចំនួនមនុស្សស្លាប់លើស៣ពាន់នាក់បណ្តាលមកពីជំងឺកូវីដ១៩ ហើយមានករណីឆ្លងកើនឡើងដែរ៕	2020-06-23T07:00:00+07:00	khmer.voanews.com	https://khmer.voanews.com/a/us-health-officials-to-testify-about-white-house-coronavirus-response-/5473958.html
e526ee24-5bb0-444f-b6b7-9490b8ed4f6c	ផ្សារហ៊ុនពិភពលោកធ្លាក់ចុះក្រោយព័ត៌មាននៃករណីឆ្លងកូវីដ១៩ច្រើនបំផុតក្នុងមួយថ្ងៃ	ការបារម្ភអំពីការកើនឡើងយ៉ាងខ្លាំងនៃករណីចំនួនការឆ្លងជំងឺកូវីដ១៩នៅសហរដ្ឋអាមេរិក និងប្រទេសដទៃទៀត បាននាំឲ្យទីផ្សារភាគហ៊ុនពិភពលោកសំខាន់ៗធ្លាក់ចុះកាលពីថ្ងៃចន្ទ។ ទីផ្សារភាគហ៊ុននានាបានប្រតិកម្មទៅនឹងការរាយការណ៍របស់អង្គការសុខភាពពិភពលោកកាលពីថ្ងៃអាទិត្យអំពីករណីឆ្លងថ្មីនៃវីរុសដែលបង្កជំងឺកូវីដ១៩ នៅជំវុញពិភពលោក មានចំនួនរហូតដល់១៨៣.០០០នាក់ ដែលជាចំនួនឆ្លងថ្មីច្រើនជាងគេបំផុតក្នុងមួយថ្ងៃចាត់តាំងពីមានការផ្ទុះរាតត្បាតជំងឺនេះមក។ នៅអឺរ៉ុប ទីផ្សារហ៊ុននៅក្រុងឡុងដ៍ ប៉ារីស និងហ្វ្រង់ហ្វួតប្រទេសអាល្លឺម៉ង់ សុទ្ធតែបានធ្លាក់តម្លៃពី០,៣%ដល់០,៧%។ នៅទ្វីបអាស៊ីវិញ ផ្សារហ៊ុនមានភាពចម្រុះ ដោយទីផ្សារ Nikkei នៃទីក្រុងតូក្យូ ផ្សារ KOSPI នៅក្រុងសេអ៊ូល និងផ្សារ Hang Seng ក្នុងក្រុងហុងកុងបានធ្លាក់ចុះ ខណៈផ្សារហ៊ុននៅក្រុងមុំបៃប្រទេសឥណ្ឌា និងផ្សារហ៊ុននៅតៃវ៉ាន់ បានការកើនឡើង។ អង្គការសុខភាពពិភពលោក WHO និយាយថា ប្រទេសប្រេស៊ីលនាំមុខគេចំពោះចំនួនកើនឡើងច្រើនក្នុងមួយថ្ងៃនេះ ដោយមានករណីឆ្លងថ្មី ៥៥.០០០នាក់ បន្ទាប់មកមានសហរដ្ឋអាមេរិកដែលមានការឆ្លងថ្មីក្នុងថ្ងៃអាទិត្យ ៣៦.០០០នាក់ និងទី៣គឺឥណ្ឌាដែលមានការឆ្លងថ្មី១៥.០០០ករណី។ គិតត្រឹមថ្ងៃចន្ទ នៅជុំវិញពិភពលោកវីរុសកូរ៉ូណាបានឆ្លងដល់មនុស្សជិត៩លាននាក់ (៨.៩៧៥.០០០) ហើយមានអ្នកស្លាប់ពីជំងឺកូវីដ១៩ជាង៤៦៨.០០០នាក់៕	2020-06-23T07:00:00+07:00	khmer.voanews.com	https://khmer.voanews.com/a/record-rise-in-covid-19-cases-worldwide-causes-drop-in-global-markets-/5473135.html
188d979d-8668-45aa-ab3d-bee17e7a1053	អ.ស.ប.ព្រមានថាវិធានការទប់ស្កាត់កូវីដ១៩បង្កើនគ្រោះថ្នាក់ដល់កង្វះការចែកចាយថ្នាំអេដស៍	ទីភ្នាក់ងារប្រយុទ្ធប្រឆាំងជំងឺអេដស៍នៃអង្គការសហប្រជាជាតិហៅកាត់ថា UNAIDS ថ្លែងកាលពីថ្ងៃចន្ទថា វិបត្តិរាតត្បាតជាសាកលនៃជំងឺកូវីដ១៩ អាចធ្វើឲ្យប៉ះពាល់ដល់ការផលិត និងចែកចាយថ្នាំ antiretroviral ដែលគេប្រើសម្រាប់ព្យាបាលជំងឺអេដស៍។ ការស្ទង់មតិមួយដោយទីភ្នាក់ងារនេះរកឃើញថា ផលប៉ះពាល់ពីវិធានការទប់ស្កាត់កូវីដ១៩ដូចជាការបិទសកម្មភាពសេដ្ឋកិច្ច និងច្រកព្រំដែន នឹងរឹតត្បិតការចែកចាយថ្នាំព្យាបាលប្រឆាំងជំងឺអេដស៍ ទៅដល់ប្រទេសក្រីក្រ និងប្រទេសមានចំណូលមធ្យម។ ទីភ្នាក់ងារ UNAIDS ប្រកាសកាលពីថ្ងៃចន្ទថា ខ្លួននឹងធ្វើការជាមួយដៃគូទូទាំងពិភពលោកដើម្បីកាត់បន្ថយផលប៉ះពាល់នេះ និងរៃអង្គាសថវិកាដើម្បីជួយដល់ការផលិត និងដឹកជញ្ជូនថ្នាំនេះ។ នៅទូទាំងពិភពលោកមានមនុស្សប្រមាណ២៤,៥លានត្រូវពឹងផ្អែកលើថ្នាំ antiretroviral កាលពីឆ្នាំ២០១៩ ហើយទីភ្នាក់ងារ UNAIDS ប៉ាន់ស្មានថា ប្រសិនបើមិនមានការផ្គត់ផ្គង់ថ្នាំនេះមិនគ្រប់គ្រាន់រយៈពេល៦ខែ គ្រាន់តែនៅតំបន់ខាងត្បូងខ្សាច់សាហារ៉ា ក្នុងទ្វីបអាហ្វ្រិកអាចនាំឲ្យមានការស្លាប់មនុស្សទាក់ទងនឹងជំងឺអេដស៍ចំនួន៥០០.០០០នាក់៕	2020-06-23T07:00:00+07:00	khmer.voanews.com	https://khmer.voanews.com/a/un-warns-of-risk-of-low-distribution-of-aids-drug-amid-covid-lockdowns/5473145.html
424b8b8a-bb5c-4d0d-a5d6-b502b0c7d906	កម្ពុជារកឃើញជំងឺកូវីដ១៩មួយករណីទៀតលើបុរសខ្មែរអាមេរិកាំងទើបមកពីអាមេរិក	ប្រទេសកម្ពុជា បានរកឃើញករណីឆ្លងជំងឺកូវីដ១៩លើពលរដ្ឋខ្មែរមានសញ្ជាតិអាមេរិកាំង ដែលបានមកដល់ព្រលានយន្តហោះក្នុងទីក្រុងភ្នំពេញ កាលពីថ្ងៃទី២១ ខែមិថុនា។ ករណីនេះ ធ្វើឲ្យចំនួនឆ្លងកើនឡើងដល់១៣០ករណីនៅទូទាំងប្រទេស។នេះបើតាមសេចក្តីប្រកាសព័ត៌មានរបស់ក្រសួងសុខាភិបាល។ ក្នុងសេចក្តីប្រកាសព័ត៌មានចុះថ្ងៃទី២៣ ខែមិថុនា ក្រសួងសុខាភិបាលឲ្យដឹងថា បុរសខ្មែរមានសញ្ជាតិអាមេរិកាំង អាយុ៦៦ឆ្នាំរូបនោះ បានធ្វើដំណើរពីសហរដ្ឋអាមេរិកមកដល់ប្រទេសកម្ពុជាតាមជើងយន្តហោះ ដែលមានអ្នកដំណើរសរុបចំនួន១១២នាក់ ក្នុងនោះមានស្ត្រីចំនួន៤១នាក់ និងបុរសចំនួន៧១នាក់។ ក្នុងចំណោមអ្នកដំណើរទាំងនោះ មានជនជាតិខ្មែរចំនួន៨៩នាក់ ដែលក្នុងនោះមានស្រី្ត៣៥នាក់និងជនបរទេស២៣នាក់ ដែលក្នុងនោះមានស្រី្ត៦នាក់។ ក្រសួងសុខាភិបាលបញ្ជាក់បន្ថែមថា បុរសខ្មែរមានសញ្ជាតិអាមេរិកាំងដែលត្រូវបានរកឃើញថា មានជំងឺកូវីដ១៩នោះ «បច្ចុប្បន្នត្រូវបានដាក់ឲ្យសម្រាកព្យាបាលនៅមន្ទីរពេទ្យមិត្តភាពខ្មែរ-សូវៀតរួចហើយ»។ ដោយឡែកអ្នកដែលបានរួមដំណើរជាមួយបុរសរូបនេះ តែធ្វើតេស្តមិនមានជំងឺកូវីដ១៩ ត្រូវបានដាក់ឲ្យនៅដាច់ដោយឡែកចំនួន១៤ថ្ងៃ នៅសណ្ឋាគារដែលរៀបចំដោយក្រសួងសុខាភិបាល ចំពោះអ្នកដែលមានលទ្ធភាពបង់ប្រាក់។ ចំពោះអ្នកដែលមិនមានលទ្ធភាពបង់ថ្លៃសណ្ឋាគារដើម្បីតាមដានសុខភាពបន្តទៀត ត្រូវដាក់ឲ្យនៅដាច់ដោយឡែកនៅមណ្ឌលជម្ពូវ័ន១។ វីអូអេមិនអាចសុំការអត្ថាធិប្បាយពីលោក ម៉ម ប៊ុនហេង រដ្ឋមន្ត្រីក្រសួងសុខាភិបាលបានទេ នៅថ្ងៃអង្គារនេះ។ វីអូអេ ក៏មិនអាចសុំការអត្ថាធិប្បាយពីលោកស្រី ឱ វណ្ណឌីន និងលោក លី សូវ៉ាន់ អ្នកនាំពាក្យក្រសួងសុខាភិបាលបានដែរ។ បើតាមសេចក្តីប្រកាសរបស់ក្រសួងសុខាភិបាល រហូតមកដល់ពេលនេះ មានអ្នកជាសះស្បើយពីជំងឺកូវីដ១៩ ចំនួន១២៧នាក់។ ករណីឆ្លងក្នុងរយៈពេលចុងក្រោយនេះ ជាករណីនាំចូល គឺមានពលរដ្ឋខ្មែរ៣នាក់ ម្នាក់ឆ្លងចុងក្រោយជាជនជាតិខ្មែរអាមេរិកាំង និង២នាក់ផ្សេងទៀត ដែលម្នាក់បានវិលត្រឡប់ពីប្រទេសឥណ្ឌូណេស៊ីនិងម្នាក់ទៀតវិលត្រឡប់ពីប្រទេសម៉ាឡេស៊ី។ លោក សៅ វឌ្ឍនា នាយកអាកាសយានដ្ឋានអន្តរជាតិភ្នំពេញ បដិសេធមិនផ្តល់ការអត្ថាធិប្បាយ ដោយលោកថា ជាប់ប្រជុំ។ ចំណែកលោក ខែក នរិន្ទដា នាយកផ្នែកទំនាក់ទំនងសាធារណៈនៃអាកាសយានដ្ឋានអន្តរជាតិភ្នំពេញ សុំមិនផ្តល់ការអត្ថាធិប្បាយ ដោយបានបង្វែរសំណួរទៅក្រសួងសុខាភិបាលវិញ។ លោកនិយាយថា៖ «ព្រោះអីខាងហ្នឹង គេគ្រប់គ្រងទាំងអស់។ គេមានក្រុមគេនៅព្រលានយន្តហោះ។ អ៊ីចឹងត្រូវតែទាក់ទងជាមួយក្រសួង»។ ជើងយន្តហោះចូលមកប្រទេសកម្ពុជាមានតិចតួចណាស់ក្នុងមួយថ្ងៃ។ ក្រសួងសុខាភិបាល បានថ្លែងកាលពីសប្តាហ៍មុនថា ពលរដ្ឋខ្មែរចំនួន២០៤ នាក់ បានវិលត្រឡប់ពីប្រទេសម៉ាឡេស៊ីមកកម្ពុជាវិញ ដោយមានការជួយពីស្ថានទូតខ្មែរប្រចាំនៅប្រទេសម៉ាឡេស៊ី បន្ទាប់ពីពលរដ្ឋទាំងនេះ បានជាប់គាំងនៅក្នុងប្រទេសនោះ ចាប់តាំងពីខែមេសាមក។ ក្នុងចំណោមពលរដ្ឋខ្មែរទាំងនោះ មានបុរសជនជាតិខ្មែរ អាយុ២១ឆ្នាំម្នាក់ ត្រូវបានធ្វើតេស្តរកឃើញថា មានជំងឺកូវីដ១៩។ តាមគោលការណ៍ទប់ស្កាត់ការរាលដាលជំងឺកូវីដ១៩ អ្នកដំណើរទាំងអស់ត្រូវយកសំណាកទៅពិនិត្យជំងឺកូវីដ ហើយប្រសិនបើនៅលើយន្តហោះ មាននរណាម្នាក់មានវីរុសកូរ៉ូណា អ្នកដំណើរទាំងអស់ត្រូវស្នាក់នៅកន្លែងដែលរដ្ឋាភិបាលរៀបចំឲ្យរយៈពេល១៤ថ្ងៃ ហើយការធ្វើតេស្តយកសំណាក អាចមានយ៉ាងតិច៣ដងទៀត។ ជាផ្នែកមួយនៃការកាត់បន្ថយបន្ទុករបស់រដ្ឋាភិបាលក្នុងការមើលថែទាំអ្នកមកដល់ប្រទេសកម្ពុជា ក្រសួងសេដ្ឋកិច្ចនិងហិរញ្ញវត្ថុ បានតម្រូវឲ្យអ្នកដំណើរបរទេសតម្កល់ប្រាក់៣ពាន់ដុល្លារ ដើម្បីទុកក្នុងករណីមានជំងឺកូវីដ១៩។ អ្នកដំណើរបរទេសក៏ត្រូវចំណាយលើសេវាជាច្រើនទៀត សម្រាប់ការធ្វើតេស្តរកជំងឺកូវីដ១៩ និងការស្នាក់នៅ។អ្នកដំណើរបរទេសត្រូវចំណាយ១០០ដុល្លារសម្រាប់ការធ្វើតេស្តសំណាក។ ពួកគេ ក៏ត្រូវចំណាយលើថ្លៃកន្លែងស្នាក់នៅមានតម្លៃ៣០ដុល្លារក្នុងមួយថ្ងៃ និងអាហារបីពេល ៣០ដុល្លារ។ បន្ថែមពីនេះ ថ្លៃដឹកជញ្ជូនពីព្រលានយន្តហោះទៅមណ្ឌលសំចតរង់ចាំធ្វើតេស្តសំណាក មានតម្លៃ៥ដុល្លារក្នុងមួយជើង៕	2020-06-23T07:00:00+07:00	khmer.voanews.com	https://khmer.voanews.com/a/cambodia-recorded-one-new-case-of-covid-19/5473798.html
de07b07b-7c9d-4a68-b229-474a92a14951	សេតវិមានហាក់ចាត់ទុកអត្រាកើនឡើងនៃការឆ្លងជំងឺកូវីដ១៩នៅសហរដ្ឋអាមេរិក ថាមិនសូវសំខាន់	សេតវិមានហាក់ចាត់ទុកអត្រាកើនឡើងនៃករណីឆ្លងជំងឺកូវីដ១៩ នៅក្នុងសហរដ្ឋអាមេរិក ថាមិនសូវសំខាន់។ អ្នកនាំពាក្យសេតវិមានអ្នកស្រី Kayleigh McEnany បានប្រាប់អ្នកកាសែតកាលពីថ្ងៃច័ន្ទម្សិលមិញថា៖ «យើងកំពុងដើរលើទិសដៅត្រឹមត្រូវ»។ សហរដ្ឋអាមេរិកមានចំនួន ២០% នៃករណីឆ្លងថ្មីនៃជំងឺកូវីដ១៩ នៅលើពិភពលោក។ ជំងឺកូវីដ១៩ បានចម្លងដល់មនុស្សជិត ២ លាន ៣ សែននាក់ និងបានសម្លាប់មនុស្សអស់ជាង ១ សែន ២ ម៉ឺននាក់ នៅក្នុងសហរដ្ឋអាមេរិក។ អ្នកស្រី McEnany បានបញ្ជាក់អំពីទំនោរនៃការស្លាប់ដោយសារជំងឺកូវីដ១៩ ថា៖ «យើងត្រេកអរដែលឃើញចំនួននេះបានធ្លាក់ចុះ»។ ប៉ុន្តែ ការរាយការណ៍ពីរដ្ឋចំនួន ៣១ ក្នុងចំណោមរដ្ឋទាំង ៥០ នៅក្នុងសហរដ្ឋអាមេរិក បានបង្ហាញថា អត្រានៃការឆ្លងជំងឺនេះគឺលើសពីមួយ ដែលមានន័យថា មនុស្សម្នាក់អាចចម្លងជំងឺនេះទៅមនុស្សលើសពីម្នាក់។ នៅក្នុងការឃោសនាបោះឆ្នោតក្នុងទីក្រុង Tulsa រដ្ឋ Oklahoma កាលពីថ្ងៃសៅរ៍ ប្រធានាធិបតីសហរដ្ឋអាមេរិកលោក Donald Trump បានហៅការធ្វើតេស្តរកជំងឺកូវីដ១៩ ថាជា «ដាវមុខពីរ» ដោយលោកបាននិយាយថា ពេលបង្កើនការធ្វើតេស្ត «អ្នកនឹងឃើញអ្នកឆ្លងកាន់តែច្រើន»៕	2020-06-23T07:00:00+07:00	khmer.voanews.com	https://khmer.voanews.com/a/white-house-downplays-rising-us-coronavirus-rates/5473894.html
437361ce-e0ea-4fed-8871-c02194c491da	វ៉ាក់សាំងរបេង កញ្ជ្រឹល និងស្វិតដៃជើង ប្រហែលជាអាចទប់ទល់នឹងជំងឺកូវីដ១៩ បាន	ស្របពេលពិភពលោករង់ចាំវ៉ាក់សាំងការពារជំងឺកូវីដ១៩ អ្នកវិទ្យាសាស្ត្រនានា កំពុងពិសោធន៍មើលថា តើវ៉ាក់សាំងការពារជំងឺផ្សេងទៀត អាចផ្ដល់ការការពារបានខ្លះដែរឬ ក៏អត់ សម្រាប់ទប់ទល់នឹងផលប៉ះពាល់អាក្រក់បំផុត ដែលបណ្ដាលមកពីជំងឺកូវីដ១៩។ វ៉ាក់សាំងការពារជំងឺរបេង កញ្ជ្រឹល និងស្វិតដៃជើង ប្រហែលជាអាចជួយបង្កើនប្រព័ន្ធភាពស៊ាំនៃរាងកាយ ដែលអាចជួយទប់ទល់នឹងជំងឺកូវីដ១៩ បាន។ ទោះបីជាវ៉ាក់សាំងទាំងនេះ ប្រហែលជាមិនអាចផ្ដល់ការការពារបានល្អដូចវ៉ាក់សាំងដែលគេកំពុងបង្កើតសម្រាប់ជំងឺកូវីដ១៩ នេះក៏ដោយ ក៏ការស្រាវជ្រាវបានបង្ហាញរួចមកហើយថា វ៉ាក់សាំងទាំងនេះអាចជួយទប់ទល់នឹងជំងឺផ្សេងទៀតក្រៅពីជំងឺដែលជាគោលបំណងរបស់វ៉ាក់សាំងទាំងនេះ។ ជាងនេះទៀត រាប់ទស្សវត្សរ៍កន្លងមកនេះ ភស្តុតាងបានបង្ហាញថា វ៉ាក់សាំងទាំងនេះមានសុវត្ថិភាព៕	2020-06-23T07:00:00+07:00	khmer.voanews.com	https://khmer.voanews.com/a/tb-measles-polio-vaccines-might-fight-covid-19/5473886.html
46f6766a-f39c-409e-92bb-00e4070fad1e	បញ្ហាជំងឺកូវី-១៩ ធ្វើឲ្យស្ថានភាពភ្ញៀវទេសចរបរទេសមកទស្សនាខេត្តសៀមរាបមានសភាពស្ងប់ស្ងាត់	សៀមរាប៖ ឯកឧត្តម ទៀ សីហា អភិបាល នៃគណ:អភិបាលខេត្តសៀមរាប បានមានប្រសាសន៍ថា ស្ថិតក្នុងស្ថានភាពបច្ចុប្បន្ននេះ ផលប៉ះពាល់នៃវិបត្តិជំងឺឆ្លងកូវីដ-១៩ បានធ្វើឲ្យមានផលប៉ះពាល់យ៉ាងខ្លាំងដល់សេដ្ឋកិច្ចជាតិ ពិសេសបងប្អូនប្រតិបត្តិករ និងអ្នកបម្រើការងារក្នុងវិស័យទេសចរណ៍ក្នុងខេត្ត ព្រមទាំងបានធ្វើឱ្យខេត្តសៀមរាប ក្នុងនោះតំបន់រមណីយដ្ឋានអង្គរ ដែលធ្លាប់តែទទួលបានភ្ញៀវទេសចរជាតិ-អន្តរជាតិមកទស្សនាកម្សាន្តយ៉ាងច្រើនកុះករ បែរជាមានភាពស្ងប់ស្ងាត់។ មានប្រសាសន៍នៅកិច្ចប្រជុំត្រួតពិនិត្យ ការអនុវត្តបទដ្ឋានគតិយុត្តដាក់ឱ្យអនុវត្តវិធានសុវត្ថិភាពទេសចរណ៍ ជំហានទី១ សម្រាប់ដំណាក់កាលវិបត្តិជំងឺឆ្លងកូវីដ-១៩ នៅសាលាខេត្តសៀមរាប នា ថ្ងៃទី២២ ខែមិថុនា ឆ្នាំ២០២០នេះឯកឧត្តម បានថ្លែងថា ក្នុងរយៈពេល៤ខែដើមឆ្នាំនេះ ខេត្តសៀមរាប ទទួលបានភ្ញៀវទេសចរអន្តរជាតិចំនួន ៣៨៤.៣១៨នាក់ ថយចុះ -៦០,៥១ភាគរយ បើប្រៀបធៀបនឹងរយៈពេលដូចគ្នាឆ្នាំ២០១៩ ។ ឯកឧត្តម ទៀ សីហា មានប្រសាសន៍ទៀតថា កន្លងមក ដោយមានការយកចិត្តទុកដាក់ពីរាជរដ្ឋាភិបាល ពិសេសមានការចង្អុលបង្ហាញជាប្រចាំពីក្រសួងទេសចរណ៍ និងដោយមានកិច្ចសហប្រតិបត្តិការល្អជាមួយផ្នែកឯកជន និងមានការគាំទ្រពីក្រសួងស្ថាប័នពាក់ព័ន្ធ ដៃគូរអភិវឌ្ឍន៍ជាតិ-អន្តរជាតិនានា ព្រមទាំងមានការចូលរួមចំណែកគាំទ្រពីប្រជាពលរដ្ឋនៅក្នុងខេត្ត ក៏ដូចជាភ្ញៀវទេសចរជាតិ-អន្តរជាតិ ធ្វើឲ្យវិស័យទេសចរណ៍ខេត្តសៀមរាបមានការអភិវឌ្ឍពីមួយឆ្នាំទៅមួយឆ្នាំ ដោយបានចូលរួមចំណែកលើកកម្ពស់ជីវភាពរស់នៅ និងកាត់បន្ថយភាពក្រីក្ររបស់ប្រជាពលរដ្ឋ ។ ឯកឧត្តម ទៀ សីហា ក៏បានលើកឡើងថា ដោយការយកចិត្តទុកដាក់ពីរាជរដ្ឋាភិបាល សំខាន់ការចង្អុលបង្ហាញជាប្រចាំរបស់ក្រសួងទេសចរណ៍ ដោយមានកិច្ចសហប្រតិបត្តិការជាមួយវិស័យឯកជន និង មានការគាំទ្រពីក្រសួងស្ថាប័នពាក់ព័ន្ធ ដៃគូរអភិវឌ្ឍន៍ជាតិ អន្តរជាតិ ពិសេសការចូលរួមចំណែកគាំទ្រពីប្រជាពលរដ្ឋនៅក្នុងខេត្ត ក៏ដូចជា ភ្ញៀវទេសចរជាតិ អន្តរជាតិ ធ្វើឲ្យវិស័យទេសចរណ៍ក្នុងខេត្ត មានការអភិវឌ្ឍន៍ និង បានរួមចំណែកលើកកម្ពស់ជីវភាពរស់នៅ និង កាត់បន្ថយភាពក្រីក្ររបស់ប្រជាពលរដ្ឋទៀតផង ។ ឯកឧត្តម ក៏បានគូសបញ្ជាក់ថា ស្ថិតនៅក្នុងស្ថានភាពបច្ចុប្បន្ននេះ ផលប៉ះពាល់នៃ វិបត្តិជំងឺកូវីដ១៩ បានធ្វើឲ្យប៉ះពាល់យ៉ាងខ្លាំងដល់សេដ្ឋកិច្ចជាតិ និង ប្រជាពលរដ្ឋ សំខាន់បងប្អូនប្រតិបត្តិករ និង អ្នកបម្រើការងារក្នុងវិស័យទេសចរណ៍ ហើយបានធ្វើឲ្យខេត្តសៀមរាប ពិសេសនៅតំបន់រមណីយដ្ឋានអង្គរ ធ្លាប់តែទទួលភ្ញៀវទេសចរណ៍ជាតិ អន្តរជាតិ យ៉ាងច្រើនកុះករ បែក្លាយជាភាពស្ងប់ស្ងាត់ទៅវិញ។ ឯកឧត្តមបន្តទៀតថា អាជ្ញាធរខេត្តបានខិតខំកែលម្អសោភ័ណភាពក្រុង ដោយផ្តោតទៅលើយុទ្ធសាស្ត្ររបស់ក្រសួងទេសចរណ៍ ក្នុងការជំរុញឲ្យមានផលិតផលទេសចរណ៍ថ្មី ប្រកបដោយការច្នៃប្រឌិត ស្របតាមនិន្នាការនៃការអភិវឌ្ឍ ទេសចរណ៍នាពេលបច្ចុប្បន្ន និងទៅអនាគត ដោយកំណត់នូវគោលដៅជាយុទ្ធសាស្ត្រសម្រាប់ជំរុញ និង ពង្រឹងការគ្រប់គ្រង អភិវឌ្ឍន៍ គោលដៅទេសចរណ៍សៀមរាបអង្គរ និង ពង្រឹងគុណភាពសេវាកម្មទេសចរណ៍ បង្កើនប្រសិទ្ធភាពការងារ សំដៅធ្វើឲ្យផលិតផលទេសចរ និង សេវាកម្មទេសចរមានគុណភាព បន្ទាប់ពីវិបត្តិនៃជំងឺកូវីដ១៩ ខេត្តសៀមរាបប្រែក្លាយជាគោលដៅទាក់ទាញភ្ញៀវទេសចរប្រកបដោយគុណភាព ៕	2020-06-23T06:52:59+07:00	cen.com.kh	https://cen.com.kh/archives/218616.html
46b3967d-b188-4072-8232-0b5bb0e43795	ទីម័រខាងកើត កោតសរសើររាជរដ្ឋាភិបាលកម្ពុជា ក្នុងការទប់ស្កាត់ជំងឺកូវីដ១៩ និងស្នើឱ្យកម្ពុជាពង្រឹងកិច្ចសហប្រតិបត្ដិលើវិស័យសុខាភិបាល	ឯកអគ្គរដ្ឋទូត នៃសាធារណរដ្ឋប្រជាធិបតេយ្យទីម័រខាងកើតថ្មីប្រចំាកម្ពុជា លោក Ermenegildo Kupalopes បានថ្លែងអបអរសាទរ និងកោតសរសើររាជរដ្ឋាភិបាលកម្ពុជា ក្នុងការទប់ស្កាត់ជំងឺកូវីដ១៩ បានទាន់ពេលវេលា ដោយមានករណីឆ្លងតិច និងគ្មានករណីស្លាប់។ ការថ្លែងបែបនេះរបស់លោក ឯកអគ្គរដ្ឋទូត ក្នុងឱកាសចូលជួបសម្ដែងការគួរសម និងពិភាក្សាការងារ ជាមួយរដ្ឋមន្ដ្រីក្រសួងសុខាភិបាល លោកសាស្ដ្រាចារ្យ ម៉ម ប៊ុនហេង ដែលប្រព្រឹត្ដទៅនៅទីស្ដីការក្រសួង នាថ្ងៃទី២២ ខែមិថុនា ឆ្នាំ២០២០នេះ។ ក្នុងឱកាសនោះ លោក Ermenegildo Kupalopes បានស្នើឱ្យកម្ពុជារឹតចំណងសាមគ្គីភាពកិច្ចសហប្រតិបត្ដិការលើវិស័យសុខាភិបាល រវាងប្រទេសទាំងពីរ ជាពិសេស ជួយលើជំងឺឆ្លង។ ជាកិច្ចឆ្លើយតប រដ្ឋមន្ដ្រីក្រសួងសុខាភិបាល បានថ្លែងស្វាគមន៍ និងរីករាយសហការជានិច្ច ជាពិសេសក្នុងការងារប្រយុទ្ធនឹងជំងឹឆ្លងផ្សេងៗ រួមទាំងជំងឺគ្រុនចាញ់ផងដែរ។ រដ្ឋមន្ដ្រី ម៉ម ប៊ុនហេង បានសង្ឃឹមថា នៅពេលខាងមុខនេះ ប្រទេសទាំងពីរនឹងមានការផ្លាស់ប្ដូរទស្សនៈកិច្ចរវាងគ្នា។ ជាមួយគ្នានោះ រដ្ឋមន្ដ្រី ម៉ម ប៊ុនហេង បានសម្តែងនូវអំណរសាទរ ជូនចំពោះឯកអគ្គរដ្ឋទូតថ្មី ដែលទើបត្រូវបានតែងតាំង ឲ្យមកបំពេញបេសកកម្មការទូត នៅលើទឹកដីកម្ពុជា៕	2020-06-23T04:43:00+07:00	freshnewsasia.com	https://m.freshnewsasia.com/index.php/en/localnews/163140-2020-06-22-14-43-45.html
8cbae589-43c4-4d7c-9b4d-961e2ecf4e47	ទឹកប្រាក់ជួយឧបត្ថម្ភពីសប្បុរជននានា ជូនមូលនិធិប្រយុទ្ធប្រឆាំងជំងឺកូវីដ១៩ កើនដល់ជិត១៦លានដុល្លារ និងចំណាយជាង៩លានដុល្លារ	គិតត្រឹមថ្ងៃទី២២ ខែមិថុនា ឆ្នាំ២០២០ របាយការណ៍ពីក្រសួងសុខាភិបាល បានបង្ហាញពីចំនួនចំណូលដែលបានពីវិភាគទានរបស់សប្បុរសជននានា សម្រាប់មូលនិធិប្រឆាំងជំងឺកូវីដ១៩ បានចំនួន១៥,៩៨៧,៦១៤ លានដុល្លារ។ នេះបើតាមរបាយណ៍ របស់ក្រសួងសុខាភិបាល ដែលបណ្តាញព័ត៌មាន Fresh News ទទួលបាននៅថ្ងៃទី២២ ខែមិថុនានេះ។ ដោយឡែកសម្រាប់ការចំណាយ ត្រូវបានក្រសួងសុខាភិបាលបញ្ជាក់ថា មានចំនួន៩,៤៦២,៦៨៤ដុល្លារអាមេរិក៕	2020-06-23T03:58:00+07:00	freshnewsasia.com	https://m.freshnewsasia.com/index.php/en/localnews/163136-2020-06-22-13-58-14.html
83b86240-bd5f-4152-9077-633b44020b24	ឥណ្ឌាអនុញ្ញាតឲ្យប្រើថ្នាំមួយប្រភេទមានប្រភពពីអាមេរិក ដើម្បីព្យាបាលអ្នកជំងឺ COVID-19 ធ្ងន់ធ្ងរ	ក្រុមហ៊ុនឱសថ ស៊ីបឡា (Cipla) របស់ឥណ្ឌាបានចាប់ផ្តើមបញ្ចេញថ្នាំប្រភេទ រិមដឺស៊ីវា (Remdesivir) ដើម្បីព្យាបាលអ្នកជំងឺ COVID-19 ក្នុងស្ថានភាពធ្ងន់ធ្ងរ ខណៈប្រទេសឥណ្ឌាទាំងមូល ត្រូវបានគេមើលឃើញថា កំពុងរងគ្រោះកាន់តែធ្ងន់ឡើងៗ ដោយសារជំងឺរាតត្បាតសកលនេះហើយ។ នេះបើតាមសេចក្តីថ្លែងការណ៍ របស់ក្រុមហ៊ុនកាលពីម្សិលមិញ យោងតាមការចេញផ្សាយដោយទីភ្នាក់ងារព័ត៌មាន ស៊ីនហួរនៅថ្ងៃច័ន្ទ ទី ២២ ខែមិថុនា ឆ្នាំ ២០២០។ Remdesivir គឺជាប្រភេទថ្នាំប្រឆាំងវីរុស មានវិសាលភាពធំទូលាយ ដែលបានបង្កើតឡើងដោយក្រុមហ៊ុនឱសថ ជីលីដ (Gilead) ដែលមានមូលដ្ឋាននៅសហរដ្ឋអាមេរិក ហើយថ្នាំប្រភេទនេះ ត្រូវបានផ្តល់អាជ្ញាប័ណ្ណមិនមែនផ្តាច់មុខ ដល់ក្រុមហ៊ុនឱសថមួយចំនួនរបស់ប្រទេសឥណ្ឌា និងប៉ាគីស្ថាន។ បើតាមការលើកឡើងរបស់លោក អ៊ូម៉ាង វូរ៉ា (Umang Vohra) នាយកគ្រប់គ្រង ក្រុមហ៊ុនស៊ីបឡា លីមីតធីត បានឲ្យដឹងថា ។ ទោះជាយ៉ាងណា នាយកខាងលើនេះ មិនបានបញ្ជាក់ ពីតម្លៃរបស់ឱសថនេះឡើយ។ កាលពីសប្តាហ៍មុន ក្រុមហ៊ុនឱសថ ក្លេនម៉ាក (Glenmark) របស់ឥណ្ឌាមួយទៀត បានបញ្ចេញថ្នាំប្រឆាំងវីរុសកូរ៉ូណា ដែលមានឈ្មោះថា ហ្វេវីភីរ៉ាវា (Favipiravir) ដើម្បីព្យាបាលអ្នកជំងឺ COVID-19 ស្ថានភាពស្រាល និងមធ្យមសម្រាប់ទីផ្សារក្នុងស្រុក ដែលមានតម្លៃ ១.៣៥ដុល្លារក្នុងមួយបន្ទះ។ ដោយឡែកក្រុមហ៊ុនឱសថ ស៊ីបឡា នឹងអនុញ្ញាតឲ្យលក់ឱសថ Remdesivir តាមរយៈដៃគូពាណិជ្ជកម្មរបស់ខ្លួន ហើយនឹងផ្គត់ផ្គង់ឱសថនេះទៅឲ្យរដ្ឋាភិបាលឥណ្ឌា ដើម្បីធានាបាននូវការចែកចាយ ដែលប្រកបដោយសមភាព៕	2020-06-23T00:50:00+07:00	freshnewsasia.com	https://m.freshnewsasia.com/index.php/en/internationalnews/163123-2020-06-22-10-50-43.html
bf117abe-5279-4781-8692-adb47a85a47b	បំពាក់ឋានន្តរស័ក្តិជូនមន្រ្តីកងរាជអាវុធហត្ថខេត្តមណ្ឌលគិរីជាង៦០នាក់, មេបញ្ជាការអំពាវនាវឲ្យចូលរួមផ្សព្វផ្សាយដល់ប្រជាពលរដ្ឋទប់ស្កាត់ជំងឺកូវីដ១៩	លោក ហែម បូណារ៉ែល មេបញ្ជាការអាវុធហត្ថខេត្តមណ្ឌលគិរី បានក្រើនរំលឹកមន្រ្តីអាវុធហត្ថទាំងអស់ឲ្យខិតខំធ្វើការអនាម័យ ឲ្យបានត្រឹមត្រូវ ខិតខំដាំដំណាំ រួមផ្សំ ចិញ្ចឹមសត្វ និងចូលរួមធ្វើការផ្សព្វផ្សាយដល់ស្រទាប់ប្រជាពលរដ្ឋឲ្យចូលរួមទប់ស្កាត់ជំងឺឆ្លងកូវីដ១៩។ ការជំរុញបែបនេះនៅក្នុងពិធីបំពាក់ឋានន្តរស័ក្តិជូនយោធិន នៃកងរាជអាវុធហត្ថខេត្តមណ្ឌលគិរីនៅថ្ងៃទី២២ ខែមិថុនា ឆ្នាំ២០២០។ លោក ហែម បូណារ៉ែល បានជំរុញឲ្យមន្រ្តីកងកម្លាំងអាវុធហត្ថទាំងអស់ខិតខំ ធ្វើអនាម័យខ្លួនឯង ក្រុមគ្រួសារ និងអង្គភាពផងដែរ ព្រមទាំងចូលរួមផ្សពផ្សាយដល់ប្រជាពលរដ្ឋយល់ដឹង ពីវិធីការពារជំងឺឆ្លងកូវីដ១៩ ដើម្បីចៀសផុតពីជំងឺដ៏កាចសាហាវនេះ តាមការណែនាំរបស់ក្រសួងសុខាភិបាល ដូចជា លាងសម្អាតដៃឲ្យស្អាត និងសាប៊ូ អាល់កុល និងជែលរស់នៅមានគម្លាតបុគ្គល និងគម្លាតសង្គមជាដើម។ ជាងនេះទៅទៀត លោកមេបញ្ជាការអាវុធហត្ថក៏បានធ្វើជំរុញ ថែមទៀតឲ្យកងកម្លាំងអាវុធហត្ថទាំងអស់ ត្រូវចេះបង្កើនការដាំដុះដំណាំរួមផ្សំ និងចិញ្ចឹមសត្វផងដែរ ដើម្បីបង្កើនចំណូលក្នុងគ្រួសារឈានទៅកាត់បន្ថយភាពក្រីក្រ។ លោកមេបបញ្ជាការអាវុធហ្ថខេត្ត បានផ្តាំផ្ញើដល់យោធិន នៃកងរាជអាវុធហត្ថដែលត្រូវបានដំឡើងឋានន្តរស័ក្តិនាថ្ងៃសរុបចំនួន៦២ នាក់នាពេលនេះធ្វើយ៉ាងណាគោរពវិន័យ និងបញ្ជារបស់អង្គភាព និងថ្នាក់លើសហការជាមួយអង្គភាពផ្សេងៗ ឲ្យមានភាពល្អប្រសើរធ្វើការបំរើប្រជាពលរដ្ឋ ការពារប្រជាពលរដ្ឋ បម្រើអង្គភាព និងសង្គមដើម្បីឲ្យសាកសមនិងតួនាទីភារកិច្ច ដែលថ្នាក់លើប្រគល់ឲ្យ។ ការតែងតាំងមន្រ្តីនាថ្ងៃនេះ មានថ្នាក់ វ.ទោ ចំនួន ០៣នាក់, វ.ត្រី ចំនួន ០៨នាក់, អ.ឯក ចំនួន០៦នាក់ អ.ទោ ចំនួន ០២នាក់ អ.ត្រី ចំនួន ២៧នាក់ ន.ច ចំនួន ០១នាក់ ព្រិន្ទបាលទោ ចំនួន១៥នាក់៕	2020-06-22T23:44:00+07:00	freshnewsasia.com	https://m.freshnewsasia.com/index.php/en/localnews/163114-2020-06-22-09-44-59.html
1bc53a06-a192-4bf9-9a72-97a2e1f78acd	សម្តេចតេជោ ហ៊ុន សែន៖ ជំងឺកូវីដ-១៩ បាននឹងកំពុងផ្លាស់ប្តូរឥរិយាបថរស់នៅរបស់មនុស្សក្នុងបរិបទថ្មី (Video inside)	សម្តេចតេជោ ហ៊ុន សែន នាយករដ្ឋមន្ត្រីនៃកម្ពុជា បានបញ្ជាក់ថា ជំងឺកូវីដ-១៩ បាននឹងកំពុងផ្លាស់ប្តូរឥរិយាបទរស់នៅរបស់មនុស្សទាំងអស់នៅក្នុងពិភពលោកដែលមានរាប់ពាន់ឆ្នាំ ឱ្យប្រែក្លាយជាទម្លាប់ថ្មីនាដំណាក់កាលកូវីដ-១៩។ ការបញ្ជាក់បែបនេះ របស់ប្រមុខនៃរាជរដ្ឋាភិបាលកម្ពុជា បានធ្វើឡើងនៅក្នុងឱកាសដែលសម្តេចបានអញ្ជើញចុះត្រួតពិនិត្យការដ្ឋានសាងសង់ ព្រលានយន្តហោះអន្តរជាតិភ្នំពេញថ្មី ស្ថិតនៅឃុំព្រែកស្លែង ស្រុកកណ្តាលស្ទឹង ខេត្តកណ្តាល នៅព្រឹកថ្ងៃទី២១ ខែមិថុនា ឆ្នាំ២០២០នេះ។ សម្តេចតេជោ ហ៊ុន សែន បានមានប្រសាសន៍យ៉ាងដូច្នេះថា៖ ។ ជាមួយគ្នានេះដែរ សម្តេចតេជោ ហ៊ុន សែន ក៏បានថ្លែងថា ពិភពលោកទាំងមូលកាលពីមុនមិនទាន់មានជំងឺកូវីដ-១៩ ក្នុងមួយថ្ងៃៗ មានដំណើរចរាចរណ៍យន្តហោះ ហោះពេញមេឃ ក៏ប៉ុន្តែនាដំណាក់កាលនេះ ដំណើរចរាចរណ៍ទាំងឡាយត្រូវបានផ្អាក់ជាបណ្តុះអាសន្ន ដើម្បីការពារការរីករាលដាលជំងឺផ្លូវដង្ហើមមួយនេះ ជាដើម។ ពាក់ព័ន្ធនឹងពិភពលោកក្នុងដំណាក់រាតត្បាតពីជំងឺកូវីដ-១៩នេះដែរ នាយករដ្ឋមន្ត្រីកម្ពុុជា បានបន្តថា ជំងឺកូវីដ-១៩ បានបង្កើតឱ្យមានស្ថានភាពមិនច្បាស់លាស់សម្រាប់ប្រជាជនទូទាំងពិភពលោក។ សម្តេចបានបន្ថែមទៀតថា ជំងឺកូវីដ១៩ ធ្វើឱ្យការរស់នៅរបស់មនុស្សជាតិជួបភាពមិនច្បាស់លាស់ តែភាពច្បាស់លាស់មួយ គឺជំងឺកូវីដ១៩ មិនអាចរំលាយភពផែនដីបានទេ។ ទន្ទឹមនឹមនេះដែរ សម្តេចតេជោ ហ៊ុន សែន បានបង្ហាញក្តីជឿជាក់ថា ថ្ងៃណាមួយអ្នកវិទ្យាសាស្ត្រនឹងរកឃើញវ៉ាកសាំងការពារជំងឺកូវីដ-១៩ បានហើយនោះ ការអភិវឌ្ឍផ្សេងៗនឹងវិលត្រឡប់មកដូចដើមវិញ ក៏ប៉ុន្តែ ភាពប្រក្រតីនោះវាស្ថិតនៅក្នុងគន្លងថ្មី ដូចអ្វីដែលអង្គការសុខភាពពិភពលោកបានប្រកាសថា ប្រជាជនទាំងអស់នៅលើពិភពលោកត្រូវរៀនរស់នៅក្នុងវិបត្តិកូវីដ-១៩។ ដូច្នេះ ប្រសិនបើប្រជាជន ឬថ្នាក់ដឹកនាំប្រទេសនានា មិនធ្វើការសម្របសម្រួលនៅក្នុងស្ថានភាពនេះដោះទេ ជំងឺនេះនឹងបំផ្លាញយើងជាមិនខាន។ ប្រមុខនៃរាជរដ្ឋាភិបាលកម្ពុជា សម្តេចតេជោ ហ៊ុន សែន បានបញ្ជាក់ថា នៅឆ្នាំ២០២០នេះ ប្រទេសភាគតិចណាស់ ដែលអាចមានសេដ្ឋកិច្ចវិជ្ជមាន ពោលប្រទេសភាគច្រើនបំផុតនឹងទទួលបានភាពអវិជ្ជមានសម្រាប់សេដ្ឋកិច្ច រហូតដល់សញ្ញាដកទៅទៀត។ មានប្រទេសខ្លះបានប្រកាសខ្លួនរួចជាស្រេចថា សេដ្ឋកិច្ចរបស់ខ្លួន ដករហូតដល់៧ភាគរយឯណោះ ហើយក៏មានប្រទេសខ្លះមានសញ្ញាដករហូតដល់ ១០ភាគរយជាដើម។ សម្តេចតេជោ ហ៊ុន សែន ក៏បានបន្ថែមថា ដោយឡែកសម្រាប់ប្រទេសកម្ពុជា បើតាមការប៉ាន់ស្មានរបស់ធនាគារអភិវឌ្ឍអាស៊ី IMF និងធនាគារពិភពលោក បានវាយតម្លៃថា សេដ្ឋកិច្ចអាចធ្លាក់ក្នុងរង្វង១,៥ភាគរយ ទៅ២,៩ភាគរយ។ ក៏ប៉ុន្តែ សម្រាប់កម្ពុជា ខ្លួនឯងផ្ទាល់អាចវាយតម្លៃថា អាចដក១,៩ភាគរយ នៅក្នុងឆ្នាំ២០២០ ហើយនេះគឺជាស្ថានភាពមួយមិនធ្លាប់មានក្នុងរយៈពេលជាង២០ឆ្នាំកន្លងមកនេះ។ វិបត្តិរាតត្បាតជំងឺកូវីដ១៩ មិនទាន់ដល់ថ្នាក់ធ្វើឱ្យសម្តេចផ្តល់ថវិកាឧបត្ថម្ភក្នុងកម្មវិធី ដូចទម្លាប់ដែលសម្តេចបានធ្វើនោះទេ។ គួជម្រាថា យោងតាមទិន្នន័យពីគេហទំព័រអន្តរជាតិ Worldometer នៅព្រឹកថ្ងៃទី២១ ខែមិថុនា ឆ្នាំ២០២០នេះ ចំនួនអ្នកឆ្លងជំងឺ COVID-19 នៅទូទាំងពិភពលោក បានកើនឡើងដល់ ៨,៩០៦,១៣៧នាក់ហើយ។ ក្នុងនោះអ្នកស្លាប់មានចំនួន ៤៦៦,២៥៣នាក់ និងជាសះស្បើយឡើងវិញ ៤,៧៣២,៧៦៦នាក់។ គេហទំព័រអន្តរជាតិ ដដែលបានបង្ហាញថា ការរីករាលដាលនៃជំងឺកូវីដ១៩ នៅតែមានសភាពស្រួចស្រាវចំនួនអ្នកឆ្លង និងស្លាប់ថ្មីនៅតែមានចំនួនច្រើន៕	2020-06-22T22:23:00+07:00	freshnewsasia.com	https://m.freshnewsasia.com/index.php/en/localnews/163093-2020-06-22-08-23-27.html
96529439-bd6e-4f2f-8563-c1066590a115	សម្តេចតេជោ ហ៊ុន សែន នឹងអញ្ជើញប្រកាសអនុវត្តន៍កម្មវិធីផ្តល់សាច់ប្រាក់ ជូនពលរដ្ឋក្រីក្រ និងងាយរងគ្រោះ ដោយសារជំងឺកូវីដ១៩ នៅថ្ងៃទី២៤ ខែមិថុនា (Video inside)	សម្ដេចតេជោ ហ៊ុន សែន នាយករដ្ឋមន្ដ្រីនៃកម្ពុជា បានប្រកាសថា នៅថ្ងៃទី២៤ ខែមិថុនា ឆ្នាំ២០២០ខាងមុខនេះ សម្ដេចនឹងអញ្ជើញប្រកាសអនុវត្តន៍ កម្មវិធីផ្តល់សាច់ប្រាក់ ជូនប្រជាពលរដ្ឋមានជីវភាពក្រីក្រ និងងាយរងគ្រោះ ដោយសារជំងឺកូវីដ១៩ ប្រមាណ៦០ម៉ឺនគ្រួសារ។ ការប្រកាសជាថ្មីនេះ ធ្វើឡើងក្នុងឱកាសដែល សម្តេចតេជោ ហ៊ុន សែន អញ្ជើញចុះត្រួតពិនិត្យការដ្ឋានសាងសង់ ព្រលានយន្តហោះអន្តរជាតិភ្នំពេញថ្មី ស្ថិតនៅឃុំព្រែកស្លែង ស្រុកកណ្តាលស្ទឹង ខេត្តកណ្តាល នាព្រឹកថ្ងៃទី២២ ខែមិថុនា ឆ្នាំ២០២០នេះ។ សម្ដេចតេជោ ហ៊ុន សែន បានបញ្ជាក់យ៉ាងដូច្នេះថា ។ សម្ដេចតេជោ បានថ្លែងថា វិបត្ដិសេដ្ឋកិច្ចឥលូវនេះ មិនមែនប៉ះពាល់តែកម្ពុជានោះទេ ពិភពលោកទាំងមូលរាប់ទាំងប្រទេសអ្នកមាន ដែលត្រូវការបញ្ចេញទុន មកសង្គ្រោះសេដ្ឋកិច្ច ឬក៏អន្ដរាគមន៍នៅក្នុងវិស័យសង្គម ប៉ុន្ដែប្រទេសខ្លះក៏គេមានលុយគ្រប់គ្រាន់ ឯប្រទេសខ្លះទៀត ចាប់ផ្ដើមលក់បណ្ណរតនាគារ ដើម្បខ្ចីលុយពីប្រជាពលរដ្ឋ យកមកសង្គ្រោះសេដ្ឋកិច្ច។ សម្ដេតេជោ ហ៊ុន សែន បានគូសបញ្ជាក់ផងដែរថា កូវីដ១៩ មិនអាចសម្លាប់រាជរដ្ឋាភិបាល របស់សម្តេចបាននោះទេ ហើយសម្តេចតេជោ បានប្រាប់ដល់ អ្នកដែលរង់ចាំ ឲ្យរាជរដ្ឋាភិបាលសម្តេចដួលរលំនោះ គឺកំពុងធ្លាក់ចូលក្នុងការវង្វេងទិសដៅហើយ។ * មានបណ្ឌសមធម៌ ដែលមានសុពលភាព ដោយឈរលើកម្រិតភាពក្រីក្រ៖ ក្រកម្រិត១ (ទីទ័លក្រ) ឬ ក្រកម្រិត២ (ក្រ) និង * បានទៅផ្ទៀងផ្ទាត់បញ្ជីឈ្មោះ នៃកម្មវិធីឧបត្ថម្ភសាច់ប្រាក់ជូនគ្រួសារក្រីក្រ ក្នុងកំលុងពេលប្រយុទ្ធប្រឆាំងជំងឺកូវីដ១៩ នៅសាលាឃុំ សង្កាត់ណាមួយ។ ក្នុងអនុក្រឹត្យ ក៏បានបញ្ជាក់ផងដែរថា ចំនួនទឹកប្រាក់ ត្រូវផ្តល់ជូនក្នុងមួយខែ ចន្លោះពី១៦,០០០រៀល ទៅដល់១២០,០០០រៀល។ កម្រិតសាច់ប្រាក់ ដែលត្រូវឧបត្ថម្ភនេះ ធ្វើឡើងតាមប្រភេទជនក្រីក្រ ក្នុងកម្រិត១ ឬកម្រិត២ ហើយក៏បែងចែកទៅតាមអ្នកនៅក្នុងរាជធានី និងជនបទ។ លោក ថេង បញ្ញាធន ប្រតិភូរាជរដ្ឋាភិបាលកម្ពុជា ទទួលបន្ទុកអគ្គនាយកផែនការ នៃក្រសួងផែនការ ធ្លាប់បានប្រាប់អង្គភាពព័ត៌មាន Fresh News ថា ជំហ៊ានដំបូងនៃការស្រាវជ្រាវនេះ រកឃើញប្រជាពលរដ្ឋមានជីវភាពខ្វះខាត និងរងផលប៉ះពាល់ខ្លាំង មានចំនួនប្រមាណ ៥៦២,៦៨៦ គ្រួសារ ដោយគិតជាចំនួនមនុស្ស មានប្រមាណ ជិត២លាន ៣សែននាក់៕	2020-06-22T21:31:00+07:00	freshnewsasia.com	https://m.freshnewsasia.com/index.php/en/localnews/163082-2020-06-22-07-31-16.html
6897e874-5298-488d-953a-13002652b8bf	មនុស្សជាង ៥០,០០០នាក់ហើយបាត់បង់ជីវិតដោយសារជំងឺ COVID-19 នៅប្រេស៊ីល (Video inside)	បន្ទាប់ពីបានកត់ត្រាករណីស្លាប់ថ្មីៗចំនួន ៦៤១នាក់ទៀតសម្រាប់រយៈពេល ២៤ម៉ោងកន្លងទៅនេះ វាបានធ្វើឲ្យចំនួនសរុបនៃអ្នកដែលនបានស្លាប់ដោយសារ COVID-19 នៅទូទាំងប្រទេសប្រេស៊ីលនៅពេលនេះកើនលើស ៥០,០០០នាក់ហើយ ក្នុងចំណោមអ្នកជំងឺសរុបជាង ១លាននាក់។ នេះបើតាមការចេញផ្សាយដោយ សារព័ត៌មាន CNA នារសៀលថ្ងៃចន្ទ ទី២២ ខែមិថុនា ឆ្នាំ២០២០។ បើតាមការបញ្ជាក់របស់ក្រសួងសុខាភិបាលប្រេស៊ីលបានឲ្យដឹងថា ចំនួនជាក់លាក់នៃករណីស្លាប់ ដែលខ្លួនទទួលបានគិតត្រឹមថ្ងៃអាទិត្យ (ម៉ោងនៅប្រេស៊ីឡា) គឺមាន ៥០,៦១៧នាក់ ខណៈករណីឆ្លងវិញគឺមានសរុប ១,០៨៥,០៣៨ ករណី។ តាមរយៈតួលេខនេះ ប្រេស៊ីលមានករណីឆ្លងច្រើនជាងគេលំដាប់ទី ២ លើពិភពលោក ស្ថិតក្រោយតែសហរដ្ឋអាមេរិកតែមួយគត់ ដែលមានករណីឆ្លង COVID-19 ច្រើនបំផុតលំដាប់លេខ ១ សរុបចំនួនជាង ២.៣លានករណី។ បើទោះបីជាសន្ទុះនៃករណីឆ្លង និងស្លាប់ដោយសារតែ COVID-19 កើនឡើងយ៉ាងគំហុកបែបនេះក្តី ក៏ថ្នាក់ដឹកនាំកំពូលនាពេលបច្ចុប្បន្ន របស់ប្រទេសអាមេរិកឡាទីនមួយនេះ ដែលបានចាត់ទុកជំងឺនេះជាប្រភេទជំងឺផ្តាសាយតូចតាច កាលពីពេលកន្លងទៅនេះ នៅតែខ្វែងគំនិតគ្នាជាមួយអាជ្ញាធររដ្ឋ និងអាជ្ញាធរមូលដ្ឋានជុំវិញចំណាត់ការនានា នៅចំពោះមុខជំងឺរាតត្បាតសកលមួយនេះ ដោយលោកបានងាកទៅផ្តោតសំខាន់ លើការរៀបចំបើកប្រទេសឡើងវិញ ដើម្បីស្តារសេដ្ឋកិច្ច៕	2020-06-22T20:39:00+07:00	freshnewsasia.com	https://m.freshnewsasia.com/index.php/en/internationalnews/163074-2020-06-22-06-39-49.html
e0277470-7471-4c31-86f5-edd4c797d219	រដ្ឋាភិបាលនឹងចំណាយថវិការដ្ឋចំនួន ២៥លានដុល្លារ ក្នុងមួយខែៗ ដើម្បីជួយដល់ជីវភាពពលរដ្ឋជាង ៦០ម៉ឺនគ្រួសារអំឡុងវិបត្តិជំងឺកូរ៉ូណា	ភ្នំពេញ៖ សម្តេចតេជោនាយករដ្ឋមន្ត្រី ហ៊ុន សែន បានថ្លែងថា រដ្ឋាភិបាលនឹងចំណាយថវិការដ្ឋចំនួន ២៥លានដុល្លារអាមេរិកក្នុងមួយខែៗ ដើម្បីជួយដល់ជីវភាពពលរដ្ឋជាង ៦០ម៉ឺនគ្រួសារអំឡុងវិបត្តិជំងឺកូរ៉ូណា។ ការប្រកាសនេះ ត្រូវបានធ្វើឡើងក្នុងពេលដែលសម្តេចតេជោអញ្ជើញចុះពិនិត្យមើលការដ្ឋានសាងសង់អាកាសយានដ្ឋានអន្តរជាតិភ្នំពេញថ្មី ស្ថិតនៅឃុំព្រែកស្លែង ស្រុកកណ្តាលស្ទឹង ខេត្តកណ្តាលនៅព្រឹកថ្ងៃទី២២ មិថុនា ២០២០។ សម្តេច ហ៊ុន សែន មានប្រសាសន៍ថា នៅអំឡុងវិបត្តិជំងឺកូវីដ១៩ គ្មានពលរដ្ឋណាម្នាក់ស្លាប់ដោយអត់បាយដោយរដ្ឋាភិបាលមិនបានដឹង និងមិនបានដោះស្រាយនោះឡើយ។ សម្តេចក៏បានផ្តាំទៅមតិរិះគន់ថា មិនត្រូវមើលស្រាលសមត្ថភាពរដ្ឋាភិបាល ពិសេសមិនត្រូវមើលស្រាលសមត្ថភាពរបស់សម្តេច ក្នុងការដោះស្រាយបញ្ហាប្រឈមនៃវិបត្តិជាសកលនេះឡើយ ត្បិតរដ្ឋាភិបាលគ្រោងនឹងចំណាយថវិការដ្ឋប្រមាណ ២៥លានដុល្លារ ជារៀងរាល់ខែ ជួយដល់ពលរដ្ឋជាង ៦០ម៉ឺនគ្រួសារ ដែលជាថវិកានោះ បានមកពីចំណូលចរន្តរបស់រដ្ឋប្រចាំខែ។ សម្តេចតេជោ ហ៊ុន សែន បានមានប្រសាសន៍ថា៖ “ក្នុងមួយខែយើងត្រូវចំណាយប្រមាណជា ២៥លានដុល្លារ សម្រាប់សង្គ្រោះជួយទំនុកបម្រុងទៅដល់ជាង ៦០ម៉ឺនគ្រួសារ។ ពេលនោះ យើងមានលទ្ធភាព យើងប្រើប្រាស់នូវថវិកាចរន្ត ដែលជាចំណូលធម្មតា ដែលក្នុងមួយខែៗយើងរកបានក្នុងរង្វង់អាពេលក្នុងកូវីដនេះ។ បើវាមិនបានលើសដល់ ៥០០លានដុល្លារ ក៏វាបានត្រឹម ៤០០លានដុល្លារដែរ ហើយចាយចំណូលបៀវត្សរ៍ត្រឹមតែជាង ២០០លានដុល្លារទេ”។ សូមបញ្ជាក់ថា រាជរដ្ឋាភិបាល បានចេញអនុក្រឹត្យស្តីពីការអនុវត្តកម្មវិធីឧបត្ថម្ភសាច់ប្រាក់ជូនគ្រួសារក្រីក្រ និងងាយរងគ្រោះក្នុងអំឡុងពេលប្រយុទ្ធនឹងជំងឺកូវីដ១៩។ ក្រសួងផែនការ បានធ្វើបច្ចុប្បន្នភាពកំណត់អត្តសញ្ញាណកម្មគ្រួសារក្រីក្រ ក្នុងអំឡុងពេលនៃការរីករាលដាលជំងឺកូវីដ-១៩ គិតត្រឹមថ្ងៃទី១ ខែមិថុនា ឆ្នាំ២០២០ រកឃើញគ្រួសារក្រីក្រទូទាំងប្រទេស សរុបចំនួន ៥៦៧.៥០៥ គ្រួសារ ដែលមានប្រជាជនក្រីក្រសរុបចំនួនប្រមាណ ២,៣លាននាក់។ សម្តេចតេជោ ហ៊ុន សែន នាយករដ្ឋមន្ត្រីកម្ពុជា នឹងអញ្ជើញប្រកាសជាផ្លូវការនូវការ អនុវត្តន៍កម្មវិធីប្រគល់សាច់ប្រាក់នេះនាថ្ងៃទី២៤ ខែមិថុនា ឆ្នាំ២០២០ខាងមុខនេះ។ អនុក្រឹត្យនេះមានគោលបំណងផ្តល់នូវកិច្ចគាំពារ ដើម្បីរក្សាលំនឹងជីវភាពរស់នៅ សម្រាប់គ្រួសារក្រីក្រ និងងាយរងគ្រោះ ក្នុងអំឡុងពេលប្រយុទ្ធនឹងជំងឺកូវីដ១៩។ អនុក្រឹត្យនេះមានគោលដៅកំណត់វិធាន នីតិវិធី និងយន្តការគ្រប់គ្រង ព្រមទាំងផ្តល់ការឧបត្ថម្ភសាច់ប្រាក់ជូនគ្រួសារក្រីក្រ និងងាយរងគ្រោះ ក្នុងអំឡុងពេលប្រយុទ្ធនឹងជំងឺកូវីដ១៩។ អនុក្រឹត្យនេះ មានវិសាលភាពអនុវត្តចំពោះគ្រួសារក្រីក្រ និងងាយរងគ្រោះ ដែលមានប័ណ្ណសមធម៌ ក្នុងព្រះរាជាណាចក្រកម្ពុជា។ គ្រួសារក្រីក្រ និងងាយរងគ្រោះ ដែលត្រូវទទួលបានប្រាក់ឧបត្ថម្ភត្រូវបំពេញតាមលក្ខខណ្ឌដូចខាងក្រោម៖ – មានបណ្ឌសមធម៌ ដែលមានសុពលភាព ដោយឈរលើកម្រិតភាពក្រីក្រ៖ ក្រកម្រិត១ (ទីទ័លក្រ) ឬ ក្រកម្រិត២ (ក្រ) និង – បានទៅផ្ទៀងផ្ទាត់បញ្ជីឈ្មោះ នៃកម្មវិធីឧបត្ថម្ភសាច់ប្រាក់ជូនគ្រួសារក្រីក្រ ក្នុងកំលុងពេលប្រយុទ្ធប្រឆាំងជំងឺកូវីដ១៩ នៅសាលាឃុំ សង្កាត់ណាមួយ។ អនុក្រឹត្យបានបញ្ជាក់ពីចំនួនទឹកប្រាក់ដែលនឹងត្រូវទទួលបានផងដែរ។ ចំនួនទឹកប្រាក់ត្រូវផ្តល់ជូនក្នុងមួយខែចន្លោះពី១៦.០០០រៀល ទៅដល់ ១២០.០០០រៀល។ កម្រិតសាច់ប្រាក់ដែលត្រូវឧបត្ថម្ភនេះ ធ្វើឡើងតាមប្រភេទជនក្រីក្រក្នុងកម្រិត១ ឬកម្រិត២ ហើយក៏បែងចែកទៅតាមអ្នកនៅក្នុងរាជធានី និងជនបទផងដែរ។ ក្រសួងផែនការ បានធ្វើបច្ចុប្បន្នភាពកំណត់អត្តសញ្ញាណកម្មគ្រួសារក្រីក្រ ក្នុងអំឡុងពេលនៃការរីករាលដាលជំងឺកូវីដ-១៩ គិតត្រឹមថ្ងៃទី១ ខែមិថុនា ឆ្នាំ២០២០ រកឃើញគ្រួសារក្រីក្រទូទាំងប្រទេស សរុបចំនួន ៥៦៧.៥០៥ គ្រួសារ ដែលមានប្រជាជនក្រីក្រសរុបចំនួនប្រមាណ ២,៣លាននាក់ (គិតត្រឹមថ្ងៃបញ្ចប់ការអនុវត្តនិតិវិធីអត្តសញ្ញាណកម្មគ្រួសារក្រីក្រ ក្នុងអំឡុងពេលនៃការរីករាលដាលជំងឺកូវីដ-១៩ នៅទីជនបទ )។ ក្រសួងសូមអំពាវនាវ ដល់បងប្អូនប្រជាពលរដ្ឋគ្រួសារក្រីក្រកម្ពុជាទាំងអស់ ដែលអវត្តមានក្នុងអំឡុងពេលសម្ភាសន៍ នៃយុទ្ធនាការនេះ ឬមិនទាន់បានដាក់ពាក្យស្នើសុំសម្ភាសន៍ទៅកាន់អាជ្ញាធរមូលដ្ឋាន ក្រុមប្រឹក្សាឃុំ/សង្កាត់ ដែលបងប្អូនកំពុងស្នាក់នៅ សូមមេត្តារួសរាន់ ផ្តល់ការណាត់ជួបសម្ភាសន៍ជាមួយអាជ្ញាធរមូលដ្ឋាន ក្រុមប្រឹក្សាឃុំ/សង្កាត់ មុនពេលការអនុវត្តនីតិវិធីកំណត់អត្តសញ្ញាណកម្មគ្រួសារក្រីក្រ ក្នុងអំឡុងពេលកូវីដ១៩ នៅទីប្រជុំជន បញ្ចប់នាចុងខែមិថុនា ឆ្នាំ២០២០ខាងមុខនេះ ដើម្បីទទួលបាននូវកម្មវិធីឧបត្ថម្ភសាច់ប្រាក់របស់រាជរដ្ឋាភិបាល ដែលនឹងត្រូវអនុវត្តក្នុងពេលឆាប់ៗនេះ។ សូមទស្សនាការពន្យល់ និងបកស្រាយអំពីការអនុវត្តនិតិវិធីអត្តសញ្ញាណកម្មគ្រួសារក្រីក្រ ក្នុងអំឡុងពេលនៃការរីករាលដាលជំងឺកូវីដ-១៩ ដោយឯកឧត្តម ថេង បញ្ញាធន ប្រតិភូរាជរដ្ឋាភិបាលកម្ពុជាទទួលបន្ទុកអគ្គនាយកផែនការ៕	2020-06-22T17:20:32+07:00	cen.com.kh	https://cen.com.kh/archives/218559.html
b2d5cfb5-39b0-4048-9092-4f4034b91014	ការជះឥទ្ធិពលអវិជ្ជមាន ពីការរាតត្បាតនៃជំងឺកូវីដ-១៩ ធ្វើឱ្យការនាំចេញរបស់កម្ពុជា ទៅវៀតណាមធ្លាក់ចុះ ១៥% នៅឆ្នាំនេះ	ភ្នំពេញ៖ ការជះឥទ្ធិពលអវិជ្ជមានពីការរាតត្បាតនៃជំងឺកូវីដ-១៩ ធ្វើឱ្យការនាំចេញរបស់កម្ពុជា ទៅវៀត ណាម ក្នុងរយៈពេល ៥ខែ ឆ្នាំ២០២០នេះ មានការធ្លាក់ចុះ ១៥% បើធៀបរយៈពេលដូចគ្នាកាលពីឆ្នាំមុន។ នេះបើតាមការបញ្ជាក់របស់ស្ថានទូតវៀតណាមប្រចាំនៅកម្ពុជា។ របាយការណ៍ដដែលនេះ បានបង្ហាញថា ចន្លោះពីខែមករា ដល់ ខែឧសភា ឆ្នាំ ២០២០នេះ អគ្គនាយករដ្ឋានគយវៀតណាម បានស្រង់តួលេខនៃការនាំចេញរបស់កម្ពុជា ទៅប្រទេសវៀតណាម មានតម្លៃទឹកប្រាក់សរុបប្រមាណ ៤៧៦លានដុល្លារអាមេរិក បានធ្លាក់ចុះ ១៥% បើធៀបនឹងរយៈពេលដូចគ្នាកាលពីឆ្នាំមុន។ ចំណែក ការនាំចូលរបស់កម្ពុជា ពីប្រទេសវៀតណាម ត្រឡប់មកវិញ មានតម្លៃទឹកប្រាក់សរុបប្រមាណ ១,៧ពាន់លានដុល្លារអាមេរិក បានធ្លាក់ចុះ ៦%។ តាមរបាយការណ៍ខាងលើនេះ ក្នុងឆ្នាំ២០១៩កន្លងទៅ ទំហំពាណិជ្ជកម្មកម្ពុជា-វៀតណាមសម្រេចបាន ជិត ៥,៣លានដុល្លារអាមេរិក កើនឡើង១១% បើធៀបជាមួយឆ្នាំ២០១៨ ដែលក្នុងនោះការនាំចេញពីរប្រទេសវៀតណាមចូលមកកម្ពុជាសម្រេចបាន ៤,៤ ពាន់លានដុល្លារ កើនឡើង ១៦% និងនាំចូលពីប្រទេសកម្ពុជា ៩០១លានដុល្លារ កើនឡើង ៧%។ ផ្អែកតាមតួលេខ ខាងលើនេះ ការនាំចេញរបស់កម្ពុជា មានតម្លៃទឹកប្រាក់តិចជាង តម្លៃទឹកប្រាក់នៃការនាំចេញរបស់វៀតណាម មកកម្ពុជាវិញ រហូតដល់ទៅជាង ៣ដង។ ជាទូទៅការធ្វើពារណិជ្ជកម្មរបស់កម្ពុជា តែងតែចាញ់ប្រៀបប្រទេសជិតខាង ជាពិសេសវៀតណាម និងថៃ ហើយទំនិញរបស់កម្ពុជា ជាញឹកញាប់ត្រូវបានរឹតបន្តឹង ឬទម្លាក់ថ្លៃ ពីបណ្តាប្រទេសទាំងនេះ នៅពេលរដូវប្រមូលផលកសិកម្ម។ មូលហេតុនៃការចាញ់ប្រៀបនេះ ដោយសារផលិតកម្មក្នុងស្រុកនៅទុនខ្សោយនៅឡើយ។ គួរបញ្ជាក់ថា ប្រភេទមុខទំនិញសំខាន់ៗ ដែលកម្ពុជានាំចេញទៅប្រទេសវៀតណាម ក្នុងរយៈពេល ៥ខែ ឆ្នាំ នេះ មានដូចជា ស្រូវ អង្ករ គ្រាប់ស្វាយចន្ទី ជ័រកៅស៊ូ ស្លឹកថ្នាំជក់ និងផ្លែចេក ជាដើម។ ដោយ ឡែកទំនិញ ដែលវៀតណាម នាំចេញត្រឡប់មកកម្ពុជាវិញ មានដូចជា ដែកថែប ប្រេង បន្លែ ផ្លែឈើ ជីកសិកម្ម និងគ្រឿងឧបភោគបរិភោគផ្សេងៗ៕	2020-06-22T12:50:13+07:00	cen.com.kh	https://cen.com.kh/archives/218465.html
582fcd1d-4312-4933-8ab0-40e7a173f2b0	សម្តេចតេជោ បានថ្លែងថា បញ្ហាជំងឺកូវីដ១៩ មិនបានធ្វើឱ្យប៉ះពាល់ដល់ដំណើរការអភិវឌ្ឍហេដ្ឋរចនាសម្ព័ន្ធ នៅក្នុងប្រទេសកម្ពុជា រួមទាំងព្រលានយន្តហោះថ្មី(វីដេអូ)	ភ្នំពេញ៖ នៅព្រឹកថ្ងៃចន្ទ ទី២២ ខែមិថុនា ឆ្នាំ២០២០នេះ សម្តេចអគ្គមហាសេនាបតីតេជោ ហ៊ុន សែន នាយករដ្ឋមន្ត្រីនៃព្រះរាជាណាចក្រកម្ពុជា បានអញ្ជើញចុះត្រួតពិនិត្យការដ្ឋានសាងសង់ ព្រលានយន្តហោះអន្តរជាតិភ្នំពេញថ្មី ស្ថិតនៅឃុំព្រែកស្លែង ស្រុកកណ្តាលស្ទឹង ខេត្តកណ្តាល។ ព្រលានយន្តហោះថ្មីនេះ សាងសង់លើផ្ទៃដីទំហំប្រមាណ ២.៦០០ហិកតា ស្ថិតនៅក្នុងក្រុងតាខ្មៅ និងស្រុកកណ្តាលស្ទឹង ខេត្តកណ្តាល និងដីខ្លះស្ថិតនៅក្នុងស្រុកបាទី ខេត្តតាកែវ ដែលពេលនេះសម្រេចបានប្រមាណ ៣០ភាគរយហើយ។ អាកាសយានដ្ឋានអន្តរជាតិថ្មីនេះ វិនិយោគក្នុងទឹកប្រាក់ប្រមាណ ១.៥០០លានដុល្លារ ក្នុងនោះទឹកប្រាក់១,១០០លានដុល្លារជាកម្ចីពីធនាគារបរទេស និង២៨០លានដុល្លារជារបស់ក្រុម CAIC របស់ឧកញ៉ា ពុង ខៀវសែ ហើយដើមទុនចុះបញ្ជីមានរហូតដល់១២០លានដុល្លារអាមេរិក ដែលនឹងសាងសង់រួចរាល់នៅឆ្នាំ២០២៣ ខាងមុខ។ វត្តមានអាកាសយានដ្ឋានអន្តរជាតិមួយនេះ អាចទទួលអ្នកដំណើរបានប្រមាណ ១៣លាននាក់នៅឆ្នាំ២០៣០ ហើយអាចទទួលអ្នកដំណើរ ៣០លាននាក់ នៅឆ្នាំ២០៥០។ សម្តេចតេជោ ហ៊ុន សែន ពិតជារីករាយដែលបានអញ្ជើញមកពិនិត្យព្រលានយន្តហោះថ្មីនេះ។ សម្តេចតេជោក៏បានថ្លែងការកោតសរសើរដល់គណៈកម្មការសាងសង់ ដែលបានប្រឹងប្រែងសម្របសម្រួលដោះស្រាយបញ្ហាផ្សេងៗ ដើម្បីសម្រួលដល់ការសាងសង់។ សម្តេចតេជោនាយករដ្ឋមន្ត្រី បានថ្លែងថាបញ្ហា ជំងឺកូវីដ១៩ មិនបានធ្វើឱ្យប៉ះពាល់ដល់ដំណើរការអភិវឌ្ឍហេដ្ឋរចនាសម្ព័ន្ធនៅក្នុងប្រទេសកម្ពុជា រួមទាំងព្រលានយន្តហោះថ្មីផងដែរ។ សម្តេចតេជោ ហ៊ុន សែន បានថ្លែងថា ការរក្សាបាននូវដំណើរការសាងសង់ប្រព័ន្ធហេដ្ឋារចនាសម្ព័ន្ធទាំងនេះ ក៏រួមចំណែកផ្តល់ការងារដល់ប្រជាពលរដ្ឋដែលកំពុងជួបវិបត្តិការងារដោយសារជំងឺកូវីដ១៩ផងដែរ នេះគឺជាគោលដៅមួយសំខាន់សំរាប់ចក្ខុវិស័យកម្ពុជាឆ្នាំ២០៥០ ក្នុងការបំពេញតម្រូវការ។ នៅក្នុងឱកាសនោះ សម្តេចតេជោ ហ៊ុន សែន បានស្នើឱ្យក្រុមហ៊ុនជួយស្តារបឹងជើងលោងឱ្យកាន់តែជ្រៅ ដើម្បីជាប្រយោជន៍ប្រជាពលរដ្ឋ ពីព្រោះបឹងជើងលោងនេះមិនត្រឹមតែដោះស្រាយបញ្ហាទឹកសម្រាប់ពលរដ្ឋប្រើប្រាស់នោះទេ តែក៏ជួយបញ្ចៀសជំនន់ទឹកព្រែកត្នោតផងដែរ។ សម្តេចតេជោក៏បានមានប្រសាសន៍ផងដែរថា ពេលនេះយើងកំពុងសាងសង់អាកាសយានដ្ឋានចំនួន៣ទីតាំង ដែលទី១)នៅទីនេះ ទី២)នៅខេត្តសៀមរាប និងទី៣)កងកេងនៅខេត្តព្រះសីហនុ។ ទន្ទឹមនឹងនោះ សម្តេចតេជោនាយករដ្ឋមន្ត្រី សូមឲ្យអាជ្ញាធរក្រុង ខេត្តទាំង៣ មានរាជធានីភ្នំពេញ កណ្តាល និងខេត្តតាកែវ ត្រូវរួមសហការគ្នា និងសម្របសម្រួលជាមួយក្រុមហ៊ុនដើម្បីឲ្យការងាសាងសង់នេះមានភាពរលូន។ សម្តេចតេជោនាយករដ្ឋមន្ត្រីបានមានប្រសាសន៍បន្តថា ចំពោះអាកាសយានដ្ឋានអន្តរជាតិនៅពោធិចិនតុងគឺទុកនៅដដែល តែអាចទៅជាព្រលានសម្រាប់យោធាកងទ័ព ទី២)ប្រើសម្រាប់ការហោះហើផ្ទៃក្នុង ទី៣)ប្រើសម្រាប់ការដឹកជញ្ជូនទំនិញគ្រប់ប្រភេទ និងទី៤)ប្រើសម្រាប់ភ្ញៀវ និងថ្នាក់ដឹកនាំផ្លូវការនានា។ មុននឹងបញ្ចប់ សម្ដេចតេជោមន្ត្រីក៏បានជូនពរឲ្យក្រុមការងារសាងសង់សម្រេចបាននូវភាពជោគជ័យក្នុងការសាងសង់នាពលខាងមុខ។ បន្ទាប់មកសម្តេចតេជោនាយករដ្ឋមន្ត្រីក៏បានអញ្ជើញពិនិត្យការដ្ឋាននៃការសាងសង់អាកាសយានដ្ឋានអន្តរជាតិភ្នំពេញថ្មីនេះ ប្រកបដោយបរិយាកាសរីករាយ៕	2020-06-22T12:40:12+07:00	cen.com.kh	https://cen.com.kh/archives/218436.html
68e7fb9b-2a56-4f70-8370-e3fc4fbedb8f	ព្រូដិនសលកម្ពុជា បានដាក់ឱ្យប្រើប្រាស់ផលិតផលធានារ៉ាប់រងអាយុជីវិតដំបូងគេបង្អស់នៅកម្ពុជា ដែលផ្តល់ការការពារទៅលើករណីជំងឺធ្ងន់ធ្ងរ រហូតដល់ ៥០ ករណី	ភ្នំពេញ ៖ ថ្ងៃទី ១៥ ខែ មិថុនា ឆ្នាំ ២០២០ បេសកកម្មដ៏ធំមួយរបស់ក្រុមគ្រួសារប្រជាជនខ្មែរយើងគឺរក្សាផ្នែកហិរញ្ញវត្ថុឱ្យមាន សុវត្ថិភាព និងត្រៀមសម្រាប់ការការពារពីហានិភ័យផ្សេងៗរួមមានករណីបញ្ហាសុខភាពបន្ទាន់ក៏ដូចជាសម្រាប់ហេតុការណ៍ចៃដន្យជាច្រើនដែលអាចកើតឡើងនៅក្នុងជីវិតរបស់យើង។ ដោយយល់ច្បាស់ពីកាតព្វកិច្ចដ៏ធំនេះ ព្រូដិនសលកម្ពុជា ដែលជាក្រុមហ៊ុនធានារ៉ាប់រងអាយុជីវិតបានសម្រេចដាក់ចេញនូវផលិតផលធានារ៉ាប់រងរបស់ខ្លួនដែលនឹងរួមចំណែកយ៉ាងសំខាន់ក្នុងការគាំទ្រទាំងផ្នែកសុខភាព និងតម្រូវការការពារផ្នែកហិរញ្ញវត្ថុ។ កញ្ចប់ធានារ៉ាប់រងរបស់ព្រូដិនសលកម្ពុជា នឹងក្លាយជាកញ្ចប់ធានារ៉ាប់រងដំបូងបង្អស់នៅកម្ពុជាដែលផ្តល់ជូននូវការការពារលើហានិភ័យផ្នែកហិរញ្ញវត្ថុដែលបណ្ដាលមកពីជំងឺធ្ងន់ធ្ងរជាក់លាក់ចំនួន ៥០ ករណី ដែលរួមមានផងដែរនូវជំងឺមហារីក ជំងឺគាំង បេះដូង ជំងឺគ្រោះថ្នាក់ដាច់សរសៃឈាមខួរក្បាល និងផលវិបាកនៃជំងឺ ២ ករណីដែលបណ្ដាលមកពីជំងឺទឹកនោមផ្អែម ដែលយើងបានដឹងហើយថាជំងឺបែបនេះនឹងធ្វើឱ្យផែនការហិរញ្ញវត្ថុក្រុមគ្រួសារ និងអនាគតកូនៗរបស់យើងជួបបញ្ហាយ៉ាងខ្លាំងប្រសិនបើយើងមិនបានរៀបចំផែនការការពារទុកជាមុន។ សម្រាប់ផលិតផលធានារ៉ាប់រងនេះ ក្រុមហ៊ុនព្រូដិនសលកម្ពុជា បានស្វែងយល់យ៉ាងច្បាស់ពីតម្រូវការរបស់អតិថិជនដោយក្រុមហ៊ុនបានរចនាផលិតផលនេះចេញជា២ កញ្ចប់ផលិតផល ដែលកញ្ចប់នីមួយៗ នឹងផ្ដល់អត្ថប្រយោជន៍ស្របតាមតម្រូវការផ្សេងៗគ្នារបស់អតិថិជន។ កញ្ចប់ផលិតផលធានារ៉ាប់រងទីមួួយមានឈ្មោះថា PRUអនាគតកូនខ្ញុំដែលសមស្របសម្រាប់អតិថិជនដែលត្រូវការរៀបចំផែនការហិរញ្ញវត្ថុសម្រាប់ក្រុមគ្រួសារ និងអនាគតការសិក្សាអប់រំដែលមានគុណភាពសម្រាប់កូនៗនិងជួយឱ្យពួកគាត់មានសន្ថិភាពផ្លូវចិត្ថដោយដឹងថា អត្ថប្រយោជន៍ធានារ៉ាប់រងនឹងផ្ដល់ថវិការសម្រាប់ចំណាយលើការព្យាបាលប្រសិនបើពួកគាត់ជួបប្រទះនឹងបញ្ហាជំងឺធ្ងន់ធ្ងរជាដើម។ លោក ហ៊ង វុទ្ធីនាយកផ្នែកទីផ្សានិងដៃគូចែកចាយរបស់ក្រុមហ៊ុនព្រូដិនសលកម្ពុជា បានមានប្រសាសន៍ថា ៖ «មនុស្សយើងម្នាក់ៗត្រូវសម្រេចចិត្តលើបញ្ហាពិបាកជាច្រើនជារៀងរាល់ថ្ងៃ ប៉ុន្តែគ្មាននរណាម្នាក់គួរតម្រូវឱ្យជ្រើសរើសថាតើគួរទុកលុយសម្រាប់បង់ថ្លៃលើការព្យាបាលជំងឺឬក៏ទុកសម្រាប់ផ្តល់ការអប់រំល្អៗដល់កូនៗពួកគេឡើយ។ ឥឡូវនេះជាមួយកញ្ចប់ធានារ៉ាប់រងរបស់ព្រូដិនសលកម្ពុជា ប្រជាពលរដ្ឋយើងអាចធានាបានថា ពួកគេនឹងមានថវិការមួយកញ្ចប់ ដើម្បីជួយដល់ក្រុមគ្រួសារ និងអនាគតកូនៗរបស់ពួកគេក្នុងគ្រាលំបាក មិនថាដោយសារគ្រោះថ្នាក់ចៃដន្យ ឬក៏ជំងឺធ្ងន់ធ្ងរ ដែលមេគ្រួសារអាចធ្លាក់ខ្លួនឈឺ។» កញ្ចប់ផលិតផលធានារ៉ាប់រងមួយទៀត មានឈ្មោះថា PRUទ្រព្យខ្ញុំសមស្របសម្រាប់គ្រួសារវ័យចំណាស់ និងម្ចាស់អាជីវកម្មផងដែរ ហើយកញ្ចប់ផលិតផលធានារ៉ាប់រងនេះ ក៏មានរួមបញ្ចូលអត្ថប្រយោជន៍ដែលជួយគាំទ្រដល់អាជីវកម្ម ប្រសិនបើបុគ្គលសំខាន់ ដូចជា ម្ចាស់គ្រប់គ្រងអាជីវកម្ម ឫ អគ្គនាយកអាជីវកម្ម ទទួលមរណៈភាព ឫធ្លាក់ខ្លួនឈឺក្នុងប្រភេទជំងឺមួយក្នុងចំណោមជំងឺធ្ងន់ធ្ងរទាំង ៥០ករណី ដែលត្រូវបានធានារ៉ាប់រង។ លោក ហ៊ង វុទ្ធីបានបន្ថែមទៀតថា ៖«នៅទូទាំងប្រទេស ប្រជាពលរដ្ឋកម្ពុជាបានខិតខំយ៉ាងខ្លាំងក្នុងការបង្កើត និងប្រកបអាជីវកម្មឱ្យទទួលបានជោគជ័យ ហើយពួកគាត់ពិតជាមិនចង់ឱ្យការខិតខំរបស់ពួកគាត់ត្រូវអសារបង់ដោយសារតែហេតុការណ៍អកុសលណាមួយនោះទេ។ដូចនេះការរៀបចំគម្រោងជាមុន នឹងអាចធានាបានថាអាជីវកម្មរបស់ពួកគាត់នៅតែអាចបន្តបាន បើទោះបីម្ចាស់ភាគហ៊ុន ឫអ្នកពាក់ព័ន្ធធ្លាក់ខ្លួនឈឺធ្ងន់ធ្ងរ ដោយសារផលិតផល PRU ទ្រព្យខ្ញុំនឹងជួយសម្រាលបន្ទុកក្នុងការចំណាយលើថ្លៃព្យាបាល នៅក្នុងពេលវេលាដ៏លំបាកមួយនេះ។» ប្រជាពលរដ្ឋកម្ពុជាអាចទិញផលិតផលធានារ៉ាប់រងទាំង ២ខាងលើចាប់ពីថ្ងៃទី ១៥ ខែមិថុនានេះតទៅ។ដើម្បីទទួលបានការការពារដែលសាកសមបំផុត ស្របតាមតម្រូវការផ្នែកសុខភាព និងហិរញ្ញវត្ថុគ្រួសារ លោកអ្នកអាចធ្វើការប្រឹក្សាជាមួយទីប្រឹក្សាហិរញ្ញវត្ថុរបស់ក្រុមហ៊ុនព្រូដិនសលកម្ពុជា នៅតាមសាខាធនាគារអេស៊ីលីដាទូទាំងប្រទេស ឬធ្វើការចុះឈ្មោះតាមរយៈតំណភ្ជាប់នេះ bit.ly/chatwithpru នោះក្រុមការងារព្រូដិនសលកម្ពុជានឹងធ្វើការទំនាក់ទំនងទៅកាន់លោកអ្នកវិញសម្រាប់ព័ត៌មានលម្អិត ៕ ដោយ ៖ CEN	2020-06-22T11:33:28+07:00	cen.com.kh	https://cen.com.kh/archives/218423.html
21ffbb85-38dd-4707-8231-16d27dcc6ef9	គួរឲ្យស្តាយ ! ជំងឺធ្លាក់ទឹកចិត្ត បង្ខំឲ្យវេជ្ជបណ្ឌិតវ័យក្មេងម្នាក់ បញ្ចប់ជីវិតខ្លួនឯង …	ដូចប្រិយមិត្តជ្រាបហើយ ជំងឺបាក់ទឹកចិត្ដ (Depression) គឺជាឃាតករឈាមត្រជាក់ បានផ្តាច់ជីវិតមនុស្សជាហូរហែ ។ ជាក់ស្តែង កាលពីយប់ ថ្ងៃទី១៩ ខែមិថុនា ឆ្នាំ២០២០ វេជ្ជបណ្ឌិតវ័យក្មេងម្នាក់ បានសម្រេចចិត្ដបញ្ចប់ជីវិតរបស់ខ្លួន ដោយសារជំងឺបាក់ទឹកចិត្ដនេះ ធ្វើឲ្យក្រុមគ្រួសាររបស់គាត់ពិបាកនឹងទទួលយកបានណាស់។ យោងតាមគណនី Chakriya San ដែលបានបង្ហោះរូបថតលោកវេជ្ជបណ្ឌិតវ័យក្មេងម្នាក់ កាលពីថ្ងៃទី២០ ខែមិថុនា ឆ្នាំ២០២០ ភ្ជាប់ជាមួយសំណេរថា «ទើបតែបានឆាតលេងជាមួយគ្នា មិនគួរណា សេងលី ឯង ទៅលឿនយ៉ាងនេះសោះ។ ពេលលឺដំណឹងនេះ ខ្ញុំពិតជាសោកស្តាយមិត្តណាស់ ហើយពិតជារន្ធត់ចិត្តខ្លាំងណាស់ ទោះបីយើងមិនបានរៀនថ្នាក់ជាមួយគ្នា ប៉ុន្តែយើងជាមិត្តរួមជំនាន់ជាមួយគ្នា សូមវិញ្ញាណក្ខន្ធអ្នកទៅកាន់សុគតិភពផង»។ សូមបញ្ជាក់ថា សពលោកបណ្ឌិត ខេង សេងលី គឺត្រឹមថ្ងៃអាទិត្យ ទី២១ ខែមិថុនា ឆ្នាំ២០២០ បានតម្កល់ធ្វើបុណ្យនៅវត្តឫស្សីសាញ់ សង្កាត់ព្រៃស ខណ្ឌដង្កោ៕	2020-06-22T10:24:36+07:00	kbnnews.com	https://kbn.news/archives/168161
20a403ad-ac1e-471c-ab93-3cabd03c84cb	អង្គការសុខភាពពិភពលោក រាយការណ៍ពីការកើនឡើងយ៉ាងខ្លាំងបំផុតក្នុងការឆ្លងជំងឺកូវីដ១៩ក្នុងរយៈពេលមួយថ្ងៃ	អង្គការសុខភាពពិភពលោក កាលពីថ្ងៃអាទិត្យបានរាយការណ៍ពីការកើនឡើងយ៉ាងខ្លាំងនូវការឆ្លងថ្មីនៃជំងឺកូវីដ១៩ទូទាំងសាកលលោកមានចំនួន១សែន៨ម៉ឺន៣ពាន់ករណីដែលជាចំនួនដ៏ច្រើនបំផុតក្នុងរយៈពេលមួយថ្ងៃដែលខ្លួនបានកត់ត្រាចាប់តាំងពីការរាតត្បាតបានចាប់ផ្តើម។ ពួកមន្រ្តីអង្គការសុខភាពពិភពលោកបាននិយាយជាច្រើនសប្តាហ៍ហើយថា ការផ្តោតការយកចិត្តទុកដាក់ការផ្ទុះឡើងមេរោគកូរ៉ូណាគឺនៅតំបន់អាមេរិក ហើយការឆ្លងក្នុងរយៈពេលមួយថ្ងៃកាលពីថ្ងៃអាទិត្យមានជាង១សែន១ម៉ឺន៦ពាន់ករណីនៅក្នុងតំបន់នោះ។ ប្រទេសប្រេស៊ីលបាននាំមុខគេដោយមានជិត៥ម៉ឺន៥ពាន់ករណី បន្ទាប់មកសហរដ្ឋអាមេរិកមានជាង៣ម៉ឺន៦ពាន់ករណី និងឥណ្ឌាមានប្រហែល១ម៉ឺន៥ពាន់ករណីថ្មី។ រដ្ឋជាង១០នៅក្នុងសហរដ្ឋអាមេរិកកំពុងមើលឃើញចំនួនឆ្លងកើនឡើង។ វេជ្ជបណ្ឌិត Tom Inglesby នាយកមជ្ឈមណ្ឌលសន្តិសុខសុខភាពនៅសាលាសុខភាពសាធារណៈ Blooberg នៃសាកលវិទ្យាល័យ Johns Hopkins បានប្រាប់កម្មវិធីទូរទស្សន៍ «Fox News Sunday» ថា ការកើនឡើងនៃការឆ្លងនេះមកពីការគួបផ្សំគ្នានៃការធ្វើតេស្តកាន់តែច្រើនឡើង និងការឆ្លងកើនឡើងខ្លាំង។ ប្រធានាធិបតីសហរដ្ឋអាមេរិកលោកដូណាល់ ត្រាំ បាននិយាយម្តងហើយម្តងទៀតថា លោកជឿថា ចំនួនករណីក្នុងសហរដ្ឋអាមេរិកដែលបាននាំមុខពិភពលោកដោយមានជាង២លាន២សែនគឺលទ្ធផលនៃការខំប្រឹងប្រែងធ្វើតេស្ត។ ប្រធានាធិបតីត្រាំបានបញ្ជូនសារតាម Twitter កាលពីយប់ថ្ងៃអាទិត្យថា «ការធ្វើតេស្តមេរោគកូរ៉ូណារបស់យើងមានជាង២៥លានតេស្ត ហើយមានការជឿនលឿនកាន់តែខ្លាំងឡើង ការណ៍នេះធ្វើឱ្យយើងដូចជាមានករណីឆ្លងច្រើនជាងប្រទេសផ្សេងទៀត»៕	2020-06-22T07:00:00+07:00	khmer.voanews.com	https://khmer.voanews.com/a/who-reports-largest-one-day-jump-in-new-covid-cases-/5472447.html
636f361e-efca-428b-b248-0c653899ebd7	ពួកអ្នកជំនាញច្រានចោលការនិយាយពីការផ្ទុះឡើងលើកទី២នៃជំងឺកូវីដ១៩	ខណៈដែលពួកអ្នកជំនាញសុខាភិបាលខ្លះព្រមានពីអ្វីដែលពួកគេហៅថា រលកទី២នៃជំងឺកូវីដ១៩នៅរដូវស្លឹកឈើជ្រុះនេះ ពួកអ្នកជំនាញផ្សេងទៀតនិយាយថា សហរដ្ឋអាមេរិក និងផ្នែកផ្សេងទៀតរបស់ពិភពលោកមិនទាន់ផុតរលកទី១នៃជំងឺកូវីដ១៩ទេ។ លោកវេជ្ជបណ្ឌិត Anthony Fauci អ្នកជំនាញជំងឺឆ្លងកំពូលរបស់សហរដ្ឋអាមេរិក បាននិយាយថា «នៅពេលលោកអ្នកមានការឆ្លង២ម៉ឺនករណីឡើងទៅក្នុងមួយថ្ងៃ តើលោកអ្នកអាចនិយាយអំពីរលកទី២នៃជំងឺកូវីដ១៩នោះយ៉ាងដូចម្តេច»។ ផ្នែកភាគច្រើននៅក្នុងសហរដ្ឋអាមេរិកកំពុងបន្ធូរបន្ថយការរឹតត្បិតដែលត្រូវបានអនុវត្តដើម្បីបញ្ឈប់ការរាលដាលនៃមេរោគកូរ៉ូណាថ្វីបើករណីនៃការឆ្លងបានចាប់ផ្តើមកើនឡើងនៅក្នុងរដ្ឋខ្លះក៏ដោយ ជាពិសេសនៅបណ្តារដ្ឋភាគខាងត្បូង និងខាងលិច។ ពួកអ្នកជំនាញខ្លះរួមមានលោក Caitlin Rivers ជាអ្នកស្រាវជ្រាវជំងឺនៅមជ្ឈមណ្ឌលសន្តិសុខសុខភាពនៅសាកលវិទ្យាល័យ Johns Hopkins និយាយថា ពួកគេមិនចង់ប្រើពាក្យ «រលកទី២» ពីព្រោះតែពួកគេនិយាយថា ការនិយាយដូច្នេះធ្វើឱ្យពលរដ្ឋយល់ច្រឡំថា ស្ថានភាពអាក្រក់បានចប់ហើយ។ ប្រធានាធិបតីសហរដ្ឋអាមេរិកលោកដូណាល់ ត្រាំ បាននិយាយថា លោកជឿថា ចំនួនមេរោគករណីកូរ៉ូណាខ្ពស់ ពីព្រោះតែការធ្វើតេស្ត។ លោកប្រធានាធិបតីត្រាំបានប្រាប់ហ្វូងមនុស្សនៅឯការប្រជុំនយោបាយកាលពីយប់ថ្ងៃសៅរ៍សប្តាហ៍មុននៅក្នុងទីក្រុង Tulsa រដ្ឋអូក្លាហាម៉ាថា «នៅពេលដែលលោកអ្នកធ្វើតេស្តក្នុងវិសាលភាពនេះ លោកអ្នកនឹងរកឃើញករណីឆ្លងកាន់តែច្រើនឡើង។ ដូច្នេះ ខ្ញុំបាននិយាយទៅកាន់ពលរដ្ឋរបស់ខ្ញុំថា ពន្យឺតការធ្វើតេស្ត។ ពួកគេធ្វើតេស្តហើយធ្វើតេស្តទៀត»។ ក្រោយមក សេតវិមានបាននិយាយថា លោកប្រធានាធិបតីគ្រាន់តែនិយាយកំប្លែងលេង។ ក៏ប៉ុន្តែវេជ្ជបណ្ឌិត Ashish Jha នាយកនៃវិទ្យាស្ថានសុខភាពសាកលនៃសាកលវិទ្យាល័យ Harvard និយាយថា មិនត្រូវនិយាយលេងសើចអំពីជំងឺកូវីដ១៩ទេ៕	2020-06-22T07:00:00+07:00	khmer.voanews.com	https://khmer.voanews.com/a/experts-dismiss-talk-of-second-covid-wave-say-first-still-ongoing/5472463.html
72814d74-4132-4b43-ade1-f1b0c501718c	សិស្សថ្នាក់ទី១២បង្ហាញក្តីកង្វល់ចំពោះការប្រឡងបាក់ឌុបនាពេលខាងមុខ	ទោះបីជាការសិក្សានៅក្នុងការសាលាត្រូវបានផ្អាកដោយសារបញ្ហាជំងឺកូវីដ ១៩ក៏ដោយយុវជន ហេង សេងហួត ដែលជាសិស្សថ្នាក់ទី១២ នៅវិទ្យាល័យព្រះយុគន្ធរ ក្នុងក្រុងភ្នំពេញនៅតែត្រៀមចិត្ត និងប្តេជ្ញាថា នឹងប្រឹងប្រែងរហូតដល់ប្រឡងជាប់សញ្ញាប័ត្រមធ្យមសិក្សាទុតិយភូមិនៅឆ្នាំនេះ។ យុវជនអាយុ១៨ឆ្នាំរូបនេះ ដែលមានបំណងក្លាយទៅជាវេជ្ជបណ្ឌិតបាននិយាយថា ខ្លួនកំពុងជួបប្រទះការលំបាកខ្លះនៅក្នុងការសិក្សាតាមប្រព័ន្ធអ៊ីនធឺណិត ដែលត្រូវបានរៀបចំឡើងដោយក្រសួងអប់រំ យុវជន និងកីឡា។ «ខ្ញុំរៀនជាមួយលោកគ្រូនោះ រៀនផ្សេង។ ហើយខ្ញុំរៀនជាមួយគ្រូតាម E-learning រៀនផ្សេង។អ៊ីចឹងពេលខ្លះ ខ្ញុំអត់យល់តែម្តង។ មិនត្រឹមតែថា រាងស្រពិចស្រពិលទេ គឺអត់យល់តែម្តង»។ យុវជនរូបនេះបន្ថែមទៀតថា៖ «អារម្មណ៍របស់ខ្ញុំផ្ទាល់នៅពេលដែលជិតឈានទៅដល់ថ្ងៃប្រឡងបាក់ឌុបហ្នឹង វាពិតជាមានអារម្មណ៍ភ័យព្រួយខ្លះដែរ ព្រោះយើងរៀនមិនបានដិតដល់»។ ខណៈដែលគ្រឹះស្ថានសិក្សានៅបិទទ្វារដោយសារចំណាត់ការរបស់រដ្ឋាភិបាលក្នុងការទប់ស្កាត់ការរាតត្បាតជំងឺកូវីដ១៩ សិស្សថ្នាក់ទី១២បង្ហាញការព្រួយបារម្ភដូចជា ការសិក្សាពីចម្ងាយមានការលំបាក បញ្ហាក្នុងការទាក់ទងទៅគ្រូបង្រៀនផ្ទាល់ ការឆ្លើយតបយឺតយ៉ាវពីគ្រឹះស្ថានសិក្សា ឬគ្រូបង្រៀន និងកង្វះខាតសម្ភារៈបច្ចេកទេសសម្រាប់គ្រូបង្រៀននៅតាមខេត្តជាដើម។ ស្របពេលដូចគ្នានេះដែរ សេងហួត បានលើកឡើងថា កម្មវិធីបង្រៀនផ្សាយវីដេអូបង្រៀនរៀបចំដោយក្រសួងអប់រំយុវជន និងកីឡា គឺមិនគ្រប់គ្រាន់នោះទេ ដើម្បីឲ្យសិស្សថ្នាក់ទី១២ អាចត្រៀមលក្ខណៈបានពេញលេញសម្រាប់ការប្រឡងមធ្យមសិក្សាទុតិយភូមិនាពេលខាងមុខនេះ។ សេងហួតថា មិត្តភក្តិមួយចំនួនរបស់ខ្លួនក៏មានការបារម្ភចំពោះការប្រឡងមធ្យមសិក្សាទុតិយភូមិនាពេលខាងមុខនេះដែរ ដោយសារការរៀបចំរៀនសូត្រមិនទាន់បានដិតដល់នៅឡើយ។ យុវជន សេងហួត ក៏បានអំពាវនាវឲ្យក្រសួងអប់រំ យុវជន និងកីឡា ពន្យារពេលការប្រឡងផងដែរ ដើម្បីឲ្យខ្លួនអាចសិក្សាបន្ថែម និងត្រៀមលក្ខណៈឲ្យបានគ្រប់គ្រាន់។ រដ្ឋាភិបាលកម្ពុជាបានសម្រេចបិទសាលាគ្រប់កម្រិតមួយរយៈនៅទូទាំងប្រទេសកាលពីពាក់កណ្តាលខែមីនា ជាកិច្ចការពារកុំឲ្យមានការរីករាលដាលនៃជំងឺកូវីដ១៩។ យុវតី ខាត់ ស្រីណា ជាសិស្សថ្នាក់ទី ១២ នៅវិទ្យាល័យសិរីមង្គល នៅឃុំរកាកោង ស្រុកមុខកំពូល ខេត្តកណ្តាល។ ស្រីណា អាយុ ១៨ឆ្នាំបានប្រាប់ VOA ថា នាពេលបច្ចុប្បន្ន ខ្លួនកំពុងសិក្សាជាមួយគ្រូតាមប្រព័ន្ធអ៊ីនធឺណិតតាមទូរស័ព្ទដៃស្មាតហ្វូននៅពេលរាត្រី។ ទោះបីជានាងអាចរៀនតាមប្រព័ន្ធអ៊ីនធឺណិតក៏ដោយ ក៏មេរៀនដែលនាងអាចរៀនបាននោះគឺ បានតែមុខវិជ្ជាគណិតវិទ្យាតែប៉ុណ្ណោះតាមប្រព័ន្ធ Zoom គឺកម្មវិធីប្រជុំជាវីដេអូ តែសម្រាប់មុខវិជ្ជាផ្សេងទៀតគ្រូបានត្រឹមផ្ញើលំហាត់មកឲ្យធ្វើតែប៉ុណ្ណោះ។ ស្រីណាបានបង្ហាញក្តីកង្វល់ពីការរៀនតាមប្រព័ន្ធអ៊ីនធឺណិត ដោយហេតុថា នាងមានការពិបាកទាក់ទងទៅសួរគ្រូ និងមិនទទួលបានការឆ្លើយតបភ្លាមៗទេនៅពេលនាងមានចម្ងល់។ ហើយនៅពេលដែលនាងមានចម្ងល់ស្រីណាសម្រេចកត់ទុកនូវចម្ងល់ទាំងនោះ ហើយងាកទៅសួរទៅមិត្តភក្តិរបស់នាងវិញ។ នៅពេលសួរថានាងរំពឹងថា ទទួលបានលទ្ធផលល្អនោះទេស្រីណាបានប្រាប់ VOA ថា នាងមិនប្រាកដនោះទេ ព្រោះមានចំណុចសិក្សាជាច្រើនដែលនាងគិតថាពិបាកសម្រាប់នាង។ «ពិបាកនិយាយដែរបង អាហ្នឹង។វាអត់ប្រាកដអ៊ីចឹងណា៎បង ព្រោះថាវាមានចំណុចខ្លះពិបាកច្រើនដែរ។ អ៊ីចឹងណា៎បង»។ ស្រីណាបានប្រាប់ VOA បន្តទៀតថា មិត្តភក្តិមួយចំនួនរបស់នាងក៏ជួបការលំបាកផងដែរដោយសារតែពួកគេមិនអាចរៀនទាន់ និងមិនយល់ឲ្យបានច្បាស់ តាមរយៈការរៀនតាមប្រព័ន្ធអ៊ីនធឺណិត។ «ខ្ញុំគិតថាអាចជួយបានតែមនុស្សមួយចំនួនទេបង ព្រោះថា ខ្ញុំរៀនផ្ទាល់ជាមួយពួកគាត់តែហ្មងនៅសាលា បង។ ហ្នឹងខ្ញុំនិយាយតាមត្រង់ លោកគ្រូគាត់ដាក់កំហិតផងអីផងនៅមានអ្នកខ្លះគាត់រាងយ៉ាប់អ៊ីចឹងហ្អា»។ បន្ថែមពីនេះទៀត ស្រីណាគិតថាប្រសិនបើសាលារៀនបើកទ្វារឡើងវិញជាការប្រសើរព្រោះនាងអាចមានលទ្ធភាពទៅរៀនគួរបន្ថែម។ យុវតី លីលីហួរ ជាសិស្សថ្នាក់ទី១២ មួយរូបទៀតនៅសាលាឯកជនប៊ែលធីសាខាឫស្សីកែវ ក្នុងក្រុងភ្នំពេញ។ លី ហួរ បានប្រាប់ VOA ថា ការរៀនសូត្ររបស់នាងកំពុងប្រឈមនឹងការលំបាក ដោយសារតែត្រូវរៀនតាមប្រព័ន្ធអ៊ីនធឺណិត និងឆ្ងាយពីគ្រូ។ ដូច្នេះ នាងមានការពិបាកនៅក្នុងការទាក់ទងសួរគ្រូ ប្រសិនបើនាងជួបបញ្ហាផ្សេងៗពាក់ព័ន្ធនឹងមេរៀន។ «ចំពោះការរៀន វាពិបាកបន្តិចហើយបងព្រោះដោយសារតែយើងនៅឆ្ងាយពីគ្រូ។ ហើយយើងមានកត្តាជាច្រើនដែលយើងត្រូវពង្រឹងខ្លួនឯង ព្រោះ ធម្មតាទេ បើយើងនៅរាងឆ្ងាយពីគ្រូអត់មានគ្រូនាំមុខអាហ្នឹងវាពិបាកចំពោះខ្លួនឯងហើយ»។ ខុសពីស្រីណា ទោះបីជាត្រូវរៀនតាមប្រព័ន្ធអ៊ីនធឺណិតក៏ដោយយុវត្តីលីហួរដែលកំពុងរៀននៅសាលាឯកជន ទទួលបានការបង្រៀនគ្រប់មុខវិជ្ជាទាំងអស់តាមប្រព័ន្ធកម្មវីធីផ្ញើសារ Telegram និងកម្មវិធី Zoom លើកលែងតែមុខវិជ្ជាភាសាអង់គ្លេសតែប៉ុណ្ណោះ។ ហើយនាងរៀនពីថ្ងៃច័ន្ទដល់សុក្រ ចាប់ពីម៉ោង៧កន្លះដល់ម៉ោង១១ព្រឹក។ ពីដំបូងឡើយ លីហួរ មានសង្ឃឹមខ្លាំងនៅក្នុងការទទួលបានលទ្ធផលល្អចំពោះការប្រឡងថ្នាក់ទី១២ខាងមុខ។ យ៉ាងណាក្តី នាងនៅតែមានការបារម្ភចំពោះការប្រឡងមធ្យមសិក្សាទុតិយភូមិនាពេលខាងមុខនេះ ដោយសារតែមុខវិជ្ជាខ្លះតម្រូវឲ្យនាងរៀនគួរបន្ថែម។ «ដំបូងឡើយ ខ្ញុំរាងសង្ឃឹមរាងខ្លាំងព្រោះកាលឆមាសទីមួយគឺ អាហ្នឹងបានល្អ។ នៅពេលដែលយើងរៀនបានដិតដល់រៀនបានជាប់ជាមួយគ្រូ នៅជិតគ្រូយើងមានការយល់ច្បាស់ពីមេរៀន។ ដល់ពេលចាប់ពីគេឈប់មក គឺ អីៗវាដូចមិនសូវអំណោយផលទេបង»។ ស្របពេលដូចគ្នានេះនាងបានប្រាប់ VOA ថានាងមិនមានពេលគ្រប់គ្រាន់ ដើម្បីមើលវីដេអូបង្រៀនចាក់ផ្សាយតាមទូរទស្សន៍នោះទេព្រោះជាន់ពេលវេលាដែលនាងត្រូវជួយម្តាយមីងក្នុងហាងអ៊ុតសក់។ លីហួររៀនខ្សោយផ្នែកភាសាខ្មែរ។ ប៉ុន្តែនៅពេលរៀនជាមួយគ្រូផ្ទាល់ លីហួរ សង្កេតឃើញថាការរៀនរបស់នាងបានប្រសើរឡើងជាមុន។យ៉ាងណាក៏ដោយ មួយរយៈនេះការសិក្សាផ្នែកភាសាខ្មែររបស់នាងហាក់ដូចជាថមថយទៅវិញ។ បន្ថែមពីលើនេះទៀត យុវតី លី ហួរ បាននិយាយថា មិត្តភក្តិរបស់នាងសឹងតែគ្រប់គ្នាកំពុងជួបការលំបាកក្នុងការសិក្សាដូចនាងផងដែរដូចជា ការរៀនមិនបានដិតដល់ ការរៀនមិនទាន់ និងការលំបាកក្នុងការប្រាស្រ័យទាក់ទងទៅអ្នកដទៃនៅពេលមានចម្ងល់ក្នុងលំហាត់។ គ្រូបង្រៀនជាច្រើនយល់អំពីការលំបាកនិងការប្រឈមដែលសិស្សមិនធ្លាប់ជួបប្រទះ។ យ៉ាងណាក្តី ពួកគាត់នៅតែបន្តខិតខំបង្រៀនតាមប្រព័ន្ធអ៊ីនធឺណិត និងលើកទឹកចិត្តឲ្យសិស្សបន្តខិតខំសិក្សារៀនសូត្រ។ អ្នកគ្រូ គឹម សុត្ថារី ជាគ្រូមួយរូបនៅសាលារៀនជំនាន់ថ្មីក្នុងវិទ្យាល័យព្រះស៊ីសុវត្ថិ ក្នុងក្រុងភ្នំពេញ។អ្នកគ្រូបានបង្រៀនមុខវិជ្ជាជីវវិទ្យានៅសាលារៀនជំនាន់ថ្មីអស់រយៈពេលបីឆ្នាំមកហើយ។ នៅខណៈពេលកម្ពុជាកំពុងព្យាយាមការពារការរាតត្បាតជំងឺកូវីដ១៩ អ្នកគ្រូបានលើកទឹកចិត្តឲ្យសិស្សបន្តការសិក្សានៅផ្ទះ ហើយអំពាវនាវឲ្យឪពុកម្តាយលើកទឹកចិត្ត និងផ្តល់ឱកាសឲ្យកូនរបស់ខ្លួនអាចរៀនសូត្រនៅផ្ទះ។ នាពេលបច្ចុប្បន្ន អ្នកគ្រូ សុត្ថារី បានឲ្យដឹងថា អ្នកគ្រូបានប្រើប្រាស់កម្មវិធីផ្ញើសារ Telegram និងកម្មវិធីប្រជុំជាវីដេអូ Zoom ដើម្បីធ្វើការបង្រៀន។ អ្នកគ្រូបានបន្តថា នៅពេលដែលកូនសិស្សមានបញ្ហា អ្នកគ្រូនឹងធ្វើការទាក់ទងទៅកូនសិស្សផ្ទាល់ ហើយក្នុងករណីដែលកូនសិស្សតាមមិនទាន់ អ្នកគ្រូបានធ្វើការពន្យល់ជាលក្ខណៈឯកជនផងដែរ។ «ចា៎ ទាក់ទងនឹងកូនសិស្សដែលតាមអត់ទាន់ អ៊ីចឹង ខ្ញុំអាចពន្យល់គាត់ជាលក្ខណៈឯកជន មានន័យថាដូចជាតាមកម្មវិធី Telegram អ៊ីចឹង។ ពេលដែលគាត់មើលវីដអូអ៊ីចឹង គាត់តាមអត់ទាន់គាត់នឹង Chat (ផ្ញើសារ) ឯកជនមកខ្ញុំហើយ។ អ៊ីចឹងខ្ញុំអាចពន្យល់គាត់អាចជាសូរសំឡេង ឬក៏ថតជា វីដេអូ ឬក៏តេទៅគាត់ផ្ទាល់តែម្តងហើយ និយាយជាមួយគាត់ ពន្យល់គាត់អ៊ីចឹង»។ យ៉ាងណាក្តីអ្នកគ្រូ សុត្ថារី បានទទួលស្គាល់ថាការបង្រៀននៅសាលា និងតាមប្រព័ន្ធអ៊ីនធឺណិតមិនដូចគ្នានោះទេ ប៉ុន្តែយ៉ាងហោចណាស់ វាជួយឲ្យគ្រូបង្រៀនអាចបន្តការបង្រៀនរបស់ខ្លួន និងមិនបោះបង់ការបង្រៀន។ អំឡុងពេលរដ្ឋាភិបាលផ្អាកការសិក្សាតាមគ្រឹះស្ថានអប់រំនានានៅប្រទេសកម្ពុជា លោក ទូច រដ្ឋានី ដែលជាគ្រូបង្រៀនគណិតវិទ្យាម្នាក់ នៅវិទ្យាល័យព្រះកុសុមៈ ក្នុងទីរួមខេត្តក្រចេះបាន សម្រេចចិត្តថតវីដេអូបង្រៀនបង្ហោះតាមកម្មវិធី YouTube ដើម្បីឲ្យសិស្សអាចចូលមើល និងសិក្សាបាន។ ក្រៅពីអំពាវនាវឲ្យមានការចូលរួមពីសិស្សទាំងអស់ លោកគ្រូ រដ្ឋានី បានលើកឡើងផងដែរថានាពេលបច្ចុប្បន្ន លោក និងគ្រូបង្រៀនមួយចំនួនទៀតកំពុងជួបប្រទះការខ្វះខាតសម្ភារៈ និងសុំឲ្យមានការផ្គត់ផ្គង់សម្ភារៈពីក្រសួងអប់រំ យុវជន និងកីឡាផងដែរ។ «ចំពោះការបង្រៀននៅតាមឡាញ ឬផេករបស់គ្រូជួបការលំបាកខ្លះដូចជា បញ្ហាការថត។ ការថតយើងខ្វះសម្ភារៈបច្ចេកទេសផ្ទាល់ខ្លួន។ ចំពោះក្រសួងគាត់មានសម្ភារៈរបស់គាត់ហើយ។ តែចំពោះផ្ទាល់ខ្លួនរបស់គ្រូៗរាងពិបាកបន្តិចដែរ»។ គ្រូគណិតវិទ្យា រូបនេះដែលបានបង្រៀនអស់រយៈពេលជាង ៣០ឆ្នាំកន្លងមកនេះ ក៏បានលើកឡើងពីបញ្ហាមួយចំនួនពាក់ព័ន្ធនឹងសិស្សផងដែរដូចជា សិស្សក្រីក្រមិនអាចមានលទ្ធភាពទិញទូរស័ព្ទស្មាតហ្វូនយកមកប្រើប្រាស់ដើម្បីសិក្សាតាមប្រព័ន្ធអ៊ីនធឺណិតជាដើម។លើសពីនេះទៀត សិស្សមួយចំនួនមិនយល់ និងមិនអាចដោះស្រាយលំហាត់ ដែលលោកដាក់ឲ្យ នៅពេលត្រូវរៀននៅផ្ទះដោយខ្លួនឯង។ លោកគ្រូរដ្ឋានីយល់ថាសិស្សថ្នាក់ទី១២មួយចំនួននឹងមិនអាចទទួលបានលទ្ធផលល្អនោះទេចំពោះការប្រឡងមធ្យមសិក្សាទុតិយភូមិនាពេលខាងមុខនេះ។ «បើតាមការសង្កេតរបស់ខ្ញុំខ្ញុំឃើញថា យើងប្រហែលមិនបានប្រសើរទេ ព្រោះថា បើយើងនៅបង្រៀនផ្ទាល់ យើងអាចដឹកដៃសិស្ស។ បើសិស្សហ្នឹងមិនយល់ យើងអាចណែនាំជំរុញសិស្សហ្នឹងបាន។ បើសិនជាប្រយោលអ៊ីចឹង យើងរាងពិបាកដែរ»។ ស្របពេលដូចគ្នានេះដែរលោក រដ្ឋានី ក៏បានសំណូមពរឲ្យក្រសួងបង្កើនកម្មវិធីផ្សព្វផ្សាយអំពីការបង្រៀន និងផ្តល់ជាការលើកទឹកចិត្តដល់គ្រូបង្រៀនដែលបានចំណាយពេលបង្រៀនសិស្សតាមប្រព័ន្ធអ៊ីនធឺណិតផងដែរ។ លោក រស់ សុវាចា អ្នកនាំពាក្យក្រសួងអប់រំ យុវជន និងកីឡា បានប្រាប់ VOA ថា ក្រសួងអប់រំ យុវជន និងកីឡាបានដឹងពីបញ្ហាផ្សេងៗពាក់ព័ន្ធនឹងការសិក្សាពីចម្ងាយ។ លោក សុវាចា បានលើកឡើងថាចំពោះបញ្ហាសិស្សគ្មានលទ្ធភាពទិញទូរស័ព្ទស្មាតហ្វូន ឬមិនមានទូរទស្សន៍ក្រសួងអប់រំ យុវជន និងកីឡា អំពាវនាវឲ្យសិស្សសុំមើលទូរទស្សន៍ពីសំណាក់អ្នកជិតខាងជាដំណោះស្រាយបណ្តោះអាសន្នសិន ស្របពេលអនុវត្តការរក្សាគម្លាតពីគ្នាផងដែរ។ «ហើយចំពោះសិស្សានុសិស្ស ដែលមិនទាន់មានលទ្ធភាព មានទូរទស្សន៍នៅតាមគេហដ្ឋានរបស់គាត់ ក្រសួងអប់រំ យុវជន និងកីឡាលើកទឹកចិត្តឲ្យគាត់ទស្សនាទូរទស្សន៍ ទទក ២ ដែលជា ប៉ុស្តិ៍ទូរទស្សន៍ថ្មីរបស់ទូរទស្សន៍ជាតិកម្ពុជាស្តីពីការអប់រំ ដែលមាននៅតាម ...ជាមួយអ្នកជិតខាងរបស់គាត់សិន»។ ខណៈពេលដូចគ្នានេះដែរ លោក សុវាចា ក៏បានស្នើឲ្យមានអន្តរាគមន៍ពីគ្រូបង្រៀនតាមមូលដ្ឋានដើម្បីជួយទៅដល់សិស្សដែលកំពុងជួបប្រទះបញ្ហានៅក្នុងការរៀនសូត្រពីចម្ងាយ។ កាលពីដើមខែមិថុនានេះ ក្រសួងអប់រំ យុវជន និងកីឡាបានសម្រេចឲ្យមានការប្រឡងតាមប្រព័ន្ធអ៊ីនធឺណិតចំពោះការប្រឡងបញ្ចប់ការសិក្សា និងការប្រឡងចូលថ្នាក់ឧត្តមសិក្សា ខណៈកាលបរិច្ឆេទប្រឡងនឹងត្រូវកំណត់ឡើងវិញនាពេលក្រោយ។ ជាផ្នែកមួយនៃការដោះស្រាយទៅលើការផ្អាកការសិក្សានៅតាមសាលារៀន នាពេលបច្ចុប្បន្ន ក្រសួងអប់រំ យុវជន និងកីឡា បានជំរុញលើការសិក្សាពីចម្ងាយ ដោយមានការចាក់ផ្សាយវីដេអូបង្រៀនតាមប៉ុស្តិ៍ទូរទស្សន៍ តាមបណ្តាញសង្គមហ្វេសប៊ុក និងតាមកម្មវិធី (APP) សិក្សា ដែលទាញយកបានក្នុងទូរស័ព្ទស្មាតហ្វូនផងដែរ។ ស្របពេលដូចគ្នានេះដែរ នៅក្នុងសន្នីសិទសារព័ត៌មានមួយកាលពីខែឧសភា លោក ហង់ ជួនណារ៉ុន រដ្ឋមន្រ្តីក្រសួងអប់រំ យុវជន និងកីឡាបាននិយាយថាក្រសួងកំពុងពិចារណាលុបចោលការចេញលទ្ធផលប្រឡងជានិទ្ទេសសម្រាប់ការប្រឡងមធ្យមសិក្សាទុតិយភូមិពោលគឺលទ្ធផលមានតែជាប់ ឬធ្លាក់តែប៉ុណ្ណោះ។ យុវជនហេង សេង ហួត ដែលចង់ក្លាយទៅជាវេជ្ជបណ្ឌិតកំពុងបារម្ភនឹងការប្រឡងមធ្យមសិក្សាទុតិយភូមិនៅពេលខាងមុខនេះ។ សេតហួតក៏មានក្តីកង្វល់ផងដែរក្នុងការត្រៀមលក្ខណៈបានគ្រប់គ្រាន់នៅក្នុងការប្រឡងជាប់ដើម្បីចូលរៀនពេទ្យ ដែលជាក្តីស្រមៃរបស់ខ្លួន។ «ការតាំងចិត្តវារាងខ្ពស់តែដោយសារតែបរិយាកាសសង្គមវាត្រូវបានរអាក់រអួលដោយសារកូវីដ១៩ បានវាយលុកចូលក្នុងពិភពលោកយើងហ្នឹង ដូចជា ប្រទេសកម្ពុជាជាដើមធ្វើឲ្យការសិក្សាតាមមុខវិជ្ជាមួយៗរបស់ខ្ញុំហ្នឹងនៅមានកម្រិត»៕	2020-06-22T07:00:00+07:00	khmer.voanews.com	https://khmer.voanews.com/a/grade12-students-voice-concerns-over-upcoming-national-exam/5472363.html
3da89377-0df8-469a-a0dc-201a00a33d27	ក្រុមការងារគ្រូពេទ្យស្ម័គ្រចិត្តលោក ហ៊ុន ម៉ានី បន្តចុះផ្សព្វផ្សាយពីវិធីទប់ស្កាត់ និងការពារជំងឺកូវីដ១៩ ជូនប្រជាពលរដ្ឋក្នុងស្រុកឱរ៉ាល់ ខេត្តកំពង់ស្ពឺ	ក្រុមការងារគ្រូពេទ្យស្ម័គ្រចិត្ត លោក ហ៊ុន ម៉ានី បន្តធ្វើការផ្សព្វផ្សាយ អំពីវិធីសាស្ត្រការពារ និងទប់ស្កាត់នៃការឆ្លងជំងឺកូវីដ១៩ ជូនដល់ប្រជាពលរដ្ឋនៅតាមមូលដ្ឋាន គឺនៅតំបន់ឆ្អិនក្រោម ភូមិសំរោង ក្បាលដំរី ឃុំត្រពាំងជោ ស្រុកឱរ៉ាល់ ខេត្តកំពង់ស្ពឺ ស្របតាមអនុសាសន៍របស់រាជរដ្ឋាភិបាលកម្ពុជា បាននិងកំពុងពង្រឹងយ៉ាងខ្លាំងបំផុត ចំពោះជំងឺកាចសាហាវ (កូវីដ១៩) មួយប្រភេទនេះ។ ការបន្តចុះផ្សព្វផ្សាយស្តីអំពីវិធីសាស្ត្រការពារ និងទប់ស្កាត់ នៃជំងឺកូវីដ១៩ ជូនប្រជាពលរដ្ឋក្នុងស្រុកឱរ៉ាល់ ខេត្តកំពង់ស្ពឺ របស់ក្រុមការងារគ្រូពេទ្យស្ម័គ្រចិត្ត លោក ហ៊ុន ម៉ានី ធ្វើឡើងនាថ្ងៃទី២១ ខែមិថុនា ឆ្នាំ២០២០ ដែលដឹកនាំដោយលោក លេង ផាលី រដ្ឋលេខាធិការក្រសួងផែនការ ប្រធានប្រតិបត្តិក្រុមការងារគ្រូពេទ្យស្ម័គ្រចិត្តលោក ហ៊ុន ម៉ានី អនុប្រធានទី១ ក្រុមការងារថ្នាក់កណ្តាលចុះជួយស្រុកឱរ៉ាល់ និងមានការចូលរួមពី លោកវេជ្ជបណ្ឌិត គិន ប៊ុនលី លោកវេជ្ជបណ្ឌិត ភោគ គឺន លោកវេជ្ជបណ្ឌិត តូច យ៉ាន លោក វង្ស វ៉ាន់នី លោក ពាង ផារ័ត្ន លោកវេជ្ជបណ្ឌិត ស៊ុន គង់ លោកវេជ្ជបណ្ឌិត ធឿន វុទ្ធា លោក សាន វណ្ណេត លោកវេជ្ជបណ្ឌិត ថូ ប៉ូ លោក វេជ្ជបណ្ឌិត សាយ ឬទ្ធី លោកវេជ្ជបណ្ឌិត លន់ សាយតេង លោកវេជ្ជបណ្ឌិត ចៅ ពន្លឺ លោក អ៊ុង ប្រុស លោក ស៊ឹម ស៊ីថា លោក អ៊ុក សីហា លោក ឈាង ហឿន អនុប្រធានប្រតិបត្តិ, វេជ្ជបណ្ឌិតជំនាញជាច្រើនរូប និងក្រុមការងារគ្រូពេទ្យស្ម័គ្រចិត្ត លោក ហ៊ុន ម៉ានី និងជាសមាជិកក្រុមការងារថ្នាក់កណ្តាលចុះជួយស្រុកឱរ៉ាល់ និងក្រុមការងារគ្រូពេទ្យស្ម័គ្រចិត្តលោក ហ៊ុន ម៉ានី ចំនួន៥៧នាក់។ ដំណើរចុះណែនាំ និងផ្សព្វផ្សាយរបស់ក្រុមការគ្រូពេទ្យស្ម័គ្រចិត្តលោក ហ៊ុន ម៉ានី ក៏មានការសហការពីកិត្តិសេដ្ឋាបណ្ឌិតទេសរដ្ឋមន្ត្រី ឆាយ ថន ប្រធានក្រុមការងារថ្នាក់កណ្ដាល និងជាប្រធានក្រុមការងារថ្នាក់ជាតិ ចុះជួយខេត្តកំពង់ស្ពឺ តាមរយៈ (លោក ហ៊ូ តាំងអេង រដ្ឋលេខាធិការក្រសួងផែនការ) លោក មួង ធី អភិបាលស្រុកឱរ៉ាល់ ប្រធានគណបក្សស្រុក តាមរយ:លោក ឈិន មុនី អភិបាលរងស្រុក ក្រុមការងារគណបក្សស្រុក គណបក្សឃុំត្រពាំងជោ មណ្ឌលសុខភាព ត្រពាំងជោ សហភាពសហព័ន្ធយុវជនកម្ពុជា សរុប ២៦នាក់។ ក្រុមការងារគ្រូពេទ្យស្ម័គ្រចិត្តលោក ហ៊ុន ម៉ានី ក៏បានណែនាំដល់ប្រជាពលរដ្ឋពីរបៀប នៃការលាងដៃនឹងអាល់កុល ជាមួយនឹងការបង្រៀនពាក់ម៉ាស ដើម្បីធ្វើយ៉ាងណាការពារ និងទប់ស្កាត់នៃការចូលមេរោគក្នុងខ្លួន។ ក្រៅពីនេះក្រុមការងារក៏បានណែនាំ ឲ្យបងប្អូនប្រជាពលរដ្ឋ ឲ្យមានការរស់នៅស្អាតដោយមានអនាម័យល្អ ជាមួយនឹងការគេងស្អាត ហូបស្អាត ដើម្បីធ្វើយ៉ាងណាឲ្យពួកគាត់យល់កាន់តែច្បាស់ អំពីការថែទាំសុខភាព ចៀសផុតពីជំងឺកូវីដ១៩ និងជំងឺផ្សេងៗទៀតផងដែរ។ ជាងនេះទៅទៀត ក្រុមការងាគ្រូពេទ្យទាំងអស់ក៏បានចែកជូនថ្នាំពេទ្យ រួមនិងការពិនិត្យព្យាបាលដោយឥតគិតថ្លៃរួមមានជំងឺ៖ ជំងឺផ្លូវចិត្ត, សន្លាក់ឆ្អឹង, ក្រពះ, ពោះវៀន និងជំងឺទូទៅ រួមនឹងមានការចែកថ្នាំ មុលទីវីតាម៉ីន, វីតាម៉ីនសេ ព្រមទាំងនំបុ័ង ទឹកសុទ្ធ ជូនប្រជាពលរដ្ឋចំនួន ៤០ខ្នងផ្ទះ ដែលមានប្រជាពលរដ្ឋចំនួន១៧៩នាក់ ដែលមានគោលបំណងធំបំផុតនោះគឺ ចង់ឃើញប្រជាពលរដ្ឋទាំងអស់មានសុខភាពល្អ និងក្នុងន័យលើកកម្ពស់វិស័យសុខាភិបាលមួយកម្រិតផងដែរ។ ១៖ ម៉ាស៊ីន វាស់កម្តៅ ២គ្រឿង ២៖ ទឺកអាល់កុល ចំនួន៣ធុងធំ ចំណុះ៩០លីត្រ ៣៖ ទឹកអាល់កុល និងដបបាញ់ធំ ចំនួន៤០ដប ៤៖ ម៉ាស់ចំនួន៥០០ ៥៖ មី១០កេស ៦៖ នំប៉័ងចំនួន២០០ដើម។ ៧៖ ទឹកសុទ្ធចំនួន៥០០ដប។ ៨៖ សាប៊ូចំនួន១០០ដុំ ៩៖ ក្រដាស់រូបភាពផ្សព្វផ្សាយអំពីការថែរក្សាអនាម័យ និង វិធីទប់ស្កាត់កូវីដ១៩ ចំនួន ៣០០សន្លឹក៕	2020-06-22T00:37:00+07:00	freshnewsasia.com	https://m.freshnewsasia.com/index.php/en/localnews/163032-2020-06-21-10-37-21.html
e8db8a68-394d-464f-933f-f8d07f740034	រាជរដ្ឋាភិបាលចេញអនុក្រឹត្យ ស្តីពីការឧបត្ថម្ភសាច់ប្រាក់ជូនគ្រួសារក្រីក្រ និងងាយរងគ្រោះដោយសារជំងឺកូវីដ១៩	រាជរដ្ឋាភិបាលកម្ពុជា បានសម្រេចបញ្ចេញកញ្ចប់ថវិកាជាតិឧបត្ថម្ភដល់ប្រជាពលរដ្ឋមានជីវភាពក្រីក្រ និងងាយរងគ្រោះដោយសារជំងឺកូវីដ១៩។ សម្តេចតេជោ ហ៊ុន សែន នាយករដ្ឋមន្ត្រីកម្ពុជា នឹងអញ្ជើញប្រកាសជាផ្លូវការនូវការអនុវត្តន៍កម្មវិធីប្រគល់សាច់ប្រាក់នេះនាថ្ងៃទី២៤ ខែមិថុនា ឆ្នាំ២០២០ខាងមុខនេះ។ ទន្ទឹមនឹងការអនុវត្តន៍កម្មវិធីផ្តល់សាច់ប្រាក់នេះ រាជរដ្ឋាភិបាលកម្ពុជាក៏បានចេញអនុក្រឹត្យមួយស្តីពីការឧបត្ថម្ភថវិកាជូនគ្រួសារក្រីក្រ និងងាយរងគ្រោះក្នុងកំលុងពេលប្រយុទ្ធប្រឆាំងនឹងជំងឺកូវីដ១៩នេះផងដែរ។ - មានបណ្ឌសមធម៌ ដែលមានសុពលភាព ដោយឈរលើកម្រិតភាពក្រីក្រ៖ ក្រកម្រិត១ (ទីទ័លក្រ) ឬ ក្រកម្រិត២ (ក្រ) និង - បានទៅផ្ទៀងផ្ទាត់បញ្ជីឈ្មោះ នៃកម្មវិធីឧបត្ថម្ភសាច់ប្រាក់ជូនគ្រួសារក្រីក្រ ក្នុងកំលុងពេលប្រយុទ្ធប្រឆាំងជំងឺកូវីដ១៩ នៅសាលាឃុំ សង្កាត់ណាមួយ។ ក្នុងអនុក្រឹត្យដែលអង្គភាពព័ត៌មាន Fresh News ទទួលបាននៅថ្ងៃទី២១ ខែមិថុនា ឆ្នាំ២០២០ បានបញ្ជាក់ពីចំនួនទឹកប្រាក់ដែលនឹងត្រូវទទួលបានផងដែរ។ ចំនួនទឹកប្រាក់ត្រូវផ្តល់ជូនក្នុងមួយខែចន្លោះពី១៦,០០០រៀល ទៅដល់ ១២០,០០០រៀល។ កម្រិតសាច់ប្រាក់ដែលត្រូវឧបត្ថម្ភនេះ ធ្វើឡើងតាមប្រភេទជនក្រីក្រក្នុងកម្រិត១ ឬកម្រិត២ ហើយក៏បែងចែកទៅតាមអ្នកនៅក្នុងរាជធានី និងជនបទផងដែរ។ លោក ថេង បញ្ញាធន ប្រតិភូរាជរដ្ឋាភិបាលកម្ពុជា ទទួលបន្ទុកអគ្គនាយកផែនការ នៃក្រសួងផែនការ ធ្លាប់បានប្រាប់អង្គភាពព័ត៌មាន Fresh News ជំហ៊ានដំបូងនៃការស្រាវជ្រាវនេះរកឃើញប្រជាពលរដ្ឋមានជីវភាពខ្វះខាត និងរងផលប៉ះពាល់ខ្លាំង មានចំនួនប្រមាណ ៥៦២,៦៨៦ គ្រួសារ ដោយគិតជាចំនួនមនុស្សមានប្រមាណ ជិត២លាន ៣សែននាក់៕	2020-06-21T18:04:00+07:00	freshnewsasia.com	https://m.freshnewsasia.com/index.php/en/localnews/163012-2020-06-21-04-04-23.html
e2af3e3a-20b5-45e3-96c3-1dfacf47b5d5	ក្រសួងអប់រំអនុញ្ញាតឲ្យប្រមូលផ្ដុំក្រុមអ្នកកីឡាឡើងវិញ នៅដើមខែកក្កដា	ក្រសួងអប់រំអនុញ្ញាតឲ្យប្រមូលផ្តុំក្រុមកីឡាជម្រើសជាតិឡើងវិញ នៅដើមខែកក្កដា ដើម្បីហ្វឹកហាត់ ពង្រឹងសមត្ថភាព បន្ទាប់ពីបានផ្អាកមួយរយៈដោយសារការរាលដាលសកលនៃជំងឺកូវីដ១៩ (Covid-19)។ កាសែតក្នុងស្រុករាយការណ៍ថា ក្រុមជម្រើសកីឡាជម្រើសជាតិទាំង ៣៥ប្រភេទនោះ សរុបមានអ្នកកីឡាចំនួន ៥១៦នាក់ ក្នុងនោះ ក្រុមកីឡាជនពិការចំនួន ៥២នាក់។ ពួកគេនឹងប្រមូលផ្តុំហ្វឹកហាត់ រយៈពេល ៦ខែ ចាប់ពីថ្ងៃទី១ ខែកក្កដា រហូតដល់ថ្ងៃទី៣១ ខែធ្នូ ឆ្នាំ២០២០។ អាស៊ីសេរីមិនអាចទាក់ទងអ្នកនាំពាក្យក្រសួងអប់រំ ដើម្បីសុំបញ្ជាក់អំពីរឿងនេះបានទេ ដោយសារទូរស័ព្ទហៅចូលជាច្រើនដង តែគ្មានអ្នកទទួល កាលពីថ្ងៃទី២០ ខែមិថុនា។ ចំពោះប្រភេទកីឡាវិញ រួមមាន កីឡាមានសក្ដានុពល -កីឡាប្រជាប្រិយ៍ -កីឡាចាំបាច់ កីឡាអត្តពលកម្ម និងហែលទឹក ព្រមទាំងកីឡាកំពុងអភិវឌ្ឍ និងជំរុញដណ្តើមមេដាយ។ ចំណែក កីឡាត្រៀមប្រកួតលក្ខណៈអន្តរជាតិ រួមមានតៃក្វាន់ដូ កីឡាលេងអុកចត្រង្គ ជាដើម។ ដោយឡែកប្រភេទកីឡាជនពិការវិញ គឺមានសរុបចំនួន ៥២នាក់ ដែលក្នុងនោះ មានកីឡាករ ២៨នាក់ កីឡាការិនី ១២នាក់ គ្រូបង្វឹក ១០នាក់ និងអនុរក្ស ២នាក់។ ការហ្វឹកហាត់ទាំងនេះ គឺដើម្បីស្ដារ និងពង្រឹងសមត្ថភាពឡើងវិញ ត្រៀមចូលរួមការប្រកួតអន្ដរជាតិនានា ពិសេសការត្រៀមប្រកួតកីឡាស៊ីហ្គេម ឆ្នាំ២០២១ នៅវៀតណាម ហើយកម្ពុជា នឹងត្រៀមធ្វើជាម្ចាស់ផ្ទះ សម្រាប់កីឡាស៊ីហ្កេម នៅឆ្នាំ២០២៣ ខាងមុខ៕	2020-06-21T17:00:00+07:00	rfa.org	https://www.rfa.org/khmer/news/health/education-ministry-allows-sports-to-re-open-in-July-06212020055237.html
56a4e699-03b6-4d04-9697-b92f0c4b810f	អាមេរិកបញ្ឈប់ការធ្វើតេស្តថ្នាំ Hydroxychloroquine សម្រាប់អ្នកជំងឺ COVID-19 ព្រោះវាគ្មានប្រសិទ្ធភាព (Video inside)	វិទ្យាស្ថានជាតិសុខាភិបាលរបស់សហរដ្ឋអាមេរិក NIH នៅថ្ងៃសៅរ៍ ទី២០ ខែមិថុនា បានឲ្យដឹងថា ខ្លួនបានសម្រេចបញ្ឈប់ ការធ្វើតេស្តដែលសំដៅវាយតម្លៃពីសុវត្ថិភាពនិងប្រសិទ្ធិភាព នៃថ្នាំប្រឆាំងជំងឺគ្រុនចាញ់ Hydroxychloroquine ក្នុងការព្យាយាមអ្នកឆ្លងជំងឺ COVID-19។ នេះបើតាមការចេញផ្សាយដោយទីភ្នាក់ងារព័ត៌មាន Reuters នៅថ្ងៃអាទិត្យ ទី២១ ខែមិថុនា ឆ្នាំ២០២០។ យោងទៅតាមសេចក្តីថ្លែងការណ៍របស់វិទ្យាស្ថាន NIH ការសិក្សាបានរកឃើញថា ថ្នាំ Hydroxychloroquine ដែលប្រធានាធិបតីអាមេរិក លោក ដូណាល់ ត្រាំ ធ្លាប់អះអាងជារឿយៗថា អាចជាថ្នាំសម្រាប់ព្យាយាមជំងឺ COVID-19 នោះ គឺតាមពិតមិនអាចផ្តល់អត្ថប្រយោជន៍ធំដុំ ណាមួយដល់អ្នកជំងឺឡើយ ប៉ុន្តែស្របពេលជាមួយគ្នាវាក៏មិនបង្កគ្រោះថ្នាក់អ្វីដែរ។ NIH បានប្រកាសពីការធ្វើតេស្តថ្នាំនេះ កាលពីខែមេសា កន្លងទៅ។ គួរជម្រាបថា កាលពីប៉ុន្មានថ្ងៃមុន អង្គការសុខភាពពិភពលោក (WHO) បានប្រកាសថា ការធ្វើតេស្តថ្នាំ Hydroxychloroquine របស់ខ្លួន ដែលប្រព្រឹត្តទៅនៅតាមប្រទេសមួយចំនួន សម្រាប់អ្នកជំងឺ COVID-19 ត្រូវបានបញ្ឈប់ទៅវិញ ក្រោយទិន្នន័យនិងការសិក្សាថ្មីៗបង្ហាញថា ថ្នាំនេះមិនអាចជួយអ្វីបាន។ ចំណែកកាលពីថ្ងៃចន្ទដើមសប្តាហ៍នេះ ទីភ្នាក់ងារសុវត្ថិភាពចំណីអាហារនិងថ្នាំរបស់អាមេរិក បានលុបចោល វិញនូវការអនុញ្ញាតឲ្យប្រើថ្នាំ Hydroxychloroquine ក្នុងករណីបន្ទាន់ ដើម្បីព្យាយាមអ្នកជំងឺ COVID-19៕	2020-06-21T16:03:00+07:00	freshnewsasia.com	https://m.freshnewsasia.com/index.php/en/internationalnews/163006-2020-06-21-02-03-22.html
48fa0b98-6b2b-4cac-9eac-9a1bb1ab925c	២៤ មិថុនា សម្តេចតេជោ ហ៊ុន សែន នឹងប្រកាសពីការឧបត្ថម្ភសាច់ប្រាក់ ជូនគ្រួសារក្រីក្រ និងងាយរងគ្រោះ ដោយសារជំងឺកូវីដ១៩ (Video inside)	សម្តេចតេជោ ហ៊ុន សែន នាយករដ្ឋមន្ត្រីកម្ពុជា បានប្រកាសថា នៅថ្ងៃទី២៤ ខែមិថុនា ឆ្នាំ២០២០ខាងមុខនេះ សម្តេចនឹងអញ្ជើញប្រកាសជាផ្លូវការនូវការអនុវត្តន៍កម្មវិធីឧបត្ថម្ភសាច់ប្រាក់របស់រាជរដ្ឋាភិបាល ជូនដល់គ្រួសារមានជីវភាពក្រីក្រ និងងាយរងគ្រោះក្នុងកំលុងពេលប្រយុទ្ធប្រឆាំងជំងឺកូវីដ១៩។ សម្តេចតេជោ ហ៊ុន សែន បានបញ្ជាក់បែបនេះនៅលើទំព័រ Facebook នាព្រឹកថ្ងៃអាទិត្យ ទី២១ ខែមិថុនា ឆ្នាំ២០២០នេះ។ សម្តេចតេជោ ហ៊ុន សែន បានគូសរំលេចថា ក្នុងកំលុងពេលជំងឺឆ្លងកូវីដ១៩ កំពុងរាតត្បាតនៅទូទាំងពិភពលោក បានធ្វើឱ្យប៉ះពាល់យ៉ាងខ្លាំងមកលើសេដ្ឋកិច្ចជាតិកម្ពុជាផងដែរ។ ទន្ទឹមនឹងនោះ ប្រជាពលរដ្ឋមួយចំនួនត្រូវបានផ្អាកការងារ ជាពិសេសប្រជាពលរដ្ឋក្រីក្រនៅតាមជនបទដាច់ស្រយាលមួយចំនួនក៏កំពុងជួបប្រទះការខ្វះខាតម្ហូបអាហារ។ សម្តេចប្រមុខរាជរដ្ឋាភិបាល បានបន្ថែមថា រាជរដ្ឋាភិបាលកម្ពុជាបានខិតខំរិះរកវិធីនានា ដែលអាចធ្វើបានដើម្បីជួយប្រជាពលរដ្ឋក្រីក្រក្នុងស្ថានភាពចាំបាច់នេះ។ ដើម្បីដោះស្រាយការលំបាករបស់ប្រជាពលរដ្ឋក្រីក្រ និងអ្នកងាយរងគ្រោះនេះ រាជរដ្ឋាភិបាលកម្ពុជា កាលពីថ្ងៃទី២៥ ខែឧសភា កន្លងទៅនេះ បានចេញសេចក្តីណែនាំទៅកាន់ក្រុមការងារថ្នាក់ជាតិទាំងអស់ឱ្យចុះស្រាវជ្រាវ និងធ្វើបច្ចុប្បន្នភាពកំណត់អត្តសញ្ញាណគ្រួសារក្រីក្រកំលុងពេលជំងឺកូវីដ១៩ រាតត្បាត ដើម្បីរាជរដ្ឋាភិបាលផ្តល់ការគាំពារដល់ជីវភាពរបស់ពួកគេ ដែលកំពុងជួបការខ្វះខាត។ ការស្រាវជ្រាវរកអត្តសញ្ញាណប្រជាពលរដ្ឋក្រីក្រ និងងាយរងគ្រោះនេះត្រូវបានធ្វើឡើងនៅទូទាំងប្រទេស។ លោក ថេង បញ្ញាធន ប្រតិភូរាជរដ្ឋាភិបាលកម្ពុជា ទទួលបន្ទុកអគ្គនាយកផែនការ នៃក្រសួងផែនការ ធ្លាប់បានប្រាប់អង្គភាពព័ត៌មាន Fresh News ជំហ៊ានដំបូងនៃការស្រាវជ្រាវនេះរកឃើញប្រជាពលរដ្ឋមានជីវភាពខ្វះខាត និងរងផលប៉ះពាល់ខ្លាំង មានចំនួនប្រមាណ ៥៦២,៦៨៦ គ្រួសារ ដោយគិតជាចំនួនមនុស្សមានប្រមាណ ជិត២លាន ៣សែននាក់។ ទន្ទឹមនឹងការប្រកាសពីកាលបរិច្ឆេទអនុវត្តន៍កម្មវិធីប្រគល់សាច់ប្រាក់ហើយនោះ សម្តេចតេជោ ហ៊ុន សែន បន្តអំពាវនាវដល់ប្រជាពលរដ្ឋបន្តយកចិត្តទុកដាក់ថែរក្សាសុខភាពកុំឱ្យឆ្លងមេរោគកូវីដ-១៩ ដោយប្រើប្រាស់ម៉ាសពាក់ការពារ ឧស្សាហ៍ដុសលាងសម្អាតដៃជាមួយសាប៊ូ អាល់កុល ឬជែលសម្លាប់មេរោគ។ សម្តេចតេជោបន្ថែមថា ចំពោះក្រុមហ៊ុន និងអ្នកគ្រប់គ្រងនៅតាមទីកន្លែងមានការប្រមូលផ្តុំមនុស្សច្រើនដូចជាផ្សារ ផ្សារទំនើប សណ្ឋាគារ ភោជនីយដ្ឋាន ហាងកាហ្វេ។ ជាពិសេសក្លីនិក និងមន្ទីពេទ្យព្យាបាលទាំងរដ្ឋ និងឯកជន ត្រូវមានទឹកអាល់កុល និងម៉ាស ដើម្បីឱ្យពលរដ្ឋ ឬអតិថិជនប្រើប្រាស់ ដើម្បីទប់ស្កាត់ការឆ្លងរាលដាលជំងឺកូវីដ១៩៕	2020-06-21T15:56:00+07:00	freshnewsasia.com	https://m.freshnewsasia.com/index.php/en/localnews/163005-2020-06-21-01-56-53.html
125e6207-3393-4295-958f-f243f54a9768	ក្រសួងសុខាភិបាល អំពាវនាវឲ្យប្រជាពលរដ្ឋសម្របខ្លួន «រស់នៅធម្មតាតាមបែបគន្លងថ្មី» ដើម្បីការពារខ្លួនពីការចម្លងជំងឺកូវីដ១៩ (Video inside)	ដោយមើលឃើញពីស្ថានភាពបច្ចុប្បន្ន នៃការរាតត្បាតនៃវីរុសកូវីដ-១៩នៅលើសាកលលោកមានសភាព ខ្លាំងក្លានៅឡើយ លោកសាស្ត្រាចារ្យ ម៉ម ប៊ុនហេង រដ្ឋមន្ត្រីក្រសួងសុខាភិបាល នៅព្រឹកថ្ងៃទី២១ ខែមិថុនា ឆ្នាំ២០២០នេះ បានអំពាវនាវក្រើនរំលឹកដល់បងប្អូនប្រជាពលរដ្ឋទាំងអស់ មិនត្រូវភ្លេចកិច្ចការពារខ្លួន ពីការចម្លងជំងឺកាចសាហាវនេះ ដោយចេះកែប្រែទម្លាប់រស់នៅរបស់ខ្លួន ឱ្យស្ថិតនៅក្នុងភាពប្រុងប្រយ័ត្នជាប់ជានិច្ច ដែលបុគ្គលគ្រប់រូបត្រូវរៀនសម្របខ្លួនតាមបែបដែលហៅថា ។ ការអំពាវនាវក្នុងសេចក្តីប្រកាសព័ត៌មានរបស់ក្រសួងសុខាភិបាល ស្តីពីអ្នកជំងឺកូវីដ១៩ម្នាក់ទៀតបានជាសះស្បើយ និងមិនមានករណីជំងឺកូវីដថ្មី ដែលបណ្តាញព័ត៌មាន Fresh News ទទួលបាននៅព្រឹកថ្ងែនេះ លោករដ្ឋមន្ត្រីចង់សំដៅ លើការប្រកាន់យកការបន្តអនុវត្តន៍វិធានការ ការពារការចម្លងវីរុសកូវីដ-១៩ ឱ្យបានខ្ជាប់ខ្លួន ជាមួយនឹងការ ប្រុងប្រយ័ត្ននូវរលកទី២ នៃការចម្លងវីរុសដ៏កាចសាហាវនេះ ដែលអាចកើតមានគ្រប់ពេលវេលា គ្រប់កាលទេសៈ និងគ្រប់ទីកន្លែង។ * ត្រូវរក្សាអនាម័យដៃស្អាត ដោយឧស្សាហ៍លាងដៃជាមួយទឹកស្អាតនឹងសាប៊ូ ឬទឹកអាល់កុល ឬទឹកជែលលាងដៃ ឱ្យបានញឹកញាប់។ * ត្រូវពាក់ម៉ាស់ (ក្នុងករណីចាំបាច់ ជាពិសេសពេលធ្វើដំណើរដែលមានគ្នាច្រើន ឬនៅទីកន្លែងដែលមានមនុស្សម្នាច្រើនជាដើម) ឬប្រើក្រមា កន្សែង ឬក្រដាសជូតមាត់ ខ្ទប់មាត់ និងច្រមុះ នៅពេលក្អកកណ្ដាស់។ * ត្រូវអនុវត្តន៍គម្លាតសុវត្ថិភាពសង្គម និងគម្លាតសុវត្ថិភាពបុគ្គលឱ្យបានលើសពីមួយម៉ែត្រ កន្លះឡើងជាដើម។ ជាមួយគ្នានេះ លោករដ្ឋមន្ត្រីក៏មិនភ្លេចថ្លែងអំណរគុណយ៉ាងជ្រាលជ្រៅជាទីបំផុត ជូនដល់ថ្នាក់ដឹកនាំ មន្ត្រី-បុគ្គលិកសុខាភិបាល និងក្រុមគ្រូពេទ្យទាំងអស់នៅទូទាំងប្រទេស ស្ថាប័ន និងអាជ្ញាធរពាក់ព័ន្ធទាំងអស់ ទាំងថ្នាក់ជាតិ និងថ្នាក់ក្រោមជាតិ អង្គការសុខភាពពិភពលោក មជ្ឈមណ្ឌលគ្រប់គ្រង និងបង្ការជំងឺសហរដ្ឋអាមេរិក និងវិទ្យាស្ថានប៉ាស្ទ័រកម្ពុជា ដែលបានខិតខំបំពេញភារកិច្ចបានល្អប្រសើរបំផុត ក្នុងការជួយពិនិត្យសុខភាព និងស្រាវជ្រាវរកករណ៍កូវីដ-១៩ព្រមទាំងអ្នកប៉ះពាល់ទាំងអស់កន្លងមក រួមទាំងការដាក់វិធានការនានា ដើម្បីទប់ស្កាត់ការចម្លងវីរុសកូវីដ-១៩ នៅក្នុងប្រទេសកម្ពុជា។ សូមជម្រាបថា គិតត្រឹមព្រឹកថ្ងៃទី២១ ខែមិថុនា ឆ្នាំ២០២០នេះ នៅកម្ពុជារកឃើញអ្នកមានវីរុសកូវីដ-១៩ ទាំងអស់នៅទូទាំងប្រទេស សរុបចំនួន ១២៩នាក់ (ស្ត្រី៣៩នាក់ និងបុរស ៩០នាក់) ក្នុងនោះចំនួនអ្នកព្យាបាលជាសះស្បើយសរុបទូទាំងប្រទេស មានចំនួន១២៧នាក់ (ស្មើនឹង ៩៨.៤៥% ធៀបនឹង ចំនួនអ្នកមានវីរុសកូវីដ-១៩ទាំងអស់) និងអ្នកសម្រាកព្យាបាលនៅក្នុងមន្ទីរពេទ្យមិត្តភាពខ្មែរ-សូវៀត មានចំនួន០២នាក់ គឺ ជាបុរសជនជាតិខ្មែរ ដែលបានវិលត្រឡប់មកពីប្រទេសឥណ្ឌូណេស៊ី៕	2020-06-21T15:12:00+07:00	freshnewsasia.com	https://m.freshnewsasia.com/index.php/en/localnews/163004-2020-06-21-01-12-25.html
9e2663bb-c979-453c-b938-956ab442e561	TOP NEWS: ក្រសួងសុខាភិបាលប្រកាសថា អ្នកជំងឺកូវីដ១៩ម្នាក់ទៀតបានជាសះស្បើយ និងមិនមានករណីជំងឺកូវីដថ្មីទេ (Video inside)	ក្រសួងសុខាភិបាលបានចេញសចក្តីប្រកាសនៅថ្ងៃនេះ អ្នកជំងឺកូវីដ១៩ម្នាក់ទៀតបានជាសះស្បើយ និងមិនមានករណីជំងឺកូវីដថ្មីទេ ខណៈអ្នកជាសះស្បើយសរុបទាំងអស់កើនដល់១២៧នាក់ ចំណែកអ្នកជំងឺកូវីដ១៩ ដែលកំពុងសម្រាកព្យាបាលនៅសល់ចំនួន២នាក់។ គិតត្រឹមម៉ោង៧ព្រឹក ថ្ងៃទី២១ ខែមិថុនា ឆ្នាំ២០២០នេះ។ អ្នកជំងឺកូវីដ១៩ ដែលជាសះស្បើយនៅពេលនេះ បុរសជនជាតិខ្មែរអាយុ២២ឆ្នាំ មានអាសយដ្ឋាននៅខេត្តកំពង់ចាម ជាអ្នកធ្វើដំណើរមកពីប្រទេស ឥណ្ឌូណេស៊ី ត្រូវបានព្យាបាលជាសះស្បើយ ដោយទទួលបានលទ្ធផលតេស្តអវិជ្ជមានវីរុសកូវីដ-១៩ ចំនួន០២លើក ហើយត្រូវបានអនុញ្ញាតឱ្យចេញពីមន្ទីរពេទ្យមិត្តភាពខ្មែរ-សូវៀត។ សូមជម្រាបថា គិតត្រឹមព្រឹកថ្ងៃទី២១ ខែមិថុនា ឆ្នាំ២០២០នេះ នៅកម្ពុជារកឃើញអ្នកមានវីរុសកូវីដ-១៩ ទាំងអស់នៅទូទាំងប្រទេស សរុបចំនួន ១២៩នាក់ (ស្ត្រី៣៩នាក់ និងបុរស ៩០នាក់) ក្នុងនោះចំនួនអ្នកព្យាបាលជាសះស្បើយសរុបទូទាំងប្រទេស មានចំនួន១២៧នាក់ (ស្មើនឹង ៩៨.៤៥% ធៀបនឹង ចំនួនអ្នកមានវីរុសកូវីដ-១៩ទាំងអស់) និងអ្នកសម្រាកព្យាបាលនៅក្នុងមន្ទីរពេទ្យមិត្តភាពខ្មែរ-សូវៀត មានចំនួន០២នាក់ គឺ ជាបុរសជនជាតិខ្មែរ ដែលបានវិលត្រឡប់មកពីប្រទេសឥណ្ឌូណេស៊ី៕	2020-06-21T14:49:00+07:00	freshnewsasia.com	https://m.freshnewsasia.com/index.php/en/localnews/163003-2020-06-21-00-49-54.html
f7518ce3-e483-409d-8b02-923635021a63	អនុក្រឹត្យ ស្តីពីការឧបត្ថម្ភសាច់ប្រាក់ជូនគ្រួសារក្រីក្រ និងងាយរងគ្រោះដោយសារជំងឺកូវីដ១៩ , គ្រួសារក្រីក្រទូទាំងប្រទេសចំនួន ៥៦៧.៥០៥ គ្រួសារ	ភ្នំពេញ៖ រាជរដ្ឋាភិបាល បានចេញអនុក្រឹត្យស្តីពីការអនុវត្តកម្មវិធី ឧបត្ថម្ភសាច់ប្រាក់ជូនគ្រួសារក្រីក្រ និងងាយរងគ្រោះក្នុងអំឡុងពេលប្រយុទ្ធនឹងជំងឺកូវីដ១៩។ ក្រសួងផែនការ បានធ្វើបច្ចុប្បន្នភាពកំណត់អត្តសញ្ញាណកម្មគ្រួសារក្រីក្រ ក្នុងអំឡុងពេលនៃការរីករាលដាលជំងឺកូវីដ-១៩ គិតត្រឹមថ្ងៃទី១ ខែមិថុនា ឆ្នាំ២០២០ រកឃើញគ្រួសារក្រីក្រទូទាំងប្រទេស សរុបចំនួន ៥៦៧.៥០៥ គ្រួសារ ដែលមានប្រជាជនក្រីក្រសរុបចំនួនប្រមាណ ២,៣លាននាក់។ សម្តេចតេជោ ហ៊ុន សែន នាយករដ្ឋមន្ត្រីកម្ពុជា នឹងអញ្ជើញប្រកាសជាផ្លូវការនូវការ អនុវត្តន៍កម្មវិធីប្រគល់សាច់ប្រាក់នេះនាថ្ងៃទី២៤ ខែមិថុនា ឆ្នាំ២០២០ខាងមុខនេះ។ អនុក្រឹត្យនេះមានគោលបំណងផ្តល់នូវកិច្ចគាំពារ ដើម្បីរក្សាលំនឹងជីវភាពរស់នៅ សម្រាប់គ្រួសារក្រីក្រ និងងាយរងគ្រោះ ក្នុងអំឡុងពេលប្រយុទ្ធនឹងជំងឺកូវីដ១៩។ អនុក្រឹត្យនេះមានគោលដៅកំណត់វិធាន នីតិវិធី និងយន្តការគ្រប់គ្រង ព្រមទាំងផ្តល់ការឧបត្ថម្ភសាច់ប្រាក់ជូនគ្រួសារក្រីក្រ និងងាយរងគ្រោះ ក្នុងអំឡុងពេលប្រយុទ្ធនឹងជំងឺកូវីដ១៩។ អនុក្រឹត្យនេះ មានវិសាលភាពអនុវត្តចំពោះគ្រួសារក្រីក្រ និងងាយរងគ្រោះ ដែលមានប័ណ្ណសមធម៌ ក្នុងព្រះរាជាណាចក្រកម្ពុជា។ គ្រួសារក្រីក្រ និងងាយរងគ្រោះ ដែលត្រូវទទួលបានប្រាក់ឧបត្ថម្ភត្រូវបំពេញតាមលក្ខខណ្ឌដូចខាងក្រោម៖ – មានបណ្ឌសមធម៌ ដែលមានសុពលភាព ដោយឈរលើកម្រិតភាពក្រីក្រ៖ ក្រកម្រិត១ (ទីទ័លក្រ) ឬ ក្រកម្រិត២ (ក្រ) និង – បានទៅផ្ទៀងផ្ទាត់បញ្ជីឈ្មោះ នៃកម្មវិធីឧបត្ថម្ភសាច់ប្រាក់ជូនគ្រួសារក្រីក្រ ក្នុងកំលុងពេលប្រយុទ្ធប្រឆាំងជំងឺកូវីដ១៩ នៅសាលាឃុំ សង្កាត់ណាមួយ។ អនុក្រឹត្យបានបញ្ជាក់ពីចំនួនទឹកប្រាក់ដែលនឹងត្រូវទទួលបានផងដែរ។ ចំនួនទឹកប្រាក់ត្រូវផ្តល់ជូនក្នុងមួយខែចន្លោះពី១៦.០០០រៀល ទៅដល់ ១២០.០០០រៀល។ កម្រិតសាច់ប្រាក់ដែលត្រូវឧបត្ថម្ភនេះ ធ្វើឡើងតាមប្រភេទជនក្រីក្រក្នុងកម្រិត១ ឬកម្រិត២ ហើយក៏បែងចែកទៅតាមអ្នកនៅក្នុងរាជធានី និងជនបទផងដែរ។ ក្រសួងផែនការ បានធ្វើបច្ចុប្បន្នភាពកំណត់អត្តសញ្ញាណកម្មគ្រួសារក្រីក្រ ក្នុងអំឡុងពេលនៃការរីករាលដាលជំងឺកូវីដ-១៩ គិតត្រឹមថ្ងៃទី១ ខែមិថុនា ឆ្នាំ២០២០ រកឃើញគ្រួសារក្រីក្រទូទាំងប្រទេស សរុបចំនួន ៥៦៧.៥០៥ គ្រួសារ ដែលមានប្រជាជនក្រីក្រសរុបចំនួនប្រមាណ ២,៣លាននាក់ (គិតត្រឹមថ្ងៃបញ្ចប់ការអនុវត្តនិតិវិធីអត្តសញ្ញាណកម្មគ្រួសារក្រីក្រ ក្នុងអំឡុងពេលនៃការរីករាលដាលជំងឺកូវីដ-១៩ នៅទីជនបទ )។ ក្រសួងសូមអំពាវនាវ ដល់បងប្អូនប្រជាពលរដ្ឋគ្រួសារក្រីក្រកម្ពុជាទាំងអស់ ដែលអវត្តមានក្នុងអំឡុងពេលសម្ភាសន៍ នៃយុទ្ធនាការនេះ ឬមិនទាន់បានដាក់ពាក្យស្នើសុំសម្ភាសន៍ទៅកាន់អាជ្ញាធរមូលដ្ឋាន ក្រុមប្រឹក្សាឃុំ/សង្កាត់ ដែលបងប្អូនកំពុងស្នាក់នៅ សូមមេត្តារួសរាន់ ផ្តល់ការណាត់ជួបសម្ភាសន៍ជាមួយអាជ្ញាធរមូលដ្ឋាន ក្រុមប្រឹក្សាឃុំ/សង្កាត់ មុនពេលការអនុវត្តនីតិវិធីកំណត់អត្តសញ្ញាណកម្មគ្រួសារក្រីក្រ ក្នុងអំឡុងពេលកូវីដ១៩ នៅទីប្រជុំជន បញ្ចប់នាចុងខែមិថុនា ឆ្នាំ២០២០ខាងមុខនេះ ដើម្បីទទួលបាននូវកម្មវិធីឧបត្ថម្ភសាច់ប្រាក់របស់រាជរដ្ឋាភិបាល ដែលនឹងត្រូវអនុវត្តក្នុងពេលឆាប់ៗនេះ។ សូមទស្សនាការពន្យល់ និងបកស្រាយអំពីការអនុវត្តនិតិវិធីអត្តសញ្ញាណកម្មគ្រួសារក្រីក្រ ក្នុងអំឡុងពេលនៃការរីករាលដាលជំងឺកូវីដ-១៩ ដោយឯកឧត្តម ថេង បញ្ញាធន ប្រតិភូរាជរដ្ឋាភិបាលកម្ពុជាទទួលបន្ទុកអគ្គនាយកផែនការ៕	2020-06-21T12:13:45+07:00	cen.com.kh	https://cen.com.kh/archives/218204.html
d2d95ed0-57b9-4f8e-93f5-633ae335c7be	នៅថ្ងៃទី២៤ មិថុនា រដ្ឋាភិបាល នឹងប្រកាសដាក់ឲ្យប្រើប្រាស់ជាផ្លូវការនូវ “កម្មវិធីឧបត្ថម្ភសាច់ប្រាក់ជូនគ្រួសារក្រីក្រ និងងាយរងគ្រោះ ក្នុងអំឡុងពេលប្រយុទ្ធនឹងជំងឺកូវីដ-១៩”	ភ្នំពេញ៖សម្តេចតេជោហ៊ុនសែននាយករដ្ឋមន្ត្រីនៅថ្ងៃទី 21 ខែមិថុនា ឆ្នាំ 2020 នេះបានថ្លែងសារនៅលើហ្វេសប៊ុកផ្លូវការថា បងប្អូនជនរួមជាតិនិងក្មួយៗជាទីនឹករលឹក។ ទោះបីខ្ញុំមិនបានចុះទៅជួបបងប្អូនកូនក្មួយដោយផ្ទាល់នៅតាមមូលដ្ឋាន ឬតាមរោងចក្រសហគ្រាសនានា ប៉ុន្តែសេចក្តីនឹករលឹករបស់ខ្ញុំតែងតែដក់ជាប់នឹកគិតដល់បងប្អូនជនរួមជាតិគ្រប់ៗគ្នាជានិច្ច ហើយ នៅថ្ងៃពុធទី២៤ មិថុនា ខាងមុខនេះ យើងនឹងប្រកាសដាក់ឲ្យប្រើប្រាស់ជាផ្លូវការនូវ “កម្មវិធីឧបត្ថម្ភសាច់ប្រាក់ជូនគ្រួសារក្រីក្រនិងងាយរងគ្រោះក្នុងអំឡុងពេលប្រយុទ្ធនឹងជំងឺកូវីដ-១៩”។ សម្តេចនាយករដ្ឋមន្ត្រី បានលើកឡើងថា ពិតណាស់ក្នុងស្ថានការដែលជំងឺឆ្លងកូវីដ-១៩កំពុងរាតត្បាតនៅទូទាំងពិភពលោកគឺបានធ្វើឲ្យប៉ះពាល់យ៉ាងខ្លាំងមកលើសេដ្ឋកិច្ចជាតិយើងផងដែរ។ ទន្ទឹមនឹងនោះ បងប្អូនកូនក្មួយមួយចំនួនត្រូវបានផ្អាកការងារ ជាពិសេសបងប្អូនប្រជាពលរដ្ឋក្រីក្រ នៅតាមជនបទដាច់ស្រយាលមួយចំនួន ក៏កំពុងជួបប្រទះការខ្វះខាតម្ហូបអាហារ។ រាជរដ្ឋាភិបាលកម្ពុជាបានខិតខំរិះរកវិធីនានា ដែលអាចធ្វើបានដើម្បីជួយបងប្អូនប្រជាពលរដ្ឋក្រីក្រក្នុងស្ថានភាពចាំបាច់នេះ។ នៅថ្ងៃពុធទី២៤ មិថុនា ខាងមុខនេះ យើងនឹងប្រកាសដាក់ឲ្យប្រើប្រាស់ជាផ្លូវការនូវ “កម្មវិធីឧបត្ថម្ភសាច់ប្រាក់ជូនគ្រួសារក្រីក្រនិងងាយរងគ្រោះក្នុងអំឡុងពេលប្រយុទ្ធនឹងជំងឺកូវីដ-១៩” ។ សម្តេចបានបន្តថា សូមបងប្អូនប្រជាពលរដ្ឋបន្តយកចិត្តទុកដាក់ថែរក្សាសុខភាព កុំឲ្យឆ្លងមេរោគកូវីដ-១៩ ដោយប្រើប្រាស់ម៉ាសពាក់ការពារ ឧស្សាហ៍ដុសលាងសម្អាតដៃជាមួយសាប៊ូ អាល់កុល ឬជែលសម្លាប់មេរោគ។ ចំពោះក្រុមហ៊ុន និងអ្នកគ្រប់គ្រងនៅតាមទីកន្លែងដែលមានការប្រមូលផ្តុំមនុស្សច្រើនដូចជាផ្សារ ផ្សារទំនើប សណ្ឋាគារ ភោជនីយដ្ឋាន ហាងកាហ្វេ ជាពិសេសក្លីនិក និងមន្ទីពេទ្យព្យាបាលទាំងរដ្ឋនិងឯកជន ត្រូវមានទឹកអាល់កុល និងម៉ាស ដើម្បីឲ្យពលរដ្ឋឬអតិថិជនប្រើប្រាស់ ដើម្បីទប់ស្កាត់ការឆ្លងរាលដាលជំងឺកូវីដ-១៩ពីម្នាក់ទៅម្នាក់ព្រោះតែការមើលស្រាលនិងការធ្វេសប្រហែស។ សូមជូនពរបងប្អូនចៀសផុតពីជំងឺឆ្លងកូវីដ-១៩ និងមានសុខសុវត្ថិភាព ក្នុងការធ្វើដំណើរជិតឆ្ងាយនៅទូទាំងប្រទេស៕	2020-06-21T08:56:04+07:00	cen.com.kh	https://cen.com.kh/archives/218172.html
57210ad7-e5a5-4146-8150-201dd8000ae5	ថ្ងៃទី២១មិថុនា អ្នកជំងឺកូវីដ១៩ម្នាក់ទៀតបានជាសះស្បើយ -គ្មានអ្នកជំងឺថ្មី	ភ្នំពេញ៖ក្រសួងសុខាភិបាល បានឲ្យដឹងថា នៅថ្ងៃនេះមាន អ្នកជំងឺកូវីដ១៩ម្នាក់ទៀតបានជាសះស្បើយ ។អ្នកជាសះស្បើយសរុបទាំងអស់កើនដល់១២៧នាក់ ចំណែកអ្នកជំងឺកូវីដ១៩ ដែលកំពុងសម្រាកព្យាបាលនៅសល់ចំនួន២នាក់។ ប្រកាសថ្ងៃនេះគ្មានអ្នកជំងឺថ្មី និងជាសះស្បើយ ១នាក់គិតត្រឹមព្រឹកថ្ងៃទី២១ មិថុនា ២០២០ ប្រទេសកម្ពុជា មានករណីវិជ្ជមានវីរុសកូវីដ-១៩ សរុបចំនួន ១២៩នាក់ (ស្រី៣៩-ប្រុស៩០)៖ អ្នកកំពុងផ្ទុកជំងឺ ២ អ្នកជាសះស្បើយ ១២៧ អ្នកជំងឺស្លាប់ គ្មាន នេះបើតាម សេចក្តីជូនព័ត៌មានរបស់ក្រសួងសុខាភិបាល។ យើងទាំងអស់គ្នា បន្តប្រុងប្រយ័ត្ន និងចូលរួមទប់ស្កាត់ការឆ្លងរាតត្បាតនៃជំងឺឆ្លងកូវីដ-១៩ នៅទូទាំងប្រទេស ដោយអនុវត្តតាមការណែនាំរបស់ក្រសួងសុខាភិបាល។ ក្រសួងដដែល លើកឡើងថា គិតត្រឹមម៉ោង៧ព្រឹក ថ្ងៃទី២១ ខែមិថុនា ឆ្នាំ២០២០នេះ អ្នកជំងឺកូវីដ១៩ ដែលជាសះស្បើយគឺបុរសជនជាតិខ្មែរអាយុ២២ឆ្នាំ មានអាសយដ្ឋាននៅខេត្តកំពង់ចាម ជាអ្នកធ្វើដំណើរមកពីប្រទេសឥណ្ឌូណេស៊ី ត្រូវបានព្យាបាលជាសះស្បើយ ដោយទទួលបានលទ្ធផលតេស្តអវិជ្ជមានវីរុសកូវីដ-១៩ ចំនួន២លើក ហើយត្រូវបានអនុញ្ញាតឱ្យចេញពីមន្ទីរពេទ្យមិត្តភាពខ្មែរ-សូវៀត។ សូមជម្រាបថា គិតត្រឹមព្រឹកថ្ងៃទី២១ ខែមិថុនា ឆ្នាំ២០២០នេះ នៅកម្ពុជារកឃើញអ្នកមានវីរុសកូវីដ-១៩ ទាំងអស់នៅទូទាំងប្រទេស សរុបចំនួន ១២៩នាក់ (ស្ត្រី៣៩នាក់ និងបុរស ៩០នាក់) ក្នុងនោះចំនួនអ្នកព្យាបាលជាសះស្បើយសរុបទូទាំងប្រទេស មានចំនួន១២៧នាក់ (ស្មើនឹង ៩៨,៤៥% ធៀបនឹង ចំនួនអ្នកមានវីរុសកូវីដ-១៩ទាំងអស់) និងអ្នកសម្រាកព្យាបាលនៅក្នុងមន្ទីរពេទ្យមិត្តភាពខ្មែរ-សូវៀត មានចំនួន២នាក់ គឺជាបុរសជនជាតិខ្មែរ ដែលបានវិលត្រឡប់មកពីប្រទេសឥណ្ឌូណេស៊ី៕	2020-06-21T08:33:27+07:00	cen.com.kh	https://cen.com.kh/archives/218165.html
ec1d2072-060d-490f-8de7-12b3188f05ac	កំណើនជនភៀសខ្លួនធ្វើឲ្យមានការព្រួយបារម្ភកើនឡើងអំពីការឆ្លងរាតត្បាតជំងឺកូវីដ១៩	ក្នុងឱកាសទិវាជនភៀសខ្លួនពិភពលោក មន្ត្រីអង្គការសហប្រជាជាតិបានក្រើនរំឭកថា ការរាតត្បាតជាសាកលនៃជំងឺកូវីដ១៩ បង្កឲ្យមានការគំរាមកំហែងបន្ថែមលើជនភៀសខ្លួន និងជនខ្ចាត់ព្រាត់ពីផ្ទះសម្បែងរាប់លាននាក់ ក្នុងចំណោមជនងាយរងគ្រោះបំផុតក្នុងពិភពលោក។ នៅពេលបច្ចុប្បន្ននេះ មានមនុស្សរស់នៅក្នុងសភាពនិរទេសខ្លួនដោយបង្ខំច្រើនជាងពេលណាៗទាំងអស់។ ទីភ្នាក់ងារអង្គការសហប្រជាជាតិទទួលបន្ទុកកិច្ចការជនភៀសខ្លួន UNHCR បញ្ជាក់ថា ជនភៀសខ្លួនមានចំនួនជិត ៣០ លាននាក់ ក្នុងចំណោមមនុស្ស ៧៩ លាន ៥ សែននាក់ ដែលបានចាកចេញពីលំនៅដ្ឋានដោយសារសង្គ្រាម និងការធ្វើទុក្ខបុកម្នេញ ដែលជាចំនួនច្រើនមិនធ្លាប់មានពីមុន។ ភាគច្រើននៃក្រុមជនទាំងនេះរស់នៅក្នុងប្រទេសក្រីក្រដែលមានសេដ្ឋកិច្ច និងប្រព័ន្ធសុខាភិបាលអន់ថយ។ លោក Tedros Adhanom Ghebreyesus អគ្គនាយកនៃអង្គការសុខភាពពិភពលោក WHO បាននិយាយថា ស្ថានភាពរស់នៅរបស់ជនភៀសខ្លួនធ្វើឲ្យពួកគេប្រឈមនឹងហានិភ័យនៃការឆ្លងជំងឺកូវីដ១៩។ លោក Tedros និយាយដូច្នេះថា៖ «ជារឿយៗ ជនភៀសខ្លួនទាំងនេះមានលទ្ធភាពមានកំណត់ក្នុងការទទួលបានកន្លែងស្នាក់នៅសមរម្យ ទឹកបរិភោគ អាហារូបត្ថម្ភ អនាម័យ និងសេវាថែទាំសុខភាព។ ...អង្គការ WHO មានការខ្វាល់ខ្វាយយ៉ាងខ្លាំងអំពីគ្រោះថ្នាក់ពិតប្រាកដនៅពេលបច្ចុប្បន្ននេះ ទាក់ទិននឹងការឆ្លងរាលដាលជំងឺកូវីដ១៩ នៅក្នុងជំរំជនភៀសខ្លួន»។ លោក Filippo Grandi ឧត្តមស្នងការអង្គការសហប្រជាជាតិទទួលបន្ទុកកិច្ចការជនភៀសខ្លួន យល់ស្របជាមួយនឹងការវាយតម្លៃនេះ។ ក៏ប៉ុន្តែ លោកបានកត់សម្គាល់ថា ជនភៀសខ្លួនភាគច្រើនមិនរស់នៅនៅក្នុងជំរំទេ ក៏ប៉ុន្តែរស់នៅក្នុងសហគមន៍ជាមួយប្រជាពលរដ្ឋក្នុងមូលដ្ឋាន។ លោកបានថ្លែងថា នៅតាមកន្លែងខ្លះ សហគមន៍ទាំងនោះត្រូវបានញាំញីដោយសារការឆ្លងរាតត្បាតនៃជំងឺកូវីដ១៩។ លោក Grandi និយាយថា៖ «ខ្ញុំចង់និយាយអំពីទ្វីបអាមេរិកឡាទីន ដែលនៅទីនោះ ប្រទេសចំនួន ១៧ ឬក៏ ១៨ បានទទួលជនភៀសខ្លួនវេណេហ្សុយអេឡាជាង ៤ លាននាក់ ដែលបានចាកចេញពីប្រទេសរបស់ពួកគេ។ ខ្ញុំចង់និយាយអំពីតំបន់ទីក្រុងជាច្រើនក្នុងទ្វីបអាហ្វ្រិក ដែលបានទទួលជនភៀសខ្លួនច្រើននាក់ឱ្យរស់នៅក្នុងទីទាំងនោះ។ ខ្ញុំចង់និយាយអំពីជនជាតិអាហ្វហ្គានីស្ថាននៅក្នុងប្រទេសប៉ាគីស្ថាន និងប្រទេសអ៊ីរ៉ង់ ដែលរស់នៅរួមជាមួយនឹងសហគមន៍មូលដ្ឋាន ដែលរងការប៉ះពាល់ធ្ងន់ធ្ងរដោយសារជំងឺកូវីដ១៩»។ លោក Grandi និយាយថា លោកក៏មានការព្រួយបារម្ភខ្លាំងផងដែរអំពីផលប៉ះពាល់នៃជំងឺកូវីដ១៩ លើជីវភាពរស់នៅរបស់មនុស្ស។ លោកបានថ្លែងថា ជនភៀសខ្លួនភាគច្រើនបានបាត់បង់ការងាររបស់ខ្លួន ដោយសារការបិទសកម្មភាពសង្គម និងវិធានការផ្សេងទៀត។ លោកថ្លែងថា ជនភៀសខ្លួនដែលបាត់បង់ប្រាក់ចំណូល មិនអាចបង់ថ្លៃថែទាំសុខភាពបានទេ។លោកលើកឡើងថា វាជាការសំខាន់ណាស់ដែលរដ្ឋាភិបាលគួរបញ្ចូលជនភៀសខ្លួន មនុស្សខ្ចាត់ព្រាត់ពីផ្ទះសម្បែង និងក្រុមមនុស្សផ្លាស់ទីផ្សេងទៀត ទៅក្នុងវិធានការឆ្លើយតបថ្នាក់ជាតិផ្នែកសុខាភិបាលចំពោះការឆ្លងរាតត្បាតជាសាកលនៃជំងឺកូវីដ១៩។ លោក Grandi បានមានប្រសាសន៍ថា នេះគឺជាគន្លឹះសំខាន់នៅក្នុងការបញ្ឈប់ការរាតត្បាតជំងឺនេះ ដោយលោកបានកត់សម្គាល់ថា វីរុសកូរ៉ូណាអាចចម្លងទៅគ្រប់មនុស្សទាំងអស់ ទាំងពលរដ្ឋមូលដ្ឋាន និងជនដែលត្រូវបានបង្ខំឱ្យចាកចេញពីផ្ទះសម្បែងពួកគេ ហើយរស់នៅរួមគ្នាជាមួយនឹងពលរដ្ឋមូលដ្ឋានទាំងនោះ៕	2020-06-21T07:00:00+07:00	khmer.voanews.com	https://khmer.voanews.com/a/covid19-fear-grows-as-refugee-numbers-rise/5471288.html
ab6a14b1-ecfc-4a91-882b-9ed4c83dd192	ករណីឆ្លងជំងឺកូវីដ១៩ នៅបន្ដកើនឡើងនៅទូទាំងពិភពលោក	ករណីឆ្លងជំងឺកូវីដ១៩ នៅបន្ដកើនឡើងនៅទូទាំងពិភពលោក។ មានករណីឆ្លងជាង ៨ លាន ៧ សែន ករណី នៅទូទាំងពិភពលោក។ សហរដ្ឋអាមេរិកមានករណីឆ្លងជាង ២ លាន ២ សែន ករណី ដែលច្រើនជាងគេបំផុតនៅក្នុងពិភពលោក។ ប្រទេសប្រេស៊ីល និងប្រទេសរុស្ស៊ី ស្ថិតនៅលំដាប់បន្ដបន្ទាប់ ដែលប្រេស៊ីលមានករណីឆ្លងជាង ១ លានករណី ហើយរុស្ស៊ីមានករណីឆ្លងជាង ៥៧៦.០០០ ករណី។ សហរដ្ឋអាមេរិកក៏នាំមុខគេលើករណីស្លាប់ដោយសារជំងឺកូវីដ១៩ នេះដែរ ដែលមានចំនួនជិត ១ សែន ២ ម៉ឺន ករណី។ នេះបើយោងតាមស្ថិតិរបស់សាកលវិទ្យាល័យ Johns Hopkins ក្នុងសហរដ្ឋអាមេរិក។ សមាជិកនៃក្រុមការងាររៀបចំយុទ្ធនាការឃោសនាបោះឆ្នោតនាំមុខរបស់លោកប្រធានាធិបតី ដូណាល់ ត្រាំ ចំនួន ៦ នាក់ បានឆ្លងជំងឺកូវីដ១៩ នេះ។ ការប្រកាសអំពីករណីឆ្លងនេះត្រូវបានធ្វើឡើងកាលពីថ្ងៃសៅរ៍ នៅរយៈពេលពេលប៉ុន្មានម៉ោងមុនពេលដែលលោកប្រធានាធិបតី ដូណាល់ ត្រាំ ធ្វើការប្រមូលផ្ដុំអ្នកគាំទ្រនៅក្រុង Tulsa រដ្ឋ Oklahoma។ ការប្រមូលផ្ដុំអ្នកគាំទ្រនេះគឺជាលើកទីមួយរបស់លោក ចាប់តាំងពីសហរដ្ឋអាមេរិកបានបិទសកម្មភាពសង្គមដោយសារតែជំងឺកូវីដ១៩មក។ នៅក្នុងការជួបជុំអ្នកគាំទ្រនេះ លោកប្រធានាធិបតី ត្រាំ បាននិយាយលេងសើចថា ករណីឆ្លងនៅសហរដ្ឋអាមេរិកខ្ពស់ ដោយសារតែមានការធ្វើតេស្តច្រើន។ លោកបានថ្លែងយ៉ាងដូច្នេះថា៖ «នៅពេលដែលអ្នកធ្វើតេស្តយ៉ាងច្រើនបែបនេះ អ្នកនឹងរកឃើញករណីឆ្លងកាន់តែច្រើន។ ដូច្នេះខ្ញុំបាននិយាយទៅកាន់មន្ត្រីរបស់ខ្ញុំថា កុំធ្វើតេស្តច្រើនពេក ប៉ុន្តែពួកគេនៅតែបន្តធ្វើតេស្តហើយធ្វើតេស្តទៀត»។ សេតវិមានក្រោយមកបានចេញសេចក្ដីបកស្រាយមួយអំពីសុន្ទរកថារបស់លោក ត្រាំ ដោយទទូចថា លោកគ្រាន់តែនិយាយលេងសើចប៉ុណ្ណោះ។ កូរ៉េខាងត្បូងបានរាយការណ៍អំពីករណីឆ្លងថ្មីចំនួន ៤៨ ករណី នៅថ្ងៃអាទិត្យនេះ ដែលពាក់កណ្ដាលនៃចំនួនករណីឆ្លងថ្មីនេះកើតឡើងនៅក្នុងរដ្ឋធានីសេអ៊ូល។ ប្រទេសចិនមានករណីឆ្លងថ្មីចំនួន ២៥ ករណី ហើយដូចកូរ៉េខាងត្បូងដែរ ករណីឆ្លងថ្មីភាគច្រើននៅចិន កើតឡើងក្នុងរដ្ឋធានីប៉េកាំង។ ប្រទេសទាំងពីរនេះបានអនុវត្តវិធានការតឹងរ៉ឹងដើម្បីគ្រប់គ្រងករណីឆ្លងជំងឺកូវីដ១៩នេះ ប៉ុន្តែការផ្ទុះឡើងនៃជំងឺនេះកើតឡើងជាថ្មីទៀត បន្ទាប់ពីប្រទេសទាំងពីរនេះបន្ធូរបន្ថយការហាមឃាត់នានា។ អគ្គនាយកអង្គការសុខភាពពិភពលោក WHO លោក Tedros Adhanom Ghebreyesus បានព្រមានកាលពីសប្ដាហ៍មុនថា ជំងឺរាតត្បាតជាសាកលកូវីដ១៩ នេះកំពុងតែផ្ទុះរាលដាលកាន់តែលឿន។ លោកបានថ្លែងថា៖ «យើងកំពុងស្ថិតនៅក្នុងដំណាក់កាលថ្មីនិងប្រកបដោយគ្រោះថ្នាក់មួយ»។ លោកបានព្រមានថា វិធានការបិទសកម្មភាពសង្គមនៅតែចាំបាច់ ដើម្បីផ្អាកការឆ្លងរាលដាលនៃជំងឺកូវីដ១៩នេះ៕	2020-06-21T07:00:00+07:00	khmer.voanews.com	https://khmer.voanews.com/a/covid19-continues-to-rise-globally/5471243.html
4da67e75-86c3-40e5-af87-b7e7fc4e2c41	អាជ្ញាធរខេតកោះកុង អំពាវនាវពលរដ្ឋបន្ដប្រុងប្រយ័ត្នជំងឺ COVID-19 តាមការណែនាំរបស់ក្រសួងសុខាភិបាល	លោក អ៊ុក ភ័ក្រ្តា អភិបាលរងខេត្តកោះកុង នៅថ្ងៃទី២០ ខែមិថុនា ឆ្នាំ២០២០នេះ បានដឹកនាំក្រុមការងារ និងសមាជិក សមាជិកា ខេត្ត ស្រុក នាំយកអំណោយសប្បុរសជន ផ្តល់ជូនប្រជាពលរដ្ឋ ដែលមានជីវភាពខ្វះខាត ចាស់ជរាស្ត្រីមេម៉ាយជនរងគ្រោះ និងជនងាយគ្រោះ ស្ថិតក្នុងតំបន់ដាច់ស្រយាល ឃុំជ្រោយប្រស់ ស្រុកកោះកុង ខេត្តកោះកុង ចំនួន២០គ្រួសារ។ ថ្លែងក្នុងឱកាសនោះ លោក អ៊ុក ភ័ក្ដ្រា បានបញ្ជាក់ថា ទោះបីជំងឺឆ្លង COVID-19 មានការធូរស្រាលក៏ដោយ រាជរដ្ឋាភិបាលនៅតែយកចិត្តទុក្ខដាក់ជាប់ជានិច្ច ជាពិសេសការផ្តាំផ្ញើសាកសួរទុក្ខ ពីសំណាក់សម្តេចកិត្តិព្រឹទ្ធបណ្ឌិត ប៊ុន រ៉ានី ហ៊ុនសែន ប្រធានកាកបាទក្រហមកម្ពុជា ជានិច្ចជាកាលសម្តេចតែងតែគិតគូរជានិច្ច ពីសុខទុក្ខ សុខភាព និងជីវភាពរស់នៅរបស់ប្រជាពលរដ្ឋ ដោយមិនប្រកាន់និន្នការនយោបាយ ជំនឿ សាសនា ពណ៌សម្បុរនោះឡើយ ទីណាមានការលំបាក ទីនោះមានកាកបាទក្រហមកម្ពុជា ដោយមិនគិតភាពលំបាក ជិត ឬឆ្ងាយ ព្យុះភ្លៀងឡើយកាកបាទក្រហមកម្ពុជា ទៅដល់ទីនោះភ្លាមដោយមិនរុញរាឡើយ។ អភិបាលរងខេត្តរូបនេះ បានផ្តាំផ្ញើប្រជាពលរដ្ឋត្រូវមានការប្រុងប្រយត្ន័ជាប់ជានិច្ច ចំពោះជំងឺ COVID-19 ក្នុងជួយទប់ស្កាត់ ដោយត្រូវថែទាំសុខភាព ធ្វើអនាម័យ ថែរក្សាសុខភាពជាប់ជាប្រចាំក្នុងការរស់នៅ ពិសេសអនុវត្តឲ្យបានទៀងទាត់ តាមការណែនាំផ្សព្វផ្សាយអប់រំ របស់ក្រសួងសុខាភិបាល មន្ទីរពេទ្យ ក្រុមលោកគ្រូពេទ្យ ហើយត្រូវចូលរួមទប់ស្កាត់ការរីករាលដាលជំងឺ COVID-19 នេះជាប់ជានិច្ចផងដែរ។ លោកបានបន្ថែមថា បើបងប្អូនណាមានលក្ខណៈសង្ស័យពីសុខភាពខ្លួន ឬកូនចៅត្រូវទៅមន្ទីរពេទ្យ ឬមណ្ឌលសុខភាពដែលនៅជិតលំនៅដ្ឋានភ្លាមៗ ដើម្បីឲ្យលោកគ្រូពេទ្យធ្វើការ ពិនិត្យសុខភាព និងផ្តល់ប្រឹក្សាជូន ហើយសូមបងប្អូនត្រូវធ្វើការអនាម័យជាប់ជានិច្ច តាមការណែនាំផ្សព្វផ្សាយរបស់ ក្រសួងសុខាភិបាល និងរាជរដ្ឋាភិបាល។ លោកបានបញ្ជាក់ថា អំណោយសប្បុរសធម៌ទាំងអស់នេះ លោកបានកៀងគរពីសប្បុរសជនជាទឹកចិត្តមនុស្សធម៌ ទាំងរដ្ឋបាលខេត្ត រួមទាំងថវិកាផ្ទាល់ខ្លួនលោកផងដែរ។ អំណោយដែលត្រូវផ្តល់ជូនពលរដ្ឋក្រីក្រទាំង២០គ្រួសារ ក្នុងមួយគ្រួសារៗ ទទួលបាន៖ អង្ករ២០គីឡូក្រាម, មី១កេស, គ្រឿងឧបភោគបរិភោគមួយចំនួន, អាវយឺត២, មុង១, ក្រម៉ា២, ភួយ១ និងសម្ភារសម្រាប់ការពារជំងឺឆ្លង COVID-19 ព្រមទាំងថវិកាចំនួន៥ម៉ឺនរៀល។ លោកក៏បានឧបត្ថម្ភថវិកា ដល់ក្រុមប្រឹក្សាចំនួន២០០,០០០រៀល, ប្រគេនព្រះសង្ឃចំនួន២០០,០០០រៀល, ប៉ុស្តិ៍រដ្ឋបាល១០០,០០០រៀល និងប្រជាការពារ១០០,០០០រៀលផងដែរ៕	2020-06-21T00:41:00+07:00	freshnewsasia.com	https://m.freshnewsasia.com/index.php/en/localnews/162987-2020-06-20-10-41-47.html
d5b1a9e2-a4e3-4f89-a5e7-775844affd66	ករណីឆ្លងជំងឺ COVID-19 នៅលីប៊ីកើនលើស ៥២០នាក់ ខណៈជម្លោះប្រដាប់អាវុធនៅតែបន្ត	មជ្ឈមណ្ឌលជាតិគ្រប់គ្រងជំងឺឆ្លងរបស់ប្រទេសលីប៊ី បានរាយការណ៍ពីករណីឆ្លង COVID-19 ចំនួន ១០នាក់បន្ថែមទៀត ដែលធ្វើឲ្យករណីសរុបកើនដល់ ៥២០ករណី ខណៈជម្លោះប្រដាប់អាវុធនៅក្នុងប្រទេសអាហ្វ្រិកខាងជើងមួយ នៅតែបន្តឥតឈប់ឈរ ទោះបីជាអង្គការសហប្រជាជាតិ (UN) បានអំពាវនាវជាច្រើនដង ឲ្យមានការផ្អាកសង្គ្រាមសិនក៏ដោយ។ នេះបើតាមការចេញផ្សាយដោយ ទីភ្នាក់ងារព័ត៌មានចិនស៊ីនហួរ នាព្រឹកថ្ងៃសៅរ៍ ទី២០ ខែមិថុនា ឆ្នាំ២០២០។ នៅក្នុងសេចក្តីថ្លែងការណ៍ក្នុងថ្ងៃសៅរ៍នេះ មជ្ឈមណ្ឌលបានទទួលយកសំណាកអ្នកសង្ស័យថា មានផ្ទុក COVID-19 ចំនួន ៨២៥នាក់ទៅធ្វើតេស្ត ក្នុងចំណោមនោះ ៨១០នាក់ចេញលទ្ធផលអវិជ្ជមាន និង ១០នាក់វិជ្ជមាន។ ស្របពេលដែលអ្នកជំងឺពីរអ្នកបន្ថែមបានជាសះស្បើយ មជ្ឈមណ្ឌលខាងលើបានបញ្ជាក់ថា អ្នកជាសះស្បើយសរុបកើនដល់ ៨៣នាក់ និងចំនួនអ្នកស្លាប់សរុបមាន ១០នាក់។ បើតាមក្រុមមន្ត្រីលីប៊ី ប្រទេសនេះបាននឹងកំពុងចាត់វិធានការមួយចំនួន ដើម្បីធ្វើការប្រយុទ្ធប្រឆាំងជំងឺឆ្លង COVID-19 រួមមានការបិទសាលារៀន វិហារសាសនា ការហាមឃាត់មិនឲ្យមានការជួបជុំនៅទីសាធារណៈ បិទចក្រព្រំដែន និង ការរឹតត្បិតក្នុងការធ្វើដំណើរក្នុងប្រទេស។ ប្រទេសលីប៊ីបានរាយការណ៍ពីករណីឆ្លង COVID-19 ដំបូងបង្អស់នៅក្នុងខែមីនា និងករណីស្លាប់ដំបូងនៅក្នុងខែមេសា៕	2020-06-20T17:39:00+07:00	freshnewsasia.com	https://m.freshnewsasia.com/index.php/en/internationalnews/162947-2020-06-20-03-39-35.html
a8013b63-bcf3-4361-a40d-44cd80f8ebc3	BREAKING: ចំនួនករណីឆ្លងជំងឺ COVID-19 នៅប្រេស៊ីលកើនដល់លើស ១លាននាក់ហើយ! (Video inside)	ក្រោយបូកបន្ថែមចំនួនអ្នកឆ្លងប្រចាំថ្ងៃ ដ៏ច្រើនបំផុតមិនធ្លាប់មានគឺ ៥៤,៧៧១នាក់ថ្មីទៀតនោះ ចំនួនករណីឆ្លងជំងឺ COVID-19 សរុបនៅប្រទេសប្រេស៊ីលបានកើនឡើងដល់ ១,០៣២,៩១៣ករណីហើយ។ នេះបើតាមការចេញផ្សាយដោយ ទីភ្នាក់ងារព័ត៌មានចិនស៊ីនហួរ នាព្រឹកថ្ងៃសៅរ៍ ទី២០ ខែមិថុនា ឆ្នាំ២០២០។ ប្រទេសធំជាងគេនៅអាមេរិកឡាទីនមួយនេះ មានករណីឆ្លងច្រើនជាងគេលំដាប់ទី ២ លើលោក បន្ទាប់ពីសហរដ្ឋអាមេរិក ដែលមានករណីឆ្លង COVID-19 ច្រើនបំផុតលំដាប់លេខ ១ សរុបចំនួនជាង ២.២លានករណី។ បន្ថែមពីនេះ ក្នុងរយៈពេល ២៤ម៉ោងកន្លងទៅ ប្រេស៊ីលក៏បានកត់ត្រាចំនួនអ្នកស្លាប់ ១,២០៦នាក់បន្ថែមទៀតដែរ នាំឲ្យចំនួនមនុស្សស្លាប់សរុប កើនឡើងរហូតដល់ ៤៨,៩៥៤នាក់។ គួរបញ្ជាក់ថា សន្ទុះនៃករណីឆ្លង និងស្លាប់ដោយសារតែ COVID-19 កើនឡើងយ៉ាងគំហុកបែបនេះ កើតមានឡើងបន្ទាប់អង្គការសុខភាពពិភពលោក (WHO) បានប្រកាសដាក់តំបន់អាមេរិកឡាទីន ជាចំណុចផ្ទុះរាលដាលថ្មី នៃមេរោគកូរ៉ូណាដ៏កាចសាហាវ។ ប្រទេសដែលកំពុងរងគ្រោះខ្លាំងដោយសារ COVID-19 នៅអាមេរិកឡាទីនផងដែរនោះមានដូចជា ប៉េរូ (ឆ្លងជាង ២.៤សែននាក់ ក្នុងនោះស្លាប់ ៧,៦៦០នាក់) និងប្រទេសឈីលី (ឆ្លងជា ២.៣សែននាក់ ក្នុងនោះស្លាប់ ៤,០៩៣នាក់)៕	2020-06-20T16:22:00+07:00	freshnewsasia.com	https://m.freshnewsasia.com/index.php/en/internationalnews/162943-2020-06-20-02-22-14.html
c5f32832-9645-47ed-9f22-cd50f8a33914	សហរដ្ឋអាមេរិកនិងប្រេស៊ីលមានចំនួនអ្នកឆ្លងនិងស្លាប់ពីជំងឺកូវីដ១៩ច្រើនជាងគេ	ចំនួនករណីឆ្លងវីរុសដែលបង្កជំងឺកូវីដ១៩ បន្តកើនឡើងនៅទូទាំងពិភពលោក ដោយកាលពីថ្ងៃសុក្រ កូវីដ១៩ បានឆ្លងដល់មនុស្សជាង ៨,៥ លាននាក់ នេះបើតាមទិន្នន័យពីសាកលវិទ្យាល័យ Johns Hopkins។ សហរដ្ឋអាមេរិកនៅតែមានករណីឆ្លងច្រើនជាងគេក្នុងពិភពលោក ដោយមានអ្នកឆ្លងកូវីដ១៩ ចំនួនជាង ២លាននាក់ ហើយប្រទេសប្រេស៊ីល មានករណីច្រើនជាងគេទី២ ចំនួនជិត ១លាននាក់(៩៧៨.០០០) ខណៈប្រទេសរុស្ស៊ីមានការឆ្លងច្រើនជាងគេទី៣ ដល់ពលរដ្ឋខ្លួនចំនួនជាង ៥៦០.០០០នាក់។ ចំណែកចំនួនអ្នកស្លាប់ពីជំងឺកូវីដ១៩វិញ សហរដ្ឋអាមេរិកនៅតែនាំមុខគេ ដោយមានអ្នកស្លាប់សរុបជាង ១១៨.០០០នាក់ គិតត្រឹមថ្ងៃសុក្រ ខណៈប្រទេសប្រេស៊ីលមានអ្នកស្លាប់ច្រើនជាងគេទី២ ចំនួនជាង ៤៧.០០០នាក់។ នៅសហរដ្ឋអាមេរិក លោកប្រធានាធិបតី ដូណាល់ ត្រាំ គ្រោងធ្វើការជួបប្រជុំ សម្រាប់ការឃោសនាបោះឆ្នោតក្នុងថ្ងៃសៅរ៍ នៅពហុកីឡាដ្ឋានមួយ នៅក្នុងទីក្រុង Tulsa រដ្ឋ Oklahoma។ នៅពេលនេះ អ្នកគ្រប់គ្រង់ពហុកីឡាដ្ឋានបានស្នើឲ្យក្រុមយុទ្ធនាការលោកប្រធានាធិបតី ផ្តល់ផែនការសុវត្ថិភាពសុខភាព សម្រាប់ការជួបប្រជុំមនុស្សដ៏ច្រើននេះ ក្នុងអំឡុងពេលមានវិបត្តិជំងឺរាតត្បាតជាសាកល។ អ្នកគ្រប់គ្រងបានស្នើដូច្នេះដោយសារទីក្រុង Tulsa នៅពេលថ្មីៗនេះ មានកើនឡើងនូវការឆ្លងវីរុសកូរ៉ូណា។ ទោះបីសហរដ្ឋអាមេរិកកំពុងមានការស្លាប់ច្រើនជាងគេក្តី ក៏ការសិក្សាមួយរបស់សាកលវិទ្យាល័យWashington ចំនួនអ្នកស្លាប់នៅប្រេស៊ីល អាចនឹងកើនលើសសហរដ្ឋអាមេរិក នៅក្នុងដើមខែកក្កដា។ ប្រធានាធិបតីប្រេស៊ីល លោក Jair Bolsonaro កន្លងមកបានមើលស្រាលជំងឺកូវីដ១៩ថា ប្រហាក់ប្រហែលនឹងផ្តាសាយធំប៉ុណ្ណោះ ហើយលោកបានលើកទឹកចិត្តឲ្យអាជីវកម្មប្រេស៊ីលបើកឡើងវិញ និងឲ្យអាជ្ញាធររដ្ឋនានាដកការដាក់កំហិតសង្គមវិញ៕	2020-06-20T07:00:00+07:00	khmer.voanews.com	https://khmer.voanews.com/a/us-and-brazil-leading-in-covid-19-confirmed-cases-and-death/5469699.html
5e53acce-a103-44fb-a9ae-3ff59acba624	រដ្ឋាភិបាលប្រទេសអឺរ៉ុបកំពុងធ្វើការជាមួយសហរដ្ឋអាមេរិកដើម្បីកែប្រែរចនាសម្ព័ន្ធអង្គការ WHO	មន្ត្រីជាន់ខ្ពស់សុខាភិបាលអឺរ៉ុបមួយរូបនិយាយថា រដ្ឋាភិបាលនៃប្រទេសអឺរ៉ុបសំខាន់ៗកំពុងធ្វើការជាមួយសហរដ្ឋអាមេរិកក្នុងផែនការរុះរើរចនាសម្ព័ន្ធអង្គការសុខភាពពិភពលោក WHO ដែលនេះបង្ហាញថាអឺរ៉ុបក៏មានការបារម្ភខ្លះៗអំពីអង្គការនេះ ដែលបាននាំឲ្យសហរដ្ឋអាមេរិកសម្រេចដកខ្លួនចេញនោះ។ មន្ត្រីរូបនោះបានថ្លែងក្នុងលក្ខខណ្ឌមិនបញ្ចេញឈ្មោះប្រាប់ទីភ្នាក់ងារព័ត៌មាន Reuters ថា ប្រទេសអង់គ្លេស បារាំង អាល្លឺម៉ង់ និងអ៊ីតាលី កំពុងពិភាក្សាថ្នាក់បច្ចេកទេសជាមួយសហរដ្ឋអាមេរិកអំពីកំណែទម្រង់អង្គការសុខភាពពិភពលោក។ មន្ត្រីនោះថាគោលដៅនៃកំណែទម្រង់នេះគឺដើម្បីធានាឯករាជ្យភាពនៃអង្គការ WHO ដែលនេះទំនងជាការសំដៅទៅលើការចោទប្រកាន់ដែលថាអង្គការនេះស្និទ្ធស្នាលពេកនឹងប្រទេសចិននៅក្នុងដំណាក់កាលដំបូងនៃការផ្ទុះរាតត្បាតនៃជំងឺកូវីដ១៩នៅដើមឆ្នាំនេះ។ មន្ត្រីនោះថាកំណែទម្រង់មួយគឺការផ្លាស់ប្តូរប្រព័ន្ធថវិកានៃអង្គការនេះឲ្យយូរអង្វែង ដោយកន្លងមក WHO មានកញ្ចប់ថវិការយៈពេល២ឆ្នាំម្តង ដែលធ្វើឲ្យអង្គការនេះពិបាករៃអង្គាសប្រាក់ក្នុងអំឡុងពេលមានវិបត្តិ។ ប្រធានាធិបតីសហរដ្ឋលោក ដូណាល់ ត្រាំ កន្លងមកបានចោទប្រកាន់អង្គការ WHO ថា ជិតស្និតនឹងប្រទេសចិនពេក ហើយលោកបានប្រកាសពីផែនការផ្តាច់សមាជិកភាព និងថវិការបស់អាមេរិក៕	2020-06-20T07:00:00+07:00	khmer.voanews.com	https://khmer.voanews.com/a/europeans-working-with-us-to-restructure-who-top-official-says/5470368.html
4c8d9f06-4c4c-4611-b4b0-fee6c97029a0	នៅអាស៊ី ករណីឆ្លងនៅកូរ៉េខាងត្បូងកើនឡើងខណៈសិង្ហបុរីបើកអាជីវកម្មឡើងវិញ	ប្រទេសកូរ៉េខាងត្បូងកាលពីថ្ងៃសុក្របានរាយការណ៍ពីករណីឆ្លងកូវីដ១៩ថ្មីចំនួន៤៩នាក់ ខណៈដែលវីរុសដែលបង្កជំងឺនេះបន្តឆ្លងនៅតំបន់រដ្ឋធានីសេអ៊ូលដែលមានមនុស្សរស់នៅណែនណាន់តាន់តាប់និងជិតពាក់កណ្តាលនៃប្រជាជនកូរ៉េខាងត្បូងសរុប៥១លាននាក់។ តួលេខបញ្ចេញដោយមជ្ឈមណ្ឌលទប់ស្កាត់ជំងឺឆ្លងកូរ៉េខាងត្បូង CDC បង្ហាញថាមកទល់នឹងថ្ងៃសុក្រ កូរ៉េខាងត្បូងមានអ្នកឆ្លងសរុប ១២.៣០៦នាក់ និងអ្នកស្លាប់២៨០នាក់។ ករណីថ្មី២៦ ត្រូវគេរកឃើញនៅក្រុងសេអ៊ូល និងក្រុងកំពង់ផែ Incheon នៅក្បែរនោះ។ ១៧ករណីទៀតមកពីក្រៅប្រទេស។ ចាប់តាំងពីចុងខែឧសភាមក កូរ៉េខាងត្បូងបានរកឃើញករណីឆ្លងថ្មីក្នុងចំនួនថ្ងៃពី៣០ទៅ៥០ករណី ដែលធ្វើមន្ត្រីប្រទេសនេះពិចារណាវិញថាតើពួកគេប្រញាប់ប្រញាល់ពេកទេក្នុងការបើកសកម្មភាពប្រទេសឡើងវិញ ក្រោយពីការផ្ទុះឆ្លងរាតត្បាតកាលពីខែមេសា បានបាត់ទៅវិញនោះ។ ចំណែកនៅប្រទេសសិង្ហបុរីវិញ អាជ្ញាធរបានដកបម្រាម ហើយអនុញ្ញាតឲ្យពលរដ្ឋអាចទទួលទាននៅភោជនីយដ្ឋាន ហាត់កីឡានៅកន្លែងហាត់ប្រាណ gym នៅអាចជួបប្រជុំគ្នារហូតដល់ចំនួន៥នាក់។ សិង្ហបុរីជាប្រទេសអាស៊ីដែលមានករណីឆ្លងកូវីដ១៩ច្រើនជាងគេបំផុតមួយ ដោយត្រឹមថ្ងៃសុក្រមានការឆ្លងជាង៤១.០០០ករណី ដែលភាគច្រើនជាប់ទាក់ទងនឹងពលករបរទេសដែលរស់នៅក្នុងកន្លែងស្នាក់នៅរួមគ្នា។ រដ្ឋាភិបាលសិង្ហបុរីថា ករណីឆ្លងតាមកន្លែងស្នាក់នៅរួមទាំងនេះបានថយចុះវិញហើយ ហើយនៅទូទាំងកោះនេះក៏ថយចុះដែរ។ កាលពីថ្ងៃសុក្រ ផ្សារទំនើប សួនឧទ្យាន និងតំបន់សាធារណៈដទៃទៀតបានបើកដំណើរការឡើងវិញខណៈនៅរក្សាការដាក់កំហិតរក្សាគម្លាតគ្នាក្នុងសង្គម៕	2020-06-20T07:00:00+07:00	khmer.voanews.com	https://khmer.voanews.com/a/asia-today-south-korean-cases-rise-singapore-reopening/5470370.html
51fd05b4-8caf-494f-9f01-901ab484cff7	ភាពញៀនគ្រឿងញៀនជាជំងឺខួរក្បាលអាចព្យាបាលបាន! ការបង្ក្រាបគ្រឿងញៀនទូទាំងប្រទេស សម្រាប់ថ្ងៃទី១៩ ខែមិថុនា៖ បង្ក្រាប២៥ករណី ឃាត់ខ្លួន៤៦នាក់	យុទ្ធនាការប្រយុទ្ធប្រឆាំងគ្រឿងញៀនខុសច្បាប់ទូទាំងប្រទេស សម្រាប់ថ្ងៃទី១៩ ខែមិថុនា ឆ្នាំ២០២០នេះ បានបង្ហាញថា កម្លាំងសមត្ថកិច្ចបានបង្ក្រាប២៥ករណី ក្នុងនោះករណីប្រើប្រាស់៥ករណី និងជួញដូរ២១ករណី ដោយឃាត់ខ្លួនជនសង្ស័យ៤៦នាក់។ របាយការណ៍ បានឲ្យដឹងថា លទ្ធផលអនុវត្តច្បាប់ពីថ្ងៃទី០១ ខែមករា ដល់ថ្ងៃទី១៩ ខែមិថុនា ឆ្នាំ២០២០នេះ កម្លាំងសមត្ថកិច្ច បានបង្ក្រាបចំនួន៥,០៨២ករណី ឃាត់មនុស្ស១០,០៥៣នាក់ (ស្រី៦១៨នាក់)៕	2020-06-20T00:25:00+07:00	freshnewsasia.com	https://m.freshnewsasia.com/index.php/en/localnews/162905-2020-06-19-10-25-11.html
c20c3548-aa06-4544-8c54-1f48a939ec36	បង្កគ្រោះថ្នាក់ឥតល្ហែ លោក ឃួង ស្រេង ហាមរថយន្ដដឹកដី,ខ្សាច់ ឆ្លងកាត់ផ្លូវ៦០ម៉ែត្រ	រាជធានីភ្នំពេញ ៖ ឆាប់ៗខាងមុខនេះ រដ្ឋបាលរាជធានីភ្នំពេញនឹងមិនអនុញ្ញាតឱ្យរថយន្តដឹកដី, ដឹកខ្សាច់ ដឹកថ្ម ឆ្លងកាត់លើផ្លូវ៦០ម៉ែត្រទៀតទេ ចាប់ពីផ្លូវជាតិលេខ២៧១ ដល់ផ្លូវជាតិលេខ២ឡើយ ការសម្រេចនេះធ្វើឡើងបន្ទាប់ពីមួយរយៈចុងក្រោយនេះ ប្រជាពលរដ្ឋដែលធ្វើដំណើរតាមដងផ្លូវនេះរងគ្រោះថ្នាក់ញឹកញ៉ាប់ បង្កឡើងដោយរថយន្ដដឹកដីដឹកខ្សាច់ទាំងនេះ ។ ការដាក់បទបញ្ជាថ្មីរបស់លោក ឃួង ស្រេង អភិបាលរាជធានីភ្នំពេញ បែបនេះ ធ្វើឡើងក្នុងកិច្ចប្រជុំមួយកាលពីរសៀលថ្ងៃទី១៩ មិថុនា ២០២០ នៅសាលារាជធានីភ្នំពេញ ។ លោក ឃួង ស្រេង បានលើកឡើងថា កំណាត់ផ្លូវ៦០ម៉ែត្រនេះ នៅពេលដ៏ខ្លីខាងមុខនេះ យើងមិនអនុញ្ញាតឱ្យរថយន្តដឹកដី, ដឹកខ្សាច់ឆ្លងកាត់ផ្លូវនេះទៀតទេ ។ លោកបញ្ជាក់ថា ក្នុងនាមរដ្ឋបាលរាជធានី យើងមិនបានហាមឃាត់ការចាក់ដីចាក់ខ្សាច់ នៅតំបន់តំបន់អភិវឌ្ឍន៍ជើងឯកនោះទេ ប៉ុន្តែគ្រាន់តែយើង បង្វែរទិស ពីការដឹកដី ដឹកខ្សាច់ ដោយរថយន្ត មកជាការបូមខ្សាច់មកចាក់បំពេញនៅតំបន់នេះវិញ ។ ព្រោះថា កន្លងមកយើងបានមើលឃើញថា ការដឹកដី ដឹកខ្សាច់ កាត់ផ្លូវនេះ បានបង្កឱ្យប្រឡាក់នៅលើទ្រូងផ្លូវ កកស្ទះចរាចរណ៍, គ្រោះថ្នាក់ចរាចរណ៍នឹងធ្វើឱ្យខូចផ្លូវទៀងផង ។ ដូច្នេះយើងត្រូវតែមានវិធានការ ដើម្បីរក្សាផ្លូវនេះ ឱ្យនៅតែល្អ ស្អាតជានិច្ច ខណៈដែលកំណាត់ផ្លូវនេះកន្លងមកត្រូវបានសម្ដេចតេជោហ៊ុនសែនមានប្រសាសន៍បញ្ជាក់ថា ផ្លូវនេះជាផ្លូវដែលអាចឱ្យយន្តហោះចុះចតបាន ។ ក្នុងឱកាសនោះដែរ លោក ចេវ ហាក់ ស្នងការរងនគរបាលរាជធានីភ្នំពេញ ក៏បានបញ្ជាក់ផងដែរថា កាលមិនឱ្យមានការដឹកដី ដឹកខ្សាច់ នៅលើកំណាត់ផ្លូវនេះ គឺពិតជាត្រឹមត្រូវ ដោយសារកន្លងមក នៅលើកំណាត់ផ្លូវនេះ អ្នកបើកបររថយន្ដដឹកដី ដឹកខ្សាច់ បានបង្កឱ្យមានគ្រោះថ្នាក់ដល់ប្រជាពលរដ្ឋជាច្រើននាក់ ។ ជាក់ស្ដែង នៅក្នុង៥ខែដើមឆ្នាំ២០២០នេះ នៅតាមបណ្ដោយផ្លូវ៦០ម៉ែត្រ ផ្ដើមពីរថយន្តដឹកដី ដឹកខ្សាច់នេះ បានបង្កគ្រោះថ្នាក់ចរាចរណ៍ សម្លាប់ប្រជាពលរដ្ឋ៥នាក់ របួសធ្ងន់៧នាក់ និងស្រាល២នាក់ ៕	2020-06-19T20:21:36+07:00	kbnnews.com	https://kbn.news/archives/167987
2a09d7aa-0549-41ee-827e-7ddcccd01c6d	សម្តេចតេជោ ហ៊ុន សែន៖ សូមបងប្អូនប្រជាពលរដ្ឋប្រុងប្រយ័ត្ន ចំពោះជំងឺកូវីដ១៩គ្រប់ពេល ទោះបីនៅទីក្រុង ឬជនបទស្រុកស្រែចំការ ! (Video inside)	ជាថ្មីម្តងទៀត សម្តេចតេជោ ហ៊ុន សែន នាយករដ្ឋមន្ត្រីនៃកម្ពុជា នៅថ្ងៃទី១៩ ខែមិថុនា ឆ្នាំ២០២០នេះ បានបន្តអំពាវនាវឲ្យបងប្អូនប្រជាពលរដ្ឋ ត្រូវតែប្រុងប្រយ័ត្នជានិច្ច ចំពោះជំងឺកូវីដ១៩ ទោះបីជានៅទីក្រុង ឬស្រុកស្រែចំការក្តី តែការពារខ្លួនកុំឲ្យឆ្លងជំងឺដ៏សាហាវនេះ។ សម្តេចតេជោជំរុញឲ្យបងប្អូនប្រជាពលរដ្ឋ ត្រូវមានម៉ាសពាក់ការពារ ឧស្សាហ៍ដុសលាងសម្អាតដៃជាមួយសាប៊ូ ទឹកអាល់កុល ឬជេលសម្លាប់មេរោគឲ្យបានជាប្រចាំ កុំឲ្យមានការចម្លងរោគកូវីដ-១៩ ព្រោះជំងឺនេះយើងមើលមិនឃើញទេ ហើយងាយឆ្លងរាលដាលលឿនណាស់។ ជាមួយគ្នានេះ សម្តេចតេជោ ហ៊ុន សែន ក៏បានអរគុណបងប្អូនជនរួមជាតិ ដែលយកចិត្តទុកដាក់ការពារខ្លូន និងការពារសមាជិក ក្នុងក្រុមគ្រួសារ ដើម្បីសុវត្ថិភាពសុខភាពចៀសផុតពីជំងឺឆ្លងកូវីដ-១៩ផងដែរ។ សម្តេចតេជោ ហ៊ុន សែន បានសរសេរទាំងស្រុងក្នុង Facebook យ៉ាងដូច្នេះថា ៕	2020-06-19T18:49:00+07:00	freshnewsasia.com	https://m.freshnewsasia.com/index.php/en/localnews/162855-2020-06-19-04-49-18.html
a273296c-6436-4605-bc59-3c795745f188	អភិបាលខេត្តកោះកុង ក្រើនរំលឹកពលរដ្ឋឲ្យប្រុងប្រយ័ត្នជានិច្ច ចំពោះជំងឺកូវីដ១៩	លោកស្រី មិថុនា ភូថង ប្រធានគណៈកម្មាធិការសាខាកាកបាទក្រហមកម្ពុជា និងជាអភិបាលខេត្តកោះកុង បានក្រើនរំលឹកប្រជាពលរដ្ឋ ឲ្យមានការប្រុងប្រយ័ត្នជានិច្ច ចំពោះជំងឺកូវីដ១៩។ អភិបាលខេត្តកោះកុង ក្រើនរំលឹកបែបនេះ ក្នុងឱកាសដែលលោកស្រី និងលោក ជា ច័ន្ទកញ្ញា អភិបាលស្រុកស្រែអំបិល និងជាប្រធានគណៈកម្មាធិការអនុសាខាកាកបាទក្រហមកម្ពុជា ស្រុកស្រែអំបិល ដឹកនាំក្រុមការងារផ្តល់ជូនប្រជាពលរដ្ឋដែលមានជីវភាពខ្វះខាត ចាស់ជរាស្ត្រី មេម៉ាយ ជនរងគ្រោះ និងជនងាយរងគ្រោះចំនួន ២ឃុំ គឺឃុំស្រែអំបិល និងឃុំជីខក្រោម សរុបចំនួន៦១គ្រួសារ នៅថ្ងៃទី១៨ ខែមិថុនា ឆ្នាំ២០២០។ លោកស្រីអភិបាលខេត្ត បញ្ជាក់ថា៖ «សូមផ្តាំផ្ញើប្រជាពលរដ្ឋទាំងអស់ ត្រូវមានការប្រុងប្រយត្ន័ជាប់ជានិច្ចចំពោះមេរោគកូវីដ១៩ ដោយត្រូវថែទាំសុខភាព ធ្វើអនាម័យជាប់ជាប្រចាំក្នុងការរស់នៅ ពិសេសអនុវត្តឲ្យបានទៀងទាត់ តាមការណែនាំផ្សព្វផ្សាយអប់រំរបស់ក្រសួងសុខាភិបាល មន្ទីរពេទ្យ ក្រុមគ្រូពេទ្យ ហើយយើងត្រូវចូលរួមទប់ស្កាត់ ការរីករាលដាលមេរោគកូវីដ១៩នេះ ជាប់ជានិច្ចផងដែរ»។ លោកស្រីបានបន្ថែមថា បើមានលក្ខណៈសង្ស័យពីសុខភាពខ្លួន ឬកូនចៅត្រូវអញ្ជើញទៅមន្ទីរពេទ្យ ឬមណ្ឌលសុខភាពដែលនៅជិតលំនៅដ្ឋានភ្លាម ៗដើម្បីឲ្យគ្រូពេទ្យធ្វើការពិនិត្យសុខភាព និងផ្តល់ប្រឹក្សាជូន ហើយត្រូវធ្វើការអនាម័យជាប់ជានិច្ច តាមការណែនាំផ្សព្វផ្សាយរបស់ក្រសួងសុខាភិបាល និងរាជរដ្ឋាភិបាល។ បន្ថែមលើនេះ លោកស្រី មិថុនា ភូថង បានថ្លែងទៀតថា ទោះបីជំងឺឆ្លងកូវីដ១៩ ដែលមានការរីរាលដាលនៅលើពិភពលោកក៏ដោយ កាកបាទក្រហមកម្ពុជានៅតែយកចិត្តទុក្ខដាក់ជាប់ជានិច្ច ជាពិសេសការផ្តាំផ្ញើសាកសួរទុក្ខពីសំណាក់សម្តេចកិត្តិព្រឹទ្ធបណ្ឌិត ប៊ុន រ៉ានី ហ៊ុនសែន ប្រធានកាកបាទក្រហមកម្ពុជា ជានិច្ចជាកាលសម្តេចតែងតែគិតគូរជានិច្ចពីសុខទុក្ខ សុខភាព និងជីវភាពរស់នៅ របស់ប្រជាពលរដ្ឋ ដោយមិនប្រកាន់និន្នការនយោបាយ ជំនឿ សាសនា ពណ៌សម្បុរនោះឡើយ។ ទីណាមានការលំបាក ទីនោះមានកាកបាទក្រហមកម្ពុជាដោយមិនគិតភាពលំបាក ជិត ឬឆ្ងាយ ព្យុះភ្លៀងឡើយកាកបាទក្រហមកម្ពុជាទៅដល់ទីនោះភ្លាមដោយមិនរុញរៀឡើយ។ អំណោយដែលត្រូវផ្តល់ជូនពលរដ្ឋក្រីក្រ និងអតីតយុទ្ធជនទាំង៦១គ្រួសារ ក្នុងមួយគ្រួសារៗទទួលបាន៖ អង្ករ២៥គីឡូក្រាម គ្រឿងឧបភោគបរិភោគមួយចំនួន និងសម្ភារសម្រាប់ការពារជំងឺ១៩ ព្រមទាំងថវិកាចំនួន ៥ម៉ឺនរៀលផងដែរ៕	2020-06-19T18:38:00+07:00	freshnewsasia.com	https://m.freshnewsasia.com/index.php/en/localnews/162852-2020-06-19-04-38-23.html
604f02b0-e957-4613-a37b-16f980839648	ក្រសួងការបរទេស ប្រកាសពីលទ្ធផលកិច្ចប្រជុំជាន់ខ្ពស់ក្នុងក្របខ័ណ្ឌកិច្ចសហប្រតិបតិ្តការអន្តរជាតិ នៃគំនិតផ្តួចផ្តើមខ្សែក្រវាត់និងផ្លូវ ស្តីពីការប្រយុទ្ធប្រឆាំងជំងឺកូវីដ-១៩ ដោយសាមគ្គីភាព	ក្រសួងការបរទេស និងសហប្រតិបត្តិការអន្តរជាតិ នៅថ្ងៃទី១៩ ខែមិថុនា ឆ្នាំ២០២០នេះ បានចេញសេចក្តីប្រកាសព័ត៌មាន ស្តីពីលទ្ធផលនៃកិច្ចប្រជុំជាន់ខ្ពស់ក្នុងក្របខ័ណ្ឌកិច្ចសហប្រតិបតិ្តការអន្តរជាតិ នៃគំនិតផ្តួចផ្តើមខ្សែក្រវាត់និងផ្លូវ ស្តីពីការប្រយុទ្ធប្រឆាំងជំងឺកូវីដ-១៩ ដោយសាមគ្គីភាព តាមរយៈប្រព័ន្ធវីដេអូ ដែលបានធ្វើឡើងនៅថ្ងៃទី១៨ ខែមិថុនា ឆ្នាំ២០២០ម្សិលមិញ។ នេះបើយោងតាមសេចក្តីប្រកាសព័ត៌មាន ដែលបណ្តាញព័ត៌មាន Fresh News ទទួលបាន៕	2020-06-19T18:13:00+07:00	freshnewsasia.com	https://m.freshnewsasia.com/index.php/en/localnews/162847-2020-06-19-04-13-33.html
2b2c0ef8-cb66-4368-8907-d3ba4c133f70	ក្រុមហ៊ុន WeGO Taxi ចែករំលែកឧបករណ៍ការពារជំងឺកូវីដ ក្នុងកិច្ចការមនុស្សធម៌	ប្រធានក្រុមហ៊ុន WeGO Taxi App លោក ខេន សុវណ្ណរ៉ា បាននាំនូវសំភារៈមួយចំនួនរួមមាន ម៉ាស់ ម៉ាស៊ីនកំដៅ ជែលលាងដៃ និង Spray បាញ់ដៃ ជូនដល់លោក ដួង តារា ជំនួយការសម្ដេចតេជោ ហ៊ុន សែន និងជាអនុរដ្ឋលេខាធិការទីស្តីការគណៈរដ្ឋមន្ត្រី ដើម្បីចូលរួមចែករំលែកជាមួយនឹងសកម្មភាពមនុស្សធម៌ ដែលលោកតែងតែយកចិត្តទុកដាក់ជួយកន្លងមក។ នៅក្នុងពិធីជូនសម្ភារៈសប្បុរសធម៌នេះ លោក ដួង តារា បានថ្លែងអំណរគុណដល់ក្រុមហ៊ុន WeGO Taxi ដែលបានរកស៊ីនៅក្នុងប្រទេសកម្ពុជា ហើយបានចូលរួមជាសកម្មភាព សប្បុរសធម៌ ជួយដល់ប្រជាជន ក៏ដូចជាមន្ត្រីរាជការដែលត្រូវការនូវសម្ភារៈប្រើប្រាស់ដើម្បីបង្ការនូវជំងឺខូវីដ១៩។ លោក ដួង តារា បានបញ្ជាក់បន្ថែមទៀតថា សម្ភារៈដែលទទួលបានពីក្រុមហ៊ុន WeGO Taxi ថ្ងៃនេះ នឹងចែកជូនបន្តទៅដល់បុគ្គលិកអនាម័យក៏ដូចជា បងប្អូនកងការពារនៅក្នុងវិមានសន្តិភាព ដើម្បីឲ្យពួកគាត់ទទួលបាននៅសម្ភារៈការពារសុខភាពរបស់ពួកគាត់ឲ្យបានកាន់តែល្អប្រសើរ។ លោក ខេន សុវណ្ណរ៉ា ប្រធានក្រុមហ៊ុន WeGO Taxi បានថ្លែងអំណរគុណយ៉ាងជ្រាលជ្រៅចំពោះលោក ដួង តារា ដែលបានផ្ដល់ឱកាសឲ្យលោកបានចូលជួប និងបាននាំនូវសំភារៈការពារជម្ងឺកូវីដ១៩ មួយចំនួនដើម្បីចូលរួមនៅក្នុងសកម្មភាពមនុស្សធម៌ថ្ងៃនេះ។ លោក ខេន សុវណ្ណរ៉ា បានលើកឡើងបន្តទៀតថា លោកនឹងចូលរួមបន្តទៀតមិនថាតែសម្ភារៈប្រយុទ្ធប្រឆាំងនឹងជំងឺកូវីដ១៩ទេ ប៉ុន្តែនឹងមានការចូលរួមនូវសកម្មភាពមនុស្សធម៌ ផ្សេងទៀតដូចជា ប្រជាពលរដ្ឋដែលរងគ្រោះដោយសារខ្យល់កន្ត្រាក់ និងបាតុភាពផ្សេងៗទៀតតាមរយៈលោក ដួង តារា តាមលទ្ធភាពរបស់ក្រុមហ៊ុនដែលអាចធ្វើទៅបាន ដើម្បីរួមចំណែកនៅក្នុងការជួយដល់សង្គមក្រោមដំបូលសន្តិភាពដែលមានសម្ដេចតេជោ ហ៊ុន សែន ជាប្រមុខដឹកនាំ។ សូមបញ្ជាក់ថា ក្រុមហ៊ុន WeGO Taxi ជាក្រុមហ៊ុនផ្តល់សេវាកម្មដឹកអ្នកដំណើរតាមរយៈកម្មវិធីទូរស័ព្ទដៃទំនើប WeGO Taxi App ដែលលោកអ្នកអាចទាញយកពី App Store ឬ Play Store ដើម្បីកក់ការធ្វើដំណើរតាមកង់បី និងរថយន្តតាក់ស៊ីបានយ៉ាងងាយស្រួល។ WeGO ជឿជាក់ក្នុងការធ្វើដំណើរ៕	2020-06-19T16:42:00+07:00	freshnewsasia.com	https://m.freshnewsasia.com/index.php/en/localnews/162839-2020-06-19-02-42-50.html
43d6c8e8-02a5-4a96-a801-150182a64599	ស្ថានការណ៍នៃជំងឺកូវីដ-១៩ មកទល់ថ្ងៃនេះ មិនទាន់មានថ្នាំព្យាបាលនៅឡើយទេ	ភ្នំពេញ៖ នៅថ្ងៃទី១៩ខែមិថុនាឆ្នាំ២០២០នេះ សម្តេចតេជោ ហ៊ុន សែន បានថ្លែងថា មកទល់ពេលនេះស្ថានការណ៍នៃជំងឺកូវីដ-១៩ ដែលជាជំងឺឆ្លងរាតត្បាតដ៏កាចសហាវ គឺនៅតែជាក្តីព្រួយបារម្ភដ៏ធំបំផុតរបស់ពិភពលោក។ មកទល់ថ្ងៃនេះដែរ ក៏មិនទាន់មានថ្នាំព្យាបាលកូវីដ-១៩ នៅឡើយទេ។ ជាង២១៦ប្រទេស គឺចំនួនអ្នកឆ្លងរោគកូវីដ-១៩ បានកើនឡើងជាបន្តបន្ទាប់រហូតដល់ 8,242,999 ដែលមានអ្នកស្លាប់រហូតដល់ 445,535 នាក់។ ថ្មីៗនេះ នៅកម្ពុជាយើងក៏មានអ្នកឆ្លងរោគកូវីដ-១៩ ថ្មី២នាក់មកពីឥណ្ឌូនេស៊ី និង១នាក់ទៀតមកពីម៉ាឡេស៊ី ដែលសរុបមកប្រទេសយើងមានអ្នកឆ្លង១២៩នាក់ ដែលព្យាបាលជាសះស្បើយ ១២៦នាក់ និង៣នាក់កំពុងសម្រាកព្យាបាល។ សម្តេច បានបញ្ជាក់ថា សូមបងប្អូនប្រជាពលរដ្ឋប្រុងប្រយ័ត្នគ្រប់ពេល ទោះបីនៅក្នុងទីក្រុងឬនៅតាមជនបទស្រុកស្រែចំការគឺត្រូវមានម៉ាសពាក់ការពារ ឧស្សាហ៍ដុសលាងសម្អាតដៃជាមួយទឹកអាល់កុល ឬចឹលសម្លាប់មេរោគឲ្យបានជាប្រចាំ។ ចំពោះទីកន្លែងប្រមូលផ្តុំដែលមានមនុស្សច្រើនដូចជាផ្សារ ផ្សារទំនើប ភោជនីយដ្ឋាន ហាងកាហ្វេ តូបលក់ដូរ ហាងលក់ទំនិញ ជាពិសេសមន្ទីរព្យាបាល និងមន្ទីរពេទ្យទាំងរដ្ឋនិងឯកជនត្រូវតែមានម៉ាស ទឹកអាល់កុល ឬជែលដើម្បីឲ្យពលរដ្ឋប្រើប្រាស់ការពារកុំឲ្យមានការចម្លងរោគកូវីដ-១៩ពីម្នាក់ទៅម្នាក់។ ព្រោះជំងឺនេះយើងមើលមិនឃើញទេ ហើយងាយឆ្លងរាលដាលលឿនណាស់។ សូមអរគុណបងប្អូនជនរួមជាតិ ដែលយកចិត្តទុកដាក់ការពារខ្លូន និងការពារសមាជិកក្នុងក្រុមគ្រួសារដើម្បីសុវត្ថិភាពសុខភាពចៀសផុតពីជំងឺឆ្លងកូវីដ-១៩ ទាំងអស់គ្នានៅទូទាំងប្រទេស៕	2020-06-19T13:45:40+07:00	cen.com.kh	https://cen.com.kh/archives/217749.html
d270aa6e-91ac-4f21-a323-6f3169618e1b	លោកស្រី ឱ វណ្ណឌីន ធ្វើបទបង្ហាញអំពី «ការឆ្លើយតបជំងឺកូវីដ-១៩» នៅកម្ពុជា ជូនដល់អង្គការ WHO (Video inside)	លោកសាស្ត្រាចារ្យ ម៉ម ប៊ុនហេង រដ្ឋមន្ត្រីក្រសួងសុខាភិបាល បានចាត់លោកជំទាវវេជ្ជបណ្ឌិត ឱ វណ្ណឌីន រដ្ឋលេខាធិការ និងជាអ្នកនាំពាក្យក្រសួងសុខាភិបាលកម្ពុជា ធ្វើបទបង្ហាញអំពី «ការឆ្លើយតបជំងឺកូវីដ-១៩» នៅកម្ពុជា ក្រោមការដឹកនាំដោយភាពឈ្លៀសវៃ និងប្រកបដោយគតិបណ្ឌិតរបស់សម្តេចតេជោ ហ៊ុន សែន នាយករដ្ឋមន្ត្រីនៃកម្ពុជា ជូនអង្គការសុខភាពពិភពលោក (WHO) នៅទីក្រុងហ្សឺណែវ ដែលមានលោកវេជ្ជបណ្ឌិត តេដ្រូស អគ្គនាយកអង្គការសុខភាពពិភពលោក ជាប្រធានអង្គប្រជុំ និងបណ្តាប្រទេសជាសមាជិក ចូលរួមជាង១២០នាក់ នាថ្ងៃទី១៨ ខែមិថុនា ឆ្នាំ២០២០ វេលាម៉ោង ១៧៖៣០នាទី ដល់ម៉ោង ២០៖៣០នាទី តាមប្រព័ន្ធអនឡាញ (Teleconference) ដែលមានចំណុចសំខាន់ៗដូចតទៅ៖ ស្ថានភាពនៃការចម្លងវីរុសកូវីដ-១៩ គឺភាគច្រើនលើសលុបជាករណីនាំចូល ហើយមានការចម្លងបន្តរប៉េះរប៉ោះ ដែលមិនទាន់ចូលដល់ដំណាក់កាល នៃការចម្លងចូលសហគមន៌នៅឡើយទេ។ ករណីឈឺសរុបគិតត្រឹមថ្ងៃទី១៨ ខែមិថុនា ឆ្នាំ២០២០នេះ មាន១២៩ករណី មិនមានស្លាប់បានព្យាបាលជាចំនួន១២៦នាក់ និងស្ថិតនៅកំពុងព្យាបាលចំនួន៣នាក់។ ការដឹកនាំខ្លាំងដោយភាពប៉ិនប្រសព្វ ឈ្លៀសវៃ និងប្រកបដោយគតិបណ្ឌិតដ៏ខ្ពង់ខ្ពស់របស់ សម្តេចតេជោ ហ៊ុន សែន នាយករដ្ឋមន្ត្រីកម្ពុជា និងការសហការសម្របស្រួលអនុវត្តដោយយកចិត្តទុកដាក់របស់ លោកសាស្ត្រាចារ្យ ម៉ម ប៊ុនហេង រដ្ឋមន្ត្រីក្រសួងសុខាភិបាល ព្រមទាំងថ្នាក់ដឹកនាំមន្ត្រី បុគ្គលិកសុខាភិបាល ក្រុមគ្រូពេទ្យទាំងអស់ និងការចូលរួមពីស្ថាប័ន ក្រសួងនានា អាជ្ញាថ្នាក់ក្រោមជាតិ វិស័យឯកជន និងបងប្អូនប្រជាពលរដ្ឋទាំងអស់ ដែលនេះជាបែបជ្រើសរើស ដ៏ត្រឹមត្រូវយកការអនុវត្តន៌តាមបែបហៅថា «រដ្ឋាភិបាលទាំងមូលសង្គមទាំងមូល» របស់សម្តេចតេជោ នាយករដ្ឋមន្ត្រីកម្ពុជា មានផែនការមេមានគណកម្មការជាតិ (ដឹកនាំដោយសម្តេចតេជោផ្ទាល់) គណកម្មការអន្តរក្រសួង (ដឹកនាំដោយលោករដ្ឋមន្ត្រីក្រសួងសុខាភិបាល) គណកម្មការខេត្ត (ដឹកនាំដោយអស់លោក លោកស្រី អភិបាលនៃគណៈអភិបាលរាជធានី-ខេត្ត) ក្រុមការងារតាមបណ្តាស្ថាប័ន-ក្រសួងនានា ដើម្បីប្រយុទ្ធនឹងជំងឺកូវីដ-១៩។ ការគិតគូរនិងយកចិត្តទុកដាក់ខ្ពស់របស់ប្រមុខរាជរដ្ឋាភិបាលកម្ពុជា លើការវិនិយោគតាំងពីដើមរៀងមកក្នុងវិស័យសុខាភិបាល បានកសាងឲ្យមានប្រព័ន្ធសុខាភិបាល សាធារណ:ប្រកបដោយប្រសិទ្ធិភាព ដែលកម្ពុជាបានចល័តក្រុមឆ្លើយតបបន្ទាន់ (RRT) បានយ៉ាងសកម្មរហ័សរុករកករណីឈឺ និងសង្ស័យធ្វើការស្វែងរកអ្នកប៉ះពាល់ជាដើម។ ទន្ទឹមនឹងនោះប្រព័ន្ធតាមដានជំងឺឆ្លងជាច្រើនត្រូវបានប្រើប្រាស់ និងពង្រីកបន្ថែមដូចជាប្រព័ន្ធហៅចូលទាន់ហេតុការណ៌ Hotline ១១៥ ជាមួយនឹងប្រព័ន្ធតាមដាន ព្រឹត្តិការណ៌ជាក់ស្តែង និងការតាមដានអ្នកជំងឺបែបផ្តាសាយ និងរលាកផ្លូវដង្ហើម (ILI/SARI) ជាដើម។ មន្ទីរពិសោធន៌វិទ្យាស្ថានជាតិស្រាវជ្រាវសុខភាពសាធារណ: និងវិទ្យាស្ថានប៉ាស្ទ័រកម្ពុជា មានសមត្ថភាពក្នុងការធ្វើតេស្ត រកវីរុសកូវីដ-១៩ បានរហូតដល់ជាង ២៨.០០០ សំណាកហើយគិតត្រឹមថ្ងៃនេះ។ ការទំនាក់ទំនងហានិភ័យ និងការចូលរួមរបស់សហគមន៌ ជាកត្តាចាំបាច់មិនអាចខ្វះបាន និងត្រូវបានជម្រុញអនុវត្ត បានយ៉ាងសកម្ម មានការគាំទ្រពេញទំហឹង និងណែនាំដ៏ខ្ពង់ខ្ពស់ពីសំណាក់ សម្តេចតេជោ ហ៊ុន សែន នាយករដ្ឋមន្ត្រី កម្ពុជា ដោយក្រសួងសុខាភិបាល បានផ្សព្វផ្សាយ និងចែកចាយព័ត៌មានតាមរយ:ប្រព័ន្ធបណ្តាញទំនាក់ទំនងសង្គមហ្វេសបុក តាមទូរទស្សន៌ ធ្វេីសន្និសីទសារព័ត៌មានជាប់ជាប្រចាំ និងតាមបណ្តាញផ្សព្វផ្សាយសង្គមនានា ព្រមទាំងបោះពុម្ភចែកចាយសារអប់រំសុខភាព ទូទាំងប្រទេស បែបជាក្រដាសផ្នត់ ផ្ទាំងរូបធំ វីដេអូឃ្លីប និងបែបជាចម្រៀង បានជិតមួយរយសារ/បែប អ្វីដែលជាចំណុចខ្លាំងមួយដែរនោះ គឺការសាមគ្គីភាពគ្នា និងកិច្ចសហប្រតិបត្តិការអន្តរជាតិជាសាកល ដែលសម្តេចតេជោនាយករដ្ឋមន្ត្រីកម្ពុជាបានប្រកាន់យក ជាពិសេស គឹការសម្រេចចិត្តឲ្យនាវា MS Westerdam ផ្ទុកអ្នកដំណើររាប់ពាន់នាក់បានចូលសំចតនៅកម្ពុជា នៅពេលដែលមានកាខ្វះខាតស្បៀងអាហារ ប្រេងចាក់សម្រាប់នាវា និងតម្រូវការផ្សេងៗរបស់អ្នកដំណើរលើនាវ ដោយបានអនុវត្តយ៉ាងល្អប្រសើរនូវគោលការណ៌ «បេះដូងមនុស្សធ៌ម សង្គ្រោះអាយុជីវិតមនុស្ស» និងការគោរពសិទ្ធិរស់រានមានជីវិត ពិតប្រាកដដោយមិនប្រកាន់ពូជសាសន៌ ពណ៌សម្បុរ វណ្ណ: ឬសាសនា អ្វីទាំងអស់ រួមទាំងការចល័តធនធានក្នុងប្រទេស ដើម្បីប្រយុទ្ធនឹងជំងឺកូវីដ-១៩។ កិច្ចសហការបច្ចេកទេសដោយតម្លាភាព ជាមួយអង្គការសុខភាពពិភពលោក មជ្ឈមណ្ឌលត្រួតពិនិត្យជងឺឆ្លងសហរដ្ឋអាមេរិក វិទ្យាស្ថានប៉ាស្ទ័រកម្ពុជា និងអង្គការដៃគូផ្សេងៗទៀត បានអនុញ្ញាតឲ្យចូលរួមក្នុងការតាមដានរុករក និងឆ្លើយតបបន្ទាន់។ ទន្ទឹមនឹងនោះមានការគាំទ្រពីដៃគូទ្វេភាគី និងពហុភាគី ពីបណ្តាប្រទេសមួយចំនួន និងវិស័យឯកជនជាច្រើន លើការផ្តល់ជំនួយបច្ចេកទេស និងថវិកា សម្រាប់កិច្ចការប្រយុទ្ធនឹងជំងឺកូវីដ-១៩ផងដែរ។ ការចូលរួមប្រជុំបានជាទៀងទាត់ ដើម្បីការចែករំលែកបទពិសោធន៌ និងមេរៀន លើការធ្វើអន្តរាគមន៌ឆ្លើយតបបន្ទាន់ទៅនឹងជំងឺកូវីដ-១៩ របស់កម្ពុជា នៅលើឆាកអន្តរជាតិក៏ជាការបង្ហាញដល់មតិសាធារណអន្តរជាតិនូវសមត្ថភាពនៃការដឹកនាំដ៏ខ្លាំង ខ្លាប្រកបដោយឆន្ទះស្រឡាញ់ប្រជាជន និងបេះដូងមនុស្សធ៌មព្រមទាំងការគោរពសិទ្ធិមនុស្សរបស់សម្តេចតេជោ «បុរសខ្លាំងរបស់កម្ពុជា» និងការឆ្លើយតបប្រកបដោយប្រសិទ្ធិភាព នៃក្រុមការងារនានារបស់រាជរដ្ឋាភិបាល ជាពិសេសបានបង្ហាញពីសមត្ថភាពក្រុមគ្រូពេទ្យកម្ពុជា និងក្រសួងសុខាភិបាលកម្ពុជា។ ដោយយើងត្រូវមិនភ្លេចវីរុសកូវីដ-១៩ កម្ពុជានៅតែបន្តកិច្ចការពាររលកទីពីរ ដោយយកចិត្តទុកដាក់ខ្ពស់លើការត្រៀមលក្ខណ:សម្រាប់អនាគតនៃការចម្លងជំងឺប្រសិនបើមាន ហើយប្រកាន់យកការប្រុងប្រយ័ត្នជានិច្ចនូវការចម្លងចូលក្នុងសហគមន៌ ដោយសម្លឹងរកកាល:ទេស: ឬឱកាសសម្រាប់ការបន្តពង្រឹងប្រព័ន្ធសុខាភិបាលបន្ថែមទៀត សម្រាប់ពេលអនាគត ក្នុងពេលកំពុងប្រយុទ្ធនឹងជំងឺកូវីដ-១៩ ទោះបីជាស្ថានភាពរាតត្បាតលើសាកលលោក នៅខ្លាំងខ្លានៅឡើយ និងមានភាពមិនច្បាស់លាស់ នៃវីរុសនេះក៏ដោយ។ ចុងបញ្ចប់ លោកស្រីវេជ្ជបណ្ឌិត ឱ វណ្ណឌីន រដ្ឋលេខាធិការ ជាអ្នកនាំពាក្យក្រសួងសុខាភិបាល និងជាប្រធានក្រុមការងារប្រតិបត្តិការអប់រំ បណ្តុះបណ្តាល និងទំនាក់ទំនង សាធារណ: ដើម្បីប្រយុទ្ធនឹងជំងឺកូវីដ-១៩ បានថ្លែងអំណរគុណយ៉ាងជ្រាលជ្រៅជាទីបំផុតជូនដល់អង្គការសុខភាពពិភពលោកដៃគូពាក់ព័ន្ធទាំងអស់ដៃគូទ្វេ និងពហុភាគីទាំងអស់ បណ្តាប្រទេសជាមិត្តនានា អង្គការជាតិ និងអន្តរជាតិទាំងអស់ ដែលបានជួយជ្រោមជ្រែងដល់កិច្ចការប្រយុទ្ធនឹងជំងឺកូវីដ-១៩ នៅកម្ពុជា និងការយកចិត្តទុកដាក់ទាំងអស់គ្នា ក្នុងការទប់ស្កាត់ការរាតត្បាតនៃវីរុសកូវីដ-១៩ ដេីម្បីស្រោចស្រង់អាយុជីវិតប្រជាជននៅជុំវិញពិភពលោកយើងនេះ។ ព័ត៌មាន និងបទបង្ហាញរៀបចំដោយ៖ លោកស្រីវេជ្ជបណ្ឌិត ឱ វណ្ណឌីន រដ្ឋលេខាធិការ ជាអ្នកនាំពាក្យក្រសួងសុខាភិបាលកម្ពុជា និងជាប្រធានក្រុមការងារប្រតិបត្តិការអប់រំ បណ្តុះបណ្តាល និងទំនាក់ទំនងសាធារណ: ដើម្បីប្រយុទ្ធនឹងជំងឺកូវីដ-១៩៕	2020-06-19T07:38:00+07:00	freshnewsasia.com	https://m.freshnewsasia.com/index.php/en/localnews/162827-2020-06-18-17-38-23.html
59db6546-5d39-49c2-8e25-9b0fb2bcf471	ទីក្រុងប៉េកាំង កំពុងប្រើគ្រប់វិធានការ ដើម្បីទប់ស្កាត់ការផ្ទុះជំងឺ COVID-19 (Video inside)	នៅចំពោះមុខនៃការផ្ទុះឡើងជាថ្មីនៃករណីឆ្លង COVID-19 អាជ្ញាធរក្រុងប៉េកាំងបានសម្រេចដាក់ចេញនូវវិធានការមួយចំនួន ដើម្បីរឹតត្បិត និងគ្រប់គ្រងលើការធ្វើដំណើររបស់ប្រជាពលរដ្ឋ។ នេះបើយោងតាមការចុះផ្សាយដោយ ទីភ្នាក់ងារព័ត៌មានស៊ីនហួរ នាល្ងាចថ្ងៃព្រហស្បតិ៍ ទី១៨ ខែមិថុនា ឆ្នាំ២០២០។ យោងតាមលោក ប៉ាន់ ស៊ូហុង (Pan Xuhong) អនុប្រធាន និងជាអ្នកនាំពាក្យការិយាល័យសន្តិសុខសាធារណៈ នៃក្រុងប៉េកាំងបានឲ្យដឹងថា ប្រជាជនបីក្រុមនឹងមិនអនុញ្ញាតចាកចេញពីទីក្រុងឡើយ។ ក្រុមទី១ រួមមានអ្នកជំងឺ COVID-19 ដែលត្រូវបានបញ្ជាក់, អ្នកដែលមានប្រវត្តិធ្វើទំនាក់ទំនងជិតស្និទ្ធជាមួយអ្នកជំងឺ, អ្នកមានជំងឺគ្រុនក្តៅ និងករណីសង្ស័យ។ ក្រុមទី ២ គ្របដណ្តប់លើអ្នកដែលបានទៅផ្សារកសិដ្ឋានលក់ដុំ ស៊ីនហ្វាទី (Xinfadi) ឬមានអ្នកដែលធ្លាប់មានទំនាក់ទំនង នឹងបុគ្គលិកក្នុងផ្សារនោះរាប់ចាប់តាំងពីថ្ងៃទី៣០ ខែឧសភាមក។ ចំណែកឯក្រុមទី ៣ វិញគឺប្រជាពលរដ្ឋ ដែលរស់នៅក្នុងតំបន់ ដែលមានហានិភ័យមធ្យម និងខ្ពស់ជុំវិញនោះ។ គួរជម្រាបថា ក្រោយពីមានការផ្ទុះឡើងនៃការឆ្លងរាតត្បាត COVID-19 នៅឯផ្សារលក់ដុំមួយកន្លែងក្នុងទីក្រុងប៉េកាំង កាលពីប៉ុន្មានថ្ងៃកន្លងទៅនេះ គេឃើញថា ករណីឆ្លងក្នុងស្រុកចិនបានកើនឡើងសារជាថ្មី ក្រោយពីស្ងប់ស្ងាត់ជិតពីរខែមកនេះ។ រាប់ចាប់តាំងពីថ្ងៃទី ១១ ដល់ទី ១៧ ខែមិថុនានេះ ក្រុងប៉េកាំងបានរាយការណ៍ពីករណីឆ្លងថ្មី រហូតដល់ ១៥៨នាក់៕	2020-06-19T01:25:00+07:00	freshnewsasia.com	https://m.freshnewsasia.com/index.php/en/internationalnews/162814-2020-06-18-11-25-14.html
64771b54-58ef-4830-8c75-9ba4b6bae80f	ទូតខ្មែរនៅកូរ៉ខាងត្បូង ជូនដំណឹងពីខ្លឹមសារនៃសេចក្តីប្រកាសព័ត៌មាន គណៈកម្មការអន្តរក្រសួងដើម្បីប្រយុទ្ធនឹងជំងឺកូវីដ១៩	ស្ថានឯកអគ្គរាជទូតកម្ពុជាប្រចាំសាធារណរដ្ឋកូរ៉េ (កូរ៉េខាងត្បូង) បានចេញសេចក្តីជូនដំណឹងអំពីខ្លឹមសារនៃសេចក្តីប្រកាសព័ត៌មាន របស់គណៈកម្មការអន្តរក្រសួងដើម្បីប្រយុទ្ធនឹងជំងឺកូវីដ១៩ ចុះថ្ងៃទី១៧ ខែមិថុនា ឆ្នាំ២០២០ ស្តីពីវិធានការកែសម្រួលដល់អ្នកដំណើរជាពលរដ្ឋខ្មែរ ដែលកាន់លិខិតឆ្លងដែនបរទេសចូលមកកម្ពុជា ការធ្វើចត្តាឡីស័កសម្រាប់មន្រ្តីការទូត និងមន្រ្តីអង្គការអន្តរជាតិដែល មានទិដ្ឋាការប្រភេទ A និង B ។ លើកលែងការតម្រូវឲ្យមានការធានារ៉ាប់រងសុខភាព (Health Insurance) និងការតម្កល់ប្រាក់ចំនួន ៣០០០ដុល្លារអាមេរិក សម្រាប់សេវាផ្សេងៗក្នុងការធ្វើតេស្ត ការធ្វើចត្តាឡីស័ក និងពិនិត្យព្យាបាលជំងឺកូវីដ១៩ ចំពោះអ្នកដំណើរជាពលរដ្ឋខ្មែរកាន់លិខិតឆ្លងដែនបរទេស ដែលមានទិដ្ឋាការពិសេស (Visa K) ចូលមកកម្ពុជា ប៉ុន្តែតម្រូវឲ្យមានវិញ្ញាបនបត្របញ្ជាក់សុខភាព (Health Certificate for Covid-19 Free) ចេញដោយអាជ្ញាធរសុខាភិបាល ទទួលស្គាល់ដោយប្រទេសសាមី ដែលបញ្ជាក់ថាគ្មានវីរុសកូវីដ១៩ និងមានសុពលភាព ៧២ម៉ោង ចាប់ពីពេលចេញដំណើរពីប្រទេសតាំងនៅ។ ស្ថានបេសកកម្មបរទេស និងអង្គការអន្តរជាតិនៅភ្នំពេញទាំងអស់ដែលមានអ្នកការទូត និងមន្រ្តីអង្គការអន្តរជាតិចូលមកកម្ពុជា ត្រូវធានាអះអាងពីភាពអវិជ្ជមានជំងឺកូវីដ១៩ របស់អ្នកការទូត និងមន្រ្តីអង្គការអន្តរជាតិទាំងនោះ និងពីការធានាធ្វើបានត្រឹមត្រូវនូវការដាក់ចត្តាឡីស័ក ក្នុងរយៈពេល១៤ថ្ងៃ ដោយខ្លួនឯង។ រាល់វិធានការផ្សេងទៀត ដែលមានចែងក្នុងសេចក្តីប្រកាសលេខ១០១ ចុះថ្ងៃទី២០ ខែឧសភា ឆ្នាំ២០២០ របស់គណៈកម្មការអន្តរក្រសួងដើម្បីប្រយុទ្ធនឹងជំងឺកូវីដ១៩ ស្ថិតនៅជាធរមានដដែល៕	2020-06-19T00:29:00+07:00	freshnewsasia.com	https://m.freshnewsasia.com/index.php/en/localnews/162806-2020-06-18-10-29-12.html
76fb6e75-ce35-4bad-9768-27eaa22c5758	ឥណ្ឌាបំបែកកំណត់ត្រា! អ្នកឆ្លងជំងឺ COVID-19 ១២,៨៨១នាក់ទៀតត្រូវបានរកឃើញក្នុងពេលតែ១ថ្ងៃ (Video inside)	នៅក្នុងរបាយការណ៍ថ្មីសម្រាប់ថ្ងៃព្រហស្បតិ៍ ទី១៨ ខែមិថុនា ឆ្នាំ២០២០នេះ អាជ្ញាធរសុខាភិបាលឥណ្ឌាបានរកឃើញអ្នកឆ្លងជំងឺ COVID-19 ថ្មីៗរហូតដល់ទៅ ១២,៨៨១នាក់ ក្នុងរយៈពេលតែ ២៤ម៉ោងប៉ុណ្ណោះ ដែលជាតួលេខខ្ពស់បំផុតមិនធ្លាប់មាននោះឡើយ គិតចាប់តាំងពីឥណ្ឌាកើតមានករណីឆ្លងជំងឺ COVID-19 កន្លងមកនេះ។ ក្រៅពីករណីឆ្លង ឥណ្ឌាក៏បានកត់ត្រាករណីស្លាប់ថ្មីចំនួន ៣៣៤នាក់ទៀតផងដែរ។ នេះបើតាមការចេញផ្សាយដោយ ទីភ្នាក់ងារព័ត៌មានចិនស៊ីនហួរ។ បើបូកបន្ថែមតួលេខថ្មីៗបន្ថែមទៀត ធ្វើឲ្យចំនួនករណីឆ្លងជំងឺ COVID-19 សរុបនៅទូទាំងប្រទេសកើនដល់ ៣៦៦,៩៤៦ករណី ក្នុងនោះស្លាប់សរុប ១២,២៣៧នាក់ និងជាសះស្បើយឡើងវិញ ១៩៤,៣២៥នាក់។ ប្រការនេះវាបានធ្វើឲ្យតួលេខនៃអ្នកជំងឺសកម្ម ឬអ្នកជំងឺដែលកំពុងតែសម្រាកព្យាបាល នៅក្នុងមន្ទីរពេទ្យនាពេលបច្ចុប្បន្នមានចំនួន ១៦០,៣៨៤នាក់។ នារយៈពេលចុងក្រោយនេះ ឥណ្ឌាត្រូវបានគេចាត់ទុកថា កំពុងឆ្លងកាត់ស្ថានការណ៍លំបាកបំផុត នៅចំពោះមុខ COVID-19។ បើក្រឡេកមើលទៅលើអត្រាអ្នកឆ្លង និងស្លាប់ប្រចាំថ្ងៃ គឺមានការកើនឡើងយ៉ាងគំហុកពីមួយថ្ងៃទៅមួយថ្ងៃ។ ប្រកាសនេះ វាបានធ្វើឲ្យឥណ្ឌាក្លាយជាប្រទេសជាប់ចំណាត់ថ្នាក់ទី ៤ លើពិភពលោក ដែលមានចំនួនអ្នកឆ្លង COVID-19 ច្រើនជាងគេបំផុត និងជាប់ចំណាត់ថ្នាក់លេខ ១ ប្រចាំអាស៊ីទាំងមូលតែម្តង។ ចំណែកឯករណីស្លាប់វិញ ប្រទេសអាស៊ីខាងត្បូងមួយនេះជាប់ចំណាត់លេខ ៨ នៅទូទាំងពិភពលោកនៃបណ្តាប្រទេស ដែលមានចំនួនអ្នកស្លាប់ច្រើនជាងគេបំផុត។ នៅចំពោះមុខវិបត្តិសកលមួយនេះ នាយករដ្ឋមន្ត្រីឥណ្ឌាលោក ណារិនដ្រា ម៉ូឌី បានប្រកាសដាក់ចេញវិធានការបិទទ្វារប្រទេស តាំងពីថ្ងៃទី២៥ ខែមីនាមកម្ល៉េះ ដើម្បីទប់ទល់ការឆ្លងរាលដាលនៃជំងឺ COVID-19។ ប៉ុន្តែស្ថានការណ៍ COVID-19 នៅក្នុងប្រទេស ដែលមានចំនួនប្រជាជនច្រើនជាងគេបំផុតលំដាប់ទី ២ លើលោកមួយនេះ ហាក់មិនទាន់ធូរស្រាយនៅឡើយទេ និងកាន់តែកើនឡើងថែមទៀត៕	2020-06-18T21:32:00+07:00	freshnewsasia.com	https://m.freshnewsasia.com/index.php/en/internationalnews/162787-2020-06-18-07-32-49.html
adbe3876-a5f8-4e6f-9963-b678b225213b	កម្ពុជារកឃើញអ្នកឆ្លងកូវីដ-១៩ថ្មីមួយករណីទៀតជាខ្មែរទើបមកពីម៉ាឡេស៊ី	ក្រសួងសុខាភិបាល នៅថ្ងៃទី១៨ មិថុនា បានរកឃើញករណីឆ្លងកូវីដ ១៩ថ្មីមួយករណីទៀតលើបុរសជនជាតិខ្មែរដែលមានស្រុកកំណើតនៅភូមិស្រែអំបិល ឃុំស្រែអំបិល ស្រុកស្រែអំបិល ខេត្តកោះកុង។ អ្នកនាំពាក្យក្រសួងសុខាភិបាល លោកស្រី ឱ វណ្ណឌីន លើកឡើងក្នុងសេចក្តីប្រកាសព័ត៌មានថា បុរសជនជាតិខ្មែរដែលបានឆ្លងជំងឺកូវីដ ១៩ថ្មីនេះ មានអាយុ២១ឆ្នាំ បានធ្វើដំណើរវិលត្រលប់មកពីប្រទេសម៉ាឡេស៊ីតាមជើងយន្តហោះរបស់ក្រុមហ៊ុនអាកាសចរណ៍ម៉ាឡេស៊ី មកដល់កម្ពុជា កាលពីថ្ងៃទី១៦ ខែមិថុនា និងត្រូវបានក្រុមគ្រូពេទ្យយកសំណាកទៅវិភាគ ហើយទទួលបានលទ្ធផលវិជ្ជមានវីរុសកូវីដ ១៩ កាលពីថ្ងៃទី១៧ មិថុនា។ បច្ចុប្បន្នបុរសរូបនេះកំពុងសម្រាកព្យាបាលនៅមន្ទីរពេទ្យមិត្តភាពខ្មែរ សូវៀត។ ពលរដ្ឋ និងនិស្សិត ដែលបានជិះយន្តហោះជាមួយបុរសរូបនេះ សរុបចំនួន ២០៤នាក់ ត្រូវបានក្រសួងសុខាភិបាលដាក់ឱ្យធ្វើចត្តាឡឺស័កចំនួន១៤ថ្ងៃ មុននឹងបញ្ជូនពួកគេឱ្យត្រលប់ទៅផ្ទះជួបជុំគ្រួសារវិញ។ គិតត្រឹមថ្ងៃទី១៨ មិថុនា ចំនួនអ្នកផ្ទុកជំងឺកូវីដ ១៩ សរុបទូទាំងប្រទេសកើនដល់ចំនួន ១២៩នាក់ ក្នុងនោះអ្នកជាសះស្បើយ ១២៦នាក់ និងអ្នកកំពុងសម្រាកព្យាបាលនៅក្នុងមន្ទីរពេទ្យមានចំនួន ៣នាក់៕	2020-06-18T20:01:00+07:00	rfa.org	https://www.rfa.org/khmer/news/health/found-new-covid-19-in-Cambodia-06182020090126.html
12d3bc59-c2e6-4064-a4c5-bff58aea99b8	អាជ្ញាធរខេត្តកណ្ដាលហាមនាំចូលបន្លែពីវៀតណាម ៦មុខ ក្រោយរកឃើញផ្ទុកសារធាតុគីមី	អាជ្ញាធរខេត្តកណ្ដាលហាមនាំចូលបន្លែចំនួន៦មុខ ពីប្រទេសវៀតណាម តាមច្រកព្រំដែនជ្រៃធំបន្ទាប់ពីរកឃើញបន្លែទាំងនោះមានផ្ទុកសារធាតុគីមី ដែលអាចបំផ្លាញសុខភាពអ្នកបរិភោគ។ អ្នកជំនាញកសិកម្មថា ករណីបន្លែគីមីនាំចូលពីប្រទេសវៀតណាម កើតយូរយារមកហើយ ទោះយ៉ាងណាក្តី សង្គមស៊ីវិលស្វាគមន៍ចំណាត់ការនេះ និងជំរុញឲ្យអនុវត្តជាប្រចាំ។ អភិបាលខេត្តកណ្ដាល លោក គង់ សោភ័ណ្ឌ ប្រាប់អាស៊ីសេរីថា បន្លែទាំង ៦មុខនោះ ត្រូវបានមន្ត្រីជំនាញនៅច្រកទ្វារព្រំដែនអន្តរជាតិជ្រៃធំ ដកហូត យកទៅកម្ទេចចោលភ្លាមៗ និងចេញបម្រាមហាមឃាត់ការនាំចូលបន្តទៀត។ លោកថា អាជ្ញាធរនៅច្រកព្រំដែន បានប្រាប់ទៅអាជ្ញាធរវៀតណាមរួចហើយ និងគ្មានការអន់ចិត្តនោះទេ។ ទោះយ៉ាងណា លោកមិនទាន់ដឹងថា មន្ត្រីជំនាញនឹងបើកឲ្យមានការនាំចូលបន្លែទាំង ៦មុខនេះ ឡើងវិញនៅពេលណាទេ៖ » រយៈពេល ៣ថ្ងៃជាប់គ្នា ចាប់ពីថ្ងៃទី១២ ដល់ថ្ងៃទី១៤ ខែមិថុនា សាខាគយ និងរដ្ឋាករចល័តប្រចាំច្រកអន្តរជាតិជ្រៃធំ បានរកឃើញបន្លែ ៦មុខ នាំចូលពីប្រទេសវៀតណាម មានផ្ទុកសារធាតុគីមីពុល និងអះអាងថា អាចបង្កផលប៉ះពាល់ដល់សុខភាព និងអាយុជីវិតរបស់អ្នកបរិភោគ។ បន្លែទាំង ៦មុខនោះ មាន ស្ពៃបូកគោ ផ្កាខាត់ណា ពោតបារាំង ក្រូចឆ្មារប្រភេទតូច ដែលគេសម្រាប់ធ្វើតែជ្រក់ផ្លែល្ពៅ និង ផ្កាគូឆាយ។ ប្រធានក្រុមការងារគយចល័តប្រចាំច្រកទ្វារអន្តរជាតិជ្រៃធំ លោក ម៉ួង ដារ៉ា ប្រាប់កាសែតភ្នំពេញប៉ុស្តិ៍ថា សារធាតុពុល ដែលរកឃើញលើបន្លែទាំង៦មុខនោះ គឺជាប្រភេទថ្នាំសម្លាប់សត្វល្អិត។ លោកថា ក្រោយពេលសមត្ថកិច្ចរឹបអូសមកបំផ្លាញចោលហើយ សមត្ថកិច្ច បានណែនាំអាជីវករខ្មែរឲ្យបញ្ឈប់ការនាំចូលបន្លែទាំង ៦មុខនោះ ពីប្រទេសវៀតណាមមកលក់នៅទីផ្សារក្នុងស្រុកទៀត។ នាយិកាមជ្ឈមណ្ឌលសិក្សា និងអភិវឌ្ឍន៍កសិកម្មកម្ពុជា ហៅកាត់ថា អង្គការសេដាក (CDAC) អ្នកស្រី តុង ច័ន្ទធាង សង្កេតឃើញថា ករណីបន្លែ ផ្លែឈើ នាំចូលពីប្រទេសវៀតណាម មានផ្ទុកគីមី ឬសារធាតុពុល កើតមានជាយូរមកហើយ និងថា វិធានការទប់ស្កាត់របស់អាជ្ញាធរពាក់ព័ន្ធ មិនសូវម៉ត់ចត់នោះទេ។ តែយ៉ាងណា លោកស្រី យល់ឃើញ ជារឿងល្អក្នុងការហាមឃាត់ការនាំចូលបន្លែមានសារធាតុពុលទាំងនោះចូលស្រុកទៀត។ លោកស្រី បន្តថា បន្លែទាំង ៦មុខ ដែលអាជ្ញាធរហាមនាំចូល សុទ្ធសឹងតែបន្លែដែលកសិករខ្មែរ អាចដាំដុះបាន ប៉ុន្តែកន្លងទៅ ដោយសារការនាំចូលមានតម្លៃថោក ហើយវៀតណាម មានផលិតផលជាប្រចាំ ទើបធ្វើឲ្យអ្នកទិញ នាំគ្នាទិញបន្លែនាំចូល។ លោកស្រី តុង ច័ន្ទធាង យល់ថា រដ្ឋាភិបាល គួរផ្អាកការនាំចូលបន្លែទាំងនេះ មួយរយៈសិន ដើម្បីទុកឲ្យកសិករខ្មែរ ដាំដុះផ្គត់ផ្គង់ទីផ្សារ ជំនួសការនាំចូល ព្រោះកម្ពុជា កំពុងសំបូរកម្លាំងពលកម្មច្រើន ក្នុងអំឡុងពេលមានវិបត្តិជំងឺកូវីដ១៩ (Covid-19)៖ » របាយការណ៍អង្គការស្បៀងអាហារ និងកសិកម្ម នៃអង្គការសហប្រជាជាតិ ចេញផ្សាយឆ្នាំ២០១៧ បង្ហាញថា ។ រីឯកម្ពុជា ផលិតបានបន្លែ សម្រាប់ផ្គត់ផ្គង់ក្នុងស្រុក ចំនួន ៤៤ភាគរយ នៃតម្រូវការ៕	2020-06-18T19:25:00+07:00	rfa.org	https://www.rfa.org/khmer/news/health/authorities-of-kandal-province-ban-6-kinds-of-vegetable-from-vietnam-06182020080940.html
223ba4c8-9d39-4d71-bf8f-e5848733cbf8	រដ្ឋបាលខេត្តបន្ទាយមានជ័យ ដឹកនាំកិច្ចប្រជុំក្រុមការងារពិសេស លុបបំបាត់ជំងឺគ្រុនចាញ់	លោកស្រី ប៉ុក ណាឌី អភិបាលរងខេត្តបន្ទាយមានជ័យ និងជាប្រធានក្រុមការងារពិសេសលុបបំបាត់ជំងឺគ្រុនចាញ់ថ្នាក់ខេត្ត បានដឹកនាំកិច្ចប្រជុំ ក្រុមការងារពិសេសលុបបំបាត់ ជំងឺគ្រុនចាញ់ថ្នាក់ខេត្ត។ កិច្ចប្រជុំនេះមានការចូលរួមពីលោក ឡេ ច័ន្ទសង្វាត ប្រធានមន្ទីរសុខាភិបាលខេត្ត លោក លោកស្រីប្រធានស្ថាប័ន មន្ទីរ ពាក់ព័ន្ធជុំវិញខេត្ត អភិបាលក្រុងស្រុក នារសៀលថ្ងៃទី១៧ ខែមិថុនា ឆ្នាំ ២០២០។ ធ្វើបច្ចុប្បន្នភាពពីស្ថានភាពជំងឺគ្រុនចាញ់ សមិទ្ធិផល បញ្ហាប្រឈម និងទិសដៅលើការអនុវត្តទៅរកការលុបបំបាត់ជំងឺគ្រុនចាញ់ក្នុងខេត្តបន្ទាយមានជ័យ កែសម្រួលក្រុមការងារពិសេសថ្នាក់ខេត្តសម្រាប់លុបបំបាត់ជំងឺគ្រុនចាញ់ ការផ្តល់អនុសាសន៍ និងទិសដៅជំហានបន្ទាប់ ដើម្បីសម្រេចគលដៅលុបបំបាត់ជំងឺគ្រុនចាញ់។ លោកប្រធានមន្ទីរសុខាភិបាល ក៏បានបញ្ជាក់ថា លទ្ធផលសម្រេចបាន៥ខែដើម ឆ្នាំ២០២០ បានចែកមុងដល់ប្រជាពលរដ្ឋគោលដៅធ្លាប់ទទួលបានពីលើកមុនចំនួន២៦៣៥មុងគ្រែ ហើយ បាននិងកំពុងចែកមុងបន្តជូនប្រជាជនចល័តចំនួន៤៩៥២មុងគ្រែ និង២១២២មុងអង្រឹង។ លោកស្រី ប៉ុក ណាឌី បានកោតសរសើរចំពោះក្រុមការងារ ដែលបានខិតខំយ៉ាងសកម្ម ចូលរួមផ្សព្វផ្សាយលុបបំបាត់ជំងឺគ្រុនចាញ់ ដែលធ្វើឲ្យអត្រាកើតជំងឺគ្រុនចាញ់នេះមានការធ្លាក់ចុះ បើធៀបនឹងឆ្នាំ២០១៩កន្លងទៅ។ ទន្ទឹមនឹងនោះ លោកស្រីក៏បានដាក់ផែនការជំរុញបន្ថែមដល់ក្រុមការងារត្រូវបន្តចុះអប់រំ ផ្សព្វផ្សាយពី ជំងឺគ្រុនចាញ់ដើម្បីបងប្អូនប្រជាពលរដ្ឋបានយល់ដឹង និងប្រុងប្រយ័ត្ន ពិសេសបើទៅកន្លែង ឬតំបន់ដែលសង្ស័យថាមានជំងឺគ្រុនចាញ់ ត្រូវដេកនៅក្នុងមុងជ្រលក់ថ្នាំជានិច្ច ចៀសមូសដែលញីខាំ បណ្តាលឲ្យកើតជំងឺគ្រុនចាញ់ ពិសេសបើមានអាការៈសង្ស័យថា មានជំងឺគ្រុនចាញ់ត្រូវប្រញ៉ាប់ទៅមណ្ឌលសុខភាព មន្ទីរពេទ្យដែលនៅជិត ឬអ្នកស្ម័គ្រភូមិដើម្បីធ្វើតេស្តរកជំងឺគ្រុនចាញ់ និងព្យាបាលបានទាន់ពេលវេលា។ គូរបញ្ជាក់ថា យោងតាមរបាយការណ៍របស់មន្ទីសុខាភិបាលខេត្តបន្ទាយមានជ័យ បានបញ្ជាក់ថា បើប្រៀបធៀបករណីជំងឺគ្រុនចាញ់នៅឆ្នាំ២០១៩ និង២០២០ មានការថយចុះ២៤ករណី។ ពោលឆ្នាំ២០២០នេះ មានតែ៣តែប៉ុណ្ណោះ (ក្រុងប៉ោយប៉ែត២ករណី និងស្រុកព្រះនេត្រព្រះ១ ករណី)។ ដោយឡែកឆ្នាំ២០១៩ មាន២៧ករណី (ក្រុងប៉ោយប៉ែត២៣ករណី, ស្រុកថ្មពួក៣ករណី, និងស្រុកព្រះនេត្រព្រះ១ករណី)៕	2020-06-18T18:55:00+07:00	freshnewsasia.com	https://m.freshnewsasia.com/index.php/en/localnews/162765-2020-06-18-04-55-24.html
370385ab-004e-4b0a-9638-4313e061d0bd	វេទិកានយោបាយក្រុមប្រឹក្សាភិបាលរដ្ឋមន្ត្រីអប់រំអាស៊ីអាគ្នេយ៍ (SEAMEO) តាមប្រព័ន្ធអេឡិចត្រូនិក៖ វិស័យអប់រំបន្ទាប់ពីចប់ជំងឺកូវីដ19 ក្នុងពិភពលោក	ភ្នំពេញ៖ ឯកឧត្តមបណ្ឌិតសភាចារ្យ ហង់ជួន ណារ៉ុន រដ្ឋមន្ត្រីក្រសួងអប់រំ យុវជន និងកីឡា អញ្ជើញជាអធិបតីភាពបើកសន្និសីទថ្នាក់តំបន់តាមប្រព័ន្ធអេឡិចត្រូនិកស្ដីពី វេទិកានយោបាយក្រុមប្រឹក្សាភិបាលរដ្ឋមន្ត្រីអប់រំអាស៊ីអាគ្នេយ៍ ដោយផ្ដោតទៅលើយន្តការដែលទាក់ទងនឹងសុខភាពអាស៊ាន និងវេទិកាផ្សេងៗដើម្បីវាស់ស្ទង់ការប្រឆាំងកូវីដ19 និងជាខ្សែបន្ទាត់ដើម្បីគ្រប់គ្រងការរីករាលដាលកូវីដ19 ។ ថ្លែងក្នុងឨកាសនេះ ឯកឧត្តមបណ្ឌិតសភាចារ្យរដ្ឋមន្ត្រី បានលើកឡើងថា ប្រទេសកម្ពុជាបានអនុវត្ត និងទំនាក់ទំនងជាមួយវិស័យសុខាភិបាល ក្រោមកិច្ចសហការជាមួយដៃគូអភិវឌ្ឍន៍ជាតិ និងអន្តរជាតិដើម្បីប្រឆាំងកូវីដ19 ។ ជាក់ស្ដែង ក្រសួងអប់រំ យុវជន និងកីឡា មានគោលនយោបាយសំខាន់ៗចំនួន៣ ដើម្បីចូលរួមទប់ស្កាត់ការប្រឆាំងជំងឺកូវីដ១៩៖ ១. ការឆ្លើយតបគោលនយោបាយ និងការអប់រំនៃការទប់ស្កាត់ការរាលដាលជំងឺកូវីដ19 ២. ការអនុវត្តវិធីសាស្ត្រល្អៗដើម្បីគ្រប់គ្រងប្រព័ន្ធអប់រំ ក្នុងអំឡុងពេលការពារជំងឺកូវីដ19 ៣. យុទ្ធសាស្ត្រ និងការណែនាំនាយកសាលា ការបើកសាលា និងការរៀនសូត្រនាពេលអនាគតក្រោយវិបត្តិកូវីដ19។ ឯកឧត្តមបានបន្តទៀតថា ការឆ្លើយតបគោលនយោបាយដ៏ត្រឹមត្រូវ យុទ្ធសាស្ដ្រ និងផែនការអាចបញ្ចៀសការខាតបង់យ៉ាងធ្ងន់ធ្ងរ និងចាប់យកឱកាសពីវិបត្ដិទៅជាឱកាសល្អ ដើម្បីទទួលបានសមភាពនិងប្រព័ន្ធអប់រំដែលមានគុណភាព។ ការឆ្លើយតបទៅនិងគោលនយោបាយរបស់រាជរដ្ឋាភិបាលបានបញ្ចៀសការឆ្លងរាលដាលជំងឺកូវីដ19 បានអនុវត្តទាន់ពេលនិងមានប្រសិទ្ធភាពខ្ពស់៕	2020-06-18T14:29:42+07:00	cen.com.kh	https://cen.com.kh/archives/217484.html
777ac049-7b41-48b6-8b6e-1775f40560e3	TOP NEWS: ក្រសួងសុខាភិបាលរកឃើញអ្នកកើតជំងឺកូវីដ១៩ ម្នាក់ថ្មីទៀត ជាការនាំចូលពីប្រទេសម៉ាឡេស៊ី (Video inside)	ក្រសួងសុខាភិបាល បានរកឃើញអ្នកកើតជំងឺកូវីដ១៩ មួយនាក់ថ្មីទៀត លើបុរសជនជាតិខ្មែរត្រឡប់មកពីប្រទេសម៉ាឡេស៊ី។ នេះបើតាមសេចក្តីប្រកាសព័ត៌មានដែលបណ្តាញព័ត៌មាន Fresh News ទើបទទួលបានមុននេះបន្តិច។ ក្រសួងសុខាភិបាលបានឱ្យដឹងតាមរយៈសេចក្តីប្រកាសព័ត៌មាននៅព្រឹកថ្ងៃទី១៨ ខែមិថុនា ឆ្នាំ២០២០នេះថា បុរសដែលរកឃើញកើតជំងឺកូវីដ១៩នេះ មានអាយុ ២១ឆ្នាំ មានអាស័យដ្ឋាននៅភូមិស្រែអំបិល ឃុំស្រែអំបិល ស្រុកអំបិល ខេត្តកោះកុង។ បុរសរូបនេះជាអ្នកធ្វើដំណើរមកពីប្រទេសម៉ាឡេស៊ី មកដល់កម្ពុជានៅថ្ងៃទី១៦ ខែមិថុនា ឆ្នាំ២០២០ ហើយទទួលបានលទ្ធផលតេស្តវិជ្ជមានវីរុសកូវីដ១៩។ បច្ចុប្បន្ននេះ ត្រូវបានដាក់ឱ្យសម្រាកព្យាបាលនៅ មន្ទីរពេទ្យមិត្តភាពខ្មែរ-សូវៀតរួចហើយ។ សូមបញ្ជាក់ថា មកដល់ព្រឹកថ្ងៃទី១៨ ខែមិថុនា ឆ្នាំ២០២០នេះ កម្ពុជារកឃើញអ្នកកើតជំងឺកូវីដ១៩ ចំនួន ១២៩នាក់ហើយ រួមទាំងអ្នកទើបរកឃើញថ្មីនេះ។ ក្នុងនោះ១២៦នាក់ ត្រូវបានព្យាបាលឱ្យជាសះស្បើយ ហើយ៣នាក់កំពុងសម្រាកព្យាបាលនៅមន្ទីរពេទ្យមិត្តភាពខ្មែរ-សូវៀត។ ក្រសួងសុខាភិបាល នៅតែបន្តអំពាវនាវដល់ប្រជាពលរដ្ឋឱ្យចូលរួមទប់ស្កាត់ និងប្រយុទ្ធប្រឆាំងជាមួយជំងឺកូវីដ១៩នេះ តាមរយៈអនុវត្តន៍នូវវិធានការអនាម័យ និងវិធានកាទាំងឡាយដែលក្រសួងបានណែនាំ៕	2020-06-18T14:24:00+07:00	freshnewsasia.com	https://m.freshnewsasia.com/index.php/en/localnews/162739-2020-06-18-00-24-57.html
ded466cd-8c44-41f2-adcc-1aad8b904d5f	សោកស្តាយ ! ពលទាហានវ័យក្មេងម្នាក់ ស្ទើរតែមិនជឿថាស្លាប់ ដោយជំងឺនេះ…	ពលទាហានម្នាក់បានស្លាប់បាត់បង់ជីវិតទាំងខ្លួននៅក្មេង កាលពីថ្ងៃទី១៧ ខែមិថុនា ឆ្នាំ២០២០ បន្ទាប់ពីចូលបម្រើជាតិ បានបីខែជាងប៉ុណ្ណោះ ។ ពលទាហានរងគ្រោះ នេះឈ្មោះ សុំ ចាន់វាសនា អាយុ២២ឆ្នាំ មានទីតាំងនៅភូមិ អន្លង់រមៀត ឃុំអន្លង់រមៀត ស្រុកកណ្ដាលស្ទឹង ខេត្តកណ្ដាល។ តាមព័ត៌មានបឋមពីសាច់ញាតិ ជនរងគ្រោះស្លាប់ដោយសារតែខ្យល់គរ។ សពជនរងគ្រោះ តម្កល់ធ្វើបុណ្យនៅលំនៅឋាន ក្នុងមូលដ្ឋានខាងលើ៕	2020-06-18T09:48:45+07:00	kbnnews.com	https://kbn.news/archives/167640
35ceb6d8-7351-4e5b-b505-ce995901e7e5	ព្រឹកនេះកម្ពុជា រកឃើញករណីឆ្លងកូវីដ-១៩ ម្នាក់ទៀត ដែលទើបត្រឡប់មកពីប្រទេសម៉ាឡេស៊ី	ក្រសួងសុខាភិបាល បានរកឃើញអ្នកកើតជំងឺកូវីដ១៩ មួយនាក់ថ្មីទៀត លើបុរសជនជាតិខ្មែរត្រឡប់មកពីប្រទេសម៉ាឡេស៊ី។ នេះបើតាមសេចក្តីប្រកាសព័ត៌មានដែលបណ្តាញព័ត៌មាន Fresh News ទើបទទួលបានមុននេះបន្តិច។ ក្រសួងសុខាភិបាលបានឱ្យដឹងតាមរយៈសេចក្តីប្រកាសព័ត៌មាននៅព្រឹកថ្ងៃទី១៨ ខែមិថុនា ឆ្នាំ២០២០នេះថា បុរសដែលរកឃើញកើតជំងឺកូវីដ១៩នេះ មានអាយុ ២១ឆ្នាំ មានអាស័យដ្ឋាននៅភូមិស្រែអំបិល ឃុំស្រែអំបិល ស្រុកអំបិល ខេត្តកោះកុង។ បុរសរូបនេះជាអ្នកធ្វើដំណើរមកពីប្រទេសម៉ាឡេស៊ី មកដល់កម្ពុជានៅថ្ងៃទី១៦ ខែមិថុនា ឆ្នាំ២០២០ ហើយទទួលបានលទ្ធផលតេស្តវិជ្ជមានវីរុសកូវីដ១៩។ បច្ចុប្បន្ននេះ ត្រូវបានដាក់ឱ្យសម្រាកព្យាបាលនៅ មន្ទីរពេទ្យមិត្តភាពខ្មែរ-សូវៀតរួចហើយ។ សូមបញ្ជាក់ថា មកដល់ព្រឹកថ្ងៃទី១៨ ខែមិថុនា ឆ្នាំ២០២០នេះ កម្ពុជារកឃើញអ្នកកើតជំងឺកូវីដ១៩ ចំនួន ១២៩នាក់ហើយ រួមទាំងអ្នកទើបរកឃើញថ្មីនេះ។ ក្នុងនោះ១២៦នាក់ ត្រូវបានព្យាបាលឱ្យជាសះស្បើយ ហើយ៣នាក់កំពុងសម្រាកព្យាបាលនៅមន្ទីរពេទ្យមិត្តភាពខ្មែរ-សូវៀត ៕	2020-06-18T08:22:25+07:00	kbnnews.com	https://kbn.news/archives/167627
9b03519b-2552-42c1-a5f2-338ca214b701	ក្រសួងសុខាភិបាលរកឃើញបុរសម្នាក់ ផ្ទុកជំងឺកូវីដ១៩ ដែលទើបត្រឡប់មកពីប្រទេសម៉ាឡេស៊ី	ភ្នំពេញ៖ ក្រសួងសុខាភិបាលបានប្រកាសពីករណីវិជ្ជមានកូវីដ១៩ ចំនួន ១ នាក់នៅថ្ងៃទី ១៧ ខែមិថុនាឆ្នាំ ២០២០ គឺជាជនជាតិខ្មែរអាយុ ២១ ឆ្នាំមានអាសយដ្ឋាននៅភូមិស្រែអំបិលឃុំស្រែអំបិលស្រុកស្រែអំបិលខេត្តកោះកុងជាអ្នកធ្វើដំណើរមកពីប្រទេសម៉ាឡេស៊ីមកដល់កម្ពុជានៅថ្ងៃទី ១៦ខែមិថុនាឆ្នាំ២០២០។ បុរសរូបនោះ ត្រូវបានធ្វើតេស្តលទ្ធផលវិជ្ជមានជំងឺកូវីដ១៩ ហើយត្រូវបានបញ្ជូនឲ្យសម្រាកព្យាបាលនៅមន្ទីរពេទ្យមិត្តភាពខ្មែរសូវៀតរួចហើយ។ ពាក់ព័ន្ធស្ថានភាពជំងឺកូវីដ១៩ នៅប្រទេសកម្ពុជាគិតត្រឹមម៉ោង ៧ ព្រឹកថ្ងៃទី ១៨ ខែមិថុនាឆ្នាំ២០២០ មានអ្នកព្យាបាលជាសះស្បើយ ទូទាំងប្រទេសចំនួន១២៦នាក់ និងអ្នកកំពុងព្យាបាលនៅក្នុងមន្ទីរពេទ្យខ្មែរសូវៀត ចំនួន ៣ នាក់៕	2020-06-18T08:07:22+07:00	cen.com.kh	https://cen.com.kh/archives/217409.html
6d50631d-cff5-4933-8987-267e46c1e75e	ពលរដ្ឋខ្មែរម្នាក់ដែលទើបវិលត្រឡប់ក្រោយពីជាប់គាំងនៅម៉ាឡេស៊ីបានធ្វើតេស្តឃើញវិជ្ជមានជំងឺកូវីដ១៩	ពលរដ្ឋខ្មែរម្នាក់ក្នុងចំណោមជាង ២០០នាក់ ដែលបានវិលត្រឡប់មកពីប្រទេសម៉ាឡេស៊ីវិញ ត្រូវបានរកឃើញថា មានផ្ទុកវីរុសកូរ៉ូណា ដែលធ្វើឲ្យចំនួនអ្នកឆ្លងមេរោគនេះសរុបក្នុងប្រទេសកើនដល់ ១២៩នាក់ គិតមកត្រឹមថ្ងៃព្រហស្បតិ៍នេះ។ នេះបើយោងតាមអ្នកនាំពាក្យក្រសួងសុខាភិបាល លោកស្រី ឱ វណ្ណឌីន ដែលបានបញ្ជាក់ប្រាប់វីអូអេ នៅថ្ងៃទី១៨ ខែមិថុនានេះ។ សេចក្តីប្រកាសព័ត៌មានរបស់ក្រសួងសុខាភិបាល ចេញផ្សាយនៅថ្ងៃនេះ បានឲ្យដឹងថា អ្នកឆ្លងកូវីដ១៩ ចុងក្រោយបំផុតនេះ គឺជាបុរសជនជាតិខ្មែរ អាយុ២១ឆ្នាំ មានទីលំនៅនៅភូមិស្រែអំបិល ឃុំស្រែអំបិល ខេត្តកោះកុង។ ការពិនិត្យឃើញលទ្ធផលវិជ្ជមានកូវីដ១៩ ថ្មីចុងក្រោយនេះ កើតឡើង នៅពេលដែលបុរសរូបនេះបានវិលត្រឡប់ពីប្រទេសម៉ាឡេស៊ី មកដល់ប្រទេសកម្ពុជាវិញ នៅថ្ងៃទី១៦ ខែមិថុនា ឆ្នាំ២០២០។នេះបើយោងតាមក្រសួងសុខាភិបាលកម្ពុជា។ កាលពីថ្ងៃអង្គារ ពលរដ្ឋខ្មែរចំនួន ២០៤នាក់ បានវិលត្រឡប់មកកម្ពុជាវិញ ដោយមានការជួយពីស្ថានទូតខ្មែរប្រចាំនៅប្រទេសម៉ាឡេស៊ីក្រោយពីពលរដ្ឋទាំងនេះ បានជាប់គាំងនៅក្នុងប្រទេសនោះចាប់តាំងពីខែមេសាមក។ នៅពេលនោះ ពួកគេត្រូវបានបដិសេធមិនឲ្យឡើងយន្តហោះពីព្រលានយន្តហោះអន្តរជាតិកូឡាឡាំពួរ មកកាន់ប្រទេសកម្ពុជាទេ ពីព្រោះរដ្ឋាភិបាលកម្ពុជាបានហាមឃាត់មិនឲ្យពួកគេធ្វើដំណើរចូលប្រទេសវិញនៅគ្រានោះ ដោយសារការព្រួយបារម្ភអំពីការឆ្លងរាលដាលនៃជំងឺកូវីដ១៩៕	2020-06-18T07:00:00+07:00	khmer.voanews.com	https://khmer.voanews.com/a/one-cambodian-returnee-from-malaysia-tested-positive-for-covid-19/5467858.html
991f4029-cc86-4915-bc30-92cb672c284b	ប្រទេសនូវែលសេឡង់បញ្ជាក់ពីការឆ្លងថ្មីទី៣នៃវីរុសកូរ៉ូណា	ប្រទេសនូវែលសេឡង់នៅថ្ងៃព្រហស្បតិ៍នេះ បានរាយការណ៍ពីករណីឆ្លងថ្មីទី៣នៃវីរុសកូរ៉ូណា នៅសប្តាហ៍នេះ ដែលបានបណ្តាលឲ្យរដ្ឋាភិបាលបន្តច្បាប់ដាក់មនុស្សឲ្យនៅដាច់ពីគ្នាដ៏តឹងរ៉ឹងស ម្រាប់អ្នកចូលប្រទេសនោះ បន្ទាប់ពីប្រទេសនេះប្រកាសថា ការឆ្លងវីរុសនៅក្នុងប្រទេសលែងមានទៀតហើយ។ ករណីទាំង៣នោះ កើតមានលើអ្នកដែលបានធ្វើដំណើរតាមយន្តហោះទៅកាន់ប្រទេសនូវែលសេឡង់ មកពីប្រទេសផ្សេងៗទៀត នៅក្នុងពិភពលោក។ អ្នកឆ្លងចុងក្រោយបំផុតគឺមកពីប្រទេសប៉ាគីស្ថាន។ បុរសនោះត្រូវបានដាក់ឲ្យនៅដាច់ពីគេ។ អាជ្ញាធរ កំពុងធ្វើការដើម្បីតាមដានអ្នកដែលអាចទាក់ទងជាមួយបុសនោះ និងស្រ្តី ២នាក់ ដែលបានជិះយន្តហោះចេញពីចក្រភពអង់គ្លេស ហើយបានធ្វើតេស្តវិជ្ជមាន បន្ទាប់ពីបានត្រូវអនុញ្ញាតឲ្យចាកចេញពីការនៅដាច់ពីគេ កាលពីដំបូង ដើម្បីមើលសាច់ញាតិមានជំងឺ។ មានការព្រួយបារម្ភអំពីការកើនឡើងនូវវីរុសកូរ៉ូណា នៅក្នុងផ្នែកផ្សេងៗទៀតក្នុងពិភពលោក។ ឥណ្ឌា រាយការណ៍ថា មានករណីថ្មីចំនួនចំនួន ១២,៨៨១ នៅថ្ងៃព្រហស្បតិ៍នេះ ដែលជាការកើនឡើងយ៉ាងខ្ពស់បំផុតក្នុងរយៈពេលមួយថ្ងៃ ដែលខ្លួនបានឃើញក្នុងអំឡុងនៃការរាតត្បាតនេះ។ ឥណ្ឌាឥឡូវនេះ មានករណីឆ្លងវីរុសកូរ៉ូណាប្រហែល ៣៦៧,០០០ នាក់ បន្ទាប់ពីសហរដ្ឋអាមេរិក ប្រេស៊ីល និងប្រទេសរុស្ស៊ី។ រដ្ឋជាង ១០ទៀត នៅក្នុងសហរដ្ឋអាមេរិក បានរាយការណ៍ពីករណីឆ្លងថ្មីនៃវីរុសកូរ៉ូណាក្នុងអត្រាខ្ពស់បំផុត ក្នុងប៉ុន្មានថ្ងៃចុងក្រោយនេះ ខណៈដែលចំនួនមនុស្សស្លាប់នៅក្នុងប្រទេសបន្តធ្លាក់ចុះ។ នៅរដ្ឋអូក្លាហូម៉ា ជាទីកន្លែងដែលលោកប្រធានាធិបតី ដូណាល់ ត្រាំ មានគម្រោងធ្វើជំនួបនយោបាយនៅថ្ងៃសៅរ៍នេះ ក្នុងទីក្រុង Tulsa បានរាយការណ៍កាលពីថ្ងៃពុធថា មានការឆ្លង ២៥៩ ករណី ក្នុងអំឡុង ២៤ម៉ោងមុន៕	2020-06-18T07:00:00+07:00	khmer.voanews.com	https://khmer.voanews.com/a/new-zealand-confirms-third-new-coronavirus-case/5467881.html
c3c75e7d-2588-4abb-8910-a7c2dfc8cf14	លោក Anthony Fauci សុំឲ្យក្រុមបាតុករពាក់ម៉ាស់ និងបង្ហាញសុទិដ្ឋិនិយមអំពីថ្នាំវ៉ាក់សាំងប្រឆាំងនឹងជំងឺកូវីដ១៩	៖ ខ្ញុំយល់ថា យើងត្រូវតែប្រុងប្រយ័ត្ន ពីព្រោះយើងមិនដឹងទេថា តើការរាតត្បាតនេះនឹងទៅជាបែបណាឡើយ។ ក៏ប៉ុន្តែដូចដែលខ្ញុំបាននិយាយរួចមកហើយថា ហ្វូងមនុស្សប្រមូលផ្តុំគ្នាជាហានិភ័យ ហើយការប្រមូលផ្តុំគ្នាដោយគ្មានពាក់ម៉ាស់ជាហានិភ័យកាន់តែធំ។ នៅពេលលោកអ្នកធ្វើបាតុកម្មទោះណាជាលោកអ្នកមានហេតុផលនិងភាពចាំបាច់ក្នុងការប្រើសិទ្ធិតាមរដ្ឋធម្មនុញ្ញរបស់លោកអ្នកដើម្បីធ្វើបាតុកម្មអំពីអ្វីដែលលោកអ្នកមានអារម្មណ៍ត្រូវតែធ្វើក៏ដោយ ខ្ញុំសូមផ្តល់អនុសាសន៍ថា ត្រូវតែប្រុងប្រយ័ត្នដោយចៀសវាងកន្លែងមានមនុស្សច្រើន។ ប្រសិនលោកអ្នកទៅកន្លែងមានមនុស្សច្រើន ដែលខ្ញុំមិនផ្តល់អនុសាសន៍ឱ្យលោកអ្នកទៅទេ ក៏ប៉ុន្តែបើលោកអ្នកនៅតែទៅ លោកអ្នកត្រូវពាក់ម៉ាស់គ្រប់ពេលវេលាទាំងអស់។ ក៏ប៉ុន្តែចម្លើយសម្រាប់សំណួររបស់លោក ច្បាស់ណាស់ថា មានហានិភ័យនៅពេលមនុស្សច្រើននាក់ប្រមូលផ្តុំគ្នា។ ជាពិសេសនៅពេលពួកគេស្រែកបន្ទរពាក្យស្លោកគឺមានហានិភ័យឆ្លងជំងឺកូវីដ១៩ ដែលនាំឱ្យមានការរាតត្បាតថ្មីមួយទៀត។ ហើយនេះជាអ្វីដែលយើងតាមឃ្លាំមើល។ វាជាក្តីបារម្ភខ្លាំងមួយដែលយើងឃើញពួកឆ្មាំជាតិខ្លះបានឆ្លងជំងឺនេះដែលមានន័យថា ពួកគេអាចចម្លងជំងឺនេះទៅមនុស្សឯទៀតៗ ឬបានឆ្លងជំងឺនេះពីមនុស្សឯទៀត។ ៖ ខ្ញុំយល់ថា គេអាចនិយាយថា ពាក់ម៉ាស់តែងតែល្អប្រសើរជាងមិនពាក់ម៉ាស់។ ម៉ាស់ប្រហែលមិនបានការពារ១០០%ទេ ក៏ប៉ុន្តែវាផ្តល់ការការពារខ្លះដល់លោកអ្នកមិនឱ្យឆ្លងជំងឺនេះពីអ្នកឯទៀត។ ហើយប្រសិនបើលោកអ្នកមានផ្ទុកមេរោគនេះទោះណាជាគ្មានរោគសញ្ញាក៏ដោយ ម៉ាស់អាចជួយមនុស្សឯទៀតកុំឱ្យឆ្លងជំងឺនេះ។ គេគ្រាន់តែយកក្រណាត់ធម្មតាបិទបាំងច្រមុះនិងមាត់ក៏បានដែរ។ ម៉ាស់សម្រាប់ពាក់ពេលធ្វើការវះកាត់ក៏ល្អដែរ។ មិនចាំបាច់ពាក់ម៉ាស់ N-95 ទេ។ យើងគួរទុកម៉ាស់ប្រភេទនេះឱ្យពួកពេទ្យដែលត្រូវការម៉ាស់បែបនេះ ពីព្រោះពួកគេមានហានិភ័យជានិច្ចក្នុងការថែទាំពួកអ្នកជំងឺ។ ៖ ៖ ខ្ញុំយល់ថា លោកអ្នកត្រូវប្រុងប្រយ័ត្ន។ កុំចាត់ទុកស.រ.អា.ទាំងមូលមានស្ថានភាពតែមួយ។ ប្រទេសអាមេរិកជាប្រទេសធំណាស់ហើយមានរដ្ឋ តំបន់ ទីក្រុងនិងស្រុកខុសៗគ្នា ដែលមានកម្រិតនៃការឆ្លងជំងឺនេះប្លែកៗគ្នាដែរ។ ប្រសិនបើលោកអ្នករស់នៅក្នុងស្រុកមួយឬតំបន់មួយដែលមានការឆ្លងតិចតួច លោកអ្នកអាចចេញក្រៅផ្ទះធ្វើសកម្មភាពធម្មតាបាន។ បើលោកអ្នករស់នៅក្នុងតំបន់មួយដែលមានការឆ្លងខ្លាំង វាជាការល្អប្រសើរកុំប្រញ៉ាប់ចេញពីផ្ទះពេក។ ដូច្នេះខ្ញុំយល់ថា លោកអ្នកមិនអាចនិយាយថា មានការឆ្លងជំងឺនេះដូចគ្នាក្នុងកន្លែងទាំងអស់ទេ។ លោកអ្នកត្រូវមើលថា លោកអ្នករស់នៅកន្លែងណាក្នុងស.រ.អា.។ ប្រសិនបើលោកអ្នករស់នៅក្នុងកន្លែងមានការឆ្លងច្រើន លោកអ្នកត្រូវប្រុងប្រយ័ត្នខ្លាំង។ បើលោកអ្នកឋិតនៅក្នុងតំបន់មានការឆ្លងតិច លោកអ្នកអាចឆាប់បានវិលត្រឡប់ទៅធ្វើសកម្មភាពធម្មតាវិញ។ ៖ មែនហើយមិនខុសគ្នាទេ។ មានស្រុកនិងតំបន់ខ្លះក្នុងប្រទេសដែលអាចបើកសាលារៀនឡើងវិញបាន។ មានស្រុកនិងតំបន់ខ្លះទៀតដែលលោកអ្នកមិនចង់បើកសាលារៀនឡើងវិញបានទេ។ ហើយមានស្រុកនិងតំបន់ខ្លះទៀតដែលយើងចង់ចាត់វិធានការបែបកណ្តាលដូចជា មានការបើកសាលារៀនជាថ្មី ក៏ប៉ុន្តែមានការកែប្រែកាលវិភាគគឺ សិស្សខ្លះទៅរៀននៅពេលព្រឹក ហើយសិស្សឯទៀតទៅរៀននៅពេលរសៀល។ ៖ យើងមិនអាចទស្សន៍ទាយឱ្យបានពិតប្រាកដអំពីអ្វីដែលនឹងកើតមានបានទេ។ អ្វីមួយដែលយើងដឹងថា នឹងកើតមានគឺនឹងមានការឆ្លងជំងឺនេះនៅរដូវស្លឹកឈើជ្រុះនិងនៅរដូវធ្លាក់ទឹកកក។ យើងដឹងដូច្នេះ ពីព្រោះវីរុសនេះឆ្លងលឿនណាស់ហើយវាមិនបាត់ពីផែនដីទេ។ ទោះណាជាយើងមានឬគ្មានរលកទីពីរនៃការរាលដាលជំងឺក៏ដោយ ក៏ក្នុងរដូវស្លឹកឈើជ្រុះយើងនឹងមានជំងឺនេះ។ យើងពឹងពាក់ទាំងស្រុងលើសមត្ថភាពនិងប្រសិទ្ធភាពរបស់យើងក្នុងការរកករណីអ្នកមានជំងឺនេះថ្មីៗ ដាក់ពួកគេឱ្យនៅដាច់ពីគេនិងតាមដានពួកមនុស្សដែលអ្នកជំងឺទាំងនេះបានទាក់ទង។ បើសិនយើងអាចធ្វើការនេះបានដោយប្រសិទ្ធភាព យើងអាចបញ្ចៀសមិនឱ្យមានរលកទីពីរបាន។ មិនមែនយើងមិនអាចចៀសវាងរលកទីពីរនៃការរីករាលដាលជំងឺនេះទេ។ យើងអាចបញ្ចៀសវាបាន ប្រសិនបើយើងចាត់វិធានការត្រឹមត្រូវ។ ៖ បាទ ខ្ញុំដឹង ព្រោះហេតុនេះហើយបានជាការតាមដានពួកមនុស្សមានការទាក់ទងជាមួយអ្នកមានជំងឺនេះគឺជាការពិបាក។ មិនមែនមិនអាចធ្វើបានទេ ក៏ប៉ុន្តែវាពិបាក ពីព្រោះមានមនុស្សដែលអាចចម្លងរោគនេះ ក៏ប៉ុន្តែជនទាំងនេះមិនមានរោគសញ្ញាទេ។ ៖ បាទ ខ្ញុំមានសុទិដ្ឋិនិយមដោយប្រុងប្រយ័ត្ន។ មិនយូរមិនឆាប់ យើងនឹងមានវ៉ាក់សាំង មិនមែនតែពីក្រុមហ៊ុន Modena ទេ ក៏ប៉ុន្តែពីក្រុមហ៊ុនឯទៀតៗដែរ។ ក្រុមហ៊ុនទាំងនេះមិនមែនមានតែក្រុមហ៊ុនមួយទេដែលផលិតវ៉ាក់សាំងនេះ។ យើងបានធ្វើកិច្ចសហប្រតិបត្តិការជាមួយក្រុមហ៊ុនមួយចំនួនទៀតដែរ។ ហេតុផលដែលនាំឱ្យខ្ញុំមានសុទិដ្ឋិនិយមគឺថា មានលទ្ធផលល្អក្នុងការសាកល្បងដំបូងៗជាមួយមនុស្សនិងសត្វ។ ថ្នាំវ៉ាក់សាំងនេះការពារសត្វនៅក្នុងដំណាក់ការនៃការពិសោធន៍ហើយក្នុងដំណាក់កាលទី១នៃ ការសាកល្បងវ៉ាក់សាំងនេះជាមួយមនុស្សផ្តល់ការឆ្លើយតបមួយដែលបង្ហាញថា យើងអាចមានការការពារប្រឆាំងនឹងវីរុសនេះ។ ទោះជាយ៉ាងណាក្តី លោកអ្នកមិនអាចធានាថា លោកអ្នកនឹងមានវ៉ាក់សាំងមានសុវត្ថិភាពនិងប្រសិទ្ធភាពទេ។ ហើយជាការភ្លីភ្លើបើចេះតែធានាផ្តេសផ្តាស ព្រោះគ្មាននរណាអាចធានាបែបនេះបាន។ ក៏ប៉ុន្តែយើងគ្រាន់តែមានសុទិដ្ឋិនិយមដោយប្រុងប្រយ័ត្នថា យើងឋិតនៅក្នុងទិសត្រូវប៉ុណ្ណោះ។ ៖ត្រូវហើយ។ យើងបានពិនិត្យមើលដំណាក់កាលទីមួយនៃការសិក្សាស្រាវជ្រាវនេះ។ ដោយប្រើដូស(ខ្នាតថ្នាំ)ល្មម។ ពួកបុគ្គលដែលបានសាកល្បងជាមួយវ៉ាក់សាំងនេះមិនគ្រាន់តែអាចបង្ហាញការឆ្លើយតបជាអង្គបដិប្រាណធម្មតាប៉ុណ្ណោះទេ តែមានការឆ្លើយតបជាអង្គបដិប្រាណដែលអាចរាំងខ្ទប់មិនឲ្យវីរុសនេះបង្កើនចំនួនបានទៀតផង។ នេះជាសញ្ញាល្អណាស់បើយើងពិនិត្យមើលអំពីរបៀបដែលវ៉ាក់សាំងឆ្លើយតបនឹងវីរុសនេះ។ ៖ ការសម្រេចនេះមានហានិភ័យទៅលើតែថវិកាទេ។ វាមិនមែនជាហានិភ័យដល់សុច្ចរិតភាពនៃការសិក្សាស្រាវជ្រាវខាងវិទ្យាសាស្ត្រទេ។ នេះជាស្ថានភាពបន្ទាន់ដែលបង្ខំឲ្យយើងធ្វើការនៅក្នុងរដ្ឋាភិបាលសហព័ន្ធត្រូវប្រថុយខាតបង់ខាងហិរញ្ញវត្ថុដើម្បីពន្លឿនដំណើរការផលិតវ៉ាក់សាំងក្នុងពេលប៉ុន្មានខែគឺឱ្យបានឆាប់ជាង ការដែលយើងចាំលទ្ធផលនៃការសាកល្បងចុងក្រោយបង្អស់។ ដូច្នេះយើងមានអារម្មណ៍ថានេះជាការប្រថុយប្រថានមានប្រយោជន៍ ប្រសិនបើវ៉ាក់សាំងនេះមានប្រសិទ្ធភាព។ តែបើវ៉ាក់សាំងនេះមិនមានប្រសិទ្ធភាពវិញ យើងខាតតែប្រាក់ទេ។ ក៏ប៉ុន្តែនៅក្នុងស្ថានភាពគ្រាមានអាសន្នបែបនេះ យើងគួរហ៊ានប្រថុយប្រថានដើម្បីឱ្យបានចំណេញពេលវេលា។ ៖ ខ្ញុំយល់ថា ក្រុមហ៊ុននីមួយៗដែលជាអ្នកផលិតវ៉ាក់សាំងនេះ នឹងផលិតយ៉ាងតិចណាស់ពីពីរទៅបីរយលានដូស។ ហើយក្រុមហ៊ុនខ្លះទៀតមានគោលដៅផលិតវ៉ាក់សាំងនេះចំនួនប្រមាណ១ពាន់លានដូស។ ប៉ុន្តែមិនមែនក្នុងពេលភ្លាមៗនេះទេ។ ក្រុមហ៊ុនខ្លះគ្រោងថា ពួកគេអាចធ្វើបាន។ ក្រុមហ៊ុននីមួយៗមានគម្រោងផ្សេងៗគ្នា ក៏ប៉ុន្តែក្រុមហ៊ុនខ្លះក្នុងបណ្តាក្រុមហ៊ុនទាំងនេះនិយាយថា ក្នុងពេលមួយឆ្នាំ ពួកគេអាចផលិតមួយពាន់លានដូសតែ មិនមែនផលិតភ្លាមៗទេ។ ខ្ញុំមិនយល់ថា ពួកគេនឹងផលិតបានក្នុងពេលបន្ទាន់នេះទេ។ ក៏ប៉ុន្តែជាយថាហេតុពួកគេនឹងផលិតវ៉ាក់សាំងនេះឱ្យបានដល់កម្រិតនេះ។ ៖ នៅពេលនេះយើងមិនដឹងទេ។ យើងត្រូវរង់ចាំមើលសិន។ យើងសង្ឃឹមថា វ៉ាក់សាំងនេះនឹងមានប្រសិទ្ធភាពយូរគ្រប់គ្រាន់ដើម្បីផ្តល់កិច្ចការពារគ្រប់គ្រាន់។ ប្រសិនបើរយៈពេលប្រសិទ្ធភាពនៃវ៉ាក់សាំងនេះមានរយៈពេលតិចជាងយើងចង់បាន យើងអាចចាក់វ៉ាក់សាំងបន្ថែមដើម្បីបន្តរយៈពេលប្រសិទ្ធភាព។ ៖ យើងត្រូវរង់ចាំមើលសិន បាទ។ ៖ ខ្ញុំយល់ថា ពលរដ្ឋភាគច្រើននឹងទទួលវ៉ាក់សាំងមានប្រសិទ្ធភាពតាមរយៈការិយាល័យវេជ្ជបណ្ឌិតរបស់ពួកគេ តាមរយៈឱសថស្ថានឬតាមរយៈមជ្ឈមណ្ឌលចែកចាយឯទៀតៗគឺដូចវ៉ាក់សាំងគ្រុនផ្តាសាយថ្មីដែរ។ ៖ ខ្ញុំសង្ឃឹមថា នឹងមានវ៉ាក់សាំងច្រើនជាងពីរ។ ខ្ញុំសង្ឃឹមថា នឹងមានវ៉ាក់សាំងបីឬច្រើនជាងនេះ។ គ្មានហេតុផលនាំឱ្យជឿថា លោកអ្នកអាចមានវ៉ាក់សាំងតែមួយទេ។ ខ្ញុំយល់ថា មានក្រុមហ៊ុនមួយចំនួនដែលអាចផលិតវ៉ាក់សាំងនេះបាន។ ខ្ញុំគ្មានការភ្ញាក់ផ្អើលទេថា យើងនឹងមានវ៉ាក់សាំងច្រើនជាងមួយហើយអាចមានដល់បីឬបួនផង។ ដូច្នេះយើងគួរមានវ៉ាក់សាំងប្រឆាំងនឹងជំងឺនេះឱ្យបានច្រើនតាមដែលអាចធ្វើបាន។ បាទ។ ៖ ពួកអ្នកជំងឺគ្មានរោគសញ្ញាអាចចម្លងរោគនេះបាន។ មានទិន្នន័យច្បាស់លាស់ថា ប្រមាណ២៥%ទៅ៣០% ឬ ៥០%នៃមនុស្សមានផ្ទុកវីរុសនេះគ្មានរោគសញ្ញាទេ។ យើងដឹងថា ពួកបុគ្គលគ្មានរោគសញ្ញាអាចចម្លងជំងឺនេះបាន។ យើងមិនដឹងអំពីទំហំនៃការឆ្លងរោគបែបនេះទេ ក៏ប៉ុន្តែយើងដឹងថា មិនមែនតិចទេ។ ហើយនេះជាអ្វីដែលរឿងចម្រូងចម្រាសចេញពីសេចក្តីថ្លែងការណ៍របស់អង្គការ WHO ថា ជាហេតុការណ៍មិនសូវមាន។ យើងមិនដឹងអំពីតួលេខគិតជាភាគរយពិតប្រាកដទេ ក៏ប៉ុន្តែមានភស្តុតាងគ្រប់គ្រាន់បញ្ជាក់ថា វាជាផ្នែកសំខាន់មួយនៃការឆ្លងជំងឺនេះ។ ៖ ខ្ញុំមានជំនឿថា អាច។ ខ្ញុំមានជំនឿថា ការប្រឈមរបស់យើងជាមួយការរាតត្បាតនៃជំងឺនេះនឹងធ្វើឱ្យយើងយល់ដឹងច្រើនជាងមុនថា ការរលាកផ្លូវដង្ហើមអាចរាលដាលឆ្លងដោយងាយ។ ដូច្នេះខ្ញុំយល់ថា ការណ៍នេះនាំឱ្យមានការភ័យខ្លាច ក៏ប៉ុន្តែខ្ញុំយល់ឃើញថា ក្នុងពេលពីរបីឆ្នាំទៀតយើងនឹងវិលត្រឡប់ទៅកាន់ភាពធម្មតាវិញហើយនៅពេលណាមួយលោកនិងខ្ញុំអាចធ្វើសម្ភាសន៍ទល់មុខគ្នាដោយផ្ទាល់តែម្តង។ ការរាតត្បាតជាសាកលនៃជំងឺកូវីដ១៩ប្រាកដជានឹងចប់។ ហើយយើងនឹងអាចវិលត្រឡប់ទៅកាន់សភាពដូចពីមុនវិញ។ ដូច្នេះអ្វីដែលលោកអ្នកត្រូវធ្វើគឺត្រូវធ្វើឱ្យមានសុវត្ថិភាព ថែទាំខ្លួនឯងឱ្យបានល្អហើយនៅពេលលោកអ្នកចេញក្រៅផ្ទះលោកអ្នកត្រូវពាក់ម៉ាស់។ កុំទៅក្នុងហ្វូងមនុស្ស។ លោកអ្នកត្រូវតែប្រុងប្រយ័ត្ន។ ទោះណាជា យើងបើកប្រទេសក៏ដោយ ក៏យើងនៅមានការឆ្លងជំងឺនេះក្នុងកម្រិតមួយនៅឡើយដែលយើងត្រូវតែយកចិត្តទុកដាក់៕	2020-06-18T07:00:00+07:00	khmer.voanews.com	https://khmer.voanews.com/a/voa-interview-fauci-urges-protesters-to-wear-masks-optimistic-about-covid-vaccine-/5467482.html
40fa51fd-029e-4112-a14e-4839ae5ef9e7	កម្ពុជានឹងចូលរួមកិច្ចប្រជុំជាន់ខ្ពស់ ក្នុងក្របខ័ណ្ឌកិច្ចសហប្រតិបតិ្តការអន្តរជាតិ នៃគំនិតផ្តួចផ្តើមខ្សែក្រវាត់ និងផ្លូវ លើការប្រយុទ្ធប្រឆាំងជំងឺកូវីដ-១៩ នៅថ្ងៃស្អែក	ក្រសួងការបរទេស និងសហប្រតិបត្តិការអន្តរជាតិ នៅថ្ងៃទី១៧ ខែមិថុនា ឆ្នាំ២០២០នេះ បានចេញសេចក្តីប្រកាសព័ត៌មាន ដោយបញ្ជាក់ឲ្យដឹងថា ឧបនាយករដ្ឋមន្រ្តី ប្រាក់ សុខុន រដ្ឋមន្រ្តីការបរទេស និងសហប្រតិបត្តិការអន្តរជាតិនៃកម្ពុជា នឹងអញ្ជើញចូលរួមកិច្ចប្រជុំជាន់ខ្ពស់ ក្នុងក្របខ័ណ្ឌកិច្ចសហប្រតិបតិ្តការអន្តរជាតិ នៃគំនិតផ្តួចផ្តើមខ្សែក្រវាត់ និងផ្លូវ ស្តីពីការប្រយុទ្ធប្រឆាំងជម្ងឺកូវីដ-១៩ ដោយសាមគ្គីភាព ដែលនឹងប្រព្រឹត្តទៅតាមប្រព័ន្ធវីដេអូ នៅថ្ងៃទី១៨ ខែមិថុនា ឆ្នាំ២០២០ស្អែកនេះ។ ក្រសួងការបរទេសបានឲ្យដឹងទៀតថា កិច្ចប្រជុំនេះ ត្រូវបានផ្តួចផ្តើមឡើងដោយសាធារណរដ្ឋប្រជាមានិតចិន ហើយនឹងដឹកនាំដោយលោក វ៉ាង យី ទីប្រឹក្សារដ្ឋ និងជារដ្ឋមន្រ្តីការបរទេសចិន។ អញ្ជើញចូលរួមក្នុងកិច្ចប្រជុំនេះ មានរដ្ឋមន្រ្តីការបរទេស នៃដៃគូក្របខ័ណ្ឌខ្សែក្រវាត់ និងផ្លូវ ចំនួនប្រមាណ២០ប្រទេស អគ្គនាយកអង្គការសុខភាពពិភពលោក និងតំណាងជាន់ខ្ពស់របស់អង្គការសហប្រជាជាតិ។ គោលបំណងនៃកិច្ចប្រជុំនេះ គឺដើម្បីពង្រឹងការគាំទ្រគ្នាទៅវិញទៅមក និងបង្កើនកិច្ច ប្រឹងប្រែងតាមរយៈយន្តការតំបន់ និងអន្តរជាតិ ក្នុងការគ្រប់គ្រង និងជំនះឲ្យបានលើការរាតត្បាតដោយជម្ងឺកូវីដ-១៩ ជំរុញការតភ្ជាប់ និងស្រោចស្រង់សេដ្ឋកិច្ច-សង្គមឡើងវិញ ក្រោយពីជម្ងឺកូវីដ-១៩ ក៏ដូចជាធ្វើឲ្យកាន់តែស៊ីជម្រៅនូវកិច្ចសហប្រតិបត្តិការជាក់ស្តែង ក្នុងក្របខ័ណ្ឌគំនិត ផ្តួចផ្តើមខ្សែក្រវាត់និងផ្លូវ៕	2020-06-18T05:52:00+07:00	freshnewsasia.com	https://m.freshnewsasia.com/index.php/en/localnews/162733-2020-06-17-15-52-31.html
2b1ff057-2942-435d-ba28-5aeb8dd838e4	ឯកអគ្គរដ្ឋទូតអាមេរិកប្រចាំកម្ពុជា វាយតម្លៃខ្ពស់ចំពោះការខំប្រឹងប្រែងរបស់រដ្ឋាភិបាលកម្ពុជា ក្នុងការអភិវឌ្ឍសេដ្ឋកិច្ច ព្រមទាំងកោតសសើរចំពោះវិធានការ ក្នុងការទប់ស្កាត់ជំងឺកូវីដ១៩ (Video inside)	លោក W. Patrick Murphy ឯកអគ្គរដ្ឋទូតវិសាមញ្ញ និងពេញសមត្ថភាពនៃ សហរដ្ឋអាមេរិកប្រចាំនៅកម្ពុជា បានវាយតម្លៃខ្ពស់លើកិច្ចខិតខំប្រឹងប្រែង របស់រដ្ឋាភិបាលកម្ពុជា ក្នុងការអភិវឌ្ឍសេដ្ឋកិច្ច ជាពិសេសការដាក់ចេញវិធានការ ក្នុងការទប់ស្កាត់ការរីករាលដាលនៃជំងឺកូវីដ១៩។ ការលើកឡើងបែបនេះរបស់លោក W. Patrick Murphy ធ្វើឡើងក្នុងឱកាសដែលលោក ត្រូវបានលោក ជា ចាន់តូ ទេសាភិបាលធនាគារជាតិនៃកម្ពុជា បានអនុញ្ញាតឱ្យលោក ចូលជួបសម្តែងការគួរសម នៅធនាគារជាតិនៃកម្ពុជា នៅថ្ងៃទី១៧ ខែមិថុនា ឆ្នាំ២០២០។ លោក ជា ចាន់តូ បានសម្តែងការស្វាគមន៍ ចំពោះលោក W. Patrick Murphy ដែលបានឆ្លៀតឱកាសអញ្ជើញមកធនាគារជាតិនៃកម្ពុជា និងបានជម្រាបជូនអំពី ស្ថានភាពសេដ្ឋកិច្ចកម្ពុជាចំពោះផលប៉ះពាល់ ដោយសារឥទ្ធិពលនៃ ការរីករាលដាលជំងឺកូវីដ១៩ បានធ្វើឱ្យសកម្មភាពសេដ្ឋកិច្ចកម្ពុជាថមថយ ជាពិសេសក្នុងវិស័យទេសចរណ៍ និងវិស័យកាត់ដេរសម្លៀកបំពាក់ និងស្បែកជើង។ ទោះយ៉ាងណាវិស័យកសិកម្ម និងវិស័យធនាគារក៏នៅតែបន្តកើនឡើង។ លោកបានជម្រាបជូនទៀតថា ក្នុងវិស័យធនាគារ ធនាគារជាតិនៃកម្ពុជា ក៏បានចាត់វិធានការជាបន្តបន្ទាប់ ដើម្បីផ្តល់លទ្ធភាព ដល់គ្រឹះស្ថានធនាគារ និងហិរញ្ញវត្ថុមានសាច់ប្រាក់ ក្នុងដៃគ្រប់គ្រាន់ និងបានលើកទឹកចិត្តឱ្យ គ្រឹះស្ថានធនាគារ និងហិរញ្ញវត្ថុរៀបចំឥណទានឡើងវិញ ដើម្បីជួយសម្រាលការលំបាក របស់អតិថិជនដែលរងឥទ្ធិពលនៃ វិបត្តិសុខភាពពិភពលោកជំងឺកូវីដ១៩។ លោក ជា ចាន់តូ ក៏បានជម្រាបជូនអំពី ការពង្រឹងមូលដ្ឋានគតិយុត្តិកាតព្វកិច្ច របស់បុគ្គលរាយការណ៍ និងចំណេះដឹងរបស់វិស័យសាធារណៈ និងឯកជន លើការប្រឆាំងការសម្អាតប្រាក់ និងហិរញ្ញប្បទានភេរវកម្ម (AML-CFT) ហើយនាពេលថ្មីៗនេះ ព្រឹទ្ធសភានៃកម្ពុជាបានអនុម័ត លើសេចក្តីព្រាងច្បាប់ស្តីពី ការប្រឆាំងការសម្អាតប្រាក់ និងហិរញ្ញប្បទានភេរវកម្ម ដែលគ្រោងនឹងដាក់ឱ្យអនុវត្តនាពេលឆាប់ៗនេះ។ លោកទេសាភិបាលក៏បានលើកឡើងពី ការវិវត្តនៃសេដ្ឋកិច្ចកម្ពុជា និងការស្តារព្រមទាំងពង្រឹង ប្រព័ន្ធធនាគារក្នុងរយៈពេល៤០ឆ្នាំចុងក្រោយ ក៏ដូចជាការពង្រឹងគោលនយោបាយ លើកកម្ពស់ការប្រើប្រាស់ប្រាក់រៀល។ លោក W. Patrick Murphy បានវាយតម្លៃខ្ពស់លើកិច្ចខិតខំប្រឹងប្រែង របស់រដ្ឋាភិបាលកម្ពុជា ក្នុងការអភិវឌ្ឍសេដ្ឋកិច្ច ជាពិសេសការដាក់ចេញវិធានការ ក្នុងការទប់ស្កាត់ការរីករាលដាលនៃជំងឺកូវីដ១៩។ * ខែមករា៖ កសិកម្ម * ខែកុម្ភៈ៖ យុវជន ការអប់រំ និងបច្ចេកវិទ្យា។ * ខែមីនា៖ ស្ត្រី និងសមភាពយេនឌ័រ * ខែមេសា៖ បរិស្ថាន * ខែឧសភា៖ សុខភាពសាធារណៈ។ * ខែមិថុនា៖ ទំនាក់ទំនងរវាងប្រជាជន។ * ខែកក្កដា៖ ការប្រារព្ធខួប៧០ឆ្នាំនៃទំនាក់ទំនង ការទូតរវាងប្រទេសទាំងពីរ។ * ខែសីហា៖ ជំនួយមនុស្សធម៌។ * ខែកញ្ញា៖ ពាណិជ្ជកម្មនិងការវិនិយោគ។ * ខែតុលា៖ ការពង្រឹងច្បាប់។ * ខែវិច្ឆិកា៖ កិច្ចសហប្រតិបត្តិការក្នុងតំបន់/អាស៊ាន។ * ខែធ្នូ៖ ប្រជាធិបតេយ្យនិងសិទ្ធិមនុស្ស។ ឆ្លៀតក្នុងឱកាសនោះលោកទេសាភិបាល បានថ្លែងអំណរគុណ ចំពោះរដ្ឋាភិបាលអាមេរិក ដែលបានគាំទ្រ និងផ្តល់ជំនួយបច្ចេកទេសដល់កម្ពុជា ហើយដោយឡែកនៅធនាគារជាតិ ជំនួយបច្ចេកទេសពី រដ្ឋាភិបាលអាមេរិកបានរួមចំណែក ក្នុងការពង្រឹងការត្រួតពិនិត្យ ការវិភាគសេដ្ឋកិច្ច និងការអភិវឌ្ឍប្រព័ន្ធរាយការណ៍ តាមអេឡិចត្រូនិករបស់អង្គភាព ស៊ើបការណ៍ហិរញ្ញវត្ថុកម្ពុជា (FIU)៕	2020-06-18T02:11:00+07:00	freshnewsasia.com	https://m.freshnewsasia.com/index.php/en/localnews/162724-2020-06-17-12-11-04.html
1c8d79c2-f175-47ad-a690-e8a872725b54	ជំទាវម្នាក់ទៀតហើយប្តឹងតារាចម្រៀង ម៉េង កែវពេជ្ជតា ពីបទ «បរិហារកេរ្តិ៍ជាសាធារណៈ» ទាមទារសំណងជំងឺចិត្ត៥០រៀល	លោកស្រី ហង្ស បូរី បានសម្រេចដាក់ពាក្យប្តឹងតារាចម្រៀងល្បីឈ្មោះ អ្នកនាង ម៉េង កែវពេជ្ជតា ទៅព្រះរាជអាជ្ញាអមសាលាដំបូងរាជធានីភ្នំពេញ ដោយចោទប្រកាន់ចំនួន១ បទល្មើសគឺបទ «បរិហារកេរ្តិ៍ជាសាធារណៈ» និងទាមទារសំណងជំងឺចិត្ត ជាទឹកប្រាក់ចំនួន ៥០រៀល។ យោងតាមពាក្យបណ្ដឹង ដែល Fresh News ទទួលបាននៅថ្ងៃទី១៧ ខែមិថុនា ឆ្នាំ២០២០នេះ លោកស្រី ហង្ស បូរី បានអះអាងក្នុងពាក្យបណ្តឹងរបស់ខ្លួនថា ។ ជាការកត់សម្គាល់មួយរយៈចុងក្រោយនេះ មានពាក្យបណ្តឹងជាបន្តបន្ទាប់ បានប្តឹងទៅតារាចម្រៀងល្បីឈ្មោះ ម៉េង កែវពេជ្ជតា។ ខណៈបណ្ដឹងភាគច្រើន គឺប្តឹងពីករណីស្រដៀងៗគ្នា គឺ ។ រហូតមកដល់ពេលនេះ មានពាក្យបណ្ដឹងចំនួន៣ ហើយដែលបានទៅ ព្រះរាជអាជ្ញាអមសាលាដំបូងរាជធានីភ្នំពេញ។ យ៉ាងណាមិញចំពោះពាក្យបណ្តឹងរបស់លោកស្រី ហ៊ុន ស៊ីណាត ដែលត្រូវបានបញ្ចេញកាលពីម្សិលមិញ ត្រូវបានអ្នកស្រី ម៉េង កែវពេជ្ជតា លើកឡើងតាមរយៈបណ្តាញសង្គមថា «មិនអីទេខ្ញុំនឹងទៅបំភ្លឺ ខ្ញុំមិនខ្លាចទេ ព្រោះការពិតនៅនឹងខ្ញុំ ប៉ុន្តែខ្ញុំសូមប្រកាសថា ពេជ្ជតានឹងការពារកិត្តិយសខ្លួនឲ្យបានទោះទៅដល់ណា ហើយគ្មានហេតុផលអ្វីដែល ពេជ្ជតា ត្រូវទទួលទោសដ៏អយុត្តិធម៌បែបនេះជាដាច់ខាត!»។ ចំពោះបណ្តឹងរបស់លោកស្រី ហង្ស បូរី នៅពេលនេះ តារាចម្រៀង ម៉េង កែវពេជ្ជតា មិនទាន់មានប្រតិកម្មយ៉ាងណាឡើយ ខណៈ Fresh News មិនអាចទាក់ទងបានឡើយ៕	2020-06-17T23:49:00+07:00	freshnewsasia.com	https://m.freshnewsasia.com/index.php/en/localnews/162690-2020-06-17-09-49-37.html
9fbc447d-e741-4d48-9c50-49321b93f931	ប្រមុខការទូតកម្ពុជា ចូលរួមកិច្ចប្រជុំពិសេស រវាងរដ្ឋមន្ត្រីការបរទេសអាស៊ាន-រុស្ស៉ី ស្ដីពីជំងឺកូវីដ១៩ តាម Video-Conference	ឧបនាយករដ្ឋមន្រ្តី ប្រាក់ សុខុន រដ្ឋមន្រ្តីការបរទេស និងសហប្រតិបត្តិការអន្តរជាតិ នៅថ្ងៃទី១៧ ខែមិថុនា ឆ្នាំ២០២០ បានអញ្ជើញចូលរួមកិច្ចប្រជុំពិសេស រវាងរដ្ឋមន្ត្រីការបរទេសអាស៊ាន និងរុស្ស៉ី ស្ដីពីជំងឺឆ្លងកូវីដ-១៩ តាមរយៈប្រព័ន្ធវីដេអូ (Video-Conference) នៅទីស្តីការក្រសួងការបរទេស។ សេចក្តីប្រកាសរបស់ក្រសួងការបរទេស ដែលបណ្តាញព័ត៌មាន Fresh News ទទួលបាននៅរសៀលថ្ងៃនេះ បានឲ្យដឹងថា កិច្ចប្រជុំនេះ ត្រូវបានដឹកនាំដោយសហប្រធានសាធារណរដ្ឋឥណ្ឌូនេស៉ី ដែលជាប្រទេសសម្របសម្រួលទំនាក់ទំនងដៃគូសន្ទនាអាស៊ាន-រុស្ស៉ី នាពេលបច្ចុប្បន្ន និងសហព័ន្ធរុស្ស៉ី។ រដ្ឋមន្រ្តីការបរទេសអាស៊ាន និងរដ្ឋមន្រ្តីការបរទេសសហព័ន្ធរុស្ស៉ី បានផ្លាស់ប្តូរទស្សនគ្នាទៅវិញទៅមក អំពីឧត្តម្មានុវត្តន៍ និងការរៀនសូត្រ ដែលទទួលបានពីការប្រយុទ្ធប្រឆាំងជំងឺរាតត្បាតជាសកល និងពិភាក្សាអំពីវិធីសាស្ត្រនានា ដើម្បីជំរុញកិច្ចសហប្រតិបត្តិការនៅលើគ្រប់វិស័យដែលមានផលប្រយោជន៍រួមគ្នា និងដើម្បីពង្រឹងភាពជាដៃគូយុទ្ធសាស្រ្តអាស៊ាន និងរុស្ស៉ី ជាពិសេសលើវិស័យសុខភាពសាធារណៈ។ កិច្ចប្រជុំតាមរយៈប្រព័ន្ធវីដេអូនេះ ត្រូវបានរៀបចំឡើងចំពេលវេលាដ៏លំបាក និងមមាញឹក ដោយសារតែបញ្ហាប្រឈមជាសកលនៃជំងឺឆ្លងកូវីដ១៩ ដែលពុំធ្លាប់មានពីមុន ហើយជំងឺឆ្លងនេះ ទាមទារនូវការប្រយុទ្ធប្រឆាំងរួមគ្នា តាមរយៈការរួបរួមគ្នា និងសាមគ្គីភាព ដោយផ្អែកទាំងស្រុងទៅលើគ្រឹះពហុភាគីនិយមដែលមានប្រសិទ្ធភាព។ កិច្ចប្រជុំនេះ គឺជាការបោះជំហានទៅមុខបន្ថែមទៀត នៅក្នុងភាពជាដៃគូយុទ្ធសាស្រ្តអាស៊ាន និងរុស្ស៉ី សម្រាប់កិច្ចសហប្រតិបត្តិការយូរអង្វែង៕	2020-06-17T23:42:00+07:00	freshnewsasia.com	https://m.freshnewsasia.com/index.php/en/localnews/162689-2020-06-17-09-42-25.html
0402e8a7-3f07-44b5-a1ef-315f79905ace	នាយឧត្តមសេនីយ៍ នេត សាវឿន ប្រាប់មន្រ្តីឲ្យពង្រឹងកិច្ចការសមាគមមិត្តនគរបាល និងត្រូវចុះសួរសុខទុក្ខជាប្រចាំនគរបាលណាដែលមានជំងឺ	នាយឧត្តមសេនីយ៍សន្ដិបណ្ឌិត នេត សាវឿន អគ្គស្នងការនគរបាលជាតិ នៅព្រឹកថ្ងៃទី១៧ ខែមិថុនា ឆ្នាំ២០២០នេះ បានប្រាប់ឲ្យថ្នាក់ដឹកនាំអគ្គស្នងការដ្ឋាននគរបាលជាតិ ត្រូវពង្រឹងកិច្ចការសមាគមមិត្តនគរបាល ដោយចុះសួរសុទុក្ឋនគរបាលមានជំងឺ ពលី គ្រោះថ្នាក់ និងលើកសរសើរជូនរង្វាន់ដល់នគរបាលមានស្នាដៃល្អ។ ក្នុងកិច្ចប្រជុំបូកសរុបសភាពការណ៍ និងលទ្ធផលកិច្ចប្រតិបត្តិការប្រចាំឆមាសទី១ និងដាក់ចេញទិសដៅការងារប្រចាំឆមាសទី២ ឆ្នាំ២០២០ នាយឧត្តមសេនីយ៍ នេត សាវឿន ក៏បានណែនាំឲ្យចេះឆ្លើយតបទៅនឹងបណ្តាញសង្គម ក៏ដូចជាសារព័ត៌មានពាក់ព័ន្ធភាពអសកម្ម និងការប្រព្រឹត្តខុសរបស់នគរបាល ប្រធាននាយកដ្ឋាន អង្គភាព ស្នងការរាជធានី ខេត្ត ត្រូវហ៊ានចេញមុខបកស្រាយ និងសូមទោសចំពោះកំហុសឆ្គងរបស់មន្រ្តីក្រោមឱវាទ។ បន្ថែមពីនេះ នាយកឧត្ដមសេនីយ៍ នេត សាវឿន បានដាក់បទបញ្ជាទៅស្នងការនគរបាលរាជធានី-ខេត្ត និងកងកម្លាំងនគរបាលទាំងអស់ ត្រូវបង្កើនការប្រមូលផ្ដុំក្ដាប់ សភាពការណ៍ប្រែប្រួល នូវសកម្មភាពភេរវកម្មអន្តរជាតិ និងអង្គការចាត់តាំងភេរវកម្មទាំងក្រៅ និងក្នុងតំបន់ នូវប្រភពព័ត៌មាន ដែលពាក់ព័ន្ធដល់សន្តិសុខជាតិ និងចាត់វិធានការបង្ការទប់ស្កាត់ឲ្យមានប្រសិទ្ធភាពខ្ពស់បន្ថែមទៀត។ ទន្ទឹមនឹងនេះ ត្រូវតែបង្កើនការយកចិត្តទុកដាក់ប្រមូលផ្ដុំព័ត៌មានពាក់ព័ន្ធ ដល់ស្ថានការណ៍សន្តិសុខ ក្នុងនិងក្រៅប្រទេស ដើម្បីវិភាគវាយតម្លៃ និងម្ចាស់ការ ដាក់ចេញព្រឹត្តិការណ៍គន្លឹះ សំដៅទប់ស្កាត់ប្រកបដោយប្រសិទ្ធភាព នូវអំពើភេរវកម្ម, ការសម្អាតប្រាក់ និងហិរញ្ញប្បទានភេវរកម្ម និងការប៉ុនប៉ងប្រើប្រាស់ ទឹកដីកម្ពុជាធ្វើជាមូលដ្ឋាន បង្កអសន្តិសុខដល់ប្រទេសជិតខាងជាដើម។ អគ្គស្នងការនគរបាលជាតិរូបនេះ ក៏ជំរុញឲ្យនគរបាលព្រំដែនទាំងអស់ បន្តលើកកម្ពស់ស្មារតីសាមគ្គីភាព ប្រកៀកស្មាគ្នាជាមួយកងយុទ្ធពលខេមរភូមិន្ទ ដើម្បីការពារបូរណភាពទឹកដី និងអធិបតេយ្យភាពជាតិ ដោយបង្កើនការស្ដាប់សភាពការណ៍ប្រែប្រួល នៅតាមខ្សែបន្ទាត់ព្រំដែន និងចាត់តាំងការដើរល្បាត តាមតំបន់ព្រំដែនគោកជាប្រចាំ ព្រមទាំងជំរុញ និងពង្រឹងកិច្ចសហប្រតិបត្តិការល្អជាមួយ កម្លាំងការពារព្រំដែន នៃប្រទេសជិតខាង សំដៅកសាងព្រំដែនសន្តិភាព មិត្តភាព សហប្រតិបត្តិការ និងការអភិវឌ្ឍ។ នាយឧត្តមសេនីយ៍ ក៏បញ្ជាឲ្យស្រាវជ្រាវរកមុខសញ្ញាប្រព្រឹត្តបទឧក្រិដ្ឋឆ្លងដែនពួកភេរជន និងចលនាអមិត្តផ្សេងៗ ដែលលាក់ខ្លួនពួនសម្ងំ ធ្វើសកម្មភាពតាមតំបន់ព្រំដែនគោក-ទឹក បង្កឲ្យមានអសន្តិសុខអំពើវិទ្ធង្សនាបំផ្លាញសន្តិសុខ សណ្ដាប់ធ្នាប់ សង្គមជាតិ និងទប់ស្កាត់ការប៉ុនប៉ងញុះញង់នានា បង្កអសន្តិសុខតាមព្រំដែន ដោយស្មារតីទទួលខុសត្រូវខ្ពស់បំផុត៕	2020-06-17T21:13:00+07:00	freshnewsasia.com	https://m.freshnewsasia.com/index.php/en/localnews/162643-2020-06-17-07-13-21.html
1375fe39-33de-4ac6-80de-157fe6c66de3	សមាគម TYDA ទទួលសម្ភារពេទ្យពីក្រុមហ៊ុនឯកជនមួយ ដើម្បីចូលរួមប្រយុទ្ធប្រឆាំងនឹងជំងឺ Covid-19	ក្រុមហ៊ុន Angkor Golf Resort Co.,LTD បានចូលរួមសកម្មភាពមនុស្សធម៌ជាមួយសមាគមគ្រូពេទ្យស្ម័គ្រចិត្តយុវជនសម្តេចតេជោ (TYDA) តាមរយៈការឧបត្ថម្ភសម្ភារបរិក្ខាពេទ្យ រួមមាន៖ ម៉ាស៊ីនជំនួយផ្លូវដង្ហើម និងម៉ាស៊ីនផលិតអុកស៊ីសែនចំនួន៥០គ្រឿងដើម្បីចូលរួមប្រយុទ្ធប្រឆាំងនឹងជំងឺ Covid-19។ លោកស្រី ពេជ ចន្ទមុន្នី ហ៊ុន ម៉ាណែត អនុប្រធានក្រុមប្រឹក្សាភិបាលសមាគមគ្រូពេទ្យស្ម័គ្រចិត្តយុវជនសម្ដេចតេជោ (TYDA) បានថ្លែងអំណរគុណចំពោះក្រុមហ៊ុនដែលកន្លងមក បានចូលរួមសកម្មភាពមនុស្សធម៌ជាមួយសមាគម TYDA តាមរយៈការផ្ដល់ជូនម៉ាសចំនួន១០០០០០នាពេលកន្លងមក និងថ្ងៃនេះបានឧបត្ថម្ភម៉ាស៊ីនជំនួយផ្លូវដង្ហើម និងម៉ាស៊ីនផលិតអុកស៊ីសែន ចំនួន៥០គ្រឿង បន្ថែមទៀតដើម្បីចូលរួមប្រយុទ្ធប្រឆាំងនឹងជំងឺ Covid-19 និងសកម្មភាពមនុស្សធម៌ផ្សេងៗទៀត។ សូមបញ្ជាក់ថា នៅថ្ងៃទី១៦ ខែមិថុនា ឆ្នាំ២០២០ ក្រុមហ៊ុន Angkor Golf Resort Co.,LTD និងសមាគមគ្រូពេទ្យស្ម័គ្រចិត្តយុវជនសម្ដេចតេជោ(TYDA)បានប្រារព្ធពិធីប្រគល់ ទទួលសម្ភារបរិក្ខាពេទ្យ ក្រោមវត្តមានលោកស្រី ពេជ ចន្ទមុន្នី ហ៊ុន ម៉ាណែត អនុប្រធានក្រុមប្រឹក្សាភិបាលសមាគមTYDA និងលោក Hendra Omar នាយកប្រតិបត្តិក្រុមហ៊ុនAngkor Golf Resort Co.,LTD៕	2020-06-17T21:07:00+07:00	freshnewsasia.com	https://m.freshnewsasia.com/index.php/en/localnews/162639-2020-06-17-07-07-18.html
6176f2ea-a681-4fe8-90cb-572f0c920d60	អភិបាលខេត្តស្វាយរៀង ណែនាំដល់អាជ្ញាធរត្រូវបង្កើនជួយឧបត្ថម្ភគាំទ្រដល់បងប្អូនអតីតយុទ្ធជន និងគ្រួសារអតីតយុទ្ធជន ក្នុងអំឡុងពេលជំងឺកូវីដ១៩	លោក ម៉ែន វិបុល អភិបាលខេត្ត និងជាប្រធានកិត្តិយស ស.អ.ក ខេត្តស្វាយរៀង បានណែនាំអាជ្ញាធរដែនដី និងសមាគមអតីតយុទ្ធជនកម្ពុជាគ្រប់លំដាប់ថ្នាក់ក្នុងខេត្ត ត្រូវបន្តបង្កើនជួយឧបត្ថម្ភគាំទ្រដល់បងប្អូនអតីតយុទ្ធជន និងគ្រួសារអតីតយុទ្ធជន ជាពិសេសនៅពេលមានតម្រូវការ និងបញ្ហាដែលត្រូវជួយដោះស្រាយ ក្នុងអំឡុងពេលនៃការរីករាលដាល នៃជំងឺកូវីដ-១៩ ដែលបងប្អូនអតីតយុទ្ធជនដែលរងប៉ះពាល់ ដល់ជីវភាពរស់នៅប្រចាំថ្ងៃ។ លោកអភិបាលខេត្តស្វាយរៀង បានលើកឡើងបែបនេះនៅព្រឹកថ្ងៃទី១៧ ខែមិថុនា ឆ្នាំ២០២០ មន្ទីរសង្គមកិច្ច អតីតយុទ្ធជន និងយុវនីតិសម្បទាខេត្តស្វាយរៀង សហការជាមួយសមាគមអតីត យុទ្ធជនកម្ពុជាខេត្តស្វាយរៀង នៅក្នុងពិធីប្រារព្ធខួបលើកទី១៣ ទិវាអតីតយុទ្ធជនកម្ពុជា២១ មិថុនា ២០០៧-២១ មិថុនា ២០២០ ដែលរៀបចំដោយមន្ទីរសង្គមកិច្ច អតីតយុទ្ធជន និងយុវនីតិសម្បទា ខេត្តស្វាយរៀង សហការជាមួយសមាគមអតីតយុទ្ធជនកម្ពុជាខេត្តស្វាយរៀង។ លោកអភិបាលខេត្ត បានថ្លែងអរគុណចំពោះមន្ទីរសង្គមកិច្ច អតីតយុទ្ធជន និងយុវនីតិសម្បទាខេត្ត និងសមាគមអតីតយុទ្ធជនកម្ពុជាខេត្ត ដែលបានសហការរៀបចំពិធី នេះឡើង ស្របតាមការណែនាំរបស់រាជរដ្ឋាភិបាល ជាការរួមចំណែកក្នុងការរំឭកដល់គំរូវីរភាពដ៏មោះមុត និងគុណបំណាច់ដ៏ធំធេងរបស់អតីតយុទ្ធជនទាំងអស់ ដែលបានពលិកម្មយ៉ាងអង់អាចក្លាហាន កាលពីអតីតកាល ដើម្បីបុព្វហេតុជាតិមាតុភូមិមានសុខសន្តិភាព និងការអភិវឌ្ឍ។ ត្រូវថែរក្សាសុខភាពអនាម័យខ្លួនប្រាណ លាងដៃ ជាមួយសាប៊ូ អាល់កុល ឬជែល គ្រប់ពេលវេលា ដើម្បីបញ្ចៀសឲ្យបាននូវការឆ្លងរីករាលដាលនៃជំងឺកូវីដ-១៩ បន្តចូលរួមថែរក្សា ការពារសុខសន្តិភាព និងការអភិវឌ្ឍដែលរកបានដោយលំបាករបស់សម្ដេចប្រមុខរាជរដ្ឋាភិបាល និងកំពុងមានសព្វថ្ងៃឲ្យបានគង់វង្សជារៀងដរាប ចូលរួមឲ្យបានគ្រប់សកម្មភាពនៅឯមូលដ្ឋាន ពិសេសគឺចលនា ភូមិឃុំមានសុវត្ថិភាព ដើម្បីបង្កលក្ខណៈរស់នៅប្រកបដោយសុខុដុមរមនាក្នុងមូលដ្ឋានរបស់យើង។ សូមជួយអប់រំណែនាំកូនចៅចៀសឲ្យឆ្ងាយពីគ្រឿងញៀន និងចូលរួមគោរពច្បាប់ចរាចរណ៍ទាំងអស់គ្នា សូមមានការប្រុងប្រយ័ត្នចំពោះគ្រោះធម្មជាតិផ្សេងៗជាពិសេសរន្ទះ និងខ្យល់កន្ត្រាក់ជាដើម។ ចុងបញ្ចប់ នៃពិធីនេះលោកអភិបាលខេត្ត បានផ្តល់ជូននូវអំណោយដល់អតីតយុទ្ធជនក្នុងម្នាក់ៗទទួលបាន ក្រម៉ា១ ឃីត១កញ្ចប់ និងថវិកាចំនួន៤០,០០០រៀល(បួនម៉ឺនរៀល) ផងដែរ៕	2020-06-17T21:06:00+07:00	freshnewsasia.com	https://m.freshnewsasia.com/index.php/en/localnews/162638-2020-06-17-07-06-00.html
11935cab-759f-418e-8ce1-9413b9a7f09c	អភិបាលខេត្តកោះកុង៖ «យើងត្រូវការពារជាប្រចាំ ទោះបីជំងឺកូវីដ១៩ មានអាត្រាថយចុះក៏ដោយ»	លោកស្រី មិថុនា ភូថង អភិបាលខេត្តកោះកុង បានថ្លែងក្នុងការជួបសំណេះសំណាល និងសួរសុខទុក្ខអតីតយុទ្ធជននៅថ្ងៃទី១៧ ខែមិថុនា ឆ្នាំ២០២០នេះថា ទោះបីជំងឺឆ្លងកូវីដ១៩ បានថយចុះក៏ដោយ តែក្រសួងសុខាភិបាលនៅតែបន្តផ្សព្វផ្សាយជារៀងរាល់ថ្ងៃគ្រប់ខេត្តក្រុង ដើម្បីរំលឹកបងប្អូនប្រជាពលរដ្ឋគ្រប់មូលដ្ឋាន មិនត្រូវមានការធ្វេសប្រហែសឡើយ ពីព្រោះជំងឺនេះ ជាជំងឺឆ្លងដែលធ្វើឲ្យមានការរីករាលដាលនៅលើពិភពលោក និងបង្កើនអាហានិភ័យខ្ពស់ ក្នុងការការពារ នៃការរីករាលដាលការឆ្លងជំងឺកូវីដ១៩។ លោកស្រីអភិបាលខេត្ត បានថ្លែងបន្តថា ដើម្បីការពារជំងឺឆ្លងកូវីដ១៩ សូមបងប្អូនអនុវត្តក្នុងផ្សព្វផ្សាយការណែនាំរបស់រាជរដ្ឋាភិបាល និងការណែនាំផ្សព្វផ្សាយអប់រំរបស់ក្រសួងសុខាភិបាល តែងតែរំលឹករាល់ថ្ងៃនៅគ្រប់ខេត្តក្រុង និងមូលដ្ឋាន ហើយអ្វីដែលសំខាន់សូមបងប្អូនចេះថែរក្សាអនាម័យបរិស្ថានដោយខ្លួនឯង។ លោកស្រីថា បើមានលក្ខណៈសង្ស័យណាមួយខុសពីប្រក្រតីក្នុងសុខភាពសូមបងប្អូន ប្រញាប់អញ្ជើញទៅមន្ទីរពេទ្យ ឬមណ្ឌលសុខភាពដើម្បីពិនិត្យសុខភាព និងពិគ្រោះយោបល់ជាមួយលោកគ្រូពេទ្យ និងទទួលការពិគ្រោះយោបល់ពីក្រុមលោកគ្រូពេទ្យមកវិញ។ លោកស្រីបានបញ្ជាក់ថា ថ្ងៃនេះលោកស្រី និងក្រុមការងារមានសេចក្តីសោមនស្សរីករាយ ដែលបានជួបសំណេះសំណាល និងសួរសុខទុក្ខពីបញ្ហាសុខភាព និងការរស់នៅក្នុងក្រុមគ្រួសារ ហើយបាពាំនាំមកនូវសម្ភារមួយចំនួន ដើម្បីការពារជំងឺកូវីដ១៩ និងគ្រឿងឧបភោគបរិភោគមួយចំនួនផងដែរ៕	2020-06-17T21:01:00+07:00	freshnewsasia.com	https://m.freshnewsasia.com/index.php/en/localnews/162634-2020-06-17-07-01-21.html
fe15a2b0-41c1-4acb-872b-3afd9bb5cc71	BREAKING: ប្រធានាធិបតីហុងឌូរ៉ាសឆ្លងជំងឺ COVID-19 (Video inside)	ប្រធានាធិបតីហុងឌូរ៉ាសលោក ហ្ស័ន អូឡេនដូ ហឺណាន់ដែស ( Juan Orlando Hernandez) បានប្រកាសតាមកញ្ចក់ទូរទស្សន៍រដ្ឋដោយផ្ទាល់ នៅល្ងាចថ្ងៃអង្គារសប្តាហ៍នេះ (ពេលវេលានៅអាមេរិកកណ្តាល) ថា លោកបានឆ្លងជំងឺ COVID-19 ហើយ។ នេះបើតាមការចេញផ្សាយ ដោយទីភ្នាក់ងារព័ត៌មានចិនស៊ីនហួរ នារសៀលថ្ងៃសុក្រ ទី១៧ ខែមិថុនា ឆ្នាំ២០២០។ នៅក្នុងសេចក្តីថ្លែងការណ៍ដោយផ្ទាល់ទៅកាន់ប្រជាជាតិ ប្រធានាធិបតីហុងឌូរ៉ាសរូបនេះ ក៏បានបញ្ជាក់អំពីអការៈនៃជំងឺ COVID-19 របស់លោកផងដែរថា លោកមានរោគសញ្ញាស្រាកប៉ុណ្ណោះ និងកំពុងទទួលការព្យាបាលតាមក្បួនខ្នាតវេជ្ជសាស្ត្រ។ ជាធម្មតាអ្នកធ្លាប់ស្និទ្ធស្នាលជាមួយ ប្រធានាធិបតីវ័យ ៥១ឆ្នាំនេះទាំងអស់ ក្នុងរយៈពេល ១៤ថ្ងៃចុងក្រោយ នឹងតម្រូវឲ្យទៅធ្វើតេស្តរក COVID-19 រួចស្នាក់នៅដាច់ដោយឡែករយៈពេល ១៤ថ្ងៃ ដើម្បីតាមដានអការៈ។ គួរបញ្ជាក់ថា ប្រទេសហុងឌូរ៉ាសដែលមានប្រជាជនសរុបជិត ១០លាននាក់ ត្រូវបានចាត់ចូលទៅក្នុងតំបន់អាមេរិកភាគខាងជើង ឬកណ្តាល ។ គិតត្រឹមថ្ងៃអង្គារសប្តាហ៍នេះ ហុងឌូរ៉ាសមានករណីឆ្លង COVID-19 សរុប ៩,៦៥៦ករណី ក្នុងនោះស្លាប់ ៣៣០នាក់ និងជាសះស្បើយវិញ ១,០៧៥នាក់៕	2020-06-17T20:51:00+07:00	freshnewsasia.com	https://m.freshnewsasia.com/index.php/en/internationalnews/162627-2020-06-17-06-51-17.html
052774d1-d150-40a5-9e55-76cffc6e0aec	ពលរដ្ឋខ្មែរដែលមានលិខិតឆ្លងដែនបរទេស ត្រូវបានលើកលែងការធានារ៉ាប់រងសុខភាព និងការតម្កល់ប្រាក់៣០០០ដុល្លារ ក្នុងការធ្វើតេស្ត ការធ្វើចត្តាឡីស័ក និងពិនិត្យព្យាបាលជំងឺកូវីដ-១៩	ភ្នំពេញ៖ គណៈកម្មការអន្តរក្រសួងដើម្បីប្រយុទ្ធនឹងជំងឺកូវីដ-១៩ នៃព្រះរាជាណាចក្រកម្ពុជា បានប្រកាសលើកលែងការតម្រូវឱ្យមានការធានារ៉ាប់រងសុខភាព (Health Insurance) និងការតម្កល់ប្រាក់ចំនួន ៣០០០ដុល្លារ សម្រាប់សេវាផ្សេងៗក្នុងការធ្វើតេស្ត ការធ្វើចត្តាឡីស័ក និងពិនិត្យព្យាបាលជំងឺកូវីដ-១៩ ចំពោះអ្នកដំណើរជាពលរដ្ឋខ្មែរកាន់លិខិតឆ្លងដែនបរទេស ដែលមានទិដ្ឋាការពិសេស (Visa, K) ចូលមកកម្ពុជា។ សេចក្តីប្រកាសព័ត៌មាន របស់គណៈកម្មការអន្តរក្រសួងដើម្បីប្រយុទ្ធនឹងជំងឺកូវីដ-១៩ ស្តីពីវិធានការកែតម្រូវសម្រាប់សម្រួលដល់អ្នកដំណើរជាពលរដ្ឋខ្មែរ កាន់លិខិតឆ្លងដែនបរទេសចូលមកកម្ពុជា ការធ្វើចត្តាឡីស័កសម្រាប់មន្ត្រីការទូត និងមន្ត្រីអង្គការអន្តរជាតិ ដែលមានទិដ្ឋាការប្រភេទ A និង B នៅថ្ងៃទី១៧ខែមិថុនាឆ្នាំ២០២០។ សេចក្តីប្រកាស បានបញ្ជាក់ថា យោងតាមលិខិតលេខ ៤២១១ កបទ.សអ/ច្បក២ ចុះថ្ងៃទី១៥ខែមិថុនាឆ្នាំ២០២០ របស់ក្រសួងការបរទេសនិងសហប្រតិបត្តិការអន្តរជាតិ និងដោយមានការយល់ព្រមដ៏ខ្ពង់ខ្ពស់របស់សម្តេចអគ្គមហាសេនាបតីតេជោ ហ៊ុន សែន នាយករដ្ឋមន្ត្រីនៃព្រះរាជាណាចក្រកម្ពុជា ចុះថ្ងៃទី១៧ ខែមិថុនា ឆ្នាំ២០២០ សេចក្តីប្រកាសលេខ១០១ សខល ចុះថ្ងៃទី២០ ខែឧសភា ឆ្នាំ២០២០ របស់គណៈកម្មការអន្តរក្រសួងដើម្បីប្រយុទ្ធនឹងជំងឺកូវីដ១៩ អំពីការកែសម្រួលលើវិធានការការពារ ទប់ស្កាត់ និងការឆ្លើយតបការរីករាលដាលនៃជំងឺកូវីដ១៩ សម្រាប់អ្នកដំណើរទាំងអស់ ចូលមកកម្ពុជា រួមទាំងអ្នកការទូត ត្រូវបានកែសម្រួលដូចតទៅ ៖ ១)លើកលែងការតម្រូវឱ្យមានការធានារ៉ាប់រងសុខភាព (Health Insurance) និងការតម្កល់ប្រាក់ចំនួន ៣០០០ដុល្លារ សម្រាប់សេវាផ្សេងៗក្នុងការធ្វើតេស្ត ការធ្វើចត្តាឡីស័ក និងពិនិត្យព្យាបាលជំងឺកូវីដ-១៩ ចំពោះអ្នកដំណើរជាពលរដ្ឋខ្មែរកាន់លិខិតឆ្លងដែនបរទេស ដែលមានទិដ្ឋាការពិសេស (Visa, K) ចូលមកកម្ពុជា ប៉ុន្តែ តម្រូវឱ្យមានវិញ្ញាបនបត្របញ្ជាក់សុខភាព (Health Certificate for Cod-19 Free) ចេញដោយអាជ្ញាធរសុខាភិបាល ទទួលស្គាល់ដោយប្រទេសសាមី ដែលបញ្ជាក់ថា គ្មានវីរុសកូវីដ១៩ និងមានសុពលភាព៧២ម៉ោង ចាប់ពីពេលចេញដំណើរពីប្រទេសតាំងនៅ។ ២) ស្ថានបេសកកម្មបរទេស និងអង្គការអន្តរជាតិ នៅភ្នំពេញទាំងអស់ ដែលមានអ្នកការទូត និងមន្ត្រីអង្គការអន្តរជាតិ ចូលមកកម្ពុជា ត្រូវធានាអះអាងពីភាពអវិជ្ជមានជំងឺកូវីដ-១៩ របស់អ្នកការទូត និងមន្ត្រី អង្គការអន្តរជាតិទាំងនោះ និងការធានាធ្វើបានត្រឹមត្រូវនូវការដាក់ចត្តាឡីស័ក ក្នុងរយៈពេល១៤ថ្ងៃ ដោយខ្លួនឯង។ ៣)រាល់វិធានការផ្សេងទៀត ដែលមានចែងក្នុងសេចក្តីប្រកាសលេខ ១០១ សខល ចុះថ្ងៃទី២០ ខែឧសភា ឆ្នាំ២០២០ របស់គណៈកម្មការអន្តរក្រសួងដើម្បីប្រយុទ្ធនឹងជំងឺកូវីដ១៩ ស្ថិតនៅជាធរមានដដែល។ គណៈកម្មការអន្តរក្រសួងដើម្បីប្រយុទ្ធនឹងជំងឺកូវីដ-១៩ តាមរយៈក្រសួងសុខាភិបាល បានបន្តអំពាវនាវ ដល់ប្រជាពលរដ្ឋទាំងអស់ ត្រូវបន្តអនុវត្តវិធានការការពារខ្លួនជាចាំបាច់ ដើម្បីការពារការចម្លង វីរុសកូវីដ-១៩ ពីបុគ្គលម្នាក់ទៅបុគ្គលម្នាក់ និងកុំឱ្យមានរលកទីពីរនៃការចម្លងវីរុសកូវីដ-១៩៕	2020-06-17T19:32:49+07:00	cen.com.kh	https://cen.com.kh/archives/217335.html
81b578b3-42a7-4e4e-bc69-dcb1a9bedfcb	សម្តេចក្រឡាហោម ស ខេង៖ ៦ខែដើមឆ្នាំនេះ ទោះកម្ពុជាជួបកូវីដ១៩ ក៏ភាគីពាក់ព័ន្ធរួមគ្នាប្រយុទ្ធប្រឆាំងជំងឺនេះ ទទួលបានលទ្ធផលល្អប្រសើរ (Video inside)	សម្តេចក្រឡាហោម ស ខេង ឧបនាយករដ្ឋមន្ត្រី រដ្ឋមន្ត្រីក្រសួងមហាផ្ទៃ និងជាប្រធានគណៈកម្មាធិការជាតិសម្រាប់ការអភិវឌ្ឍតាមបែបប្រជាធិបតេយ្យនៅថ្នាក់ក្រោមជាតិ (គ.ជ.អ.ប) បានថ្លែងថា ក្នុងរយៈពេល៦ខែ ដើមឆ្នាំ២០២០នេះ ទោះបីកម្ពុជាជួបស្ថានភាពលំបាក នៃការរាតត្បាតរបស់ជំងឺកូវីដ១៩ក៏ដោយ ក៏ភាគីពាក់ព័ន្ធ រួមគ្នាអនុវត្តន៍កិច្ចការនានា ដើម្បីប្រយុទ្ធប្រឆាំងនឹងជំងឺនេះ ឲ្យទទួលបានលទ្ធផលល្អបំផុត។ សម្តេចក្រឡាហោម ស ខេង បានថ្លែងបែបនេះ នៅព្រឹកថ្ងៃទី១៧ ខែមិថុនា ឆ្នាំ២០២០ ក្នុងឱកាសសម្ដេចអញ្ជើញដឹកនាំកិច្ចប្រជុំលើកទី១៨ របស់ គ.ជ.អ.ប។ សម្តេចក្រឡាហោម ថ្លែងបញ្ជាក់យ៉ាងដូច្នេះថា៖ ។ បើតាមសម្តេចក្រឡាហោម ស ខេង, ការកោះប្រជុំលើកទី១៨ របស់ គ.ជ.អ.ប នេះ ក្នុងគោលបំណងពិនិត្យឡើងវិញនូវវឌ្ឍនភាព ជាពិសេសលើបញ្ហាប្រឈមនានា នៃកិច្ចដំណើរការកំណែទម្រង់វិមជ្ឈការ និងវិសហមជ្ឈការ ដែលតម្រូវឲ្យយើងទាំងអស់គ្នា ត្រូវបន្តដោះស្រាយជាមួយនឹងស្ថានភាព ដែលពិបាកនឹងព្យាករណ៍អំពីផលប៉ះពាល់ ជាអវិជ្ជមាននៃជំងឺកូវីដ១៩ ទៅលើសង្គម និងសេដ្ឋកិច្ចរបស់ប្រទេសយើង ក្នុងរយៈពេលប៉ុន្មានឆ្នាំខាងមុខនេះ។ ទី១៖ ការពិនិត្យ និងអនុម័តលើសេចក្ដីព្រាងកំណត់ហេតុកិច្ចប្រជុំលើកទី១៨ របស់ គ.ជ.អ.ប ទី២៖ ការពិនិត្យ ពិភាក្សាលើការរៀបចំឡើងវិញនូវអនុគណៈកម្មាធិការនានារបស់ គ.ជ.អ.ប ទី៣៖ ការពិនិត្យ ពិភាក្សាលើវឌ្ឍនភាព និងបញ្ហាប្រឈមរដ្ឋបាលក្រុង ស្រុក ខណ្ឌក្នុងក្របខណ្ឌនៃរចនាសម្ព័ន្ធថ្មីរបស់ខ្លួន ដូចជា៖ សេចក្ដីរាយការណ៍សង្ខេបអំពីវឌ្ឍនភាព និងបញ្ហាប្រឈមនានា, ពិភាក្សាដើម្បីដោះស្រាយប្រឈមនានា ជាពិសេសបញ្ហាប្រឈមពាក់ព័ន្ធនឹងផ្ទេរថវិកាទៅឲ្យរដ្ឋបាលក្រុង ស្រុក ខណ្ឌ ទី៤៖ បញ្ហាផ្សេងៗ។ សូមបញ្ជាក់ថា គិតត្រឹមថ្ងៃទី១៧ ខែមិថុនា ឆ្នាំ២០២០នេះ ក្រសួងសុខាភិបាល ប្រកាសថា កម្ពុជាមានអ្នកឆ្លងកូវីដ១៩ ចំនួន១២៨នាក់ ខណៈអ្នកព្យាបាលជាសះស្បើយ មានចំនួនរហូតទៅដល់ ១២៦នាក់ឯណោះ ហើយអ្នកជំងឺទាំងអស់ សុទ្ធតែជាករណីនាំចូលពីក្រៅប្រទេស៕	2020-06-17T19:07:00+07:00	freshnewsasia.com	https://m.freshnewsasia.com/index.php/en/localnews/162612-2020-06-17-05-07-55.html
26f236fa-0785-4c6a-900f-afaf1878a77f	អគ្គរដ្ឋអាជ្ញាអាមេរិកប្រចាំរដ្ឋ Illinois ឆ្លងជំងឺ COVID-19 (Video inside)	អគ្គរដ្ឋអាជ្ញាអាមេរិកប្រចាំនៅរដ្ឋ អ៉ីលីណយស៍ (Illinois) លោក ក្វាម រ៉ាអ៊ូល (Kwame Raoul) បានប្រកាសនៅថ្ងៃអង្គារសប្តាហ៍នេះ (ពេលវេលានៅអាមេរិក) ថា លោកបានទទួលការធ្វើតេស្ត និងចេញលទ្ធផលវិជ្ជមានចំពោះជំងឺ COVID-19 ហើយ។ នេះបើតាមការចេញផ្សាយដោយ ទីភ្នាក់ងារព័ត៌មានចិនស៊ីនហួរ នាព្រឹកថ្ងៃពុធ ទី១៧ ខែមិថុនា ឆ្នាំ២០២០។ លោក Raoul បានលើកឡើងថា លោកបានកើតមានមានអារម្មណ៍ មិនស្រួលក្នុងខ្លួនកាលពីចុងសប្តាហ៍មុន ទើបលោកបានទទួលការធ្វើតេស្តនៅថ្ងៃចន្ទ ហើយក៏ចេញលទ្ធផលវិជ្ជមានតែម្តង។ បច្ចុប្បន្នអគ្គរដ្ឋអាជ្ញារូបនេះ កំពុងតែស្ថិតនៅក្នុងដំណាក់កាលព្យាបាល ដោយលោកមានចេញអការៈជំងឺ COVID-19 ក្នុងកម្រិតដំបូងៗរួចទៅហើយ។ បច្ចុប្បន្នអ្នកដែលធ្លាប់បានធ្វើទំនាក់ទំនងជិតស្និទ្ធ ជាមួយលោក Raoul ទាំងអស់នារយៈពេល ១៤ថ្ងៃចុងក្រោយ ត្រូវបានណែនាំឲ្យទៅធ្វើតេស្តជាបន្ទាន់។ គួរបញ្ជាក់ថា គិតត្រឹមថ្ងៃអង្គារសប្តាហ៍នេះ រដ្ឋអ៉ីលីណយស៍មានករណីឆ្លងជំងឺ COVID-19 សរុប ១៣៣,៦៣៩ករណី ក្នុងនោះស្លាប់សរុប ៦,៣៩៨នាក់។ បើគិតជារួមនៅទូទាំងសហរដ្ឋអាមេរិកវិញ ករណីឆ្លងជំងឺ COVID-19 បានកើនឡើងដល់ ២,២០៨,៤០០ករណី ក្នុងនោះស្លាប់ ១១៩,១៣២នាក់ និងជាសះស្បើយឡើងវិញ ៩០៣,០៤១នាក់គិតត្រឹមពេលដូចគ្នា៕	2020-06-17T16:19:00+07:00	freshnewsasia.com	https://m.freshnewsasia.com/index.php/en/internationalnews/162592-2020-06-17-02-19-30.html
7f356662-9bfc-48b2-86c7-a546e485c771	TOP NEWS: ក្រសួងសុខាភិបាលប្រកាសថា អ្នកជំងឺកូវីដ១៩ម្នាក់ទៀត បានជាសះស្បើយ និងមិនមានករណីជំងឺកូវីដថ្មីទេ (Video inside)	ក្រសួងសុខាភិបាលបានចេញសចក្តីប្រកាសនៅថ្ងៃនេះ អ្នកជំងឺកូវីដ១៩ម្នាក់ទៀត បានជាសះស្បើយ និងមិនមានករណីជំងឺកូវីដថ្មីទេ ខណៈអ្នកជាសះស្បើយសរុបទាំងអស់កើនដល់១២៦នាក់ ចំណែកអ្នកជំងឺកូវីដ១៩ដែលកំពុងសម្រាកព្យាបាលនៅសល់ចំនួន២នាក់។ គិតត្រឹមម៉ោង៧ព្រឹក ថ្ងៃទី១៧ ខែមិថុនា ឆ្នាំ២០២០។ អ្នកជំងឺកូវីដ១៩ ដែលជាសះស្បើយនៅពេលនេះ គឺជាបុរសជនជាតិខ្មែរ អាយុ២៦ឆ្នាំ មានទីលំនៅឃុំកំពង់ត្រាច ស្រុកកំពង់ត្រាច ខេត្តកំពត ជាអ្នកដំណើរដែលបានវិលត្រឡប់មកពីប្រទេសហ្វីលីពីន បានព្យាបាលជាសះស្បើយដោយទទួលបានលទ្ធផលតេស្តអវិជ្ជមានវីរុសចំនួន២ដង និងត្រូវបានអនុញ្ញាតឲ្យចាកចេញពីមន្ទីរពេទ្យមិត្តភាពខ្មែរ-សូវៀត៕	2020-06-17T15:54:00+07:00	freshnewsasia.com	https://m.freshnewsasia.com/index.php/en/localnews/162591-2020-06-17-01-54-28.html
a5ebfb16-eb46-439c-abc4-1898a66e7296	ទីបំផុតក្រុមជំនាញអង់គ្លេសណែនាំថ្នាំមួយប្រភេទ ដែលអាចសង្គ្រោះជីវិតអ្នកជំងឺ COVID-19 នៅដំណាក់កាលចុងក្រោយ (Video inside)	ក្រុមជំនាញអង់គ្លេសបានប្រកាសនាដើមសប្តាហ៍នេះថា ថ្នាំដ៏ថោក និងទទួលបានការអនុញ្ញាតដ៏ទូលំទូលាយមួយប្រភេទ អាចសង្គ្រោះជីវិតអ្នកជំងឺ COVID-19 បាននៅក្នុងដំណាក់កាលចុងក្រោយ គឺនៅពេលអ្នកជំងឺកំពុងស្ថិតក្នុង ការបំពាក់ប្រព័ន្ធជំនួយការដកដង្ហើមទៅហើយនោះ។ នេះបើតាមការចេញផ្សាយ ដោយសារព័ត៌មាន BBC នាព្រឹកថ្ងៃពុធ ទី១៧ ខែមិថុនា ឆ្នាំ២០២០។ ថ្នាំដែលត្រូវបានពិសោធន៍ឃើញប្រសិទ្ធភាពខ្ពស់នេះមានឈ្មោះថា ឌិចហ្សាម៉េថាសុន (dexamethasone) ជាប្រភេទថ្នាំដែលអាចព្យាបាលជំងឺច្រើនមុខ ក្នុងនោះដូចជាការឈឺសន្លាក់, ជំងឺស្បែកមួយចំនួន, ជំងឺសួតរុំារ៉ៃ, ឈឺភ្នែក, រមួលក្រពើ និងរកសញ្ញានៃជំងឺរបេងមួយចំនួនថែមទៀត។ ក្រុមអ្នកជំនាញនៃចក្រភពអង់គ្លេសបានចាត់ទុកថា ការពិសោធន៍ថ្នាំ dexamethasone គឺជាជោគជ័យធំមួយសម្រាប់អង់គ្លេស ក្នុងការកាត់បន្ថយអត្រាស្លាប់ដោយសារជំងឺ COVID-19 នៅក្នុងប្រទេសដែលឈរនៅលំដាប់លេខ ៣ លើលោក ដែលមានអ្នកស្លាប់ច្រើនបំផុត ដោយសារតែវីរុសកូរ៉ូណាថ្មីនេះ។ សាស្ត្រាចារ្យ គ្រីស វីតធី (Chris Whitty) ប្រធានការិយាល័យវេជ្ជសាស្ត្រ នៃចក្រភពអង់គ្លេសបានលើកឡើងថា ថ្នាំ dexamethasone ពិតជាអាចសង្គ្រោះជីវិតជាច្រើន នៅទូទាំងសកលលោក។ បើតាមក្រុមជំនាញ ការប្រើប្រាស់ថ្នាំប្រភេទនេះអាចកាត់បន្ថយអត្រាស្លាប់ រហូតដល់ទី ១ភាគ៣ សម្រាប់អ្នកដែលកំពុងបំពាក់ប្រព័ន្ធជំនួយការដកដង្ហើម ហើយសម្រាប់អ្នកដែលបំពាក់អុកស៊ីសែនវិញ គឺអាចជួយបាន ១ភាគ៥។ គិតចាប់តាំងពីប្រើប្រាស់ថ្នាំប្រភេទនេះមក អ្នកជំងឺ COVID-19 សរុបជាង ៥,០០០នាក់នៅអង់គ្លេសបានរួចផុតពីក្តីស្លាប់។ បច្ចុប្បន្ន dexamethasone ក៏កំពុងស្ថិតក្នុងការធ្វើតេស្ត ទ្រង់ទ្រាយធំផងដែរថា វាអាចមានសមត្ថភាពទប់ទល់វីរុសកូរ៉ូណាដែរឬទេ៕	2020-06-17T15:52:00+07:00	freshnewsasia.com	https://m.freshnewsasia.com/index.php/en/internationalnews/162590-2020-06-17-01-52-50.html
2c24f88e-5dc1-415c-b59a-91f54b167550	ប្រហែសមិនបាន ! ជនជាតិវៀតណាមមួយក្រុម នាំគ្នាលួចឆ្លងដែនខុសច្បាប់ចូលមកកាប់ព្រៃឈើក្នុងទឹកដីខេត្តកោះកុង	ជនសង្ស័យចំនួន១០នាក់ ក្នុងនោះមានជនជាតិវៀតណាម៩នាក់ រួមទាំងជនជាតិខ្មែរម្នាក់ ដែលបានលួចឆ្លងដែនចូលមករុករានកាប់ឈើខុស ច្បាប់លើទឹកដីកម្ពុជា ត្រូវបានសមត្ថកិច្ចនគរបាលចម្រុះបានឃាត់ខ្លួន កាលពីថ្ងៃទី ១៤ ខែមិថុនា ឆ្នាំ២០២០ នៅចំណុចកោះស្មាច់ ឃុំកោះស្តេច ស្រុកគិរីសាគរ ខេត្តកោះកុង។ មន្រ្តីនគរបាលស្រុកគិរីសាគរបានឲ្យដឹងថា បន្ទាប់ពីទទួលបានសេចក្តីរាយការណ៍ពីប្រជាពលរដ្ឋមកថា មានជនជាតិវៀតណាម ចូលមករុករានកាប់ឈើខុសច្បាប់ នៅកោះស្មាច់ នោះអាជ្ញាធរមូលដ្ឋានបានបង្កើតក្រុមការងារចម្រុះ ដោយមានលោកឧត្តមសេនីយទោ ឯក សំអាត លោកមេឃុំកោះស្តេច និងកម្លាំងអធិការដ្ឋាននគរបាលស្រុកបានចេញប្រតិបត្តិការដោយមធ្យោបាយអូប័រដើម្បីបង្រ្កាបសកម្មភាពខុសច្បាប់ខាងលើឲ្យបានទាន់ពេលវេលា។ សមត្ថកិច្ចបញ្ជាក់ទៀតថា ជនសង្ស័យដែលត្រូវឃាត់ខ្លួនមានចំនួន១០នាក់ ដោយមានជនជាតិវៀតណាម៩នាក់ និងជនជាតិខ្មែរម្នាក់។ ចំណែកសម្ភារៈរឹបអូសបានរួមមានទូកកន្ទុយវែង ម៉ាស៊ីន២គ្រឿង រួមទាំងសម្ភារៈមួយចំនួនទៀតទុកជាភស្តុតាង។ ក្រោយធ្វើការឃាត់ខ្លួនសមត្ថកិច្ចបានបញ្ជូនជនសង្ស័យទាំង១០នាក់ មកអធិការដ្ឋាននគរបាលស្រុកដើម្បីសាកសួរនិង បញ្ជូនទៅសាលាដំបូងខេត្ត ដើម្បីចាត់ការតាមនិតិវិធីច្បាប់ ៕	2020-06-17T13:52:32+07:00	kbnnews.com	https://kbn.news/archives/167509
21b93ad8-10aa-4d6f-b4db-3ecce28af8ff	សម្ដេចក្រឡាហោម ស ខេង ៖ រយៈពេល៦ខែ ដើមឆ្នាំ២០២០ ភាគីពាក់ព័ន្ធ រួមគ្នាប្រយុទ្ធប្រឆាំងជំងឺ កូវីដ-១៩ នេះ ទទួលជោគជ័យ	ភ្នំពេញ៖ សម្ដេចក្រឡាហោម ស ខេង ឧបនាយករដ្ឋមន្ដ្រី រដ្ឋមន្ដ្រីក្រសួងមហាផ្ទៃ និងជាប្រធានគណៈកម្មាធការជាតិ សម្រាប់ការអភិវឌ្ឍតាមបែបប្រជាធិតេយ្យ នៅថ្នាក់ក្រោមជាតិ (គ.ជ.អ.ប) មានប្រសាសន៍ថា ក្នុងរយៈពេល៦ខែ ដើមឆ្នាំ២០២០នេះ ទោះបីកម្ពុជា ជួបស្ថានភាពការរីក រាលដាលនៃជំងឺ កូវីដ-១៩ ក៏ដោយ ក៏ភាគីពាក់ព័ន្ធ រួមគ្នាអនុវត្តកិច្ចការនានា ដើម្បីប្រយុទ្ធ ប្រឆាំងជំងឺ កូវីដ-១៩ ដោយទទួលបានជោគជ័យ ផងដែរ។ សម្ដេចក្រឡាហោម បានមានប្រសាសន៍បែបនេះ ក្នុងកិច្ចប្រជុំលើកទី១៨ របស់ គណៈកម្មាធិ ការជាតិ សម្រាប់ការអភិវឌ្ឍតាមបែបប្រជាធិតេយ្យ នៅថ្នាក់ក្រោមជាតិ គ.ជ.អ.ប នាព្រឹកថ្ងៃ ពុធ ខែមិថុនា ឆ្នាំ២០២០ នៅទីស្ដីការ ក្រសួងមហាផ្ទៃ។ សម្ដេចក្រឡាហោម ស ខេង មានប្រសាសន៍ថា “ក្នុងរយៈពេល៦ខែ ដើមឆ្នាំ២០២០នេះ ទោះបីស្ថិតក្នុងស្ថានភាព ដ៏លំបាកដោយសារការឆ្លង ការរីករាលដាលនៃជំងឺកូវីដ-១៩ ក៏ដោយ ក៏យើងបានរួមសហការគ្នារៀបចំ និងអនុវត្តកិច្ចការជាអាទិភាព នឹងចាំបាច់នានា ដែលធ្វើឲ្យយើងទទួលបានលទ្ធផល ប្រកបដោយជោគជ័យ ក្នុងការប្រយុទ្ធប្រឆាំងជំងឺ ដ៏កាចសាហាវនេះ ព្រមទាំងបានរក្សានិរន្តរភាព នៅការបំពេញការងារតាមវិស័យជំនាញរបស់ខ្លួន និងប្រកាន់ភ្ជាប់ការងារនានារបស់ខ្លួន”៕	2020-06-17T12:46:46+07:00	cen.com.kh	https://cen.com.kh/archives/217222.html
af5c19eb-da90-4cfc-9c8b-a897f86c61fb	ឆេះ២តូបរបស់អាជីវករខ្មែរ ក្នុងផ្សាររ៉ុងក្លឿ ខណៈថៃបិទច្រកទប់ស្កាត់ជំងឺកូវីដ១៩	ខេត្តបន្ទាយមានជ័យ ៖ អគ្គិភ័យបានលេបត្របាក់តូបលក់របស់អាជីវករខ្មែរ ក្នុងផ្សាររុងក្លឿចំនួន២តូប ទាំងស្រុង បើគិតជាទឹកប្រាក់សរុប១០ម៉ឺនដុល្លារឯណោះ ស្របពេលប្រទេសថៃបិទច្រកព្រំដែនកម្ពុជា-ថៃ ដើម្បីទប់ស្កាត់ជំងឺកូវីដ១៩ ។ មន្ត្រីនគរបាលច្រកទ្វារអន្តរជាតិប៉ោយប៉ែត បានប្រាប់ឲ្យដឹងនៅថ្ងៃទី១៦ មិថុនា នេះថា អគ្គិភ័យបានឆាបឆេះតូបអាជីវករខ្មែរ នៅផ្សាររ៉ុងក្លឿ ក្នុងប្រទេសថៃ បានកើតឡើងកាលពីថ្ងៃទី១៣ ខែមិថុនា ឆ្នាំ២០២០ ។ បើយោងតាមរបាយការណ៍ខាងភាគីថៃ បានអោយដឹងថា រថយន្តពន្លត់អគ្គិភ័យរបស់អាជ្ញាធរខេត្តស្រះកែវប្រទេសថៃ បានជួយអន្តរាគមន៍បាញ់ពន្លត់ មិនអោយរាលដាលដល់តូបដទៃ ។ ហើយចំពោះមូលហេតុដែលបណ្តាលឲ្យឆេះអស់២តូបនេះ គឺមកពីឆ្លងចរន្តអគ្គិសនី ទុស្សេខ្សែភ្លើងក្លាយជាអគ្គិភ័យឆាបឆេះតែម្តង ។ របាយការណ៍ដដែលពីភាគីថៃ អគ្គិភ័យខាងលើ បង្កឱ្យខូចខាតទ្រព្យសម្បត្តិរបស់អាជីករខ្មែររងគ្រោះ ទី១.ស្ត្រីឈ្មោះ ហេង ស្រីលីន អាយុ២៥ឆ្នាំ មុខរបបលក់ខោអាវ ដែលរស់នៅភូមិក្បាលស្ពាន២ សង្កាត់-ក្រុងប៉ោយប៉ែត ហើយតូបដែលឆេះមានទំហំ៤គុណ៤ម៉ែត្រ បណ្តាលឱ្យខូចខាតអស់ទាំងស្រុងដែលសរុបថវិកា២០.០០០ដុល្លារ និងទី២-ស្ត្រីឈ្មោះ អៀង ដាណែត អាយុ៣៨ឆ្នាំ មុខរបបលក់ដូរខោអាវ រស់នៅភូមិមិត្តភាព សង្កាត់-ក្រុងប៉ោយប៉ែត ហើយតូបឆេះមានទំហំ៤គុណ៤ម៉ែត្រ បណ្តាលឱ្យឆេះខូចខាតអស់ទាំងស្រុង សរុបថវិការ៨០.០០០ដុល្លារ ។ ប៉ុន្តែវាពុំបង្កឱ្យមានអ្នករងរបួស ឬបាត់បង់អាយុជីវិតនរណាម្នាក់ឡើយ ។ ជាការកត់សម្គាល់ អគ្គីភ័យដែលឆាបឆេះតូបអាជីវករខ្មែរ ដែលលក់នៅផ្សាររ៉ុងក្លឿ ប្រទេសថៃ ខាងលើនេះ គឺស្របពេលដែលភាគីថៃ បិទច្រកព្រំដែនកម្ពុជា-ថៃ ដើម្បីទប់ស្កាត់កូវីដ១៩ ហើយផ្សារក៏ត្រូវបានបិទ មិនឲ្យចូលលក់ដូរនោះដែរ ។ ហើយអគ្គិភ័យដែលបានឆាបឆេះតូបអាជីវករខ្មែរ នៅផ្សាររុងក្លឿទឹកដីថៃនេះ គឺធ្លាប់កើតមានច្រើនលើកច្រើនសារ រាប់ភ្លេចទៅហើយ ៕	2020-06-17T12:05:57+07:00	kbnnews.com	https://kbn.news/archives/167516
7938060d-f8b3-4878-93c6-40f155fc1ed3	គ្រូពេទ្យខ្មែរមិនអន់ឡើយ ! ថ្ងៃនេះ អ្នកជំងឺកូវីដ បានជាសះស្បើយម្នាក់ទៀតហើយ	រហូតដល់ម៉ោង ៩ព្រឹក ថ្ងៃទី ១៧ មិថុនា ២០២០ ក្រសួងសុខាភិបាល ពុំរកឃើញករណីជំងឺកូវីដ-១៩ថ្មីទេ ដូច្នេះចំនួនសរុបកូវីដ-១៩ ១២៨នាក់ដដែល ចំនួនជាសះស្បើយសរុបចំនួន១២៦នាក់ ចំនួនសម្រាកនៅពេទ្យសល់២នាក់ និងស្លាប់គ្មាន ។ សូមបញ្ជាក់ថា ជំងឺកូវីដ-១៩ នៅតែបន្តគម្រាមកំហែងមនុស្សជាប់ជានិច្ច សូមបងប្អូនបន្តប្រយ័ត្នជាប់ជានិច្ច ដោយអនុវត្តអនាម័យ នៅឃ្លាតឆ្ងាយពីគ្នា មិនចេញក្រៅផ្ទះ បើមិនចាំបាច់ ព្រោះប្រទេសជិតខាងយើង និងពិភពលោកកំពុងបន្តរាតត្បាតជំងឺកូវីដ១៩ ដ៏ខ្លាំងក្លានៅឡើយ ។ យើងត្រូវបន្តអនុវត្តគម្លាតសង្គមបន្តទៀត ដូចជាពន្យារការរៀបអាពាហ៍ពិពាហ៍ ពិធីជប់លៀង ការចាក់ធុងបាសរាំ ។ ល។ យលើងងត្រូវបន្តគម្លាតបុគ្គលបន្តទៀត ដូចជាអង្គុយគម្លាតពីគ្នា ឈររងចាំគម្លាតពីគ្នា ឈរជជែកគ្នាគម្លាតពីគ្នា ។ ល។ យើងត្រូវបន្តពាក់ម៉ាស់នៅពេលចាំបាច់ និងឧស្សាហ៍លាងដៃជាមួយសាប៊ូ អាល់កុល ឬជែល ៕ អត្ថបទដោយ៖ សុភាព	2020-06-17T10:41:20+07:00	kbnnews.com	https://kbn.news/archives/167478
4187dab3-f60b-4d6d-b8ef-27cc645453e4	នៅថ្ងៃនេះ អ្នកជំងឺកូវីដ១៩ម្នាក់ទៀត បានជាសះស្បើយ និងមិនមានករណីជំងឺកូវីដថ្មីទេ	ភ្នំពេញ៖ ក្រសួងសុខាភិបាល បានប្រកាសថា កម្ពុជាបានព្យាបាល អ្នកជំងឺកូវីដ-១៩ ម្នាក់ទៀតឲ្យជាសះស្បើយ និងមិនមានករណីឆ្លងថ្មីទេ នៅថ្ងៃទី១៦ ខែមិថុនា។ គិតត្រឹមថ្ងៃទី១៧ ខែមិថុនានេះ មានអ្នកឆ្លងកូវីដ-១៩សរុប១២៨នាក់ ក្នុងនោះជាសះស្បើយ១២៦នាក់ និងកំពុងសម្រាកព្យាបាល២នាក់ និងមិនមានករណីស្លាប់ទេ។ អ្នកជំងឺកូវីដ១៩ ដែលជាសះស្បើយនៅពេលនេះ គឺជាបុរសជនជាតិខ្មែរ អាយុ២៦ឆ្នាំ មានទីលំនៅឃុំកំពង់ត្រាច ស្រុកកំពង់ត្រាច ខេត្តកំពត ជាអ្នកដំណើរដែលបានវិលត្រឡប់មកពីប្រទេសហ្វីលីពីន បានព្យាបាលជាសះស្បើយ ដោយទទួលបានលទ្ធផលតេស្តអវិជ្ជមានវីរុសចំនួន២ដង និងត្រូវបានអនុញ្ញាតឲ្យចាកចេញពីមន្ទីរពេទ្យមិត្តភាពខ្មែរ-សូវៀត៕	2020-06-17T09:55:11+07:00	cen.com.kh	https://cen.com.kh/archives/217136.html
d7b7cbb2-2f76-40a6-acc4-0be915e25e55	ចក្រភពអង់គ្លេសប្រកាសជោគជ័យដ៏សំខាន់មួយនៃការព្យាបាលជំងឺកូវីដ១៩	ក្រុមអ្នកវិទ្យាសាស្រ្តចក្រភពអង់គ្លេសបានប្រកាសពីជោគជ័យដ៏សំខាន់មួយនៃការព្យាបាលមេរោគកូរ៉ូណាដោយនិយាយថា ប្រភេទថ្នាំ Steroid មានតម្លៃថោក ដែលមានរួចហើយ និងមានគ្រប់គ្រាន់ អាចរារាំងការស្លាប់ពីជំងឺកូវីដ១៩។ ក្រុមអ្នកវិទ្យាសាស្រ្តមកពីសាកលវិទ្យាល័យ Oxford នៃចក្រភពអង់គ្លេសនិយាយថា ក្នុងការសាកល្បងថ្នាំ Dexamethasone បានកាត់បន្ថយអត្រាការស្លាប់ចំនួន៣៥ភាគរយសម្រាប់អ្នកជំងឺដែលប្រើប្រដាប់ជួយដកដង្ហើម និងចំនួន២០ភាគរយសម្រាប់អ្នកជំងឺមិនសូវធ្ងន់ដែលត្រូវការខ្យល់អុកស៊ីសែន។ លោក Peter Horby ជាអ្នកដឹកនាំការស្រាវជ្រាវនោះ បានប្រាប់សន្និសីទកាសែតថា «អ្វីដែលយើង បានឃើញគឺការចាប់អារម្មណ៍ដ៏ពិតប្រកដមួយ»។ នាយករដ្ឋមន្រ្តីអង់គ្លេសលោក Boris Johnson ដែលឈរនៅក្បែលោក បានសរសើរការសាកល្បងនោះថាជាការបំបែកភាពទាល់ច្រកដ៏ធំបំផុតមួយនៅក្នុងការព្យាបាលជំងឺកូវីដ១៩។ លោក Horby បាននិយាយថា «ខ្ញុំមានមោទនភាពចំពោះក្រុមអ្នកវិទ្យាសាស្រ្តចក្រភពអង់គ្លេស ដែលមានការទំនុកបម្រុងថវិកាពីរដ្ឋាភិបាលអង់គ្លេស ដែលបានដឹកនាំការសាកល្បងឱសថនេះមុនគេនៅទីកន្លែងក្នុងពិភពលោកដើម្បីស្វែងរកការព្យាបាលមេរោគកូរ៉ូណាបង្ហាញពីការកាត់បន្ថយនៃការស្លាប់»។ លោកនាយករដ្ឋមន្រ្តី Johnson បាននិយាយបន្ថែមទៀតថា «យើងត្រូវចាត់វិធានការធ្វើឲ្យប្រាកដថា យើងមានការផ្គត់ផ្គង់គ្រប់គ្រាន់ ទោះបីក្នុងពេលផ្ទុះឡើងខ្លាំងលើកទី២ក៏ដោយ»។ លោក Chris Whitty ប្រធានការិយាល័យសុខាភិបាលអង់គ្លេស និយាយថា វាជាការសាកល្បងដ៏សំខាន់បំផុតសម្រាប់ការព្យាបាលជំងឺកូវីដ១៩រហូតមកទល់ពេលនេះ។ អ្នកវិទ្យាសាស្រ្តទូទាំងពិភពលោកបានកំពុងព្យាយាមស្វែងរកការព្យាបាលជំងឺកូវីដ១៩ ដែលបានធ្វើឲ្យមនុស្សជាង៨លាននាក់ធ្លាក់ខ្លួនឈឺនិងបានសម្លាប់មនុស្សជាង៤សែន៣ម៉ឺននាក់៕	2020-06-17T07:00:00+07:00	khmer.voanews.com	https://khmer.voanews.com/a/british-announce-major-breakthrough-in-covid-19-treatment/5466184.html
c08ca4de-8d30-44b1-98ff-b895647da683	ចិនដាក់ការរឹតត្បិតមេរោគកូរ៉ូណា ដើម្បីត្រួតត្រាការផ្ទុះឡើងថ្មី	ក្រុងប៉េកាំងបានដាក់ការរឹតត្បិតមេរោគកូរ៉ូណាថ្មីនៅថ្ងៃពុធនេះ ដើម្បីព្យាយាមត្រួតត្រាការផ្ទុះឡើងថ្មី ខណៈដែលប្រទេសប្រេស៊ីលបានរាយការណ៍ពីចំនួនកើនឡើងនូវករណីថ្មី ហើយចំនួនមនុស្សស្លាប់នៅក្នុងសហរដ្ឋអាមេរិកមានលើសចំនួនស្លាប់ដែលអាមេរិកមានក្នុងសង្គ្រាមលោកលើកទី១។ ក្នុងចំណោមវិធានការដែលត្រូវបានអនុវត្តក្នុងទីក្រុងប៉េកាំងគឺ លុបចោលជើងហោះហើរក្នុងស្រុករាប់សិប តម្រូវអនុវត្តគម្លាតពីគ្នាកាន់តែតឹងតែងឡើង និងពិនិត្យសីតុណ្ហភាពក្នុងខ្លួននិងចុះឈ្មោះមនុស្សដែលចូលក្នុងតំបន់ដែលមនុស្សរស់នៅ។ មានការឆ្លងយ៉ាងហោចណាស់ក៏១៣៧ករណីដែរក្នុងក្រុងប៉េកាំងចាប់តាំងពីចុងសប្តាហ៍មុនមកជាប់ទាក់ទិននឹងមជ្ឈមណ្ឌលលក់ម្ហូបអាហារបោះដុំ។ មន្រ្តីសុខាភិបាលប្រស៊ីលបានរាយការណ៍កាលពីថ្ងៃអង្គារថា មានចំនួន៣ម៉ឺន៤ពាន់៩រយ១៨ករណីថ្មីក្នុងរយៈពេល២៤ម៉ោង។ ប្រេស៊ីលឥឡូវនេះ មានចំនួនសរុបទាំងអស់ជាង៩សែនករណី ដោយស្ថិតនៅពីក្រោយសហរដ្ឋអាមេរិក។ លោក Jair Bolsonaro ប្រធានាធិបតីនៃប្រទេសប្រេស៊ីល បានច្រានចោលការអនុវត្តវិធានការតឹងរ៉ឹង ខណៈដែលជំរុញឲ្យបើកពាណិជ្ជកម្មឡើងវិញ។ លោក Walter Braga Netto នាយខុទ្ទកាល័យរបស់លោក បាននិយាយកាលពីថ្ងៃអង្គារថា «មានវិបត្តិ យើងមានសមានចិត្តជាមួយក្រុមគ្រួសារដែលបានបាត់បង់អ្នកជាទីស្រឡាញ់»។ លោក Carissa Etienne នាយករបស់អង្គការសុខភាព Pan American បាននិយាយនៅសន្និសីទកាសែតកាលពីថ្ងៃអង្គារថា «ប្រេស៊ីលមាន២៣ភាគរយនៃករណីឆ្លងទាំងអស់និង២១ភាគរយនៃចំនួនមនុស្សស្លាប់ទាំងអស់ក្នុងតំបន់ ហើយយើងមិនបានឃើញជំងឺឆ្លងនេះធ្លាក់ចុះទេ។ ករណីមេរោគកូរ៉ូណាស្ទើរគ្រប់ប្រទេសទាំងអស់ក្នុងតំបន់អាមេរិកឡាទីន និងករណីតិចតួចក្នុងតំបន់ការ៉ាអ៊ីប កំពុងកើនឡើង»។ សាកលវិទ្យាល័យ Johns Hopkins របស់សហរដ្ឋអាមេរិក ប្រាប់ឲ្យដឹងថា សហរដ្ឋអាមេរិកមានជាង ២លាន១សែនករណីនិងមនុស្សស្លាប់ប្រហែល១សែន១ម៉ឺន៧ពាន់នាក់។	2020-06-17T07:00:00+07:00	khmer.voanews.com	https://khmer.voanews.com/a/china-imposes-new-coronavirus-restrictions-to-control-new-outbreak-/5466169.html
09cc24ce-aaa9-4bef-8c46-0501f268eb45	ក្រុងប៉េកាំងពង្រីកតំបន់ដាក់មនុស្សឲ្យនៅដាច់ពីគ្នាពេលមានករណីមេរោគកូរ៉ូណាថ្មី	អាជ្ញាធរក្នុងក្រុងប៉េកាំងបានដាក់វិធានការឲ្យនៅដាច់ពីគេយ៉ាងតិចណាស់ក្នុងសង្កាត់ចំនួន២១ដែរ ដើម្បីរារាំងការបន្តរាលដាលនៃមេរោគកូរ៉ូណាដែលឥឡូវនេះ បានធ្វើឲ្យមនុស្ស១០៦នាក់ធ្លាក់ខ្លួនឈឺនៅក្នុងរដ្ឋធានីនៃប្រទេសចិន។ ករណីទាំងអស់បានកើនឡើងកាលពីថ្ងៃចន្ទ បន្ទាប់ពីការឆ្លងថ្មីដែលបានបញ្ជាក់ជាផ្លូវការមានចំនួន២៧ករណី។ ការផ្ទុះឡើងនៅក្នុងទីក្រុងប៉េកាំង ដែលត្រូវបានរាយការណ៍លើកទី១កាលពីថ្ងៃព្រហស្បតិ៍មុន មានជាប់ទាក់ទិននៅផ្សារលក់គ្រឿងសមុទ្រ Xinfadi ក្នុងសង្កាត់ភាគនិរតីនៃរដ្ឋធានីប៉េកាំង។ ពួកអ្នកស្រុកប្រហែល៩ម៉ឺននាក់ ដែលកំពុងរស់នៅក្នុងសង្កាត់ដែលបិទជិត បានត្រូវគេបញ្ជាឲ្យស្ថិតនៅក្នុងផ្ទះ ហើយធ្វើតេស្តរកមេរោគកូរ៉ូណាជាប្រចាំ។ ពួកអាជ្ញាធរក្រុងប៉េកាំងក៏បានហាមឃាត់ពួកអ្នកស្រុកនៅក្នុងសង្កាត់ដែលមានគ្រោះថ្នាក់ខ្លាំងកុំឲ្យចាកចេញពីទីក្រុង ហើយបានដាក់ការហាមឃាត់ស្រដៀងគ្នានេះដែរលើសេវាកម្មរថយន្តតាក់ស៊ី។ ថ្វីបើមានការខំប្រឹងប្រែងរបស់ពួកអាជ្ញាធរក្រុងប៉េកាំងក៏ដោយ ករណីជំងឺកូវីដ១៩មួយចំនួនបានត្រូវគេរាយការណ៍នៅខាងក្រៅរដ្ឋធានី។ មនុស្សយ៉ាងហោចណាស់ក៏ម្នាក់ដែរបានធ្វើតេស្តមានមេរោគវិជ្ជមាននៅក្នុងខេត្ត Sichuan បន្ទាប់ពីធ្វើដំណើរតាមយន្តហោះចេញពីទីក្រុងប៉េកាំង ខណៈដែលខេត្ត Hebei នៅក្បែរនោះ បានរាយការណ៍ថា មាន៤ករណីថ្មី ហើយ៣ករណីនៃករណីទាំង៤នោះ ត្រូវបានគេជឿថា មានជាប់ទាក់ទិននឹងការផ្ទុះនៅរដ្ឋធានីប៉េកាំង។ ទីក្រុងជាច្រើនទៀតតម្រូវឲ្យពួកអ្នកធ្វើដំណើរមកពីទីក្រុងប៉េកាំងអនុវត្តការនៅដាច់ដោយឡែកដ៏តឹងរ៉ឹងក្នុងអំឡុងពេលទៅដល់ដើម្បីរារាំងការផ្ទុះឡើងវិញដែលបានចាប់ផ្តើមនៅក្នុងទីក្រុងវូហានភាគកណ្តាលកាលពីចុងឆ្នាំទៅ ដែលបានបណ្តាលឲ្យមានការរាតត្បាតដែលបានឆ្លងមនុស្សជាង៨លាននាក់រួមមាន៤សែន៣ម៉ឺន៦ពាន់៩រយ១នាក់ស្លាប់នៅទូទាំងពិភពលោក។ ក្នុងខណៈនេះដែរ ប្រទេសនូវែលសេឡង់បានរាយការណ៍ពីករណីជំងឺកូវីដ១៩ថ្មីលើកទីមួយ ទើបតែប៉ុន្មានថ្ងៃបន្ទាប់ពីបានប្រកាសខ្លួនឯងថា គ្មានមេរោគនោះទៀតទេ៕	2020-06-17T07:00:00+07:00	khmer.voanews.com	https://khmer.voanews.com/a/beijing-expands-quarantine-zones-as-new-coronavirus-cases-mount-/5465929.html
6116904d-a493-482a-8646-07e5c937dc93	មន្ត្រីជាន់ខ្ពស់ក្រសួងសុខាភិបាល៖ ករណីពលរដ្ឋខ្មែរមកពីម៉ាឡេស៊ី បើរកពុំឃើញផ្ទុកជំងឺកូវីដ១៩ ក្រសួងនឹងបញ្ជូនពួកគេទៅស្រុកកំណើត ដើម្បីធ្វើចត្តាឡីស័ក១៤ថ្ងៃ តាមវិធានសុខាភិបាល (Video inside)	លោកស្រី យក់ សម្បតិ្ត រដ្ឋលេខាធិការ ក្រសួងសុខាភិបាល បានបញ្ជាក់ប្រាប់អង្គភាពព័ត៌មាន Fresh News នៅយប់ថ្ងៃទី១៦ ខែមិថុនា ឆ្នាំ២០២០នេះថា ប្រជាពលរដ្ឋខ្មែរ ដែលទើបត្រឡប់មកពីប្រទេសម៉ាឡេស៊ីវិញនៅថ្ងៃយប់នេះ ចំនួន២០៤នាក់ ត្រូវបាននាំយកទៅមណ្ឌលចាត្តាឡីស័កជម្ពូនវ័ន្ត ហើយក្នុងករណីរកពុំឃើញមានវិជ្ជមានផ្ទុកជំងឺកូវីដ១៩ទេ ក្រោយធ្វើតេស្តរួច ក្រសួងនឹងបញ្ជូនពួកគាត់ទៅតាមខេត្តរៀងៗខ្លួន ដើម្បីធ្វើចត្តាឡីស័ករយៈពេល១៤ថ្ងៃ តាមវិធានសុខាភិបាល។ បើតាមលោកស្រី យក់ សម្បត្តិ រាល់អ្នកដំណើរមកដល់ទាំងអស់ អ្នកត្រូវឆ្លងកាត់ម៉ាស៊ីនស្កេនតាមដាន សីតុណ្ហភាពក្នុងខ្លួន ដើម្បីស្វែងរកវីរុសកូវីដ១៩។ លោកស្រីរដ្ឋលេខាធិការ បានបន្តថា «ប្រសិនបើអ្នកកំពុងត្រលប់មកពីតំបន់ណាមួយដែលមានមេរោគកូរ៉ូណា ឬក្នុងករណីអ្នកណាក្តៅខ្លួន ក្អក ពិបាកដកដង្ហើមក្នុងរយៈពេល១៤ថ្ងៃ បន្ទាប់ពីការធ្វើដំណើរត្រលប់មកវិញ ត្រូវរាយការណ៍ជាបន្ទាន់ទៅកាន់គ្រូពេទ្យ ឬ ទូរស័ព្ទទៅលេខ១១៥»។ ការធ្វើមាតុភូមិនិវត្តន៍របស់ប្រជាពលរដ្ឋខ្មែរទាំងនេះ បានធ្វើឡើងបន្ទាប់ពីលោក ចឺយ វិចិត្ត ឯកអគ្គរាជទូតកម្ពុជាប្រចាំប្រទេសម៉ាឡេស៉ី បានជួបពិភាក្សាតាមរយៈ Teleconference ជាមួយលោក Eldeen Husaini ឯកអគ្គរដ្ឋទូតម៉ាឡេស៉ីប្រចាំកម្ពុជា និងតំណាងក្រុមហ៊ុនអាកាសចរណ៍ម៉ាឡេស៉ី កាលពីថ្ងៃទី១៥ ខែមិថុនា ឆ្នាំ២០២០ ដើម្បីរៀបចំជើងហោះហើរជូនពួកគាត់។ ជើងយន្តហោះពាណិជ្ជកម្មនេះ មានអ្នកដំណើរចំនួន ២១១នាក់ ក្នុងនោះប្រជាពលរដ្ឋខ្មែរមានចំនួន២០៤ និងជនបរទេសចំនួន៧នាក់។ ដោយឡែក នៅថ្ងៃដដែលនេះ ជើងយន្តហោះនេះក៏នឹងដឹកយកប្រជាពលរដ្ឋម៉ាឡេស៉ីចំនួនជាង១៦០នាក់ ត្រឡប់មកកាន់ប្រទេសម៉ាឡេស៉ីវិញផងដែរ។ នេះបើតាមការអះអាងរបស់ក្រសួងការបរទេសកម្ពុជា និងស្ថានទូតម៉ាឡេស៊ីប្រចាំនៅកម្ពុជា៕	2020-06-17T04:36:00+07:00	freshnewsasia.com	https://m.freshnewsasia.com/index.php/en/localnews/162573-2020-06-16-14-36-16.html
79fee26a-2246-4e90-a102-064b7289733b	ពលរដ្ឋខ្មែរនៅក្រៅប្រទេសជាង២ម៉ឺននាក់ ទទួលបានការឧបត្ថម្ភសម្ភារៈការពារជំងឺកូវីដ១៩ ពីរាជរដ្ឋាភិបាល (Video inside)	ក្រសួងការបរទេស និងសហប្រតិបត្តិការអន្តរជាតិ តាមរយៈស្ថានតំណាងកម្ពុជានៅក្រៅបរទេស តែងតែផ្តោតការយកចិត្តទុកដាក់ក្នុងការសម្របសម្រួល ផ្តល់កិច្ចគាំពារ និងជួយឧបត្ថម្ភដល់ពលរដ្ឋខ្មែរនៅបរទេស ជាពិសេសនៅក្នុងកាលៈទេសៈនៃការរីករាលដាលនៃជំងឺកូវីដ-១៩។ នេះបើតាមសេចក្តីប្រកាសរបស់ក្រសួងការបរទេស ដែលបណ្តាញព័ត៌មាន Fresh News ទទួលបាន។ ក្រសួងបានអះអាងថា ចាប់តាំងពីមានការផ្ទុះរាលដាលនៃជំងឺកូវីដ-១៩មក គិតត្រឹមចុងខែឧសភា ឆ្នាំ២០២០ ស្ថានទូតកម្ពុជាបានផ្តល់ការឧបត្ថម្ភម៉ាស អាល់កុល គ្រឿងឧបភោគបរិភោគ និងថវិកា ដោយផ្ទាល់ និងតាមរយៈការសហការជាមួយសប្បុរសជននានា ជូនដល់ពលរដ្ឋខ្មែរ ជាពិសេស ពលករ-ពលការិនី និងនិស្សិតខ្មែរនៅបរទេស ចំនួនប្រមាណជាង២០.០០០នាក់ ដែលរួមមាន នៅក្នុងប្រទេសថៃ (ប្រមាណជាង៥.០០០ នាក់) សាធារណរដ្ឋកូរ៉េ (ប្រមាណជាង៥.០០០នាក់) ប្រទេសម៉ាឡេស៊ី (ចំនួន២.១៤៥គ្រួសារ) ប្រទេសជប៉ុន (ចំនួន១.២៨៩នាក់) អេហ្ស៊ីប(ចំនួន១១០នាក់) សិង្ហបុរី (ចំនួន៥៤នាក់) ប្រទេសវៀតណាម(ចំនួន៥១នាក់) និងនៅប្រទេសដទៃទៀតផងដែរ។ នៅក្នុងស្មារតីប្រហាក់ប្រហែលគ្នានេះ ពេញមួយខែឧសភាកន្លងទៅ ស្ថានទូតបានបន្តធ្វើអន្តរាគមន៍ជួយសង្គ្រោះ និងរៀបចំមាតុភូមិនិវត្តន៍ពលរដ្ឋខ្មែរ ដែលរងគ្រោះដោយសារការជួញដូរ មនុស្ស និងការរំលោភបំពានផ្សេងៗផ្នែកការងារនៅបរទេស បានចំនួន៣៩២នាក់ មកពីប្រទេសថៃ វៀតណាម និងចិន។ រហូតមកដល់ពេលនេះ កម្ពុជាបានរកឃើញករណីវិជ្ជមានជំងឺកូវីដ១៩ ចំនួន១២៨ករណី ក្នុងនោះមាន១២៥នាក់ ត្រូវបានព្យាបាលឱ្យជាសះស្បើយទាំងស្រុង ខណៈ៣នាក់ទៀត កំពុងសម្រាកព្យាបាលនៅមន្ទីរពេទ្យ។ ក្នុងចំណោមអ្នកជំងឺ៣នាក់ ដែលកំពុងសម្រាកព្យាបាលនោះ មានជនជាតិខ្មែរ១នាក់ ដែលទើបវិលត្រឡប់ពីប្រទេសហ្វីលីពីន និងជនជាតិខ្មែរ២នាក់ ដែលត្រឡប់មកពីប្រទេសឥណ្ឌូនេស៊ីនេះតែម្តង៕	2020-06-16T22:50:00+07:00	freshnewsasia.com	https://m.freshnewsasia.com/index.php/en/localnews/162535-2020-06-16-08-50-28.html
0568f867-aa39-4a48-bc6d-e046f07c69cb	អគ្គនាយកដ្ឋានអន្តោប្រវេសន៍ ជួយសម្រួលពលរដ្ឋឥណ្ឌា ចំនួន ១៣០នាក់ ដែលបានជាប់នៅប្រទេសកម្ពុជា ដោយសារជំងឺកូវីដ-១៩ ដើម្បីឲ្យបានត្រឡប់ទៅប្រទេសឥណ្ឌាវិញ ដែលគ្រោងនឹងបញ្ជូនយន្តហោះពិសេស	ភ្នំពេញ៖ នាយឧត្តមសេនីយ៍ គៀត ច័ន្ទថារិទ្ធ បានថ្លែងថា អគ្គនាយកដ្ឋានអន្តោប្រវេសន៍ ជួយសម្រួលឲ្យប្រជាពលរដ្ឋឥណ្ឌា ចំនួន ១៣០នាក់ ដែលបានជាប់នៅប្រទេសកម្ពុជា ដោយសារជំងឺកូវីដ-១៩ ដើម្បីឲ្យបានត្រឡប់ទៅប្រទេសឥណ្ឌាវិញ ដែលគ្រោងនឹងបញ្ជូនយន្តហោះពិសេស។ នៅរសៀលថ្ងៃទី១៦ ខែមិថុនា ឆ្នាំ២០២០ ឯកឧត្តម នាយឧត្តមសេនីយ៍ គៀត ច័ន្ទថារិទ្ធ អគ្គនាយកអន្តោប្រវេសន៍ បានអនុញ្ញាតឲ្យលោក A.S. Bhatti លេខាទី២ ទទួលបន្ទុកកិច្ចការកុងស៊ុល និងលោក B. Subba Rao ទទួលបន្ទុកកិច្ចការនយោបាយ ប្រចាំស្ថានទូតឥណ្ឌា ចូលជួបសម្តែងការគួរសម និងពិភាក្សាការងារ។ បន្ទាប់ពីបានណែនាំខ្លួនរួចមក លោកតំណាងស្ថានទូតឥណ្ឌាបានការស្នើសុំការសម្របសម្រួល ពីអគ្គនាយកដ្ឋានអន្តោប្រវេសន៍ ដើម្បីជួយឲ្យប្រជាពលរដ្ឋឥណ្ឌា ចំនួន ១៣០នាក់ ដែលបានជាប់នៅប្រទេសកម្ពុជា ដោយសារជំងឺកូវីដ-១៩ ដើម្បីឲ្យបានត្រឡប់ទៅប្រទេសឥណ្ឌាវិញ ដែលគ្រោងនឹងបញ្ជូនយន្តហោះពិសេស មកដឹកដោយផ្ទាល់នាពេលឆាប់ៗខាងមុខនេះ ហើយលោកតំណាងស្ថានទូត ក៏បានជម្រាបជូនដែរថា ខាងស្ថានទូត បានដាក់សំណើជូនទៅក្រសួងមហាផ្ទៃរួចហើយ។ ជាកិច្ចឆ្លើយតប ឯកឧត្តម នាយឧត្តមសេនីយ៍ អគ្គនាយកអន្តោប្រវេសន៍ បានឯកភាពជាគោលការណ៍ ដើម្បីធ្វើការសម្របសម្រួល លើសំណើសុំខាងលើ ពេលទទួលបានការអនុញ្ញាត ពីថ្នាក់ដឹកនាំក្រសួងមហាផ្ទៃ។ ឆ្លៀតក្នុងឱកាសនោះដែរ ភាគីឥណ្ឌាបានត្រៀមខ្លួន ក្នុងការផ្ដល់ជូននៅវគ្គបណ្ដុះបណ្ដាល ជូនមន្ត្រីនគរបាលអន្តោប្រវេសន៍កម្ពុជា បើសិនជាមានតម្រូវការ។ ក្នុងនោះដែរឯកឧត្តម នាយឧត្តមសេនីយ៍ អគ្គនាយក បានស្នើសុំខាងភាគីឥណ្ឌា ជួយបើកវគ្គបណ្ដុះបណ្ដាល លើផ្នែកព័ត៌មានវិទ្យា ជូនដល់មន្ត្រីនគរបាលអន្តោប្រវេសន៍កម្ពុជា ផងដែរ៕	2020-06-16T19:12:26+07:00	cen.com.kh	https://cen.com.kh/archives/217064.html
2ebfbc7f-4cf7-413a-a5ed-dfd3cb64bc30	ពលរដ្ឋ៦១១គ្រួសារ ក្នុងស្រុកសំរោងទង ខេត្តកំពង់ស្ពឺ ទទួលបានប័ណ្ណសមធម៌គ្រួសារក្រីក្រតាមការស្នើសុំ ក្នុងកំឡុងពេលនៃការរីករាលដាលជំងឺកូវីដ១៩	លោក វ៉ី សំណាង អភិបាលខេត្តកំពង់ស្ពឺ នារសៀលថ្ងៃទី១៥ ខែមិថុនា ឆ្នាំ២០២០ បានអញ្ជើញចែកប័ណ្ណសមធម៌គ្រួសារក្រីក្រតាមការស្នើសុំ ក្នុងកំឡុងពេលនៃការរីករាលដាល ជំងឺកូវីដ១៩ ក្នុងឃុំទាំង១៥ ក្នុងស្រុកសំរោងទង ខេត្តកំពង់ស្ពឺ ដែលមានប្រជាពលរដ្ឋប្រភេទក្រ១ ក្រ២ ចំនួនសរុប៦១១គ្រួសារ ស្មើនឹង១.៨៥% នៃគ្រួសារសរុបក្នុងស្រុកសំរោងទង។ លោក វ៉ី សំណាង បានថ្លែងថា ការចែកជូនប័ណ្ណក្រីក្រទាំងពីរប្រភេទនេះ សំដៅលើកកម្ពស់ផ្នែកជីវភាពរស់ក្នុងមូលដ្ឋាន ដែលងាយរងគ្រោះ និងខ្វះខាតក្នុងកំឡុង ពេលមាន ជំងឺកូវីដ-១៩ ខណៈមានការប៉ះពាល់សេដ្ឋកិច្ចជាសកលទូទាំងពិភពលោក។ លោកអភិបាលខេត្ត ក៏បានជំរុញឲ្យបងប្អូនប្រជាពលរដ្ឋនាំគ្នាដាំដំណាំរួមផ្សំក្នុងគ្រួសារ ដើម្បីរួមចំណែកកាត់បន្ថយការចំណាយប្រចាំថ្ងៃ និងរួមចំណែកយ៉ាងសំខាន់ ចំពោះសេដ្ឋកិច្ចជាតិ បន្ថែមជាងនេះកសិករត្រូវបង្កបង្កើនផលឲ្យបានទៀងទាត់ ក្នុងពេលមានបញ្ហាខ្វះខាតផ្នែកបច្ចេកទេស និងទឹកពលរដ្ឋឆាប់រាយការណ៍ ទៅកាន់ អាជ្ញាធរ ឲ្យបានលឿនបំផុត ដើម្បីអាជ្ញាធរឲ្យមន្ត្រីជំនាញចុះពិនិត្យជូនជាបន្ទាន់៕	2020-06-16T18:36:00+07:00	freshnewsasia.com	https://m.freshnewsasia.com/index.php/en/localnews/162492-2020-06-16-04-36-24.html
4923dddd-1836-4dc9-94a5-607d33d6dd4e	ទើបប្រកាសជោគជ័យលើ COVID-19 មិនបានយូរប៉ុន្មានផង នូវែលសេឡង់រកឃើញអ្នកផ្ទុកជំងឺនេះពីរនាក់ថ្មីទៀត!	នូវែលសេឡង់នៅថ្ងៃអង្គារនេះ បានប្រកាសពីការរកឃើញវីរុសកូរ៉ូណា (COVID-19) លើមនុស្សពីរនាក់ដែលទើបតែធ្វើដំណើរត្រឡប់មកពីចក្រភពអង់គ្លេសវិញ ជាការបិទបញ្ចប់ការមិនមានករណីឆ្លងថ្មីៗ នារយៈពេល ២៤ថ្ងៃជាប់ៗគ្នាមកនេះ។ នេះបើតាមការចេញផ្សាយដោយសារព័ត៌មាន CNA នៅព្រឹកថ្ងៃអង្គារ ទី១៦ ខែមិថុនា ឆ្នាំ២០២០។ រដ្ឋាភិបាលនូវែលសេឡង់ បានដកចេញវិធានការរឹតត្បិតសង្គម និងសេដ្ឋកិច្ច លើកលែងតែការត្រួតពិនិត្យព្រំដែនកាលពីសប្ដាហ៍មុន បន្ទាប់ពីប្រកាសថាខ្លួនមិនមានករណីឆ្លងថ្មី ឬករណីសកម្មនៃ COVID-19 ទៀតឡើយ។ តែទោះជាយ៉ាងនេះក្ដី លោកស្រីនាយករដ្ឋមន្ត្រី ចេស៊ីនដា អាដឺន (Jacinda Ardern) ក៏បានព្រមានទុកជាមុនដែរថា ករណីឆ្លងអាចនឹងផ្ទុះឡើងជាថ្មី នៅពេលដែលប្រជាជននូវែលសេឡង់ មួយចំនួនត្រឡប់មកពីបរទេសវិញ។ គួរបញ្ជាក់ថា ព័ត៌មានលម្អិតពីករណីឆ្លងថ្មីទាំង ០២ខាងលើ នឹងត្រូវបានបញ្ជាក់នៅក្នុងសន្និសីទសារព័ត៌មាន នៅរសៀស ឬល្ងាចថ្ងៃអង្គារនេះ ហើយបើបូកបញ្ចូលតួលេខឆ្លងថ្មីខាងលើ វានឹងធ្វើឱ្យករណីឆ្លង COVID-19 សរុបនៅក្នុងប្រទេសនូវេលសេឡង់កើនដល់ ១,៥០៦ករណី ក្នុងនោះស្លាប់ ២២នាក់ និងជាសះស្បើយឡើងវិញ ១,៤៨២នាក់៕	2020-06-16T18:24:00+07:00	freshnewsasia.com	https://m.freshnewsasia.com/index.php/en/internationalnews/162491-2020-06-16-04-24-50.html
5233f67b-498f-4854-a8cf-6b70284800ee	ឯកអគ្គរាជទូតជប៉ុន អបអរសាទររាជរដ្ឋាភិបាលកម្ពុជា ក្នុងការគ្រប់គ្រងការរីករាលដាលនៃជំងឺកូវីដ១៩ ប្រកបដោយប្រសិទ្ធភាព	លោក MIKAMI Masahiro ឯកអគ្គរាជទូតវិសាមញ្ញ និងពេញសមត្ថភាពជប៉ុនប្រចាំនៅកម្ពុជា បានសំដែងការអបអរសារទរចំពោះ រាជរដ្ឋាភិបាលកម្ពុជា ក្នុងការគ្រប់គ្រងការរីករាលដាល នៃជំងឺកូវីដ១៩នៅកម្ពុជា ប្រកបដោយប្រសិទ្ធភាព។ ការលើកឡើងបែបនេះ របស់ឯកអគ្គរាជជប៉ុនរូបនេះ ធ្វើឡើងក្នុងឱកាសរូបលោកត្រូវបាន លោក ជា ចាន់តូ ទេសាភិបាលធនាគារជាតិនៃកម្ពុជា អនុញ្ញាតឱ្យចូលជួបសម្តែងការគួរសម នៅធនាគារជាតិនៃកម្ពុជា។ ក្នុងឱកាសជួបសំណេះសំណាលនេះ លោក ជា ចាន់តូ បានជម្រាបជូនពី ស្ថានភាពសេដ្ឋកិច្ចកម្ពុជា ដែលទទួលរងផលប៉ះពាល់ពី ការរីករាលដាលការឆ្លងជំងឺកូវីដ១៩ និងពីវិធានការដែលរាជរដ្ឋាភិបាល និងធនាគារជាតិនៃកម្ពុជា បានដាក់ចេញ ដើម្បីកាត់បន្ថយផលប៉ះពាល់មកលើវិស័យនានា និងប្រជាជនដែលងាយរងគ្រោះ។ ឯកអគ្គរាជទូតជប៉ុនបានសំដែង ការអបអរសាទររាជរដ្ឋាភិបាលកម្ពុជា ដែលបានគ្រប់គ្រង ការរីករាលដាលការឆ្លងជំងឺកូវីដ១៩នៅកម្ពុជា ប្រកបដោយប្រសិទ្ធភាព។ លោកបានបង្ហាញពី ការបន្តគាំទ្ររបស់រាជរដ្ឋាភិបាលជប៉ុន ចំពោះរាជរដ្ឋាភិបាលកម្ពុជា ក្នុងការទប់ស្កាត់ការរីករាលដាលនៃជំងឺ ការបន្តផ្តល់ជំនួយ ក៏ដូចជាការបង្កើនការវិនិយោគ របស់ជប៉ុនដែលក្នុងនោះរួមមាន៖ ការវិនិយោគនៅក្នុងវិស័យធនាគារ តាមរយៈវត្តមាន របស់ធនាគារជប៉ុន និងការរួមចំណែកជាភាគទុនិក ក្នុងគ្រឹះស្ថានធនាគារ និងហិរញ្ញវត្ថុមួយចំនួននៅកម្ពុជា។ លោកឯកអគ្គរាជទូតជប៉ុន ក៏បានពាំនាំនូវការពេញចិត្ត របស់វិនិយោគិនជប៉ុន ចំពោះវិធានការរបស់រាជរដ្ឋាភិបាលកម្ពុជា និងធនាគារជាតិនៃកម្ពុជា ដែលបានអនុវត្តកន្លងមក សំដៅរក្សាជំនឿទុកចិត្តដល់វិនិយោគិន និងអនុគ្រោះដល់អាជីវកម្មដែលរងផលប៉ះពាល់។ លោក ជា ចាន់តូ ក៏បានជម្រាបជូនបន្ថែមពី ប្រវត្តិរូបិយវត្ថុកម្ពុជា និងកិច្ចសហប្រតិបត្តិការ រវាងជប៉ុន-កម្ពុជា ដែលមានតាំងពីយូរលង់ណាស់មកហើយ និងបានថ្លែងអំណរគុណចំពោះរាជរដ្ឋាភិបាល និងប្រជាជនជប៉ុនដែលបានរួមចំណែក អភិវឌ្ឍសេដ្ឋកិច្ច ហេដ្ឋារចនាសម្ព័ន្ធ និងធនធានមនុស្សនៅកម្ពុជា។ លោកបានបន្ថែមថា ដោយឡែកបន្ថែមលើការអភិវឌ្ឍធនធានមនុស្ស នៅធនាគារជាតិនៃកម្ពុជា តាមរយៈអាហារូបករណ៍ជារៀងរាល់ឆ្នាំ ភ្នាក់ងារសហប្រតិបត្តិការអន្តរជាតិជប៉ុន (JICA) ក៏បានជួយសិក្សាពីការលើកកម្ពស់ ការប្រើប្រាស់ប្រាក់រៀលនៅកម្ពុជា តាំងពីឆ្នាំ២០១៣ មកផងដែរ៕	2020-06-16T18:10:00+07:00	freshnewsasia.com	https://m.freshnewsasia.com/index.php/en/localnews/162490-2020-06-16-04-10-45.html
2f1689bd-0465-4850-9495-32c683eb0a4d	និយតករសហរដ្ឋអាមេរិកឈប់ឱ្យប្រើឱសថព្យាបាលជំងឺគ្រុនចាញ់សម្រាប់ព្យាបាលជំងឺកូវីដ១៩	រដ្ឋបាលម្ហូបអាហារ និងឱសថរបស់សហរដ្ឋអាមេរិក កាលពីថ្ងៃចន្ទម្សិលមិញបានដកការអនុញ្ញាតឱ្យប្រើក្នុងគ្រាអាសន្ននូវថ្នាំគ្រុនចាញ់ដែលលោកប្រធានាធិបតីដូណាល់ ត្រាំ បានសរសើរថា ព្យាបាលប្រកបដោយជោគជ័យនូវជំងឺកូវីដ១៩។ រដ្ឋបាលម្ហូបអាហារ និងឱសថសហរដ្ឋអាមេរិកបាននិយាយថា មានភស្តុតាងកាន់តែកើនឡើងថា ថ្នាំអ៊ីដ្រូស៊ីក្លូរ៉ូគីនរួមជាមួយឱសថព្យាបាលជំងឺគ្រុនចាញ់ផ្សេងទៀត មិនទំនងមានប្រសិទ្ធភាពនៅក្នុងការព្យាបាលមេរោគកូរ៉ូណា ហើយអាចបណ្តាលឱ្យមានផលប៉ះពាល់រហូតដល់ស្លាប់។ ការសិក្សាកាលពីពេលថ្មីៗនេះជាច្រើនបានប្រាប់ឱ្យដឹងថា ឱសថនោះមិនមាន ប្រសិទ្ធភាពនៅក្នុងការប្រយុទ្ធប្រឆាំងនឹងជំងឺកូវីដ១៩ទេ ហើយអាចបណ្តាលឱ្យមានផលវិបាក រួមមានបញ្ហាចង្វាក់បេះដូង សម្ពាធឈាមទាប ហើយថែមទាំងស្លាប់ទៀតផង។ ការសម្រេចរបស់រដ្ឋបាលម្ហូបអាហារ និងឱសថរបស់សហរដ្ឋអាមេរិកមានន័យថា ការផ្គត់ផ្គង់ឱសថរបស់រដ្ឋាភិបាលសហព័ន្ធនឹងលែងចែកចាយទៅឱ្យពួកមន្រ្តីសុខាភិបាលរដ្ឋ និងមូលដ្ឋានដើម្បីប្រើប្រឆាំងនឹងមេរោគកូរ៉ូណាទៀតហើយ។ ពួកវេជ្ជបណ្ឌិតអាចនៅប្រើថ្នាំអ៊ីដ្រូស៊ីក្លូរ៉ូគីនដើម្បីព្យាបាលបញ្ហាសុខភាពផ្សេងទៀត រួមមានជំងឺគ្រុនចាញ់ រោគសើរស្បែក និងជំងឺសន្លាក់ដៃជើង។ លោកវេជ្ជបណ្ឌិត Thomas Files ប្រធានសង្គមជំងឺឆ្លង និយាយថា លោកគាំទ្រចំណាត់ការរបស់រដ្ឋបាលម្ហូបអាហារ និងឱសថកាលពីថ្ងៃចន្ទម្សិលមិញ។ ការផ្ទុះឡើងនូវមេរោគកូរ៉ូណាកាលពីដំបូង លោកប្រធានាធិបតីត្រាំ បាននិយាយថា លោកជឿថា ថ្នាំអ៊ីដ្រូស៊ីក្លូរ៉ូគីនរួមជាមួយឱសថ Antibiotic Aithromycin មានឱកាសពិតប្រាកដក្នុងការប្រយុទ្ធប្រឆាំងជំងឺកូវីដ១៩ជាជំងឺបណ្តាលមកពីមេរោគកូរ៉ូណា។ក្រោយមក លោកប្រធានាធិបតី បាននិយាយថា លោកបានលេបថ្នាំនោះដោយខ្លួនឯង ហើយមានសុខភាពល្អ៕	2020-06-16T07:00:00+07:00	khmer.voanews.com	https://khmer.voanews.com/a/us-regulators-revoke-emergency-use-of-malaria-drug-for-covid-19-/5464852.html
fa57f2eb-cdce-400d-b1ca-0874af3a26d5	លោក Trump ថា «បើយើងឈប់ធ្វើតេស្ត យើងនឹងឃើញមានករណីឆ្លងជំងឺកូវីដ១៩ តិចតួច»	ប្រធានាធិបតី និងអនុប្រធានាធិបតីសហរដ្ឋអាមេរិកមានបំណងចង់ធានាដល់សាធារណជនថា ការឆ្លងរាតត្បាតនៃជំងឺកូវីដ១៩ បានផុតដំណាក់កាលកំពូលរបស់វាហើយនៅក្នុងសហរដ្ឋអាមេរិក ទោះបីជាមានការរំឭកព្រមានជាបន្តពីសំណាក់មន្ត្រីសុខាភិបាលជាច្រើនក៏ដោយ។ ប្រធានាធិបតីសហរដ្ឋអាមេរិកលោក Doanld Trump បានប្រាប់អ្នកកាសែតកាលពីរសៀលថ្ងៃចន្ទម្សិលមិញថា៖ «យើងកំពុងស្ថិតក្នុងដំណាក់កាលដែលមានការឆ្លងទាប»។ ការកើនឡើងនូវករណីឆ្លង និងស្លាប់ថ្មីដោយសារជំងឺកូវីដ១៩ ជាទូទៅនៅក្នុងសហរដ្ឋអាមេរិកបានធ្លាក់ចុះ ប៉ុន្តែកន្លែងឆ្លងខ្លាំងថ្មីមួយចំនួនបានលេចឡើង។ កាលពីថ្ងៃចន្ទម្សិលមិញ វិទ្យាស្ថានវាស់វែងនិងវាយតម្លៃសុខាភិបាលនៃសាកលវិទ្យាល័យ Washington បានទស្សន៍ទាយថា ចំនួនករណីស្លាប់ដោយសារជំងឺកូវីដ១៩ នៅក្នុងសហរដ្ឋអាមេរិក គិតត្រឹមថ្ងៃទី១ ខែតុលាខាងមុខ នឹងកើនដល់ ២០១,១២៩ នាក់។ គិតត្រឹមថ្ងៃចន្ទម្សិលមិញ ជំងឺកូវីដ១៩ បានសម្លាប់មនុស្សអស់ជាង ១១៦,០០០ នាក់ នៅក្នុងសហរដ្ឋអាមេរិក ហើយអ្នកឆ្លងមានចំនួន ២ លាន ១ សែននាក់។ នេះបើយោងតាមទិន្នន័យរបស់សាកលវិទ្យាល័យ Johns Hopkins។ លោក Trump បញ្ជាក់ដូច្នេះថា៖ «ប្រសិនបើយើងឈប់ធ្វើតេស្តនៅពេលឥឡូវនេះ យើងនឹងឃើញមានករណីឆ្លងជំងឺនេះតិចតួចបំផុត»៕	2020-06-16T07:00:00+07:00	khmer.voanews.com	https://khmer.voanews.com/a/trump-if-we-stop-testing-we-d-have-fewer-cases-/5464818.html
d39206bf-f0f6-46f1-908c-5f2a571a79b9	ក្រោយរួចផុតជីវិតពី COVID-19 បុរសចំណាស់ម្នាក់នៅអាមេរិកចង់គាំងបេះដូង ពេលឃើញវិក័យបត្រថ្លៃព្យាបាលជំងឺ (Video inside)	បន្ទាប់ពីចំណាយពេលប៉ុន្មានខែ ដើម្បីសម្រាកព្យាបាលជំងឺ COVID-19 នៅឯមន្ទីរពេទ្យទំនើបឈ្មោះថា Swedish Medical Cente ក្នុងទីក្រុង Issaquah ក្បែរទីក្រុង Seattle លោក Michael Flor អាយុ៧០ឆ្នាំ បានគិតទុកជាមុនថា វាច្បាស់ជានឹងមានតម្លៃថ្លៃពុំខាន ប៉ុន្តែនៅពេលទទួលវិក័យបត្រជាក់ស្តែង គឺលោកនឹកស្មានមិនដល់ឡើយ។ នេះបើតាមការចេញផ្សាយដោយវែបសាយទស្សនាវដ្តី Time នៅថ្ងៃចន្ទ ទី១៥ ខែមិថុនា ឆ្នាំ២០២០។ លោក Michael Flor បានចំណាយពេល៦២ថ្ងៃ ស្ថិតក្នុងបន្ទប់សង្រ្គោះបន្ទាន់ ដោយកំឡុងពេលនោះ ស្ថានភាពរបស់លោកបានឈានដល់ កម្រិតធ្ងន់ធ្ងរជាទីបំផុត រហូតដល់ថ្នាក់គ្រួសារលោកបានហៅទូរស័ព្ទពីចម្ងាយ ដើម្បីនិយាយពាក្យលាជាចុងក្រោយថែមទៀតផងដែរ ប៉ុន្តែ នៅទីបំផុតស្ថានភាពលោកក៏ស្រាប់តែបានប្រសើរឡើងវិញ ហើយអាចចាកចេញពីមន្ទីរពេទ្យបានកាលពីកំឡុងដើមខែឧសភាកន្លងទៅ។ លោក Flor បាននិយាយថា ទោះដឹងមុនថាថ្លៃស្នាក់នៅព្យាបាលនៅទីនោះវាថ្លៃក៏ដោយ នៅពេលលោកបានឃើញតួលេខក្នុងវិក័យបត្រថ្លៃ ព្យាបាល គឺវាធ្វើឲ្យលោកចង់គាំងបេះដូងដដែល។ ថ្លៃព្យាបាលស្នាក់នៅរយៈពេលជាង២ខែរបស់លោក គឺអស់១.១លានដុល្លារ ដោយគ្រាន់ តែការស្នាក់នៅបន្ទប់សង្រ្គោះបន្ទាន់តែឯងប៉ុណ្ណោះ គឺត្រូវបង់ថ្លៃ៩,៧០០ដុល្លារក្នុងមួយថ្ងៃ។ យ៉ាងណាមិញ លោក Flor បានបញ្ជាក់ថា តម្លៃសរុបអាចនឹងលើសពីនេះទៅទៀត ព្រោះវាហាក់រាប់បញ្ចូលការចំណាយមិនទាន់អស់នោះ ទេ។ បើតាមលោក Flor ទោះជាបែបនេះក្តី លោកទំនងជាមិនចាំបាច់ត្រូវចំណាយច្រើនប៉ុន្មាននោះឡើយ សម្រាប់ថ្លៃព្យាបាលនេះ ព្រោះ លោកមានការធានារ៉ាប់រងសុខភាព៕	2020-06-16T04:41:00+07:00	freshnewsasia.com	https://m.freshnewsasia.com/index.php/en/internationalnews/162459-2020-06-15-14-41-24.html

755bb3e5-513c-4de0-9bcb-c6596da0e203

នៅតាមកសិដ្ឋានចិញ្ចឹមសត្វគោ និងតាមគ្រួសារ បញ្ហាជំងឺកូវីដ១៩ មិនប៉ះពាល់ទាំងស្រុងនោះទេ នៅខេត្តបាត់ដំបង

បាត់ដំបង៖ នៅតាមកសិដ្ឋានចិញ្ចឹមសត្វគោ និងតាមគ្រួសារ មិនបានរងផល ប៉ះពាល់ ដល់ការបង្កើនការចិញ្ចឹមគោ សម្រាប់លក់សាច់ តាមកសិដ្ឋានក្នុងខេត្តបាត់ដំបងនោះទេ ខណៈបញ្ហាជំងឺកូវីដ១៩ នៅតែមានការរីករាលដាល និងធ្វើឲ្យមានការព្រួយបារម្ភនៅលើពិភពលោក ប៉ុន្តែបញ្ហាជំងឺដ៏កាចសាហាវនេះ និងទីផ្សារមានការថយចុះបន្តិចប៉ុណ្ណោះ។ បុរសម្នាក់ឈ្មោះ ខាស៊ូគិ ម៉ាត់ស៊ូម៉ូតុជាជនជាតិជប៉ុន ម្ចាស់ភាគហ៊ុនចិញ្ចឹមគោ ក្នុងកសិដ្ឋានអានស៊ិន ស្ថិតក្នុងឃុំឈើទាល ស្រុកបាណន់ បានមានប្រសាសន៍ តាមរយៈអ្នកបកប្រែថា ដោយសារបញ្ហាជំងឺកូវីដ១៩ បានធ្វើឲ្យកន្លែងចិញ្ចឹមគោសម្រាប់លក់សាច់មួយចំនួន បានផ្អាកនូវអាជីវកម្មរបស់ខ្លួន ប៉ុន្តែសម្រាប់កសិដ្ឋានអានស៊ិន យល់ឃើញថានេះជាឱកាស ទោះទីផ្សារមានការថយចុះ ប៉ុន្តែ ពលរដ្ឋនៅតែមានតម្រូវការ ហើយពួកគាត់នៅតែបន្តទិញសាច់គោបរិភោគ។ កាលពីមិនទាន់មានបញ្ហាជំងឺកូវីដ១៩ ក្នុងកសិដ្ឋានអានសិន មានគោក្នុងទ្រុងជាង ៧០០ក្បាល។ បច្ចុប្បន្ននៅសល់តែជាង ១៥០ក្បាលប៉ុណ្ណោះ និងទោះបីបញ្ហាកូវីដនៅតែមានការរីករាលដាលក៏ដោយ កសិដ្ឋាននឹងបង្កើនការចិញ្ចឹមរហូតដល់ជាង ១០០០ក្បាល ហើយណាមួយ នៅពេលស្ងប់ជំងឺនេះ ក៏វាបានផ្ដល់ឱកាសល្អ ព្រោះទីតាំងរបស់លោក បានចាប់ផ្ដើមមុនគេ ក្នុងការពង្រីកការចិញ្ចឹមនេះ។ លោក ធី រ៉ាវុធ ជាម្ចាស់កសិដ្ឋានអានស៊ិនដែរនោះ បានមានប្រសាសន៍ថា ការចាប់ផ្ដើមប្រមូលទិញគោ សម្រាប់ដាក់ក្នុងក្រោលបន្ថែមនេះ ក៏មិនបានទិញឲ្យទូលំទូលាយដូចមុននោះដែរ ដោយសារបច្ចុប្បន្នជារដូវភ្លៀងធ្លាក់ ធ្វើឲ្យតំបន់ខ្លះក៏មានផ្ទុះជំងឺអ៊ុតក្ដាមលើសត្វគោក្របី ដែលបញ្ហានេះក៏បានធ្វើឲ្យមានការព្រួយបារម្ភ ។ ទោះបីយ៉ាងណា កសិដ្ឋានរបស់លោក នៅតែបង្កើនការចិញ្ចឹមគោ ឲ្យស្របតាមគោលដៅ និងមួយវិញទៀត នៅពេលខាងមុខ នឹងមានការកាត់បន្ថយការប្រើប្រាស់ចំណីសម្រេច ឲ្យគោស៊ីចំណីផលិតដោយខ្លួនឯង មានកន្ទក់ ស្មៅ ពោតក្រហម ដំឡូងមីជាដើម ដើម្បីកាត់បន្ថយការចំណាយ ខណៈការចិញ្ចឹមបច្ចុប្បន្ន ឲ្យវាស៊ីចំណីសម្រេច ៥០ភាគរយ និងចំណីលាយកសិផល ៥០ភាគរយ ។ គួរបញ្ជាក់ថា កសិដ្ឋានអានស៊ិន គឺជាទីតាំងចិញ្ចឹមគោលក់សាច់ដ៏ធំមួយ ក្នុងខេត្តបាត់ដំបង សម្រាប់ផ្គត់ផ្គង់ទីផ្សារក្នុងស្រុក និងនាំទៅប្រទេសជិតខាង ដោយកសិដ្ឋាននេះមានចិញ្ចឹមគោ ៣ប្រភេទ មានខ្មែរ គោប្រាម៉ាន់ និងគោឆាឡេ ហើយផ្ដល់ការងារដល់ពលរដ្ឋនៅក្នុងតំបន់នេះ ឲ្យមានការងារធ្វើផងដែរ៕

2020-06-23T18:07:52+07:00

cen.com.kh

https://cen.com.kh/archives/218908.html

08b6a7cc-51ae-4f77-acdc-efd31076d52d

សមាជិកក្រុមយុទ្ធនាការបោះឆ្នោតលោក ដូណាល់ ត្រាំ ឆ្លងជំងឺ COVID-19 កំឡុងការជួបជុំនៅរដ្ឋ Oklahoma (Video inside)

សមាជិកពីរនាក់បន្ថែមទៀត នៃក្រុមរៀបចំយុទ្ធនាការបោះឆ្នោតរបស់ប្រធានាធិបតីអាមេរិកលោក ដូណាល់ ត្រាំ ដែលបានចូលរួមរៀបចំការជួបជុំ ជាមួយអ្នកគាំទ្ររបស់លោកនៅឯទីក្រុង ធូលសា (Tulsa) នៃរដ្ឋ អូក្លាហូម៉ា (Oklahoma) កាលពីចុងសប្តាហ៍កន្លងទៅនេះត្រូវបានធ្វើតេស្តរកឃើញថា មានផ្ទុកជំងឺ COVID-19។ នេះបើតាមការចេញផ្សាយដោយសារព័ត៌មាន CNA នាព្រឹកថ្ងៃអង្គារ ទី២៣ ខែមិថុនា ឆ្នាំ២០២០។ លោក ធីម មើថស់ (Tim Murtaugh) ដែលជាប្រធានផ្នែកទំនាក់ទំនងនៃយុទ្ធនាការបានគូសបញ្ជាក់ថា បុគ្គលិកទាំង ០២នាក់ទៀតដែលជាសមាជិកក្រុមពិសេស សម្រាប់ការរៀបចំកម្មវិធីជួបជុំជាមួយអ្នកគាំទ្រ ពិតជាបានរកឃើញថា មានផ្ទុកជំងឺ COVID-19 ប្រាកដមែន។ ប៉ុន្តែលោកបានសង្កត់ធ្ងន់ថា ពួកគេទាំងពីរនាក់នោះ គឺបានពាក់ម៉ាសត្រឹមត្រូវណាស់ នៅក្នុងកំឡុងដែលពួកគេចូលរួមព្រឹត្តិការណ៍ខាងលើ។ គួរជម្រាបថា កាលពីថ្ងៃសៅរ៍ចុងសប្តាហ៍កន្លងទៅនេះ ប្រធានាធិបតីអាមេរិកលោក ដូណាល់ ត្រាំ បានរៀបចំកម្មវិធីជួបជុំអ្នកគាំទ្ររបស់លោក នៅឯទីក្រុង Tulsa នៃរដ្ឋ Oklahoma បើទោះបីជាអ្នកជំនាញផ្នែកសុខាភិបាល បានព្រមានពីហានីភ័យខ្ពស់នៃការឆ្លងរីករាលដាលជំងឺ COVID-19 ជាលក្ខណៈទ្រង់ទ្រាយធំក៏ដោយ។ នៅប៉ុន្មានម៉ោងប៉ុណ្ណោះ មុនពេលដែលកម្មវិធីជួបជុំខាងលើបានចាប់ផ្តើម សមាជិកនៃក្រុមរៀបចំយុទ្ធនាការបោះឆ្នោតរបស់លោក ត្រាំ ចំនួន ០៦នាក់រួចស្រេចទៅហើយត្រូវបានគេរាយការណ៍ថា មានលទ្ធផលតេស្តវិជ្ជមានចំពោះ COVID-19៕

2020-06-23T17:36:00+07:00

freshnewsasia.com

https://m.freshnewsasia.com/index.php/en/internationalnews/163166-2020-06-23-03-36-18.html

5ce7a2a5-6b20-4fb6-b291-661da6d746df

TOP NEWS: ក្រសួងសុខាភិបាលរកឃើញអ្នកកើតជំងឺកូវីដ១៩ម្នាក់ថ្មីទៀត ជាការនាំចូលពីសហរដ្ឋអាមេរិក (Video inside)

ក្រសួងសុខាភិបាល នៅព្រឹកថ្ងៃទី២៣ ខែមិថុនា ឆ្នាំ២០២០នេះ បានចេញសេចក្តីប្រកាសព័ត៌មាន បញ្ជាក់ពីការរកឃើញអ្នកកើតជំងឺកូវីដ១៩ មួយនាក់ថ្មីទៀត លើបុរសជនជាតិខ្មែរ សញ្ជាតិអាមេរិក ធ្វើដំណើរពីអាមេរិកត្រឡប់មកកម្ពុជា។ នេះបើតាមសេចក្តីប្រកាសព័ត៌មានដែលបណ្តាញព័ត៌មាន Fresh News ទើបទទួលបានមុននេះបន្តិច។ ក្រសួងសុខាភិបាលបញ្ជាក់ថា បុរសខ្មែរ មានសញ្ជាតិអាមេរិកកាំងនេះ មានអាយុ៦៦ឆ្នាំ (រស់នៅសហរដ្ឋអាមេរិក) មានអាសយដ្ឋានស្នាក់ នៅភូមិដំណាក់ប្រា សង្កាត់ស្ទឹងមានជ័យ ខណ្ឌមានជ័យ រាជធានីភ្នំពេញ ជាអ្នកធ្វើដំណើរមកពីសហរដ្ឋអាមេរិក មកដល់កម្ពុជានៅថ្ងៃទី២១ ខែមិថុនា ឆ្នាំ២០២០ ទទួលបានលទ្ធផលតេស្តវិជ្ជមានវីរុសកូវីដ-១៩ បច្ចុប្បន្ន ត្រូវបានដាក់ឱ្យសម្រាកព្យាបាលនៅមន្ទីរពេទ្យមិត្តភាពខ្មែរ-សូវៀតរួចហើយ។ ក្រសួងបានបញ្ជាក់ឲ្យដឹងទៀតថា ជើងហោះហើរដែលរកឃើញបុរសជនជាតិខ្មែរមានជំងឺកូវីដ១៩នេះ មានអ្នកដំណើរសរុបចំនួន ១១២នាក់ (ស្ត្រី ៤១នាក់ និងបុរស ៧១នាក់) ហើយក្នុងចំនួននេះមានជនជាតិខ្មែរចំនួន៨៩នាក់ (ស្រី ៣៥នាក់) និងជនបរទេសចំនួន២៣នាក់ (ស្រី ៦នាក់)។ អ្នកដំណើរដែលមានលទ្ធផលតេស្តអវិជ្ជមានវីរុសកូវីដ-១៩នោះ ត្រូវបានដាក់ឱ្យធ្វើចតាឡីស័ក ចំនួន១៤ថ្ងៃ នៅមណ្ឌលចត្តាឡីស័កជម្ពូវ័ន១ (សម្រាប់អ្នកដែលមិនមានលទ្ធភាពបង់ថ្លៃសណ្ឋាគារ) និងសណ្ឋាគារមួយក្នុងទីក្រុងភ្នំពេញ (សម្រាប់អ្នកដែលជ្រើសរើសយកការបង់ថ្លៃសណ្ឋាគារ) ដើម្បី តាមដានសុខភាពបន្តសទៀត។ សូមជម្រាបថា គិតត្រឹមព្រឹកថ្ងៃទី២៣ ខែមិថុនា ឆ្នាំ២០២០នេះ អ្នកមានវីរុសកូវីដ-១៩ ដែលបានរកឃើញទាំងអស់នៅទូទាំងប្រទេស សរុបចំនួន ១៣០នាក់ (ស្ត្រី ៣៩នាក់ និងបុរស ៩១នាក់)។ ចំនួនអ្នកព្យាបាលជាសះស្បើយសរុបទូទាំងប្រទេស មានចំនួន១២៧នាក់ (ស្មើនឹង ៩៧.៦៩% ធៀប នឹងចំនួនអ្នកមានវីរុសកូវីដ-១៩ទាំងអស់) នៅក្នុងចំនួននេះមានស្រី ៣៩នាក់ និងបុរស៨៨នាក់ អ្នកកំពុងសម្រាកព្យាបាលនៅក្នុងមន្ទីរពេទ្យមិត្តភាពខ្មែរ-សូវៀត មានចំនួន០៣នាក់ ក្នុងនោះមានបុរសជនជាតិខ្មែរ ដែលបានវិលត្រឡប់មកពីប្រទេសឥណ្ឌូណេស៊ី, បុរសជនជាតិខ្មែរ វិលត្រឡប់មកពីប្រទេសម៉ាឡេស៊ី និងបុរសខ្មែរ មានសញ្ជាតិអាមេរិកកាំង ដែលបានធ្វើដំណើរមកពីសហរដ្ឋអាមេរិក៕

2020-06-23T15:44:00+07:00

freshnewsasia.com

https://m.freshnewsasia.com/index.php/en/localnews/163154-2020-06-23-01-44-38.html

9af0670e-d65c-4e35-bd60-5406a31c54c5

ចូលរួមរំលែកទុក្ខផង! ម្តាយបង្កើតរបស់កីឡាប្រដាល់ អេ ភូថង បានទទួលមរណភាព ដោយសារជំងឺមហារីក

ម្តាយបង្កើតរបស់កីឡាប្រដាល់ អេ ភូថង បានទទួលមរណភាពនៅព្រឹកថ្ងៃទី២៣ ខែមិថុនា ឆ្នាំ២០២០ វេលាម៉ោង ៧៖៤៦ នាទី ក្នុងអាយុ ៥៩ឆ្នាំ ដោយសារមានជំងឺមហារីកធ្ងន់ធ្ងរ។ ចំពោះដំណឹងមរណភាពរបស់ម្ដាយកីឡាប្រដាល់ អេ ភូថង បានធ្វើឲ្យមហាជនជាច្រើនសម្តែងការសោកស្តាយ និងចូលរួមរំលែកទុក្ខចំពោះក្រុមគ្រួសារលោក ជាបន្តបន្ទាប់ តាមរយៈបង្ហោះសារហ្វេសប៊ុកផងដែរ។ គួរជម្រាបថា ម្តាយរបស់កីឡាប្រដាល់អេ ភូថង ដែលមានជំងឺមហារីកក្បាលធ្ងន់ធ្ងរដំណាក់កាលចុងក្រោយ បានចាកចេញពីពន្ធនាគារហើយ កាលពីថ្ងៃទី២០ ខែមីនា ឆ្នាំ២០២០នេះ បន្ទាប់ពីទទួលបានការលើកលែងទោសពីព្រះមហាក្សត្រ៕

2020-06-23T12:01:16+07:00

kbnnews.com

https://kbn.news/archives/168471

c3be346f-eae9-4393-a656-bdd1a2ff4d9d

សម្ដេច ស ខេង អញ្ជើញដឹកនាំកិច្ចប្រជុំឆ្លងផែនការសកម្មភាពឆ្នាំ២០២០ របស់អគ្គនាយកដ្ឋានពន្ធនាគារ

សម្ដេចក្រឡាហោម ស ខេង ឧបនាយករដ្ឋមន្ត្រី រដ្ឋមន្ត្រីក្រសួងមហាផ្ទៃ នៅព្រឹកថ្ងៃ២៣ ខែមិថុនា ឆ្នាំ២០២០នេះ បានអញ្ជើញដឹកនាំកិច្ចប្រជុំឆ្លងផែនការ សកម្មភាពឆ្នាំ២០២០ របស់អគ្គនាយកដ្ឋានពន្ធនាគារ នៅទីស្ដីការក្រសួងមហាផ្ទៃ។ កិច្ចប្រជុំនេះមានការអញ្ជើញចូលរួមពីលោក លោកស្រីរដ្ឋលេខាធិការ អនុរដ្ឋលេខាធិការ អគ្គនាយក អគ្គនាយករង និងមន្រ្តីជាន់ខ្ពស់ជាច្រើនរូបទៀត ក្នុងនោះក៏មានដែរថ្នាក់ដឹកនាំ និងមន្រ្តីនៃអគ្គនាយកដ្ឋានពន្ធនាគារ នៃក្រសួងមហាផ្ទៃ។ ផែនការសកម្មភាពឆ្នាំ២០២០ របស់អគ្គនាយកដ្ឋានពន្ធនាគារ បានរៀបចំឡើងដោយផ្អែលើមូលដ្ឋានសំខាន់ៗ ដូចជាយុទ្ធសាស្ត្រចតុកោណរបស់រាជរដ្ឋាភិបាលក្របខណ្ឌគោល នយោបាយកំណែទម្រង់ពន្ធនាគារ ផែនការយុទ្ធសាស្ត្រ ២០១៩-២០២៣ របស់អគ្គនាយកដ្ឋានពន្ធនាគារ និងអនុសាសន៍ណែនាំរបស់សម្ដេចក្រឡាហោម។ ផែនការសកម្មភាពឆ្នាំ២០២០នេះ គឺជាផែនការសកម្មភាពឆ្នាំទី២ នៃការអនុវត្តផែនការយុទ្ធសាស្ត្ររយៈពេល៥ឆ្នាំរបស់អគ្គនាយកដ្ឋានពន្ធនាគារ ក្នុងគោលបំណងលើកកម្ពស់ការគ្រប់គ្រង ជនជាប់ឃុំតាមជំនាញវិជ្ជាជីវៈ ធានាបានសន្តិសុខ សុវត្ថិភាព សុខភាព និងសមធម៌ ព្រមទាំងផ្ដល់កម្មវិធីអប់រំកែប្រែ ស្ដារនីតិសម្បទា បណ្ដុះបណ្ដាលវិជ្ជាជីវៈ និងសមហរណកម្ម។ ក្នុងកិច្ចប្រជុំនោះ អគ្គនាយកដ្ឋានពន្ធនាគារ បានបង្ហាញការកត់សម្គាល់នូវចំណុចគ្លឹះ២ ដែលធានាឱ្យការអនុវត្តផែនការសកម្មភាពនេះសម្រេចបានតាមការគ្រោងទុក ទី១ គឺការងារហេដ្ឋារចនាសម្ព័ន្ធ ដែលជាដើមចមនៃការកើតមានភាពចង្អៀតណែនក្នុងពន្ធនាគារ ជះឥទ្ធិពលអវិជ្ជមានលើការការពារសន្តិសុខ សុវត្ថិភាពពន្ធនាគារ ការងាររៀបចំឃុំឃាំង ការអប់រំកែប្រែ ស្ដារនីតិសម្បទា និងបណ្ដុះបណ្ដាលវិជ្ជាជីវៈ និងទី២ គឺស្ថានភាពក្របខណ្ឌមន្ត្រីពន្ធនាគារ ដែលចំនួនក្របខណ្ឌមន្រ្តីនៅមិនទាន់សមាមាត្រនឹងចំនួនអ្នកជាប់ឃុំ៕

2020-06-23T11:00:40+07:00

kbnnews.com

https://kbn.news/archives/168440

36e76095-b629-4ba0-ada1-436a112d15aa

កម្ពុជា រកឃើញអ្នកជំងឺកូវីដ១៩ថ្មីម្នាក់ទៀត ជាករណីនាំចូលពីសហរដ្ឋអាមេរិក

នៅព្រឹកថ្ងៃទី២៣ ខែមិថុនា ឆ្នាំ២០២០នេះ ក្រសួងសុខាភិបាលបានចេញសេចក្តីប្រកាសព័ត៌មាន បញ្ជាក់ពីការរកឃើញអ្នកកើតជំងឺកូវីដ១៩ មួយនាក់ថ្មីទៀត លើបុរសជនជាតិខ្មែរ សញ្ជាតិអាមេរិក ធ្វើដំណើរពីអាមេរិកត្រឡប់មកកម្ពុជា។ ក្រសួងសុខាភិបាលបញ្ជាក់ថា បុរសខ្មែរ មានសញ្ជាតិអាមេរិកកាំងនេះ មានអាយុ៦៦ឆ្នាំ (រស់នៅសហរដ្ឋអាមេរិក) មានអាសយដ្ឋានស្នាក់ នៅភូមិដំណាក់ប្រា សង្កាត់ស្ទឹងមានជ័យ ខណ្ឌមានជ័យ រាជធានីភ្នំពេញ ជាអ្នកធ្វើដំណើរមកពីសហរដ្ឋអាមេរិក មកដល់កម្ពុជានៅថ្ងៃទី២១ ខែមិថុនា ឆ្នាំ២០២០ ទទួលបានលទ្ធផលតេស្តវិជ្ជមានវីរុសកូវីដ-១៩ បច្ចុប្បន្ន ត្រូវបានដាក់ឱ្យសម្រាកព្យាបាលនៅមន្ទីរពេទ្យមិត្តភាពខ្មែរ-សូវៀតរួចហើយ។ ក្រសួងបានបញ្ជាក់ឲ្យដឹងទៀតថា ជើងហោះហើរដែលរកឃើញបុរសជនជាតិខ្មែរមានជំងឺកូវីដ១៩នេះ មានអ្នកដំណើរសរុបចំនួន ១១២នាក់ (ស្ត្រី ៤១នាក់ និងបុរស ៧១នាក់) ហើយក្នុងចំនួននេះមានជនជាតិខ្មែរចំនួន៨៩នាក់ (ស្រី ៣៥នាក់) និងជនបរទេសចំនួន២៣នាក់ (ស្រី ៦នាក់)។ អ្នកដំណើរដែលមានលទ្ធផលតេស្តអវិជ្ជមានវីរុសកូវីដ-១៩នោះ ត្រូវបានដាក់ឱ្យធ្វើចតាឡីស័ក ចំនួន១៤ថ្ងៃ នៅមណ្ឌលចត្តាឡីស័កជម្ពូវ័ន១ (សម្រាប់អ្នកដែលមិនមានលទ្ធភាពបង់ថ្លៃសណ្ឋាគារ) និងសណ្ឋាគារមួយក្នុងទីក្រុងភ្នំពេញ (សម្រាប់អ្នកដែលជ្រើសរើសយកការបង់ថ្លៃសណ្ឋាគារ) ដើម្បី តាមដានសុខភាពបន្តសទៀត ៕

2020-06-23T09:08:47+07:00

kbnnews.com

https://kbn.news/archives/168397

f5aead40-933f-4ea8-8108-1ff849d35c81

រកឃើញអ្នកកើតជំងឺកូវីដ១៩ម្នាក់ថ្មីទៀត លើបុរសមានអាយុ៦៦ឆ្នាំ មកពីសហរដ្ឋអាមេរិក

ភ្នំពេញ៖ ក្រសួងសុខាភិបាល បានចេញសេចក្តីប្រកាសព័ត៌មាន បញ្ជាក់ពីការរកឃើញអ្នកកើតជំងឺកូវីដ១៩ មួយនាក់ថ្មីទៀត លើបុរសជនជាតិខ្មែរ សញ្ជាតិអាមេរិក ធ្វើដំណើរពីអាមេរិកត្រឡប់មកកម្ពុជា។ បើតាមសេចក្តីប្រកាសព័ត៌មានដែលបណ្តាញព័ត៌មាន នៅព្រឹកថ្ងៃទី២៣ ខែមិថុនា ឆ្នាំ២០២០នេះ បាន បញ្ជាក់ថា បុរសខ្មែរ មានសញ្ជាតិអាមេរិកកាំងនេះ មានអាយុ៦៦ឆ្នាំ រស់នៅសហរដ្ឋអាមេរិក មានអាសយដ្ឋានស្នាក់ នៅភូមិដំណាក់ប្រា សង្កាត់ស្ទឹងមានជ័យ ខណ្ឌមានជ័យ រាជធានីភ្នំពេញ ជាអ្នកធ្វើដំណើរមកពីសហរដ្ឋអាមេរិក មកដល់កម្ពុជានៅថ្ងៃទី២១ ខែមិថុនា ឆ្នាំ២០២០ ទទួលបានលទ្ធផលតេស្តវិជ្ជមានវីរុសកូវីដ-១៩ បច្ចុប្បន្ន ត្រូវបានដាក់ឱ្យសម្រាកព្យាបាលនៅមន្ទីរពេទ្យមិត្តភាពខ្មែរ-សូវៀតរួចហើយ។ ក្រសួងបានបញ្ជាក់ឲ្យដឹងទៀតថា ជើងហោះហើរដែលរកឃើញបុរសជនជាតិខ្មែរមានជំងឺកូវីដ១៩នេះ មានអ្នកដំណើរសរុបចំនួន ១១២នាក់ (ស្ត្រី ៤១នាក់ និងបុរស ៧១នាក់) ហើយក្នុងចំនួននេះមានជនជាតិខ្មែរចំនួន៨៩នាក់ (ស្រី ៣៥នាក់) និងជនបរទេសចំនួន២៣នាក់ (ស្រី ៦នាក់)។ អ្នកដំណើរដែលមានលទ្ធផលតេស្តអវិជ្ជមានវីរុសកូវីដ-១៩នោះ ត្រូវបានដាក់ឱ្យធ្វើចតាឡីស័ក ចំនួន១៤ថ្ងៃ នៅមណ្ឌលចត្តាឡីស័កជម្ពូវ័ន១ (សម្រាប់អ្នកដែលមិនមានលទ្ធភាពបង់ថ្លៃសណ្ឋាគារ) និងសណ្ឋាគារមួយក្នុងទីក្រុងភ្នំពេញ (សម្រាប់អ្នកដែលជ្រើសរើសយកការបង់ថ្លៃសណ្ឋាគារ) ដើម្បី តាមដានសុខភាពបន្តសទៀត។ សូមជម្រាបថា គិតត្រឹមព្រឹកថ្ងៃទី២៣ ខែមិថុនា ឆ្នាំ២០២០នេះ អ្នកមានវីរុសកូវីដ-១៩ ដែលបានរកឃើញទាំងអស់នៅទូទាំងប្រទេស សរុបចំនួន ១៣០នាក់ (ស្ត្រី ៣៩នាក់ និងបុរស ៩១នាក់)។ ចំនួនអ្នកព្យាបាលជាសះស្បើយសរុបទូទាំងប្រទេស មានចំនួន១២៧នាក់ (ស្មើនឹង ៩៧.៦៩% ធៀប នឹងចំនួនអ្នកមានវីរុសកូវីដ-១៩ទាំងអស់) នៅក្នុងចំនួននេះមានស្រី ៣៩នាក់ និងបុរស៨៨នាក់ អ្នកកំពុងសម្រាកព្យាបាលនៅក្នុងមន្ទីរពេទ្យមិត្តភាពខ្មែរ-សូវៀត មានចំនួន០៣នាក់ ក្នុងនោះមានបុរសជនជាតិខ្មែរ ដែលបានវិលត្រឡប់មកពីប្រទេសឥណ្ឌូណេស៊ី, បុរសជនជាតិខ្មែរ វិលត្រឡប់មកពីប្រទេសម៉ាឡេស៊ី និងបុរសខ្មែរ មានសញ្ជាតិអាមេរិកកាំង ដែលបានធ្វើដំណើរមកពីសហរដ្ឋអាមេរិក៕

2020-06-23T08:57:29+07:00

cen.com.kh

https://cen.com.kh/archives/218682.html

ee35a125-8c67-466e-82ac-ad2b56c78813

ពួកមន្រ្តីសុខាភិបាលសហរដ្ឋអាមេរិកផ្តល់សក្ខីកម្មអំពីការឆ្លើយតបមេរោគកូរ៉ូណារបស់សេតវិមាន

ពួកមន្រ្តីសុខាភិបាលកំពូលរបស់សហរដ្ឋអាមេរិកមានគម្រោងផ្តល់សក្ខីកម្មនៅពីមុខគណៈកម្មការសភានៅថ្ងៃអង្គារនេះជាផ្នែកមួយនៃការស្វែងរកមធ្យោបាយដោះស្រាយការកើនឡើងនូវករណីមេរោគកូរ៉ូណាថ្មី និងការចូលសម្រាកក្នុងមន្ទីរពេទ្យ។ ក្នុងចំណោមអ្នកដែលមានគម្រោងថ្លែងទៅកាន់សមាជិកសភានៅគណៈកម្មាធិការថាមពល និងពាណិជ្ជកម្មអំពីការឆ្លើយតបរបស់រដ្ឋបាលប្រធានាធិបតីត្រាំដល់វិបត្តិនោះមានលោកវេជ្ជបណ្ឌិត Anthony Fauci ប្រធានវិទ្យាស្ថានជាតិជំងឺឆ្លង លោកវេជ្ជបណ្ឌិត Robert Redfield នាយកមជ្ឈមណ្ឌលប្រយុទ្ធ និងបង្ការជំងឺ និងលោកវេជ្ជបណ្ឌិត Stephen Hahn ប្រធានរដ្ឋបាលចំណីអាហារ និងឱសថ និងលោកវេជ្ជបណ្ឌិត Robert Giroir ប្រធានសេវាកម្មសុខភាពសាធារណៈ។ លោកវេជ្ជបណ្ឌិត Fauci ស្ថិតនៅក្នុងចំណោមពួកអ្នកជំនាញសុខាភិបាលដែលនិយាយថា ពលរដ្ឋមិនគួរផ្តោតលើការផ្ទុះឡើងនូវរលកទី២នៃមេរោគកូរ៉ូណានៅក្នុងសហរដ្ឋអាមេរិកទេ ពីព្រោះតែសហរដ្ឋអាមេរិកមិនទាន់ចេញផុតពីរលកទីមួយនៃការផ្ទុះឡើងមេរោគកូរ៉ូណាទេ។ រដ្ឋជាច្រើននៅក្នុងសហរដ្ឋអាមេរិកកំពុងបន្ធូរបន្ថយការរឹតត្បិតដើម្បីបញ្ឈប់ការរាលដាលនៃវីរុស។ លោក Greg Abbott អភិបាលរដ្ឋតិចសាសបាននិយាយកាលពីថ្ងៃចន្ទថា ការដាក់ការរឹតត្បិតឡើងវិញនឹងត្រូវធ្វើឡើងជាជម្រើសចុងក្រោយបង្អស់ខណៈដែលលោកនិយាយថា វីរុសនោះ «បានរាលដាលក្នុងអត្រាមួយដែលមិនអាចទទួលយកបាន» ហើយបានបដិសេធពុំព្រមដាក់បទបញ្ជាដែលតម្រូវឱ្យពាក់ម៉ាសក្នុងកន្លែងសាធារណៈ។ រដ្ឋតិចសាសមានការឆ្លងថ្មីប្រចាំថ្ងៃច្រើនជាងគេជិតរយៈពេល២សប្តាហ៍នៅពេលដែលអត្រានៃការចូលសម្រាកក្នុងមន្ទីរពេទ្យបានកើនឡើង។ រដ្ឋ Louisiana ជារដ្ឋនៅក្បែរនោះមានចំនួនមនុស្សស្លាប់លើស៣ពាន់នាក់បណ្តាលមកពីជំងឺកូវីដ១៩ ហើយមានករណីឆ្លងកើនឡើងដែរ៕

2020-06-23T07:00:00+07:00

khmer.voanews.com

https://khmer.voanews.com/a/us-health-officials-to-testify-about-white-house-coronavirus-response-/5473958.html

e526ee24-5bb0-444f-b6b7-9490b8ed4f6c

ផ្សារហ៊ុនពិភពលោកធ្លាក់ចុះក្រោយព័ត៌មាននៃករណីឆ្លងកូវីដ១៩ច្រើនបំផុតក្នុងមួយថ្ងៃ

ការបារម្ភអំពីការកើនឡើងយ៉ាងខ្លាំងនៃករណីចំនួនការឆ្លងជំងឺកូវីដ១៩នៅសហរដ្ឋអាមេរិក និងប្រទេសដទៃទៀត បាននាំឲ្យទីផ្សារភាគហ៊ុនពិភពលោកសំខាន់ៗធ្លាក់ចុះកាលពីថ្ងៃចន្ទ។ ទីផ្សារភាគហ៊ុននានាបានប្រតិកម្មទៅនឹងការរាយការណ៍របស់អង្គការសុខភាពពិភពលោកកាលពីថ្ងៃអាទិត្យអំពីករណីឆ្លងថ្មីនៃវីរុសដែលបង្កជំងឺកូវីដ១៩ នៅជំវុញពិភពលោក មានចំនួនរហូតដល់១៨៣.០០០នាក់ ដែលជាចំនួនឆ្លងថ្មីច្រើនជាងគេបំផុតក្នុងមួយថ្ងៃចាត់តាំងពីមានការផ្ទុះរាតត្បាតជំងឺនេះមក។ នៅអឺរ៉ុប ទីផ្សារហ៊ុននៅក្រុងឡុងដ៍ ប៉ារីស និងហ្វ្រង់ហ្វួតប្រទេសអាល្លឺម៉ង់ សុទ្ធតែបានធ្លាក់តម្លៃពី០,៣%ដល់០,៧%។ នៅទ្វីបអាស៊ីវិញ ផ្សារហ៊ុនមានភាពចម្រុះ ដោយទីផ្សារ Nikkei នៃទីក្រុងតូក្យូ ផ្សារ KOSPI នៅក្រុងសេអ៊ូល និងផ្សារ Hang Seng ក្នុងក្រុងហុងកុងបានធ្លាក់ចុះ ខណៈផ្សារហ៊ុននៅក្រុងមុំបៃប្រទេសឥណ្ឌា និងផ្សារហ៊ុននៅតៃវ៉ាន់ បានការកើនឡើង។ អង្គការសុខភាពពិភពលោក WHO និយាយថា ប្រទេសប្រេស៊ីលនាំមុខគេចំពោះចំនួនកើនឡើងច្រើនក្នុងមួយថ្ងៃនេះ ដោយមានករណីឆ្លងថ្មី ៥៥.០០០នាក់ បន្ទាប់មកមានសហរដ្ឋអាមេរិកដែលមានការឆ្លងថ្មីក្នុងថ្ងៃអាទិត្យ ៣៦.០០០នាក់ និងទី៣គឺឥណ្ឌាដែលមានការឆ្លងថ្មី១៥.០០០ករណី។ គិតត្រឹមថ្ងៃចន្ទ នៅជុំវិញពិភពលោកវីរុសកូរ៉ូណាបានឆ្លងដល់មនុស្សជិត៩លាននាក់ (៨.៩៧៥.០០០) ហើយមានអ្នកស្លាប់ពីជំងឺកូវីដ១៩ជាង៤៦៨.០០០នាក់៕

2020-06-23T07:00:00+07:00

khmer.voanews.com

https://khmer.voanews.com/a/record-rise-in-covid-19-cases-worldwide-causes-drop-in-global-markets-/5473135.html

188d979d-8668-45aa-ab3d-bee17e7a1053

អ.ស.ប.ព្រមានថាវិធានការទប់ស្កាត់កូវីដ១៩បង្កើនគ្រោះថ្នាក់ដល់កង្វះការចែកចាយថ្នាំអេដស៍

ទីភ្នាក់ងារប្រយុទ្ធប្រឆាំងជំងឺអេដស៍នៃអង្គការសហប្រជាជាតិហៅកាត់ថា UNAIDS ថ្លែងកាលពីថ្ងៃចន្ទថា វិបត្តិរាតត្បាតជាសាកលនៃជំងឺកូវីដ១៩ អាចធ្វើឲ្យប៉ះពាល់ដល់ការផលិត និងចែកចាយថ្នាំ antiretroviral ដែលគេប្រើសម្រាប់ព្យាបាលជំងឺអេដស៍។ ការស្ទង់មតិមួយដោយទីភ្នាក់ងារនេះរកឃើញថា ផលប៉ះពាល់ពីវិធានការទប់ស្កាត់កូវីដ១៩ដូចជាការបិទសកម្មភាពសេដ្ឋកិច្ច និងច្រកព្រំដែន នឹងរឹតត្បិតការចែកចាយថ្នាំព្យាបាលប្រឆាំងជំងឺអេដស៍ ទៅដល់ប្រទេសក្រីក្រ និងប្រទេសមានចំណូលមធ្យម។ ទីភ្នាក់ងារ UNAIDS ប្រកាសកាលពីថ្ងៃចន្ទថា ខ្លួននឹងធ្វើការជាមួយដៃគូទូទាំងពិភពលោកដើម្បីកាត់បន្ថយផលប៉ះពាល់នេះ និងរៃអង្គាសថវិកាដើម្បីជួយដល់ការផលិត និងដឹកជញ្ជូនថ្នាំនេះ។ នៅទូទាំងពិភពលោកមានមនុស្សប្រមាណ២៤,៥លានត្រូវពឹងផ្អែកលើថ្នាំ antiretroviral កាលពីឆ្នាំ២០១៩ ហើយទីភ្នាក់ងារ UNAIDS ប៉ាន់ស្មានថា ប្រសិនបើមិនមានការផ្គត់ផ្គង់ថ្នាំនេះមិនគ្រប់គ្រាន់រយៈពេល៦ខែ គ្រាន់តែនៅតំបន់ខាងត្បូងខ្សាច់សាហារ៉ា ក្នុងទ្វីបអាហ្វ្រិកអាចនាំឲ្យមានការស្លាប់មនុស្សទាក់ទងនឹងជំងឺអេដស៍ចំនួន៥០០.០០០នាក់៕

2020-06-23T07:00:00+07:00

khmer.voanews.com

https://khmer.voanews.com/a/un-warns-of-risk-of-low-distribution-of-aids-drug-amid-covid-lockdowns/5473145.html

424b8b8a-bb5c-4d0d-a5d6-b502b0c7d906

កម្ពុជារកឃើញជំងឺកូវីដ១៩មួយករណីទៀតលើបុរសខ្មែរអាមេរិកាំងទើបមកពីអាមេរិក

ប្រទេសកម្ពុជា បានរកឃើញករណីឆ្លងជំងឺកូវីដ១៩លើពលរដ្ឋខ្មែរមានសញ្ជាតិអាមេរិកាំង ដែលបានមកដល់ព្រលានយន្តហោះក្នុងទីក្រុងភ្នំពេញ កាលពីថ្ងៃទី២១ ខែមិថុនា។ ករណីនេះ ធ្វើឲ្យចំនួនឆ្លងកើនឡើងដល់១៣០ករណីនៅទូទាំងប្រទេស។នេះបើតាមសេចក្តីប្រកាសព័ត៌មានរបស់ក្រសួងសុខាភិបាល។ ក្នុងសេចក្តីប្រកាសព័ត៌មានចុះថ្ងៃទី២៣ ខែមិថុនា ក្រសួងសុខាភិបាលឲ្យដឹងថា បុរសខ្មែរមានសញ្ជាតិអាមេរិកាំង អាយុ៦៦ឆ្នាំរូបនោះ បានធ្វើដំណើរពីសហរដ្ឋអាមេរិកមកដល់ប្រទេសកម្ពុជាតាមជើងយន្តហោះ ដែលមានអ្នកដំណើរសរុបចំនួន១១២នាក់ ក្នុងនោះមានស្ត្រីចំនួន៤១នាក់ និងបុរសចំនួន៧១នាក់។ ក្នុងចំណោមអ្នកដំណើរទាំងនោះ មានជនជាតិខ្មែរចំនួន៨៩នាក់ ដែលក្នុងនោះមានស្រី្ត៣៥នាក់និងជនបរទេស២៣នាក់ ដែលក្នុងនោះមានស្រី្ត៦នាក់។ ក្រសួងសុខាភិបាលបញ្ជាក់បន្ថែមថា បុរសខ្មែរមានសញ្ជាតិអាមេរិកាំងដែលត្រូវបានរកឃើញថា មានជំងឺកូវីដ១៩នោះ «បច្ចុប្បន្នត្រូវបានដាក់ឲ្យសម្រាកព្យាបាលនៅមន្ទីរពេទ្យមិត្តភាពខ្មែរ-សូវៀតរួចហើយ»។ ដោយឡែកអ្នកដែលបានរួមដំណើរជាមួយបុរសរូបនេះ តែធ្វើតេស្តមិនមានជំងឺកូវីដ១៩ ត្រូវបានដាក់ឲ្យនៅដាច់ដោយឡែកចំនួន១៤ថ្ងៃ នៅសណ្ឋាគារដែលរៀបចំដោយក្រសួងសុខាភិបាល ចំពោះអ្នកដែលមានលទ្ធភាពបង់ប្រាក់។ ចំពោះអ្នកដែលមិនមានលទ្ធភាពបង់ថ្លៃសណ្ឋាគារដើម្បីតាមដានសុខភាពបន្តទៀត ត្រូវដាក់ឲ្យនៅដាច់ដោយឡែកនៅមណ្ឌលជម្ពូវ័ន១។ វីអូអេមិនអាចសុំការអត្ថាធិប្បាយពីលោក ម៉ម ប៊ុនហេង រដ្ឋមន្ត្រីក្រសួងសុខាភិបាលបានទេ នៅថ្ងៃអង្គារនេះ។ វីអូអេ ក៏មិនអាចសុំការអត្ថាធិប្បាយពីលោកស្រី ឱ វណ្ណឌីន និងលោក លី សូវ៉ាន់ អ្នកនាំពាក្យក្រសួងសុខាភិបាលបានដែរ។ បើតាមសេចក្តីប្រកាសរបស់ក្រសួងសុខាភិបាល រហូតមកដល់ពេលនេះ មានអ្នកជាសះស្បើយពីជំងឺកូវីដ១៩ ចំនួន១២៧នាក់។ ករណីឆ្លងក្នុងរយៈពេលចុងក្រោយនេះ ជាករណីនាំចូល គឺមានពលរដ្ឋខ្មែរ៣នាក់ ម្នាក់ឆ្លងចុងក្រោយជាជនជាតិខ្មែរអាមេរិកាំង និង២នាក់ផ្សេងទៀត ដែលម្នាក់បានវិលត្រឡប់ពីប្រទេសឥណ្ឌូណេស៊ីនិងម្នាក់ទៀតវិលត្រឡប់ពីប្រទេសម៉ាឡេស៊ី។ លោក សៅ វឌ្ឍនា នាយកអាកាសយានដ្ឋានអន្តរជាតិភ្នំពេញ បដិសេធមិនផ្តល់ការអត្ថាធិប្បាយ ដោយលោកថា ជាប់ប្រជុំ។ ចំណែកលោក ខែក នរិន្ទដា នាយកផ្នែកទំនាក់ទំនងសាធារណៈនៃអាកាសយានដ្ឋានអន្តរជាតិភ្នំពេញ សុំមិនផ្តល់ការអត្ថាធិប្បាយ ដោយបានបង្វែរសំណួរទៅក្រសួងសុខាភិបាលវិញ។ លោកនិយាយថា៖ «ព្រោះអីខាងហ្នឹង គេគ្រប់គ្រងទាំងអស់។ គេមានក្រុមគេនៅព្រលានយន្តហោះ។ អ៊ីចឹងត្រូវតែទាក់ទងជាមួយក្រសួង»។ ជើងយន្តហោះចូលមកប្រទេសកម្ពុជាមានតិចតួចណាស់ក្នុងមួយថ្ងៃ។ ក្រសួងសុខាភិបាល បានថ្លែងកាលពីសប្តាហ៍មុនថា ពលរដ្ឋខ្មែរចំនួន២០៤ នាក់ បានវិលត្រឡប់ពីប្រទេសម៉ាឡេស៊ីមកកម្ពុជាវិញ ដោយមានការជួយពីស្ថានទូតខ្មែរប្រចាំនៅប្រទេសម៉ាឡេស៊ី បន្ទាប់ពីពលរដ្ឋទាំងនេះ បានជាប់គាំងនៅក្នុងប្រទេសនោះ ចាប់តាំងពីខែមេសាមក។ ក្នុងចំណោមពលរដ្ឋខ្មែរទាំងនោះ មានបុរសជនជាតិខ្មែរ អាយុ២១ឆ្នាំម្នាក់ ត្រូវបានធ្វើតេស្តរកឃើញថា មានជំងឺកូវីដ១៩។ តាមគោលការណ៍ទប់ស្កាត់ការរាលដាលជំងឺកូវីដ១៩ អ្នកដំណើរទាំងអស់ត្រូវយកសំណាកទៅពិនិត្យជំងឺកូវីដ ហើយប្រសិនបើនៅលើយន្តហោះ មាននរណាម្នាក់មានវីរុសកូរ៉ូណា អ្នកដំណើរទាំងអស់ត្រូវស្នាក់នៅកន្លែងដែលរដ្ឋាភិបាលរៀបចំឲ្យរយៈពេល១៤ថ្ងៃ ហើយការធ្វើតេស្តយកសំណាក អាចមានយ៉ាងតិច៣ដងទៀត។ ជាផ្នែកមួយនៃការកាត់បន្ថយបន្ទុករបស់រដ្ឋាភិបាលក្នុងការមើលថែទាំអ្នកមកដល់ប្រទេសកម្ពុជា ក្រសួងសេដ្ឋកិច្ចនិងហិរញ្ញវត្ថុ បានតម្រូវឲ្យអ្នកដំណើរបរទេសតម្កល់ប្រាក់៣ពាន់ដុល្លារ ដើម្បីទុកក្នុងករណីមានជំងឺកូវីដ១៩។ អ្នកដំណើរបរទេសក៏ត្រូវចំណាយលើសេវាជាច្រើនទៀត សម្រាប់ការធ្វើតេស្តរកជំងឺកូវីដ១៩ និងការស្នាក់នៅ។អ្នកដំណើរបរទេសត្រូវចំណាយ១០០ដុល្លារសម្រាប់ការធ្វើតេស្តសំណាក។ ពួកគេ ក៏ត្រូវចំណាយលើថ្លៃកន្លែងស្នាក់នៅមានតម្លៃ៣០ដុល្លារក្នុងមួយថ្ងៃ និងអាហារបីពេល ៣០ដុល្លារ។ បន្ថែមពីនេះ ថ្លៃដឹកជញ្ជូនពីព្រលានយន្តហោះទៅមណ្ឌលសំចតរង់ចាំធ្វើតេស្តសំណាក មានតម្លៃ៥ដុល្លារក្នុងមួយជើង៕

2020-06-23T07:00:00+07:00

khmer.voanews.com

https://khmer.voanews.com/a/cambodia-recorded-one-new-case-of-covid-19/5473798.html

de07b07b-7c9d-4a68-b229-474a92a14951

សេតវិមានហាក់ចាត់ទុកអត្រាកើនឡើងនៃការឆ្លងជំងឺកូវីដ១៩នៅសហរដ្ឋអាមេរិក ថាមិនសូវសំខាន់

សេតវិមានហាក់ចាត់ទុកអត្រាកើនឡើងនៃករណីឆ្លងជំងឺកូវីដ១៩ នៅក្នុងសហរដ្ឋអាមេរិក ថាមិនសូវសំខាន់។ អ្នកនាំពាក្យសេតវិមានអ្នកស្រី Kayleigh McEnany បានប្រាប់អ្នកកាសែតកាលពីថ្ងៃច័ន្ទម្សិលមិញថា៖ «យើងកំពុងដើរលើទិសដៅត្រឹមត្រូវ»។ សហរដ្ឋអាមេរិកមានចំនួន ២០% នៃករណីឆ្លងថ្មីនៃជំងឺកូវីដ១៩ នៅលើពិភពលោក។ ជំងឺកូវីដ១៩ បានចម្លងដល់មនុស្សជិត ២ លាន ៣ សែននាក់ និងបានសម្លាប់មនុស្សអស់ជាង ១ សែន ២ ម៉ឺននាក់ នៅក្នុងសហរដ្ឋអាមេរិក។ អ្នកស្រី McEnany បានបញ្ជាក់អំពីទំនោរនៃការស្លាប់ដោយសារជំងឺកូវីដ១៩ ថា៖ «យើងត្រេកអរដែលឃើញចំនួននេះបានធ្លាក់ចុះ»។ ប៉ុន្តែ ការរាយការណ៍ពីរដ្ឋចំនួន ៣១ ក្នុងចំណោមរដ្ឋទាំង ៥០ នៅក្នុងសហរដ្ឋអាមេរិក បានបង្ហាញថា អត្រានៃការឆ្លងជំងឺនេះគឺលើសពីមួយ ដែលមានន័យថា មនុស្សម្នាក់អាចចម្លងជំងឺនេះទៅមនុស្សលើសពីម្នាក់។ នៅក្នុងការឃោសនាបោះឆ្នោតក្នុងទីក្រុង Tulsa រដ្ឋ Oklahoma កាលពីថ្ងៃសៅរ៍ ប្រធានាធិបតីសហរដ្ឋអាមេរិកលោក Donald Trump បានហៅការធ្វើតេស្តរកជំងឺកូវីដ១៩ ថាជា «ដាវមុខពីរ» ដោយលោកបាននិយាយថា ពេលបង្កើនការធ្វើតេស្ត «អ្នកនឹងឃើញអ្នកឆ្លងកាន់តែច្រើន»៕

2020-06-23T07:00:00+07:00

khmer.voanews.com

https://khmer.voanews.com/a/white-house-downplays-rising-us-coronavirus-rates/5473894.html

437361ce-e0ea-4fed-8871-c02194c491da

វ៉ាក់សាំងរបេង កញ្ជ្រឹល និងស្វិតដៃជើង ប្រហែលជាអាចទប់ទល់នឹងជំងឺកូវីដ១៩ បាន

ស្របពេលពិភពលោករង់ចាំវ៉ាក់សាំងការពារជំងឺកូវីដ១៩ អ្នកវិទ្យាសាស្ត្រនានា កំពុងពិសោធន៍មើលថា តើវ៉ាក់សាំងការពារជំងឺផ្សេងទៀត អាចផ្ដល់ការការពារបានខ្លះដែរឬ ក៏អត់ សម្រាប់ទប់ទល់នឹងផលប៉ះពាល់អាក្រក់បំផុត ដែលបណ្ដាលមកពីជំងឺកូវីដ១៩។ វ៉ាក់សាំងការពារជំងឺរបេង កញ្ជ្រឹល និងស្វិតដៃជើង ប្រហែលជាអាចជួយបង្កើនប្រព័ន្ធភាពស៊ាំនៃរាងកាយ ដែលអាចជួយទប់ទល់នឹងជំងឺកូវីដ១៩ បាន។ ទោះបីជាវ៉ាក់សាំងទាំងនេះ ប្រហែលជាមិនអាចផ្ដល់ការការពារបានល្អដូចវ៉ាក់សាំងដែលគេកំពុងបង្កើតសម្រាប់ជំងឺកូវីដ១៩ នេះក៏ដោយ ក៏ការស្រាវជ្រាវបានបង្ហាញរួចមកហើយថា វ៉ាក់សាំងទាំងនេះអាចជួយទប់ទល់នឹងជំងឺផ្សេងទៀតក្រៅពីជំងឺដែលជាគោលបំណងរបស់វ៉ាក់សាំងទាំងនេះ។ ជាងនេះទៀត រាប់ទស្សវត្សរ៍កន្លងមកនេះ ភស្តុតាងបានបង្ហាញថា វ៉ាក់សាំងទាំងនេះមានសុវត្ថិភាព៕

2020-06-23T07:00:00+07:00

khmer.voanews.com

https://khmer.voanews.com/a/tb-measles-polio-vaccines-might-fight-covid-19/5473886.html

46f6766a-f39c-409e-92bb-00e4070fad1e

បញ្ហាជំងឺកូវី-១៩ ធ្វើឲ្យស្ថានភាពភ្ញៀវទេសចរបរទេសមកទស្សនាខេត្តសៀមរាបមានសភាពស្ងប់ស្ងាត់

សៀមរាប៖ ឯកឧត្តម ទៀ សីហា អភិបាល នៃគណ:អភិបាលខេត្តសៀមរាប បានមានប្រសាសន៍ថា ស្ថិតក្នុងស្ថានភាពបច្ចុប្បន្ននេះ ផលប៉ះពាល់នៃវិបត្តិជំងឺឆ្លងកូវីដ-១៩ បានធ្វើឲ្យមានផលប៉ះពាល់យ៉ាងខ្លាំងដល់សេដ្ឋកិច្ចជាតិ ពិសេសបងប្អូនប្រតិបត្តិករ និងអ្នកបម្រើការងារក្នុងវិស័យទេសចរណ៍ក្នុងខេត្ត ព្រមទាំងបានធ្វើឱ្យខេត្តសៀមរាប ក្នុងនោះតំបន់រមណីយដ្ឋានអង្គរ ដែលធ្លាប់តែទទួលបានភ្ញៀវទេសចរជាតិ-អន្តរជាតិមកទស្សនាកម្សាន្តយ៉ាងច្រើនកុះករ បែរជាមានភាពស្ងប់ស្ងាត់។ មានប្រសាសន៍នៅកិច្ចប្រជុំត្រួតពិនិត្យ ការអនុវត្តបទដ្ឋានគតិយុត្តដាក់ឱ្យអនុវត្តវិធានសុវត្ថិភាពទេសចរណ៍ ជំហានទី១ សម្រាប់ដំណាក់កាលវិបត្តិជំងឺឆ្លងកូវីដ-១៩ នៅសាលាខេត្តសៀមរាប នា ថ្ងៃទី២២ ខែមិថុនា ឆ្នាំ២០២០នេះឯកឧត្តម បានថ្លែងថា ក្នុងរយៈពេល៤ខែដើមឆ្នាំនេះ ខេត្តសៀមរាប ទទួលបានភ្ញៀវទេសចរអន្តរជាតិចំនួន ៣៨៤.៣១៨នាក់ ថយចុះ -៦០,៥១ភាគរយ បើប្រៀបធៀបនឹងរយៈពេលដូចគ្នាឆ្នាំ២០១៩ ។ ឯកឧត្តម ទៀ សីហា មានប្រសាសន៍ទៀតថា កន្លងមក ដោយមានការយកចិត្តទុកដាក់ពីរាជរដ្ឋាភិបាល ពិសេសមានការចង្អុលបង្ហាញជាប្រចាំពីក្រសួងទេសចរណ៍ និងដោយមានកិច្ចសហប្រតិបត្តិការល្អជាមួយផ្នែកឯកជន និងមានការគាំទ្រពីក្រសួងស្ថាប័នពាក់ព័ន្ធ ដៃគូរអភិវឌ្ឍន៍ជាតិ-អន្តរជាតិនានា ព្រមទាំងមានការចូលរួមចំណែកគាំទ្រពីប្រជាពលរដ្ឋនៅក្នុងខេត្ត ក៏ដូចជាភ្ញៀវទេសចរជាតិ-អន្តរជាតិ ធ្វើឲ្យវិស័យទេសចរណ៍ខេត្តសៀមរាបមានការអភិវឌ្ឍពីមួយឆ្នាំទៅមួយឆ្នាំ ដោយបានចូលរួមចំណែកលើកកម្ពស់ជីវភាពរស់នៅ និងកាត់បន្ថយភាពក្រីក្ររបស់ប្រជាពលរដ្ឋ ។ ឯកឧត្តម ទៀ សីហា ក៏បានលើកឡើងថា ដោយការយកចិត្តទុកដាក់ពីរាជរដ្ឋាភិបាល សំខាន់ការចង្អុលបង្ហាញជាប្រចាំរបស់ក្រសួងទេសចរណ៍ ដោយមានកិច្ចសហប្រតិបត្តិការជាមួយវិស័យឯកជន និង មានការគាំទ្រពីក្រសួងស្ថាប័នពាក់ព័ន្ធ ដៃគូរអភិវឌ្ឍន៍ជាតិ អន្តរជាតិ ពិសេសការចូលរួមចំណែកគាំទ្រពីប្រជាពលរដ្ឋនៅក្នុងខេត្ត ក៏ដូចជា ភ្ញៀវទេសចរជាតិ អន្តរជាតិ ធ្វើឲ្យវិស័យទេសចរណ៍ក្នុងខេត្ត មានការអភិវឌ្ឍន៍ និង បានរួមចំណែកលើកកម្ពស់ជីវភាពរស់នៅ និង កាត់បន្ថយភាពក្រីក្ររបស់ប្រជាពលរដ្ឋទៀតផង ។ ឯកឧត្តម ក៏បានគូសបញ្ជាក់ថា ស្ថិតនៅក្នុងស្ថានភាពបច្ចុប្បន្ននេះ ផលប៉ះពាល់នៃ វិបត្តិជំងឺកូវីដ១៩ បានធ្វើឲ្យប៉ះពាល់យ៉ាងខ្លាំងដល់សេដ្ឋកិច្ចជាតិ និង ប្រជាពលរដ្ឋ សំខាន់បងប្អូនប្រតិបត្តិករ និង អ្នកបម្រើការងារក្នុងវិស័យទេសចរណ៍ ហើយបានធ្វើឲ្យខេត្តសៀមរាប ពិសេសនៅតំបន់រមណីយដ្ឋានអង្គរ ធ្លាប់តែទទួលភ្ញៀវទេសចរណ៍ជាតិ អន្តរជាតិ យ៉ាងច្រើនកុះករ បែក្លាយជាភាពស្ងប់ស្ងាត់ទៅវិញ។ ឯកឧត្តមបន្តទៀតថា អាជ្ញាធរខេត្តបានខិតខំកែលម្អសោភ័ណភាពក្រុង ដោយផ្តោតទៅលើយុទ្ធសាស្ត្ររបស់ក្រសួងទេសចរណ៍ ក្នុងការជំរុញឲ្យមានផលិតផលទេសចរណ៍ថ្មី ប្រកបដោយការច្នៃប្រឌិត ស្របតាមនិន្នាការនៃការអភិវឌ្ឍ ទេសចរណ៍នាពេលបច្ចុប្បន្ន និងទៅអនាគត ដោយកំណត់នូវគោលដៅជាយុទ្ធសាស្ត្រសម្រាប់ជំរុញ និង ពង្រឹងការគ្រប់គ្រង អភិវឌ្ឍន៍ គោលដៅទេសចរណ៍សៀមរាបអង្គរ និង ពង្រឹងគុណភាពសេវាកម្មទេសចរណ៍ បង្កើនប្រសិទ្ធភាពការងារ សំដៅធ្វើឲ្យផលិតផលទេសចរ និង សេវាកម្មទេសចរមានគុណភាព បន្ទាប់ពីវិបត្តិនៃជំងឺកូវីដ១៩ ខេត្តសៀមរាបប្រែក្លាយជាគោលដៅទាក់ទាញភ្ញៀវទេសចរប្រកបដោយគុណភាព ៕

2020-06-23T06:52:59+07:00

cen.com.kh

https://cen.com.kh/archives/218616.html

46b3967d-b188-4072-8232-0b5bb0e43795

ទីម័រខាងកើត កោតសរសើររាជរដ្ឋាភិបាលកម្ពុជា ក្នុងការទប់ស្កាត់ជំងឺកូវីដ១៩ និងស្នើឱ្យកម្ពុជាពង្រឹងកិច្ចសហប្រតិបត្ដិលើវិស័យសុខាភិបាល

ឯកអគ្គរដ្ឋទូត នៃសាធារណរដ្ឋប្រជាធិបតេយ្យទីម័រខាងកើតថ្មីប្រចំាកម្ពុជា លោក Ermenegildo Kupalopes បានថ្លែងអបអរសាទរ និងកោតសរសើររាជរដ្ឋាភិបាលកម្ពុជា ក្នុងការទប់ស្កាត់ជំងឺកូវីដ១៩ បានទាន់ពេលវេលា ដោយមានករណីឆ្លងតិច និងគ្មានករណីស្លាប់។ ការថ្លែងបែបនេះរបស់លោក ឯកអគ្គរដ្ឋទូត ក្នុងឱកាសចូលជួបសម្ដែងការគួរសម និងពិភាក្សាការងារ ជាមួយរដ្ឋមន្ដ្រីក្រសួងសុខាភិបាល លោកសាស្ដ្រាចារ្យ ម៉ម ប៊ុនហេង ដែលប្រព្រឹត្ដទៅនៅទីស្ដីការក្រសួង នាថ្ងៃទី២២ ខែមិថុនា ឆ្នាំ២០២០នេះ។ ក្នុងឱកាសនោះ លោក Ermenegildo Kupalopes បានស្នើឱ្យកម្ពុជារឹតចំណងសាមគ្គីភាពកិច្ចសហប្រតិបត្ដិការលើវិស័យសុខាភិបាល រវាងប្រទេសទាំងពីរ ជាពិសេស ជួយលើជំងឺឆ្លង។ ជាកិច្ចឆ្លើយតប រដ្ឋមន្ដ្រីក្រសួងសុខាភិបាល បានថ្លែងស្វាគមន៍ និងរីករាយសហការជានិច្ច ជាពិសេសក្នុងការងារប្រយុទ្ធនឹងជំងឹឆ្លងផ្សេងៗ រួមទាំងជំងឺគ្រុនចាញ់ផងដែរ។ រដ្ឋមន្ដ្រី ម៉ម ប៊ុនហេង បានសង្ឃឹមថា នៅពេលខាងមុខនេះ ប្រទេសទាំងពីរនឹងមានការផ្លាស់ប្ដូរទស្សនៈកិច្ចរវាងគ្នា។ ជាមួយគ្នានោះ រដ្ឋមន្ដ្រី ម៉ម ប៊ុនហេង បានសម្តែងនូវអំណរសាទរ ជូនចំពោះឯកអគ្គរដ្ឋទូតថ្មី ដែលទើបត្រូវបានតែងតាំង ឲ្យមកបំពេញបេសកកម្មការទូត នៅលើទឹកដីកម្ពុជា៕

2020-06-23T04:43:00+07:00

freshnewsasia.com

https://m.freshnewsasia.com/index.php/en/localnews/163140-2020-06-22-14-43-45.html

8cbae589-43c4-4d7c-9b4d-961e2ecf4e47

ទឹកប្រាក់ជួយឧបត្ថម្ភពីសប្បុរជននានា ជូនមូលនិធិប្រយុទ្ធប្រឆាំងជំងឺកូវីដ១៩ កើនដល់ជិត១៦លានដុល្លារ និងចំណាយជាង៩លានដុល្លារ

គិតត្រឹមថ្ងៃទី២២ ខែមិថុនា ឆ្នាំ២០២០ របាយការណ៍ពីក្រសួងសុខាភិបាល បានបង្ហាញពីចំនួនចំណូលដែលបានពីវិភាគទានរបស់សប្បុរសជននានា សម្រាប់មូលនិធិប្រឆាំងជំងឺកូវីដ១៩ បានចំនួន១៥,៩៨៧,៦១៤ លានដុល្លារ។ នេះបើតាមរបាយណ៍ របស់ក្រសួងសុខាភិបាល ដែលបណ្តាញព័ត៌មាន Fresh News ទទួលបាននៅថ្ងៃទី២២ ខែមិថុនានេះ។ ដោយឡែកសម្រាប់ការចំណាយ ត្រូវបានក្រសួងសុខាភិបាលបញ្ជាក់ថា មានចំនួន៩,៤៦២,៦៨៤ដុល្លារអាមេរិក៕

2020-06-23T03:58:00+07:00

freshnewsasia.com

https://m.freshnewsasia.com/index.php/en/localnews/163136-2020-06-22-13-58-14.html

83b86240-bd5f-4152-9077-633b44020b24

ឥណ្ឌាអនុញ្ញាតឲ្យប្រើថ្នាំមួយប្រភេទមានប្រភពពីអាមេរិក ដើម្បីព្យាបាលអ្នកជំងឺ COVID-19 ធ្ងន់ធ្ងរ

ក្រុមហ៊ុនឱសថ ស៊ីបឡា (Cipla) របស់ឥណ្ឌាបានចាប់ផ្តើមបញ្ចេញថ្នាំប្រភេទ រិមដឺស៊ីវា (Remdesivir) ដើម្បីព្យាបាលអ្នកជំងឺ COVID-19 ក្នុងស្ថានភាពធ្ងន់ធ្ងរ ខណៈប្រទេសឥណ្ឌាទាំងមូល ត្រូវបានគេមើលឃើញថា កំពុងរងគ្រោះកាន់តែធ្ងន់ឡើងៗ ដោយសារជំងឺរាតត្បាតសកលនេះហើយ។ នេះបើតាមសេចក្តីថ្លែងការណ៍ របស់ក្រុមហ៊ុនកាលពីម្សិលមិញ យោងតាមការចេញផ្សាយដោយទីភ្នាក់ងារព័ត៌មាន ស៊ីនហួរនៅថ្ងៃច័ន្ទ ទី ២២ ខែមិថុនា ឆ្នាំ ២០២០។ Remdesivir គឺជាប្រភេទថ្នាំប្រឆាំងវីរុស មានវិសាលភាពធំទូលាយ ដែលបានបង្កើតឡើងដោយក្រុមហ៊ុនឱសថ ជីលីដ (Gilead) ដែលមានមូលដ្ឋាននៅសហរដ្ឋអាមេរិក ហើយថ្នាំប្រភេទនេះ ត្រូវបានផ្តល់អាជ្ញាប័ណ្ណមិនមែនផ្តាច់មុខ ដល់ក្រុមហ៊ុនឱសថមួយចំនួនរបស់ប្រទេសឥណ្ឌា និងប៉ាគីស្ថាន។ បើតាមការលើកឡើងរបស់លោក អ៊ូម៉ាង វូរ៉ា (Umang Vohra) នាយកគ្រប់គ្រង ក្រុមហ៊ុនស៊ីបឡា លីមីតធីត បានឲ្យដឹងថា ។ ទោះជាយ៉ាងណា នាយកខាងលើនេះ មិនបានបញ្ជាក់ ពីតម្លៃរបស់ឱសថនេះឡើយ។ កាលពីសប្តាហ៍មុន ក្រុមហ៊ុនឱសថ ក្លេនម៉ាក (Glenmark) របស់ឥណ្ឌាមួយទៀត បានបញ្ចេញថ្នាំប្រឆាំងវីរុសកូរ៉ូណា ដែលមានឈ្មោះថា ហ្វេវីភីរ៉ាវា (Favipiravir) ដើម្បីព្យាបាលអ្នកជំងឺ COVID-19 ស្ថានភាពស្រាល និងមធ្យមសម្រាប់ទីផ្សារក្នុងស្រុក ដែលមានតម្លៃ ១.៣៥ដុល្លារក្នុងមួយបន្ទះ។ ដោយឡែកក្រុមហ៊ុនឱសថ ស៊ីបឡា នឹងអនុញ្ញាតឲ្យលក់ឱសថ Remdesivir តាមរយៈដៃគូពាណិជ្ជកម្មរបស់ខ្លួន ហើយនឹងផ្គត់ផ្គង់ឱសថនេះទៅឲ្យរដ្ឋាភិបាលឥណ្ឌា ដើម្បីធានាបាននូវការចែកចាយ ដែលប្រកបដោយសមភាព៕

2020-06-23T00:50:00+07:00

freshnewsasia.com

https://m.freshnewsasia.com/index.php/en/internationalnews/163123-2020-06-22-10-50-43.html

bf117abe-5279-4781-8692-adb47a85a47b

បំពាក់ឋានន្តរស័ក្តិជូនមន្រ្តីកងរាជអាវុធហត្ថខេត្តមណ្ឌលគិរីជាង៦០នាក់, មេបញ្ជាការអំពាវនាវឲ្យចូលរួមផ្សព្វផ្សាយដល់ប្រជាពលរដ្ឋទប់ស្កាត់ជំងឺកូវីដ១៩

លោក ហែម បូណារ៉ែល មេបញ្ជាការអាវុធហត្ថខេត្តមណ្ឌលគិរី បានក្រើនរំលឹកមន្រ្តីអាវុធហត្ថទាំងអស់ឲ្យខិតខំធ្វើការអនាម័យ ឲ្យបានត្រឹមត្រូវ ខិតខំដាំដំណាំ រួមផ្សំ ចិញ្ចឹមសត្វ និងចូលរួមធ្វើការផ្សព្វផ្សាយដល់ស្រទាប់ប្រជាពលរដ្ឋឲ្យចូលរួមទប់ស្កាត់ជំងឺឆ្លងកូវីដ១៩។ ការជំរុញបែបនេះនៅក្នុងពិធីបំពាក់ឋានន្តរស័ក្តិជូនយោធិន នៃកងរាជអាវុធហត្ថខេត្តមណ្ឌលគិរីនៅថ្ងៃទី២២ ខែមិថុនា ឆ្នាំ២០២០។ លោក ហែម បូណារ៉ែល បានជំរុញឲ្យមន្រ្តីកងកម្លាំងអាវុធហត្ថទាំងអស់ខិតខំ ធ្វើអនាម័យខ្លួនឯង ក្រុមគ្រួសារ និងអង្គភាពផងដែរ ព្រមទាំងចូលរួមផ្សពផ្សាយដល់ប្រជាពលរដ្ឋយល់ដឹង ពីវិធីការពារជំងឺឆ្លងកូវីដ១៩ ដើម្បីចៀសផុតពីជំងឺដ៏កាចសាហាវនេះ តាមការណែនាំរបស់ក្រសួងសុខាភិបាល ដូចជា លាងសម្អាតដៃឲ្យស្អាត និងសាប៊ូ អាល់កុល និងជែលរស់នៅមានគម្លាតបុគ្គល និងគម្លាតសង្គមជាដើម។ ជាងនេះទៅទៀត លោកមេបញ្ជាការអាវុធហត្ថក៏បានធ្វើជំរុញ ថែមទៀតឲ្យកងកម្លាំងអាវុធហត្ថទាំងអស់ ត្រូវចេះបង្កើនការដាំដុះដំណាំរួមផ្សំ និងចិញ្ចឹមសត្វផងដែរ ដើម្បីបង្កើនចំណូលក្នុងគ្រួសារឈានទៅកាត់បន្ថយភាពក្រីក្រ។ លោកមេបបញ្ជាការអាវុធហ្ថខេត្ត បានផ្តាំផ្ញើដល់យោធិន នៃកងរាជអាវុធហត្ថដែលត្រូវបានដំឡើងឋានន្តរស័ក្តិនាថ្ងៃសរុបចំនួន៦២ នាក់នាពេលនេះធ្វើយ៉ាងណាគោរពវិន័យ និងបញ្ជារបស់អង្គភាព និងថ្នាក់លើសហការជាមួយអង្គភាពផ្សេងៗ ឲ្យមានភាពល្អប្រសើរធ្វើការបំរើប្រជាពលរដ្ឋ ការពារប្រជាពលរដ្ឋ បម្រើអង្គភាព និងសង្គមដើម្បីឲ្យសាកសមនិងតួនាទីភារកិច្ច ដែលថ្នាក់លើប្រគល់ឲ្យ។ ការតែងតាំងមន្រ្តីនាថ្ងៃនេះ មានថ្នាក់ វ.ទោ ចំនួន ០៣នាក់, វ.ត្រី ចំនួន ០៨នាក់, អ.ឯក ចំនួន០៦នាក់ អ.ទោ ចំនួន ០២នាក់ អ.ត្រី ចំនួន ២៧នាក់ ន.ច ចំនួន ០១នាក់ ព្រិន្ទបាលទោ ចំនួន១៥នាក់៕

2020-06-22T23:44:00+07:00

freshnewsasia.com

https://m.freshnewsasia.com/index.php/en/localnews/163114-2020-06-22-09-44-59.html

1bc53a06-a192-4bf9-9a72-97a2e1f78acd

សម្តេចតេជោ ហ៊ុន សែន៖ ជំងឺកូវីដ-១៩ បាននឹងកំពុងផ្លាស់ប្តូរឥរិយាបថរស់នៅរបស់មនុស្សក្នុងបរិបទថ្មី (Video inside)

សម្តេចតេជោ ហ៊ុន សែន នាយករដ្ឋមន្ត្រីនៃកម្ពុជា បានបញ្ជាក់ថា ជំងឺកូវីដ-១៩ បាននឹងកំពុងផ្លាស់ប្តូរឥរិយាបទរស់នៅរបស់មនុស្សទាំងអស់នៅក្នុងពិភពលោកដែលមានរាប់ពាន់ឆ្នាំ ឱ្យប្រែក្លាយជាទម្លាប់ថ្មីនាដំណាក់កាលកូវីដ-១៩។ ការបញ្ជាក់បែបនេះ របស់ប្រមុខនៃរាជរដ្ឋាភិបាលកម្ពុជា បានធ្វើឡើងនៅក្នុងឱកាសដែលសម្តេចបានអញ្ជើញចុះត្រួតពិនិត្យការដ្ឋានសាងសង់ ព្រលានយន្តហោះអន្តរជាតិភ្នំពេញថ្មី ស្ថិតនៅឃុំព្រែកស្លែង ស្រុកកណ្តាលស្ទឹង ខេត្តកណ្តាល នៅព្រឹកថ្ងៃទី២១ ខែមិថុនា ឆ្នាំ២០២០នេះ។ សម្តេចតេជោ ហ៊ុន សែន បានមានប្រសាសន៍យ៉ាងដូច្នេះថា៖ ។ ជាមួយគ្នានេះដែរ សម្តេចតេជោ ហ៊ុន សែន ក៏បានថ្លែងថា ពិភពលោកទាំងមូលកាលពីមុនមិនទាន់មានជំងឺកូវីដ-១៩ ក្នុងមួយថ្ងៃៗ មានដំណើរចរាចរណ៍យន្តហោះ ហោះពេញមេឃ ក៏ប៉ុន្តែនាដំណាក់កាលនេះ ដំណើរចរាចរណ៍ទាំងឡាយត្រូវបានផ្អាក់ជាបណ្តុះអាសន្ន ដើម្បីការពារការរីករាលដាលជំងឺផ្លូវដង្ហើមមួយនេះ ជាដើម។ ពាក់ព័ន្ធនឹងពិភពលោកក្នុងដំណាក់រាតត្បាតពីជំងឺកូវីដ-១៩នេះដែរ នាយករដ្ឋមន្ត្រីកម្ពុុជា បានបន្តថា ជំងឺកូវីដ-១៩ បានបង្កើតឱ្យមានស្ថានភាពមិនច្បាស់លាស់សម្រាប់ប្រជាជនទូទាំងពិភពលោក។ សម្តេចបានបន្ថែមទៀតថា ជំងឺកូវីដ១៩ ធ្វើឱ្យការរស់នៅរបស់មនុស្សជាតិជួបភាពមិនច្បាស់លាស់ តែភាពច្បាស់លាស់មួយ គឺជំងឺកូវីដ១៩ មិនអាចរំលាយភពផែនដីបានទេ។ ទន្ទឹមនឹមនេះដែរ សម្តេចតេជោ ហ៊ុន សែន បានបង្ហាញក្តីជឿជាក់ថា ថ្ងៃណាមួយអ្នកវិទ្យាសាស្ត្រនឹងរកឃើញវ៉ាកសាំងការពារជំងឺកូវីដ-១៩ បានហើយនោះ ការអភិវឌ្ឍផ្សេងៗនឹងវិលត្រឡប់មកដូចដើមវិញ ក៏ប៉ុន្តែ ភាពប្រក្រតីនោះវាស្ថិតនៅក្នុងគន្លងថ្មី ដូចអ្វីដែលអង្គការសុខភាពពិភពលោកបានប្រកាសថា ប្រជាជនទាំងអស់នៅលើពិភពលោកត្រូវរៀនរស់នៅក្នុងវិបត្តិកូវីដ-១៩។ ដូច្នេះ ប្រសិនបើប្រជាជន ឬថ្នាក់ដឹកនាំប្រទេសនានា មិនធ្វើការសម្របសម្រួលនៅក្នុងស្ថានភាពនេះដោះទេ ជំងឺនេះនឹងបំផ្លាញយើងជាមិនខាន។ ប្រមុខនៃរាជរដ្ឋាភិបាលកម្ពុជា សម្តេចតេជោ ហ៊ុន សែន បានបញ្ជាក់ថា នៅឆ្នាំ២០២០នេះ ប្រទេសភាគតិចណាស់ ដែលអាចមានសេដ្ឋកិច្ចវិជ្ជមាន ពោលប្រទេសភាគច្រើនបំផុតនឹងទទួលបានភាពអវិជ្ជមានសម្រាប់សេដ្ឋកិច្ច រហូតដល់សញ្ញាដកទៅទៀត។ មានប្រទេសខ្លះបានប្រកាសខ្លួនរួចជាស្រេចថា សេដ្ឋកិច្ចរបស់ខ្លួន ដករហូតដល់៧ភាគរយឯណោះ ហើយក៏មានប្រទេសខ្លះមានសញ្ញាដករហូតដល់ ១០ភាគរយជាដើម។ សម្តេចតេជោ ហ៊ុន សែន ក៏បានបន្ថែមថា ដោយឡែកសម្រាប់ប្រទេសកម្ពុជា បើតាមការប៉ាន់ស្មានរបស់ធនាគារអភិវឌ្ឍអាស៊ី IMF និងធនាគារពិភពលោក បានវាយតម្លៃថា សេដ្ឋកិច្ចអាចធ្លាក់ក្នុងរង្វង១,៥ភាគរយ ទៅ២,៩ភាគរយ។ ក៏ប៉ុន្តែ សម្រាប់កម្ពុជា ខ្លួនឯងផ្ទាល់អាចវាយតម្លៃថា អាចដក១,៩ភាគរយ នៅក្នុងឆ្នាំ២០២០ ហើយនេះគឺជាស្ថានភាពមួយមិនធ្លាប់មានក្នុងរយៈពេលជាង២០ឆ្នាំកន្លងមកនេះ។ វិបត្តិរាតត្បាតជំងឺកូវីដ១៩ មិនទាន់ដល់ថ្នាក់ធ្វើឱ្យសម្តេចផ្តល់ថវិកាឧបត្ថម្ភក្នុងកម្មវិធី ដូចទម្លាប់ដែលសម្តេចបានធ្វើនោះទេ។ គួជម្រាថា យោងតាមទិន្នន័យពីគេហទំព័រអន្តរជាតិ Worldometer នៅព្រឹកថ្ងៃទី២១ ខែមិថុនា ឆ្នាំ២០២០នេះ ចំនួនអ្នកឆ្លងជំងឺ COVID-19 នៅទូទាំងពិភពលោក បានកើនឡើងដល់ ៨,៩០៦,១៣៧នាក់ហើយ។ ក្នុងនោះអ្នកស្លាប់មានចំនួន ៤៦៦,២៥៣នាក់ និងជាសះស្បើយឡើងវិញ ៤,៧៣២,៧៦៦នាក់។ គេហទំព័រអន្តរជាតិ ដដែលបានបង្ហាញថា ការរីករាលដាលនៃជំងឺកូវីដ១៩ នៅតែមានសភាពស្រួចស្រាវចំនួនអ្នកឆ្លង និងស្លាប់ថ្មីនៅតែមានចំនួនច្រើន៕

2020-06-22T22:23:00+07:00

freshnewsasia.com

https://m.freshnewsasia.com/index.php/en/localnews/163093-2020-06-22-08-23-27.html

96529439-bd6e-4f2f-8563-c1066590a115

សម្តេចតេជោ ហ៊ុន សែន នឹងអញ្ជើញប្រកាសអនុវត្តន៍កម្មវិធីផ្តល់សាច់ប្រាក់ ជូនពលរដ្ឋក្រីក្រ និងងាយរងគ្រោះ ដោយសារជំងឺកូវីដ១៩ នៅថ្ងៃទី២៤ ខែមិថុនា (Video inside)

សម្ដេចតេជោ ហ៊ុន សែន នាយករដ្ឋមន្ដ្រីនៃកម្ពុជា បានប្រកាសថា នៅថ្ងៃទី២៤ ខែមិថុនា ឆ្នាំ២០២០ខាងមុខនេះ សម្ដេចនឹងអញ្ជើញប្រកាសអនុវត្តន៍ កម្មវិធីផ្តល់សាច់ប្រាក់ ជូនប្រជាពលរដ្ឋមានជីវភាពក្រីក្រ និងងាយរងគ្រោះ ដោយសារជំងឺកូវីដ១៩ ប្រមាណ៦០ម៉ឺនគ្រួសារ។ ការប្រកាសជាថ្មីនេះ ធ្វើឡើងក្នុងឱកាសដែល សម្តេចតេជោ ហ៊ុន សែន អញ្ជើញចុះត្រួតពិនិត្យការដ្ឋានសាងសង់ ព្រលានយន្តហោះអន្តរជាតិភ្នំពេញថ្មី ស្ថិតនៅឃុំព្រែកស្លែង ស្រុកកណ្តាលស្ទឹង ខេត្តកណ្តាល នាព្រឹកថ្ងៃទី២២ ខែមិថុនា ឆ្នាំ២០២០នេះ។ សម្ដេចតេជោ ហ៊ុន សែន បានបញ្ជាក់យ៉ាងដូច្នេះថា ។ សម្ដេចតេជោ បានថ្លែងថា វិបត្ដិសេដ្ឋកិច្ចឥលូវនេះ មិនមែនប៉ះពាល់តែកម្ពុជានោះទេ ពិភពលោកទាំងមូលរាប់ទាំងប្រទេសអ្នកមាន ដែលត្រូវការបញ្ចេញទុន មកសង្គ្រោះសេដ្ឋកិច្ច ឬក៏អន្ដរាគមន៍នៅក្នុងវិស័យសង្គម ប៉ុន្ដែប្រទេសខ្លះក៏គេមានលុយគ្រប់គ្រាន់ ឯប្រទេសខ្លះទៀត ចាប់ផ្ដើមលក់បណ្ណរតនាគារ ដើម្បខ្ចីលុយពីប្រជាពលរដ្ឋ យកមកសង្គ្រោះសេដ្ឋកិច្ច។ សម្ដេតេជោ ហ៊ុន សែន បានគូសបញ្ជាក់ផងដែរថា កូវីដ១៩ មិនអាចសម្លាប់រាជរដ្ឋាភិបាល របស់សម្តេចបាននោះទេ ហើយសម្តេចតេជោ បានប្រាប់ដល់ អ្នកដែលរង់ចាំ ឲ្យរាជរដ្ឋាភិបាលសម្តេចដួលរលំនោះ គឺកំពុងធ្លាក់ចូលក្នុងការវង្វេងទិសដៅហើយ។ * មានបណ្ឌសមធម៌ ដែលមានសុពលភាព ដោយឈរលើកម្រិតភាពក្រីក្រ៖ ក្រកម្រិត១ (ទីទ័លក្រ) ឬ ក្រកម្រិត២ (ក្រ) និង * បានទៅផ្ទៀងផ្ទាត់បញ្ជីឈ្មោះ នៃកម្មវិធីឧបត្ថម្ភសាច់ប្រាក់ជូនគ្រួសារក្រីក្រ ក្នុងកំលុងពេលប្រយុទ្ធប្រឆាំងជំងឺកូវីដ១៩ នៅសាលាឃុំ សង្កាត់ណាមួយ។ ក្នុងអនុក្រឹត្យ ក៏បានបញ្ជាក់ផងដែរថា ចំនួនទឹកប្រាក់ ត្រូវផ្តល់ជូនក្នុងមួយខែ ចន្លោះពី១៦,០០០រៀល ទៅដល់១២០,០០០រៀល។ កម្រិតសាច់ប្រាក់ ដែលត្រូវឧបត្ថម្ភនេះ ធ្វើឡើងតាមប្រភេទជនក្រីក្រ ក្នុងកម្រិត១ ឬកម្រិត២ ហើយក៏បែងចែកទៅតាមអ្នកនៅក្នុងរាជធានី និងជនបទ។ លោក ថេង បញ្ញាធន ប្រតិភូរាជរដ្ឋាភិបាលកម្ពុជា ទទួលបន្ទុកអគ្គនាយកផែនការ នៃក្រសួងផែនការ ធ្លាប់បានប្រាប់អង្គភាពព័ត៌មាន Fresh News ថា ជំហ៊ានដំបូងនៃការស្រាវជ្រាវនេះ រកឃើញប្រជាពលរដ្ឋមានជីវភាពខ្វះខាត និងរងផលប៉ះពាល់ខ្លាំង មានចំនួនប្រមាណ ៥៦២,៦៨៦ គ្រួសារ ដោយគិតជាចំនួនមនុស្ស មានប្រមាណ ជិត២លាន ៣សែននាក់៕

2020-06-22T21:31:00+07:00

freshnewsasia.com

https://m.freshnewsasia.com/index.php/en/localnews/163082-2020-06-22-07-31-16.html

6897e874-5298-488d-953a-13002652b8bf

មនុស្សជាង ៥០,០០០នាក់ហើយបាត់បង់ជីវិតដោយសារជំងឺ COVID-19 នៅប្រេស៊ីល (Video inside)

បន្ទាប់ពីបានកត់ត្រាករណីស្លាប់ថ្មីៗចំនួន ៦៤១នាក់ទៀតសម្រាប់រយៈពេល ២៤ម៉ោងកន្លងទៅនេះ វាបានធ្វើឲ្យចំនួនសរុបនៃអ្នកដែលនបានស្លាប់ដោយសារ COVID-19 នៅទូទាំងប្រទេសប្រេស៊ីលនៅពេលនេះកើនលើស ៥០,០០០នាក់ហើយ ក្នុងចំណោមអ្នកជំងឺសរុបជាង ១លាននាក់។ នេះបើតាមការចេញផ្សាយដោយ សារព័ត៌មាន CNA នារសៀលថ្ងៃចន្ទ ទី២២ ខែមិថុនា ឆ្នាំ២០២០។ បើតាមការបញ្ជាក់របស់ក្រសួងសុខាភិបាលប្រេស៊ីលបានឲ្យដឹងថា ចំនួនជាក់លាក់នៃករណីស្លាប់ ដែលខ្លួនទទួលបានគិតត្រឹមថ្ងៃអាទិត្យ (ម៉ោងនៅប្រេស៊ីឡា) គឺមាន ៥០,៦១៧នាក់ ខណៈករណីឆ្លងវិញគឺមានសរុប ១,០៨៥,០៣៨ ករណី។ តាមរយៈតួលេខនេះ ប្រេស៊ីលមានករណីឆ្លងច្រើនជាងគេលំដាប់ទី ២ លើពិភពលោក ស្ថិតក្រោយតែសហរដ្ឋអាមេរិកតែមួយគត់ ដែលមានករណីឆ្លង COVID-19 ច្រើនបំផុតលំដាប់លេខ ១ សរុបចំនួនជាង ២.៣លានករណី។ បើទោះបីជាសន្ទុះនៃករណីឆ្លង និងស្លាប់ដោយសារតែ COVID-19 កើនឡើងយ៉ាងគំហុកបែបនេះក្តី ក៏ថ្នាក់ដឹកនាំកំពូលនាពេលបច្ចុប្បន្ន របស់ប្រទេសអាមេរិកឡាទីនមួយនេះ ដែលបានចាត់ទុកជំងឺនេះជាប្រភេទជំងឺផ្តាសាយតូចតាច កាលពីពេលកន្លងទៅនេះ នៅតែខ្វែងគំនិតគ្នាជាមួយអាជ្ញាធររដ្ឋ និងអាជ្ញាធរមូលដ្ឋានជុំវិញចំណាត់ការនានា នៅចំពោះមុខជំងឺរាតត្បាតសកលមួយនេះ ដោយលោកបានងាកទៅផ្តោតសំខាន់ លើការរៀបចំបើកប្រទេសឡើងវិញ ដើម្បីស្តារសេដ្ឋកិច្ច៕

2020-06-22T20:39:00+07:00

freshnewsasia.com

https://m.freshnewsasia.com/index.php/en/internationalnews/163074-2020-06-22-06-39-49.html

e0277470-7471-4c31-86f5-edd4c797d219

រដ្ឋាភិបាលនឹងចំណាយថវិការដ្ឋចំនួន ២៥លានដុល្លារ ក្នុងមួយខែៗ ដើម្បីជួយដល់ជីវភាពពលរដ្ឋជាង ៦០ម៉ឺនគ្រួសារអំឡុងវិបត្តិជំងឺកូរ៉ូណា

ភ្នំពេញ៖ សម្តេចតេជោនាយករដ្ឋមន្ត្រី ហ៊ុន សែន បានថ្លែងថា រដ្ឋាភិបាលនឹងចំណាយថវិការដ្ឋចំនួន ២៥លានដុល្លារអាមេរិកក្នុងមួយខែៗ ដើម្បីជួយដល់ជីវភាពពលរដ្ឋជាង ៦០ម៉ឺនគ្រួសារអំឡុងវិបត្តិជំងឺកូរ៉ូណា។ ការប្រកាសនេះ ត្រូវបានធ្វើឡើងក្នុងពេលដែលសម្តេចតេជោអញ្ជើញចុះពិនិត្យមើលការដ្ឋានសាងសង់អាកាសយានដ្ឋានអន្តរជាតិភ្នំពេញថ្មី ស្ថិតនៅឃុំព្រែកស្លែង ស្រុកកណ្តាលស្ទឹង ខេត្តកណ្តាលនៅព្រឹកថ្ងៃទី២២ មិថុនា ២០២០។ សម្តេច ហ៊ុន សែន មានប្រសាសន៍ថា នៅអំឡុងវិបត្តិជំងឺកូវីដ១៩ គ្មានពលរដ្ឋណាម្នាក់ស្លាប់ដោយអត់បាយដោយរដ្ឋាភិបាលមិនបានដឹង និងមិនបានដោះស្រាយនោះឡើយ។ សម្តេចក៏បានផ្តាំទៅមតិរិះគន់ថា មិនត្រូវមើលស្រាលសមត្ថភាពរដ្ឋាភិបាល ពិសេសមិនត្រូវមើលស្រាលសមត្ថភាពរបស់សម្តេច ក្នុងការដោះស្រាយបញ្ហាប្រឈមនៃវិបត្តិជាសកលនេះឡើយ ត្បិតរដ្ឋាភិបាលគ្រោងនឹងចំណាយថវិការដ្ឋប្រមាណ ២៥លានដុល្លារ ជារៀងរាល់ខែ ជួយដល់ពលរដ្ឋជាង ៦០ម៉ឺនគ្រួសារ ដែលជាថវិកានោះ បានមកពីចំណូលចរន្តរបស់រដ្ឋប្រចាំខែ។ សម្តេចតេជោ ហ៊ុន សែន បានមានប្រសាសន៍ថា៖ “ក្នុងមួយខែយើងត្រូវចំណាយប្រមាណជា ២៥លានដុល្លារ សម្រាប់សង្គ្រោះជួយទំនុកបម្រុងទៅដល់ជាង ៦០ម៉ឺនគ្រួសារ។ ពេលនោះ យើងមានលទ្ធភាព យើងប្រើប្រាស់នូវថវិកាចរន្ត ដែលជាចំណូលធម្មតា ដែលក្នុងមួយខែៗយើងរកបានក្នុងរង្វង់អាពេលក្នុងកូវីដនេះ។ បើវាមិនបានលើសដល់ ៥០០លានដុល្លារ ក៏វាបានត្រឹម ៤០០លានដុល្លារដែរ ហើយចាយចំណូលបៀវត្សរ៍ត្រឹមតែជាង ២០០លានដុល្លារទេ”។ សូមបញ្ជាក់ថា រាជរដ្ឋាភិបាល បានចេញអនុក្រឹត្យស្តីពីការអនុវត្តកម្មវិធីឧបត្ថម្ភសាច់ប្រាក់ជូនគ្រួសារក្រីក្រ និងងាយរងគ្រោះក្នុងអំឡុងពេលប្រយុទ្ធនឹងជំងឺកូវីដ១៩។ ក្រសួងផែនការ បានធ្វើបច្ចុប្បន្នភាពកំណត់អត្តសញ្ញាណកម្មគ្រួសារក្រីក្រ ក្នុងអំឡុងពេលនៃការរីករាលដាលជំងឺកូវីដ-១៩ គិតត្រឹមថ្ងៃទី១ ខែមិថុនា ឆ្នាំ២០២០ រកឃើញគ្រួសារក្រីក្រទូទាំងប្រទេស សរុបចំនួន ៥៦៧.៥០៥ គ្រួសារ ដែលមានប្រជាជនក្រីក្រសរុបចំនួនប្រមាណ ២,៣លាននាក់។ សម្តេចតេជោ ហ៊ុន សែន នាយករដ្ឋមន្ត្រីកម្ពុជា នឹងអញ្ជើញប្រកាសជាផ្លូវការនូវការ អនុវត្តន៍កម្មវិធីប្រគល់សាច់ប្រាក់នេះនាថ្ងៃទី២៤ ខែមិថុនា ឆ្នាំ២០២០ខាងមុខនេះ។ អនុក្រឹត្យនេះមានគោលបំណងផ្តល់នូវកិច្ចគាំពារ ដើម្បីរក្សាលំនឹងជីវភាពរស់នៅ សម្រាប់គ្រួសារក្រីក្រ និងងាយរងគ្រោះ ក្នុងអំឡុងពេលប្រយុទ្ធនឹងជំងឺកូវីដ១៩។ អនុក្រឹត្យនេះមានគោលដៅកំណត់វិធាន នីតិវិធី និងយន្តការគ្រប់គ្រង ព្រមទាំងផ្តល់ការឧបត្ថម្ភសាច់ប្រាក់ជូនគ្រួសារក្រីក្រ និងងាយរងគ្រោះ ក្នុងអំឡុងពេលប្រយុទ្ធនឹងជំងឺកូវីដ១៩។ អនុក្រឹត្យនេះ មានវិសាលភាពអនុវត្តចំពោះគ្រួសារក្រីក្រ និងងាយរងគ្រោះ ដែលមានប័ណ្ណសមធម៌ ក្នុងព្រះរាជាណាចក្រកម្ពុជា។ គ្រួសារក្រីក្រ និងងាយរងគ្រោះ ដែលត្រូវទទួលបានប្រាក់ឧបត្ថម្ភត្រូវបំពេញតាមលក្ខខណ្ឌដូចខាងក្រោម៖ – មានបណ្ឌសមធម៌ ដែលមានសុពលភាព ដោយឈរលើកម្រិតភាពក្រីក្រ៖ ក្រកម្រិត១ (ទីទ័លក្រ) ឬ ក្រកម្រិត២ (ក្រ) និង – បានទៅផ្ទៀងផ្ទាត់បញ្ជីឈ្មោះ នៃកម្មវិធីឧបត្ថម្ភសាច់ប្រាក់ជូនគ្រួសារក្រីក្រ ក្នុងកំលុងពេលប្រយុទ្ធប្រឆាំងជំងឺកូវីដ១៩ នៅសាលាឃុំ សង្កាត់ណាមួយ។ អនុក្រឹត្យបានបញ្ជាក់ពីចំនួនទឹកប្រាក់ដែលនឹងត្រូវទទួលបានផងដែរ។ ចំនួនទឹកប្រាក់ត្រូវផ្តល់ជូនក្នុងមួយខែចន្លោះពី១៦.០០០រៀល ទៅដល់ ១២០.០០០រៀល។ កម្រិតសាច់ប្រាក់ដែលត្រូវឧបត្ថម្ភនេះ ធ្វើឡើងតាមប្រភេទជនក្រីក្រក្នុងកម្រិត១ ឬកម្រិត២ ហើយក៏បែងចែកទៅតាមអ្នកនៅក្នុងរាជធានី និងជនបទផងដែរ។ ក្រសួងផែនការ បានធ្វើបច្ចុប្បន្នភាពកំណត់អត្តសញ្ញាណកម្មគ្រួសារក្រីក្រ ក្នុងអំឡុងពេលនៃការរីករាលដាលជំងឺកូវីដ-១៩ គិតត្រឹមថ្ងៃទី១ ខែមិថុនា ឆ្នាំ២០២០ រកឃើញគ្រួសារក្រីក្រទូទាំងប្រទេស សរុបចំនួន ៥៦៧.៥០៥ គ្រួសារ ដែលមានប្រជាជនក្រីក្រសរុបចំនួនប្រមាណ ២,៣លាននាក់ (គិតត្រឹមថ្ងៃបញ្ចប់ការអនុវត្តនិតិវិធីអត្តសញ្ញាណកម្មគ្រួសារក្រីក្រ ក្នុងអំឡុងពេលនៃការរីករាលដាលជំងឺកូវីដ-១៩ នៅទីជនបទ )។ ក្រសួងសូមអំពាវនាវ ដល់បងប្អូនប្រជាពលរដ្ឋគ្រួសារក្រីក្រកម្ពុជាទាំងអស់ ដែលអវត្តមានក្នុងអំឡុងពេលសម្ភាសន៍ នៃយុទ្ធនាការនេះ ឬមិនទាន់បានដាក់ពាក្យស្នើសុំសម្ភាសន៍ទៅកាន់អាជ្ញាធរមូលដ្ឋាន ក្រុមប្រឹក្សាឃុំ/សង្កាត់ ដែលបងប្អូនកំពុងស្នាក់នៅ សូមមេត្តារួសរាន់ ផ្តល់ការណាត់ជួបសម្ភាសន៍ជាមួយអាជ្ញាធរមូលដ្ឋាន ក្រុមប្រឹក្សាឃុំ/សង្កាត់ មុនពេលការអនុវត្តនីតិវិធីកំណត់អត្តសញ្ញាណកម្មគ្រួសារក្រីក្រ ក្នុងអំឡុងពេលកូវីដ១៩ នៅទីប្រជុំជន បញ្ចប់នាចុងខែមិថុនា ឆ្នាំ២០២០ខាងមុខនេះ ដើម្បីទទួលបាននូវកម្មវិធីឧបត្ថម្ភសាច់ប្រាក់របស់រាជរដ្ឋាភិបាល ដែលនឹងត្រូវអនុវត្តក្នុងពេលឆាប់ៗនេះ។ សូមទស្សនាការពន្យល់ និងបកស្រាយអំពីការអនុវត្តនិតិវិធីអត្តសញ្ញាណកម្មគ្រួសារក្រីក្រ ក្នុងអំឡុងពេលនៃការរីករាលដាលជំងឺកូវីដ-១៩ ដោយឯកឧត្តម ថេង បញ្ញាធន ប្រតិភូរាជរដ្ឋាភិបាលកម្ពុជាទទួលបន្ទុកអគ្គនាយកផែនការ៕

2020-06-22T17:20:32+07:00

cen.com.kh

https://cen.com.kh/archives/218559.html

b2d5cfb5-39b0-4048-9092-4f4034b91014

ការជះឥទ្ធិពលអវិជ្ជមាន ពីការរាតត្បាតនៃជំងឺកូវីដ-១៩ ធ្វើឱ្យការនាំចេញរបស់កម្ពុជា ទៅវៀតណាមធ្លាក់ចុះ ១៥% នៅឆ្នាំនេះ

ភ្នំពេញ៖ ការជះឥទ្ធិពលអវិជ្ជមានពីការរាតត្បាតនៃជំងឺកូវីដ-១៩ ធ្វើឱ្យការនាំចេញរបស់កម្ពុជា ទៅវៀត ណាម ក្នុងរយៈពេល ៥ខែ ឆ្នាំ២០២០នេះ មានការធ្លាក់ចុះ ១៥% បើធៀបរយៈពេលដូចគ្នាកាលពីឆ្នាំមុន។ នេះបើតាមការបញ្ជាក់របស់ស្ថានទូតវៀតណាមប្រចាំនៅកម្ពុជា។ របាយការណ៍ដដែលនេះ បានបង្ហាញថា ចន្លោះពីខែមករា ដល់ ខែឧសភា ឆ្នាំ ២០២០នេះ អគ្គនាយករដ្ឋានគយវៀតណាម បានស្រង់តួលេខនៃការនាំចេញរបស់កម្ពុជា ទៅប្រទេសវៀតណាម មានតម្លៃទឹកប្រាក់សរុបប្រមាណ ៤៧៦លានដុល្លារអាមេរិក បានធ្លាក់ចុះ ១៥% បើធៀបនឹងរយៈពេលដូចគ្នាកាលពីឆ្នាំមុន។ ចំណែក ការនាំចូលរបស់កម្ពុជា ពីប្រទេសវៀតណាម ត្រឡប់មកវិញ មានតម្លៃទឹកប្រាក់សរុបប្រមាណ ១,៧ពាន់លានដុល្លារអាមេរិក បានធ្លាក់ចុះ ៦%។ តាមរបាយការណ៍ខាងលើនេះ ក្នុងឆ្នាំ២០១៩កន្លងទៅ ទំហំពាណិជ្ជកម្មកម្ពុជា-វៀតណាមសម្រេចបាន ជិត ៥,៣លានដុល្លារអាមេរិក កើនឡើង១១% បើធៀបជាមួយឆ្នាំ២០១៨ ដែលក្នុងនោះការនាំចេញពីរប្រទេសវៀតណាមចូលមកកម្ពុជាសម្រេចបាន ៤,៤ ពាន់លានដុល្លារ កើនឡើង ១៦% និងនាំចូលពីប្រទេសកម្ពុជា ៩០១លានដុល្លារ កើនឡើង ៧%។ ផ្អែកតាមតួលេខ ខាងលើនេះ ការនាំចេញរបស់កម្ពុជា មានតម្លៃទឹកប្រាក់តិចជាង តម្លៃទឹកប្រាក់នៃការនាំចេញរបស់វៀតណាម មកកម្ពុជាវិញ រហូតដល់ទៅជាង ៣ដង។ ជាទូទៅការធ្វើពារណិជ្ជកម្មរបស់កម្ពុជា តែងតែចាញ់ប្រៀបប្រទេសជិតខាង ជាពិសេសវៀតណាម និងថៃ ហើយទំនិញរបស់កម្ពុជា ជាញឹកញាប់ត្រូវបានរឹតបន្តឹង ឬទម្លាក់ថ្លៃ ពីបណ្តាប្រទេសទាំងនេះ នៅពេលរដូវប្រមូលផលកសិកម្ម។ មូលហេតុនៃការចាញ់ប្រៀបនេះ ដោយសារផលិតកម្មក្នុងស្រុកនៅទុនខ្សោយនៅឡើយ។ គួរបញ្ជាក់ថា ប្រភេទមុខទំនិញសំខាន់ៗ ដែលកម្ពុជានាំចេញទៅប្រទេសវៀតណាម ក្នុងរយៈពេល ៥ខែ ឆ្នាំ នេះ មានដូចជា ស្រូវ អង្ករ គ្រាប់ស្វាយចន្ទី ជ័រកៅស៊ូ ស្លឹកថ្នាំជក់ និងផ្លែចេក ជាដើម។ ដោយ ឡែកទំនិញ ដែលវៀតណាម នាំចេញត្រឡប់មកកម្ពុជាវិញ មានដូចជា ដែកថែប ប្រេង បន្លែ ផ្លែឈើ ជីកសិកម្ម និងគ្រឿងឧបភោគបរិភោគផ្សេងៗ៕

2020-06-22T12:50:13+07:00

cen.com.kh

https://cen.com.kh/archives/218465.html

582fcd1d-4312-4933-8ab0-40e7a173f2b0

សម្តេចតេជោ បានថ្លែងថា បញ្ហាជំងឺកូវីដ១៩ មិនបានធ្វើឱ្យប៉ះពាល់ដល់ដំណើរការអភិវឌ្ឍហេដ្ឋរចនាសម្ព័ន្ធ នៅក្នុងប្រទេសកម្ពុជា រួមទាំងព្រលានយន្តហោះថ្មី(វីដេអូ)

ភ្នំពេញ៖ នៅព្រឹកថ្ងៃចន្ទ ទី២២ ខែមិថុនា ឆ្នាំ២០២០នេះ សម្តេចអគ្គមហាសេនាបតីតេជោ ហ៊ុន សែន នាយករដ្ឋមន្ត្រីនៃព្រះរាជាណាចក្រកម្ពុជា បានអញ្ជើញចុះត្រួតពិនិត្យការដ្ឋានសាងសង់ ព្រលានយន្តហោះអន្តរជាតិភ្នំពេញថ្មី ស្ថិតនៅឃុំព្រែកស្លែង ស្រុកកណ្តាលស្ទឹង ខេត្តកណ្តាល។ ព្រលានយន្តហោះថ្មីនេះ សាងសង់លើផ្ទៃដីទំហំប្រមាណ ២.៦០០ហិកតា ស្ថិតនៅក្នុងក្រុងតាខ្មៅ និងស្រុកកណ្តាលស្ទឹង ខេត្តកណ្តាល និងដីខ្លះស្ថិតនៅក្នុងស្រុកបាទី ខេត្តតាកែវ ដែលពេលនេះសម្រេចបានប្រមាណ ៣០ភាគរយហើយ។ អាកាសយានដ្ឋានអន្តរជាតិថ្មីនេះ វិនិយោគក្នុងទឹកប្រាក់ប្រមាណ ១.៥០០លានដុល្លារ ក្នុងនោះទឹកប្រាក់១,១០០លានដុល្លារជាកម្ចីពីធនាគារបរទេស និង២៨០លានដុល្លារជារបស់ក្រុម CAIC របស់ឧកញ៉ា ពុង ខៀវសែ ហើយដើមទុនចុះបញ្ជីមានរហូតដល់១២០លានដុល្លារអាមេរិក ដែលនឹងសាងសង់រួចរាល់នៅឆ្នាំ២០២៣ ខាងមុខ។ វត្តមានអាកាសយានដ្ឋានអន្តរជាតិមួយនេះ អាចទទួលអ្នកដំណើរបានប្រមាណ ១៣លាននាក់នៅឆ្នាំ២០៣០ ហើយអាចទទួលអ្នកដំណើរ ៣០លាននាក់ នៅឆ្នាំ២០៥០។ សម្តេចតេជោ ហ៊ុន សែន ពិតជារីករាយដែលបានអញ្ជើញមកពិនិត្យព្រលានយន្តហោះថ្មីនេះ។ សម្តេចតេជោក៏បានថ្លែងការកោតសរសើរដល់គណៈកម្មការសាងសង់ ដែលបានប្រឹងប្រែងសម្របសម្រួលដោះស្រាយបញ្ហាផ្សេងៗ ដើម្បីសម្រួលដល់ការសាងសង់។ សម្តេចតេជោនាយករដ្ឋមន្ត្រី បានថ្លែងថាបញ្ហា ជំងឺកូវីដ១៩ មិនបានធ្វើឱ្យប៉ះពាល់ដល់ដំណើរការអភិវឌ្ឍហេដ្ឋរចនាសម្ព័ន្ធនៅក្នុងប្រទេសកម្ពុជា រួមទាំងព្រលានយន្តហោះថ្មីផងដែរ។ សម្តេចតេជោ ហ៊ុន សែន បានថ្លែងថា ការរក្សាបាននូវដំណើរការសាងសង់ប្រព័ន្ធហេដ្ឋារចនាសម្ព័ន្ធទាំងនេះ ក៏រួមចំណែកផ្តល់ការងារដល់ប្រជាពលរដ្ឋដែលកំពុងជួបវិបត្តិការងារដោយសារជំងឺកូវីដ១៩ផងដែរ នេះគឺជាគោលដៅមួយសំខាន់សំរាប់ចក្ខុវិស័យកម្ពុជាឆ្នាំ២០៥០ ក្នុងការបំពេញតម្រូវការ។ នៅក្នុងឱកាសនោះ សម្តេចតេជោ ហ៊ុន សែន បានស្នើឱ្យក្រុមហ៊ុនជួយស្តារបឹងជើងលោងឱ្យកាន់តែជ្រៅ ដើម្បីជាប្រយោជន៍ប្រជាពលរដ្ឋ ពីព្រោះបឹងជើងលោងនេះមិនត្រឹមតែដោះស្រាយបញ្ហាទឹកសម្រាប់ពលរដ្ឋប្រើប្រាស់នោះទេ តែក៏ជួយបញ្ចៀសជំនន់ទឹកព្រែកត្នោតផងដែរ។ សម្តេចតេជោក៏បានមានប្រសាសន៍ផងដែរថា ពេលនេះយើងកំពុងសាងសង់អាកាសយានដ្ឋានចំនួន៣ទីតាំង ដែលទី១)នៅទីនេះ ទី២)នៅខេត្តសៀមរាប និងទី៣)កងកេងនៅខេត្តព្រះសីហនុ។ ទន្ទឹមនឹងនោះ សម្តេចតេជោនាយករដ្ឋមន្ត្រី សូមឲ្យអាជ្ញាធរក្រុង ខេត្តទាំង៣ មានរាជធានីភ្នំពេញ កណ្តាល និងខេត្តតាកែវ ត្រូវរួមសហការគ្នា និងសម្របសម្រួលជាមួយក្រុមហ៊ុនដើម្បីឲ្យការងាសាងសង់នេះមានភាពរលូន។ សម្តេចតេជោនាយករដ្ឋមន្ត្រីបានមានប្រសាសន៍បន្តថា ចំពោះអាកាសយានដ្ឋានអន្តរជាតិនៅពោធិចិនតុងគឺទុកនៅដដែល តែអាចទៅជាព្រលានសម្រាប់យោធាកងទ័ព ទី២)ប្រើសម្រាប់ការហោះហើផ្ទៃក្នុង ទី៣)ប្រើសម្រាប់ការដឹកជញ្ជូនទំនិញគ្រប់ប្រភេទ និងទី៤)ប្រើសម្រាប់ភ្ញៀវ និងថ្នាក់ដឹកនាំផ្លូវការនានា។ មុននឹងបញ្ចប់ សម្ដេចតេជោមន្ត្រីក៏បានជូនពរឲ្យក្រុមការងារសាងសង់សម្រេចបាននូវភាពជោគជ័យក្នុងការសាងសង់នាពលខាងមុខ។ បន្ទាប់មកសម្តេចតេជោនាយករដ្ឋមន្ត្រីក៏បានអញ្ជើញពិនិត្យការដ្ឋាននៃការសាងសង់អាកាសយានដ្ឋានអន្តរជាតិភ្នំពេញថ្មីនេះ ប្រកបដោយបរិយាកាសរីករាយ៕

2020-06-22T12:40:12+07:00

cen.com.kh

https://cen.com.kh/archives/218436.html

68e7fb9b-2a56-4f70-8370-e3fc4fbedb8f

ព្រូដិនសលកម្ពុជា បានដាក់ឱ្យប្រើប្រាស់ផលិតផលធានារ៉ាប់រងអាយុជីវិតដំបូងគេបង្អស់នៅកម្ពុជា ដែលផ្តល់ការការពារទៅលើករណីជំងឺធ្ងន់ធ្ងរ រហូតដល់ ៥០ ករណី

ភ្នំពេញ ៖ ថ្ងៃទី ១៥ ខែ មិថុនា ឆ្នាំ ២០២០ បេសកកម្មដ៏ធំមួយរបស់ក្រុមគ្រួសារប្រជាជនខ្មែរយើងគឺរក្សាផ្នែកហិរញ្ញវត្ថុឱ្យមាន សុវត្ថិភាព និងត្រៀមសម្រាប់ការការពារពីហានិភ័យផ្សេងៗរួមមានករណីបញ្ហាសុខភាពបន្ទាន់ក៏ដូចជាសម្រាប់ហេតុការណ៍ចៃដន្យជាច្រើនដែលអាចកើតឡើងនៅក្នុងជីវិតរបស់យើង។ ដោយយល់ច្បាស់ពីកាតព្វកិច្ចដ៏ធំនេះ ព្រូដិនសលកម្ពុជា ដែលជាក្រុមហ៊ុនធានារ៉ាប់រងអាយុជីវិតបានសម្រេចដាក់ចេញនូវផលិតផលធានារ៉ាប់រងរបស់ខ្លួនដែលនឹងរួមចំណែកយ៉ាងសំខាន់ក្នុងការគាំទ្រទាំងផ្នែកសុខភាព និងតម្រូវការការពារផ្នែកហិរញ្ញវត្ថុ។ កញ្ចប់ធានារ៉ាប់រងរបស់ព្រូដិនសលកម្ពុជា នឹងក្លាយជាកញ្ចប់ធានារ៉ាប់រងដំបូងបង្អស់នៅកម្ពុជាដែលផ្តល់ជូននូវការការពារលើហានិភ័យផ្នែកហិរញ្ញវត្ថុដែលបណ្ដាលមកពីជំងឺធ្ងន់ធ្ងរជាក់លាក់ចំនួន ៥០ ករណី ដែលរួមមានផងដែរនូវជំងឺមហារីក ជំងឺគាំង បេះដូង ជំងឺគ្រោះថ្នាក់ដាច់សរសៃឈាមខួរក្បាល និងផលវិបាកនៃជំងឺ ២ ករណីដែលបណ្ដាលមកពីជំងឺទឹកនោមផ្អែម ដែលយើងបានដឹងហើយថាជំងឺបែបនេះនឹងធ្វើឱ្យផែនការហិរញ្ញវត្ថុក្រុមគ្រួសារ និងអនាគតកូនៗរបស់យើងជួបបញ្ហាយ៉ាងខ្លាំងប្រសិនបើយើងមិនបានរៀបចំផែនការការពារទុកជាមុន។ សម្រាប់ផលិតផលធានារ៉ាប់រងនេះ ក្រុមហ៊ុនព្រូដិនសលកម្ពុជា បានស្វែងយល់យ៉ាងច្បាស់ពីតម្រូវការរបស់អតិថិជនដោយក្រុមហ៊ុនបានរចនាផលិតផលនេះចេញជា២ កញ្ចប់ផលិតផល ដែលកញ្ចប់នីមួយៗ នឹងផ្ដល់អត្ថប្រយោជន៍ស្របតាមតម្រូវការផ្សេងៗគ្នារបស់អតិថិជន។ កញ្ចប់ផលិតផលធានារ៉ាប់រងទីមួួយមានឈ្មោះថា PRUអនាគតកូនខ្ញុំដែលសមស្របសម្រាប់អតិថិជនដែលត្រូវការរៀបចំផែនការហិរញ្ញវត្ថុសម្រាប់ក្រុមគ្រួសារ និងអនាគតការសិក្សាអប់រំដែលមានគុណភាពសម្រាប់កូនៗនិងជួយឱ្យពួកគាត់មានសន្ថិភាពផ្លូវចិត្ថដោយដឹងថា អត្ថប្រយោជន៍ធានារ៉ាប់រងនឹងផ្ដល់ថវិការសម្រាប់ចំណាយលើការព្យាបាលប្រសិនបើពួកគាត់ជួបប្រទះនឹងបញ្ហាជំងឺធ្ងន់ធ្ងរជាដើម។ លោក ហ៊ង វុទ្ធីនាយកផ្នែកទីផ្សានិងដៃគូចែកចាយរបស់ក្រុមហ៊ុនព្រូដិនសលកម្ពុជា បានមានប្រសាសន៍ថា ៖ «មនុស្សយើងម្នាក់ៗត្រូវសម្រេចចិត្តលើបញ្ហាពិបាកជាច្រើនជារៀងរាល់ថ្ងៃ ប៉ុន្តែគ្មាននរណាម្នាក់គួរតម្រូវឱ្យជ្រើសរើសថាតើគួរទុកលុយសម្រាប់បង់ថ្លៃលើការព្យាបាលជំងឺឬក៏ទុកសម្រាប់ផ្តល់ការអប់រំល្អៗដល់កូនៗពួកគេឡើយ។ ឥឡូវនេះជាមួយកញ្ចប់ធានារ៉ាប់រងរបស់ព្រូដិនសលកម្ពុជា ប្រជាពលរដ្ឋយើងអាចធានាបានថា ពួកគេនឹងមានថវិការមួយកញ្ចប់ ដើម្បីជួយដល់ក្រុមគ្រួសារ និងអនាគតកូនៗរបស់ពួកគេក្នុងគ្រាលំបាក មិនថាដោយសារគ្រោះថ្នាក់ចៃដន្យ ឬក៏ជំងឺធ្ងន់ធ្ងរ ដែលមេគ្រួសារអាចធ្លាក់ខ្លួនឈឺ។» កញ្ចប់ផលិតផលធានារ៉ាប់រងមួយទៀត មានឈ្មោះថា PRUទ្រព្យខ្ញុំសមស្របសម្រាប់គ្រួសារវ័យចំណាស់ និងម្ចាស់អាជីវកម្មផងដែរ ហើយកញ្ចប់ផលិតផលធានារ៉ាប់រងនេះ ក៏មានរួមបញ្ចូលអត្ថប្រយោជន៍ដែលជួយគាំទ្រដល់អាជីវកម្ម ប្រសិនបើបុគ្គលសំខាន់ ដូចជា ម្ចាស់គ្រប់គ្រងអាជីវកម្ម ឫ អគ្គនាយកអាជីវកម្ម ទទួលមរណៈភាព ឫធ្លាក់ខ្លួនឈឺក្នុងប្រភេទជំងឺមួយក្នុងចំណោមជំងឺធ្ងន់ធ្ងរទាំង ៥០ករណី ដែលត្រូវបានធានារ៉ាប់រង។ លោក ហ៊ង វុទ្ធីបានបន្ថែមទៀតថា ៖«នៅទូទាំងប្រទេស ប្រជាពលរដ្ឋកម្ពុជាបានខិតខំយ៉ាងខ្លាំងក្នុងការបង្កើត និងប្រកបអាជីវកម្មឱ្យទទួលបានជោគជ័យ ហើយពួកគាត់ពិតជាមិនចង់ឱ្យការខិតខំរបស់ពួកគាត់ត្រូវអសារបង់ដោយសារតែហេតុការណ៍អកុសលណាមួយនោះទេ។ដូចនេះការរៀបចំគម្រោងជាមុន នឹងអាចធានាបានថាអាជីវកម្មរបស់ពួកគាត់នៅតែអាចបន្តបាន បើទោះបីម្ចាស់ភាគហ៊ុន ឫអ្នកពាក់ព័ន្ធធ្លាក់ខ្លួនឈឺធ្ងន់ធ្ងរ ដោយសារផលិតផល PRU ទ្រព្យខ្ញុំនឹងជួយសម្រាលបន្ទុកក្នុងការចំណាយលើថ្លៃព្យាបាល នៅក្នុងពេលវេលាដ៏លំបាកមួយនេះ។» ប្រជាពលរដ្ឋកម្ពុជាអាចទិញផលិតផលធានារ៉ាប់រងទាំង ២ខាងលើចាប់ពីថ្ងៃទី ១៥ ខែមិថុនានេះតទៅ។ដើម្បីទទួលបានការការពារដែលសាកសមបំផុត ស្របតាមតម្រូវការផ្នែកសុខភាព និងហិរញ្ញវត្ថុគ្រួសារ លោកអ្នកអាចធ្វើការប្រឹក្សាជាមួយទីប្រឹក្សាហិរញ្ញវត្ថុរបស់ក្រុមហ៊ុនព្រូដិនសលកម្ពុជា នៅតាមសាខាធនាគារអេស៊ីលីដាទូទាំងប្រទេស ឬធ្វើការចុះឈ្មោះតាមរយៈតំណភ្ជាប់នេះ bit.ly/chatwithpru នោះក្រុមការងារព្រូដិនសលកម្ពុជានឹងធ្វើការទំនាក់ទំនងទៅកាន់លោកអ្នកវិញសម្រាប់ព័ត៌មានលម្អិត ៕ ដោយ ៖ CEN

2020-06-22T11:33:28+07:00

cen.com.kh

https://cen.com.kh/archives/218423.html

21ffbb85-38dd-4707-8231-16d27dcc6ef9

គួរឲ្យស្តាយ ! ជំងឺធ្លាក់ទឹកចិត្ត បង្ខំឲ្យវេជ្ជបណ្ឌិតវ័យក្មេងម្នាក់ បញ្ចប់ជីវិតខ្លួនឯង …

ដូចប្រិយមិត្តជ្រាបហើយ ជំងឺបាក់ទឹកចិត្ដ (Depression) គឺជាឃាតករឈាមត្រជាក់ បានផ្តាច់ជីវិតមនុស្សជាហូរហែ ។ ជាក់ស្តែង កាលពីយប់ ថ្ងៃទី១៩ ខែមិថុនា ឆ្នាំ២០២០ វេជ្ជបណ្ឌិតវ័យក្មេងម្នាក់ បានសម្រេចចិត្ដបញ្ចប់ជីវិតរបស់ខ្លួន ដោយសារជំងឺបាក់ទឹកចិត្ដនេះ ធ្វើឲ្យក្រុមគ្រួសាររបស់គាត់ពិបាកនឹងទទួលយកបានណាស់។ យោងតាមគណនី Chakriya San ដែលបានបង្ហោះរូបថតលោកវេជ្ជបណ្ឌិតវ័យក្មេងម្នាក់ កាលពីថ្ងៃទី២០ ខែមិថុនា ឆ្នាំ២០២០ ភ្ជាប់ជាមួយសំណេរថា «ទើបតែបានឆាតលេងជាមួយគ្នា មិនគួរណា សេងលី ឯង ទៅលឿនយ៉ាងនេះសោះ។ ពេលលឺដំណឹងនេះ ខ្ញុំពិតជាសោកស្តាយមិត្តណាស់ ហើយពិតជារន្ធត់ចិត្តខ្លាំងណាស់ ទោះបីយើងមិនបានរៀនថ្នាក់ជាមួយគ្នា ប៉ុន្តែយើងជាមិត្តរួមជំនាន់ជាមួយគ្នា សូមវិញ្ញាណក្ខន្ធអ្នកទៅកាន់សុគតិភពផង»។ សូមបញ្ជាក់ថា សពលោកបណ្ឌិត ខេង សេងលី គឺត្រឹមថ្ងៃអាទិត្យ ទី២១ ខែមិថុនា ឆ្នាំ២០២០ បានតម្កល់ធ្វើបុណ្យនៅវត្តឫស្សីសាញ់ សង្កាត់ព្រៃស ខណ្ឌដង្កោ៕

2020-06-22T10:24:36+07:00

kbnnews.com

https://kbn.news/archives/168161

20a403ad-ac1e-471c-ab93-3cabd03c84cb

អង្គការសុខភាពពិភពលោក រាយការណ៍ពីការកើនឡើងយ៉ាងខ្លាំងបំផុតក្នុងការឆ្លងជំងឺកូវីដ១៩ក្នុងរយៈពេលមួយថ្ងៃ

អង្គការសុខភាពពិភពលោក កាលពីថ្ងៃអាទិត្យបានរាយការណ៍ពីការកើនឡើងយ៉ាងខ្លាំងនូវការឆ្លងថ្មីនៃជំងឺកូវីដ១៩ទូទាំងសាកលលោកមានចំនួន១សែន៨ម៉ឺន៣ពាន់ករណីដែលជាចំនួនដ៏ច្រើនបំផុតក្នុងរយៈពេលមួយថ្ងៃដែលខ្លួនបានកត់ត្រាចាប់តាំងពីការរាតត្បាតបានចាប់ផ្តើម។ ពួកមន្រ្តីអង្គការសុខភាពពិភពលោកបាននិយាយជាច្រើនសប្តាហ៍ហើយថា ការផ្តោតការយកចិត្តទុកដាក់ការផ្ទុះឡើងមេរោគកូរ៉ូណាគឺនៅតំបន់អាមេរិក ហើយការឆ្លងក្នុងរយៈពេលមួយថ្ងៃកាលពីថ្ងៃអាទិត្យមានជាង១សែន១ម៉ឺន៦ពាន់ករណីនៅក្នុងតំបន់នោះ។ ប្រទេសប្រេស៊ីលបាននាំមុខគេដោយមានជិត៥ម៉ឺន៥ពាន់ករណី បន្ទាប់មកសហរដ្ឋអាមេរិកមានជាង៣ម៉ឺន៦ពាន់ករណី និងឥណ្ឌាមានប្រហែល១ម៉ឺន៥ពាន់ករណីថ្មី។ រដ្ឋជាង១០នៅក្នុងសហរដ្ឋអាមេរិកកំពុងមើលឃើញចំនួនឆ្លងកើនឡើង។ វេជ្ជបណ្ឌិត Tom Inglesby នាយកមជ្ឈមណ្ឌលសន្តិសុខសុខភាពនៅសាលាសុខភាពសាធារណៈ Blooberg នៃសាកលវិទ្យាល័យ Johns Hopkins បានប្រាប់កម្មវិធីទូរទស្សន៍ «Fox News Sunday» ថា ការកើនឡើងនៃការឆ្លងនេះមកពីការគួបផ្សំគ្នានៃការធ្វើតេស្តកាន់តែច្រើនឡើង និងការឆ្លងកើនឡើងខ្លាំង។ ប្រធានាធិបតីសហរដ្ឋអាមេរិកលោកដូណាល់ ត្រាំ បាននិយាយម្តងហើយម្តងទៀតថា លោកជឿថា ចំនួនករណីក្នុងសហរដ្ឋអាមេរិកដែលបាននាំមុខពិភពលោកដោយមានជាង២លាន២សែនគឺលទ្ធផលនៃការខំប្រឹងប្រែងធ្វើតេស្ត។ ប្រធានាធិបតីត្រាំបានបញ្ជូនសារតាម Twitter កាលពីយប់ថ្ងៃអាទិត្យថា «ការធ្វើតេស្តមេរោគកូរ៉ូណារបស់យើងមានជាង២៥លានតេស្ត ហើយមានការជឿនលឿនកាន់តែខ្លាំងឡើង ការណ៍នេះធ្វើឱ្យយើងដូចជាមានករណីឆ្លងច្រើនជាងប្រទេសផ្សេងទៀត»៕

2020-06-22T07:00:00+07:00

khmer.voanews.com

https://khmer.voanews.com/a/who-reports-largest-one-day-jump-in-new-covid-cases-/5472447.html

636f361e-efca-428b-b248-0c653899ebd7

ពួកអ្នកជំនាញច្រានចោលការនិយាយពីការផ្ទុះឡើងលើកទី២នៃជំងឺកូវីដ១៩

ខណៈដែលពួកអ្នកជំនាញសុខាភិបាលខ្លះព្រមានពីអ្វីដែលពួកគេហៅថា រលកទី២នៃជំងឺកូវីដ១៩នៅរដូវស្លឹកឈើជ្រុះនេះ ពួកអ្នកជំនាញផ្សេងទៀតនិយាយថា សហរដ្ឋអាមេរិក និងផ្នែកផ្សេងទៀតរបស់ពិភពលោកមិនទាន់ផុតរលកទី១នៃជំងឺកូវីដ១៩ទេ។ លោកវេជ្ជបណ្ឌិត Anthony Fauci អ្នកជំនាញជំងឺឆ្លងកំពូលរបស់សហរដ្ឋអាមេរិក បាននិយាយថា «នៅពេលលោកអ្នកមានការឆ្លង២ម៉ឺនករណីឡើងទៅក្នុងមួយថ្ងៃ តើលោកអ្នកអាចនិយាយអំពីរលកទី២នៃជំងឺកូវីដ១៩នោះយ៉ាងដូចម្តេច»។ ផ្នែកភាគច្រើននៅក្នុងសហរដ្ឋអាមេរិកកំពុងបន្ធូរបន្ថយការរឹតត្បិតដែលត្រូវបានអនុវត្តដើម្បីបញ្ឈប់ការរាលដាលនៃមេរោគកូរ៉ូណាថ្វីបើករណីនៃការឆ្លងបានចាប់ផ្តើមកើនឡើងនៅក្នុងរដ្ឋខ្លះក៏ដោយ ជាពិសេសនៅបណ្តារដ្ឋភាគខាងត្បូង និងខាងលិច។ ពួកអ្នកជំនាញខ្លះរួមមានលោក Caitlin Rivers ជាអ្នកស្រាវជ្រាវជំងឺនៅមជ្ឈមណ្ឌលសន្តិសុខសុខភាពនៅសាកលវិទ្យាល័យ Johns Hopkins និយាយថា ពួកគេមិនចង់ប្រើពាក្យ «រលកទី២» ពីព្រោះតែពួកគេនិយាយថា ការនិយាយដូច្នេះធ្វើឱ្យពលរដ្ឋយល់ច្រឡំថា ស្ថានភាពអាក្រក់បានចប់ហើយ។ ប្រធានាធិបតីសហរដ្ឋអាមេរិកលោកដូណាល់ ត្រាំ បាននិយាយថា លោកជឿថា ចំនួនមេរោគករណីកូរ៉ូណាខ្ពស់ ពីព្រោះតែការធ្វើតេស្ត។ លោកប្រធានាធិបតីត្រាំបានប្រាប់ហ្វូងមនុស្សនៅឯការប្រជុំនយោបាយកាលពីយប់ថ្ងៃសៅរ៍សប្តាហ៍មុននៅក្នុងទីក្រុង Tulsa រដ្ឋអូក្លាហាម៉ាថា «នៅពេលដែលលោកអ្នកធ្វើតេស្តក្នុងវិសាលភាពនេះ លោកអ្នកនឹងរកឃើញករណីឆ្លងកាន់តែច្រើនឡើង។ ដូច្នេះ ខ្ញុំបាននិយាយទៅកាន់ពលរដ្ឋរបស់ខ្ញុំថា ពន្យឺតការធ្វើតេស្ត។ ពួកគេធ្វើតេស្តហើយធ្វើតេស្តទៀត»។ ក្រោយមក សេតវិមានបាននិយាយថា លោកប្រធានាធិបតីគ្រាន់តែនិយាយកំប្លែងលេង។ ក៏ប៉ុន្តែវេជ្ជបណ្ឌិត Ashish Jha នាយកនៃវិទ្យាស្ថានសុខភាពសាកលនៃសាកលវិទ្យាល័យ Harvard និយាយថា មិនត្រូវនិយាយលេងសើចអំពីជំងឺកូវីដ១៩ទេ៕

2020-06-22T07:00:00+07:00

khmer.voanews.com

https://khmer.voanews.com/a/experts-dismiss-talk-of-second-covid-wave-say-first-still-ongoing/5472463.html

72814d74-4132-4b43-ade1-f1b0c501718c

សិស្សថ្នាក់ទី១២បង្ហាញក្តីកង្វល់ចំពោះការប្រឡងបាក់ឌុបនាពេលខាងមុខ

ទោះបីជាការសិក្សានៅក្នុងការសាលាត្រូវបានផ្អាកដោយសារបញ្ហាជំងឺកូវីដ ១៩ក៏ដោយយុវជន ហេង សេងហួត ដែលជាសិស្សថ្នាក់ទី១២ នៅវិទ្យាល័យព្រះយុគន្ធរ ក្នុងក្រុងភ្នំពេញនៅតែត្រៀមចិត្ត និងប្តេជ្ញាថា នឹងប្រឹងប្រែងរហូតដល់ប្រឡងជាប់សញ្ញាប័ត្រមធ្យមសិក្សាទុតិយភូមិនៅឆ្នាំនេះ។ យុវជនអាយុ១៨ឆ្នាំរូបនេះ ដែលមានបំណងក្លាយទៅជាវេជ្ជបណ្ឌិតបាននិយាយថា ខ្លួនកំពុងជួបប្រទះការលំបាកខ្លះនៅក្នុងការសិក្សាតាមប្រព័ន្ធអ៊ីនធឺណិត ដែលត្រូវបានរៀបចំឡើងដោយក្រសួងអប់រំ យុវជន និងកីឡា។ «ខ្ញុំរៀនជាមួយលោកគ្រូនោះ រៀនផ្សេង។ ហើយខ្ញុំរៀនជាមួយគ្រូតាម E-learning រៀនផ្សេង។អ៊ីចឹងពេលខ្លះ ខ្ញុំអត់យល់តែម្តង។ មិនត្រឹមតែថា រាងស្រពិចស្រពិលទេ គឺអត់យល់តែម្តង»។ យុវជនរូបនេះបន្ថែមទៀតថា៖ «អារម្មណ៍របស់ខ្ញុំផ្ទាល់នៅពេលដែលជិតឈានទៅដល់ថ្ងៃប្រឡងបាក់ឌុបហ្នឹង វាពិតជាមានអារម្មណ៍ភ័យព្រួយខ្លះដែរ ព្រោះយើងរៀនមិនបានដិតដល់»។ ខណៈដែលគ្រឹះស្ថានសិក្សានៅបិទទ្វារដោយសារចំណាត់ការរបស់រដ្ឋាភិបាលក្នុងការទប់ស្កាត់ការរាតត្បាតជំងឺកូវីដ១៩ សិស្សថ្នាក់ទី១២បង្ហាញការព្រួយបារម្ភដូចជា ការសិក្សាពីចម្ងាយមានការលំបាក បញ្ហាក្នុងការទាក់ទងទៅគ្រូបង្រៀនផ្ទាល់ ការឆ្លើយតបយឺតយ៉ាវពីគ្រឹះស្ថានសិក្សា ឬគ្រូបង្រៀន និងកង្វះខាតសម្ភារៈបច្ចេកទេសសម្រាប់គ្រូបង្រៀននៅតាមខេត្តជាដើម។ ស្របពេលដូចគ្នានេះដែរ សេងហួត បានលើកឡើងថា កម្មវិធីបង្រៀនផ្សាយវីដេអូបង្រៀនរៀបចំដោយក្រសួងអប់រំយុវជន និងកីឡា គឺមិនគ្រប់គ្រាន់នោះទេ ដើម្បីឲ្យសិស្សថ្នាក់ទី១២ អាចត្រៀមលក្ខណៈបានពេញលេញសម្រាប់ការប្រឡងមធ្យមសិក្សាទុតិយភូមិនាពេលខាងមុខនេះ។ សេងហួតថា មិត្តភក្តិមួយចំនួនរបស់ខ្លួនក៏មានការបារម្ភចំពោះការប្រឡងមធ្យមសិក្សាទុតិយភូមិនាពេលខាងមុខនេះដែរ ដោយសារការរៀបចំរៀនសូត្រមិនទាន់បានដិតដល់នៅឡើយ។ យុវជន សេងហួត ក៏បានអំពាវនាវឲ្យក្រសួងអប់រំ យុវជន និងកីឡា ពន្យារពេលការប្រឡងផងដែរ ដើម្បីឲ្យខ្លួនអាចសិក្សាបន្ថែម និងត្រៀមលក្ខណៈឲ្យបានគ្រប់គ្រាន់។ រដ្ឋាភិបាលកម្ពុជាបានសម្រេចបិទសាលាគ្រប់កម្រិតមួយរយៈនៅទូទាំងប្រទេសកាលពីពាក់កណ្តាលខែមីនា ជាកិច្ចការពារកុំឲ្យមានការរីករាលដាលនៃជំងឺកូវីដ១៩។ យុវតី ខាត់ ស្រីណា ជាសិស្សថ្នាក់ទី ១២ នៅវិទ្យាល័យសិរីមង្គល នៅឃុំរកាកោង ស្រុកមុខកំពូល ខេត្តកណ្តាល។ ស្រីណា អាយុ ១៨ឆ្នាំបានប្រាប់ VOA ថា នាពេលបច្ចុប្បន្ន ខ្លួនកំពុងសិក្សាជាមួយគ្រូតាមប្រព័ន្ធអ៊ីនធឺណិតតាមទូរស័ព្ទដៃស្មាតហ្វូននៅពេលរាត្រី។ ទោះបីជានាងអាចរៀនតាមប្រព័ន្ធអ៊ីនធឺណិតក៏ដោយ ក៏មេរៀនដែលនាងអាចរៀនបាននោះគឺ បានតែមុខវិជ្ជាគណិតវិទ្យាតែប៉ុណ្ណោះតាមប្រព័ន្ធ Zoom គឺកម្មវិធីប្រជុំជាវីដេអូ តែសម្រាប់មុខវិជ្ជាផ្សេងទៀតគ្រូបានត្រឹមផ្ញើលំហាត់មកឲ្យធ្វើតែប៉ុណ្ណោះ។ ស្រីណាបានបង្ហាញក្តីកង្វល់ពីការរៀនតាមប្រព័ន្ធអ៊ីនធឺណិត ដោយហេតុថា នាងមានការពិបាកទាក់ទងទៅសួរគ្រូ និងមិនទទួលបានការឆ្លើយតបភ្លាមៗទេនៅពេលនាងមានចម្ងល់។ ហើយនៅពេលដែលនាងមានចម្ងល់ស្រីណាសម្រេចកត់ទុកនូវចម្ងល់ទាំងនោះ ហើយងាកទៅសួរទៅមិត្តភក្តិរបស់នាងវិញ។ នៅពេលសួរថានាងរំពឹងថា ទទួលបានលទ្ធផលល្អនោះទេស្រីណាបានប្រាប់ VOA ថា នាងមិនប្រាកដនោះទេ ព្រោះមានចំណុចសិក្សាជាច្រើនដែលនាងគិតថាពិបាកសម្រាប់នាង។ «ពិបាកនិយាយដែរបង អាហ្នឹង។វាអត់ប្រាកដអ៊ីចឹងណា៎បង ព្រោះថាវាមានចំណុចខ្លះពិបាកច្រើនដែរ។ អ៊ីចឹងណា៎បង»។ ស្រីណាបានប្រាប់ VOA បន្តទៀតថា មិត្តភក្តិមួយចំនួនរបស់នាងក៏ជួបការលំបាកផងដែរដោយសារតែពួកគេមិនអាចរៀនទាន់ និងមិនយល់ឲ្យបានច្បាស់ តាមរយៈការរៀនតាមប្រព័ន្ធអ៊ីនធឺណិត។ «ខ្ញុំគិតថាអាចជួយបានតែមនុស្សមួយចំនួនទេបង ព្រោះថា ខ្ញុំរៀនផ្ទាល់ជាមួយពួកគាត់តែហ្មងនៅសាលា បង។ ហ្នឹងខ្ញុំនិយាយតាមត្រង់ លោកគ្រូគាត់ដាក់កំហិតផងអីផងនៅមានអ្នកខ្លះគាត់រាងយ៉ាប់អ៊ីចឹងហ្អា»។ បន្ថែមពីនេះទៀត ស្រីណាគិតថាប្រសិនបើសាលារៀនបើកទ្វារឡើងវិញជាការប្រសើរព្រោះនាងអាចមានលទ្ធភាពទៅរៀនគួរបន្ថែម។ យុវតី លីលីហួរ ជាសិស្សថ្នាក់ទី១២ មួយរូបទៀតនៅសាលាឯកជនប៊ែលធីសាខាឫស្សីកែវ ក្នុងក្រុងភ្នំពេញ។ លី ហួរ បានប្រាប់ VOA ថា ការរៀនសូត្ររបស់នាងកំពុងប្រឈមនឹងការលំបាក ដោយសារតែត្រូវរៀនតាមប្រព័ន្ធអ៊ីនធឺណិត និងឆ្ងាយពីគ្រូ។ ដូច្នេះ នាងមានការពិបាកនៅក្នុងការទាក់ទងសួរគ្រូ ប្រសិនបើនាងជួបបញ្ហាផ្សេងៗពាក់ព័ន្ធនឹងមេរៀន។ «ចំពោះការរៀន វាពិបាកបន្តិចហើយបងព្រោះដោយសារតែយើងនៅឆ្ងាយពីគ្រូ។ ហើយយើងមានកត្តាជាច្រើនដែលយើងត្រូវពង្រឹងខ្លួនឯង ព្រោះ ធម្មតាទេ បើយើងនៅរាងឆ្ងាយពីគ្រូអត់មានគ្រូនាំមុខអាហ្នឹងវាពិបាកចំពោះខ្លួនឯងហើយ»។ ខុសពីស្រីណា ទោះបីជាត្រូវរៀនតាមប្រព័ន្ធអ៊ីនធឺណិតក៏ដោយយុវត្តីលីហួរដែលកំពុងរៀននៅសាលាឯកជន ទទួលបានការបង្រៀនគ្រប់មុខវិជ្ជាទាំងអស់តាមប្រព័ន្ធកម្មវីធីផ្ញើសារ Telegram និងកម្មវិធី Zoom លើកលែងតែមុខវិជ្ជាភាសាអង់គ្លេសតែប៉ុណ្ណោះ។ ហើយនាងរៀនពីថ្ងៃច័ន្ទដល់សុក្រ ចាប់ពីម៉ោង៧កន្លះដល់ម៉ោង១១ព្រឹក។ ពីដំបូងឡើយ លីហួរ មានសង្ឃឹមខ្លាំងនៅក្នុងការទទួលបានលទ្ធផលល្អចំពោះការប្រឡងថ្នាក់ទី១២ខាងមុខ។ យ៉ាងណាក្តី នាងនៅតែមានការបារម្ភចំពោះការប្រឡងមធ្យមសិក្សាទុតិយភូមិនាពេលខាងមុខនេះ ដោយសារតែមុខវិជ្ជាខ្លះតម្រូវឲ្យនាងរៀនគួរបន្ថែម។ «ដំបូងឡើយ ខ្ញុំរាងសង្ឃឹមរាងខ្លាំងព្រោះកាលឆមាសទីមួយគឺ អាហ្នឹងបានល្អ។ នៅពេលដែលយើងរៀនបានដិតដល់រៀនបានជាប់ជាមួយគ្រូ នៅជិតគ្រូយើងមានការយល់ច្បាស់ពីមេរៀន។ ដល់ពេលចាប់ពីគេឈប់មក គឺ អីៗវាដូចមិនសូវអំណោយផលទេបង»។ ស្របពេលដូចគ្នានេះនាងបានប្រាប់ VOA ថានាងមិនមានពេលគ្រប់គ្រាន់ ដើម្បីមើលវីដេអូបង្រៀនចាក់ផ្សាយតាមទូរទស្សន៍នោះទេព្រោះជាន់ពេលវេលាដែលនាងត្រូវជួយម្តាយមីងក្នុងហាងអ៊ុតសក់។ លីហួររៀនខ្សោយផ្នែកភាសាខ្មែរ។ ប៉ុន្តែនៅពេលរៀនជាមួយគ្រូផ្ទាល់ លីហួរ សង្កេតឃើញថាការរៀនរបស់នាងបានប្រសើរឡើងជាមុន។យ៉ាងណាក៏ដោយ មួយរយៈនេះការសិក្សាផ្នែកភាសាខ្មែររបស់នាងហាក់ដូចជាថមថយទៅវិញ។ បន្ថែមពីលើនេះទៀត យុវតី លី ហួរ បាននិយាយថា មិត្តភក្តិរបស់នាងសឹងតែគ្រប់គ្នាកំពុងជួបការលំបាកក្នុងការសិក្សាដូចនាងផងដែរដូចជា ការរៀនមិនបានដិតដល់ ការរៀនមិនទាន់ និងការលំបាកក្នុងការប្រាស្រ័យទាក់ទងទៅអ្នកដទៃនៅពេលមានចម្ងល់ក្នុងលំហាត់។ គ្រូបង្រៀនជាច្រើនយល់អំពីការលំបាកនិងការប្រឈមដែលសិស្សមិនធ្លាប់ជួបប្រទះ។ យ៉ាងណាក្តី ពួកគាត់នៅតែបន្តខិតខំបង្រៀនតាមប្រព័ន្ធអ៊ីនធឺណិត និងលើកទឹកចិត្តឲ្យសិស្សបន្តខិតខំសិក្សារៀនសូត្រ។ អ្នកគ្រូ គឹម សុត្ថារី ជាគ្រូមួយរូបនៅសាលារៀនជំនាន់ថ្មីក្នុងវិទ្យាល័យព្រះស៊ីសុវត្ថិ ក្នុងក្រុងភ្នំពេញ។អ្នកគ្រូបានបង្រៀនមុខវិជ្ជាជីវវិទ្យានៅសាលារៀនជំនាន់ថ្មីអស់រយៈពេលបីឆ្នាំមកហើយ។ នៅខណៈពេលកម្ពុជាកំពុងព្យាយាមការពារការរាតត្បាតជំងឺកូវីដ១៩ អ្នកគ្រូបានលើកទឹកចិត្តឲ្យសិស្សបន្តការសិក្សានៅផ្ទះ ហើយអំពាវនាវឲ្យឪពុកម្តាយលើកទឹកចិត្ត និងផ្តល់ឱកាសឲ្យកូនរបស់ខ្លួនអាចរៀនសូត្រនៅផ្ទះ។ នាពេលបច្ចុប្បន្ន អ្នកគ្រូ សុត្ថារី បានឲ្យដឹងថា អ្នកគ្រូបានប្រើប្រាស់កម្មវិធីផ្ញើសារ Telegram និងកម្មវិធីប្រជុំជាវីដេអូ Zoom ដើម្បីធ្វើការបង្រៀន។ អ្នកគ្រូបានបន្តថា នៅពេលដែលកូនសិស្សមានបញ្ហា អ្នកគ្រូនឹងធ្វើការទាក់ទងទៅកូនសិស្សផ្ទាល់ ហើយក្នុងករណីដែលកូនសិស្សតាមមិនទាន់ អ្នកគ្រូបានធ្វើការពន្យល់ជាលក្ខណៈឯកជនផងដែរ។ «ចា៎ ទាក់ទងនឹងកូនសិស្សដែលតាមអត់ទាន់ អ៊ីចឹង ខ្ញុំអាចពន្យល់គាត់ជាលក្ខណៈឯកជន មានន័យថាដូចជាតាមកម្មវិធី Telegram អ៊ីចឹង។ ពេលដែលគាត់មើលវីដអូអ៊ីចឹង គាត់តាមអត់ទាន់គាត់នឹង Chat (ផ្ញើសារ) ឯកជនមកខ្ញុំហើយ។ អ៊ីចឹងខ្ញុំអាចពន្យល់គាត់អាចជាសូរសំឡេង ឬក៏ថតជា វីដេអូ ឬក៏តេទៅគាត់ផ្ទាល់តែម្តងហើយ និយាយជាមួយគាត់ ពន្យល់គាត់អ៊ីចឹង»។ យ៉ាងណាក្តីអ្នកគ្រូ សុត្ថារី បានទទួលស្គាល់ថាការបង្រៀននៅសាលា និងតាមប្រព័ន្ធអ៊ីនធឺណិតមិនដូចគ្នានោះទេ ប៉ុន្តែយ៉ាងហោចណាស់ វាជួយឲ្យគ្រូបង្រៀនអាចបន្តការបង្រៀនរបស់ខ្លួន និងមិនបោះបង់ការបង្រៀន។ អំឡុងពេលរដ្ឋាភិបាលផ្អាកការសិក្សាតាមគ្រឹះស្ថានអប់រំនានានៅប្រទេសកម្ពុជា លោក ទូច រដ្ឋានី ដែលជាគ្រូបង្រៀនគណិតវិទ្យាម្នាក់ នៅវិទ្យាល័យព្រះកុសុមៈ ក្នុងទីរួមខេត្តក្រចេះបាន សម្រេចចិត្តថតវីដេអូបង្រៀនបង្ហោះតាមកម្មវិធី YouTube ដើម្បីឲ្យសិស្សអាចចូលមើល និងសិក្សាបាន។ ក្រៅពីអំពាវនាវឲ្យមានការចូលរួមពីសិស្សទាំងអស់ លោកគ្រូ រដ្ឋានី បានលើកឡើងផងដែរថានាពេលបច្ចុប្បន្ន លោក និងគ្រូបង្រៀនមួយចំនួនទៀតកំពុងជួបប្រទះការខ្វះខាតសម្ភារៈ និងសុំឲ្យមានការផ្គត់ផ្គង់សម្ភារៈពីក្រសួងអប់រំ យុវជន និងកីឡាផងដែរ។ «ចំពោះការបង្រៀននៅតាមឡាញ ឬផេករបស់គ្រូជួបការលំបាកខ្លះដូចជា បញ្ហាការថត។ ការថតយើងខ្វះសម្ភារៈបច្ចេកទេសផ្ទាល់ខ្លួន។ ចំពោះក្រសួងគាត់មានសម្ភារៈរបស់គាត់ហើយ។ តែចំពោះផ្ទាល់ខ្លួនរបស់គ្រូៗរាងពិបាកបន្តិចដែរ»។ គ្រូគណិតវិទ្យា រូបនេះដែលបានបង្រៀនអស់រយៈពេលជាង ៣០ឆ្នាំកន្លងមកនេះ ក៏បានលើកឡើងពីបញ្ហាមួយចំនួនពាក់ព័ន្ធនឹងសិស្សផងដែរដូចជា សិស្សក្រីក្រមិនអាចមានលទ្ធភាពទិញទូរស័ព្ទស្មាតហ្វូនយកមកប្រើប្រាស់ដើម្បីសិក្សាតាមប្រព័ន្ធអ៊ីនធឺណិតជាដើម។លើសពីនេះទៀត សិស្សមួយចំនួនមិនយល់ និងមិនអាចដោះស្រាយលំហាត់ ដែលលោកដាក់ឲ្យ នៅពេលត្រូវរៀននៅផ្ទះដោយខ្លួនឯង។ លោកគ្រូរដ្ឋានីយល់ថាសិស្សថ្នាក់ទី១២មួយចំនួននឹងមិនអាចទទួលបានលទ្ធផលល្អនោះទេចំពោះការប្រឡងមធ្យមសិក្សាទុតិយភូមិនាពេលខាងមុខនេះ។ «បើតាមការសង្កេតរបស់ខ្ញុំខ្ញុំឃើញថា យើងប្រហែលមិនបានប្រសើរទេ ព្រោះថា បើយើងនៅបង្រៀនផ្ទាល់ យើងអាចដឹកដៃសិស្ស។ បើសិស្សហ្នឹងមិនយល់ យើងអាចណែនាំជំរុញសិស្សហ្នឹងបាន។ បើសិនជាប្រយោលអ៊ីចឹង យើងរាងពិបាកដែរ»។ ស្របពេលដូចគ្នានេះដែរលោក រដ្ឋានី ក៏បានសំណូមពរឲ្យក្រសួងបង្កើនកម្មវិធីផ្សព្វផ្សាយអំពីការបង្រៀន និងផ្តល់ជាការលើកទឹកចិត្តដល់គ្រូបង្រៀនដែលបានចំណាយពេលបង្រៀនសិស្សតាមប្រព័ន្ធអ៊ីនធឺណិតផងដែរ។ លោក រស់ សុវាចា អ្នកនាំពាក្យក្រសួងអប់រំ យុវជន និងកីឡា បានប្រាប់ VOA ថា ក្រសួងអប់រំ យុវជន និងកីឡាបានដឹងពីបញ្ហាផ្សេងៗពាក់ព័ន្ធនឹងការសិក្សាពីចម្ងាយ។ លោក សុវាចា បានលើកឡើងថាចំពោះបញ្ហាសិស្សគ្មានលទ្ធភាពទិញទូរស័ព្ទស្មាតហ្វូន ឬមិនមានទូរទស្សន៍ក្រសួងអប់រំ យុវជន និងកីឡា អំពាវនាវឲ្យសិស្សសុំមើលទូរទស្សន៍ពីសំណាក់អ្នកជិតខាងជាដំណោះស្រាយបណ្តោះអាសន្នសិន ស្របពេលអនុវត្តការរក្សាគម្លាតពីគ្នាផងដែរ។ «ហើយចំពោះសិស្សានុសិស្ស ដែលមិនទាន់មានលទ្ធភាព មានទូរទស្សន៍នៅតាមគេហដ្ឋានរបស់គាត់ ក្រសួងអប់រំ យុវជន និងកីឡាលើកទឹកចិត្តឲ្យគាត់ទស្សនាទូរទស្សន៍ ទទក ២ ដែលជា ប៉ុស្តិ៍ទូរទស្សន៍ថ្មីរបស់ទូរទស្សន៍ជាតិកម្ពុជាស្តីពីការអប់រំ ដែលមាននៅតាម ...ជាមួយអ្នកជិតខាងរបស់គាត់សិន»។ ខណៈពេលដូចគ្នានេះដែរ លោក សុវាចា ក៏បានស្នើឲ្យមានអន្តរាគមន៍ពីគ្រូបង្រៀនតាមមូលដ្ឋានដើម្បីជួយទៅដល់សិស្សដែលកំពុងជួបប្រទះបញ្ហានៅក្នុងការរៀនសូត្រពីចម្ងាយ។ កាលពីដើមខែមិថុនានេះ ក្រសួងអប់រំ យុវជន និងកីឡាបានសម្រេចឲ្យមានការប្រឡងតាមប្រព័ន្ធអ៊ីនធឺណិតចំពោះការប្រឡងបញ្ចប់ការសិក្សា និងការប្រឡងចូលថ្នាក់ឧត្តមសិក្សា ខណៈកាលបរិច្ឆេទប្រឡងនឹងត្រូវកំណត់ឡើងវិញនាពេលក្រោយ។ ជាផ្នែកមួយនៃការដោះស្រាយទៅលើការផ្អាកការសិក្សានៅតាមសាលារៀន នាពេលបច្ចុប្បន្ន ក្រសួងអប់រំ យុវជន និងកីឡា បានជំរុញលើការសិក្សាពីចម្ងាយ ដោយមានការចាក់ផ្សាយវីដេអូបង្រៀនតាមប៉ុស្តិ៍ទូរទស្សន៍ តាមបណ្តាញសង្គមហ្វេសប៊ុក និងតាមកម្មវិធី (APP) សិក្សា ដែលទាញយកបានក្នុងទូរស័ព្ទស្មាតហ្វូនផងដែរ។ ស្របពេលដូចគ្នានេះដែរ នៅក្នុងសន្នីសិទសារព័ត៌មានមួយកាលពីខែឧសភា លោក ហង់ ជួនណារ៉ុន រដ្ឋមន្រ្តីក្រសួងអប់រំ យុវជន និងកីឡាបាននិយាយថាក្រសួងកំពុងពិចារណាលុបចោលការចេញលទ្ធផលប្រឡងជានិទ្ទេសសម្រាប់ការប្រឡងមធ្យមសិក្សាទុតិយភូមិពោលគឺលទ្ធផលមានតែជាប់ ឬធ្លាក់តែប៉ុណ្ណោះ។ យុវជនហេង សេង ហួត ដែលចង់ក្លាយទៅជាវេជ្ជបណ្ឌិតកំពុងបារម្ភនឹងការប្រឡងមធ្យមសិក្សាទុតិយភូមិនៅពេលខាងមុខនេះ។ សេតហួតក៏មានក្តីកង្វល់ផងដែរក្នុងការត្រៀមលក្ខណៈបានគ្រប់គ្រាន់នៅក្នុងការប្រឡងជាប់ដើម្បីចូលរៀនពេទ្យ ដែលជាក្តីស្រមៃរបស់ខ្លួន។ «ការតាំងចិត្តវារាងខ្ពស់តែដោយសារតែបរិយាកាសសង្គមវាត្រូវបានរអាក់រអួលដោយសារកូវីដ១៩ បានវាយលុកចូលក្នុងពិភពលោកយើងហ្នឹង ដូចជា ប្រទេសកម្ពុជាជាដើមធ្វើឲ្យការសិក្សាតាមមុខវិជ្ជាមួយៗរបស់ខ្ញុំហ្នឹងនៅមានកម្រិត»៕

2020-06-22T07:00:00+07:00

khmer.voanews.com

https://khmer.voanews.com/a/grade12-students-voice-concerns-over-upcoming-national-exam/5472363.html

3da89377-0df8-469a-a0dc-201a00a33d27

ក្រុមការងារគ្រូពេទ្យស្ម័គ្រចិត្តលោក ហ៊ុន ម៉ានី បន្តចុះផ្សព្វផ្សាយពីវិធីទប់ស្កាត់ និងការពារជំងឺកូវីដ១៩ ជូនប្រជាពលរដ្ឋក្នុងស្រុកឱរ៉ាល់ ខេត្តកំពង់ស្ពឺ

ក្រុមការងារគ្រូពេទ្យស្ម័គ្រចិត្ត លោក ហ៊ុន ម៉ានី បន្តធ្វើការផ្សព្វផ្សាយ អំពីវិធីសាស្ត្រការពារ និងទប់ស្កាត់នៃការឆ្លងជំងឺកូវីដ១៩ ជូនដល់ប្រជាពលរដ្ឋនៅតាមមូលដ្ឋាន គឺនៅតំបន់ឆ្អិនក្រោម ភូមិសំរោង ក្បាលដំរី ឃុំត្រពាំងជោ ស្រុកឱរ៉ាល់ ខេត្តកំពង់ស្ពឺ ស្របតាមអនុសាសន៍របស់រាជរដ្ឋាភិបាលកម្ពុជា បាននិងកំពុងពង្រឹងយ៉ាងខ្លាំងបំផុត ចំពោះជំងឺកាចសាហាវ (កូវីដ១៩) មួយប្រភេទនេះ។ ការបន្តចុះផ្សព្វផ្សាយស្តីអំពីវិធីសាស្ត្រការពារ និងទប់ស្កាត់ នៃជំងឺកូវីដ១៩ ជូនប្រជាពលរដ្ឋក្នុងស្រុកឱរ៉ាល់ ខេត្តកំពង់ស្ពឺ របស់ក្រុមការងារគ្រូពេទ្យស្ម័គ្រចិត្ត លោក ហ៊ុន ម៉ានី ធ្វើឡើងនាថ្ងៃទី២១ ខែមិថុនា ឆ្នាំ២០២០ ដែលដឹកនាំដោយលោក លេង ផាលី រដ្ឋលេខាធិការក្រសួងផែនការ ប្រធានប្រតិបត្តិក្រុមការងារគ្រូពេទ្យស្ម័គ្រចិត្តលោក ហ៊ុន ម៉ានី អនុប្រធានទី១ ក្រុមការងារថ្នាក់កណ្តាលចុះជួយស្រុកឱរ៉ាល់ និងមានការចូលរួមពី លោកវេជ្ជបណ្ឌិត គិន ប៊ុនលី លោកវេជ្ជបណ្ឌិត ភោគ គឺន លោកវេជ្ជបណ្ឌិត តូច យ៉ាន លោក វង្ស វ៉ាន់នី លោក ពាង ផារ័ត្ន លោកវេជ្ជបណ្ឌិត ស៊ុន គង់ លោកវេជ្ជបណ្ឌិត ធឿន វុទ្ធា លោក សាន វណ្ណេត លោកវេជ្ជបណ្ឌិត ថូ ប៉ូ លោក វេជ្ជបណ្ឌិត សាយ ឬទ្ធី លោកវេជ្ជបណ្ឌិត លន់ សាយតេង លោកវេជ្ជបណ្ឌិត ចៅ ពន្លឺ លោក អ៊ុង ប្រុស លោក ស៊ឹម ស៊ីថា លោក អ៊ុក សីហា លោក ឈាង ហឿន អនុប្រធានប្រតិបត្តិ, វេជ្ជបណ្ឌិតជំនាញជាច្រើនរូប និងក្រុមការងារគ្រូពេទ្យស្ម័គ្រចិត្ត លោក ហ៊ុន ម៉ានី និងជាសមាជិកក្រុមការងារថ្នាក់កណ្តាលចុះជួយស្រុកឱរ៉ាល់ និងក្រុមការងារគ្រូពេទ្យស្ម័គ្រចិត្តលោក ហ៊ុន ម៉ានី ចំនួន៥៧នាក់។ ដំណើរចុះណែនាំ និងផ្សព្វផ្សាយរបស់ក្រុមការគ្រូពេទ្យស្ម័គ្រចិត្តលោក ហ៊ុន ម៉ានី ក៏មានការសហការពីកិត្តិសេដ្ឋាបណ្ឌិតទេសរដ្ឋមន្ត្រី ឆាយ ថន ប្រធានក្រុមការងារថ្នាក់កណ្ដាល និងជាប្រធានក្រុមការងារថ្នាក់ជាតិ ចុះជួយខេត្តកំពង់ស្ពឺ តាមរយៈ (លោក ហ៊ូ តាំងអេង រដ្ឋលេខាធិការក្រសួងផែនការ) លោក មួង ធី អភិបាលស្រុកឱរ៉ាល់ ប្រធានគណបក្សស្រុក តាមរយ:លោក ឈិន មុនី អភិបាលរងស្រុក ក្រុមការងារគណបក្សស្រុក គណបក្សឃុំត្រពាំងជោ មណ្ឌលសុខភាព ត្រពាំងជោ សហភាពសហព័ន្ធយុវជនកម្ពុជា សរុប ២៦នាក់។ ក្រុមការងារគ្រូពេទ្យស្ម័គ្រចិត្តលោក ហ៊ុន ម៉ានី ក៏បានណែនាំដល់ប្រជាពលរដ្ឋពីរបៀប នៃការលាងដៃនឹងអាល់កុល ជាមួយនឹងការបង្រៀនពាក់ម៉ាស ដើម្បីធ្វើយ៉ាងណាការពារ និងទប់ស្កាត់នៃការចូលមេរោគក្នុងខ្លួន។ ក្រៅពីនេះក្រុមការងារក៏បានណែនាំ ឲ្យបងប្អូនប្រជាពលរដ្ឋ ឲ្យមានការរស់នៅស្អាតដោយមានអនាម័យល្អ ជាមួយនឹងការគេងស្អាត ហូបស្អាត ដើម្បីធ្វើយ៉ាងណាឲ្យពួកគាត់យល់កាន់តែច្បាស់ អំពីការថែទាំសុខភាព ចៀសផុតពីជំងឺកូវីដ១៩ និងជំងឺផ្សេងៗទៀតផងដែរ។ ជាងនេះទៅទៀត ក្រុមការងាគ្រូពេទ្យទាំងអស់ក៏បានចែកជូនថ្នាំពេទ្យ រួមនិងការពិនិត្យព្យាបាលដោយឥតគិតថ្លៃរួមមានជំងឺ៖ ជំងឺផ្លូវចិត្ត, សន្លាក់ឆ្អឹង, ក្រពះ, ពោះវៀន និងជំងឺទូទៅ រួមនឹងមានការចែកថ្នាំ មុលទីវីតាម៉ីន, វីតាម៉ីនសេ ព្រមទាំងនំបុ័ង ទឹកសុទ្ធ ជូនប្រជាពលរដ្ឋចំនួន ៤០ខ្នងផ្ទះ ដែលមានប្រជាពលរដ្ឋចំនួន១៧៩នាក់ ដែលមានគោលបំណងធំបំផុតនោះគឺ ចង់ឃើញប្រជាពលរដ្ឋទាំងអស់មានសុខភាពល្អ និងក្នុងន័យលើកកម្ពស់វិស័យសុខាភិបាលមួយកម្រិតផងដែរ។ ១៖ ម៉ាស៊ីន វាស់កម្តៅ ២គ្រឿង ២៖ ទឺកអាល់កុល ចំនួន៣ធុងធំ ចំណុះ៩០លីត្រ ៣៖ ទឹកអាល់កុល និងដបបាញ់ធំ ចំនួន៤០ដប ៤៖ ម៉ាស់ចំនួន៥០០ ៥៖ មី១០កេស ៦៖ នំប៉័ងចំនួន២០០ដើម។ ៧៖ ទឹកសុទ្ធចំនួន៥០០ដប។ ៨៖ សាប៊ូចំនួន១០០ដុំ ៩៖ ក្រដាស់រូបភាពផ្សព្វផ្សាយអំពីការថែរក្សាអនាម័យ និង វិធីទប់ស្កាត់កូវីដ១៩ ចំនួន ៣០០សន្លឹក៕

2020-06-22T00:37:00+07:00

freshnewsasia.com

https://m.freshnewsasia.com/index.php/en/localnews/163032-2020-06-21-10-37-21.html

e8db8a68-394d-464f-933f-f8d07f740034

រាជរដ្ឋាភិបាលចេញអនុក្រឹត្យ ស្តីពីការឧបត្ថម្ភសាច់ប្រាក់ជូនគ្រួសារក្រីក្រ និងងាយរងគ្រោះដោយសារជំងឺកូវីដ១៩

រាជរដ្ឋាភិបាលកម្ពុជា បានសម្រេចបញ្ចេញកញ្ចប់ថវិកាជាតិឧបត្ថម្ភដល់ប្រជាពលរដ្ឋមានជីវភាពក្រីក្រ និងងាយរងគ្រោះដោយសារជំងឺកូវីដ១៩។ សម្តេចតេជោ ហ៊ុន សែន នាយករដ្ឋមន្ត្រីកម្ពុជា នឹងអញ្ជើញប្រកាសជាផ្លូវការនូវការអនុវត្តន៍កម្មវិធីប្រគល់សាច់ប្រាក់នេះនាថ្ងៃទី២៤ ខែមិថុនា ឆ្នាំ២០២០ខាងមុខនេះ។ ទន្ទឹមនឹងការអនុវត្តន៍កម្មវិធីផ្តល់សាច់ប្រាក់នេះ រាជរដ្ឋាភិបាលកម្ពុជាក៏បានចេញអនុក្រឹត្យមួយស្តីពីការឧបត្ថម្ភថវិកាជូនគ្រួសារក្រីក្រ និងងាយរងគ្រោះក្នុងកំលុងពេលប្រយុទ្ធប្រឆាំងនឹងជំងឺកូវីដ១៩នេះផងដែរ។ - មានបណ្ឌសមធម៌ ដែលមានសុពលភាព ដោយឈរលើកម្រិតភាពក្រីក្រ៖ ក្រកម្រិត១ (ទីទ័លក្រ) ឬ ក្រកម្រិត២ (ក្រ) និង - បានទៅផ្ទៀងផ្ទាត់បញ្ជីឈ្មោះ នៃកម្មវិធីឧបត្ថម្ភសាច់ប្រាក់ជូនគ្រួសារក្រីក្រ ក្នុងកំលុងពេលប្រយុទ្ធប្រឆាំងជំងឺកូវីដ១៩ នៅសាលាឃុំ សង្កាត់ណាមួយ។ ក្នុងអនុក្រឹត្យដែលអង្គភាពព័ត៌មាន Fresh News ទទួលបាននៅថ្ងៃទី២១ ខែមិថុនា ឆ្នាំ២០២០ បានបញ្ជាក់ពីចំនួនទឹកប្រាក់ដែលនឹងត្រូវទទួលបានផងដែរ។ ចំនួនទឹកប្រាក់ត្រូវផ្តល់ជូនក្នុងមួយខែចន្លោះពី១៦,០០០រៀល ទៅដល់ ១២០,០០០រៀល។ កម្រិតសាច់ប្រាក់ដែលត្រូវឧបត្ថម្ភនេះ ធ្វើឡើងតាមប្រភេទជនក្រីក្រក្នុងកម្រិត១ ឬកម្រិត២ ហើយក៏បែងចែកទៅតាមអ្នកនៅក្នុងរាជធានី និងជនបទផងដែរ។ លោក ថេង បញ្ញាធន ប្រតិភូរាជរដ្ឋាភិបាលកម្ពុជា ទទួលបន្ទុកអគ្គនាយកផែនការ នៃក្រសួងផែនការ ធ្លាប់បានប្រាប់អង្គភាពព័ត៌មាន Fresh News ជំហ៊ានដំបូងនៃការស្រាវជ្រាវនេះរកឃើញប្រជាពលរដ្ឋមានជីវភាពខ្វះខាត និងរងផលប៉ះពាល់ខ្លាំង មានចំនួនប្រមាណ ៥៦២,៦៨៦ គ្រួសារ ដោយគិតជាចំនួនមនុស្សមានប្រមាណ ជិត២លាន ៣សែននាក់៕

2020-06-21T18:04:00+07:00

freshnewsasia.com

https://m.freshnewsasia.com/index.php/en/localnews/163012-2020-06-21-04-04-23.html

e2af3e3a-20b5-45e3-96c3-1dfacf47b5d5

ក្រសួងអប់រំអនុញ្ញាតឲ្យប្រមូលផ្ដុំក្រុមអ្នកកីឡាឡើងវិញ នៅដើមខែកក្កដា

ក្រសួងអប់រំអនុញ្ញាតឲ្យប្រមូលផ្តុំក្រុមកីឡាជម្រើសជាតិឡើងវិញ នៅដើមខែកក្កដា ដើម្បីហ្វឹកហាត់ ពង្រឹងសមត្ថភាព បន្ទាប់ពីបានផ្អាកមួយរយៈដោយសារការរាលដាលសកលនៃជំងឺកូវីដ១៩ (Covid-19)។ កាសែតក្នុងស្រុករាយការណ៍ថា ក្រុមជម្រើសកីឡាជម្រើសជាតិទាំង ៣៥ប្រភេទនោះ សរុបមានអ្នកកីឡាចំនួន ៥១៦នាក់ ក្នុងនោះ ក្រុមកីឡាជនពិការចំនួន ៥២នាក់។ ពួកគេនឹងប្រមូលផ្តុំហ្វឹកហាត់ រយៈពេល ៦ខែ ចាប់ពីថ្ងៃទី១ ខែកក្កដា រហូតដល់ថ្ងៃទី៣១ ខែធ្នូ ឆ្នាំ២០២០។ អាស៊ីសេរីមិនអាចទាក់ទងអ្នកនាំពាក្យក្រសួងអប់រំ ដើម្បីសុំបញ្ជាក់អំពីរឿងនេះបានទេ ដោយសារទូរស័ព្ទហៅចូលជាច្រើនដង តែគ្មានអ្នកទទួល កាលពីថ្ងៃទី២០ ខែមិថុនា។ ចំពោះប្រភេទកីឡាវិញ រួមមាន កីឡាមានសក្ដានុពល -កីឡាប្រជាប្រិយ៍ -កីឡាចាំបាច់ កីឡាអត្តពលកម្ម និងហែលទឹក ព្រមទាំងកីឡាកំពុងអភិវឌ្ឍ និងជំរុញដណ្តើមមេដាយ។ ចំណែក កីឡាត្រៀមប្រកួតលក្ខណៈអន្តរជាតិ រួមមានតៃក្វាន់ដូ កីឡាលេងអុកចត្រង្គ ជាដើម។ ដោយឡែកប្រភេទកីឡាជនពិការវិញ គឺមានសរុបចំនួន ៥២នាក់ ដែលក្នុងនោះ មានកីឡាករ ២៨នាក់ កីឡាការិនី ១២នាក់ គ្រូបង្វឹក ១០នាក់ និងអនុរក្ស ២នាក់។ ការហ្វឹកហាត់ទាំងនេះ គឺដើម្បីស្ដារ និងពង្រឹងសមត្ថភាពឡើងវិញ ត្រៀមចូលរួមការប្រកួតអន្ដរជាតិនានា ពិសេសការត្រៀមប្រកួតកីឡាស៊ីហ្គេម ឆ្នាំ២០២១ នៅវៀតណាម ហើយកម្ពុជា នឹងត្រៀមធ្វើជាម្ចាស់ផ្ទះ សម្រាប់កីឡាស៊ីហ្កេម នៅឆ្នាំ២០២៣ ខាងមុខ៕

2020-06-21T17:00:00+07:00

rfa.org

https://www.rfa.org/khmer/news/health/education-ministry-allows-sports-to-re-open-in-July-06212020055237.html

56a4e699-03b6-4d04-9697-b92f0c4b810f

អាមេរិកបញ្ឈប់ការធ្វើតេស្តថ្នាំ Hydroxychloroquine សម្រាប់អ្នកជំងឺ COVID-19 ព្រោះវាគ្មានប្រសិទ្ធភាព (Video inside)

វិទ្យាស្ថានជាតិសុខាភិបាលរបស់សហរដ្ឋអាមេរិក NIH នៅថ្ងៃសៅរ៍ ទី២០ ខែមិថុនា បានឲ្យដឹងថា ខ្លួនបានសម្រេចបញ្ឈប់ ការធ្វើតេស្តដែលសំដៅវាយតម្លៃពីសុវត្ថិភាពនិងប្រសិទ្ធិភាព នៃថ្នាំប្រឆាំងជំងឺគ្រុនចាញ់ Hydroxychloroquine ក្នុងការព្យាយាមអ្នកឆ្លងជំងឺ COVID-19។ នេះបើតាមការចេញផ្សាយដោយទីភ្នាក់ងារព័ត៌មាន Reuters នៅថ្ងៃអាទិត្យ ទី២១ ខែមិថុនា ឆ្នាំ២០២០។ យោងទៅតាមសេចក្តីថ្លែងការណ៍របស់វិទ្យាស្ថាន NIH ការសិក្សាបានរកឃើញថា ថ្នាំ Hydroxychloroquine ដែលប្រធានាធិបតីអាមេរិក លោក ដូណាល់ ត្រាំ ធ្លាប់អះអាងជារឿយៗថា អាចជាថ្នាំសម្រាប់ព្យាយាមជំងឺ COVID-19 នោះ គឺតាមពិតមិនអាចផ្តល់អត្ថប្រយោជន៍ធំដុំ ណាមួយដល់អ្នកជំងឺឡើយ ប៉ុន្តែស្របពេលជាមួយគ្នាវាក៏មិនបង្កគ្រោះថ្នាក់អ្វីដែរ។ NIH បានប្រកាសពីការធ្វើតេស្តថ្នាំនេះ កាលពីខែមេសា កន្លងទៅ។ គួរជម្រាបថា កាលពីប៉ុន្មានថ្ងៃមុន អង្គការសុខភាពពិភពលោក (WHO) បានប្រកាសថា ការធ្វើតេស្តថ្នាំ Hydroxychloroquine របស់ខ្លួន ដែលប្រព្រឹត្តទៅនៅតាមប្រទេសមួយចំនួន សម្រាប់អ្នកជំងឺ COVID-19 ត្រូវបានបញ្ឈប់ទៅវិញ ក្រោយទិន្នន័យនិងការសិក្សាថ្មីៗបង្ហាញថា ថ្នាំនេះមិនអាចជួយអ្វីបាន។ ចំណែកកាលពីថ្ងៃចន្ទដើមសប្តាហ៍នេះ ទីភ្នាក់ងារសុវត្ថិភាពចំណីអាហារនិងថ្នាំរបស់អាមេរិក បានលុបចោល វិញនូវការអនុញ្ញាតឲ្យប្រើថ្នាំ Hydroxychloroquine ក្នុងករណីបន្ទាន់ ដើម្បីព្យាយាមអ្នកជំងឺ COVID-19៕

2020-06-21T16:03:00+07:00

freshnewsasia.com

https://m.freshnewsasia.com/index.php/en/internationalnews/163006-2020-06-21-02-03-22.html

48fa0b98-6b2b-4cac-9eac-9a1bb1ab925c

២៤ មិថុនា សម្តេចតេជោ ហ៊ុន សែន នឹងប្រកាសពីការឧបត្ថម្ភសាច់ប្រាក់ ជូនគ្រួសារក្រីក្រ និងងាយរងគ្រោះ ដោយសារជំងឺកូវីដ១៩ (Video inside)

សម្តេចតេជោ ហ៊ុន សែន នាយករដ្ឋមន្ត្រីកម្ពុជា បានប្រកាសថា នៅថ្ងៃទី២៤ ខែមិថុនា ឆ្នាំ២០២០ខាងមុខនេះ សម្តេចនឹងអញ្ជើញប្រកាសជាផ្លូវការនូវការអនុវត្តន៍កម្មវិធីឧបត្ថម្ភសាច់ប្រាក់របស់រាជរដ្ឋាភិបាល ជូនដល់គ្រួសារមានជីវភាពក្រីក្រ និងងាយរងគ្រោះក្នុងកំលុងពេលប្រយុទ្ធប្រឆាំងជំងឺកូវីដ១៩។ សម្តេចតេជោ ហ៊ុន សែន បានបញ្ជាក់បែបនេះនៅលើទំព័រ Facebook នាព្រឹកថ្ងៃអាទិត្យ ទី២១ ខែមិថុនា ឆ្នាំ២០២០នេះ។ សម្តេចតេជោ ហ៊ុន សែន បានគូសរំលេចថា ក្នុងកំលុងពេលជំងឺឆ្លងកូវីដ១៩ កំពុងរាតត្បាតនៅទូទាំងពិភពលោក បានធ្វើឱ្យប៉ះពាល់យ៉ាងខ្លាំងមកលើសេដ្ឋកិច្ចជាតិកម្ពុជាផងដែរ។ ទន្ទឹមនឹងនោះ ប្រជាពលរដ្ឋមួយចំនួនត្រូវបានផ្អាកការងារ ជាពិសេសប្រជាពលរដ្ឋក្រីក្រនៅតាមជនបទដាច់ស្រយាលមួយចំនួនក៏កំពុងជួបប្រទះការខ្វះខាតម្ហូបអាហារ។ សម្តេចប្រមុខរាជរដ្ឋាភិបាល បានបន្ថែមថា រាជរដ្ឋាភិបាលកម្ពុជាបានខិតខំរិះរកវិធីនានា ដែលអាចធ្វើបានដើម្បីជួយប្រជាពលរដ្ឋក្រីក្រក្នុងស្ថានភាពចាំបាច់នេះ។ ដើម្បីដោះស្រាយការលំបាករបស់ប្រជាពលរដ្ឋក្រីក្រ និងអ្នកងាយរងគ្រោះនេះ រាជរដ្ឋាភិបាលកម្ពុជា កាលពីថ្ងៃទី២៥ ខែឧសភា កន្លងទៅនេះ បានចេញសេចក្តីណែនាំទៅកាន់ក្រុមការងារថ្នាក់ជាតិទាំងអស់ឱ្យចុះស្រាវជ្រាវ និងធ្វើបច្ចុប្បន្នភាពកំណត់អត្តសញ្ញាណគ្រួសារក្រីក្រកំលុងពេលជំងឺកូវីដ១៩ រាតត្បាត ដើម្បីរាជរដ្ឋាភិបាលផ្តល់ការគាំពារដល់ជីវភាពរបស់ពួកគេ ដែលកំពុងជួបការខ្វះខាត។ ការស្រាវជ្រាវរកអត្តសញ្ញាណប្រជាពលរដ្ឋក្រីក្រ និងងាយរងគ្រោះនេះត្រូវបានធ្វើឡើងនៅទូទាំងប្រទេស។ លោក ថេង បញ្ញាធន ប្រតិភូរាជរដ្ឋាភិបាលកម្ពុជា ទទួលបន្ទុកអគ្គនាយកផែនការ នៃក្រសួងផែនការ ធ្លាប់បានប្រាប់អង្គភាពព័ត៌មាន Fresh News ជំហ៊ានដំបូងនៃការស្រាវជ្រាវនេះរកឃើញប្រជាពលរដ្ឋមានជីវភាពខ្វះខាត និងរងផលប៉ះពាល់ខ្លាំង មានចំនួនប្រមាណ ៥៦២,៦៨៦ គ្រួសារ ដោយគិតជាចំនួនមនុស្សមានប្រមាណ ជិត២លាន ៣សែននាក់។ ទន្ទឹមនឹងការប្រកាសពីកាលបរិច្ឆេទអនុវត្តន៍កម្មវិធីប្រគល់សាច់ប្រាក់ហើយនោះ សម្តេចតេជោ ហ៊ុន សែន បន្តអំពាវនាវដល់ប្រជាពលរដ្ឋបន្តយកចិត្តទុកដាក់ថែរក្សាសុខភាពកុំឱ្យឆ្លងមេរោគកូវីដ-១៩ ដោយប្រើប្រាស់ម៉ាសពាក់ការពារ ឧស្សាហ៍ដុសលាងសម្អាតដៃជាមួយសាប៊ូ អាល់កុល ឬជែលសម្លាប់មេរោគ។ សម្តេចតេជោបន្ថែមថា ចំពោះក្រុមហ៊ុន និងអ្នកគ្រប់គ្រងនៅតាមទីកន្លែងមានការប្រមូលផ្តុំមនុស្សច្រើនដូចជាផ្សារ ផ្សារទំនើប សណ្ឋាគារ ភោជនីយដ្ឋាន ហាងកាហ្វេ។ ជាពិសេសក្លីនិក និងមន្ទីពេទ្យព្យាបាលទាំងរដ្ឋ និងឯកជន ត្រូវមានទឹកអាល់កុល និងម៉ាស ដើម្បីឱ្យពលរដ្ឋ ឬអតិថិជនប្រើប្រាស់ ដើម្បីទប់ស្កាត់ការឆ្លងរាលដាលជំងឺកូវីដ១៩៕

2020-06-21T15:56:00+07:00

freshnewsasia.com

https://m.freshnewsasia.com/index.php/en/localnews/163005-2020-06-21-01-56-53.html

125e6207-3393-4295-958f-f243f54a9768

ក្រសួងសុខាភិបាល អំពាវនាវឲ្យប្រជាពលរដ្ឋសម្របខ្លួន «រស់នៅធម្មតាតាមបែបគន្លងថ្មី» ដើម្បីការពារខ្លួនពីការចម្លងជំងឺកូវីដ១៩ (Video inside)

ដោយមើលឃើញពីស្ថានភាពបច្ចុប្បន្ន នៃការរាតត្បាតនៃវីរុសកូវីដ-១៩នៅលើសាកលលោកមានសភាព ខ្លាំងក្លានៅឡើយ លោកសាស្ត្រាចារ្យ ម៉ម ប៊ុនហេង រដ្ឋមន្ត្រីក្រសួងសុខាភិបាល នៅព្រឹកថ្ងៃទី២១ ខែមិថុនា ឆ្នាំ២០២០នេះ បានអំពាវនាវក្រើនរំលឹកដល់បងប្អូនប្រជាពលរដ្ឋទាំងអស់ មិនត្រូវភ្លេចកិច្ចការពារខ្លួន ពីការចម្លងជំងឺកាចសាហាវនេះ ដោយចេះកែប្រែទម្លាប់រស់នៅរបស់ខ្លួន ឱ្យស្ថិតនៅក្នុងភាពប្រុងប្រយ័ត្នជាប់ជានិច្ច ដែលបុគ្គលគ្រប់រូបត្រូវរៀនសម្របខ្លួនតាមបែបដែលហៅថា ។ ការអំពាវនាវក្នុងសេចក្តីប្រកាសព័ត៌មានរបស់ក្រសួងសុខាភិបាល ស្តីពីអ្នកជំងឺកូវីដ១៩ម្នាក់ទៀតបានជាសះស្បើយ និងមិនមានករណីជំងឺកូវីដថ្មី ដែលបណ្តាញព័ត៌មាន Fresh News ទទួលបាននៅព្រឹកថ្ងែនេះ លោករដ្ឋមន្ត្រីចង់សំដៅ លើការប្រកាន់យកការបន្តអនុវត្តន៍វិធានការ ការពារការចម្លងវីរុសកូវីដ-១៩ ឱ្យបានខ្ជាប់ខ្លួន ជាមួយនឹងការ ប្រុងប្រយ័ត្ននូវរលកទី២ នៃការចម្លងវីរុសដ៏កាចសាហាវនេះ ដែលអាចកើតមានគ្រប់ពេលវេលា គ្រប់កាលទេសៈ និងគ្រប់ទីកន្លែង។ * ត្រូវរក្សាអនាម័យដៃស្អាត ដោយឧស្សាហ៍លាងដៃជាមួយទឹកស្អាតនឹងសាប៊ូ ឬទឹកអាល់កុល ឬទឹកជែលលាងដៃ ឱ្យបានញឹកញាប់។ * ត្រូវពាក់ម៉ាស់ (ក្នុងករណីចាំបាច់ ជាពិសេសពេលធ្វើដំណើរដែលមានគ្នាច្រើន ឬនៅទីកន្លែងដែលមានមនុស្សម្នាច្រើនជាដើម) ឬប្រើក្រមា កន្សែង ឬក្រដាសជូតមាត់ ខ្ទប់មាត់ និងច្រមុះ នៅពេលក្អកកណ្ដាស់។ * ត្រូវអនុវត្តន៍គម្លាតសុវត្ថិភាពសង្គម និងគម្លាតសុវត្ថិភាពបុគ្គលឱ្យបានលើសពីមួយម៉ែត្រ កន្លះឡើងជាដើម។ ជាមួយគ្នានេះ លោករដ្ឋមន្ត្រីក៏មិនភ្លេចថ្លែងអំណរគុណយ៉ាងជ្រាលជ្រៅជាទីបំផុត ជូនដល់ថ្នាក់ដឹកនាំ មន្ត្រី-បុគ្គលិកសុខាភិបាល និងក្រុមគ្រូពេទ្យទាំងអស់នៅទូទាំងប្រទេស ស្ថាប័ន និងអាជ្ញាធរពាក់ព័ន្ធទាំងអស់ ទាំងថ្នាក់ជាតិ និងថ្នាក់ក្រោមជាតិ អង្គការសុខភាពពិភពលោក មជ្ឈមណ្ឌលគ្រប់គ្រង និងបង្ការជំងឺសហរដ្ឋអាមេរិក និងវិទ្យាស្ថានប៉ាស្ទ័រកម្ពុជា ដែលបានខិតខំបំពេញភារកិច្ចបានល្អប្រសើរបំផុត ក្នុងការជួយពិនិត្យសុខភាព និងស្រាវជ្រាវរកករណ៍កូវីដ-១៩ព្រមទាំងអ្នកប៉ះពាល់ទាំងអស់កន្លងមក រួមទាំងការដាក់វិធានការនានា ដើម្បីទប់ស្កាត់ការចម្លងវីរុសកូវីដ-១៩ នៅក្នុងប្រទេសកម្ពុជា។ សូមជម្រាបថា គិតត្រឹមព្រឹកថ្ងៃទី២១ ខែមិថុនា ឆ្នាំ២០២០នេះ នៅកម្ពុជារកឃើញអ្នកមានវីរុសកូវីដ-១៩ ទាំងអស់នៅទូទាំងប្រទេស សរុបចំនួន ១២៩នាក់ (ស្ត្រី៣៩នាក់ និងបុរស ៩០នាក់) ក្នុងនោះចំនួនអ្នកព្យាបាលជាសះស្បើយសរុបទូទាំងប្រទេស មានចំនួន១២៧នាក់ (ស្មើនឹង ៩៨.៤៥% ធៀបនឹង ចំនួនអ្នកមានវីរុសកូវីដ-១៩ទាំងអស់) និងអ្នកសម្រាកព្យាបាលនៅក្នុងមន្ទីរពេទ្យមិត្តភាពខ្មែរ-សូវៀត មានចំនួន០២នាក់ គឺ ជាបុរសជនជាតិខ្មែរ ដែលបានវិលត្រឡប់មកពីប្រទេសឥណ្ឌូណេស៊ី៕

2020-06-21T15:12:00+07:00

freshnewsasia.com

https://m.freshnewsasia.com/index.php/en/localnews/163004-2020-06-21-01-12-25.html

9e2663bb-c979-453c-b938-956ab442e561

TOP NEWS: ក្រសួងសុខាភិបាលប្រកាសថា អ្នកជំងឺកូវីដ១៩ម្នាក់ទៀតបានជាសះស្បើយ និងមិនមានករណីជំងឺកូវីដថ្មីទេ (Video inside)

ក្រសួងសុខាភិបាលបានចេញសចក្តីប្រកាសនៅថ្ងៃនេះ អ្នកជំងឺកូវីដ១៩ម្នាក់ទៀតបានជាសះស្បើយ និងមិនមានករណីជំងឺកូវីដថ្មីទេ ខណៈអ្នកជាសះស្បើយសរុបទាំងអស់កើនដល់១២៧នាក់ ចំណែកអ្នកជំងឺកូវីដ១៩ ដែលកំពុងសម្រាកព្យាបាលនៅសល់ចំនួន២នាក់។ គិតត្រឹមម៉ោង៧ព្រឹក ថ្ងៃទី២១ ខែមិថុនា ឆ្នាំ២០២០នេះ។ អ្នកជំងឺកូវីដ១៩ ដែលជាសះស្បើយនៅពេលនេះ បុរសជនជាតិខ្មែរអាយុ២២ឆ្នាំ មានអាសយដ្ឋាននៅខេត្តកំពង់ចាម ជាអ្នកធ្វើដំណើរមកពីប្រទេស ឥណ្ឌូណេស៊ី ត្រូវបានព្យាបាលជាសះស្បើយ ដោយទទួលបានលទ្ធផលតេស្តអវិជ្ជមានវីរុសកូវីដ-១៩ ចំនួន០២លើក ហើយត្រូវបានអនុញ្ញាតឱ្យចេញពីមន្ទីរពេទ្យមិត្តភាពខ្មែរ-សូវៀត។ សូមជម្រាបថា គិតត្រឹមព្រឹកថ្ងៃទី២១ ខែមិថុនា ឆ្នាំ២០២០នេះ នៅកម្ពុជារកឃើញអ្នកមានវីរុសកូវីដ-១៩ ទាំងអស់នៅទូទាំងប្រទេស សរុបចំនួន ១២៩នាក់ (ស្ត្រី៣៩នាក់ និងបុរស ៩០នាក់) ក្នុងនោះចំនួនអ្នកព្យាបាលជាសះស្បើយសរុបទូទាំងប្រទេស មានចំនួន១២៧នាក់ (ស្មើនឹង ៩៨.៤៥% ធៀបនឹង ចំនួនអ្នកមានវីរុសកូវីដ-១៩ទាំងអស់) និងអ្នកសម្រាកព្យាបាលនៅក្នុងមន្ទីរពេទ្យមិត្តភាពខ្មែរ-សូវៀត មានចំនួន០២នាក់ គឺ ជាបុរសជនជាតិខ្មែរ ដែលបានវិលត្រឡប់មកពីប្រទេសឥណ្ឌូណេស៊ី៕

2020-06-21T14:49:00+07:00

freshnewsasia.com

https://m.freshnewsasia.com/index.php/en/localnews/163003-2020-06-21-00-49-54.html

f7518ce3-e483-409d-8b02-923635021a63

អនុក្រឹត្យ ស្តីពីការឧបត្ថម្ភសាច់ប្រាក់ជូនគ្រួសារក្រីក្រ និងងាយរងគ្រោះដោយសារជំងឺកូវីដ១៩ , គ្រួសារក្រីក្រទូទាំងប្រទេសចំនួន ៥៦៧.៥០៥ គ្រួសារ

ភ្នំពេញ៖ រាជរដ្ឋាភិបាល បានចេញអនុក្រឹត្យស្តីពីការអនុវត្តកម្មវិធី ឧបត្ថម្ភសាច់ប្រាក់ជូនគ្រួសារក្រីក្រ និងងាយរងគ្រោះក្នុងអំឡុងពេលប្រយុទ្ធនឹងជំងឺកូវីដ១៩។ ក្រសួងផែនការ បានធ្វើបច្ចុប្បន្នភាពកំណត់អត្តសញ្ញាណកម្មគ្រួសារក្រីក្រ ក្នុងអំឡុងពេលនៃការរីករាលដាលជំងឺកូវីដ-១៩ គិតត្រឹមថ្ងៃទី១ ខែមិថុនា ឆ្នាំ២០២០ រកឃើញគ្រួសារក្រីក្រទូទាំងប្រទេស សរុបចំនួន ៥៦៧.៥០៥ គ្រួសារ ដែលមានប្រជាជនក្រីក្រសរុបចំនួនប្រមាណ ២,៣លាននាក់។ សម្តេចតេជោ ហ៊ុន សែន នាយករដ្ឋមន្ត្រីកម្ពុជា នឹងអញ្ជើញប្រកាសជាផ្លូវការនូវការ អនុវត្តន៍កម្មវិធីប្រគល់សាច់ប្រាក់នេះនាថ្ងៃទី២៤ ខែមិថុនា ឆ្នាំ២០២០ខាងមុខនេះ។ អនុក្រឹត្យនេះមានគោលបំណងផ្តល់នូវកិច្ចគាំពារ ដើម្បីរក្សាលំនឹងជីវភាពរស់នៅ សម្រាប់គ្រួសារក្រីក្រ និងងាយរងគ្រោះ ក្នុងអំឡុងពេលប្រយុទ្ធនឹងជំងឺកូវីដ១៩។ អនុក្រឹត្យនេះមានគោលដៅកំណត់វិធាន នីតិវិធី និងយន្តការគ្រប់គ្រង ព្រមទាំងផ្តល់ការឧបត្ថម្ភសាច់ប្រាក់ជូនគ្រួសារក្រីក្រ និងងាយរងគ្រោះ ក្នុងអំឡុងពេលប្រយុទ្ធនឹងជំងឺកូវីដ១៩។ អនុក្រឹត្យនេះ មានវិសាលភាពអនុវត្តចំពោះគ្រួសារក្រីក្រ និងងាយរងគ្រោះ ដែលមានប័ណ្ណសមធម៌ ក្នុងព្រះរាជាណាចក្រកម្ពុជា។ គ្រួសារក្រីក្រ និងងាយរងគ្រោះ ដែលត្រូវទទួលបានប្រាក់ឧបត្ថម្ភត្រូវបំពេញតាមលក្ខខណ្ឌដូចខាងក្រោម៖ – មានបណ្ឌសមធម៌ ដែលមានសុពលភាព ដោយឈរលើកម្រិតភាពក្រីក្រ៖ ក្រកម្រិត១ (ទីទ័លក្រ) ឬ ក្រកម្រិត២ (ក្រ) និង – បានទៅផ្ទៀងផ្ទាត់បញ្ជីឈ្មោះ នៃកម្មវិធីឧបត្ថម្ភសាច់ប្រាក់ជូនគ្រួសារក្រីក្រ ក្នុងកំលុងពេលប្រយុទ្ធប្រឆាំងជំងឺកូវីដ១៩ នៅសាលាឃុំ សង្កាត់ណាមួយ។ អនុក្រឹត្យបានបញ្ជាក់ពីចំនួនទឹកប្រាក់ដែលនឹងត្រូវទទួលបានផងដែរ។ ចំនួនទឹកប្រាក់ត្រូវផ្តល់ជូនក្នុងមួយខែចន្លោះពី១៦.០០០រៀល ទៅដល់ ១២០.០០០រៀល។ កម្រិតសាច់ប្រាក់ដែលត្រូវឧបត្ថម្ភនេះ ធ្វើឡើងតាមប្រភេទជនក្រីក្រក្នុងកម្រិត១ ឬកម្រិត២ ហើយក៏បែងចែកទៅតាមអ្នកនៅក្នុងរាជធានី និងជនបទផងដែរ។ ក្រសួងផែនការ បានធ្វើបច្ចុប្បន្នភាពកំណត់អត្តសញ្ញាណកម្មគ្រួសារក្រីក្រ ក្នុងអំឡុងពេលនៃការរីករាលដាលជំងឺកូវីដ-១៩ គិតត្រឹមថ្ងៃទី១ ខែមិថុនា ឆ្នាំ២០២០ រកឃើញគ្រួសារក្រីក្រទូទាំងប្រទេស សរុបចំនួន ៥៦៧.៥០៥ គ្រួសារ ដែលមានប្រជាជនក្រីក្រសរុបចំនួនប្រមាណ ២,៣លាននាក់ (គិតត្រឹមថ្ងៃបញ្ចប់ការអនុវត្តនិតិវិធីអត្តសញ្ញាណកម្មគ្រួសារក្រីក្រ ក្នុងអំឡុងពេលនៃការរីករាលដាលជំងឺកូវីដ-១៩ នៅទីជនបទ )។ ក្រសួងសូមអំពាវនាវ ដល់បងប្អូនប្រជាពលរដ្ឋគ្រួសារក្រីក្រកម្ពុជាទាំងអស់ ដែលអវត្តមានក្នុងអំឡុងពេលសម្ភាសន៍ នៃយុទ្ធនាការនេះ ឬមិនទាន់បានដាក់ពាក្យស្នើសុំសម្ភាសន៍ទៅកាន់អាជ្ញាធរមូលដ្ឋាន ក្រុមប្រឹក្សាឃុំ/សង្កាត់ ដែលបងប្អូនកំពុងស្នាក់នៅ សូមមេត្តារួសរាន់ ផ្តល់ការណាត់ជួបសម្ភាសន៍ជាមួយអាជ្ញាធរមូលដ្ឋាន ក្រុមប្រឹក្សាឃុំ/សង្កាត់ មុនពេលការអនុវត្តនីតិវិធីកំណត់អត្តសញ្ញាណកម្មគ្រួសារក្រីក្រ ក្នុងអំឡុងពេលកូវីដ១៩ នៅទីប្រជុំជន បញ្ចប់នាចុងខែមិថុនា ឆ្នាំ២០២០ខាងមុខនេះ ដើម្បីទទួលបាននូវកម្មវិធីឧបត្ថម្ភសាច់ប្រាក់របស់រាជរដ្ឋាភិបាល ដែលនឹងត្រូវអនុវត្តក្នុងពេលឆាប់ៗនេះ។ សូមទស្សនាការពន្យល់ និងបកស្រាយអំពីការអនុវត្តនិតិវិធីអត្តសញ្ញាណកម្មគ្រួសារក្រីក្រ ក្នុងអំឡុងពេលនៃការរីករាលដាលជំងឺកូវីដ-១៩ ដោយឯកឧត្តម ថេង បញ្ញាធន ប្រតិភូរាជរដ្ឋាភិបាលកម្ពុជាទទួលបន្ទុកអគ្គនាយកផែនការ៕

2020-06-21T12:13:45+07:00

cen.com.kh

https://cen.com.kh/archives/218204.html

d2d95ed0-57b9-4f8e-93f5-633ae335c7be

នៅថ្ងៃទី២៤ មិថុនា រដ្ឋាភិបាល នឹងប្រកាសដាក់ឲ្យប្រើប្រាស់ជាផ្លូវការនូវ “កម្មវិធីឧបត្ថម្ភសាច់ប្រាក់ជូនគ្រួសារក្រីក្រ និងងាយរងគ្រោះ ក្នុងអំឡុងពេលប្រយុទ្ធនឹងជំងឺកូវីដ-១៩”

ភ្នំពេញ៖សម្តេចតេជោហ៊ុនសែននាយករដ្ឋមន្ត្រីនៅថ្ងៃទី 21 ខែមិថុនា ឆ្នាំ 2020 នេះបានថ្លែងសារនៅលើហ្វេសប៊ុកផ្លូវការថា បងប្អូនជនរួមជាតិនិងក្មួយៗជាទីនឹករលឹក។ ទោះបីខ្ញុំមិនបានចុះទៅជួបបងប្អូនកូនក្មួយដោយផ្ទាល់នៅតាមមូលដ្ឋាន ឬតាមរោងចក្រសហគ្រាសនានា ប៉ុន្តែសេចក្តីនឹករលឹករបស់ខ្ញុំតែងតែដក់ជាប់នឹកគិតដល់បងប្អូនជនរួមជាតិគ្រប់ៗគ្នាជានិច្ច ហើយ នៅថ្ងៃពុធទី២៤ មិថុនា ខាងមុខនេះ យើងនឹងប្រកាសដាក់ឲ្យប្រើប្រាស់ជាផ្លូវការនូវ “កម្មវិធីឧបត្ថម្ភសាច់ប្រាក់ជូនគ្រួសារក្រីក្រនិងងាយរងគ្រោះក្នុងអំឡុងពេលប្រយុទ្ធនឹងជំងឺកូវីដ-១៩”។ សម្តេចនាយករដ្ឋមន្ត្រី បានលើកឡើងថា ពិតណាស់ក្នុងស្ថានការដែលជំងឺឆ្លងកូវីដ-១៩កំពុងរាតត្បាតនៅទូទាំងពិភពលោកគឺបានធ្វើឲ្យប៉ះពាល់យ៉ាងខ្លាំងមកលើសេដ្ឋកិច្ចជាតិយើងផងដែរ។ ទន្ទឹមនឹងនោះ បងប្អូនកូនក្មួយមួយចំនួនត្រូវបានផ្អាកការងារ ជាពិសេសបងប្អូនប្រជាពលរដ្ឋក្រីក្រ នៅតាមជនបទដាច់ស្រយាលមួយចំនួន ក៏កំពុងជួបប្រទះការខ្វះខាតម្ហូបអាហារ។ រាជរដ្ឋាភិបាលកម្ពុជាបានខិតខំរិះរកវិធីនានា ដែលអាចធ្វើបានដើម្បីជួយបងប្អូនប្រជាពលរដ្ឋក្រីក្រក្នុងស្ថានភាពចាំបាច់នេះ។ នៅថ្ងៃពុធទី២៤ មិថុនា ខាងមុខនេះ យើងនឹងប្រកាសដាក់ឲ្យប្រើប្រាស់ជាផ្លូវការនូវ “កម្មវិធីឧបត្ថម្ភសាច់ប្រាក់ជូនគ្រួសារក្រីក្រនិងងាយរងគ្រោះក្នុងអំឡុងពេលប្រយុទ្ធនឹងជំងឺកូវីដ-១៩” ។ សម្តេចបានបន្តថា សូមបងប្អូនប្រជាពលរដ្ឋបន្តយកចិត្តទុកដាក់ថែរក្សាសុខភាព កុំឲ្យឆ្លងមេរោគកូវីដ-១៩ ដោយប្រើប្រាស់ម៉ាសពាក់ការពារ ឧស្សាហ៍ដុសលាងសម្អាតដៃជាមួយសាប៊ូ អាល់កុល ឬជែលសម្លាប់មេរោគ។ ចំពោះក្រុមហ៊ុន និងអ្នកគ្រប់គ្រងនៅតាមទីកន្លែងដែលមានការប្រមូលផ្តុំមនុស្សច្រើនដូចជាផ្សារ ផ្សារទំនើប សណ្ឋាគារ ភោជនីយដ្ឋាន ហាងកាហ្វេ ជាពិសេសក្លីនិក និងមន្ទីពេទ្យព្យាបាលទាំងរដ្ឋនិងឯកជន ត្រូវមានទឹកអាល់កុល និងម៉ាស ដើម្បីឲ្យពលរដ្ឋឬអតិថិជនប្រើប្រាស់ ដើម្បីទប់ស្កាត់ការឆ្លងរាលដាលជំងឺកូវីដ-១៩ពីម្នាក់ទៅម្នាក់ព្រោះតែការមើលស្រាលនិងការធ្វេសប្រហែស។ សូមជូនពរបងប្អូនចៀសផុតពីជំងឺឆ្លងកូវីដ-១៩ និងមានសុខសុវត្ថិភាព ក្នុងការធ្វើដំណើរជិតឆ្ងាយនៅទូទាំងប្រទេស៕

2020-06-21T08:56:04+07:00

cen.com.kh

https://cen.com.kh/archives/218172.html

57210ad7-e5a5-4146-8150-201dd8000ae5

ថ្ងៃទី២១មិថុនា អ្នកជំងឺកូវីដ១៩ម្នាក់ទៀតបានជាសះស្បើយ -គ្មានអ្នកជំងឺថ្មី

ភ្នំពេញ៖ក្រសួងសុខាភិបាល បានឲ្យដឹងថា នៅថ្ងៃនេះមាន អ្នកជំងឺកូវីដ១៩ម្នាក់ទៀតបានជាសះស្បើយ ។អ្នកជាសះស្បើយសរុបទាំងអស់កើនដល់១២៧នាក់ ចំណែកអ្នកជំងឺកូវីដ១៩ ដែលកំពុងសម្រាកព្យាបាលនៅសល់ចំនួន២នាក់។ ប្រកាសថ្ងៃនេះគ្មានអ្នកជំងឺថ្មី និងជាសះស្បើយ ១នាក់គិតត្រឹមព្រឹកថ្ងៃទី២១ មិថុនា ២០២០ ប្រទេសកម្ពុជា មានករណីវិជ្ជមានវីរុសកូវីដ-១៩ សរុបចំនួន ១២៩នាក់ (ស្រី៣៩-ប្រុស៩០)៖ អ្នកកំពុងផ្ទុកជំងឺ ២ អ្នកជាសះស្បើយ ១២៧ អ្នកជំងឺស្លាប់ គ្មាន នេះបើតាម សេចក្តីជូនព័ត៌មានរបស់ក្រសួងសុខាភិបាល។ យើងទាំងអស់គ្នា បន្តប្រុងប្រយ័ត្ន និងចូលរួមទប់ស្កាត់ការឆ្លងរាតត្បាតនៃជំងឺឆ្លងកូវីដ-១៩ នៅទូទាំងប្រទេស ដោយអនុវត្តតាមការណែនាំរបស់ក្រសួងសុខាភិបាល។ ក្រសួងដដែល លើកឡើងថា គិតត្រឹមម៉ោង៧ព្រឹក ថ្ងៃទី២១ ខែមិថុនា ឆ្នាំ២០២០នេះ អ្នកជំងឺកូវីដ១៩ ដែលជាសះស្បើយគឺបុរសជនជាតិខ្មែរអាយុ២២ឆ្នាំ មានអាសយដ្ឋាននៅខេត្តកំពង់ចាម ជាអ្នកធ្វើដំណើរមកពីប្រទេសឥណ្ឌូណេស៊ី ត្រូវបានព្យាបាលជាសះស្បើយ ដោយទទួលបានលទ្ធផលតេស្តអវិជ្ជមានវីរុសកូវីដ-១៩ ចំនួន២លើក ហើយត្រូវបានអនុញ្ញាតឱ្យចេញពីមន្ទីរពេទ្យមិត្តភាពខ្មែរ-សូវៀត។ សូមជម្រាបថា គិតត្រឹមព្រឹកថ្ងៃទី២១ ខែមិថុនា ឆ្នាំ២០២០នេះ នៅកម្ពុជារកឃើញអ្នកមានវីរុសកូវីដ-១៩ ទាំងអស់នៅទូទាំងប្រទេស សរុបចំនួន ១២៩នាក់ (ស្ត្រី៣៩នាក់ និងបុរស ៩០នាក់) ក្នុងនោះចំនួនអ្នកព្យាបាលជាសះស្បើយសរុបទូទាំងប្រទេស មានចំនួន១២៧នាក់ (ស្មើនឹង ៩៨,៤៥% ធៀបនឹង ចំនួនអ្នកមានវីរុសកូវីដ-១៩ទាំងអស់) និងអ្នកសម្រាកព្យាបាលនៅក្នុងមន្ទីរពេទ្យមិត្តភាពខ្មែរ-សូវៀត មានចំនួន២នាក់ គឺជាបុរសជនជាតិខ្មែរ ដែលបានវិលត្រឡប់មកពីប្រទេសឥណ្ឌូណេស៊ី៕

2020-06-21T08:33:27+07:00

cen.com.kh

https://cen.com.kh/archives/218165.html

ec1d2072-060d-490f-8de7-12b3188f05ac

កំណើនជនភៀសខ្លួនធ្វើឲ្យមានការព្រួយបារម្ភកើនឡើងអំពីការឆ្លងរាតត្បាតជំងឺកូវីដ១៩

ក្នុងឱកាសទិវាជនភៀសខ្លួនពិភពលោក មន្ត្រីអង្គការសហប្រជាជាតិបានក្រើនរំឭកថា ការរាតត្បាតជាសាកលនៃជំងឺកូវីដ១៩ បង្កឲ្យមានការគំរាមកំហែងបន្ថែមលើជនភៀសខ្លួន និងជនខ្ចាត់ព្រាត់ពីផ្ទះសម្បែងរាប់លាននាក់ ក្នុងចំណោមជនងាយរងគ្រោះបំផុតក្នុងពិភពលោក។ នៅពេលបច្ចុប្បន្ននេះ មានមនុស្សរស់នៅក្នុងសភាពនិរទេសខ្លួនដោយបង្ខំច្រើនជាងពេលណាៗទាំងអស់។ ទីភ្នាក់ងារអង្គការសហប្រជាជាតិទទួលបន្ទុកកិច្ចការជនភៀសខ្លួន UNHCR បញ្ជាក់ថា ជនភៀសខ្លួនមានចំនួនជិត ៣០ លាននាក់ ក្នុងចំណោមមនុស្ស ៧៩ លាន ៥ សែននាក់ ដែលបានចាកចេញពីលំនៅដ្ឋានដោយសារសង្គ្រាម និងការធ្វើទុក្ខបុកម្នេញ ដែលជាចំនួនច្រើនមិនធ្លាប់មានពីមុន។ ភាគច្រើននៃក្រុមជនទាំងនេះរស់នៅក្នុងប្រទេសក្រីក្រដែលមានសេដ្ឋកិច្ច និងប្រព័ន្ធសុខាភិបាលអន់ថយ។ លោក Tedros Adhanom Ghebreyesus អគ្គនាយកនៃអង្គការសុខភាពពិភពលោក WHO បាននិយាយថា ស្ថានភាពរស់នៅរបស់ជនភៀសខ្លួនធ្វើឲ្យពួកគេប្រឈមនឹងហានិភ័យនៃការឆ្លងជំងឺកូវីដ១៩។ លោក Tedros និយាយដូច្នេះថា៖ «ជារឿយៗ ជនភៀសខ្លួនទាំងនេះមានលទ្ធភាពមានកំណត់ក្នុងការទទួលបានកន្លែងស្នាក់នៅសមរម្យ ទឹកបរិភោគ អាហារូបត្ថម្ភ អនាម័យ និងសេវាថែទាំសុខភាព។ ...អង្គការ WHO មានការខ្វាល់ខ្វាយយ៉ាងខ្លាំងអំពីគ្រោះថ្នាក់ពិតប្រាកដនៅពេលបច្ចុប្បន្ននេះ ទាក់ទិននឹងការឆ្លងរាលដាលជំងឺកូវីដ១៩ នៅក្នុងជំរំជនភៀសខ្លួន»។ លោក Filippo Grandi ឧត្តមស្នងការអង្គការសហប្រជាជាតិទទួលបន្ទុកកិច្ចការជនភៀសខ្លួន យល់ស្របជាមួយនឹងការវាយតម្លៃនេះ។ ក៏ប៉ុន្តែ លោកបានកត់សម្គាល់ថា ជនភៀសខ្លួនភាគច្រើនមិនរស់នៅនៅក្នុងជំរំទេ ក៏ប៉ុន្តែរស់នៅក្នុងសហគមន៍ជាមួយប្រជាពលរដ្ឋក្នុងមូលដ្ឋាន។ លោកបានថ្លែងថា នៅតាមកន្លែងខ្លះ សហគមន៍ទាំងនោះត្រូវបានញាំញីដោយសារការឆ្លងរាតត្បាតនៃជំងឺកូវីដ១៩។ លោក Grandi និយាយថា៖ «ខ្ញុំចង់និយាយអំពីទ្វីបអាមេរិកឡាទីន ដែលនៅទីនោះ ប្រទេសចំនួន ១៧ ឬក៏ ១៨ បានទទួលជនភៀសខ្លួនវេណេហ្សុយអេឡាជាង ៤ លាននាក់ ដែលបានចាកចេញពីប្រទេសរបស់ពួកគេ។ ខ្ញុំចង់និយាយអំពីតំបន់ទីក្រុងជាច្រើនក្នុងទ្វីបអាហ្វ្រិក ដែលបានទទួលជនភៀសខ្លួនច្រើននាក់ឱ្យរស់នៅក្នុងទីទាំងនោះ។ ខ្ញុំចង់និយាយអំពីជនជាតិអាហ្វហ្គានីស្ថាននៅក្នុងប្រទេសប៉ាគីស្ថាន និងប្រទេសអ៊ីរ៉ង់ ដែលរស់នៅរួមជាមួយនឹងសហគមន៍មូលដ្ឋាន ដែលរងការប៉ះពាល់ធ្ងន់ធ្ងរដោយសារជំងឺកូវីដ១៩»។ លោក Grandi និយាយថា លោកក៏មានការព្រួយបារម្ភខ្លាំងផងដែរអំពីផលប៉ះពាល់នៃជំងឺកូវីដ១៩ លើជីវភាពរស់នៅរបស់មនុស្ស។ លោកបានថ្លែងថា ជនភៀសខ្លួនភាគច្រើនបានបាត់បង់ការងាររបស់ខ្លួន ដោយសារការបិទសកម្មភាពសង្គម និងវិធានការផ្សេងទៀត។ លោកថ្លែងថា ជនភៀសខ្លួនដែលបាត់បង់ប្រាក់ចំណូល មិនអាចបង់ថ្លៃថែទាំសុខភាពបានទេ។លោកលើកឡើងថា វាជាការសំខាន់ណាស់ដែលរដ្ឋាភិបាលគួរបញ្ចូលជនភៀសខ្លួន មនុស្សខ្ចាត់ព្រាត់ពីផ្ទះសម្បែង និងក្រុមមនុស្សផ្លាស់ទីផ្សេងទៀត ទៅក្នុងវិធានការឆ្លើយតបថ្នាក់ជាតិផ្នែកសុខាភិបាលចំពោះការឆ្លងរាតត្បាតជាសាកលនៃជំងឺកូវីដ១៩។ លោក Grandi បានមានប្រសាសន៍ថា នេះគឺជាគន្លឹះសំខាន់នៅក្នុងការបញ្ឈប់ការរាតត្បាតជំងឺនេះ ដោយលោកបានកត់សម្គាល់ថា វីរុសកូរ៉ូណាអាចចម្លងទៅគ្រប់មនុស្សទាំងអស់ ទាំងពលរដ្ឋមូលដ្ឋាន និងជនដែលត្រូវបានបង្ខំឱ្យចាកចេញពីផ្ទះសម្បែងពួកគេ ហើយរស់នៅរួមគ្នាជាមួយនឹងពលរដ្ឋមូលដ្ឋានទាំងនោះ៕

2020-06-21T07:00:00+07:00

khmer.voanews.com

https://khmer.voanews.com/a/covid19-fear-grows-as-refugee-numbers-rise/5471288.html

ab6a14b1-ecfc-4a91-882b-9ed4c83dd192

ករណីឆ្លងជំងឺកូវីដ១៩ នៅបន្ដកើនឡើងនៅទូទាំងពិភពលោក

ករណីឆ្លងជំងឺកូវីដ១៩ នៅបន្ដកើនឡើងនៅទូទាំងពិភពលោក។ មានករណីឆ្លងជាង ៨ លាន ៧ សែន ករណី នៅទូទាំងពិភពលោក។ សហរដ្ឋអាមេរិកមានករណីឆ្លងជាង ២ លាន ២ សែន ករណី ដែលច្រើនជាងគេបំផុតនៅក្នុងពិភពលោក។ ប្រទេសប្រេស៊ីល និងប្រទេសរុស្ស៊ី ស្ថិតនៅលំដាប់បន្ដបន្ទាប់ ដែលប្រេស៊ីលមានករណីឆ្លងជាង ១ លានករណី ហើយរុស្ស៊ីមានករណីឆ្លងជាង ៥៧៦.០០០ ករណី។ សហរដ្ឋអាមេរិកក៏នាំមុខគេលើករណីស្លាប់ដោយសារជំងឺកូវីដ១៩ នេះដែរ ដែលមានចំនួនជិត ១ សែន ២ ម៉ឺន ករណី។ នេះបើយោងតាមស្ថិតិរបស់សាកលវិទ្យាល័យ Johns Hopkins ក្នុងសហរដ្ឋអាមេរិក។ សមាជិកនៃក្រុមការងាររៀបចំយុទ្ធនាការឃោសនាបោះឆ្នោតនាំមុខរបស់លោកប្រធានាធិបតី ដូណាល់ ត្រាំ ចំនួន ៦ នាក់ បានឆ្លងជំងឺកូវីដ១៩ នេះ។ ការប្រកាសអំពីករណីឆ្លងនេះត្រូវបានធ្វើឡើងកាលពីថ្ងៃសៅរ៍ នៅរយៈពេលពេលប៉ុន្មានម៉ោងមុនពេលដែលលោកប្រធានាធិបតី ដូណាល់ ត្រាំ ធ្វើការប្រមូលផ្ដុំអ្នកគាំទ្រនៅក្រុង Tulsa រដ្ឋ Oklahoma។ ការប្រមូលផ្ដុំអ្នកគាំទ្រនេះគឺជាលើកទីមួយរបស់លោក ចាប់តាំងពីសហរដ្ឋអាមេរិកបានបិទសកម្មភាពសង្គមដោយសារតែជំងឺកូវីដ១៩មក។ នៅក្នុងការជួបជុំអ្នកគាំទ្រនេះ លោកប្រធានាធិបតី ត្រាំ បាននិយាយលេងសើចថា ករណីឆ្លងនៅសហរដ្ឋអាមេរិកខ្ពស់ ដោយសារតែមានការធ្វើតេស្តច្រើន។ លោកបានថ្លែងយ៉ាងដូច្នេះថា៖ «នៅពេលដែលអ្នកធ្វើតេស្តយ៉ាងច្រើនបែបនេះ អ្នកនឹងរកឃើញករណីឆ្លងកាន់តែច្រើន។ ដូច្នេះខ្ញុំបាននិយាយទៅកាន់មន្ត្រីរបស់ខ្ញុំថា កុំធ្វើតេស្តច្រើនពេក ប៉ុន្តែពួកគេនៅតែបន្តធ្វើតេស្តហើយធ្វើតេស្តទៀត»។ សេតវិមានក្រោយមកបានចេញសេចក្ដីបកស្រាយមួយអំពីសុន្ទរកថារបស់លោក ត្រាំ ដោយទទូចថា លោកគ្រាន់តែនិយាយលេងសើចប៉ុណ្ណោះ។ កូរ៉េខាងត្បូងបានរាយការណ៍អំពីករណីឆ្លងថ្មីចំនួន ៤៨ ករណី នៅថ្ងៃអាទិត្យនេះ ដែលពាក់កណ្ដាលនៃចំនួនករណីឆ្លងថ្មីនេះកើតឡើងនៅក្នុងរដ្ឋធានីសេអ៊ូល។ ប្រទេសចិនមានករណីឆ្លងថ្មីចំនួន ២៥ ករណី ហើយដូចកូរ៉េខាងត្បូងដែរ ករណីឆ្លងថ្មីភាគច្រើននៅចិន កើតឡើងក្នុងរដ្ឋធានីប៉េកាំង។ ប្រទេសទាំងពីរនេះបានអនុវត្តវិធានការតឹងរ៉ឹងដើម្បីគ្រប់គ្រងករណីឆ្លងជំងឺកូវីដ១៩នេះ ប៉ុន្តែការផ្ទុះឡើងនៃជំងឺនេះកើតឡើងជាថ្មីទៀត បន្ទាប់ពីប្រទេសទាំងពីរនេះបន្ធូរបន្ថយការហាមឃាត់នានា។ អគ្គនាយកអង្គការសុខភាពពិភពលោក WHO លោក Tedros Adhanom Ghebreyesus បានព្រមានកាលពីសប្ដាហ៍មុនថា ជំងឺរាតត្បាតជាសាកលកូវីដ១៩ នេះកំពុងតែផ្ទុះរាលដាលកាន់តែលឿន។ លោកបានថ្លែងថា៖ «យើងកំពុងស្ថិតនៅក្នុងដំណាក់កាលថ្មីនិងប្រកបដោយគ្រោះថ្នាក់មួយ»។ លោកបានព្រមានថា វិធានការបិទសកម្មភាពសង្គមនៅតែចាំបាច់ ដើម្បីផ្អាកការឆ្លងរាលដាលនៃជំងឺកូវីដ១៩នេះ៕

2020-06-21T07:00:00+07:00

khmer.voanews.com

https://khmer.voanews.com/a/covid19-continues-to-rise-globally/5471243.html

4da67e75-86c3-40e5-af87-b7e7fc4e2c41

អាជ្ញាធរខេតកោះកុង អំពាវនាវពលរដ្ឋបន្ដប្រុងប្រយ័ត្នជំងឺ COVID-19 តាមការណែនាំរបស់ក្រសួងសុខាភិបាល

លោក អ៊ុក ភ័ក្រ្តា អភិបាលរងខេត្តកោះកុង នៅថ្ងៃទី២០ ខែមិថុនា ឆ្នាំ២០២០នេះ បានដឹកនាំក្រុមការងារ និងសមាជិក សមាជិកា ខេត្ត ស្រុក នាំយកអំណោយសប្បុរសជន ផ្តល់ជូនប្រជាពលរដ្ឋ ដែលមានជីវភាពខ្វះខាត ចាស់ជរាស្ត្រីមេម៉ាយជនរងគ្រោះ និងជនងាយគ្រោះ ស្ថិតក្នុងតំបន់ដាច់ស្រយាល ឃុំជ្រោយប្រស់ ស្រុកកោះកុង ខេត្តកោះកុង ចំនួន២០គ្រួសារ។ ថ្លែងក្នុងឱកាសនោះ លោក អ៊ុក ភ័ក្ដ្រា បានបញ្ជាក់ថា ទោះបីជំងឺឆ្លង COVID-19 មានការធូរស្រាលក៏ដោយ រាជរដ្ឋាភិបាលនៅតែយកចិត្តទុក្ខដាក់ជាប់ជានិច្ច ជាពិសេសការផ្តាំផ្ញើសាកសួរទុក្ខ ពីសំណាក់សម្តេចកិត្តិព្រឹទ្ធបណ្ឌិត ប៊ុន រ៉ានី ហ៊ុនសែន ប្រធានកាកបាទក្រហមកម្ពុជា ជានិច្ចជាកាលសម្តេចតែងតែគិតគូរជានិច្ច ពីសុខទុក្ខ សុខភាព និងជីវភាពរស់នៅរបស់ប្រជាពលរដ្ឋ ដោយមិនប្រកាន់និន្នការនយោបាយ ជំនឿ សាសនា ពណ៌សម្បុរនោះឡើយ ទីណាមានការលំបាក ទីនោះមានកាកបាទក្រហមកម្ពុជា ដោយមិនគិតភាពលំបាក ជិត ឬឆ្ងាយ ព្យុះភ្លៀងឡើយកាកបាទក្រហមកម្ពុជា ទៅដល់ទីនោះភ្លាមដោយមិនរុញរាឡើយ។ អភិបាលរងខេត្តរូបនេះ បានផ្តាំផ្ញើប្រជាពលរដ្ឋត្រូវមានការប្រុងប្រយត្ន័ជាប់ជានិច្ច ចំពោះជំងឺ COVID-19 ក្នុងជួយទប់ស្កាត់ ដោយត្រូវថែទាំសុខភាព ធ្វើអនាម័យ ថែរក្សាសុខភាពជាប់ជាប្រចាំក្នុងការរស់នៅ ពិសេសអនុវត្តឲ្យបានទៀងទាត់ តាមការណែនាំផ្សព្វផ្សាយអប់រំ របស់ក្រសួងសុខាភិបាល មន្ទីរពេទ្យ ក្រុមលោកគ្រូពេទ្យ ហើយត្រូវចូលរួមទប់ស្កាត់ការរីករាលដាលជំងឺ COVID-19 នេះជាប់ជានិច្ចផងដែរ។ លោកបានបន្ថែមថា បើបងប្អូនណាមានលក្ខណៈសង្ស័យពីសុខភាពខ្លួន ឬកូនចៅត្រូវទៅមន្ទីរពេទ្យ ឬមណ្ឌលសុខភាពដែលនៅជិតលំនៅដ្ឋានភ្លាមៗ ដើម្បីឲ្យលោកគ្រូពេទ្យធ្វើការ ពិនិត្យសុខភាព និងផ្តល់ប្រឹក្សាជូន ហើយសូមបងប្អូនត្រូវធ្វើការអនាម័យជាប់ជានិច្ច តាមការណែនាំផ្សព្វផ្សាយរបស់ ក្រសួងសុខាភិបាល និងរាជរដ្ឋាភិបាល។ លោកបានបញ្ជាក់ថា អំណោយសប្បុរសធម៌ទាំងអស់នេះ លោកបានកៀងគរពីសប្បុរសជនជាទឹកចិត្តមនុស្សធម៌ ទាំងរដ្ឋបាលខេត្ត រួមទាំងថវិកាផ្ទាល់ខ្លួនលោកផងដែរ។ អំណោយដែលត្រូវផ្តល់ជូនពលរដ្ឋក្រីក្រទាំង២០គ្រួសារ ក្នុងមួយគ្រួសារៗ ទទួលបាន៖ អង្ករ២០គីឡូក្រាម, មី១កេស, គ្រឿងឧបភោគបរិភោគមួយចំនួន, អាវយឺត២, មុង១, ក្រម៉ា២, ភួយ១ និងសម្ភារសម្រាប់ការពារជំងឺឆ្លង COVID-19 ព្រមទាំងថវិកាចំនួន៥ម៉ឺនរៀល។ លោកក៏បានឧបត្ថម្ភថវិកា ដល់ក្រុមប្រឹក្សាចំនួន២០០,០០០រៀល, ប្រគេនព្រះសង្ឃចំនួន២០០,០០០រៀល, ប៉ុស្តិ៍រដ្ឋបាល១០០,០០០រៀល និងប្រជាការពារ១០០,០០០រៀលផងដែរ៕

2020-06-21T00:41:00+07:00

freshnewsasia.com

https://m.freshnewsasia.com/index.php/en/localnews/162987-2020-06-20-10-41-47.html

d5b1a9e2-a4e3-4f89-a5e7-775844affd66

ករណីឆ្លងជំងឺ COVID-19 នៅលីប៊ីកើនលើស ៥២០នាក់ ខណៈជម្លោះប្រដាប់អាវុធនៅតែបន្ត

មជ្ឈមណ្ឌលជាតិគ្រប់គ្រងជំងឺឆ្លងរបស់ប្រទេសលីប៊ី បានរាយការណ៍ពីករណីឆ្លង COVID-19 ចំនួន ១០នាក់បន្ថែមទៀត ដែលធ្វើឲ្យករណីសរុបកើនដល់ ៥២០ករណី ខណៈជម្លោះប្រដាប់អាវុធនៅក្នុងប្រទេសអាហ្វ្រិកខាងជើងមួយ នៅតែបន្តឥតឈប់ឈរ ទោះបីជាអង្គការសហប្រជាជាតិ (UN) បានអំពាវនាវជាច្រើនដង ឲ្យមានការផ្អាកសង្គ្រាមសិនក៏ដោយ។ នេះបើតាមការចេញផ្សាយដោយ ទីភ្នាក់ងារព័ត៌មានចិនស៊ីនហួរ នាព្រឹកថ្ងៃសៅរ៍ ទី២០ ខែមិថុនា ឆ្នាំ២០២០។ នៅក្នុងសេចក្តីថ្លែងការណ៍ក្នុងថ្ងៃសៅរ៍នេះ មជ្ឈមណ្ឌលបានទទួលយកសំណាកអ្នកសង្ស័យថា មានផ្ទុក COVID-19 ចំនួន ៨២៥នាក់ទៅធ្វើតេស្ត ក្នុងចំណោមនោះ ៨១០នាក់ចេញលទ្ធផលអវិជ្ជមាន និង ១០នាក់វិជ្ជមាន។ ស្របពេលដែលអ្នកជំងឺពីរអ្នកបន្ថែមបានជាសះស្បើយ មជ្ឈមណ្ឌលខាងលើបានបញ្ជាក់ថា អ្នកជាសះស្បើយសរុបកើនដល់ ៨៣នាក់ និងចំនួនអ្នកស្លាប់សរុបមាន ១០នាក់។ បើតាមក្រុមមន្ត្រីលីប៊ី ប្រទេសនេះបាននឹងកំពុងចាត់វិធានការមួយចំនួន ដើម្បីធ្វើការប្រយុទ្ធប្រឆាំងជំងឺឆ្លង COVID-19 រួមមានការបិទសាលារៀន វិហារសាសនា ការហាមឃាត់មិនឲ្យមានការជួបជុំនៅទីសាធារណៈ បិទចក្រព្រំដែន និង ការរឹតត្បិតក្នុងការធ្វើដំណើរក្នុងប្រទេស។ ប្រទេសលីប៊ីបានរាយការណ៍ពីករណីឆ្លង COVID-19 ដំបូងបង្អស់នៅក្នុងខែមីនា និងករណីស្លាប់ដំបូងនៅក្នុងខែមេសា៕

2020-06-20T17:39:00+07:00

freshnewsasia.com

https://m.freshnewsasia.com/index.php/en/internationalnews/162947-2020-06-20-03-39-35.html

a8013b63-bcf3-4361-a40d-44cd80f8ebc3

BREAKING: ចំនួនករណីឆ្លងជំងឺ COVID-19 នៅប្រេស៊ីលកើនដល់លើស ១លាននាក់ហើយ! (Video inside)

ក្រោយបូកបន្ថែមចំនួនអ្នកឆ្លងប្រចាំថ្ងៃ ដ៏ច្រើនបំផុតមិនធ្លាប់មានគឺ ៥៤,៧៧១នាក់ថ្មីទៀតនោះ ចំនួនករណីឆ្លងជំងឺ COVID-19 សរុបនៅប្រទេសប្រេស៊ីលបានកើនឡើងដល់ ១,០៣២,៩១៣ករណីហើយ។ នេះបើតាមការចេញផ្សាយដោយ ទីភ្នាក់ងារព័ត៌មានចិនស៊ីនហួរ នាព្រឹកថ្ងៃសៅរ៍ ទី២០ ខែមិថុនា ឆ្នាំ២០២០។ ប្រទេសធំជាងគេនៅអាមេរិកឡាទីនមួយនេះ មានករណីឆ្លងច្រើនជាងគេលំដាប់ទី ២ លើលោក បន្ទាប់ពីសហរដ្ឋអាមេរិក ដែលមានករណីឆ្លង COVID-19 ច្រើនបំផុតលំដាប់លេខ ១ សរុបចំនួនជាង ២.២លានករណី។ បន្ថែមពីនេះ ក្នុងរយៈពេល ២៤ម៉ោងកន្លងទៅ ប្រេស៊ីលក៏បានកត់ត្រាចំនួនអ្នកស្លាប់ ១,២០៦នាក់បន្ថែមទៀតដែរ នាំឲ្យចំនួនមនុស្សស្លាប់សរុប កើនឡើងរហូតដល់ ៤៨,៩៥៤នាក់។ គួរបញ្ជាក់ថា សន្ទុះនៃករណីឆ្លង និងស្លាប់ដោយសារតែ COVID-19 កើនឡើងយ៉ាងគំហុកបែបនេះ កើតមានឡើងបន្ទាប់អង្គការសុខភាពពិភពលោក (WHO) បានប្រកាសដាក់តំបន់អាមេរិកឡាទីន ជាចំណុចផ្ទុះរាលដាលថ្មី នៃមេរោគកូរ៉ូណាដ៏កាចសាហាវ។ ប្រទេសដែលកំពុងរងគ្រោះខ្លាំងដោយសារ COVID-19 នៅអាមេរិកឡាទីនផងដែរនោះមានដូចជា ប៉េរូ (ឆ្លងជាង ២.៤សែននាក់ ក្នុងនោះស្លាប់ ៧,៦៦០នាក់) និងប្រទេសឈីលី (ឆ្លងជា ២.៣សែននាក់ ក្នុងនោះស្លាប់ ៤,០៩៣នាក់)៕

2020-06-20T16:22:00+07:00

freshnewsasia.com

https://m.freshnewsasia.com/index.php/en/internationalnews/162943-2020-06-20-02-22-14.html

c5f32832-9645-47ed-9f22-cd50f8a33914

សហរដ្ឋអាមេរិកនិងប្រេស៊ីលមានចំនួនអ្នកឆ្លងនិងស្លាប់ពីជំងឺកូវីដ១៩ច្រើនជាងគេ

ចំនួនករណីឆ្លងវីរុសដែលបង្កជំងឺកូវីដ១៩ បន្តកើនឡើងនៅទូទាំងពិភពលោក ដោយកាលពីថ្ងៃសុក្រ កូវីដ១៩ បានឆ្លងដល់មនុស្សជាង ៨,៥ លាននាក់ នេះបើតាមទិន្នន័យពីសាកលវិទ្យាល័យ Johns Hopkins។ សហរដ្ឋអាមេរិកនៅតែមានករណីឆ្លងច្រើនជាងគេក្នុងពិភពលោក ដោយមានអ្នកឆ្លងកូវីដ១៩ ចំនួនជាង ២លាននាក់ ហើយប្រទេសប្រេស៊ីល មានករណីច្រើនជាងគេទី២ ចំនួនជិត ១លាននាក់(៩៧៨.០០០) ខណៈប្រទេសរុស្ស៊ីមានការឆ្លងច្រើនជាងគេទី៣ ដល់ពលរដ្ឋខ្លួនចំនួនជាង ៥៦០.០០០នាក់។ ចំណែកចំនួនអ្នកស្លាប់ពីជំងឺកូវីដ១៩វិញ សហរដ្ឋអាមេរិកនៅតែនាំមុខគេ ដោយមានអ្នកស្លាប់សរុបជាង ១១៨.០០០នាក់ គិតត្រឹមថ្ងៃសុក្រ ខណៈប្រទេសប្រេស៊ីលមានអ្នកស្លាប់ច្រើនជាងគេទី២ ចំនួនជាង ៤៧.០០០នាក់។ នៅសហរដ្ឋអាមេរិក លោកប្រធានាធិបតី ដូណាល់ ត្រាំ គ្រោងធ្វើការជួបប្រជុំ សម្រាប់ការឃោសនាបោះឆ្នោតក្នុងថ្ងៃសៅរ៍ នៅពហុកីឡាដ្ឋានមួយ នៅក្នុងទីក្រុង Tulsa រដ្ឋ Oklahoma។ នៅពេលនេះ អ្នកគ្រប់គ្រង់ពហុកីឡាដ្ឋានបានស្នើឲ្យក្រុមយុទ្ធនាការលោកប្រធានាធិបតី ផ្តល់ផែនការសុវត្ថិភាពសុខភាព សម្រាប់ការជួបប្រជុំមនុស្សដ៏ច្រើននេះ ក្នុងអំឡុងពេលមានវិបត្តិជំងឺរាតត្បាតជាសាកល។ អ្នកគ្រប់គ្រងបានស្នើដូច្នេះដោយសារទីក្រុង Tulsa នៅពេលថ្មីៗនេះ មានកើនឡើងនូវការឆ្លងវីរុសកូរ៉ូណា។ ទោះបីសហរដ្ឋអាមេរិកកំពុងមានការស្លាប់ច្រើនជាងគេក្តី ក៏ការសិក្សាមួយរបស់សាកលវិទ្យាល័យWashington ចំនួនអ្នកស្លាប់នៅប្រេស៊ីល អាចនឹងកើនលើសសហរដ្ឋអាមេរិក នៅក្នុងដើមខែកក្កដា។ ប្រធានាធិបតីប្រេស៊ីល លោក Jair Bolsonaro កន្លងមកបានមើលស្រាលជំងឺកូវីដ១៩ថា ប្រហាក់ប្រហែលនឹងផ្តាសាយធំប៉ុណ្ណោះ ហើយលោកបានលើកទឹកចិត្តឲ្យអាជីវកម្មប្រេស៊ីលបើកឡើងវិញ និងឲ្យអាជ្ញាធររដ្ឋនានាដកការដាក់កំហិតសង្គមវិញ៕

2020-06-20T07:00:00+07:00

khmer.voanews.com

https://khmer.voanews.com/a/us-and-brazil-leading-in-covid-19-confirmed-cases-and-death/5469699.html

5e53acce-a103-44fb-a9ae-3ff59acba624

រដ្ឋាភិបាលប្រទេសអឺរ៉ុបកំពុងធ្វើការជាមួយសហរដ្ឋអាមេរិកដើម្បីកែប្រែរចនាសម្ព័ន្ធអង្គការ WHO

មន្ត្រីជាន់ខ្ពស់សុខាភិបាលអឺរ៉ុបមួយរូបនិយាយថា រដ្ឋាភិបាលនៃប្រទេសអឺរ៉ុបសំខាន់ៗកំពុងធ្វើការជាមួយសហរដ្ឋអាមេរិកក្នុងផែនការរុះរើរចនាសម្ព័ន្ធអង្គការសុខភាពពិភពលោក WHO ដែលនេះបង្ហាញថាអឺរ៉ុបក៏មានការបារម្ភខ្លះៗអំពីអង្គការនេះ ដែលបាននាំឲ្យសហរដ្ឋអាមេរិកសម្រេចដកខ្លួនចេញនោះ។ មន្ត្រីរូបនោះបានថ្លែងក្នុងលក្ខខណ្ឌមិនបញ្ចេញឈ្មោះប្រាប់ទីភ្នាក់ងារព័ត៌មាន Reuters ថា ប្រទេសអង់គ្លេស បារាំង អាល្លឺម៉ង់ និងអ៊ីតាលី កំពុងពិភាក្សាថ្នាក់បច្ចេកទេសជាមួយសហរដ្ឋអាមេរិកអំពីកំណែទម្រង់អង្គការសុខភាពពិភពលោក។ មន្ត្រីនោះថាគោលដៅនៃកំណែទម្រង់នេះគឺដើម្បីធានាឯករាជ្យភាពនៃអង្គការ WHO ដែលនេះទំនងជាការសំដៅទៅលើការចោទប្រកាន់ដែលថាអង្គការនេះស្និទ្ធស្នាលពេកនឹងប្រទេសចិននៅក្នុងដំណាក់កាលដំបូងនៃការផ្ទុះរាតត្បាតនៃជំងឺកូវីដ១៩នៅដើមឆ្នាំនេះ។ មន្ត្រីនោះថាកំណែទម្រង់មួយគឺការផ្លាស់ប្តូរប្រព័ន្ធថវិកានៃអង្គការនេះឲ្យយូរអង្វែង ដោយកន្លងមក WHO មានកញ្ចប់ថវិការយៈពេល២ឆ្នាំម្តង ដែលធ្វើឲ្យអង្គការនេះពិបាករៃអង្គាសប្រាក់ក្នុងអំឡុងពេលមានវិបត្តិ។ ប្រធានាធិបតីសហរដ្ឋលោក ដូណាល់ ត្រាំ កន្លងមកបានចោទប្រកាន់អង្គការ WHO ថា ជិតស្និតនឹងប្រទេសចិនពេក ហើយលោកបានប្រកាសពីផែនការផ្តាច់សមាជិកភាព និងថវិការបស់អាមេរិក៕

2020-06-20T07:00:00+07:00

khmer.voanews.com

https://khmer.voanews.com/a/europeans-working-with-us-to-restructure-who-top-official-says/5470368.html

4c8d9f06-4c4c-4611-b4b0-fee6c97029a0

នៅអាស៊ី ករណីឆ្លងនៅកូរ៉េខាងត្បូងកើនឡើងខណៈសិង្ហបុរីបើកអាជីវកម្មឡើងវិញ

ប្រទេសកូរ៉េខាងត្បូងកាលពីថ្ងៃសុក្របានរាយការណ៍ពីករណីឆ្លងកូវីដ១៩ថ្មីចំនួន៤៩នាក់ ខណៈដែលវីរុសដែលបង្កជំងឺនេះបន្តឆ្លងនៅតំបន់រដ្ឋធានីសេអ៊ូលដែលមានមនុស្សរស់នៅណែនណាន់តាន់តាប់និងជិតពាក់កណ្តាលនៃប្រជាជនកូរ៉េខាងត្បូងសរុប៥១លាននាក់។ តួលេខបញ្ចេញដោយមជ្ឈមណ្ឌលទប់ស្កាត់ជំងឺឆ្លងកូរ៉េខាងត្បូង CDC បង្ហាញថាមកទល់នឹងថ្ងៃសុក្រ កូរ៉េខាងត្បូងមានអ្នកឆ្លងសរុប ១២.៣០៦នាក់ និងអ្នកស្លាប់២៨០នាក់។ ករណីថ្មី២៦ ត្រូវគេរកឃើញនៅក្រុងសេអ៊ូល និងក្រុងកំពង់ផែ Incheon នៅក្បែរនោះ។ ១៧ករណីទៀតមកពីក្រៅប្រទេស។ ចាប់តាំងពីចុងខែឧសភាមក កូរ៉េខាងត្បូងបានរកឃើញករណីឆ្លងថ្មីក្នុងចំនួនថ្ងៃពី៣០ទៅ៥០ករណី ដែលធ្វើមន្ត្រីប្រទេសនេះពិចារណាវិញថាតើពួកគេប្រញាប់ប្រញាល់ពេកទេក្នុងការបើកសកម្មភាពប្រទេសឡើងវិញ ក្រោយពីការផ្ទុះឆ្លងរាតត្បាតកាលពីខែមេសា បានបាត់ទៅវិញនោះ។ ចំណែកនៅប្រទេសសិង្ហបុរីវិញ អាជ្ញាធរបានដកបម្រាម ហើយអនុញ្ញាតឲ្យពលរដ្ឋអាចទទួលទាននៅភោជនីយដ្ឋាន ហាត់កីឡានៅកន្លែងហាត់ប្រាណ gym នៅអាចជួបប្រជុំគ្នារហូតដល់ចំនួន៥នាក់។ សិង្ហបុរីជាប្រទេសអាស៊ីដែលមានករណីឆ្លងកូវីដ១៩ច្រើនជាងគេបំផុតមួយ ដោយត្រឹមថ្ងៃសុក្រមានការឆ្លងជាង៤១.០០០ករណី ដែលភាគច្រើនជាប់ទាក់ទងនឹងពលករបរទេសដែលរស់នៅក្នុងកន្លែងស្នាក់នៅរួមគ្នា។ រដ្ឋាភិបាលសិង្ហបុរីថា ករណីឆ្លងតាមកន្លែងស្នាក់នៅរួមទាំងនេះបានថយចុះវិញហើយ ហើយនៅទូទាំងកោះនេះក៏ថយចុះដែរ។ កាលពីថ្ងៃសុក្រ ផ្សារទំនើប សួនឧទ្យាន និងតំបន់សាធារណៈដទៃទៀតបានបើកដំណើរការឡើងវិញខណៈនៅរក្សាការដាក់កំហិតរក្សាគម្លាតគ្នាក្នុងសង្គម៕

2020-06-20T07:00:00+07:00

khmer.voanews.com

https://khmer.voanews.com/a/asia-today-south-korean-cases-rise-singapore-reopening/5470370.html

51fd05b4-8caf-494f-9f01-901ab484cff7

ភាពញៀនគ្រឿងញៀនជាជំងឺខួរក្បាលអាចព្យាបាលបាន! ការបង្ក្រាបគ្រឿងញៀនទូទាំងប្រទេស សម្រាប់ថ្ងៃទី១៩ ខែមិថុនា៖ បង្ក្រាប២៥ករណី ឃាត់ខ្លួន៤៦នាក់

យុទ្ធនាការប្រយុទ្ធប្រឆាំងគ្រឿងញៀនខុសច្បាប់ទូទាំងប្រទេស សម្រាប់ថ្ងៃទី១៩ ខែមិថុនា ឆ្នាំ២០២០នេះ បានបង្ហាញថា កម្លាំងសមត្ថកិច្ចបានបង្ក្រាប២៥ករណី ក្នុងនោះករណីប្រើប្រាស់៥ករណី និងជួញដូរ២១ករណី ដោយឃាត់ខ្លួនជនសង្ស័យ៤៦នាក់។ របាយការណ៍ បានឲ្យដឹងថា លទ្ធផលអនុវត្តច្បាប់ពីថ្ងៃទី០១ ខែមករា ដល់ថ្ងៃទី១៩ ខែមិថុនា ឆ្នាំ២០២០នេះ កម្លាំងសមត្ថកិច្ច បានបង្ក្រាបចំនួន៥,០៨២ករណី ឃាត់មនុស្ស១០,០៥៣នាក់ (ស្រី៦១៨នាក់)៕

2020-06-20T00:25:00+07:00

freshnewsasia.com

https://m.freshnewsasia.com/index.php/en/localnews/162905-2020-06-19-10-25-11.html

c20c3548-aa06-4544-8c54-1f48a939ec36

បង្កគ្រោះថ្នាក់ឥតល្ហែ លោក ឃួង ស្រេង ហាមរថយន្ដដឹកដី,ខ្សាច់ ឆ្លងកាត់ផ្លូវ៦០ម៉ែត្រ

រាជធានីភ្នំពេញ ៖ ឆាប់ៗខាងមុខនេះ រដ្ឋបាលរាជធានីភ្នំពេញនឹងមិនអនុញ្ញាតឱ្យរថយន្តដឹកដី, ដឹកខ្សាច់ ដឹកថ្ម ឆ្លងកាត់លើផ្លូវ៦០ម៉ែត្រទៀតទេ ចាប់ពីផ្លូវជាតិលេខ២៧១ ដល់ផ្លូវជាតិលេខ២ឡើយ ការសម្រេចនេះធ្វើឡើងបន្ទាប់ពីមួយរយៈចុងក្រោយនេះ ប្រជាពលរដ្ឋដែលធ្វើដំណើរតាមដងផ្លូវនេះរងគ្រោះថ្នាក់ញឹកញ៉ាប់ បង្កឡើងដោយរថយន្ដដឹកដីដឹកខ្សាច់ទាំងនេះ ។ ការដាក់បទបញ្ជាថ្មីរបស់លោក ឃួង ស្រេង អភិបាលរាជធានីភ្នំពេញ បែបនេះ ធ្វើឡើងក្នុងកិច្ចប្រជុំមួយកាលពីរសៀលថ្ងៃទី១៩ មិថុនា ២០២០ នៅសាលារាជធានីភ្នំពេញ ។ លោក ឃួង ស្រេង បានលើកឡើងថា កំណាត់ផ្លូវ៦០ម៉ែត្រនេះ នៅពេលដ៏ខ្លីខាងមុខនេះ យើងមិនអនុញ្ញាតឱ្យរថយន្តដឹកដី, ដឹកខ្សាច់ឆ្លងកាត់ផ្លូវនេះទៀតទេ ។ លោកបញ្ជាក់ថា ក្នុងនាមរដ្ឋបាលរាជធានី យើងមិនបានហាមឃាត់ការចាក់ដីចាក់ខ្សាច់ នៅតំបន់តំបន់អភិវឌ្ឍន៍ជើងឯកនោះទេ ប៉ុន្តែគ្រាន់តែយើង បង្វែរទិស ពីការដឹកដី ដឹកខ្សាច់ ដោយរថយន្ត មកជាការបូមខ្សាច់មកចាក់បំពេញនៅតំបន់នេះវិញ ។ ព្រោះថា កន្លងមកយើងបានមើលឃើញថា ការដឹកដី ដឹកខ្សាច់ កាត់ផ្លូវនេះ បានបង្កឱ្យប្រឡាក់នៅលើទ្រូងផ្លូវ កកស្ទះចរាចរណ៍, គ្រោះថ្នាក់ចរាចរណ៍នឹងធ្វើឱ្យខូចផ្លូវទៀងផង ។ ដូច្នេះយើងត្រូវតែមានវិធានការ ដើម្បីរក្សាផ្លូវនេះ ឱ្យនៅតែល្អ ស្អាតជានិច្ច ខណៈដែលកំណាត់ផ្លូវនេះកន្លងមកត្រូវបានសម្ដេចតេជោហ៊ុនសែនមានប្រសាសន៍បញ្ជាក់ថា ផ្លូវនេះជាផ្លូវដែលអាចឱ្យយន្តហោះចុះចតបាន ។ ក្នុងឱកាសនោះដែរ លោក ចេវ ហាក់ ស្នងការរងនគរបាលរាជធានីភ្នំពេញ ក៏បានបញ្ជាក់ផងដែរថា កាលមិនឱ្យមានការដឹកដី ដឹកខ្សាច់ នៅលើកំណាត់ផ្លូវនេះ គឺពិតជាត្រឹមត្រូវ ដោយសារកន្លងមក នៅលើកំណាត់ផ្លូវនេះ អ្នកបើកបររថយន្ដដឹកដី ដឹកខ្សាច់ បានបង្កឱ្យមានគ្រោះថ្នាក់ដល់ប្រជាពលរដ្ឋជាច្រើននាក់ ។ ជាក់ស្ដែង នៅក្នុង៥ខែដើមឆ្នាំ២០២០នេះ នៅតាមបណ្ដោយផ្លូវ៦០ម៉ែត្រ ផ្ដើមពីរថយន្តដឹកដី ដឹកខ្សាច់នេះ បានបង្កគ្រោះថ្នាក់ចរាចរណ៍ សម្លាប់ប្រជាពលរដ្ឋ៥នាក់ របួសធ្ងន់៧នាក់ និងស្រាល២នាក់ ៕

2020-06-19T20:21:36+07:00

kbnnews.com

https://kbn.news/archives/167987

2a09d7aa-0549-41ee-827e-7ddcccd01c6d

សម្តេចតេជោ ហ៊ុន សែន៖ សូមបងប្អូនប្រជាពលរដ្ឋប្រុងប្រយ័ត្ន ចំពោះជំងឺកូវីដ១៩គ្រប់ពេល ទោះបីនៅទីក្រុង ឬជនបទស្រុកស្រែចំការ ! (Video inside)

ជាថ្មីម្តងទៀត សម្តេចតេជោ ហ៊ុន សែន នាយករដ្ឋមន្ត្រីនៃកម្ពុជា នៅថ្ងៃទី១៩ ខែមិថុនា ឆ្នាំ២០២០នេះ បានបន្តអំពាវនាវឲ្យបងប្អូនប្រជាពលរដ្ឋ ត្រូវតែប្រុងប្រយ័ត្នជានិច្ច ចំពោះជំងឺកូវីដ១៩ ទោះបីជានៅទីក្រុង ឬស្រុកស្រែចំការក្តី តែការពារខ្លួនកុំឲ្យឆ្លងជំងឺដ៏សាហាវនេះ។ សម្តេចតេជោជំរុញឲ្យបងប្អូនប្រជាពលរដ្ឋ ត្រូវមានម៉ាសពាក់ការពារ ឧស្សាហ៍ដុសលាងសម្អាតដៃជាមួយសាប៊ូ ទឹកអាល់កុល ឬជេលសម្លាប់មេរោគឲ្យបានជាប្រចាំ កុំឲ្យមានការចម្លងរោគកូវីដ-១៩ ព្រោះជំងឺនេះយើងមើលមិនឃើញទេ ហើយងាយឆ្លងរាលដាលលឿនណាស់។ ជាមួយគ្នានេះ សម្តេចតេជោ ហ៊ុន សែន ក៏បានអរគុណបងប្អូនជនរួមជាតិ ដែលយកចិត្តទុកដាក់ការពារខ្លូន និងការពារសមាជិក ក្នុងក្រុមគ្រួសារ ដើម្បីសុវត្ថិភាពសុខភាពចៀសផុតពីជំងឺឆ្លងកូវីដ-១៩ផងដែរ។ សម្តេចតេជោ ហ៊ុន សែន បានសរសេរទាំងស្រុងក្នុង Facebook យ៉ាងដូច្នេះថា ៕

2020-06-19T18:49:00+07:00

freshnewsasia.com

https://m.freshnewsasia.com/index.php/en/localnews/162855-2020-06-19-04-49-18.html

a273296c-6436-4605-bc59-3c795745f188

អភិបាលខេត្តកោះកុង ក្រើនរំលឹកពលរដ្ឋឲ្យប្រុងប្រយ័ត្នជានិច្ច ចំពោះជំងឺកូវីដ១៩

លោកស្រី មិថុនា ភូថង ប្រធានគណៈកម្មាធិការសាខាកាកបាទក្រហមកម្ពុជា និងជាអភិបាលខេត្តកោះកុង បានក្រើនរំលឹកប្រជាពលរដ្ឋ ឲ្យមានការប្រុងប្រយ័ត្នជានិច្ច ចំពោះជំងឺកូវីដ១៩។ អភិបាលខេត្តកោះកុង ក្រើនរំលឹកបែបនេះ ក្នុងឱកាសដែលលោកស្រី និងលោក ជា ច័ន្ទកញ្ញា អភិបាលស្រុកស្រែអំបិល និងជាប្រធានគណៈកម្មាធិការអនុសាខាកាកបាទក្រហមកម្ពុជា ស្រុកស្រែអំបិល ដឹកនាំក្រុមការងារផ្តល់ជូនប្រជាពលរដ្ឋដែលមានជីវភាពខ្វះខាត ចាស់ជរាស្ត្រី មេម៉ាយ ជនរងគ្រោះ និងជនងាយរងគ្រោះចំនួន ២ឃុំ គឺឃុំស្រែអំបិល និងឃុំជីខក្រោម សរុបចំនួន៦១គ្រួសារ នៅថ្ងៃទី១៨ ខែមិថុនា ឆ្នាំ២០២០។ លោកស្រីអភិបាលខេត្ត បញ្ជាក់ថា៖ «សូមផ្តាំផ្ញើប្រជាពលរដ្ឋទាំងអស់ ត្រូវមានការប្រុងប្រយត្ន័ជាប់ជានិច្ចចំពោះមេរោគកូវីដ១៩ ដោយត្រូវថែទាំសុខភាព ធ្វើអនាម័យជាប់ជាប្រចាំក្នុងការរស់នៅ ពិសេសអនុវត្តឲ្យបានទៀងទាត់ តាមការណែនាំផ្សព្វផ្សាយអប់រំរបស់ក្រសួងសុខាភិបាល មន្ទីរពេទ្យ ក្រុមគ្រូពេទ្យ ហើយយើងត្រូវចូលរួមទប់ស្កាត់ ការរីករាលដាលមេរោគកូវីដ១៩នេះ ជាប់ជានិច្ចផងដែរ»។ លោកស្រីបានបន្ថែមថា បើមានលក្ខណៈសង្ស័យពីសុខភាពខ្លួន ឬកូនចៅត្រូវអញ្ជើញទៅមន្ទីរពេទ្យ ឬមណ្ឌលសុខភាពដែលនៅជិតលំនៅដ្ឋានភ្លាម ៗដើម្បីឲ្យគ្រូពេទ្យធ្វើការពិនិត្យសុខភាព និងផ្តល់ប្រឹក្សាជូន ហើយត្រូវធ្វើការអនាម័យជាប់ជានិច្ច តាមការណែនាំផ្សព្វផ្សាយរបស់ក្រសួងសុខាភិបាល និងរាជរដ្ឋាភិបាល។ បន្ថែមលើនេះ លោកស្រី មិថុនា ភូថង បានថ្លែងទៀតថា ទោះបីជំងឺឆ្លងកូវីដ១៩ ដែលមានការរីរាលដាលនៅលើពិភពលោកក៏ដោយ កាកបាទក្រហមកម្ពុជានៅតែយកចិត្តទុក្ខដាក់ជាប់ជានិច្ច ជាពិសេសការផ្តាំផ្ញើសាកសួរទុក្ខពីសំណាក់សម្តេចកិត្តិព្រឹទ្ធបណ្ឌិត ប៊ុន រ៉ានី ហ៊ុនសែន ប្រធានកាកបាទក្រហមកម្ពុជា ជានិច្ចជាកាលសម្តេចតែងតែគិតគូរជានិច្ចពីសុខទុក្ខ សុខភាព និងជីវភាពរស់នៅ របស់ប្រជាពលរដ្ឋ ដោយមិនប្រកាន់និន្នការនយោបាយ ជំនឿ សាសនា ពណ៌សម្បុរនោះឡើយ។ ទីណាមានការលំបាក ទីនោះមានកាកបាទក្រហមកម្ពុជាដោយមិនគិតភាពលំបាក ជិត ឬឆ្ងាយ ព្យុះភ្លៀងឡើយកាកបាទក្រហមកម្ពុជាទៅដល់ទីនោះភ្លាមដោយមិនរុញរៀឡើយ។ អំណោយដែលត្រូវផ្តល់ជូនពលរដ្ឋក្រីក្រ និងអតីតយុទ្ធជនទាំង៦១គ្រួសារ ក្នុងមួយគ្រួសារៗទទួលបាន៖ អង្ករ២៥គីឡូក្រាម គ្រឿងឧបភោគបរិភោគមួយចំនួន និងសម្ភារសម្រាប់ការពារជំងឺ១៩ ព្រមទាំងថវិកាចំនួន ៥ម៉ឺនរៀលផងដែរ៕

2020-06-19T18:38:00+07:00

freshnewsasia.com

https://m.freshnewsasia.com/index.php/en/localnews/162852-2020-06-19-04-38-23.html

604f02b0-e957-4613-a37b-16f980839648

ក្រសួងការបរទេស ប្រកាសពីលទ្ធផលកិច្ចប្រជុំជាន់ខ្ពស់ក្នុងក្របខ័ណ្ឌកិច្ចសហប្រតិបតិ្តការអន្តរជាតិ នៃគំនិតផ្តួចផ្តើមខ្សែក្រវាត់និងផ្លូវ ស្តីពីការប្រយុទ្ធប្រឆាំងជំងឺកូវីដ-១៩ ដោយសាមគ្គីភាព

ក្រសួងការបរទេស និងសហប្រតិបត្តិការអន្តរជាតិ នៅថ្ងៃទី១៩ ខែមិថុនា ឆ្នាំ២០២០នេះ បានចេញសេចក្តីប្រកាសព័ត៌មាន ស្តីពីលទ្ធផលនៃកិច្ចប្រជុំជាន់ខ្ពស់ក្នុងក្របខ័ណ្ឌកិច្ចសហប្រតិបតិ្តការអន្តរជាតិ នៃគំនិតផ្តួចផ្តើមខ្សែក្រវាត់និងផ្លូវ ស្តីពីការប្រយុទ្ធប្រឆាំងជំងឺកូវីដ-១៩ ដោយសាមគ្គីភាព តាមរយៈប្រព័ន្ធវីដេអូ ដែលបានធ្វើឡើងនៅថ្ងៃទី១៨ ខែមិថុនា ឆ្នាំ២០២០ម្សិលមិញ។ នេះបើយោងតាមសេចក្តីប្រកាសព័ត៌មាន ដែលបណ្តាញព័ត៌មាន Fresh News ទទួលបាន៕

2020-06-19T18:13:00+07:00

freshnewsasia.com

https://m.freshnewsasia.com/index.php/en/localnews/162847-2020-06-19-04-13-33.html

2b2c0ef8-cb66-4368-8907-d3ba4c133f70

ក្រុមហ៊ុន WeGO Taxi ចែករំលែកឧបករណ៍ការពារជំងឺកូវីដ ក្នុងកិច្ចការមនុស្សធម៌

ប្រធានក្រុមហ៊ុន WeGO Taxi App លោក ខេន សុវណ្ណរ៉ា បាននាំនូវសំភារៈមួយចំនួនរួមមាន ម៉ាស់ ម៉ាស៊ីនកំដៅ ជែលលាងដៃ និង Spray បាញ់ដៃ ជូនដល់លោក ដួង តារា ជំនួយការសម្ដេចតេជោ ហ៊ុន សែន និងជាអនុរដ្ឋលេខាធិការទីស្តីការគណៈរដ្ឋមន្ត្រី ដើម្បីចូលរួមចែករំលែកជាមួយនឹងសកម្មភាពមនុស្សធម៌ ដែលលោកតែងតែយកចិត្តទុកដាក់ជួយកន្លងមក។ នៅក្នុងពិធីជូនសម្ភារៈសប្បុរសធម៌នេះ លោក ដួង តារា បានថ្លែងអំណរគុណដល់ក្រុមហ៊ុន WeGO Taxi ដែលបានរកស៊ីនៅក្នុងប្រទេសកម្ពុជា ហើយបានចូលរួមជាសកម្មភាព សប្បុរសធម៌ ជួយដល់ប្រជាជន ក៏ដូចជាមន្ត្រីរាជការដែលត្រូវការនូវសម្ភារៈប្រើប្រាស់ដើម្បីបង្ការនូវជំងឺខូវីដ១៩។ លោក ដួង តារា បានបញ្ជាក់បន្ថែមទៀតថា សម្ភារៈដែលទទួលបានពីក្រុមហ៊ុន WeGO Taxi ថ្ងៃនេះ នឹងចែកជូនបន្តទៅដល់បុគ្គលិកអនាម័យក៏ដូចជា បងប្អូនកងការពារនៅក្នុងវិមានសន្តិភាព ដើម្បីឲ្យពួកគាត់ទទួលបាននៅសម្ភារៈការពារសុខភាពរបស់ពួកគាត់ឲ្យបានកាន់តែល្អប្រសើរ។ លោក ខេន សុវណ្ណរ៉ា ប្រធានក្រុមហ៊ុន WeGO Taxi បានថ្លែងអំណរគុណយ៉ាងជ្រាលជ្រៅចំពោះលោក ដួង តារា ដែលបានផ្ដល់ឱកាសឲ្យលោកបានចូលជួប និងបាននាំនូវសំភារៈការពារជម្ងឺកូវីដ១៩ មួយចំនួនដើម្បីចូលរួមនៅក្នុងសកម្មភាពមនុស្សធម៌ថ្ងៃនេះ។ លោក ខេន សុវណ្ណរ៉ា បានលើកឡើងបន្តទៀតថា លោកនឹងចូលរួមបន្តទៀតមិនថាតែសម្ភារៈប្រយុទ្ធប្រឆាំងនឹងជំងឺកូវីដ១៩ទេ ប៉ុន្តែនឹងមានការចូលរួមនូវសកម្មភាពមនុស្សធម៌ ផ្សេងទៀតដូចជា ប្រជាពលរដ្ឋដែលរងគ្រោះដោយសារខ្យល់កន្ត្រាក់ និងបាតុភាពផ្សេងៗទៀតតាមរយៈលោក ដួង តារា តាមលទ្ធភាពរបស់ក្រុមហ៊ុនដែលអាចធ្វើទៅបាន ដើម្បីរួមចំណែកនៅក្នុងការជួយដល់សង្គមក្រោមដំបូលសន្តិភាពដែលមានសម្ដេចតេជោ ហ៊ុន សែន ជាប្រមុខដឹកនាំ។ សូមបញ្ជាក់ថា ក្រុមហ៊ុន WeGO Taxi ជាក្រុមហ៊ុនផ្តល់សេវាកម្មដឹកអ្នកដំណើរតាមរយៈកម្មវិធីទូរស័ព្ទដៃទំនើប WeGO Taxi App ដែលលោកអ្នកអាចទាញយកពី App Store ឬ Play Store ដើម្បីកក់ការធ្វើដំណើរតាមកង់បី និងរថយន្តតាក់ស៊ីបានយ៉ាងងាយស្រួល។ WeGO ជឿជាក់ក្នុងការធ្វើដំណើរ៕

2020-06-19T16:42:00+07:00

freshnewsasia.com

https://m.freshnewsasia.com/index.php/en/localnews/162839-2020-06-19-02-42-50.html

43d6c8e8-02a5-4a96-a801-150182a64599

ស្ថានការណ៍នៃជំងឺកូវីដ-១៩ មកទល់ថ្ងៃនេះ មិនទាន់មានថ្នាំព្យាបាលនៅឡើយទេ

ភ្នំពេញ៖ នៅថ្ងៃទី១៩ខែមិថុនាឆ្នាំ២០២០នេះ សម្តេចតេជោ ហ៊ុន សែន បានថ្លែងថា មកទល់ពេលនេះស្ថានការណ៍នៃជំងឺកូវីដ-១៩ ដែលជាជំងឺឆ្លងរាតត្បាតដ៏កាចសហាវ គឺនៅតែជាក្តីព្រួយបារម្ភដ៏ធំបំផុតរបស់ពិភពលោក។ មកទល់ថ្ងៃនេះដែរ ក៏មិនទាន់មានថ្នាំព្យាបាលកូវីដ-១៩ នៅឡើយទេ។ ជាង២១៦ប្រទេស គឺចំនួនអ្នកឆ្លងរោគកូវីដ-១៩ បានកើនឡើងជាបន្តបន្ទាប់រហូតដល់ 8,242,999 ដែលមានអ្នកស្លាប់រហូតដល់ 445,535 នាក់។ ថ្មីៗនេះ នៅកម្ពុជាយើងក៏មានអ្នកឆ្លងរោគកូវីដ-១៩ ថ្មី២នាក់មកពីឥណ្ឌូនេស៊ី និង១នាក់ទៀតមកពីម៉ាឡេស៊ី ដែលសរុបមកប្រទេសយើងមានអ្នកឆ្លង១២៩នាក់ ដែលព្យាបាលជាសះស្បើយ ១២៦នាក់ និង៣នាក់កំពុងសម្រាកព្យាបាល។ សម្តេច បានបញ្ជាក់ថា សូមបងប្អូនប្រជាពលរដ្ឋប្រុងប្រយ័ត្នគ្រប់ពេល ទោះបីនៅក្នុងទីក្រុងឬនៅតាមជនបទស្រុកស្រែចំការគឺត្រូវមានម៉ាសពាក់ការពារ ឧស្សាហ៍ដុសលាងសម្អាតដៃជាមួយទឹកអាល់កុល ឬចឹលសម្លាប់មេរោគឲ្យបានជាប្រចាំ។ ចំពោះទីកន្លែងប្រមូលផ្តុំដែលមានមនុស្សច្រើនដូចជាផ្សារ ផ្សារទំនើប ភោជនីយដ្ឋាន ហាងកាហ្វេ តូបលក់ដូរ ហាងលក់ទំនិញ ជាពិសេសមន្ទីរព្យាបាល និងមន្ទីរពេទ្យទាំងរដ្ឋនិងឯកជនត្រូវតែមានម៉ាស ទឹកអាល់កុល ឬជែលដើម្បីឲ្យពលរដ្ឋប្រើប្រាស់ការពារកុំឲ្យមានការចម្លងរោគកូវីដ-១៩ពីម្នាក់ទៅម្នាក់។ ព្រោះជំងឺនេះយើងមើលមិនឃើញទេ ហើយងាយឆ្លងរាលដាលលឿនណាស់។ សូមអរគុណបងប្អូនជនរួមជាតិ ដែលយកចិត្តទុកដាក់ការពារខ្លូន និងការពារសមាជិកក្នុងក្រុមគ្រួសារដើម្បីសុវត្ថិភាពសុខភាពចៀសផុតពីជំងឺឆ្លងកូវីដ-១៩ ទាំងអស់គ្នានៅទូទាំងប្រទេស៕

2020-06-19T13:45:40+07:00

cen.com.kh

https://cen.com.kh/archives/217749.html

d270aa6e-91ac-4f21-a323-6f3169618e1b

លោកស្រី ឱ វណ្ណឌីន ធ្វើបទបង្ហាញអំពី «ការឆ្លើយតបជំងឺកូវីដ-១៩» នៅកម្ពុជា ជូនដល់អង្គការ WHO (Video inside)

លោកសាស្ត្រាចារ្យ ម៉ម ប៊ុនហេង រដ្ឋមន្ត្រីក្រសួងសុខាភិបាល បានចាត់លោកជំទាវវេជ្ជបណ្ឌិត ឱ វណ្ណឌីន រដ្ឋលេខាធិការ និងជាអ្នកនាំពាក្យក្រសួងសុខាភិបាលកម្ពុជា ធ្វើបទបង្ហាញអំពី «ការឆ្លើយតបជំងឺកូវីដ-១៩» នៅកម្ពុជា ក្រោមការដឹកនាំដោយភាពឈ្លៀសវៃ និងប្រកបដោយគតិបណ្ឌិតរបស់សម្តេចតេជោ ហ៊ុន សែន នាយករដ្ឋមន្ត្រីនៃកម្ពុជា ជូនអង្គការសុខភាពពិភពលោក (WHO) នៅទីក្រុងហ្សឺណែវ ដែលមានលោកវេជ្ជបណ្ឌិត តេដ្រូស អគ្គនាយកអង្គការសុខភាពពិភពលោក ជាប្រធានអង្គប្រជុំ និងបណ្តាប្រទេសជាសមាជិក ចូលរួមជាង១២០នាក់ នាថ្ងៃទី១៨ ខែមិថុនា ឆ្នាំ២០២០ វេលាម៉ោង ១៧៖៣០នាទី ដល់ម៉ោង ២០៖៣០នាទី តាមប្រព័ន្ធអនឡាញ (Teleconference) ដែលមានចំណុចសំខាន់ៗដូចតទៅ៖ ស្ថានភាពនៃការចម្លងវីរុសកូវីដ-១៩ គឺភាគច្រើនលើសលុបជាករណីនាំចូល ហើយមានការចម្លងបន្តរប៉េះរប៉ោះ ដែលមិនទាន់ចូលដល់ដំណាក់កាល នៃការចម្លងចូលសហគមន៌នៅឡើយទេ។ ករណីឈឺសរុបគិតត្រឹមថ្ងៃទី១៨ ខែមិថុនា ឆ្នាំ២០២០នេះ មាន១២៩ករណី មិនមានស្លាប់បានព្យាបាលជាចំនួន១២៦នាក់ និងស្ថិតនៅកំពុងព្យាបាលចំនួន៣នាក់។ ការដឹកនាំខ្លាំងដោយភាពប៉ិនប្រសព្វ ឈ្លៀសវៃ និងប្រកបដោយគតិបណ្ឌិតដ៏ខ្ពង់ខ្ពស់របស់ សម្តេចតេជោ ហ៊ុន សែន នាយករដ្ឋមន្ត្រីកម្ពុជា និងការសហការសម្របស្រួលអនុវត្តដោយយកចិត្តទុកដាក់របស់ លោកសាស្ត្រាចារ្យ ម៉ម ប៊ុនហេង រដ្ឋមន្ត្រីក្រសួងសុខាភិបាល ព្រមទាំងថ្នាក់ដឹកនាំមន្ត្រី បុគ្គលិកសុខាភិបាល ក្រុមគ្រូពេទ្យទាំងអស់ និងការចូលរួមពីស្ថាប័ន ក្រសួងនានា អាជ្ញាថ្នាក់ក្រោមជាតិ វិស័យឯកជន និងបងប្អូនប្រជាពលរដ្ឋទាំងអស់ ដែលនេះជាបែបជ្រើសរើស ដ៏ត្រឹមត្រូវយកការអនុវត្តន៌តាមបែបហៅថា «រដ្ឋាភិបាលទាំងមូលសង្គមទាំងមូល» របស់សម្តេចតេជោ នាយករដ្ឋមន្ត្រីកម្ពុជា មានផែនការមេមានគណកម្មការជាតិ (ដឹកនាំដោយសម្តេចតេជោផ្ទាល់) គណកម្មការអន្តរក្រសួង (ដឹកនាំដោយលោករដ្ឋមន្ត្រីក្រសួងសុខាភិបាល) គណកម្មការខេត្ត (ដឹកនាំដោយអស់លោក លោកស្រី អភិបាលនៃគណៈអភិបាលរាជធានី-ខេត្ត) ក្រុមការងារតាមបណ្តាស្ថាប័ន-ក្រសួងនានា ដើម្បីប្រយុទ្ធនឹងជំងឺកូវីដ-១៩។ ការគិតគូរនិងយកចិត្តទុកដាក់ខ្ពស់របស់ប្រមុខរាជរដ្ឋាភិបាលកម្ពុជា លើការវិនិយោគតាំងពីដើមរៀងមកក្នុងវិស័យសុខាភិបាល បានកសាងឲ្យមានប្រព័ន្ធសុខាភិបាល សាធារណ:ប្រកបដោយប្រសិទ្ធិភាព ដែលកម្ពុជាបានចល័តក្រុមឆ្លើយតបបន្ទាន់ (RRT) បានយ៉ាងសកម្មរហ័សរុករកករណីឈឺ និងសង្ស័យធ្វើការស្វែងរកអ្នកប៉ះពាល់ជាដើម។ ទន្ទឹមនឹងនោះប្រព័ន្ធតាមដានជំងឺឆ្លងជាច្រើនត្រូវបានប្រើប្រាស់ និងពង្រីកបន្ថែមដូចជាប្រព័ន្ធហៅចូលទាន់ហេតុការណ៌ Hotline ១១៥ ជាមួយនឹងប្រព័ន្ធតាមដាន ព្រឹត្តិការណ៌ជាក់ស្តែង និងការតាមដានអ្នកជំងឺបែបផ្តាសាយ និងរលាកផ្លូវដង្ហើម (ILI/SARI) ជាដើម។ មន្ទីរពិសោធន៌វិទ្យាស្ថានជាតិស្រាវជ្រាវសុខភាពសាធារណ: និងវិទ្យាស្ថានប៉ាស្ទ័រកម្ពុជា មានសមត្ថភាពក្នុងការធ្វើតេស្ត រកវីរុសកូវីដ-១៩ បានរហូតដល់ជាង ២៨.០០០ សំណាកហើយគិតត្រឹមថ្ងៃនេះ។ ការទំនាក់ទំនងហានិភ័យ និងការចូលរួមរបស់សហគមន៌ ជាកត្តាចាំបាច់មិនអាចខ្វះបាន និងត្រូវបានជម្រុញអនុវត្ត បានយ៉ាងសកម្ម មានការគាំទ្រពេញទំហឹង និងណែនាំដ៏ខ្ពង់ខ្ពស់ពីសំណាក់ សម្តេចតេជោ ហ៊ុន សែន នាយករដ្ឋមន្ត្រី កម្ពុជា ដោយក្រសួងសុខាភិបាល បានផ្សព្វផ្សាយ និងចែកចាយព័ត៌មានតាមរយ:ប្រព័ន្ធបណ្តាញទំនាក់ទំនងសង្គមហ្វេសបុក តាមទូរទស្សន៌ ធ្វេីសន្និសីទសារព័ត៌មានជាប់ជាប្រចាំ និងតាមបណ្តាញផ្សព្វផ្សាយសង្គមនានា ព្រមទាំងបោះពុម្ភចែកចាយសារអប់រំសុខភាព ទូទាំងប្រទេស បែបជាក្រដាសផ្នត់ ផ្ទាំងរូបធំ វីដេអូឃ្លីប និងបែបជាចម្រៀង បានជិតមួយរយសារ/បែប អ្វីដែលជាចំណុចខ្លាំងមួយដែរនោះ គឺការសាមគ្គីភាពគ្នា និងកិច្ចសហប្រតិបត្តិការអន្តរជាតិជាសាកល ដែលសម្តេចតេជោនាយករដ្ឋមន្ត្រីកម្ពុជាបានប្រកាន់យក ជាពិសេស គឹការសម្រេចចិត្តឲ្យនាវា MS Westerdam ផ្ទុកអ្នកដំណើររាប់ពាន់នាក់បានចូលសំចតនៅកម្ពុជា នៅពេលដែលមានកាខ្វះខាតស្បៀងអាហារ ប្រេងចាក់សម្រាប់នាវា និងតម្រូវការផ្សេងៗរបស់អ្នកដំណើរលើនាវ ដោយបានអនុវត្តយ៉ាងល្អប្រសើរនូវគោលការណ៌ «បេះដូងមនុស្សធ៌ម សង្គ្រោះអាយុជីវិតមនុស្ស» និងការគោរពសិទ្ធិរស់រានមានជីវិត ពិតប្រាកដដោយមិនប្រកាន់ពូជសាសន៌ ពណ៌សម្បុរ វណ្ណ: ឬសាសនា អ្វីទាំងអស់ រួមទាំងការចល័តធនធានក្នុងប្រទេស ដើម្បីប្រយុទ្ធនឹងជំងឺកូវីដ-១៩។ កិច្ចសហការបច្ចេកទេសដោយតម្លាភាព ជាមួយអង្គការសុខភាពពិភពលោក មជ្ឈមណ្ឌលត្រួតពិនិត្យជងឺឆ្លងសហរដ្ឋអាមេរិក វិទ្យាស្ថានប៉ាស្ទ័រកម្ពុជា និងអង្គការដៃគូផ្សេងៗទៀត បានអនុញ្ញាតឲ្យចូលរួមក្នុងការតាមដានរុករក និងឆ្លើយតបបន្ទាន់។ ទន្ទឹមនឹងនោះមានការគាំទ្រពីដៃគូទ្វេភាគី និងពហុភាគី ពីបណ្តាប្រទេសមួយចំនួន និងវិស័យឯកជនជាច្រើន លើការផ្តល់ជំនួយបច្ចេកទេស និងថវិកា សម្រាប់កិច្ចការប្រយុទ្ធនឹងជំងឺកូវីដ-១៩ផងដែរ។ ការចូលរួមប្រជុំបានជាទៀងទាត់ ដើម្បីការចែករំលែកបទពិសោធន៌ និងមេរៀន លើការធ្វើអន្តរាគមន៌ឆ្លើយតបបន្ទាន់ទៅនឹងជំងឺកូវីដ-១៩ របស់កម្ពុជា នៅលើឆាកអន្តរជាតិក៏ជាការបង្ហាញដល់មតិសាធារណអន្តរជាតិនូវសមត្ថភាពនៃការដឹកនាំដ៏ខ្លាំង ខ្លាប្រកបដោយឆន្ទះស្រឡាញ់ប្រជាជន និងបេះដូងមនុស្សធ៌មព្រមទាំងការគោរពសិទ្ធិមនុស្សរបស់សម្តេចតេជោ «បុរសខ្លាំងរបស់កម្ពុជា» និងការឆ្លើយតបប្រកបដោយប្រសិទ្ធិភាព នៃក្រុមការងារនានារបស់រាជរដ្ឋាភិបាល ជាពិសេសបានបង្ហាញពីសមត្ថភាពក្រុមគ្រូពេទ្យកម្ពុជា និងក្រសួងសុខាភិបាលកម្ពុជា។ ដោយយើងត្រូវមិនភ្លេចវីរុសកូវីដ-១៩ កម្ពុជានៅតែបន្តកិច្ចការពាររលកទីពីរ ដោយយកចិត្តទុកដាក់ខ្ពស់លើការត្រៀមលក្ខណ:សម្រាប់អនាគតនៃការចម្លងជំងឺប្រសិនបើមាន ហើយប្រកាន់យកការប្រុងប្រយ័ត្នជានិច្ចនូវការចម្លងចូលក្នុងសហគមន៌ ដោយសម្លឹងរកកាល:ទេស: ឬឱកាសសម្រាប់ការបន្តពង្រឹងប្រព័ន្ធសុខាភិបាលបន្ថែមទៀត សម្រាប់ពេលអនាគត ក្នុងពេលកំពុងប្រយុទ្ធនឹងជំងឺកូវីដ-១៩ ទោះបីជាស្ថានភាពរាតត្បាតលើសាកលលោក នៅខ្លាំងខ្លានៅឡើយ និងមានភាពមិនច្បាស់លាស់ នៃវីរុសនេះក៏ដោយ។ ចុងបញ្ចប់ លោកស្រីវេជ្ជបណ្ឌិត ឱ វណ្ណឌីន រដ្ឋលេខាធិការ ជាអ្នកនាំពាក្យក្រសួងសុខាភិបាល និងជាប្រធានក្រុមការងារប្រតិបត្តិការអប់រំ បណ្តុះបណ្តាល និងទំនាក់ទំនង សាធារណ: ដើម្បីប្រយុទ្ធនឹងជំងឺកូវីដ-១៩ បានថ្លែងអំណរគុណយ៉ាងជ្រាលជ្រៅជាទីបំផុតជូនដល់អង្គការសុខភាពពិភពលោកដៃគូពាក់ព័ន្ធទាំងអស់ដៃគូទ្វេ និងពហុភាគីទាំងអស់ បណ្តាប្រទេសជាមិត្តនានា អង្គការជាតិ និងអន្តរជាតិទាំងអស់ ដែលបានជួយជ្រោមជ្រែងដល់កិច្ចការប្រយុទ្ធនឹងជំងឺកូវីដ-១៩ នៅកម្ពុជា និងការយកចិត្តទុកដាក់ទាំងអស់គ្នា ក្នុងការទប់ស្កាត់ការរាតត្បាតនៃវីរុសកូវីដ-១៩ ដេីម្បីស្រោចស្រង់អាយុជីវិតប្រជាជននៅជុំវិញពិភពលោកយើងនេះ។ ព័ត៌មាន និងបទបង្ហាញរៀបចំដោយ៖ លោកស្រីវេជ្ជបណ្ឌិត ឱ វណ្ណឌីន រដ្ឋលេខាធិការ ជាអ្នកនាំពាក្យក្រសួងសុខាភិបាលកម្ពុជា និងជាប្រធានក្រុមការងារប្រតិបត្តិការអប់រំ បណ្តុះបណ្តាល និងទំនាក់ទំនងសាធារណ: ដើម្បីប្រយុទ្ធនឹងជំងឺកូវីដ-១៩៕

2020-06-19T07:38:00+07:00

freshnewsasia.com

https://m.freshnewsasia.com/index.php/en/localnews/162827-2020-06-18-17-38-23.html

59db6546-5d39-49c2-8e25-9b0fb2bcf471

ទីក្រុងប៉េកាំង កំពុងប្រើគ្រប់វិធានការ ដើម្បីទប់ស្កាត់ការផ្ទុះជំងឺ COVID-19 (Video inside)

នៅចំពោះមុខនៃការផ្ទុះឡើងជាថ្មីនៃករណីឆ្លង COVID-19 អាជ្ញាធរក្រុងប៉េកាំងបានសម្រេចដាក់ចេញនូវវិធានការមួយចំនួន ដើម្បីរឹតត្បិត និងគ្រប់គ្រងលើការធ្វើដំណើររបស់ប្រជាពលរដ្ឋ។ នេះបើយោងតាមការចុះផ្សាយដោយ ទីភ្នាក់ងារព័ត៌មានស៊ីនហួរ នាល្ងាចថ្ងៃព្រហស្បតិ៍ ទី១៨ ខែមិថុនា ឆ្នាំ២០២០។ យោងតាមលោក ប៉ាន់ ស៊ូហុង (Pan Xuhong) អនុប្រធាន និងជាអ្នកនាំពាក្យការិយាល័យសន្តិសុខសាធារណៈ នៃក្រុងប៉េកាំងបានឲ្យដឹងថា ប្រជាជនបីក្រុមនឹងមិនអនុញ្ញាតចាកចេញពីទីក្រុងឡើយ។ ក្រុមទី១ រួមមានអ្នកជំងឺ COVID-19 ដែលត្រូវបានបញ្ជាក់, អ្នកដែលមានប្រវត្តិធ្វើទំនាក់ទំនងជិតស្និទ្ធជាមួយអ្នកជំងឺ, អ្នកមានជំងឺគ្រុនក្តៅ និងករណីសង្ស័យ។ ក្រុមទី ២ គ្របដណ្តប់លើអ្នកដែលបានទៅផ្សារកសិដ្ឋានលក់ដុំ ស៊ីនហ្វាទី (Xinfadi) ឬមានអ្នកដែលធ្លាប់មានទំនាក់ទំនង នឹងបុគ្គលិកក្នុងផ្សារនោះរាប់ចាប់តាំងពីថ្ងៃទី៣០ ខែឧសភាមក។ ចំណែកឯក្រុមទី ៣ វិញគឺប្រជាពលរដ្ឋ ដែលរស់នៅក្នុងតំបន់ ដែលមានហានិភ័យមធ្យម និងខ្ពស់ជុំវិញនោះ។ គួរជម្រាបថា ក្រោយពីមានការផ្ទុះឡើងនៃការឆ្លងរាតត្បាត COVID-19 នៅឯផ្សារលក់ដុំមួយកន្លែងក្នុងទីក្រុងប៉េកាំង កាលពីប៉ុន្មានថ្ងៃកន្លងទៅនេះ គេឃើញថា ករណីឆ្លងក្នុងស្រុកចិនបានកើនឡើងសារជាថ្មី ក្រោយពីស្ងប់ស្ងាត់ជិតពីរខែមកនេះ។ រាប់ចាប់តាំងពីថ្ងៃទី ១១ ដល់ទី ១៧ ខែមិថុនានេះ ក្រុងប៉េកាំងបានរាយការណ៍ពីករណីឆ្លងថ្មី រហូតដល់ ១៥៨នាក់៕

2020-06-19T01:25:00+07:00

freshnewsasia.com

https://m.freshnewsasia.com/index.php/en/internationalnews/162814-2020-06-18-11-25-14.html

64771b54-58ef-4830-8c75-9ba4b6bae80f

ទូតខ្មែរនៅកូរ៉ខាងត្បូង ជូនដំណឹងពីខ្លឹមសារនៃសេចក្តីប្រកាសព័ត៌មាន គណៈកម្មការអន្តរក្រសួងដើម្បីប្រយុទ្ធនឹងជំងឺកូវីដ១៩

ស្ថានឯកអគ្គរាជទូតកម្ពុជាប្រចាំសាធារណរដ្ឋកូរ៉េ (កូរ៉េខាងត្បូង) បានចេញសេចក្តីជូនដំណឹងអំពីខ្លឹមសារនៃសេចក្តីប្រកាសព័ត៌មាន របស់គណៈកម្មការអន្តរក្រសួងដើម្បីប្រយុទ្ធនឹងជំងឺកូវីដ១៩ ចុះថ្ងៃទី១៧ ខែមិថុនា ឆ្នាំ២០២០ ស្តីពីវិធានការកែសម្រួលដល់អ្នកដំណើរជាពលរដ្ឋខ្មែរ ដែលកាន់លិខិតឆ្លងដែនបរទេសចូលមកកម្ពុជា ការធ្វើចត្តាឡីស័កសម្រាប់មន្រ្តីការទូត និងមន្រ្តីអង្គការអន្តរជាតិដែល មានទិដ្ឋាការប្រភេទ A និង B ។ លើកលែងការតម្រូវឲ្យមានការធានារ៉ាប់រងសុខភាព (Health Insurance) និងការតម្កល់ប្រាក់ចំនួន ៣០០០ដុល្លារអាមេរិក សម្រាប់សេវាផ្សេងៗក្នុងការធ្វើតេស្ត ការធ្វើចត្តាឡីស័ក និងពិនិត្យព្យាបាលជំងឺកូវីដ១៩ ចំពោះអ្នកដំណើរជាពលរដ្ឋខ្មែរកាន់លិខិតឆ្លងដែនបរទេស ដែលមានទិដ្ឋាការពិសេស (Visa K) ចូលមកកម្ពុជា ប៉ុន្តែតម្រូវឲ្យមានវិញ្ញាបនបត្របញ្ជាក់សុខភាព (Health Certificate for Covid-19 Free) ចេញដោយអាជ្ញាធរសុខាភិបាល ទទួលស្គាល់ដោយប្រទេសសាមី ដែលបញ្ជាក់ថាគ្មានវីរុសកូវីដ១៩ និងមានសុពលភាព ៧២ម៉ោង ចាប់ពីពេលចេញដំណើរពីប្រទេសតាំងនៅ។ ស្ថានបេសកកម្មបរទេស និងអង្គការអន្តរជាតិនៅភ្នំពេញទាំងអស់ដែលមានអ្នកការទូត និងមន្រ្តីអង្គការអន្តរជាតិចូលមកកម្ពុជា ត្រូវធានាអះអាងពីភាពអវិជ្ជមានជំងឺកូវីដ១៩ របស់អ្នកការទូត និងមន្រ្តីអង្គការអន្តរជាតិទាំងនោះ និងពីការធានាធ្វើបានត្រឹមត្រូវនូវការដាក់ចត្តាឡីស័ក ក្នុងរយៈពេល១៤ថ្ងៃ ដោយខ្លួនឯង។ រាល់វិធានការផ្សេងទៀត ដែលមានចែងក្នុងសេចក្តីប្រកាសលេខ១០១ ចុះថ្ងៃទី២០ ខែឧសភា ឆ្នាំ២០២០ របស់គណៈកម្មការអន្តរក្រសួងដើម្បីប្រយុទ្ធនឹងជំងឺកូវីដ១៩ ស្ថិតនៅជាធរមានដដែល៕

2020-06-19T00:29:00+07:00

freshnewsasia.com

https://m.freshnewsasia.com/index.php/en/localnews/162806-2020-06-18-10-29-12.html

76fb6e75-ce35-4bad-9768-27eaa22c5758

ឥណ្ឌាបំបែកកំណត់ត្រា! អ្នកឆ្លងជំងឺ COVID-19 ១២,៨៨១នាក់ទៀតត្រូវបានរកឃើញក្នុងពេលតែ១ថ្ងៃ (Video inside)

នៅក្នុងរបាយការណ៍ថ្មីសម្រាប់ថ្ងៃព្រហស្បតិ៍ ទី១៨ ខែមិថុនា ឆ្នាំ២០២០នេះ អាជ្ញាធរសុខាភិបាលឥណ្ឌាបានរកឃើញអ្នកឆ្លងជំងឺ COVID-19 ថ្មីៗរហូតដល់ទៅ ១២,៨៨១នាក់ ក្នុងរយៈពេលតែ ២៤ម៉ោងប៉ុណ្ណោះ ដែលជាតួលេខខ្ពស់បំផុតមិនធ្លាប់មាននោះឡើយ គិតចាប់តាំងពីឥណ្ឌាកើតមានករណីឆ្លងជំងឺ COVID-19 កន្លងមកនេះ។ ក្រៅពីករណីឆ្លង ឥណ្ឌាក៏បានកត់ត្រាករណីស្លាប់ថ្មីចំនួន ៣៣៤នាក់ទៀតផងដែរ។ នេះបើតាមការចេញផ្សាយដោយ ទីភ្នាក់ងារព័ត៌មានចិនស៊ីនហួរ។ បើបូកបន្ថែមតួលេខថ្មីៗបន្ថែមទៀត ធ្វើឲ្យចំនួនករណីឆ្លងជំងឺ COVID-19 សរុបនៅទូទាំងប្រទេសកើនដល់ ៣៦៦,៩៤៦ករណី ក្នុងនោះស្លាប់សរុប ១២,២៣៧នាក់ និងជាសះស្បើយឡើងវិញ ១៩៤,៣២៥នាក់។ ប្រការនេះវាបានធ្វើឲ្យតួលេខនៃអ្នកជំងឺសកម្ម ឬអ្នកជំងឺដែលកំពុងតែសម្រាកព្យាបាល នៅក្នុងមន្ទីរពេទ្យនាពេលបច្ចុប្បន្នមានចំនួន ១៦០,៣៨៤នាក់។ នារយៈពេលចុងក្រោយនេះ ឥណ្ឌាត្រូវបានគេចាត់ទុកថា កំពុងឆ្លងកាត់ស្ថានការណ៍លំបាកបំផុត នៅចំពោះមុខ COVID-19។ បើក្រឡេកមើលទៅលើអត្រាអ្នកឆ្លង និងស្លាប់ប្រចាំថ្ងៃ គឺមានការកើនឡើងយ៉ាងគំហុកពីមួយថ្ងៃទៅមួយថ្ងៃ។ ប្រកាសនេះ វាបានធ្វើឲ្យឥណ្ឌាក្លាយជាប្រទេសជាប់ចំណាត់ថ្នាក់ទី ៤ លើពិភពលោក ដែលមានចំនួនអ្នកឆ្លង COVID-19 ច្រើនជាងគេបំផុត និងជាប់ចំណាត់ថ្នាក់លេខ ១ ប្រចាំអាស៊ីទាំងមូលតែម្តង។ ចំណែកឯករណីស្លាប់វិញ ប្រទេសអាស៊ីខាងត្បូងមួយនេះជាប់ចំណាត់លេខ ៨ នៅទូទាំងពិភពលោកនៃបណ្តាប្រទេស ដែលមានចំនួនអ្នកស្លាប់ច្រើនជាងគេបំផុត។ នៅចំពោះមុខវិបត្តិសកលមួយនេះ នាយករដ្ឋមន្ត្រីឥណ្ឌាលោក ណារិនដ្រា ម៉ូឌី បានប្រកាសដាក់ចេញវិធានការបិទទ្វារប្រទេស តាំងពីថ្ងៃទី២៥ ខែមីនាមកម្ល៉េះ ដើម្បីទប់ទល់ការឆ្លងរាលដាលនៃជំងឺ COVID-19។ ប៉ុន្តែស្ថានការណ៍ COVID-19 នៅក្នុងប្រទេស ដែលមានចំនួនប្រជាជនច្រើនជាងគេបំផុតលំដាប់ទី ២ លើលោកមួយនេះ ហាក់មិនទាន់ធូរស្រាយនៅឡើយទេ និងកាន់តែកើនឡើងថែមទៀត៕

2020-06-18T21:32:00+07:00

freshnewsasia.com

https://m.freshnewsasia.com/index.php/en/internationalnews/162787-2020-06-18-07-32-49.html

adbe3876-a5f8-4e6f-9963-b678b225213b

កម្ពុជារកឃើញអ្នកឆ្លងកូវីដ-១៩ថ្មីមួយករណីទៀតជាខ្មែរទើបមកពីម៉ាឡេស៊ី

ក្រសួងសុខាភិបាល នៅថ្ងៃទី១៨ មិថុនា បានរកឃើញករណីឆ្លងកូវីដ ១៩ថ្មីមួយករណីទៀតលើបុរសជនជាតិខ្មែរដែលមានស្រុកកំណើតនៅភូមិស្រែអំបិល ឃុំស្រែអំបិល ស្រុកស្រែអំបិល ខេត្តកោះកុង។ អ្នកនាំពាក្យក្រសួងសុខាភិបាល លោកស្រី ឱ វណ្ណឌីន លើកឡើងក្នុងសេចក្តីប្រកាសព័ត៌មានថា បុរសជនជាតិខ្មែរដែលបានឆ្លងជំងឺកូវីដ ១៩ថ្មីនេះ មានអាយុ២១ឆ្នាំ បានធ្វើដំណើរវិលត្រលប់មកពីប្រទេសម៉ាឡេស៊ីតាមជើងយន្តហោះរបស់ក្រុមហ៊ុនអាកាសចរណ៍ម៉ាឡេស៊ី មកដល់កម្ពុជា កាលពីថ្ងៃទី១៦ ខែមិថុនា និងត្រូវបានក្រុមគ្រូពេទ្យយកសំណាកទៅវិភាគ ហើយទទួលបានលទ្ធផលវិជ្ជមានវីរុសកូវីដ ១៩ កាលពីថ្ងៃទី១៧ មិថុនា។ បច្ចុប្បន្នបុរសរូបនេះកំពុងសម្រាកព្យាបាលនៅមន្ទីរពេទ្យមិត្តភាពខ្មែរ សូវៀត។ ពលរដ្ឋ និងនិស្សិត ដែលបានជិះយន្តហោះជាមួយបុរសរូបនេះ សរុបចំនួន ២០៤នាក់ ត្រូវបានក្រសួងសុខាភិបាលដាក់ឱ្យធ្វើចត្តាឡឺស័កចំនួន១៤ថ្ងៃ មុននឹងបញ្ជូនពួកគេឱ្យត្រលប់ទៅផ្ទះជួបជុំគ្រួសារវិញ។ គិតត្រឹមថ្ងៃទី១៨ មិថុនា ចំនួនអ្នកផ្ទុកជំងឺកូវីដ ១៩ សរុបទូទាំងប្រទេសកើនដល់ចំនួន ១២៩នាក់ ក្នុងនោះអ្នកជាសះស្បើយ ១២៦នាក់ និងអ្នកកំពុងសម្រាកព្យាបាលនៅក្នុងមន្ទីរពេទ្យមានចំនួន ៣នាក់៕

2020-06-18T20:01:00+07:00

rfa.org

https://www.rfa.org/khmer/news/health/found-new-covid-19-in-Cambodia-06182020090126.html

12d3bc59-c2e6-4064-a4c5-bff58aea99b8

អាជ្ញាធរខេត្តកណ្ដាលហាមនាំចូលបន្លែពីវៀតណាម ៦មុខ ក្រោយរកឃើញផ្ទុកសារធាតុគីមី

អាជ្ញាធរខេត្តកណ្ដាលហាមនាំចូលបន្លែចំនួន៦មុខ ពីប្រទេសវៀតណាម តាមច្រកព្រំដែនជ្រៃធំបន្ទាប់ពីរកឃើញបន្លែទាំងនោះមានផ្ទុកសារធាតុគីមី ដែលអាចបំផ្លាញសុខភាពអ្នកបរិភោគ។ អ្នកជំនាញកសិកម្មថា ករណីបន្លែគីមីនាំចូលពីប្រទេសវៀតណាម កើតយូរយារមកហើយ ទោះយ៉ាងណាក្តី សង្គមស៊ីវិលស្វាគមន៍ចំណាត់ការនេះ និងជំរុញឲ្យអនុវត្តជាប្រចាំ។ អភិបាលខេត្តកណ្ដាល លោក គង់ សោភ័ណ្ឌ ប្រាប់អាស៊ីសេរីថា បន្លែទាំង ៦មុខនោះ ត្រូវបានមន្ត្រីជំនាញនៅច្រកទ្វារព្រំដែនអន្តរជាតិជ្រៃធំ ដកហូត យកទៅកម្ទេចចោលភ្លាមៗ និងចេញបម្រាមហាមឃាត់ការនាំចូលបន្តទៀត។ លោកថា អាជ្ញាធរនៅច្រកព្រំដែន បានប្រាប់ទៅអាជ្ញាធរវៀតណាមរួចហើយ និងគ្មានការអន់ចិត្តនោះទេ។ ទោះយ៉ាងណា លោកមិនទាន់ដឹងថា មន្ត្រីជំនាញនឹងបើកឲ្យមានការនាំចូលបន្លែទាំង ៦មុខនេះ ឡើងវិញនៅពេលណាទេ៖ » រយៈពេល ៣ថ្ងៃជាប់គ្នា ចាប់ពីថ្ងៃទី១២ ដល់ថ្ងៃទី១៤ ខែមិថុនា សាខាគយ និងរដ្ឋាករចល័តប្រចាំច្រកអន្តរជាតិជ្រៃធំ បានរកឃើញបន្លែ ៦មុខ នាំចូលពីប្រទេសវៀតណាម មានផ្ទុកសារធាតុគីមីពុល និងអះអាងថា អាចបង្កផលប៉ះពាល់ដល់សុខភាព និងអាយុជីវិតរបស់អ្នកបរិភោគ។ បន្លែទាំង ៦មុខនោះ មាន ស្ពៃបូកគោ ផ្កាខាត់ណា ពោតបារាំង ក្រូចឆ្មារប្រភេទតូច ដែលគេសម្រាប់ធ្វើតែជ្រក់ផ្លែល្ពៅ និង ផ្កាគូឆាយ។ ប្រធានក្រុមការងារគយចល័តប្រចាំច្រកទ្វារអន្តរជាតិជ្រៃធំ លោក ម៉ួង ដារ៉ា ប្រាប់កាសែតភ្នំពេញប៉ុស្តិ៍ថា សារធាតុពុល ដែលរកឃើញលើបន្លែទាំង៦មុខនោះ គឺជាប្រភេទថ្នាំសម្លាប់សត្វល្អិត។ លោកថា ក្រោយពេលសមត្ថកិច្ចរឹបអូសមកបំផ្លាញចោលហើយ សមត្ថកិច្ច បានណែនាំអាជីវករខ្មែរឲ្យបញ្ឈប់ការនាំចូលបន្លែទាំង ៦មុខនោះ ពីប្រទេសវៀតណាមមកលក់នៅទីផ្សារក្នុងស្រុកទៀត។ នាយិកាមជ្ឈមណ្ឌលសិក្សា និងអភិវឌ្ឍន៍កសិកម្មកម្ពុជា ហៅកាត់ថា អង្គការសេដាក (CDAC) អ្នកស្រី តុង ច័ន្ទធាង សង្កេតឃើញថា ករណីបន្លែ ផ្លែឈើ នាំចូលពីប្រទេសវៀតណាម មានផ្ទុកគីមី ឬសារធាតុពុល កើតមានជាយូរមកហើយ និងថា វិធានការទប់ស្កាត់របស់អាជ្ញាធរពាក់ព័ន្ធ មិនសូវម៉ត់ចត់នោះទេ។ តែយ៉ាងណា លោកស្រី យល់ឃើញ ជារឿងល្អក្នុងការហាមឃាត់ការនាំចូលបន្លែមានសារធាតុពុលទាំងនោះចូលស្រុកទៀត។ លោកស្រី បន្តថា បន្លែទាំង ៦មុខ ដែលអាជ្ញាធរហាមនាំចូល សុទ្ធសឹងតែបន្លែដែលកសិករខ្មែរ អាចដាំដុះបាន ប៉ុន្តែកន្លងទៅ ដោយសារការនាំចូលមានតម្លៃថោក ហើយវៀតណាម មានផលិតផលជាប្រចាំ ទើបធ្វើឲ្យអ្នកទិញ នាំគ្នាទិញបន្លែនាំចូល។ លោកស្រី តុង ច័ន្ទធាង យល់ថា រដ្ឋាភិបាល គួរផ្អាកការនាំចូលបន្លែទាំងនេះ មួយរយៈសិន ដើម្បីទុកឲ្យកសិករខ្មែរ ដាំដុះផ្គត់ផ្គង់ទីផ្សារ ជំនួសការនាំចូល ព្រោះកម្ពុជា កំពុងសំបូរកម្លាំងពលកម្មច្រើន ក្នុងអំឡុងពេលមានវិបត្តិជំងឺកូវីដ១៩ (Covid-19)៖ » របាយការណ៍អង្គការស្បៀងអាហារ និងកសិកម្ម នៃអង្គការសហប្រជាជាតិ ចេញផ្សាយឆ្នាំ២០១៧ បង្ហាញថា ។ រីឯកម្ពុជា ផលិតបានបន្លែ សម្រាប់ផ្គត់ផ្គង់ក្នុងស្រុក ចំនួន ៤៤ភាគរយ នៃតម្រូវការ៕

2020-06-18T19:25:00+07:00

rfa.org

https://www.rfa.org/khmer/news/health/authorities-of-kandal-province-ban-6-kinds-of-vegetable-from-vietnam-06182020080940.html

223ba4c8-9d39-4d71-bf8f-e5848733cbf8

រដ្ឋបាលខេត្តបន្ទាយមានជ័យ ដឹកនាំកិច្ចប្រជុំក្រុមការងារពិសេស លុបបំបាត់ជំងឺគ្រុនចាញ់

លោកស្រី ប៉ុក ណាឌី អភិបាលរងខេត្តបន្ទាយមានជ័យ និងជាប្រធានក្រុមការងារពិសេសលុបបំបាត់ជំងឺគ្រុនចាញ់ថ្នាក់ខេត្ត បានដឹកនាំកិច្ចប្រជុំ ក្រុមការងារពិសេសលុបបំបាត់ ជំងឺគ្រុនចាញ់ថ្នាក់ខេត្ត។ កិច្ចប្រជុំនេះមានការចូលរួមពីលោក ឡេ ច័ន្ទសង្វាត ប្រធានមន្ទីរសុខាភិបាលខេត្ត លោក លោកស្រីប្រធានស្ថាប័ន មន្ទីរ ពាក់ព័ន្ធជុំវិញខេត្ត អភិបាលក្រុងស្រុក នារសៀលថ្ងៃទី១៧ ខែមិថុនា ឆ្នាំ ២០២០។ ធ្វើបច្ចុប្បន្នភាពពីស្ថានភាពជំងឺគ្រុនចាញ់ សមិទ្ធិផល បញ្ហាប្រឈម និងទិសដៅលើការអនុវត្តទៅរកការលុបបំបាត់ជំងឺគ្រុនចាញ់ក្នុងខេត្តបន្ទាយមានជ័យ កែសម្រួលក្រុមការងារពិសេសថ្នាក់ខេត្តសម្រាប់លុបបំបាត់ជំងឺគ្រុនចាញ់ ការផ្តល់អនុសាសន៍ និងទិសដៅជំហានបន្ទាប់ ដើម្បីសម្រេចគលដៅលុបបំបាត់ជំងឺគ្រុនចាញ់។ លោកប្រធានមន្ទីរសុខាភិបាល ក៏បានបញ្ជាក់ថា លទ្ធផលសម្រេចបាន៥ខែដើម ឆ្នាំ២០២០ បានចែកមុងដល់ប្រជាពលរដ្ឋគោលដៅធ្លាប់ទទួលបានពីលើកមុនចំនួន២៦៣៥មុងគ្រែ ហើយ បាននិងកំពុងចែកមុងបន្តជូនប្រជាជនចល័តចំនួន៤៩៥២មុងគ្រែ និង២១២២មុងអង្រឹង។ លោកស្រី ប៉ុក ណាឌី បានកោតសរសើរចំពោះក្រុមការងារ ដែលបានខិតខំយ៉ាងសកម្ម ចូលរួមផ្សព្វផ្សាយលុបបំបាត់ជំងឺគ្រុនចាញ់ ដែលធ្វើឲ្យអត្រាកើតជំងឺគ្រុនចាញ់នេះមានការធ្លាក់ចុះ បើធៀបនឹងឆ្នាំ២០១៩កន្លងទៅ។ ទន្ទឹមនឹងនោះ លោកស្រីក៏បានដាក់ផែនការជំរុញបន្ថែមដល់ក្រុមការងារត្រូវបន្តចុះអប់រំ ផ្សព្វផ្សាយពី ជំងឺគ្រុនចាញ់ដើម្បីបងប្អូនប្រជាពលរដ្ឋបានយល់ដឹង និងប្រុងប្រយ័ត្ន ពិសេសបើទៅកន្លែង ឬតំបន់ដែលសង្ស័យថាមានជំងឺគ្រុនចាញ់ ត្រូវដេកនៅក្នុងមុងជ្រលក់ថ្នាំជានិច្ច ចៀសមូសដែលញីខាំ បណ្តាលឲ្យកើតជំងឺគ្រុនចាញ់ ពិសេសបើមានអាការៈសង្ស័យថា មានជំងឺគ្រុនចាញ់ត្រូវប្រញ៉ាប់ទៅមណ្ឌលសុខភាព មន្ទីរពេទ្យដែលនៅជិត ឬអ្នកស្ម័គ្រភូមិដើម្បីធ្វើតេស្តរកជំងឺគ្រុនចាញ់ និងព្យាបាលបានទាន់ពេលវេលា។ គូរបញ្ជាក់ថា យោងតាមរបាយការណ៍របស់មន្ទីសុខាភិបាលខេត្តបន្ទាយមានជ័យ បានបញ្ជាក់ថា បើប្រៀបធៀបករណីជំងឺគ្រុនចាញ់នៅឆ្នាំ២០១៩ និង២០២០ មានការថយចុះ២៤ករណី។ ពោលឆ្នាំ២០២០នេះ មានតែ៣តែប៉ុណ្ណោះ (ក្រុងប៉ោយប៉ែត២ករណី និងស្រុកព្រះនេត្រព្រះ១ ករណី)។ ដោយឡែកឆ្នាំ២០១៩ មាន២៧ករណី (ក្រុងប៉ោយប៉ែត២៣ករណី, ស្រុកថ្មពួក៣ករណី, និងស្រុកព្រះនេត្រព្រះ១ករណី)៕

2020-06-18T18:55:00+07:00

freshnewsasia.com

https://m.freshnewsasia.com/index.php/en/localnews/162765-2020-06-18-04-55-24.html

370385ab-004e-4b0a-9638-4313e061d0bd

វេទិកានយោបាយក្រុមប្រឹក្សាភិបាលរដ្ឋមន្ត្រីអប់រំអាស៊ីអាគ្នេយ៍ (SEAMEO) តាមប្រព័ន្ធអេឡិចត្រូនិក៖ វិស័យអប់រំបន្ទាប់ពីចប់ជំងឺកូវីដ19 ក្នុងពិភពលោក

ភ្នំពេញ៖ ឯកឧត្តមបណ្ឌិតសភាចារ្យ ហង់ជួន ណារ៉ុន រដ្ឋមន្ត្រីក្រសួងអប់រំ យុវជន និងកីឡា អញ្ជើញជាអធិបតីភាពបើកសន្និសីទថ្នាក់តំបន់តាមប្រព័ន្ធអេឡិចត្រូនិកស្ដីពី វេទិកានយោបាយក្រុមប្រឹក្សាភិបាលរដ្ឋមន្ត្រីអប់រំអាស៊ីអាគ្នេយ៍ ដោយផ្ដោតទៅលើយន្តការដែលទាក់ទងនឹងសុខភាពអាស៊ាន និងវេទិកាផ្សេងៗដើម្បីវាស់ស្ទង់ការប្រឆាំងកូវីដ19 និងជាខ្សែបន្ទាត់ដើម្បីគ្រប់គ្រងការរីករាលដាលកូវីដ19 ។ ថ្លែងក្នុងឨកាសនេះ ឯកឧត្តមបណ្ឌិតសភាចារ្យរដ្ឋមន្ត្រី បានលើកឡើងថា ប្រទេសកម្ពុជាបានអនុវត្ត និងទំនាក់ទំនងជាមួយវិស័យសុខាភិបាល ក្រោមកិច្ចសហការជាមួយដៃគូអភិវឌ្ឍន៍ជាតិ និងអន្តរជាតិដើម្បីប្រឆាំងកូវីដ19 ។ ជាក់ស្ដែង ក្រសួងអប់រំ យុវជន និងកីឡា មានគោលនយោបាយសំខាន់ៗចំនួន៣ ដើម្បីចូលរួមទប់ស្កាត់ការប្រឆាំងជំងឺកូវីដ១៩៖ ១. ការឆ្លើយតបគោលនយោបាយ និងការអប់រំនៃការទប់ស្កាត់ការរាលដាលជំងឺកូវីដ19 ២. ការអនុវត្តវិធីសាស្ត្រល្អៗដើម្បីគ្រប់គ្រងប្រព័ន្ធអប់រំ ក្នុងអំឡុងពេលការពារជំងឺកូវីដ19 ៣. យុទ្ធសាស្ត្រ និងការណែនាំនាយកសាលា ការបើកសាលា និងការរៀនសូត្រនាពេលអនាគតក្រោយវិបត្តិកូវីដ19។ ឯកឧត្តមបានបន្តទៀតថា ការឆ្លើយតបគោលនយោបាយដ៏ត្រឹមត្រូវ យុទ្ធសាស្ដ្រ និងផែនការអាចបញ្ចៀសការខាតបង់យ៉ាងធ្ងន់ធ្ងរ និងចាប់យកឱកាសពីវិបត្ដិទៅជាឱកាសល្អ ដើម្បីទទួលបានសមភាពនិងប្រព័ន្ធអប់រំដែលមានគុណភាព។ ការឆ្លើយតបទៅនិងគោលនយោបាយរបស់រាជរដ្ឋាភិបាលបានបញ្ចៀសការឆ្លងរាលដាលជំងឺកូវីដ19 បានអនុវត្តទាន់ពេលនិងមានប្រសិទ្ធភាពខ្ពស់៕

2020-06-18T14:29:42+07:00

cen.com.kh

https://cen.com.kh/archives/217484.html

777ac049-7b41-48b6-8b6e-1775f40560e3

TOP NEWS: ក្រសួងសុខាភិបាលរកឃើញអ្នកកើតជំងឺកូវីដ១៩ ម្នាក់ថ្មីទៀត ជាការនាំចូលពីប្រទេសម៉ាឡេស៊ី (Video inside)

ក្រសួងសុខាភិបាល បានរកឃើញអ្នកកើតជំងឺកូវីដ១៩ មួយនាក់ថ្មីទៀត លើបុរសជនជាតិខ្មែរត្រឡប់មកពីប្រទេសម៉ាឡេស៊ី។ នេះបើតាមសេចក្តីប្រកាសព័ត៌មានដែលបណ្តាញព័ត៌មាន Fresh News ទើបទទួលបានមុននេះបន្តិច។ ក្រសួងសុខាភិបាលបានឱ្យដឹងតាមរយៈសេចក្តីប្រកាសព័ត៌មាននៅព្រឹកថ្ងៃទី១៨ ខែមិថុនា ឆ្នាំ២០២០នេះថា បុរសដែលរកឃើញកើតជំងឺកូវីដ១៩នេះ មានអាយុ ២១ឆ្នាំ មានអាស័យដ្ឋាននៅភូមិស្រែអំបិល ឃុំស្រែអំបិល ស្រុកអំបិល ខេត្តកោះកុង។ បុរសរូបនេះជាអ្នកធ្វើដំណើរមកពីប្រទេសម៉ាឡេស៊ី មកដល់កម្ពុជានៅថ្ងៃទី១៦ ខែមិថុនា ឆ្នាំ២០២០ ហើយទទួលបានលទ្ធផលតេស្តវិជ្ជមានវីរុសកូវីដ១៩។ បច្ចុប្បន្ននេះ ត្រូវបានដាក់ឱ្យសម្រាកព្យាបាលនៅ មន្ទីរពេទ្យមិត្តភាពខ្មែរ-សូវៀតរួចហើយ។ សូមបញ្ជាក់ថា មកដល់ព្រឹកថ្ងៃទី១៨ ខែមិថុនា ឆ្នាំ២០២០នេះ កម្ពុជារកឃើញអ្នកកើតជំងឺកូវីដ១៩ ចំនួន ១២៩នាក់ហើយ រួមទាំងអ្នកទើបរកឃើញថ្មីនេះ។ ក្នុងនោះ១២៦នាក់ ត្រូវបានព្យាបាលឱ្យជាសះស្បើយ ហើយ៣នាក់កំពុងសម្រាកព្យាបាលនៅមន្ទីរពេទ្យមិត្តភាពខ្មែរ-សូវៀត។ ក្រសួងសុខាភិបាល នៅតែបន្តអំពាវនាវដល់ប្រជាពលរដ្ឋឱ្យចូលរួមទប់ស្កាត់ និងប្រយុទ្ធប្រឆាំងជាមួយជំងឺកូវីដ១៩នេះ តាមរយៈអនុវត្តន៍នូវវិធានការអនាម័យ និងវិធានកាទាំងឡាយដែលក្រសួងបានណែនាំ៕

2020-06-18T14:24:00+07:00

freshnewsasia.com

https://m.freshnewsasia.com/index.php/en/localnews/162739-2020-06-18-00-24-57.html

ded466cd-8c44-41f2-adcc-1aad8b904d5f

សោកស្តាយ ! ពលទាហានវ័យក្មេងម្នាក់ ស្ទើរតែមិនជឿថាស្លាប់ ដោយជំងឺនេះ…

ពលទាហានម្នាក់បានស្លាប់បាត់បង់ជីវិតទាំងខ្លួននៅក្មេង កាលពីថ្ងៃទី១៧ ខែមិថុនា ឆ្នាំ២០២០ បន្ទាប់ពីចូលបម្រើជាតិ បានបីខែជាងប៉ុណ្ណោះ ។ ពលទាហានរងគ្រោះ នេះឈ្មោះ សុំ ចាន់វាសនា អាយុ២២ឆ្នាំ មានទីតាំងនៅភូមិ អន្លង់រមៀត ឃុំអន្លង់រមៀត ស្រុកកណ្ដាលស្ទឹង ខេត្តកណ្ដាល។ តាមព័ត៌មានបឋមពីសាច់ញាតិ ជនរងគ្រោះស្លាប់ដោយសារតែខ្យល់គរ។ សពជនរងគ្រោះ តម្កល់ធ្វើបុណ្យនៅលំនៅឋាន ក្នុងមូលដ្ឋានខាងលើ៕

2020-06-18T09:48:45+07:00

kbnnews.com

https://kbn.news/archives/167640

35ceb6d8-7351-4e5b-b505-ce995901e7e5

ព្រឹកនេះកម្ពុជា រកឃើញករណីឆ្លងកូវីដ-១៩ ម្នាក់ទៀត ដែលទើបត្រឡប់មកពីប្រទេសម៉ាឡេស៊ី

ក្រសួងសុខាភិបាល បានរកឃើញអ្នកកើតជំងឺកូវីដ១៩ មួយនាក់ថ្មីទៀត លើបុរសជនជាតិខ្មែរត្រឡប់មកពីប្រទេសម៉ាឡេស៊ី។ នេះបើតាមសេចក្តីប្រកាសព័ត៌មានដែលបណ្តាញព័ត៌មាន Fresh News ទើបទទួលបានមុននេះបន្តិច។ ក្រសួងសុខាភិបាលបានឱ្យដឹងតាមរយៈសេចក្តីប្រកាសព័ត៌មាននៅព្រឹកថ្ងៃទី១៨ ខែមិថុនា ឆ្នាំ២០២០នេះថា បុរសដែលរកឃើញកើតជំងឺកូវីដ១៩នេះ មានអាយុ ២១ឆ្នាំ មានអាស័យដ្ឋាននៅភូមិស្រែអំបិល ឃុំស្រែអំបិល ស្រុកអំបិល ខេត្តកោះកុង។ បុរសរូបនេះជាអ្នកធ្វើដំណើរមកពីប្រទេសម៉ាឡេស៊ី មកដល់កម្ពុជានៅថ្ងៃទី១៦ ខែមិថុនា ឆ្នាំ២០២០ ហើយទទួលបានលទ្ធផលតេស្តវិជ្ជមានវីរុសកូវីដ១៩។ បច្ចុប្បន្ននេះ ត្រូវបានដាក់ឱ្យសម្រាកព្យាបាលនៅ មន្ទីរពេទ្យមិត្តភាពខ្មែរ-សូវៀតរួចហើយ។ សូមបញ្ជាក់ថា មកដល់ព្រឹកថ្ងៃទី១៨ ខែមិថុនា ឆ្នាំ២០២០នេះ កម្ពុជារកឃើញអ្នកកើតជំងឺកូវីដ១៩ ចំនួន ១២៩នាក់ហើយ រួមទាំងអ្នកទើបរកឃើញថ្មីនេះ។ ក្នុងនោះ១២៦នាក់ ត្រូវបានព្យាបាលឱ្យជាសះស្បើយ ហើយ៣នាក់កំពុងសម្រាកព្យាបាលនៅមន្ទីរពេទ្យមិត្តភាពខ្មែរ-សូវៀត ៕

2020-06-18T08:22:25+07:00

kbnnews.com

https://kbn.news/archives/167627

9b03519b-2552-42c1-a5f2-338ca214b701

ក្រសួងសុខាភិបាលរកឃើញបុរសម្នាក់ ផ្ទុកជំងឺកូវីដ១៩ ដែលទើបត្រឡប់មកពីប្រទេសម៉ាឡេស៊ី

ភ្នំពេញ៖ ក្រសួងសុខាភិបាលបានប្រកាសពីករណីវិជ្ជមានកូវីដ១៩ ចំនួន ១ នាក់នៅថ្ងៃទី ១៧ ខែមិថុនាឆ្នាំ ២០២០ គឺជាជនជាតិខ្មែរអាយុ ២១ ឆ្នាំមានអាសយដ្ឋាននៅភូមិស្រែអំបិលឃុំស្រែអំបិលស្រុកស្រែអំបិលខេត្តកោះកុងជាអ្នកធ្វើដំណើរមកពីប្រទេសម៉ាឡេស៊ីមកដល់កម្ពុជានៅថ្ងៃទី ១៦ខែមិថុនាឆ្នាំ២០២០។ បុរសរូបនោះ ត្រូវបានធ្វើតេស្តលទ្ធផលវិជ្ជមានជំងឺកូវីដ១៩ ហើយត្រូវបានបញ្ជូនឲ្យសម្រាកព្យាបាលនៅមន្ទីរពេទ្យមិត្តភាពខ្មែរសូវៀតរួចហើយ។ ពាក់ព័ន្ធស្ថានភាពជំងឺកូវីដ១៩ នៅប្រទេសកម្ពុជាគិតត្រឹមម៉ោង ៧ ព្រឹកថ្ងៃទី ១៨ ខែមិថុនាឆ្នាំ២០២០ មានអ្នកព្យាបាលជាសះស្បើយ ទូទាំងប្រទេសចំនួន១២៦នាក់ និងអ្នកកំពុងព្យាបាលនៅក្នុងមន្ទីរពេទ្យខ្មែរសូវៀត ចំនួន ៣ នាក់៕

2020-06-18T08:07:22+07:00

cen.com.kh

https://cen.com.kh/archives/217409.html

6d50631d-cff5-4933-8987-267e46c1e75e

ពលរដ្ឋខ្មែរម្នាក់ដែលទើបវិលត្រឡប់ក្រោយពីជាប់គាំងនៅម៉ាឡេស៊ីបានធ្វើតេស្តឃើញវិជ្ជមានជំងឺកូវីដ១៩

ពលរដ្ឋខ្មែរម្នាក់ក្នុងចំណោមជាង ២០០នាក់ ដែលបានវិលត្រឡប់មកពីប្រទេសម៉ាឡេស៊ីវិញ ត្រូវបានរកឃើញថា មានផ្ទុកវីរុសកូរ៉ូណា ដែលធ្វើឲ្យចំនួនអ្នកឆ្លងមេរោគនេះសរុបក្នុងប្រទេសកើនដល់ ១២៩នាក់ គិតមកត្រឹមថ្ងៃព្រហស្បតិ៍នេះ។ នេះបើយោងតាមអ្នកនាំពាក្យក្រសួងសុខាភិបាល លោកស្រី ឱ វណ្ណឌីន ដែលបានបញ្ជាក់ប្រាប់វីអូអេ នៅថ្ងៃទី១៨ ខែមិថុនានេះ។ សេចក្តីប្រកាសព័ត៌មានរបស់ក្រសួងសុខាភិបាល ចេញផ្សាយនៅថ្ងៃនេះ បានឲ្យដឹងថា អ្នកឆ្លងកូវីដ១៩ ចុងក្រោយបំផុតនេះ គឺជាបុរសជនជាតិខ្មែរ អាយុ២១ឆ្នាំ មានទីលំនៅនៅភូមិស្រែអំបិល ឃុំស្រែអំបិល ខេត្តកោះកុង។ ការពិនិត្យឃើញលទ្ធផលវិជ្ជមានកូវីដ១៩ ថ្មីចុងក្រោយនេះ កើតឡើង នៅពេលដែលបុរសរូបនេះបានវិលត្រឡប់ពីប្រទេសម៉ាឡេស៊ី មកដល់ប្រទេសកម្ពុជាវិញ នៅថ្ងៃទី១៦ ខែមិថុនា ឆ្នាំ២០២០។នេះបើយោងតាមក្រសួងសុខាភិបាលកម្ពុជា។ កាលពីថ្ងៃអង្គារ ពលរដ្ឋខ្មែរចំនួន ២០៤នាក់ បានវិលត្រឡប់មកកម្ពុជាវិញ ដោយមានការជួយពីស្ថានទូតខ្មែរប្រចាំនៅប្រទេសម៉ាឡេស៊ីក្រោយពីពលរដ្ឋទាំងនេះ បានជាប់គាំងនៅក្នុងប្រទេសនោះចាប់តាំងពីខែមេសាមក។ នៅពេលនោះ ពួកគេត្រូវបានបដិសេធមិនឲ្យឡើងយន្តហោះពីព្រលានយន្តហោះអន្តរជាតិកូឡាឡាំពួរ មកកាន់ប្រទេសកម្ពុជាទេ ពីព្រោះរដ្ឋាភិបាលកម្ពុជាបានហាមឃាត់មិនឲ្យពួកគេធ្វើដំណើរចូលប្រទេសវិញនៅគ្រានោះ ដោយសារការព្រួយបារម្ភអំពីការឆ្លងរាលដាលនៃជំងឺកូវីដ១៩៕

2020-06-18T07:00:00+07:00

khmer.voanews.com

https://khmer.voanews.com/a/one-cambodian-returnee-from-malaysia-tested-positive-for-covid-19/5467858.html

991f4029-cc86-4915-bc30-92cb672c284b

ប្រទេសនូវែលសេឡង់បញ្ជាក់ពីការឆ្លងថ្មីទី៣នៃវីរុសកូរ៉ូណា

ប្រទេសនូវែលសេឡង់នៅថ្ងៃព្រហស្បតិ៍នេះ បានរាយការណ៍ពីករណីឆ្លងថ្មីទី៣នៃវីរុសកូរ៉ូណា នៅសប្តាហ៍នេះ ដែលបានបណ្តាលឲ្យរដ្ឋាភិបាលបន្តច្បាប់ដាក់មនុស្សឲ្យនៅដាច់ពីគ្នាដ៏តឹងរ៉ឹងស ម្រាប់អ្នកចូលប្រទេសនោះ បន្ទាប់ពីប្រទេសនេះប្រកាសថា ការឆ្លងវីរុសនៅក្នុងប្រទេសលែងមានទៀតហើយ។ ករណីទាំង៣នោះ កើតមានលើអ្នកដែលបានធ្វើដំណើរតាមយន្តហោះទៅកាន់ប្រទេសនូវែលសេឡង់ មកពីប្រទេសផ្សេងៗទៀត នៅក្នុងពិភពលោក។ អ្នកឆ្លងចុងក្រោយបំផុតគឺមកពីប្រទេសប៉ាគីស្ថាន។ បុរសនោះត្រូវបានដាក់ឲ្យនៅដាច់ពីគេ។ អាជ្ញាធរ កំពុងធ្វើការដើម្បីតាមដានអ្នកដែលអាចទាក់ទងជាមួយបុសនោះ និងស្រ្តី ២នាក់ ដែលបានជិះយន្តហោះចេញពីចក្រភពអង់គ្លេស ហើយបានធ្វើតេស្តវិជ្ជមាន បន្ទាប់ពីបានត្រូវអនុញ្ញាតឲ្យចាកចេញពីការនៅដាច់ពីគេ កាលពីដំបូង ដើម្បីមើលសាច់ញាតិមានជំងឺ។ មានការព្រួយបារម្ភអំពីការកើនឡើងនូវវីរុសកូរ៉ូណា នៅក្នុងផ្នែកផ្សេងៗទៀតក្នុងពិភពលោក។ ឥណ្ឌា រាយការណ៍ថា មានករណីថ្មីចំនួនចំនួន ១២,៨៨១ នៅថ្ងៃព្រហស្បតិ៍នេះ ដែលជាការកើនឡើងយ៉ាងខ្ពស់បំផុតក្នុងរយៈពេលមួយថ្ងៃ ដែលខ្លួនបានឃើញក្នុងអំឡុងនៃការរាតត្បាតនេះ។ ឥណ្ឌាឥឡូវនេះ មានករណីឆ្លងវីរុសកូរ៉ូណាប្រហែល ៣៦៧,០០០ នាក់ បន្ទាប់ពីសហរដ្ឋអាមេរិក ប្រេស៊ីល និងប្រទេសរុស្ស៊ី។ រដ្ឋជាង ១០ទៀត នៅក្នុងសហរដ្ឋអាមេរិក បានរាយការណ៍ពីករណីឆ្លងថ្មីនៃវីរុសកូរ៉ូណាក្នុងអត្រាខ្ពស់បំផុត ក្នុងប៉ុន្មានថ្ងៃចុងក្រោយនេះ ខណៈដែលចំនួនមនុស្សស្លាប់នៅក្នុងប្រទេសបន្តធ្លាក់ចុះ។ នៅរដ្ឋអូក្លាហូម៉ា ជាទីកន្លែងដែលលោកប្រធានាធិបតី ដូណាល់ ត្រាំ មានគម្រោងធ្វើជំនួបនយោបាយនៅថ្ងៃសៅរ៍នេះ ក្នុងទីក្រុង Tulsa បានរាយការណ៍កាលពីថ្ងៃពុធថា មានការឆ្លង ២៥៩ ករណី ក្នុងអំឡុង ២៤ម៉ោងមុន៕

2020-06-18T07:00:00+07:00

khmer.voanews.com

https://khmer.voanews.com/a/new-zealand-confirms-third-new-coronavirus-case/5467881.html

c3c75e7d-2588-4abb-8910-a7c2dfc8cf14

លោក Anthony Fauci សុំឲ្យក្រុមបាតុករពាក់ម៉ាស់ និងបង្ហាញសុទិដ្ឋិនិយមអំពីថ្នាំវ៉ាក់សាំងប្រឆាំងនឹងជំងឺកូវីដ១៩

៖ ខ្ញុំយល់ថា យើងត្រូវតែប្រុងប្រយ័ត្ន ពីព្រោះយើងមិនដឹងទេថា តើការរាតត្បាតនេះនឹងទៅជាបែបណាឡើយ។ ក៏ប៉ុន្តែដូចដែលខ្ញុំបាននិយាយរួចមកហើយថា ហ្វូងមនុស្សប្រមូលផ្តុំគ្នាជាហានិភ័យ ហើយការប្រមូលផ្តុំគ្នាដោយគ្មានពាក់ម៉ាស់ជាហានិភ័យកាន់តែធំ។ នៅពេលលោកអ្នកធ្វើបាតុកម្មទោះណាជាលោកអ្នកមានហេតុផលនិងភាពចាំបាច់ក្នុងការប្រើសិទ្ធិតាមរដ្ឋធម្មនុញ្ញរបស់លោកអ្នកដើម្បីធ្វើបាតុកម្មអំពីអ្វីដែលលោកអ្នកមានអារម្មណ៍ត្រូវតែធ្វើក៏ដោយ ខ្ញុំសូមផ្តល់អនុសាសន៍ថា ត្រូវតែប្រុងប្រយ័ត្នដោយចៀសវាងកន្លែងមានមនុស្សច្រើន។ ប្រសិនលោកអ្នកទៅកន្លែងមានមនុស្សច្រើន ដែលខ្ញុំមិនផ្តល់អនុសាសន៍ឱ្យលោកអ្នកទៅទេ ក៏ប៉ុន្តែបើលោកអ្នកនៅតែទៅ លោកអ្នកត្រូវពាក់ម៉ាស់គ្រប់ពេលវេលាទាំងអស់។ ក៏ប៉ុន្តែចម្លើយសម្រាប់សំណួររបស់លោក ច្បាស់ណាស់ថា មានហានិភ័យនៅពេលមនុស្សច្រើននាក់ប្រមូលផ្តុំគ្នា។ ជាពិសេសនៅពេលពួកគេស្រែកបន្ទរពាក្យស្លោកគឺមានហានិភ័យឆ្លងជំងឺកូវីដ១៩ ដែលនាំឱ្យមានការរាតត្បាតថ្មីមួយទៀត។ ហើយនេះជាអ្វីដែលយើងតាមឃ្លាំមើល។ វាជាក្តីបារម្ភខ្លាំងមួយដែលយើងឃើញពួកឆ្មាំជាតិខ្លះបានឆ្លងជំងឺនេះដែលមានន័យថា ពួកគេអាចចម្លងជំងឺនេះទៅមនុស្សឯទៀតៗ ឬបានឆ្លងជំងឺនេះពីមនុស្សឯទៀត។ ៖ ខ្ញុំយល់ថា គេអាចនិយាយថា ពាក់ម៉ាស់តែងតែល្អប្រសើរជាងមិនពាក់ម៉ាស់។ ម៉ាស់ប្រហែលមិនបានការពារ១០០%ទេ ក៏ប៉ុន្តែវាផ្តល់ការការពារខ្លះដល់លោកអ្នកមិនឱ្យឆ្លងជំងឺនេះពីអ្នកឯទៀត។ ហើយប្រសិនបើលោកអ្នកមានផ្ទុកមេរោគនេះទោះណាជាគ្មានរោគសញ្ញាក៏ដោយ ម៉ាស់អាចជួយមនុស្សឯទៀតកុំឱ្យឆ្លងជំងឺនេះ។ គេគ្រាន់តែយកក្រណាត់ធម្មតាបិទបាំងច្រមុះនិងមាត់ក៏បានដែរ។ ម៉ាស់សម្រាប់ពាក់ពេលធ្វើការវះកាត់ក៏ល្អដែរ។ មិនចាំបាច់ពាក់ម៉ាស់ N-95 ទេ។ យើងគួរទុកម៉ាស់ប្រភេទនេះឱ្យពួកពេទ្យដែលត្រូវការម៉ាស់បែបនេះ ពីព្រោះពួកគេមានហានិភ័យជានិច្ចក្នុងការថែទាំពួកអ្នកជំងឺ។ ៖ ៖ ខ្ញុំយល់ថា លោកអ្នកត្រូវប្រុងប្រយ័ត្ន។ កុំចាត់ទុកស.រ.អា.ទាំងមូលមានស្ថានភាពតែមួយ។ ប្រទេសអាមេរិកជាប្រទេសធំណាស់ហើយមានរដ្ឋ តំបន់ ទីក្រុងនិងស្រុកខុសៗគ្នា ដែលមានកម្រិតនៃការឆ្លងជំងឺនេះប្លែកៗគ្នាដែរ។ ប្រសិនបើលោកអ្នករស់នៅក្នុងស្រុកមួយឬតំបន់មួយដែលមានការឆ្លងតិចតួច លោកអ្នកអាចចេញក្រៅផ្ទះធ្វើសកម្មភាពធម្មតាបាន។ បើលោកអ្នករស់នៅក្នុងតំបន់មួយដែលមានការឆ្លងខ្លាំង វាជាការល្អប្រសើរកុំប្រញ៉ាប់ចេញពីផ្ទះពេក។ ដូច្នេះខ្ញុំយល់ថា លោកអ្នកមិនអាចនិយាយថា មានការឆ្លងជំងឺនេះដូចគ្នាក្នុងកន្លែងទាំងអស់ទេ។ លោកអ្នកត្រូវមើលថា លោកអ្នករស់នៅកន្លែងណាក្នុងស.រ.អា.។ ប្រសិនបើលោកអ្នករស់នៅក្នុងកន្លែងមានការឆ្លងច្រើន លោកអ្នកត្រូវប្រុងប្រយ័ត្នខ្លាំង។ បើលោកអ្នកឋិតនៅក្នុងតំបន់មានការឆ្លងតិច លោកអ្នកអាចឆាប់បានវិលត្រឡប់ទៅធ្វើសកម្មភាពធម្មតាវិញ។ ៖ មែនហើយមិនខុសគ្នាទេ។ មានស្រុកនិងតំបន់ខ្លះក្នុងប្រទេសដែលអាចបើកសាលារៀនឡើងវិញបាន។ មានស្រុកនិងតំបន់ខ្លះទៀតដែលលោកអ្នកមិនចង់បើកសាលារៀនឡើងវិញបានទេ។ ហើយមានស្រុកនិងតំបន់ខ្លះទៀតដែលយើងចង់ចាត់វិធានការបែបកណ្តាលដូចជា មានការបើកសាលារៀនជាថ្មី ក៏ប៉ុន្តែមានការកែប្រែកាលវិភាគគឺ សិស្សខ្លះទៅរៀននៅពេលព្រឹក ហើយសិស្សឯទៀតទៅរៀននៅពេលរសៀល។ ៖ យើងមិនអាចទស្សន៍ទាយឱ្យបានពិតប្រាកដអំពីអ្វីដែលនឹងកើតមានបានទេ។ អ្វីមួយដែលយើងដឹងថា នឹងកើតមានគឺនឹងមានការឆ្លងជំងឺនេះនៅរដូវស្លឹកឈើជ្រុះនិងនៅរដូវធ្លាក់ទឹកកក។ យើងដឹងដូច្នេះ ពីព្រោះវីរុសនេះឆ្លងលឿនណាស់ហើយវាមិនបាត់ពីផែនដីទេ។ ទោះណាជាយើងមានឬគ្មានរលកទីពីរនៃការរាលដាលជំងឺក៏ដោយ ក៏ក្នុងរដូវស្លឹកឈើជ្រុះយើងនឹងមានជំងឺនេះ។ យើងពឹងពាក់ទាំងស្រុងលើសមត្ថភាពនិងប្រសិទ្ធភាពរបស់យើងក្នុងការរកករណីអ្នកមានជំងឺនេះថ្មីៗ ដាក់ពួកគេឱ្យនៅដាច់ពីគេនិងតាមដានពួកមនុស្សដែលអ្នកជំងឺទាំងនេះបានទាក់ទង។ បើសិនយើងអាចធ្វើការនេះបានដោយប្រសិទ្ធភាព យើងអាចបញ្ចៀសមិនឱ្យមានរលកទីពីរបាន។ មិនមែនយើងមិនអាចចៀសវាងរលកទីពីរនៃការរីករាលដាលជំងឺនេះទេ។ យើងអាចបញ្ចៀសវាបាន ប្រសិនបើយើងចាត់វិធានការត្រឹមត្រូវ។ ៖ បាទ ខ្ញុំដឹង ព្រោះហេតុនេះហើយបានជាការតាមដានពួកមនុស្សមានការទាក់ទងជាមួយអ្នកមានជំងឺនេះគឺជាការពិបាក។ មិនមែនមិនអាចធ្វើបានទេ ក៏ប៉ុន្តែវាពិបាក ពីព្រោះមានមនុស្សដែលអាចចម្លងរោគនេះ ក៏ប៉ុន្តែជនទាំងនេះមិនមានរោគសញ្ញាទេ។ ៖ បាទ ខ្ញុំមានសុទិដ្ឋិនិយមដោយប្រុងប្រយ័ត្ន។ មិនយូរមិនឆាប់ យើងនឹងមានវ៉ាក់សាំង មិនមែនតែពីក្រុមហ៊ុន Modena ទេ ក៏ប៉ុន្តែពីក្រុមហ៊ុនឯទៀតៗដែរ។ ក្រុមហ៊ុនទាំងនេះមិនមែនមានតែក្រុមហ៊ុនមួយទេដែលផលិតវ៉ាក់សាំងនេះ។ យើងបានធ្វើកិច្ចសហប្រតិបត្តិការជាមួយក្រុមហ៊ុនមួយចំនួនទៀតដែរ។ ហេតុផលដែលនាំឱ្យខ្ញុំមានសុទិដ្ឋិនិយមគឺថា មានលទ្ធផលល្អក្នុងការសាកល្បងដំបូងៗជាមួយមនុស្សនិងសត្វ។ ថ្នាំវ៉ាក់សាំងនេះការពារសត្វនៅក្នុងដំណាក់ការនៃការពិសោធន៍ហើយក្នុងដំណាក់កាលទី១នៃ ការសាកល្បងវ៉ាក់សាំងនេះជាមួយមនុស្សផ្តល់ការឆ្លើយតបមួយដែលបង្ហាញថា យើងអាចមានការការពារប្រឆាំងនឹងវីរុសនេះ។ ទោះជាយ៉ាងណាក្តី លោកអ្នកមិនអាចធានាថា លោកអ្នកនឹងមានវ៉ាក់សាំងមានសុវត្ថិភាពនិងប្រសិទ្ធភាពទេ។ ហើយជាការភ្លីភ្លើបើចេះតែធានាផ្តេសផ្តាស ព្រោះគ្មាននរណាអាចធានាបែបនេះបាន។ ក៏ប៉ុន្តែយើងគ្រាន់តែមានសុទិដ្ឋិនិយមដោយប្រុងប្រយ័ត្នថា យើងឋិតនៅក្នុងទិសត្រូវប៉ុណ្ណោះ។ ៖ត្រូវហើយ។ យើងបានពិនិត្យមើលដំណាក់កាលទីមួយនៃការសិក្សាស្រាវជ្រាវនេះ។ ដោយប្រើដូស(ខ្នាតថ្នាំ)ល្មម។ ពួកបុគ្គលដែលបានសាកល្បងជាមួយវ៉ាក់សាំងនេះមិនគ្រាន់តែអាចបង្ហាញការឆ្លើយតបជាអង្គបដិប្រាណធម្មតាប៉ុណ្ណោះទេ តែមានការឆ្លើយតបជាអង្គបដិប្រាណដែលអាចរាំងខ្ទប់មិនឲ្យវីរុសនេះបង្កើនចំនួនបានទៀតផង។ នេះជាសញ្ញាល្អណាស់បើយើងពិនិត្យមើលអំពីរបៀបដែលវ៉ាក់សាំងឆ្លើយតបនឹងវីរុសនេះ។ ៖ ការសម្រេចនេះមានហានិភ័យទៅលើតែថវិកាទេ។ វាមិនមែនជាហានិភ័យដល់សុច្ចរិតភាពនៃការសិក្សាស្រាវជ្រាវខាងវិទ្យាសាស្ត្រទេ។ នេះជាស្ថានភាពបន្ទាន់ដែលបង្ខំឲ្យយើងធ្វើការនៅក្នុងរដ្ឋាភិបាលសហព័ន្ធត្រូវប្រថុយខាតបង់ខាងហិរញ្ញវត្ថុដើម្បីពន្លឿនដំណើរការផលិតវ៉ាក់សាំងក្នុងពេលប៉ុន្មានខែគឺឱ្យបានឆាប់ជាង ការដែលយើងចាំលទ្ធផលនៃការសាកល្បងចុងក្រោយបង្អស់។ ដូច្នេះយើងមានអារម្មណ៍ថានេះជាការប្រថុយប្រថានមានប្រយោជន៍ ប្រសិនបើវ៉ាក់សាំងនេះមានប្រសិទ្ធភាព។ តែបើវ៉ាក់សាំងនេះមិនមានប្រសិទ្ធភាពវិញ យើងខាតតែប្រាក់ទេ។ ក៏ប៉ុន្តែនៅក្នុងស្ថានភាពគ្រាមានអាសន្នបែបនេះ យើងគួរហ៊ានប្រថុយប្រថានដើម្បីឱ្យបានចំណេញពេលវេលា។ ៖ ខ្ញុំយល់ថា ក្រុមហ៊ុននីមួយៗដែលជាអ្នកផលិតវ៉ាក់សាំងនេះ នឹងផលិតយ៉ាងតិចណាស់ពីពីរទៅបីរយលានដូស។ ហើយក្រុមហ៊ុនខ្លះទៀតមានគោលដៅផលិតវ៉ាក់សាំងនេះចំនួនប្រមាណ១ពាន់លានដូស។ ប៉ុន្តែមិនមែនក្នុងពេលភ្លាមៗនេះទេ។ ក្រុមហ៊ុនខ្លះគ្រោងថា ពួកគេអាចធ្វើបាន។ ក្រុមហ៊ុននីមួយៗមានគម្រោងផ្សេងៗគ្នា ក៏ប៉ុន្តែក្រុមហ៊ុនខ្លះក្នុងបណ្តាក្រុមហ៊ុនទាំងនេះនិយាយថា ក្នុងពេលមួយឆ្នាំ ពួកគេអាចផលិតមួយពាន់លានដូសតែ មិនមែនផលិតភ្លាមៗទេ។ ខ្ញុំមិនយល់ថា ពួកគេនឹងផលិតបានក្នុងពេលបន្ទាន់នេះទេ។ ក៏ប៉ុន្តែជាយថាហេតុពួកគេនឹងផលិតវ៉ាក់សាំងនេះឱ្យបានដល់កម្រិតនេះ។ ៖ នៅពេលនេះយើងមិនដឹងទេ។ យើងត្រូវរង់ចាំមើលសិន។ យើងសង្ឃឹមថា វ៉ាក់សាំងនេះនឹងមានប្រសិទ្ធភាពយូរគ្រប់គ្រាន់ដើម្បីផ្តល់កិច្ចការពារគ្រប់គ្រាន់។ ប្រសិនបើរយៈពេលប្រសិទ្ធភាពនៃវ៉ាក់សាំងនេះមានរយៈពេលតិចជាងយើងចង់បាន យើងអាចចាក់វ៉ាក់សាំងបន្ថែមដើម្បីបន្តរយៈពេលប្រសិទ្ធភាព។ ៖ យើងត្រូវរង់ចាំមើលសិន បាទ។ ៖ ខ្ញុំយល់ថា ពលរដ្ឋភាគច្រើននឹងទទួលវ៉ាក់សាំងមានប្រសិទ្ធភាពតាមរយៈការិយាល័យវេជ្ជបណ្ឌិតរបស់ពួកគេ តាមរយៈឱសថស្ថានឬតាមរយៈមជ្ឈមណ្ឌលចែកចាយឯទៀតៗគឺដូចវ៉ាក់សាំងគ្រុនផ្តាសាយថ្មីដែរ។ ៖ ខ្ញុំសង្ឃឹមថា នឹងមានវ៉ាក់សាំងច្រើនជាងពីរ។ ខ្ញុំសង្ឃឹមថា នឹងមានវ៉ាក់សាំងបីឬច្រើនជាងនេះ។ គ្មានហេតុផលនាំឱ្យជឿថា លោកអ្នកអាចមានវ៉ាក់សាំងតែមួយទេ។ ខ្ញុំយល់ថា មានក្រុមហ៊ុនមួយចំនួនដែលអាចផលិតវ៉ាក់សាំងនេះបាន។ ខ្ញុំគ្មានការភ្ញាក់ផ្អើលទេថា យើងនឹងមានវ៉ាក់សាំងច្រើនជាងមួយហើយអាចមានដល់បីឬបួនផង។ ដូច្នេះយើងគួរមានវ៉ាក់សាំងប្រឆាំងនឹងជំងឺនេះឱ្យបានច្រើនតាមដែលអាចធ្វើបាន។ បាទ។ ៖ ពួកអ្នកជំងឺគ្មានរោគសញ្ញាអាចចម្លងរោគនេះបាន។ មានទិន្នន័យច្បាស់លាស់ថា ប្រមាណ២៥%ទៅ៣០% ឬ ៥០%នៃមនុស្សមានផ្ទុកវីរុសនេះគ្មានរោគសញ្ញាទេ។ យើងដឹងថា ពួកបុគ្គលគ្មានរោគសញ្ញាអាចចម្លងជំងឺនេះបាន។ យើងមិនដឹងអំពីទំហំនៃការឆ្លងរោគបែបនេះទេ ក៏ប៉ុន្តែយើងដឹងថា មិនមែនតិចទេ។ ហើយនេះជាអ្វីដែលរឿងចម្រូងចម្រាសចេញពីសេចក្តីថ្លែងការណ៍របស់អង្គការ WHO ថា ជាហេតុការណ៍មិនសូវមាន។ យើងមិនដឹងអំពីតួលេខគិតជាភាគរយពិតប្រាកដទេ ក៏ប៉ុន្តែមានភស្តុតាងគ្រប់គ្រាន់បញ្ជាក់ថា វាជាផ្នែកសំខាន់មួយនៃការឆ្លងជំងឺនេះ។ ៖ ខ្ញុំមានជំនឿថា អាច។ ខ្ញុំមានជំនឿថា ការប្រឈមរបស់យើងជាមួយការរាតត្បាតនៃជំងឺនេះនឹងធ្វើឱ្យយើងយល់ដឹងច្រើនជាងមុនថា ការរលាកផ្លូវដង្ហើមអាចរាលដាលឆ្លងដោយងាយ។ ដូច្នេះខ្ញុំយល់ថា ការណ៍នេះនាំឱ្យមានការភ័យខ្លាច ក៏ប៉ុន្តែខ្ញុំយល់ឃើញថា ក្នុងពេលពីរបីឆ្នាំទៀតយើងនឹងវិលត្រឡប់ទៅកាន់ភាពធម្មតាវិញហើយនៅពេលណាមួយលោកនិងខ្ញុំអាចធ្វើសម្ភាសន៍ទល់មុខគ្នាដោយផ្ទាល់តែម្តង។ ការរាតត្បាតជាសាកលនៃជំងឺកូវីដ១៩ប្រាកដជានឹងចប់។ ហើយយើងនឹងអាចវិលត្រឡប់ទៅកាន់សភាពដូចពីមុនវិញ។ ដូច្នេះអ្វីដែលលោកអ្នកត្រូវធ្វើគឺត្រូវធ្វើឱ្យមានសុវត្ថិភាព ថែទាំខ្លួនឯងឱ្យបានល្អហើយនៅពេលលោកអ្នកចេញក្រៅផ្ទះលោកអ្នកត្រូវពាក់ម៉ាស់។ កុំទៅក្នុងហ្វូងមនុស្ស។ លោកអ្នកត្រូវតែប្រុងប្រយ័ត្ន។ ទោះណាជា យើងបើកប្រទេសក៏ដោយ ក៏យើងនៅមានការឆ្លងជំងឺនេះក្នុងកម្រិតមួយនៅឡើយដែលយើងត្រូវតែយកចិត្តទុកដាក់៕

2020-06-18T07:00:00+07:00

khmer.voanews.com

https://khmer.voanews.com/a/voa-interview-fauci-urges-protesters-to-wear-masks-optimistic-about-covid-vaccine-/5467482.html

40fa51fd-029e-4112-a14e-4839ae5ef9e7

កម្ពុជានឹងចូលរួមកិច្ចប្រជុំជាន់ខ្ពស់ ក្នុងក្របខ័ណ្ឌកិច្ចសហប្រតិបតិ្តការអន្តរជាតិ នៃគំនិតផ្តួចផ្តើមខ្សែក្រវាត់ និងផ្លូវ លើការប្រយុទ្ធប្រឆាំងជំងឺកូវីដ-១៩ នៅថ្ងៃស្អែក

ក្រសួងការបរទេស និងសហប្រតិបត្តិការអន្តរជាតិ នៅថ្ងៃទី១៧ ខែមិថុនា ឆ្នាំ២០២០នេះ បានចេញសេចក្តីប្រកាសព័ត៌មាន ដោយបញ្ជាក់ឲ្យដឹងថា ឧបនាយករដ្ឋមន្រ្តី ប្រាក់ សុខុន រដ្ឋមន្រ្តីការបរទេស និងសហប្រតិបត្តិការអន្តរជាតិនៃកម្ពុជា នឹងអញ្ជើញចូលរួមកិច្ចប្រជុំជាន់ខ្ពស់ ក្នុងក្របខ័ណ្ឌកិច្ចសហប្រតិបតិ្តការអន្តរជាតិ នៃគំនិតផ្តួចផ្តើមខ្សែក្រវាត់ និងផ្លូវ ស្តីពីការប្រយុទ្ធប្រឆាំងជម្ងឺកូវីដ-១៩ ដោយសាមគ្គីភាព ដែលនឹងប្រព្រឹត្តទៅតាមប្រព័ន្ធវីដេអូ នៅថ្ងៃទី១៨ ខែមិថុនា ឆ្នាំ២០២០ស្អែកនេះ។ ក្រសួងការបរទេសបានឲ្យដឹងទៀតថា កិច្ចប្រជុំនេះ ត្រូវបានផ្តួចផ្តើមឡើងដោយសាធារណរដ្ឋប្រជាមានិតចិន ហើយនឹងដឹកនាំដោយលោក វ៉ាង យី ទីប្រឹក្សារដ្ឋ និងជារដ្ឋមន្រ្តីការបរទេសចិន។ អញ្ជើញចូលរួមក្នុងកិច្ចប្រជុំនេះ មានរដ្ឋមន្រ្តីការបរទេស នៃដៃគូក្របខ័ណ្ឌខ្សែក្រវាត់ និងផ្លូវ ចំនួនប្រមាណ២០ប្រទេស អគ្គនាយកអង្គការសុខភាពពិភពលោក និងតំណាងជាន់ខ្ពស់របស់អង្គការសហប្រជាជាតិ។ គោលបំណងនៃកិច្ចប្រជុំនេះ គឺដើម្បីពង្រឹងការគាំទ្រគ្នាទៅវិញទៅមក និងបង្កើនកិច្ច ប្រឹងប្រែងតាមរយៈយន្តការតំបន់ និងអន្តរជាតិ ក្នុងការគ្រប់គ្រង និងជំនះឲ្យបានលើការរាតត្បាតដោយជម្ងឺកូវីដ-១៩ ជំរុញការតភ្ជាប់ និងស្រោចស្រង់សេដ្ឋកិច្ច-សង្គមឡើងវិញ ក្រោយពីជម្ងឺកូវីដ-១៩ ក៏ដូចជាធ្វើឲ្យកាន់តែស៊ីជម្រៅនូវកិច្ចសហប្រតិបត្តិការជាក់ស្តែង ក្នុងក្របខ័ណ្ឌគំនិត ផ្តួចផ្តើមខ្សែក្រវាត់និងផ្លូវ៕

2020-06-18T05:52:00+07:00

freshnewsasia.com

https://m.freshnewsasia.com/index.php/en/localnews/162733-2020-06-17-15-52-31.html

2b1ff057-2942-435d-ba28-5aeb8dd838e4

ឯកអគ្គរដ្ឋទូតអាមេរិកប្រចាំកម្ពុជា វាយតម្លៃខ្ពស់ចំពោះការខំប្រឹងប្រែងរបស់រដ្ឋាភិបាលកម្ពុជា ក្នុងការអភិវឌ្ឍសេដ្ឋកិច្ច ព្រមទាំងកោតសសើរចំពោះវិធានការ ក្នុងការទប់ស្កាត់ជំងឺកូវីដ១៩ (Video inside)

លោក W. Patrick Murphy ឯកអគ្គរដ្ឋទូតវិសាមញ្ញ និងពេញសមត្ថភាពនៃ សហរដ្ឋអាមេរិកប្រចាំនៅកម្ពុជា បានវាយតម្លៃខ្ពស់លើកិច្ចខិតខំប្រឹងប្រែង របស់រដ្ឋាភិបាលកម្ពុជា ក្នុងការអភិវឌ្ឍសេដ្ឋកិច្ច ជាពិសេសការដាក់ចេញវិធានការ ក្នុងការទប់ស្កាត់ការរីករាលដាលនៃជំងឺកូវីដ១៩។ ការលើកឡើងបែបនេះរបស់លោក W. Patrick Murphy ធ្វើឡើងក្នុងឱកាសដែលលោក ត្រូវបានលោក ជា ចាន់តូ ទេសាភិបាលធនាគារជាតិនៃកម្ពុជា បានអនុញ្ញាតឱ្យលោក ចូលជួបសម្តែងការគួរសម នៅធនាគារជាតិនៃកម្ពុជា នៅថ្ងៃទី១៧ ខែមិថុនា ឆ្នាំ២០២០។ លោក ជា ចាន់តូ បានសម្តែងការស្វាគមន៍ ចំពោះលោក W. Patrick Murphy ដែលបានឆ្លៀតឱកាសអញ្ជើញមកធនាគារជាតិនៃកម្ពុជា និងបានជម្រាបជូនអំពី ស្ថានភាពសេដ្ឋកិច្ចកម្ពុជាចំពោះផលប៉ះពាល់ ដោយសារឥទ្ធិពលនៃ ការរីករាលដាលជំងឺកូវីដ១៩ បានធ្វើឱ្យសកម្មភាពសេដ្ឋកិច្ចកម្ពុជាថមថយ ជាពិសេសក្នុងវិស័យទេសចរណ៍ និងវិស័យកាត់ដេរសម្លៀកបំពាក់ និងស្បែកជើង។ ទោះយ៉ាងណាវិស័យកសិកម្ម និងវិស័យធនាគារក៏នៅតែបន្តកើនឡើង។ លោកបានជម្រាបជូនទៀតថា ក្នុងវិស័យធនាគារ ធនាគារជាតិនៃកម្ពុជា ក៏បានចាត់វិធានការជាបន្តបន្ទាប់ ដើម្បីផ្តល់លទ្ធភាព ដល់គ្រឹះស្ថានធនាគារ និងហិរញ្ញវត្ថុមានសាច់ប្រាក់ ក្នុងដៃគ្រប់គ្រាន់ និងបានលើកទឹកចិត្តឱ្យ គ្រឹះស្ថានធនាគារ និងហិរញ្ញវត្ថុរៀបចំឥណទានឡើងវិញ ដើម្បីជួយសម្រាលការលំបាក របស់អតិថិជនដែលរងឥទ្ធិពលនៃ វិបត្តិសុខភាពពិភពលោកជំងឺកូវីដ១៩។ លោក ជា ចាន់តូ ក៏បានជម្រាបជូនអំពី ការពង្រឹងមូលដ្ឋានគតិយុត្តិកាតព្វកិច្ច របស់បុគ្គលរាយការណ៍ និងចំណេះដឹងរបស់វិស័យសាធារណៈ និងឯកជន លើការប្រឆាំងការសម្អាតប្រាក់ និងហិរញ្ញប្បទានភេរវកម្ម (AML-CFT) ហើយនាពេលថ្មីៗនេះ ព្រឹទ្ធសភានៃកម្ពុជាបានអនុម័ត លើសេចក្តីព្រាងច្បាប់ស្តីពី ការប្រឆាំងការសម្អាតប្រាក់ និងហិរញ្ញប្បទានភេរវកម្ម ដែលគ្រោងនឹងដាក់ឱ្យអនុវត្តនាពេលឆាប់ៗនេះ។ លោកទេសាភិបាលក៏បានលើកឡើងពី ការវិវត្តនៃសេដ្ឋកិច្ចកម្ពុជា និងការស្តារព្រមទាំងពង្រឹង ប្រព័ន្ធធនាគារក្នុងរយៈពេល៤០ឆ្នាំចុងក្រោយ ក៏ដូចជាការពង្រឹងគោលនយោបាយ លើកកម្ពស់ការប្រើប្រាស់ប្រាក់រៀល។ លោក W. Patrick Murphy បានវាយតម្លៃខ្ពស់លើកិច្ចខិតខំប្រឹងប្រែង របស់រដ្ឋាភិបាលកម្ពុជា ក្នុងការអភិវឌ្ឍសេដ្ឋកិច្ច ជាពិសេសការដាក់ចេញវិធានការ ក្នុងការទប់ស្កាត់ការរីករាលដាលនៃជំងឺកូវីដ១៩។ * ខែមករា៖ កសិកម្ម * ខែកុម្ភៈ៖ យុវជន ការអប់រំ និងបច្ចេកវិទ្យា។ * ខែមីនា៖ ស្ត្រី និងសមភាពយេនឌ័រ * ខែមេសា៖ បរិស្ថាន * ខែឧសភា៖ សុខភាពសាធារណៈ។ * ខែមិថុនា៖ ទំនាក់ទំនងរវាងប្រជាជន។ * ខែកក្កដា៖ ការប្រារព្ធខួប៧០ឆ្នាំនៃទំនាក់ទំនង ការទូតរវាងប្រទេសទាំងពីរ។ * ខែសីហា៖ ជំនួយមនុស្សធម៌។ * ខែកញ្ញា៖ ពាណិជ្ជកម្មនិងការវិនិយោគ។ * ខែតុលា៖ ការពង្រឹងច្បាប់។ * ខែវិច្ឆិកា៖ កិច្ចសហប្រតិបត្តិការក្នុងតំបន់/អាស៊ាន។ * ខែធ្នូ៖ ប្រជាធិបតេយ្យនិងសិទ្ធិមនុស្ស។ ឆ្លៀតក្នុងឱកាសនោះលោកទេសាភិបាល បានថ្លែងអំណរគុណ ចំពោះរដ្ឋាភិបាលអាមេរិក ដែលបានគាំទ្រ និងផ្តល់ជំនួយបច្ចេកទេសដល់កម្ពុជា ហើយដោយឡែកនៅធនាគារជាតិ ជំនួយបច្ចេកទេសពី រដ្ឋាភិបាលអាមេរិកបានរួមចំណែក ក្នុងការពង្រឹងការត្រួតពិនិត្យ ការវិភាគសេដ្ឋកិច្ច និងការអភិវឌ្ឍប្រព័ន្ធរាយការណ៍ តាមអេឡិចត្រូនិករបស់អង្គភាព ស៊ើបការណ៍ហិរញ្ញវត្ថុកម្ពុជា (FIU)៕

2020-06-18T02:11:00+07:00

freshnewsasia.com

https://m.freshnewsasia.com/index.php/en/localnews/162724-2020-06-17-12-11-04.html

1c8d79c2-f175-47ad-a690-e8a872725b54

ជំទាវម្នាក់ទៀតហើយប្តឹងតារាចម្រៀង ម៉េង កែវពេជ្ជតា ពីបទ «បរិហារកេរ្តិ៍ជាសាធារណៈ» ទាមទារសំណងជំងឺចិត្ត៥០រៀល

លោកស្រី ហង្ស បូរី បានសម្រេចដាក់ពាក្យប្តឹងតារាចម្រៀងល្បីឈ្មោះ អ្នកនាង ម៉េង កែវពេជ្ជតា ទៅព្រះរាជអាជ្ញាអមសាលាដំបូងរាជធានីភ្នំពេញ ដោយចោទប្រកាន់ចំនួន១ បទល្មើសគឺបទ «បរិហារកេរ្តិ៍ជាសាធារណៈ» និងទាមទារសំណងជំងឺចិត្ត ជាទឹកប្រាក់ចំនួន ៥០រៀល។ យោងតាមពាក្យបណ្ដឹង ដែល Fresh News ទទួលបាននៅថ្ងៃទី១៧ ខែមិថុនា ឆ្នាំ២០២០នេះ លោកស្រី ហង្ស បូរី បានអះអាងក្នុងពាក្យបណ្តឹងរបស់ខ្លួនថា ។ ជាការកត់សម្គាល់មួយរយៈចុងក្រោយនេះ មានពាក្យបណ្តឹងជាបន្តបន្ទាប់ បានប្តឹងទៅតារាចម្រៀងល្បីឈ្មោះ ម៉េង កែវពេជ្ជតា។ ខណៈបណ្ដឹងភាគច្រើន គឺប្តឹងពីករណីស្រដៀងៗគ្នា គឺ ។ រហូតមកដល់ពេលនេះ មានពាក្យបណ្ដឹងចំនួន៣ ហើយដែលបានទៅ ព្រះរាជអាជ្ញាអមសាលាដំបូងរាជធានីភ្នំពេញ។ យ៉ាងណាមិញចំពោះពាក្យបណ្តឹងរបស់លោកស្រី ហ៊ុន ស៊ីណាត ដែលត្រូវបានបញ្ចេញកាលពីម្សិលមិញ ត្រូវបានអ្នកស្រី ម៉េង កែវពេជ្ជតា លើកឡើងតាមរយៈបណ្តាញសង្គមថា «មិនអីទេខ្ញុំនឹងទៅបំភ្លឺ ខ្ញុំមិនខ្លាចទេ ព្រោះការពិតនៅនឹងខ្ញុំ ប៉ុន្តែខ្ញុំសូមប្រកាសថា ពេជ្ជតានឹងការពារកិត្តិយសខ្លួនឲ្យបានទោះទៅដល់ណា ហើយគ្មានហេតុផលអ្វីដែល ពេជ្ជតា ត្រូវទទួលទោសដ៏អយុត្តិធម៌បែបនេះជាដាច់ខាត!»។ ចំពោះបណ្តឹងរបស់លោកស្រី ហង្ស បូរី នៅពេលនេះ តារាចម្រៀង ម៉េង កែវពេជ្ជតា មិនទាន់មានប្រតិកម្មយ៉ាងណាឡើយ ខណៈ Fresh News មិនអាចទាក់ទងបានឡើយ៕

2020-06-17T23:49:00+07:00

freshnewsasia.com

https://m.freshnewsasia.com/index.php/en/localnews/162690-2020-06-17-09-49-37.html

9fbc447d-e741-4d48-9c50-49321b93f931

ប្រមុខការទូតកម្ពុជា ចូលរួមកិច្ចប្រជុំពិសេស រវាងរដ្ឋមន្ត្រីការបរទេសអាស៊ាន-រុស្ស៉ី ស្ដីពីជំងឺកូវីដ១៩ តាម Video-Conference

ឧបនាយករដ្ឋមន្រ្តី ប្រាក់ សុខុន រដ្ឋមន្រ្តីការបរទេស និងសហប្រតិបត្តិការអន្តរជាតិ នៅថ្ងៃទី១៧ ខែមិថុនា ឆ្នាំ២០២០ បានអញ្ជើញចូលរួមកិច្ចប្រជុំពិសេស រវាងរដ្ឋមន្ត្រីការបរទេសអាស៊ាន និងរុស្ស៉ី ស្ដីពីជំងឺឆ្លងកូវីដ-១៩ តាមរយៈប្រព័ន្ធវីដេអូ (Video-Conference) នៅទីស្តីការក្រសួងការបរទេស។ សេចក្តីប្រកាសរបស់ក្រសួងការបរទេស ដែលបណ្តាញព័ត៌មាន Fresh News ទទួលបាននៅរសៀលថ្ងៃនេះ បានឲ្យដឹងថា កិច្ចប្រជុំនេះ ត្រូវបានដឹកនាំដោយសហប្រធានសាធារណរដ្ឋឥណ្ឌូនេស៉ី ដែលជាប្រទេសសម្របសម្រួលទំនាក់ទំនងដៃគូសន្ទនាអាស៊ាន-រុស្ស៉ី នាពេលបច្ចុប្បន្ន និងសហព័ន្ធរុស្ស៉ី។ រដ្ឋមន្រ្តីការបរទេសអាស៊ាន និងរដ្ឋមន្រ្តីការបរទេសសហព័ន្ធរុស្ស៉ី បានផ្លាស់ប្តូរទស្សនគ្នាទៅវិញទៅមក អំពីឧត្តម្មានុវត្តន៍ និងការរៀនសូត្រ ដែលទទួលបានពីការប្រយុទ្ធប្រឆាំងជំងឺរាតត្បាតជាសកល និងពិភាក្សាអំពីវិធីសាស្ត្រនានា ដើម្បីជំរុញកិច្ចសហប្រតិបត្តិការនៅលើគ្រប់វិស័យដែលមានផលប្រយោជន៍រួមគ្នា និងដើម្បីពង្រឹងភាពជាដៃគូយុទ្ធសាស្រ្តអាស៊ាន និងរុស្ស៉ី ជាពិសេសលើវិស័យសុខភាពសាធារណៈ។ កិច្ចប្រជុំតាមរយៈប្រព័ន្ធវីដេអូនេះ ត្រូវបានរៀបចំឡើងចំពេលវេលាដ៏លំបាក និងមមាញឹក ដោយសារតែបញ្ហាប្រឈមជាសកលនៃជំងឺឆ្លងកូវីដ១៩ ដែលពុំធ្លាប់មានពីមុន ហើយជំងឺឆ្លងនេះ ទាមទារនូវការប្រយុទ្ធប្រឆាំងរួមគ្នា តាមរយៈការរួបរួមគ្នា និងសាមគ្គីភាព ដោយផ្អែកទាំងស្រុងទៅលើគ្រឹះពហុភាគីនិយមដែលមានប្រសិទ្ធភាព។ កិច្ចប្រជុំនេះ គឺជាការបោះជំហានទៅមុខបន្ថែមទៀត នៅក្នុងភាពជាដៃគូយុទ្ធសាស្រ្តអាស៊ាន និងរុស្ស៉ី សម្រាប់កិច្ចសហប្រតិបត្តិការយូរអង្វែង៕

2020-06-17T23:42:00+07:00

freshnewsasia.com

https://m.freshnewsasia.com/index.php/en/localnews/162689-2020-06-17-09-42-25.html

0402e8a7-3f07-44b5-a1ef-315f79905ace

នាយឧត្តមសេនីយ៍ នេត សាវឿន ប្រាប់មន្រ្តីឲ្យពង្រឹងកិច្ចការសមាគមមិត្តនគរបាល និងត្រូវចុះសួរសុខទុក្ខជាប្រចាំនគរបាលណាដែលមានជំងឺ

នាយឧត្តមសេនីយ៍សន្ដិបណ្ឌិត នេត សាវឿន អគ្គស្នងការនគរបាលជាតិ នៅព្រឹកថ្ងៃទី១៧ ខែមិថុនា ឆ្នាំ២០២០នេះ បានប្រាប់ឲ្យថ្នាក់ដឹកនាំអគ្គស្នងការដ្ឋាននគរបាលជាតិ ត្រូវពង្រឹងកិច្ចការសមាគមមិត្តនគរបាល ដោយចុះសួរសុទុក្ឋនគរបាលមានជំងឺ ពលី គ្រោះថ្នាក់ និងលើកសរសើរជូនរង្វាន់ដល់នគរបាលមានស្នាដៃល្អ។ ក្នុងកិច្ចប្រជុំបូកសរុបសភាពការណ៍ និងលទ្ធផលកិច្ចប្រតិបត្តិការប្រចាំឆមាសទី១ និងដាក់ចេញទិសដៅការងារប្រចាំឆមាសទី២ ឆ្នាំ២០២០ នាយឧត្តមសេនីយ៍ នេត សាវឿន ក៏បានណែនាំឲ្យចេះឆ្លើយតបទៅនឹងបណ្តាញសង្គម ក៏ដូចជាសារព័ត៌មានពាក់ព័ន្ធភាពអសកម្ម និងការប្រព្រឹត្តខុសរបស់នគរបាល ប្រធាននាយកដ្ឋាន អង្គភាព ស្នងការរាជធានី ខេត្ត ត្រូវហ៊ានចេញមុខបកស្រាយ និងសូមទោសចំពោះកំហុសឆ្គងរបស់មន្រ្តីក្រោមឱវាទ។ បន្ថែមពីនេះ នាយកឧត្ដមសេនីយ៍ នេត សាវឿន បានដាក់បទបញ្ជាទៅស្នងការនគរបាលរាជធានី-ខេត្ត និងកងកម្លាំងនគរបាលទាំងអស់ ត្រូវបង្កើនការប្រមូលផ្ដុំក្ដាប់ សភាពការណ៍ប្រែប្រួល នូវសកម្មភាពភេរវកម្មអន្តរជាតិ និងអង្គការចាត់តាំងភេរវកម្មទាំងក្រៅ និងក្នុងតំបន់ នូវប្រភពព័ត៌មាន ដែលពាក់ព័ន្ធដល់សន្តិសុខជាតិ និងចាត់វិធានការបង្ការទប់ស្កាត់ឲ្យមានប្រសិទ្ធភាពខ្ពស់បន្ថែមទៀត។ ទន្ទឹមនឹងនេះ ត្រូវតែបង្កើនការយកចិត្តទុកដាក់ប្រមូលផ្ដុំព័ត៌មានពាក់ព័ន្ធ ដល់ស្ថានការណ៍សន្តិសុខ ក្នុងនិងក្រៅប្រទេស ដើម្បីវិភាគវាយតម្លៃ និងម្ចាស់ការ ដាក់ចេញព្រឹត្តិការណ៍គន្លឹះ សំដៅទប់ស្កាត់ប្រកបដោយប្រសិទ្ធភាព នូវអំពើភេរវកម្ម, ការសម្អាតប្រាក់ និងហិរញ្ញប្បទានភេវរកម្ម និងការប៉ុនប៉ងប្រើប្រាស់ ទឹកដីកម្ពុជាធ្វើជាមូលដ្ឋាន បង្កអសន្តិសុខដល់ប្រទេសជិតខាងជាដើម។ អគ្គស្នងការនគរបាលជាតិរូបនេះ ក៏ជំរុញឲ្យនគរបាលព្រំដែនទាំងអស់ បន្តលើកកម្ពស់ស្មារតីសាមគ្គីភាព ប្រកៀកស្មាគ្នាជាមួយកងយុទ្ធពលខេមរភូមិន្ទ ដើម្បីការពារបូរណភាពទឹកដី និងអធិបតេយ្យភាពជាតិ ដោយបង្កើនការស្ដាប់សភាពការណ៍ប្រែប្រួល នៅតាមខ្សែបន្ទាត់ព្រំដែន និងចាត់តាំងការដើរល្បាត តាមតំបន់ព្រំដែនគោកជាប្រចាំ ព្រមទាំងជំរុញ និងពង្រឹងកិច្ចសហប្រតិបត្តិការល្អជាមួយ កម្លាំងការពារព្រំដែន នៃប្រទេសជិតខាង សំដៅកសាងព្រំដែនសន្តិភាព មិត្តភាព សហប្រតិបត្តិការ និងការអភិវឌ្ឍ។ នាយឧត្តមសេនីយ៍ ក៏បញ្ជាឲ្យស្រាវជ្រាវរកមុខសញ្ញាប្រព្រឹត្តបទឧក្រិដ្ឋឆ្លងដែនពួកភេរជន និងចលនាអមិត្តផ្សេងៗ ដែលលាក់ខ្លួនពួនសម្ងំ ធ្វើសកម្មភាពតាមតំបន់ព្រំដែនគោក-ទឹក បង្កឲ្យមានអសន្តិសុខអំពើវិទ្ធង្សនាបំផ្លាញសន្តិសុខ សណ្ដាប់ធ្នាប់ សង្គមជាតិ និងទប់ស្កាត់ការប៉ុនប៉ងញុះញង់នានា បង្កអសន្តិសុខតាមព្រំដែន ដោយស្មារតីទទួលខុសត្រូវខ្ពស់បំផុត៕

2020-06-17T21:13:00+07:00

freshnewsasia.com

https://m.freshnewsasia.com/index.php/en/localnews/162643-2020-06-17-07-13-21.html

1375fe39-33de-4ac6-80de-157fe6c66de3

សមាគម TYDA ទទួលសម្ភារពេទ្យពីក្រុមហ៊ុនឯកជនមួយ ដើម្បីចូលរួមប្រយុទ្ធប្រឆាំងនឹងជំងឺ Covid-19

ក្រុមហ៊ុន Angkor Golf Resort Co.,LTD បានចូលរួមសកម្មភាពមនុស្សធម៌ជាមួយសមាគមគ្រូពេទ្យស្ម័គ្រចិត្តយុវជនសម្តេចតេជោ (TYDA) តាមរយៈការឧបត្ថម្ភសម្ភារបរិក្ខាពេទ្យ រួមមាន៖ ម៉ាស៊ីនជំនួយផ្លូវដង្ហើម និងម៉ាស៊ីនផលិតអុកស៊ីសែនចំនួន៥០គ្រឿងដើម្បីចូលរួមប្រយុទ្ធប្រឆាំងនឹងជំងឺ Covid-19។ លោកស្រី ពេជ ចន្ទមុន្នី ហ៊ុន ម៉ាណែត អនុប្រធានក្រុមប្រឹក្សាភិបាលសមាគមគ្រូពេទ្យស្ម័គ្រចិត្តយុវជនសម្ដេចតេជោ (TYDA) បានថ្លែងអំណរគុណចំពោះក្រុមហ៊ុនដែលកន្លងមក បានចូលរួមសកម្មភាពមនុស្សធម៌ជាមួយសមាគម TYDA តាមរយៈការផ្ដល់ជូនម៉ាសចំនួន១០០០០០នាពេលកន្លងមក និងថ្ងៃនេះបានឧបត្ថម្ភម៉ាស៊ីនជំនួយផ្លូវដង្ហើម និងម៉ាស៊ីនផលិតអុកស៊ីសែន ចំនួន៥០គ្រឿង បន្ថែមទៀតដើម្បីចូលរួមប្រយុទ្ធប្រឆាំងនឹងជំងឺ Covid-19 និងសកម្មភាពមនុស្សធម៌ផ្សេងៗទៀត។ សូមបញ្ជាក់ថា នៅថ្ងៃទី១៦ ខែមិថុនា ឆ្នាំ២០២០ ក្រុមហ៊ុន Angkor Golf Resort Co.,LTD និងសមាគមគ្រូពេទ្យស្ម័គ្រចិត្តយុវជនសម្ដេចតេជោ(TYDA)បានប្រារព្ធពិធីប្រគល់ ទទួលសម្ភារបរិក្ខាពេទ្យ ក្រោមវត្តមានលោកស្រី ពេជ ចន្ទមុន្នី ហ៊ុន ម៉ាណែត អនុប្រធានក្រុមប្រឹក្សាភិបាលសមាគមTYDA និងលោក Hendra Omar នាយកប្រតិបត្តិក្រុមហ៊ុនAngkor Golf Resort Co.,LTD៕

2020-06-17T21:07:00+07:00

freshnewsasia.com

https://m.freshnewsasia.com/index.php/en/localnews/162639-2020-06-17-07-07-18.html

6176f2ea-a681-4fe8-90cb-572f0c920d60

អភិបាលខេត្តស្វាយរៀង ណែនាំដល់អាជ្ញាធរត្រូវបង្កើនជួយឧបត្ថម្ភគាំទ្រដល់បងប្អូនអតីតយុទ្ធជន និងគ្រួសារអតីតយុទ្ធជន ក្នុងអំឡុងពេលជំងឺកូវីដ១៩

លោក ម៉ែន វិបុល អភិបាលខេត្ត និងជាប្រធានកិត្តិយស ស.អ.ក ខេត្តស្វាយរៀង បានណែនាំអាជ្ញាធរដែនដី និងសមាគមអតីតយុទ្ធជនកម្ពុជាគ្រប់លំដាប់ថ្នាក់ក្នុងខេត្ត ត្រូវបន្តបង្កើនជួយឧបត្ថម្ភគាំទ្រដល់បងប្អូនអតីតយុទ្ធជន និងគ្រួសារអតីតយុទ្ធជន ជាពិសេសនៅពេលមានតម្រូវការ និងបញ្ហាដែលត្រូវជួយដោះស្រាយ ក្នុងអំឡុងពេលនៃការរីករាលដាល នៃជំងឺកូវីដ-១៩ ដែលបងប្អូនអតីតយុទ្ធជនដែលរងប៉ះពាល់ ដល់ជីវភាពរស់នៅប្រចាំថ្ងៃ។ លោកអភិបាលខេត្តស្វាយរៀង បានលើកឡើងបែបនេះនៅព្រឹកថ្ងៃទី១៧ ខែមិថុនា ឆ្នាំ២០២០ មន្ទីរសង្គមកិច្ច អតីតយុទ្ធជន និងយុវនីតិសម្បទាខេត្តស្វាយរៀង សហការជាមួយសមាគមអតីត យុទ្ធជនកម្ពុជាខេត្តស្វាយរៀង នៅក្នុងពិធីប្រារព្ធខួបលើកទី១៣ ទិវាអតីតយុទ្ធជនកម្ពុជា២១ មិថុនា ២០០៧-២១ មិថុនា ២០២០ ដែលរៀបចំដោយមន្ទីរសង្គមកិច្ច អតីតយុទ្ធជន និងយុវនីតិសម្បទា ខេត្តស្វាយរៀង សហការជាមួយសមាគមអតីតយុទ្ធជនកម្ពុជាខេត្តស្វាយរៀង។ លោកអភិបាលខេត្ត បានថ្លែងអរគុណចំពោះមន្ទីរសង្គមកិច្ច អតីតយុទ្ធជន និងយុវនីតិសម្បទាខេត្ត និងសមាគមអតីតយុទ្ធជនកម្ពុជាខេត្ត ដែលបានសហការរៀបចំពិធី នេះឡើង ស្របតាមការណែនាំរបស់រាជរដ្ឋាភិបាល ជាការរួមចំណែកក្នុងការរំឭកដល់គំរូវីរភាពដ៏មោះមុត និងគុណបំណាច់ដ៏ធំធេងរបស់អតីតយុទ្ធជនទាំងអស់ ដែលបានពលិកម្មយ៉ាងអង់អាចក្លាហាន កាលពីអតីតកាល ដើម្បីបុព្វហេតុជាតិមាតុភូមិមានសុខសន្តិភាព និងការអភិវឌ្ឍ។ ត្រូវថែរក្សាសុខភាពអនាម័យខ្លួនប្រាណ លាងដៃ ជាមួយសាប៊ូ អាល់កុល ឬជែល គ្រប់ពេលវេលា ដើម្បីបញ្ចៀសឲ្យបាននូវការឆ្លងរីករាលដាលនៃជំងឺកូវីដ-១៩ បន្តចូលរួមថែរក្សា ការពារសុខសន្តិភាព និងការអភិវឌ្ឍដែលរកបានដោយលំបាករបស់សម្ដេចប្រមុខរាជរដ្ឋាភិបាល និងកំពុងមានសព្វថ្ងៃឲ្យបានគង់វង្សជារៀងដរាប ចូលរួមឲ្យបានគ្រប់សកម្មភាពនៅឯមូលដ្ឋាន ពិសេសគឺចលនា ភូមិឃុំមានសុវត្ថិភាព ដើម្បីបង្កលក្ខណៈរស់នៅប្រកបដោយសុខុដុមរមនាក្នុងមូលដ្ឋានរបស់យើង។ សូមជួយអប់រំណែនាំកូនចៅចៀសឲ្យឆ្ងាយពីគ្រឿងញៀន និងចូលរួមគោរពច្បាប់ចរាចរណ៍ទាំងអស់គ្នា សូមមានការប្រុងប្រយ័ត្នចំពោះគ្រោះធម្មជាតិផ្សេងៗជាពិសេសរន្ទះ និងខ្យល់កន្ត្រាក់ជាដើម។ ចុងបញ្ចប់ នៃពិធីនេះលោកអភិបាលខេត្ត បានផ្តល់ជូននូវអំណោយដល់អតីតយុទ្ធជនក្នុងម្នាក់ៗទទួលបាន ក្រម៉ា១ ឃីត១កញ្ចប់ និងថវិកាចំនួន៤០,០០០រៀល(បួនម៉ឺនរៀល) ផងដែរ៕

2020-06-17T21:06:00+07:00

freshnewsasia.com

https://m.freshnewsasia.com/index.php/en/localnews/162638-2020-06-17-07-06-00.html

11935cab-759f-418e-8ce1-9413b9a7f09c

អភិបាលខេត្តកោះកុង៖ «យើងត្រូវការពារជាប្រចាំ ទោះបីជំងឺកូវីដ១៩ មានអាត្រាថយចុះក៏ដោយ»

លោកស្រី មិថុនា ភូថង អភិបាលខេត្តកោះកុង បានថ្លែងក្នុងការជួបសំណេះសំណាល និងសួរសុខទុក្ខអតីតយុទ្ធជននៅថ្ងៃទី១៧ ខែមិថុនា ឆ្នាំ២០២០នេះថា ទោះបីជំងឺឆ្លងកូវីដ១៩ បានថយចុះក៏ដោយ តែក្រសួងសុខាភិបាលនៅតែបន្តផ្សព្វផ្សាយជារៀងរាល់ថ្ងៃគ្រប់ខេត្តក្រុង ដើម្បីរំលឹកបងប្អូនប្រជាពលរដ្ឋគ្រប់មូលដ្ឋាន មិនត្រូវមានការធ្វេសប្រហែសឡើយ ពីព្រោះជំងឺនេះ ជាជំងឺឆ្លងដែលធ្វើឲ្យមានការរីករាលដាលនៅលើពិភពលោក និងបង្កើនអាហានិភ័យខ្ពស់ ក្នុងការការពារ នៃការរីករាលដាលការឆ្លងជំងឺកូវីដ១៩។ លោកស្រីអភិបាលខេត្ត បានថ្លែងបន្តថា ដើម្បីការពារជំងឺឆ្លងកូវីដ១៩ សូមបងប្អូនអនុវត្តក្នុងផ្សព្វផ្សាយការណែនាំរបស់រាជរដ្ឋាភិបាល និងការណែនាំផ្សព្វផ្សាយអប់រំរបស់ក្រសួងសុខាភិបាល តែងតែរំលឹករាល់ថ្ងៃនៅគ្រប់ខេត្តក្រុង និងមូលដ្ឋាន ហើយអ្វីដែលសំខាន់សូមបងប្អូនចេះថែរក្សាអនាម័យបរិស្ថានដោយខ្លួនឯង។ លោកស្រីថា បើមានលក្ខណៈសង្ស័យណាមួយខុសពីប្រក្រតីក្នុងសុខភាពសូមបងប្អូន ប្រញាប់អញ្ជើញទៅមន្ទីរពេទ្យ ឬមណ្ឌលសុខភាពដើម្បីពិនិត្យសុខភាព និងពិគ្រោះយោបល់ជាមួយលោកគ្រូពេទ្យ និងទទួលការពិគ្រោះយោបល់ពីក្រុមលោកគ្រូពេទ្យមកវិញ។ លោកស្រីបានបញ្ជាក់ថា ថ្ងៃនេះលោកស្រី និងក្រុមការងារមានសេចក្តីសោមនស្សរីករាយ ដែលបានជួបសំណេះសំណាល និងសួរសុខទុក្ខពីបញ្ហាសុខភាព និងការរស់នៅក្នុងក្រុមគ្រួសារ ហើយបាពាំនាំមកនូវសម្ភារមួយចំនួន ដើម្បីការពារជំងឺកូវីដ១៩ និងគ្រឿងឧបភោគបរិភោគមួយចំនួនផងដែរ៕

2020-06-17T21:01:00+07:00

freshnewsasia.com

https://m.freshnewsasia.com/index.php/en/localnews/162634-2020-06-17-07-01-21.html

fe15a2b0-41c1-4acb-872b-3afd9bb5cc71

BREAKING: ប្រធានាធិបតីហុងឌូរ៉ាសឆ្លងជំងឺ COVID-19 (Video inside)

ប្រធានាធិបតីហុងឌូរ៉ាសលោក ហ្ស័ន អូឡេនដូ ហឺណាន់ដែស ( Juan Orlando Hernandez) បានប្រកាសតាមកញ្ចក់ទូរទស្សន៍រដ្ឋដោយផ្ទាល់ នៅល្ងាចថ្ងៃអង្គារសប្តាហ៍នេះ (ពេលវេលានៅអាមេរិកកណ្តាល) ថា លោកបានឆ្លងជំងឺ COVID-19 ហើយ។ នេះបើតាមការចេញផ្សាយ ដោយទីភ្នាក់ងារព័ត៌មានចិនស៊ីនហួរ នារសៀលថ្ងៃសុក្រ ទី១៧ ខែមិថុនា ឆ្នាំ២០២០។ នៅក្នុងសេចក្តីថ្លែងការណ៍ដោយផ្ទាល់ទៅកាន់ប្រជាជាតិ ប្រធានាធិបតីហុងឌូរ៉ាសរូបនេះ ក៏បានបញ្ជាក់អំពីអការៈនៃជំងឺ COVID-19 របស់លោកផងដែរថា លោកមានរោគសញ្ញាស្រាកប៉ុណ្ណោះ និងកំពុងទទួលការព្យាបាលតាមក្បួនខ្នាតវេជ្ជសាស្ត្រ។ ជាធម្មតាអ្នកធ្លាប់ស្និទ្ធស្នាលជាមួយ ប្រធានាធិបតីវ័យ ៥១ឆ្នាំនេះទាំងអស់ ក្នុងរយៈពេល ១៤ថ្ងៃចុងក្រោយ នឹងតម្រូវឲ្យទៅធ្វើតេស្តរក COVID-19 រួចស្នាក់នៅដាច់ដោយឡែករយៈពេល ១៤ថ្ងៃ ដើម្បីតាមដានអការៈ។ គួរបញ្ជាក់ថា ប្រទេសហុងឌូរ៉ាសដែលមានប្រជាជនសរុបជិត ១០លាននាក់ ត្រូវបានចាត់ចូលទៅក្នុងតំបន់អាមេរិកភាគខាងជើង ឬកណ្តាល ។ គិតត្រឹមថ្ងៃអង្គារសប្តាហ៍នេះ ហុងឌូរ៉ាសមានករណីឆ្លង COVID-19 សរុប ៩,៦៥៦ករណី ក្នុងនោះស្លាប់ ៣៣០នាក់ និងជាសះស្បើយវិញ ១,០៧៥នាក់៕

2020-06-17T20:51:00+07:00

freshnewsasia.com

https://m.freshnewsasia.com/index.php/en/internationalnews/162627-2020-06-17-06-51-17.html

052774d1-d150-40a5-9e55-76cffc6e0aec

ពលរដ្ឋខ្មែរដែលមានលិខិតឆ្លងដែនបរទេស ត្រូវបានលើកលែងការធានារ៉ាប់រងសុខភាព និងការតម្កល់ប្រាក់៣០០០ដុល្លារ ក្នុងការធ្វើតេស្ត ការធ្វើចត្តាឡីស័ក និងពិនិត្យព្យាបាលជំងឺកូវីដ-១៩

ភ្នំពេញ៖ គណៈកម្មការអន្តរក្រសួងដើម្បីប្រយុទ្ធនឹងជំងឺកូវីដ-១៩ នៃព្រះរាជាណាចក្រកម្ពុជា បានប្រកាសលើកលែងការតម្រូវឱ្យមានការធានារ៉ាប់រងសុខភាព (Health Insurance) និងការតម្កល់ប្រាក់ចំនួន ៣០០០ដុល្លារ សម្រាប់សេវាផ្សេងៗក្នុងការធ្វើតេស្ត ការធ្វើចត្តាឡីស័ក និងពិនិត្យព្យាបាលជំងឺកូវីដ-១៩ ចំពោះអ្នកដំណើរជាពលរដ្ឋខ្មែរកាន់លិខិតឆ្លងដែនបរទេស ដែលមានទិដ្ឋាការពិសេស (Visa, K) ចូលមកកម្ពុជា។ សេចក្តីប្រកាសព័ត៌មាន របស់គណៈកម្មការអន្តរក្រសួងដើម្បីប្រយុទ្ធនឹងជំងឺកូវីដ-១៩ ស្តីពីវិធានការកែតម្រូវសម្រាប់សម្រួលដល់អ្នកដំណើរជាពលរដ្ឋខ្មែរ កាន់លិខិតឆ្លងដែនបរទេសចូលមកកម្ពុជា ការធ្វើចត្តាឡីស័កសម្រាប់មន្ត្រីការទូត និងមន្ត្រីអង្គការអន្តរជាតិ ដែលមានទិដ្ឋាការប្រភេទ A និង B នៅថ្ងៃទី១៧ខែមិថុនាឆ្នាំ២០២០។ សេចក្តីប្រកាស បានបញ្ជាក់ថា យោងតាមលិខិតលេខ ៤២១១ កបទ.សអ/ច្បក២ ចុះថ្ងៃទី១៥ខែមិថុនាឆ្នាំ២០២០ របស់ក្រសួងការបរទេសនិងសហប្រតិបត្តិការអន្តរជាតិ និងដោយមានការយល់ព្រមដ៏ខ្ពង់ខ្ពស់របស់សម្តេចអគ្គមហាសេនាបតីតេជោ ហ៊ុន សែន នាយករដ្ឋមន្ត្រីនៃព្រះរាជាណាចក្រកម្ពុជា ចុះថ្ងៃទី១៧ ខែមិថុនា ឆ្នាំ២០២០ សេចក្តីប្រកាសលេខ១០១ សខល ចុះថ្ងៃទី២០ ខែឧសភា ឆ្នាំ២០២០ របស់គណៈកម្មការអន្តរក្រសួងដើម្បីប្រយុទ្ធនឹងជំងឺកូវីដ១៩ អំពីការកែសម្រួលលើវិធានការការពារ ទប់ស្កាត់ និងការឆ្លើយតបការរីករាលដាលនៃជំងឺកូវីដ១៩ សម្រាប់អ្នកដំណើរទាំងអស់ ចូលមកកម្ពុជា រួមទាំងអ្នកការទូត ត្រូវបានកែសម្រួលដូចតទៅ ៖ ១)លើកលែងការតម្រូវឱ្យមានការធានារ៉ាប់រងសុខភាព (Health Insurance) និងការតម្កល់ប្រាក់ចំនួន ៣០០០ដុល្លារ សម្រាប់សេវាផ្សេងៗក្នុងការធ្វើតេស្ត ការធ្វើចត្តាឡីស័ក និងពិនិត្យព្យាបាលជំងឺកូវីដ-១៩ ចំពោះអ្នកដំណើរជាពលរដ្ឋខ្មែរកាន់លិខិតឆ្លងដែនបរទេស ដែលមានទិដ្ឋាការពិសេស (Visa, K) ចូលមកកម្ពុជា ប៉ុន្តែ តម្រូវឱ្យមានវិញ្ញាបនបត្របញ្ជាក់សុខភាព (Health Certificate for Cod-19 Free) ចេញដោយអាជ្ញាធរសុខាភិបាល ទទួលស្គាល់ដោយប្រទេសសាមី ដែលបញ្ជាក់ថា គ្មានវីរុសកូវីដ១៩ និងមានសុពលភាព៧២ម៉ោង ចាប់ពីពេលចេញដំណើរពីប្រទេសតាំងនៅ។ ២) ស្ថានបេសកកម្មបរទេស និងអង្គការអន្តរជាតិ នៅភ្នំពេញទាំងអស់ ដែលមានអ្នកការទូត និងមន្ត្រីអង្គការអន្តរជាតិ ចូលមកកម្ពុជា ត្រូវធានាអះអាងពីភាពអវិជ្ជមានជំងឺកូវីដ-១៩ របស់អ្នកការទូត និងមន្ត្រី អង្គការអន្តរជាតិទាំងនោះ និងការធានាធ្វើបានត្រឹមត្រូវនូវការដាក់ចត្តាឡីស័ក ក្នុងរយៈពេល១៤ថ្ងៃ ដោយខ្លួនឯង។ ៣)រាល់វិធានការផ្សេងទៀត ដែលមានចែងក្នុងសេចក្តីប្រកាសលេខ ១០១ សខល ចុះថ្ងៃទី២០ ខែឧសភា ឆ្នាំ២០២០ របស់គណៈកម្មការអន្តរក្រសួងដើម្បីប្រយុទ្ធនឹងជំងឺកូវីដ១៩ ស្ថិតនៅជាធរមានដដែល។ គណៈកម្មការអន្តរក្រសួងដើម្បីប្រយុទ្ធនឹងជំងឺកូវីដ-១៩ តាមរយៈក្រសួងសុខាភិបាល បានបន្តអំពាវនាវ ដល់ប្រជាពលរដ្ឋទាំងអស់ ត្រូវបន្តអនុវត្តវិធានការការពារខ្លួនជាចាំបាច់ ដើម្បីការពារការចម្លង វីរុសកូវីដ-១៩ ពីបុគ្គលម្នាក់ទៅបុគ្គលម្នាក់ និងកុំឱ្យមានរលកទីពីរនៃការចម្លងវីរុសកូវីដ-១៩៕

2020-06-17T19:32:49+07:00

cen.com.kh

https://cen.com.kh/archives/217335.html

81b578b3-42a7-4e4e-bc69-dcb1a9bedfcb

សម្តេចក្រឡាហោម ស ខេង៖ ៦ខែដើមឆ្នាំនេះ ទោះកម្ពុជាជួបកូវីដ១៩ ក៏ភាគីពាក់ព័ន្ធរួមគ្នាប្រយុទ្ធប្រឆាំងជំងឺនេះ ទទួលបានលទ្ធផលល្អប្រសើរ (Video inside)

សម្តេចក្រឡាហោម ស ខេង ឧបនាយករដ្ឋមន្ត្រី រដ្ឋមន្ត្រីក្រសួងមហាផ្ទៃ និងជាប្រធានគណៈកម្មាធិការជាតិសម្រាប់ការអភិវឌ្ឍតាមបែបប្រជាធិបតេយ្យនៅថ្នាក់ក្រោមជាតិ (គ.ជ.អ.ប) បានថ្លែងថា ក្នុងរយៈពេល៦ខែ ដើមឆ្នាំ២០២០នេះ ទោះបីកម្ពុជាជួបស្ថានភាពលំបាក នៃការរាតត្បាតរបស់ជំងឺកូវីដ១៩ក៏ដោយ ក៏ភាគីពាក់ព័ន្ធ រួមគ្នាអនុវត្តន៍កិច្ចការនានា ដើម្បីប្រយុទ្ធប្រឆាំងនឹងជំងឺនេះ ឲ្យទទួលបានលទ្ធផលល្អបំផុត។ សម្តេចក្រឡាហោម ស ខេង បានថ្លែងបែបនេះ នៅព្រឹកថ្ងៃទី១៧ ខែមិថុនា ឆ្នាំ២០២០ ក្នុងឱកាសសម្ដេចអញ្ជើញដឹកនាំកិច្ចប្រជុំលើកទី១៨ របស់ គ.ជ.អ.ប។ សម្តេចក្រឡាហោម ថ្លែងបញ្ជាក់យ៉ាងដូច្នេះថា៖ ។ បើតាមសម្តេចក្រឡាហោម ស ខេង, ការកោះប្រជុំលើកទី១៨ របស់ គ.ជ.អ.ប នេះ ក្នុងគោលបំណងពិនិត្យឡើងវិញនូវវឌ្ឍនភាព ជាពិសេសលើបញ្ហាប្រឈមនានា នៃកិច្ចដំណើរការកំណែទម្រង់វិមជ្ឈការ និងវិសហមជ្ឈការ ដែលតម្រូវឲ្យយើងទាំងអស់គ្នា ត្រូវបន្តដោះស្រាយជាមួយនឹងស្ថានភាព ដែលពិបាកនឹងព្យាករណ៍អំពីផលប៉ះពាល់ ជាអវិជ្ជមាននៃជំងឺកូវីដ១៩ ទៅលើសង្គម និងសេដ្ឋកិច្ចរបស់ប្រទេសយើង ក្នុងរយៈពេលប៉ុន្មានឆ្នាំខាងមុខនេះ។ *ទី១៖ ការពិនិត្យ និងអនុម័តលើសេចក្ដីព្រាងកំណត់ហេតុកិច្ចប្រជុំលើកទី១៨ របស់ គ.ជ.អ.ប *ទី២៖ ការពិនិត្យ ពិភាក្សាលើការរៀបចំឡើងវិញនូវអនុគណៈកម្មាធិការនានារបស់ គ.ជ.អ.ប *ទី៣៖ ការពិនិត្យ ពិភាក្សាលើវឌ្ឍនភាព និងបញ្ហាប្រឈមរដ្ឋបាលក្រុង ស្រុក ខណ្ឌក្នុងក្របខណ្ឌនៃរចនាសម្ព័ន្ធថ្មីរបស់ខ្លួន ដូចជា៖ សេចក្ដីរាយការណ៍សង្ខេបអំពីវឌ្ឍនភាព និងបញ្ហាប្រឈមនានា, ពិភាក្សាដើម្បីដោះស្រាយប្រឈមនានា ជាពិសេសបញ្ហាប្រឈមពាក់ព័ន្ធនឹងផ្ទេរថវិកាទៅឲ្យរដ្ឋបាលក្រុង ស្រុក ខណ្ឌ *ទី៤៖ បញ្ហាផ្សេងៗ។ សូមបញ្ជាក់ថា គិតត្រឹមថ្ងៃទី១៧ ខែមិថុនា ឆ្នាំ២០២០នេះ ក្រសួងសុខាភិបាល ប្រកាសថា កម្ពុជាមានអ្នកឆ្លងកូវីដ១៩ ចំនួន១២៨នាក់ ខណៈអ្នកព្យាបាលជាសះស្បើយ មានចំនួនរហូតទៅដល់ ១២៦នាក់ឯណោះ ហើយអ្នកជំងឺទាំងអស់ សុទ្ធតែជាករណីនាំចូលពីក្រៅប្រទេស៕

2020-06-17T19:07:00+07:00

freshnewsasia.com

https://m.freshnewsasia.com/index.php/en/localnews/162612-2020-06-17-05-07-55.html

26f236fa-0785-4c6a-900f-afaf1878a77f

អគ្គរដ្ឋអាជ្ញាអាមេរិកប្រចាំរដ្ឋ Illinois ឆ្លងជំងឺ COVID-19 (Video inside)

អគ្គរដ្ឋអាជ្ញាអាមេរិកប្រចាំនៅរដ្ឋ អ៉ីលីណយស៍ (Illinois) លោក ក្វាម រ៉ាអ៊ូល (Kwame Raoul) បានប្រកាសនៅថ្ងៃអង្គារសប្តាហ៍នេះ (ពេលវេលានៅអាមេរិក) ថា លោកបានទទួលការធ្វើតេស្ត និងចេញលទ្ធផលវិជ្ជមានចំពោះជំងឺ COVID-19 ហើយ។ នេះបើតាមការចេញផ្សាយដោយ ទីភ្នាក់ងារព័ត៌មានចិនស៊ីនហួរ នាព្រឹកថ្ងៃពុធ ទី១៧ ខែមិថុនា ឆ្នាំ២០២០។ លោក Raoul បានលើកឡើងថា លោកបានកើតមានមានអារម្មណ៍ មិនស្រួលក្នុងខ្លួនកាលពីចុងសប្តាហ៍មុន ទើបលោកបានទទួលការធ្វើតេស្តនៅថ្ងៃចន្ទ ហើយក៏ចេញលទ្ធផលវិជ្ជមានតែម្តង។ បច្ចុប្បន្នអគ្គរដ្ឋអាជ្ញារូបនេះ កំពុងតែស្ថិតនៅក្នុងដំណាក់កាលព្យាបាល ដោយលោកមានចេញអការៈជំងឺ COVID-19 ក្នុងកម្រិតដំបូងៗរួចទៅហើយ។ បច្ចុប្បន្នអ្នកដែលធ្លាប់បានធ្វើទំនាក់ទំនងជិតស្និទ្ធ ជាមួយលោក Raoul ទាំងអស់នារយៈពេល ១៤ថ្ងៃចុងក្រោយ ត្រូវបានណែនាំឲ្យទៅធ្វើតេស្តជាបន្ទាន់។ គួរបញ្ជាក់ថា គិតត្រឹមថ្ងៃអង្គារសប្តាហ៍នេះ រដ្ឋអ៉ីលីណយស៍មានករណីឆ្លងជំងឺ COVID-19 សរុប ១៣៣,៦៣៩ករណី ក្នុងនោះស្លាប់សរុប ៦,៣៩៨នាក់។ បើគិតជារួមនៅទូទាំងសហរដ្ឋអាមេរិកវិញ ករណីឆ្លងជំងឺ COVID-19 បានកើនឡើងដល់ ២,២០៨,៤០០ករណី ក្នុងនោះស្លាប់ ១១៩,១៣២នាក់ និងជាសះស្បើយឡើងវិញ ៩០៣,០៤១នាក់គិតត្រឹមពេលដូចគ្នា៕

2020-06-17T16:19:00+07:00

freshnewsasia.com

https://m.freshnewsasia.com/index.php/en/internationalnews/162592-2020-06-17-02-19-30.html

7f356662-9bfc-48b2-86c7-a546e485c771

TOP NEWS: ក្រសួងសុខាភិបាលប្រកាសថា អ្នកជំងឺកូវីដ១៩ម្នាក់ទៀត បានជាសះស្បើយ និងមិនមានករណីជំងឺកូវីដថ្មីទេ (Video inside)

ក្រសួងសុខាភិបាលបានចេញសចក្តីប្រកាសនៅថ្ងៃនេះ អ្នកជំងឺកូវីដ១៩ម្នាក់ទៀត បានជាសះស្បើយ និងមិនមានករណីជំងឺកូវីដថ្មីទេ ខណៈអ្នកជាសះស្បើយសរុបទាំងអស់កើនដល់១២៦នាក់ ចំណែកអ្នកជំងឺកូវីដ១៩ដែលកំពុងសម្រាកព្យាបាលនៅសល់ចំនួន២នាក់។ គិតត្រឹមម៉ោង៧ព្រឹក ថ្ងៃទី១៧ ខែមិថុនា ឆ្នាំ២០២០។ អ្នកជំងឺកូវីដ១៩ ដែលជាសះស្បើយនៅពេលនេះ គឺជាបុរសជនជាតិខ្មែរ អាយុ២៦ឆ្នាំ មានទីលំនៅឃុំកំពង់ត្រាច ស្រុកកំពង់ត្រាច ខេត្តកំពត ជាអ្នកដំណើរដែលបានវិលត្រឡប់មកពីប្រទេសហ្វីលីពីន បានព្យាបាលជាសះស្បើយដោយទទួលបានលទ្ធផលតេស្តអវិជ្ជមានវីរុសចំនួន២ដង និងត្រូវបានអនុញ្ញាតឲ្យចាកចេញពីមន្ទីរពេទ្យមិត្តភាពខ្មែរ-សូវៀត៕

2020-06-17T15:54:00+07:00

freshnewsasia.com

https://m.freshnewsasia.com/index.php/en/localnews/162591-2020-06-17-01-54-28.html

a5ebfb16-eb46-439c-abc4-1898a66e7296

ទីបំផុតក្រុមជំនាញអង់គ្លេសណែនាំថ្នាំមួយប្រភេទ ដែលអាចសង្គ្រោះជីវិតអ្នកជំងឺ COVID-19 នៅដំណាក់កាលចុងក្រោយ (Video inside)

ក្រុមជំនាញអង់គ្លេសបានប្រកាសនាដើមសប្តាហ៍នេះថា ថ្នាំដ៏ថោក និងទទួលបានការអនុញ្ញាតដ៏ទូលំទូលាយមួយប្រភេទ អាចសង្គ្រោះជីវិតអ្នកជំងឺ COVID-19 បាននៅក្នុងដំណាក់កាលចុងក្រោយ គឺនៅពេលអ្នកជំងឺកំពុងស្ថិតក្នុង ការបំពាក់ប្រព័ន្ធជំនួយការដកដង្ហើមទៅហើយនោះ។ នេះបើតាមការចេញផ្សាយ ដោយសារព័ត៌មាន BBC នាព្រឹកថ្ងៃពុធ ទី១៧ ខែមិថុនា ឆ្នាំ២០២០។ ថ្នាំដែលត្រូវបានពិសោធន៍ឃើញប្រសិទ្ធភាពខ្ពស់នេះមានឈ្មោះថា ឌិចហ្សាម៉េថាសុន (dexamethasone) ជាប្រភេទថ្នាំដែលអាចព្យាបាលជំងឺច្រើនមុខ ក្នុងនោះដូចជាការឈឺសន្លាក់, ជំងឺស្បែកមួយចំនួន, ជំងឺសួតរុំារ៉ៃ, ឈឺភ្នែក, រមួលក្រពើ និងរកសញ្ញានៃជំងឺរបេងមួយចំនួនថែមទៀត។ ក្រុមអ្នកជំនាញនៃចក្រភពអង់គ្លេសបានចាត់ទុកថា ការពិសោធន៍ថ្នាំ dexamethasone គឺជាជោគជ័យធំមួយសម្រាប់អង់គ្លេស ក្នុងការកាត់បន្ថយអត្រាស្លាប់ដោយសារជំងឺ COVID-19 នៅក្នុងប្រទេសដែលឈរនៅលំដាប់លេខ ៣ លើលោក ដែលមានអ្នកស្លាប់ច្រើនបំផុត ដោយសារតែវីរុសកូរ៉ូណាថ្មីនេះ។ សាស្ត្រាចារ្យ គ្រីស វីតធី (Chris Whitty) ប្រធានការិយាល័យវេជ្ជសាស្ត្រ នៃចក្រភពអង់គ្លេសបានលើកឡើងថា ថ្នាំ dexamethasone ពិតជាអាចសង្គ្រោះជីវិតជាច្រើន នៅទូទាំងសកលលោក។ បើតាមក្រុមជំនាញ ការប្រើប្រាស់ថ្នាំប្រភេទនេះអាចកាត់បន្ថយអត្រាស្លាប់ រហូតដល់ទី ១ភាគ៣ សម្រាប់អ្នកដែលកំពុងបំពាក់ប្រព័ន្ធជំនួយការដកដង្ហើម ហើយសម្រាប់អ្នកដែលបំពាក់អុកស៊ីសែនវិញ គឺអាចជួយបាន ១ភាគ៥។ គិតចាប់តាំងពីប្រើប្រាស់ថ្នាំប្រភេទនេះមក អ្នកជំងឺ COVID-19 សរុបជាង ៥,០០០នាក់នៅអង់គ្លេសបានរួចផុតពីក្តីស្លាប់។ បច្ចុប្បន្ន dexamethasone ក៏កំពុងស្ថិតក្នុងការធ្វើតេស្ត ទ្រង់ទ្រាយធំផងដែរថា វាអាចមានសមត្ថភាពទប់ទល់វីរុសកូរ៉ូណាដែរឬទេ៕

2020-06-17T15:52:00+07:00

freshnewsasia.com

https://m.freshnewsasia.com/index.php/en/internationalnews/162590-2020-06-17-01-52-50.html

2c24f88e-5dc1-415c-b59a-91f54b167550

ប្រហែសមិនបាន ! ជនជាតិវៀតណាមមួយក្រុម នាំគ្នាលួចឆ្លងដែនខុសច្បាប់ចូលមកកាប់ព្រៃឈើក្នុងទឹកដីខេត្តកោះកុង

ជនសង្ស័យចំនួន១០នាក់ ក្នុងនោះមានជនជាតិវៀតណាម៩នាក់ រួមទាំងជនជាតិខ្មែរម្នាក់ ដែលបានលួចឆ្លងដែនចូលមករុករានកាប់ឈើខុស ច្បាប់លើទឹកដីកម្ពុជា ត្រូវបានសមត្ថកិច្ចនគរបាលចម្រុះបានឃាត់ខ្លួន កាលពីថ្ងៃទី ១៤ ខែមិថុនា ឆ្នាំ២០២០ នៅចំណុចកោះស្មាច់ ឃុំកោះស្តេច ស្រុកគិរីសាគរ ខេត្តកោះកុង។ មន្រ្តីនគរបាលស្រុកគិរីសាគរបានឲ្យដឹងថា បន្ទាប់ពីទទួលបានសេចក្តីរាយការណ៍ពីប្រជាពលរដ្ឋមកថា មានជនជាតិវៀតណាម ចូលមករុករានកាប់ឈើខុសច្បាប់ នៅកោះស្មាច់ នោះអាជ្ញាធរមូលដ្ឋានបានបង្កើតក្រុមការងារចម្រុះ ដោយមានលោកឧត្តមសេនីយទោ ឯក សំអាត លោកមេឃុំកោះស្តេច និងកម្លាំងអធិការដ្ឋាននគរបាលស្រុកបានចេញប្រតិបត្តិការដោយមធ្យោបាយអូប័រដើម្បីបង្រ្កាបសកម្មភាពខុសច្បាប់ខាងលើឲ្យបានទាន់ពេលវេលា។ សមត្ថកិច្ចបញ្ជាក់ទៀតថា ជនសង្ស័យដែលត្រូវឃាត់ខ្លួនមានចំនួន១០នាក់ ដោយមានជនជាតិវៀតណាម៩នាក់ និងជនជាតិខ្មែរម្នាក់។ ចំណែកសម្ភារៈរឹបអូសបានរួមមានទូកកន្ទុយវែង ម៉ាស៊ីន២គ្រឿង រួមទាំងសម្ភារៈមួយចំនួនទៀតទុកជាភស្តុតាង។ ក្រោយធ្វើការឃាត់ខ្លួនសមត្ថកិច្ចបានបញ្ជូនជនសង្ស័យទាំង១០នាក់ មកអធិការដ្ឋាននគរបាលស្រុកដើម្បីសាកសួរនិង បញ្ជូនទៅសាលាដំបូងខេត្ត ដើម្បីចាត់ការតាមនិតិវិធីច្បាប់ ៕

2020-06-17T13:52:32+07:00

kbnnews.com

https://kbn.news/archives/167509

21b93ad8-10aa-4d6f-b4db-3ecce28af8ff

សម្ដេចក្រឡាហោម ស ខេង ៖ រយៈពេល៦ខែ ដើមឆ្នាំ២០២០ ភាគីពាក់ព័ន្ធ រួមគ្នាប្រយុទ្ធប្រឆាំងជំងឺ កូវីដ-១៩ នេះ ទទួលជោគជ័យ

ភ្នំពេញ៖ សម្ដេចក្រឡាហោម ស ខេង ឧបនាយករដ្ឋមន្ដ្រី រដ្ឋមន្ដ្រីក្រសួងមហាផ្ទៃ និងជាប្រធានគណៈកម្មាធការជាតិ សម្រាប់ការអភិវឌ្ឍតាមបែបប្រជាធិតេយ្យ នៅថ្នាក់ក្រោមជាតិ (គ.ជ.អ.ប) មានប្រសាសន៍ថា ក្នុងរយៈពេល៦ខែ ដើមឆ្នាំ២០២០នេះ ទោះបីកម្ពុជា ជួបស្ថានភាពការរីក រាលដាលនៃជំងឺ កូវីដ-១៩ ក៏ដោយ ក៏ភាគីពាក់ព័ន្ធ រួមគ្នាអនុវត្តកិច្ចការនានា ដើម្បីប្រយុទ្ធ ប្រឆាំងជំងឺ កូវីដ-១៩ ដោយទទួលបានជោគជ័យ ផងដែរ។ សម្ដេចក្រឡាហោម បានមានប្រសាសន៍បែបនេះ ក្នុងកិច្ចប្រជុំលើកទី១៨ របស់ គណៈកម្មាធិ ការជាតិ សម្រាប់ការអភិវឌ្ឍតាមបែបប្រជាធិតេយ្យ នៅថ្នាក់ក្រោមជាតិ គ.ជ.អ.ប នាព្រឹកថ្ងៃ ពុធ ខែមិថុនា ឆ្នាំ២០២០ នៅទីស្ដីការ ក្រសួងមហាផ្ទៃ។ សម្ដេចក្រឡាហោម ស ខេង មានប្រសាសន៍ថា “ក្នុងរយៈពេល៦ខែ ដើមឆ្នាំ២០២០នេះ ទោះបីស្ថិតក្នុងស្ថានភាព ដ៏លំបាកដោយសារការឆ្លង ការរីករាលដាលនៃជំងឺកូវីដ-១៩ ក៏ដោយ ក៏យើងបានរួមសហការគ្នារៀបចំ និងអនុវត្តកិច្ចការជាអាទិភាព នឹងចាំបាច់នានា ដែលធ្វើឲ្យយើងទទួលបានលទ្ធផល ប្រកបដោយជោគជ័យ ក្នុងការប្រយុទ្ធប្រឆាំងជំងឺ ដ៏កាចសាហាវនេះ ព្រមទាំងបានរក្សានិរន្តរភាព នៅការបំពេញការងារតាមវិស័យជំនាញរបស់ខ្លួន និងប្រកាន់ភ្ជាប់ការងារនានារបស់ខ្លួន”៕

2020-06-17T12:46:46+07:00

cen.com.kh

https://cen.com.kh/archives/217222.html

af5c19eb-da90-4cfc-9c8b-a897f86c61fb

ឆេះ២តូបរបស់អាជីវករខ្មែរ ក្នុងផ្សាររ៉ុងក្លឿ ខណៈថៃបិទច្រកទប់ស្កាត់ជំងឺកូវីដ១៩

ខេត្តបន្ទាយមានជ័យ ៖ អគ្គិភ័យបានលេបត្របាក់តូបលក់របស់អាជីវករខ្មែរ ក្នុងផ្សាររុងក្លឿចំនួន២តូប ទាំងស្រុង បើគិតជាទឹកប្រាក់សរុប១០ម៉ឺនដុល្លារឯណោះ ស្របពេលប្រទេសថៃបិទច្រកព្រំដែនកម្ពុជា-ថៃ ដើម្បីទប់ស្កាត់ជំងឺកូវីដ១៩ ។ មន្ត្រីនគរបាលច្រកទ្វារអន្តរជាតិប៉ោយប៉ែត បានប្រាប់ឲ្យដឹងនៅថ្ងៃទី១៦ មិថុនា នេះថា អគ្គិភ័យបានឆាបឆេះតូបអាជីវករខ្មែរ នៅផ្សាររ៉ុងក្លឿ ក្នុងប្រទេសថៃ បានកើតឡើងកាលពីថ្ងៃទី១៣ ខែមិថុនា ឆ្នាំ២០២០ ។ បើយោងតាមរបាយការណ៍ខាងភាគីថៃ បានអោយដឹងថា រថយន្តពន្លត់អគ្គិភ័យរបស់អាជ្ញាធរខេត្តស្រះកែវប្រទេសថៃ បានជួយអន្តរាគមន៍បាញ់ពន្លត់ មិនអោយរាលដាលដល់តូបដទៃ ។ ហើយចំពោះមូលហេតុដែលបណ្តាលឲ្យឆេះអស់២តូបនេះ គឺមកពីឆ្លងចរន្តអគ្គិសនី ទុស្សេខ្សែភ្លើងក្លាយជាអគ្គិភ័យឆាបឆេះតែម្តង ។ របាយការណ៍ដដែលពីភាគីថៃ អគ្គិភ័យខាងលើ បង្កឱ្យខូចខាតទ្រព្យសម្បត្តិរបស់អាជីករខ្មែររងគ្រោះ ទី១.ស្ត្រីឈ្មោះ ហេង ស្រីលីន អាយុ២៥ឆ្នាំ មុខរបបលក់ខោអាវ ដែលរស់នៅភូមិក្បាលស្ពាន២ សង្កាត់-ក្រុងប៉ោយប៉ែត ហើយតូបដែលឆេះមានទំហំ៤គុណ៤ម៉ែត្រ បណ្តាលឱ្យខូចខាតអស់ទាំងស្រុងដែលសរុបថវិកា២០.០០០ដុល្លារ និងទី២-ស្ត្រីឈ្មោះ អៀង ដាណែត អាយុ៣៨ឆ្នាំ មុខរបបលក់ដូរខោអាវ រស់នៅភូមិមិត្តភាព សង្កាត់-ក្រុងប៉ោយប៉ែត ហើយតូបឆេះមានទំហំ៤គុណ៤ម៉ែត្រ បណ្តាលឱ្យឆេះខូចខាតអស់ទាំងស្រុង សរុបថវិការ៨០.០០០ដុល្លារ ។ ប៉ុន្តែវាពុំបង្កឱ្យមានអ្នករងរបួស ឬបាត់បង់អាយុជីវិតនរណាម្នាក់ឡើយ ។ ជាការកត់សម្គាល់ អគ្គីភ័យដែលឆាបឆេះតូបអាជីវករខ្មែរ ដែលលក់នៅផ្សាររ៉ុងក្លឿ ប្រទេសថៃ ខាងលើនេះ គឺស្របពេលដែលភាគីថៃ បិទច្រកព្រំដែនកម្ពុជា-ថៃ ដើម្បីទប់ស្កាត់កូវីដ១៩ ហើយផ្សារក៏ត្រូវបានបិទ មិនឲ្យចូលលក់ដូរនោះដែរ ។ ហើយអគ្គិភ័យដែលបានឆាបឆេះតូបអាជីវករខ្មែរ នៅផ្សាររុងក្លឿទឹកដីថៃនេះ គឺធ្លាប់កើតមានច្រើនលើកច្រើនសារ រាប់ភ្លេចទៅហើយ ៕

2020-06-17T12:05:57+07:00

kbnnews.com

https://kbn.news/archives/167516

7938060d-f8b3-4878-93c6-40f155fc1ed3

គ្រូពេទ្យខ្មែរមិនអន់ឡើយ ! ថ្ងៃនេះ អ្នកជំងឺកូវីដ បានជាសះស្បើយម្នាក់ទៀតហើយ

រហូតដល់ម៉ោង ៩ព្រឹក ថ្ងៃទី ១៧ មិថុនា ២០២០ ក្រសួងសុខាភិបាល ពុំរកឃើញករណីជំងឺកូវីដ-១៩ថ្មីទេ ដូច្នេះចំនួនសរុបកូវីដ-១៩ ១២៨នាក់ដដែល ចំនួនជាសះស្បើយសរុបចំនួន១២៦នាក់ ចំនួនសម្រាកនៅពេទ្យសល់២នាក់ និងស្លាប់គ្មាន ។ សូមបញ្ជាក់ថា ជំងឺកូវីដ-១៩ នៅតែបន្តគម្រាមកំហែងមនុស្សជាប់ជានិច្ច សូមបងប្អូនបន្តប្រយ័ត្នជាប់ជានិច្ច ដោយអនុវត្តអនាម័យ នៅឃ្លាតឆ្ងាយពីគ្នា មិនចេញក្រៅផ្ទះ បើមិនចាំបាច់ ព្រោះប្រទេសជិតខាងយើង និងពិភពលោកកំពុងបន្តរាតត្បាតជំងឺកូវីដ១៩ ដ៏ខ្លាំងក្លានៅឡើយ ។ យើងត្រូវបន្តអនុវត្តគម្លាតសង្គមបន្តទៀត ដូចជាពន្យារការរៀបអាពាហ៍ពិពាហ៍ ពិធីជប់លៀង ការចាក់ធុងបាសរាំ ។ ល។ យលើងងត្រូវបន្តគម្លាតបុគ្គលបន្តទៀត ដូចជាអង្គុយគម្លាតពីគ្នា ឈររងចាំគម្លាតពីគ្នា ឈរជជែកគ្នាគម្លាតពីគ្នា ។ ល។ យើងត្រូវបន្តពាក់ម៉ាស់នៅពេលចាំបាច់ និងឧស្សាហ៍លាងដៃជាមួយសាប៊ូ អាល់កុល ឬជែល ៕ អត្ថបទដោយ៖ សុភាព

2020-06-17T10:41:20+07:00

kbnnews.com

https://kbn.news/archives/167478

4187dab3-f60b-4d6d-b8ef-27cc645453e4

នៅថ្ងៃនេះ អ្នកជំងឺកូវីដ១៩ម្នាក់ទៀត បានជាសះស្បើយ និងមិនមានករណីជំងឺកូវីដថ្មីទេ

ភ្នំពេញ៖ ក្រសួងសុខាភិបាល បានប្រកាសថា កម្ពុជាបានព្យាបាល អ្នកជំងឺកូវីដ-១៩ ម្នាក់ទៀតឲ្យជាសះស្បើយ និងមិនមានករណីឆ្លងថ្មីទេ នៅថ្ងៃទី១៦ ខែមិថុនា។ គិតត្រឹមថ្ងៃទី១៧ ខែមិថុនានេះ មានអ្នកឆ្លងកូវីដ-១៩សរុប១២៨នាក់ ក្នុងនោះជាសះស្បើយ១២៦នាក់ និងកំពុងសម្រាកព្យាបាល២នាក់ និងមិនមានករណីស្លាប់ទេ។ អ្នកជំងឺកូវីដ១៩ ដែលជាសះស្បើយនៅពេលនេះ គឺជាបុរសជនជាតិខ្មែរ អាយុ២៦ឆ្នាំ មានទីលំនៅឃុំកំពង់ត្រាច ស្រុកកំពង់ត្រាច ខេត្តកំពត ជាអ្នកដំណើរដែលបានវិលត្រឡប់មកពីប្រទេសហ្វីលីពីន បានព្យាបាលជាសះស្បើយ ដោយទទួលបានលទ្ធផលតេស្តអវិជ្ជមានវីរុសចំនួន២ដង និងត្រូវបានអនុញ្ញាតឲ្យចាកចេញពីមន្ទីរពេទ្យមិត្តភាពខ្មែរ-សូវៀត៕

2020-06-17T09:55:11+07:00

cen.com.kh

https://cen.com.kh/archives/217136.html

d7b7cbb2-2f76-40a6-acc4-0be915e25e55

ចក្រភពអង់គ្លេសប្រកាសជោគជ័យដ៏សំខាន់មួយនៃការព្យាបាលជំងឺកូវីដ១៩

ក្រុមអ្នកវិទ្យាសាស្រ្តចក្រភពអង់គ្លេសបានប្រកាសពីជោគជ័យដ៏សំខាន់មួយនៃការព្យាបាលមេរោគកូរ៉ូណាដោយនិយាយថា ប្រភេទថ្នាំ Steroid មានតម្លៃថោក ដែលមានរួចហើយ និងមានគ្រប់គ្រាន់ អាចរារាំងការស្លាប់ពីជំងឺកូវីដ១៩។ ក្រុមអ្នកវិទ្យាសាស្រ្តមកពីសាកលវិទ្យាល័យ Oxford នៃចក្រភពអង់គ្លេសនិយាយថា ក្នុងការសាកល្បងថ្នាំ Dexamethasone បានកាត់បន្ថយអត្រាការស្លាប់ចំនួន៣៥ភាគរយសម្រាប់អ្នកជំងឺដែលប្រើប្រដាប់ជួយដកដង្ហើម និងចំនួន២០ភាគរយសម្រាប់អ្នកជំងឺមិនសូវធ្ងន់ដែលត្រូវការខ្យល់អុកស៊ីសែន។ លោក Peter Horby ជាអ្នកដឹកនាំការស្រាវជ្រាវនោះ បានប្រាប់សន្និសីទកាសែតថា «អ្វីដែលយើង បានឃើញគឺការចាប់អារម្មណ៍ដ៏ពិតប្រកដមួយ»។ នាយករដ្ឋមន្រ្តីអង់គ្លេសលោក Boris Johnson ដែលឈរនៅក្បែលោក បានសរសើរការសាកល្បងនោះថាជាការបំបែកភាពទាល់ច្រកដ៏ធំបំផុតមួយនៅក្នុងការព្យាបាលជំងឺកូវីដ១៩។ លោក Horby បាននិយាយថា «ខ្ញុំមានមោទនភាពចំពោះក្រុមអ្នកវិទ្យាសាស្រ្តចក្រភពអង់គ្លេស ដែលមានការទំនុកបម្រុងថវិកាពីរដ្ឋាភិបាលអង់គ្លេស ដែលបានដឹកនាំការសាកល្បងឱសថនេះមុនគេនៅទីកន្លែងក្នុងពិភពលោកដើម្បីស្វែងរកការព្យាបាលមេរោគកូរ៉ូណាបង្ហាញពីការកាត់បន្ថយនៃការស្លាប់»។ លោកនាយករដ្ឋមន្រ្តី Johnson បាននិយាយបន្ថែមទៀតថា «យើងត្រូវចាត់វិធានការធ្វើឲ្យប្រាកដថា យើងមានការផ្គត់ផ្គង់គ្រប់គ្រាន់ ទោះបីក្នុងពេលផ្ទុះឡើងខ្លាំងលើកទី២ក៏ដោយ»។ លោក Chris Whitty ប្រធានការិយាល័យសុខាភិបាលអង់គ្លេស និយាយថា វាជាការសាកល្បងដ៏សំខាន់បំផុតសម្រាប់ការព្យាបាលជំងឺកូវីដ១៩រហូតមកទល់ពេលនេះ។ អ្នកវិទ្យាសាស្រ្តទូទាំងពិភពលោកបានកំពុងព្យាយាមស្វែងរកការព្យាបាលជំងឺកូវីដ១៩ ដែលបានធ្វើឲ្យមនុស្សជាង៨លាននាក់ធ្លាក់ខ្លួនឈឺនិងបានសម្លាប់មនុស្សជាង៤សែន៣ម៉ឺននាក់៕

2020-06-17T07:00:00+07:00

khmer.voanews.com

https://khmer.voanews.com/a/british-announce-major-breakthrough-in-covid-19-treatment/5466184.html

c08ca4de-8d30-44b1-98ff-b895647da683

ចិនដាក់ការរឹតត្បិតមេរោគកូរ៉ូណា ដើម្បីត្រួតត្រាការផ្ទុះឡើងថ្មី

ក្រុងប៉េកាំងបានដាក់ការរឹតត្បិតមេរោគកូរ៉ូណាថ្មីនៅថ្ងៃពុធនេះ ដើម្បីព្យាយាមត្រួតត្រាការផ្ទុះឡើងថ្មី ខណៈដែលប្រទេសប្រេស៊ីលបានរាយការណ៍ពីចំនួនកើនឡើងនូវករណីថ្មី ហើយចំនួនមនុស្សស្លាប់នៅក្នុងសហរដ្ឋអាមេរិកមានលើសចំនួនស្លាប់ដែលអាមេរិកមានក្នុងសង្គ្រាមលោកលើកទី១។ ក្នុងចំណោមវិធានការដែលត្រូវបានអនុវត្តក្នុងទីក្រុងប៉េកាំងគឺ លុបចោលជើងហោះហើរក្នុងស្រុករាប់សិប តម្រូវអនុវត្តគម្លាតពីគ្នាកាន់តែតឹងតែងឡើង និងពិនិត្យសីតុណ្ហភាពក្នុងខ្លួននិងចុះឈ្មោះមនុស្សដែលចូលក្នុងតំបន់ដែលមនុស្សរស់នៅ។ មានការឆ្លងយ៉ាងហោចណាស់ក៏១៣៧ករណីដែរក្នុងក្រុងប៉េកាំងចាប់តាំងពីចុងសប្តាហ៍មុនមកជាប់ទាក់ទិននឹងមជ្ឈមណ្ឌលលក់ម្ហូបអាហារបោះដុំ។ មន្រ្តីសុខាភិបាលប្រស៊ីលបានរាយការណ៍កាលពីថ្ងៃអង្គារថា មានចំនួន៣ម៉ឺន៤ពាន់៩រយ១៨ករណីថ្មីក្នុងរយៈពេល២៤ម៉ោង។ ប្រេស៊ីលឥឡូវនេះ មានចំនួនសរុបទាំងអស់ជាង៩សែនករណី ដោយស្ថិតនៅពីក្រោយសហរដ្ឋអាមេរិក។ លោក Jair Bolsonaro ប្រធានាធិបតីនៃប្រទេសប្រេស៊ីល បានច្រានចោលការអនុវត្តវិធានការតឹងរ៉ឹង ខណៈដែលជំរុញឲ្យបើកពាណិជ្ជកម្មឡើងវិញ។ លោក Walter Braga Netto នាយខុទ្ទកាល័យរបស់លោក បាននិយាយកាលពីថ្ងៃអង្គារថា «មានវិបត្តិ យើងមានសមានចិត្តជាមួយក្រុមគ្រួសារដែលបានបាត់បង់អ្នកជាទីស្រឡាញ់»។ លោក Carissa Etienne នាយករបស់អង្គការសុខភាព Pan American បាននិយាយនៅសន្និសីទកាសែតកាលពីថ្ងៃអង្គារថា «ប្រេស៊ីលមាន២៣ភាគរយនៃករណីឆ្លងទាំងអស់និង២១ភាគរយនៃចំនួនមនុស្សស្លាប់ទាំងអស់ក្នុងតំបន់ ហើយយើងមិនបានឃើញជំងឺឆ្លងនេះធ្លាក់ចុះទេ។ ករណីមេរោគកូរ៉ូណាស្ទើរគ្រប់ប្រទេសទាំងអស់ក្នុងតំបន់អាមេរិកឡាទីន និងករណីតិចតួចក្នុងតំបន់ការ៉ាអ៊ីប កំពុងកើនឡើង»។ សាកលវិទ្យាល័យ Johns Hopkins របស់សហរដ្ឋអាមេរិក ប្រាប់ឲ្យដឹងថា សហរដ្ឋអាមេរិកមានជាង ២លាន១សែនករណីនិងមនុស្សស្លាប់ប្រហែល១សែន១ម៉ឺន៧ពាន់នាក់។

2020-06-17T07:00:00+07:00

khmer.voanews.com

https://khmer.voanews.com/a/china-imposes-new-coronavirus-restrictions-to-control-new-outbreak-/5466169.html

09cc24ce-aaa9-4bef-8c46-0501f268eb45

ក្រុងប៉េកាំងពង្រីកតំបន់ដាក់មនុស្សឲ្យនៅដាច់ពីគ្នាពេលមានករណីមេរោគកូរ៉ូណាថ្មី

អាជ្ញាធរក្នុងក្រុងប៉េកាំងបានដាក់វិធានការឲ្យនៅដាច់ពីគេយ៉ាងតិចណាស់ក្នុងសង្កាត់ចំនួន២១ដែរ ដើម្បីរារាំងការបន្តរាលដាលនៃមេរោគកូរ៉ូណាដែលឥឡូវនេះ បានធ្វើឲ្យមនុស្ស១០៦នាក់ធ្លាក់ខ្លួនឈឺនៅក្នុងរដ្ឋធានីនៃប្រទេសចិន។ ករណីទាំងអស់បានកើនឡើងកាលពីថ្ងៃចន្ទ បន្ទាប់ពីការឆ្លងថ្មីដែលបានបញ្ជាក់ជាផ្លូវការមានចំនួន២៧ករណី។ ការផ្ទុះឡើងនៅក្នុងទីក្រុងប៉េកាំង ដែលត្រូវបានរាយការណ៍លើកទី១កាលពីថ្ងៃព្រហស្បតិ៍មុន មានជាប់ទាក់ទិននៅផ្សារលក់គ្រឿងសមុទ្រ Xinfadi ក្នុងសង្កាត់ភាគនិរតីនៃរដ្ឋធានីប៉េកាំង។ ពួកអ្នកស្រុកប្រហែល៩ម៉ឺននាក់ ដែលកំពុងរស់នៅក្នុងសង្កាត់ដែលបិទជិត បានត្រូវគេបញ្ជាឲ្យស្ថិតនៅក្នុងផ្ទះ ហើយធ្វើតេស្តរកមេរោគកូរ៉ូណាជាប្រចាំ។ ពួកអាជ្ញាធរក្រុងប៉េកាំងក៏បានហាមឃាត់ពួកអ្នកស្រុកនៅក្នុងសង្កាត់ដែលមានគ្រោះថ្នាក់ខ្លាំងកុំឲ្យចាកចេញពីទីក្រុង ហើយបានដាក់ការហាមឃាត់ស្រដៀងគ្នានេះដែរលើសេវាកម្មរថយន្តតាក់ស៊ី។ ថ្វីបើមានការខំប្រឹងប្រែងរបស់ពួកអាជ្ញាធរក្រុងប៉េកាំងក៏ដោយ ករណីជំងឺកូវីដ១៩មួយចំនួនបានត្រូវគេរាយការណ៍នៅខាងក្រៅរដ្ឋធានី។ មនុស្សយ៉ាងហោចណាស់ក៏ម្នាក់ដែរបានធ្វើតេស្តមានមេរោគវិជ្ជមាននៅក្នុងខេត្ត Sichuan បន្ទាប់ពីធ្វើដំណើរតាមយន្តហោះចេញពីទីក្រុងប៉េកាំង ខណៈដែលខេត្ត Hebei នៅក្បែរនោះ បានរាយការណ៍ថា មាន៤ករណីថ្មី ហើយ៣ករណីនៃករណីទាំង៤នោះ ត្រូវបានគេជឿថា មានជាប់ទាក់ទិននឹងការផ្ទុះនៅរដ្ឋធានីប៉េកាំង។ ទីក្រុងជាច្រើនទៀតតម្រូវឲ្យពួកអ្នកធ្វើដំណើរមកពីទីក្រុងប៉េកាំងអនុវត្តការនៅដាច់ដោយឡែកដ៏តឹងរ៉ឹងក្នុងអំឡុងពេលទៅដល់ដើម្បីរារាំងការផ្ទុះឡើងវិញដែលបានចាប់ផ្តើមនៅក្នុងទីក្រុងវូហានភាគកណ្តាលកាលពីចុងឆ្នាំទៅ ដែលបានបណ្តាលឲ្យមានការរាតត្បាតដែលបានឆ្លងមនុស្សជាង៨លាននាក់រួមមាន៤សែន៣ម៉ឺន៦ពាន់៩រយ១នាក់ស្លាប់នៅទូទាំងពិភពលោក។ ក្នុងខណៈនេះដែរ ប្រទេសនូវែលសេឡង់បានរាយការណ៍ពីករណីជំងឺកូវីដ១៩ថ្មីលើកទីមួយ ទើបតែប៉ុន្មានថ្ងៃបន្ទាប់ពីបានប្រកាសខ្លួនឯងថា គ្មានមេរោគនោះទៀតទេ៕

2020-06-17T07:00:00+07:00

khmer.voanews.com

https://khmer.voanews.com/a/beijing-expands-quarantine-zones-as-new-coronavirus-cases-mount-/5465929.html

6116904d-a493-482a-8646-07e5c937dc93

មន្ត្រីជាន់ខ្ពស់ក្រសួងសុខាភិបាល៖ ករណីពលរដ្ឋខ្មែរមកពីម៉ាឡេស៊ី បើរកពុំឃើញផ្ទុកជំងឺកូវីដ១៩ ក្រសួងនឹងបញ្ជូនពួកគេទៅស្រុកកំណើត ដើម្បីធ្វើចត្តាឡីស័ក១៤ថ្ងៃ តាមវិធានសុខាភិបាល (Video inside)

លោកស្រី យក់ សម្បតិ្ត រដ្ឋលេខាធិការ ក្រសួងសុខាភិបាល បានបញ្ជាក់ប្រាប់អង្គភាពព័ត៌មាន Fresh News នៅយប់ថ្ងៃទី១៦ ខែមិថុនា ឆ្នាំ២០២០នេះថា ប្រជាពលរដ្ឋខ្មែរ ដែលទើបត្រឡប់មកពីប្រទេសម៉ាឡេស៊ីវិញនៅថ្ងៃយប់នេះ ចំនួន២០៤នាក់ ត្រូវបាននាំយកទៅមណ្ឌលចាត្តាឡីស័កជម្ពូនវ័ន្ត ហើយក្នុងករណីរកពុំឃើញមានវិជ្ជមានផ្ទុកជំងឺកូវីដ១៩ទេ ក្រោយធ្វើតេស្តរួច ក្រសួងនឹងបញ្ជូនពួកគាត់ទៅតាមខេត្តរៀងៗខ្លួន ដើម្បីធ្វើចត្តាឡីស័ករយៈពេល១៤ថ្ងៃ តាមវិធានសុខាភិបាល។ បើតាមលោកស្រី យក់ សម្បត្តិ រាល់អ្នកដំណើរមកដល់ទាំងអស់ អ្នកត្រូវឆ្លងកាត់ម៉ាស៊ីនស្កេនតាមដាន សីតុណ្ហភាពក្នុងខ្លួន ដើម្បីស្វែងរកវីរុសកូវីដ១៩។ លោកស្រីរដ្ឋលេខាធិការ បានបន្តថា «ប្រសិនបើអ្នកកំពុងត្រលប់មកពីតំបន់ណាមួយដែលមានមេរោគកូរ៉ូណា ឬក្នុងករណីអ្នកណាក្តៅខ្លួន ក្អក ពិបាកដកដង្ហើមក្នុងរយៈពេល១៤ថ្ងៃ បន្ទាប់ពីការធ្វើដំណើរត្រលប់មកវិញ ត្រូវរាយការណ៍ជាបន្ទាន់ទៅកាន់គ្រូពេទ្យ ឬ ទូរស័ព្ទទៅលេខ១១៥»។ ការធ្វើមាតុភូមិនិវត្តន៍របស់ប្រជាពលរដ្ឋខ្មែរទាំងនេះ បានធ្វើឡើងបន្ទាប់ពីលោក ចឺយ វិចិត្ត ឯកអគ្គរាជទូតកម្ពុជាប្រចាំប្រទេសម៉ាឡេស៉ី បានជួបពិភាក្សាតាមរយៈ Teleconference ជាមួយលោក Eldeen Husaini ឯកអគ្គរដ្ឋទូតម៉ាឡេស៉ីប្រចាំកម្ពុជា និងតំណាងក្រុមហ៊ុនអាកាសចរណ៍ម៉ាឡេស៉ី កាលពីថ្ងៃទី១៥ ខែមិថុនា ឆ្នាំ២០២០ ដើម្បីរៀបចំជើងហោះហើរជូនពួកគាត់។ ជើងយន្តហោះពាណិជ្ជកម្មនេះ មានអ្នកដំណើរចំនួន ២១១នាក់ ក្នុងនោះប្រជាពលរដ្ឋខ្មែរមានចំនួន២០៤ និងជនបរទេសចំនួន៧នាក់។ ដោយឡែក នៅថ្ងៃដដែលនេះ ជើងយន្តហោះនេះក៏នឹងដឹកយកប្រជាពលរដ្ឋម៉ាឡេស៉ីចំនួនជាង១៦០នាក់ ត្រឡប់មកកាន់ប្រទេសម៉ាឡេស៉ីវិញផងដែរ។ នេះបើតាមការអះអាងរបស់ក្រសួងការបរទេសកម្ពុជា និងស្ថានទូតម៉ាឡេស៊ីប្រចាំនៅកម្ពុជា៕

2020-06-17T04:36:00+07:00

freshnewsasia.com

https://m.freshnewsasia.com/index.php/en/localnews/162573-2020-06-16-14-36-16.html

79fee26a-2246-4e90-a102-064b7289733b

ពលរដ្ឋខ្មែរនៅក្រៅប្រទេសជាង២ម៉ឺននាក់ ទទួលបានការឧបត្ថម្ភសម្ភារៈការពារជំងឺកូវីដ១៩ ពីរាជរដ្ឋាភិបាល (Video inside)

ក្រសួងការបរទេស និងសហប្រតិបត្តិការអន្តរជាតិ តាមរយៈស្ថានតំណាងកម្ពុជានៅក្រៅបរទេស តែងតែផ្តោតការយកចិត្តទុកដាក់ក្នុងការសម្របសម្រួល ផ្តល់កិច្ចគាំពារ និងជួយឧបត្ថម្ភដល់ពលរដ្ឋខ្មែរនៅបរទេស ជាពិសេសនៅក្នុងកាលៈទេសៈនៃការរីករាលដាលនៃជំងឺកូវីដ-១៩។ នេះបើតាមសេចក្តីប្រកាសរបស់ក្រសួងការបរទេស ដែលបណ្តាញព័ត៌មាន Fresh News ទទួលបាន។ ក្រសួងបានអះអាងថា ចាប់តាំងពីមានការផ្ទុះរាលដាលនៃជំងឺកូវីដ-១៩មក គិតត្រឹមចុងខែឧសភា ឆ្នាំ២០២០ ស្ថានទូតកម្ពុជាបានផ្តល់ការឧបត្ថម្ភម៉ាស អាល់កុល គ្រឿងឧបភោគបរិភោគ និងថវិកា ដោយផ្ទាល់ និងតាមរយៈការសហការជាមួយសប្បុរសជននានា ជូនដល់ពលរដ្ឋខ្មែរ ជាពិសេស ពលករ-ពលការិនី និងនិស្សិតខ្មែរនៅបរទេស ចំនួនប្រមាណជាង២០.០០០នាក់ ដែលរួមមាន នៅក្នុងប្រទេសថៃ (ប្រមាណជាង៥.០០០ នាក់) សាធារណរដ្ឋកូរ៉េ (ប្រមាណជាង៥.០០០នាក់) ប្រទេសម៉ាឡេស៊ី (ចំនួន២.១៤៥គ្រួសារ) ប្រទេសជប៉ុន (ចំនួន១.២៨៩នាក់) អេហ្ស៊ីប(ចំនួន១១០នាក់) សិង្ហបុរី (ចំនួន៥៤នាក់) ប្រទេសវៀតណាម(ចំនួន៥១នាក់) និងនៅប្រទេសដទៃទៀតផងដែរ។ នៅក្នុងស្មារតីប្រហាក់ប្រហែលគ្នានេះ ពេញមួយខែឧសភាកន្លងទៅ ស្ថានទូតបានបន្តធ្វើអន្តរាគមន៍ជួយសង្គ្រោះ និងរៀបចំមាតុភូមិនិវត្តន៍ពលរដ្ឋខ្មែរ ដែលរងគ្រោះដោយសារការជួញដូរ មនុស្ស និងការរំលោភបំពានផ្សេងៗផ្នែកការងារនៅបរទេស បានចំនួន៣៩២នាក់ មកពីប្រទេសថៃ វៀតណាម និងចិន។ រហូតមកដល់ពេលនេះ កម្ពុជាបានរកឃើញករណីវិជ្ជមានជំងឺកូវីដ១៩ ចំនួន១២៨ករណី ក្នុងនោះមាន១២៥នាក់ ត្រូវបានព្យាបាលឱ្យជាសះស្បើយទាំងស្រុង ខណៈ៣នាក់ទៀត កំពុងសម្រាកព្យាបាលនៅមន្ទីរពេទ្យ។ ក្នុងចំណោមអ្នកជំងឺ៣នាក់ ដែលកំពុងសម្រាកព្យាបាលនោះ មានជនជាតិខ្មែរ១នាក់ ដែលទើបវិលត្រឡប់ពីប្រទេសហ្វីលីពីន និងជនជាតិខ្មែរ២នាក់ ដែលត្រឡប់មកពីប្រទេសឥណ្ឌូនេស៊ីនេះតែម្តង៕

2020-06-16T22:50:00+07:00

freshnewsasia.com

https://m.freshnewsasia.com/index.php/en/localnews/162535-2020-06-16-08-50-28.html

0568f867-aa39-4a48-bc6d-e046f07c69cb

អគ្គនាយកដ្ឋានអន្តោប្រវេសន៍ ជួយសម្រួលពលរដ្ឋឥណ្ឌា ចំនួន ១៣០នាក់ ដែលបានជាប់នៅប្រទេសកម្ពុជា ដោយសារជំងឺកូវីដ-១៩ ដើម្បីឲ្យបានត្រឡប់ទៅប្រទេសឥណ្ឌាវិញ ដែលគ្រោងនឹងបញ្ជូនយន្តហោះពិសេស

ភ្នំពេញ៖ នាយឧត្តមសេនីយ៍ គៀត ច័ន្ទថារិទ្ធ បានថ្លែងថា អគ្គនាយកដ្ឋានអន្តោប្រវេសន៍ ជួយសម្រួលឲ្យប្រជាពលរដ្ឋឥណ្ឌា ចំនួន ១៣០នាក់ ដែលបានជាប់នៅប្រទេសកម្ពុជា ដោយសារជំងឺកូវីដ-១៩ ដើម្បីឲ្យបានត្រឡប់ទៅប្រទេសឥណ្ឌាវិញ ដែលគ្រោងនឹងបញ្ជូនយន្តហោះពិសេស។ នៅរសៀលថ្ងៃទី១៦ ខែមិថុនា ឆ្នាំ២០២០ ឯកឧត្តម នាយឧត្តមសេនីយ៍ គៀត ច័ន្ទថារិទ្ធ អគ្គនាយកអន្តោប្រវេសន៍ បានអនុញ្ញាតឲ្យលោក A.S. Bhatti លេខាទី២ ទទួលបន្ទុកកិច្ចការកុងស៊ុល និងលោក B. Subba Rao ទទួលបន្ទុកកិច្ចការនយោបាយ ប្រចាំស្ថានទូតឥណ្ឌា ចូលជួបសម្តែងការគួរសម និងពិភាក្សាការងារ។ បន្ទាប់ពីបានណែនាំខ្លួនរួចមក លោកតំណាងស្ថានទូតឥណ្ឌាបានការស្នើសុំការសម្របសម្រួល ពីអគ្គនាយកដ្ឋានអន្តោប្រវេសន៍ ដើម្បីជួយឲ្យប្រជាពលរដ្ឋឥណ្ឌា ចំនួន ១៣០នាក់ ដែលបានជាប់នៅប្រទេសកម្ពុជា ដោយសារជំងឺកូវីដ-១៩ ដើម្បីឲ្យបានត្រឡប់ទៅប្រទេសឥណ្ឌាវិញ ដែលគ្រោងនឹងបញ្ជូនយន្តហោះពិសេស មកដឹកដោយផ្ទាល់នាពេលឆាប់ៗខាងមុខនេះ ហើយលោកតំណាងស្ថានទូត ក៏បានជម្រាបជូនដែរថា ខាងស្ថានទូត បានដាក់សំណើជូនទៅក្រសួងមហាផ្ទៃរួចហើយ។ ជាកិច្ចឆ្លើយតប ឯកឧត្តម នាយឧត្តមសេនីយ៍ អគ្គនាយកអន្តោប្រវេសន៍ បានឯកភាពជាគោលការណ៍ ដើម្បីធ្វើការសម្របសម្រួល លើសំណើសុំខាងលើ ពេលទទួលបានការអនុញ្ញាត ពីថ្នាក់ដឹកនាំក្រសួងមហាផ្ទៃ។ ឆ្លៀតក្នុងឱកាសនោះដែរ ភាគីឥណ្ឌាបានត្រៀមខ្លួន ក្នុងការផ្ដល់ជូននៅវគ្គបណ្ដុះបណ្ដាល ជូនមន្ត្រីនគរបាលអន្តោប្រវេសន៍កម្ពុជា បើសិនជាមានតម្រូវការ។ ក្នុងនោះដែរឯកឧត្តម នាយឧត្តមសេនីយ៍ អគ្គនាយក បានស្នើសុំខាងភាគីឥណ្ឌា ជួយបើកវគ្គបណ្ដុះបណ្ដាល លើផ្នែកព័ត៌មានវិទ្យា ជូនដល់មន្ត្រីនគរបាលអន្តោប្រវេសន៍កម្ពុជា ផងដែរ៕

2020-06-16T19:12:26+07:00

cen.com.kh

https://cen.com.kh/archives/217064.html

2ebfbc7f-4cf7-413a-a5ed-dfd3cb64bc30

ពលរដ្ឋ៦១១គ្រួសារ ក្នុងស្រុកសំរោងទង ខេត្តកំពង់ស្ពឺ ទទួលបានប័ណ្ណសមធម៌គ្រួសារក្រីក្រតាមការស្នើសុំ ក្នុងកំឡុងពេលនៃការរីករាលដាលជំងឺកូវីដ១៩

លោក វ៉ី សំណាង អភិបាលខេត្តកំពង់ស្ពឺ នារសៀលថ្ងៃទី១៥ ខែមិថុនា ឆ្នាំ២០២០ បានអញ្ជើញចែកប័ណ្ណសមធម៌គ្រួសារក្រីក្រតាមការស្នើសុំ ក្នុងកំឡុងពេលនៃការរីករាលដាល ជំងឺកូវីដ១៩ ក្នុងឃុំទាំង១៥ ក្នុងស្រុកសំរោងទង ខេត្តកំពង់ស្ពឺ ដែលមានប្រជាពលរដ្ឋប្រភេទក្រ១ ក្រ២ ចំនួនសរុប៦១១គ្រួសារ ស្មើនឹង១.៨៥% នៃគ្រួសារសរុបក្នុងស្រុកសំរោងទង។ លោក វ៉ី សំណាង បានថ្លែងថា ការចែកជូនប័ណ្ណក្រីក្រទាំងពីរប្រភេទនេះ សំដៅលើកកម្ពស់ផ្នែកជីវភាពរស់ក្នុងមូលដ្ឋាន ដែលងាយរងគ្រោះ និងខ្វះខាតក្នុងកំឡុង ពេលមាន ជំងឺកូវីដ-១៩ ខណៈមានការប៉ះពាល់សេដ្ឋកិច្ចជាសកលទូទាំងពិភពលោក។ លោកអភិបាលខេត្ត ក៏បានជំរុញឲ្យបងប្អូនប្រជាពលរដ្ឋនាំគ្នាដាំដំណាំរួមផ្សំក្នុងគ្រួសារ ដើម្បីរួមចំណែកកាត់បន្ថយការចំណាយប្រចាំថ្ងៃ និងរួមចំណែកយ៉ាងសំខាន់ ចំពោះសេដ្ឋកិច្ចជាតិ បន្ថែមជាងនេះកសិករត្រូវបង្កបង្កើនផលឲ្យបានទៀងទាត់ ក្នុងពេលមានបញ្ហាខ្វះខាតផ្នែកបច្ចេកទេស និងទឹកពលរដ្ឋឆាប់រាយការណ៍ ទៅកាន់ អាជ្ញាធរ ឲ្យបានលឿនបំផុត ដើម្បីអាជ្ញាធរឲ្យមន្ត្រីជំនាញចុះពិនិត្យជូនជាបន្ទាន់៕

2020-06-16T18:36:00+07:00

freshnewsasia.com

https://m.freshnewsasia.com/index.php/en/localnews/162492-2020-06-16-04-36-24.html

4923dddd-1836-4dc9-94a5-607d33d6dd4e

ទើបប្រកាសជោគជ័យលើ COVID-19 មិនបានយូរប៉ុន្មានផង នូវែលសេឡង់រកឃើញអ្នកផ្ទុកជំងឺនេះពីរនាក់ថ្មីទៀត!

នូវែលសេឡង់នៅថ្ងៃអង្គារនេះ បានប្រកាសពីការរកឃើញវីរុសកូរ៉ូណា (COVID-19) លើមនុស្សពីរនាក់ដែលទើបតែធ្វើដំណើរត្រឡប់មកពីចក្រភពអង់គ្លេសវិញ ជាការបិទបញ្ចប់ការមិនមានករណីឆ្លងថ្មីៗ នារយៈពេល ២៤ថ្ងៃជាប់ៗគ្នាមកនេះ។ នេះបើតាមការចេញផ្សាយដោយសារព័ត៌មាន CNA នៅព្រឹកថ្ងៃអង្គារ ទី១៦ ខែមិថុនា ឆ្នាំ២០២០។ រដ្ឋាភិបាលនូវែលសេឡង់ បានដកចេញវិធានការរឹតត្បិតសង្គម និងសេដ្ឋកិច្ច លើកលែងតែការត្រួតពិនិត្យព្រំដែនកាលពីសប្ដាហ៍មុន បន្ទាប់ពីប្រកាសថាខ្លួនមិនមានករណីឆ្លងថ្មី ឬករណីសកម្មនៃ COVID-19 ទៀតឡើយ។ តែទោះជាយ៉ាងនេះក្ដី លោកស្រីនាយករដ្ឋមន្ត្រី ចេស៊ីនដា អាដឺន (Jacinda Ardern) ក៏បានព្រមានទុកជាមុនដែរថា ករណីឆ្លងអាចនឹងផ្ទុះឡើងជាថ្មី នៅពេលដែលប្រជាជននូវែលសេឡង់ មួយចំនួនត្រឡប់មកពីបរទេសវិញ។ គួរបញ្ជាក់ថា ព័ត៌មានលម្អិតពីករណីឆ្លងថ្មីទាំង ០២ខាងលើ នឹងត្រូវបានបញ្ជាក់នៅក្នុងសន្និសីទសារព័ត៌មាន នៅរសៀស ឬល្ងាចថ្ងៃអង្គារនេះ ហើយបើបូកបញ្ចូលតួលេខឆ្លងថ្មីខាងលើ វានឹងធ្វើឱ្យករណីឆ្លង COVID-19 សរុបនៅក្នុងប្រទេសនូវេលសេឡង់កើនដល់ ១,៥០៦ករណី ក្នុងនោះស្លាប់ ២២នាក់ និងជាសះស្បើយឡើងវិញ ១,៤៨២នាក់៕

2020-06-16T18:24:00+07:00

freshnewsasia.com

https://m.freshnewsasia.com/index.php/en/internationalnews/162491-2020-06-16-04-24-50.html

5233f67b-498f-4854-a8cf-6b70284800ee

ឯកអគ្គរាជទូតជប៉ុន អបអរសាទររាជរដ្ឋាភិបាលកម្ពុជា ក្នុងការគ្រប់គ្រងការរីករាលដាលនៃជំងឺកូវីដ១៩ ប្រកបដោយប្រសិទ្ធភាព

លោក MIKAMI Masahiro ឯកអគ្គរាជទូតវិសាមញ្ញ និងពេញសមត្ថភាពជប៉ុនប្រចាំនៅកម្ពុជា បានសំដែងការអបអរសារទរចំពោះ រាជរដ្ឋាភិបាលកម្ពុជា ក្នុងការគ្រប់គ្រងការរីករាលដាល នៃជំងឺកូវីដ១៩នៅកម្ពុជា ប្រកបដោយប្រសិទ្ធភាព។ ការលើកឡើងបែបនេះ របស់ឯកអគ្គរាជជប៉ុនរូបនេះ ធ្វើឡើងក្នុងឱកាសរូបលោកត្រូវបាន លោក ជា ចាន់តូ ទេសាភិបាលធនាគារជាតិនៃកម្ពុជា អនុញ្ញាតឱ្យចូលជួបសម្តែងការគួរសម នៅធនាគារជាតិនៃកម្ពុជា។ ក្នុងឱកាសជួបសំណេះសំណាលនេះ លោក ជា ចាន់តូ បានជម្រាបជូនពី ស្ថានភាពសេដ្ឋកិច្ចកម្ពុជា ដែលទទួលរងផលប៉ះពាល់ពី ការរីករាលដាលការឆ្លងជំងឺកូវីដ១៩ និងពីវិធានការដែលរាជរដ្ឋាភិបាល និងធនាគារជាតិនៃកម្ពុជា បានដាក់ចេញ ដើម្បីកាត់បន្ថយផលប៉ះពាល់មកលើវិស័យនានា និងប្រជាជនដែលងាយរងគ្រោះ។ ឯកអគ្គរាជទូតជប៉ុនបានសំដែង ការអបអរសាទររាជរដ្ឋាភិបាលកម្ពុជា ដែលបានគ្រប់គ្រង ការរីករាលដាលការឆ្លងជំងឺកូវីដ១៩នៅកម្ពុជា ប្រកបដោយប្រសិទ្ធភាព។ លោកបានបង្ហាញពី ការបន្តគាំទ្ររបស់រាជរដ្ឋាភិបាលជប៉ុន ចំពោះរាជរដ្ឋាភិបាលកម្ពុជា ក្នុងការទប់ស្កាត់ការរីករាលដាលនៃជំងឺ ការបន្តផ្តល់ជំនួយ ក៏ដូចជាការបង្កើនការវិនិយោគ របស់ជប៉ុនដែលក្នុងនោះរួមមាន៖ ការវិនិយោគនៅក្នុងវិស័យធនាគារ តាមរយៈវត្តមាន របស់ធនាគារជប៉ុន និងការរួមចំណែកជាភាគទុនិក ក្នុងគ្រឹះស្ថានធនាគារ និងហិរញ្ញវត្ថុមួយចំនួននៅកម្ពុជា។ លោកឯកអគ្គរាជទូតជប៉ុន ក៏បានពាំនាំនូវការពេញចិត្ត របស់វិនិយោគិនជប៉ុន ចំពោះវិធានការរបស់រាជរដ្ឋាភិបាលកម្ពុជា និងធនាគារជាតិនៃកម្ពុជា ដែលបានអនុវត្តកន្លងមក សំដៅរក្សាជំនឿទុកចិត្តដល់វិនិយោគិន និងអនុគ្រោះដល់អាជីវកម្មដែលរងផលប៉ះពាល់។ លោក ជា ចាន់តូ ក៏បានជម្រាបជូនបន្ថែមពី ប្រវត្តិរូបិយវត្ថុកម្ពុជា និងកិច្ចសហប្រតិបត្តិការ រវាងជប៉ុន-កម្ពុជា ដែលមានតាំងពីយូរលង់ណាស់មកហើយ និងបានថ្លែងអំណរគុណចំពោះរាជរដ្ឋាភិបាល និងប្រជាជនជប៉ុនដែលបានរួមចំណែក អភិវឌ្ឍសេដ្ឋកិច្ច ហេដ្ឋារចនាសម្ព័ន្ធ និងធនធានមនុស្សនៅកម្ពុជា។ លោកបានបន្ថែមថា ដោយឡែកបន្ថែមលើការអភិវឌ្ឍធនធានមនុស្ស នៅធនាគារជាតិនៃកម្ពុជា តាមរយៈអាហារូបករណ៍ជារៀងរាល់ឆ្នាំ ភ្នាក់ងារសហប្រតិបត្តិការអន្តរជាតិជប៉ុន (JICA) ក៏បានជួយសិក្សាពីការលើកកម្ពស់ ការប្រើប្រាស់ប្រាក់រៀលនៅកម្ពុជា តាំងពីឆ្នាំ២០១៣ មកផងដែរ៕

2020-06-16T18:10:00+07:00

freshnewsasia.com

https://m.freshnewsasia.com/index.php/en/localnews/162490-2020-06-16-04-10-45.html

2f1689bd-0465-4850-9495-32c683eb0a4d

និយតករសហរដ្ឋអាមេរិកឈប់ឱ្យប្រើឱសថព្យាបាលជំងឺគ្រុនចាញ់សម្រាប់ព្យាបាលជំងឺកូវីដ១៩

រដ្ឋបាលម្ហូបអាហារ និងឱសថរបស់សហរដ្ឋអាមេរិក កាលពីថ្ងៃចន្ទម្សិលមិញបានដកការអនុញ្ញាតឱ្យប្រើក្នុងគ្រាអាសន្ននូវថ្នាំគ្រុនចាញ់ដែលលោកប្រធានាធិបតីដូណាល់ ត្រាំ បានសរសើរថា ព្យាបាលប្រកបដោយជោគជ័យនូវជំងឺកូវីដ១៩។ រដ្ឋបាលម្ហូបអាហារ និងឱសថសហរដ្ឋអាមេរិកបាននិយាយថា មានភស្តុតាងកាន់តែកើនឡើងថា ថ្នាំអ៊ីដ្រូស៊ីក្លូរ៉ូគីនរួមជាមួយឱសថព្យាបាលជំងឺគ្រុនចាញ់ផ្សេងទៀត មិនទំនងមានប្រសិទ្ធភាពនៅក្នុងការព្យាបាលមេរោគកូរ៉ូណា ហើយអាចបណ្តាលឱ្យមានផលប៉ះពាល់រហូតដល់ស្លាប់។ ការសិក្សាកាលពីពេលថ្មីៗនេះជាច្រើនបានប្រាប់ឱ្យដឹងថា ឱសថនោះមិនមាន ប្រសិទ្ធភាពនៅក្នុងការប្រយុទ្ធប្រឆាំងនឹងជំងឺកូវីដ១៩ទេ ហើយអាចបណ្តាលឱ្យមានផលវិបាក រួមមានបញ្ហាចង្វាក់បេះដូង សម្ពាធឈាមទាប ហើយថែមទាំងស្លាប់ទៀតផង។ ការសម្រេចរបស់រដ្ឋបាលម្ហូបអាហារ និងឱសថរបស់សហរដ្ឋអាមេរិកមានន័យថា ការផ្គត់ផ្គង់ឱសថរបស់រដ្ឋាភិបាលសហព័ន្ធនឹងលែងចែកចាយទៅឱ្យពួកមន្រ្តីសុខាភិបាលរដ្ឋ និងមូលដ្ឋានដើម្បីប្រើប្រឆាំងនឹងមេរោគកូរ៉ូណាទៀតហើយ។ ពួកវេជ្ជបណ្ឌិតអាចនៅប្រើថ្នាំអ៊ីដ្រូស៊ីក្លូរ៉ូគីនដើម្បីព្យាបាលបញ្ហាសុខភាពផ្សេងទៀត រួមមានជំងឺគ្រុនចាញ់ រោគសើរស្បែក និងជំងឺសន្លាក់ដៃជើង។ លោកវេជ្ជបណ្ឌិត Thomas Files ប្រធានសង្គមជំងឺឆ្លង និយាយថា លោកគាំទ្រចំណាត់ការរបស់រដ្ឋបាលម្ហូបអាហារ និងឱសថកាលពីថ្ងៃចន្ទម្សិលមិញ។ ការផ្ទុះឡើងនូវមេរោគកូរ៉ូណាកាលពីដំបូង លោកប្រធានាធិបតីត្រាំ បាននិយាយថា លោកជឿថា ថ្នាំអ៊ីដ្រូស៊ីក្លូរ៉ូគីនរួមជាមួយឱសថ Antibiotic Aithromycin មានឱកាសពិតប្រាកដក្នុងការប្រយុទ្ធប្រឆាំងជំងឺកូវីដ១៩ជាជំងឺបណ្តាលមកពីមេរោគកូរ៉ូណា។ក្រោយមក លោកប្រធានាធិបតី បាននិយាយថា លោកបានលេបថ្នាំនោះដោយខ្លួនឯង ហើយមានសុខភាពល្អ៕

2020-06-16T07:00:00+07:00

khmer.voanews.com

https://khmer.voanews.com/a/us-regulators-revoke-emergency-use-of-malaria-drug-for-covid-19-/5464852.html

fa57f2eb-cdce-400d-b1ca-0874af3a26d5

លោក Trump ថា «បើយើងឈប់ធ្វើតេស្ត យើងនឹងឃើញមានករណីឆ្លងជំងឺកូវីដ១៩ តិចតួច»

ប្រធានាធិបតី និងអនុប្រធានាធិបតីសហរដ្ឋអាមេរិកមានបំណងចង់ធានាដល់សាធារណជនថា ការឆ្លងរាតត្បាតនៃជំងឺកូវីដ១៩ បានផុតដំណាក់កាលកំពូលរបស់វាហើយនៅក្នុងសហរដ្ឋអាមេរិក ទោះបីជាមានការរំឭកព្រមានជាបន្តពីសំណាក់មន្ត្រីសុខាភិបាលជាច្រើនក៏ដោយ។ ប្រធានាធិបតីសហរដ្ឋអាមេរិកលោក Doanld Trump បានប្រាប់អ្នកកាសែតកាលពីរសៀលថ្ងៃចន្ទម្សិលមិញថា៖ «យើងកំពុងស្ថិតក្នុងដំណាក់កាលដែលមានការឆ្លងទាប»។ ការកើនឡើងនូវករណីឆ្លង និងស្លាប់ថ្មីដោយសារជំងឺកូវីដ១៩ ជាទូទៅនៅក្នុងសហរដ្ឋអាមេរិកបានធ្លាក់ចុះ ប៉ុន្តែកន្លែងឆ្លងខ្លាំងថ្មីមួយចំនួនបានលេចឡើង។ កាលពីថ្ងៃចន្ទម្សិលមិញ វិទ្យាស្ថានវាស់វែងនិងវាយតម្លៃសុខាភិបាលនៃសាកលវិទ្យាល័យ Washington បានទស្សន៍ទាយថា ចំនួនករណីស្លាប់ដោយសារជំងឺកូវីដ១៩ នៅក្នុងសហរដ្ឋអាមេរិក គិតត្រឹមថ្ងៃទី១ ខែតុលាខាងមុខ នឹងកើនដល់ ២០១,១២៩ នាក់។ គិតត្រឹមថ្ងៃចន្ទម្សិលមិញ ជំងឺកូវីដ១៩ បានសម្លាប់មនុស្សអស់ជាង ១១៦,០០០ នាក់ នៅក្នុងសហរដ្ឋអាមេរិក ហើយអ្នកឆ្លងមានចំនួន ២ លាន ១ សែននាក់។ នេះបើយោងតាមទិន្នន័យរបស់សាកលវិទ្យាល័យ Johns Hopkins។ លោក Trump បញ្ជាក់ដូច្នេះថា៖ «ប្រសិនបើយើងឈប់ធ្វើតេស្តនៅពេលឥឡូវនេះ យើងនឹងឃើញមានករណីឆ្លងជំងឺនេះតិចតួចបំផុត»៕

2020-06-16T07:00:00+07:00

khmer.voanews.com

https://khmer.voanews.com/a/trump-if-we-stop-testing-we-d-have-fewer-cases-/5464818.html

d39206bf-f0f6-46f1-908c-5f2a571a79b9

ក្រោយរួចផុតជីវិតពី COVID-19 បុរសចំណាស់ម្នាក់នៅអាមេរិកចង់គាំងបេះដូង ពេលឃើញវិក័យបត្រថ្លៃព្យាបាលជំងឺ (Video inside)

បន្ទាប់ពីចំណាយពេលប៉ុន្មានខែ ដើម្បីសម្រាកព្យាបាលជំងឺ COVID-19 នៅឯមន្ទីរពេទ្យទំនើបឈ្មោះថា Swedish Medical Cente ក្នុងទីក្រុង Issaquah ក្បែរទីក្រុង Seattle លោក Michael Flor អាយុ៧០ឆ្នាំ បានគិតទុកជាមុនថា វាច្បាស់ជានឹងមានតម្លៃថ្លៃពុំខាន ប៉ុន្តែនៅពេលទទួលវិក័យបត្រជាក់ស្តែង គឺលោកនឹកស្មានមិនដល់ឡើយ។ នេះបើតាមការចេញផ្សាយដោយវែបសាយទស្សនាវដ្តី Time នៅថ្ងៃចន្ទ ទី១៥ ខែមិថុនា ឆ្នាំ២០២០។ លោក Michael Flor បានចំណាយពេល៦២ថ្ងៃ ស្ថិតក្នុងបន្ទប់សង្រ្គោះបន្ទាន់ ដោយកំឡុងពេលនោះ ស្ថានភាពរបស់លោកបានឈានដល់ កម្រិតធ្ងន់ធ្ងរជាទីបំផុត រហូតដល់ថ្នាក់គ្រួសារលោកបានហៅទូរស័ព្ទពីចម្ងាយ ដើម្បីនិយាយពាក្យលាជាចុងក្រោយថែមទៀតផងដែរ ប៉ុន្តែ នៅទីបំផុតស្ថានភាពលោកក៏ស្រាប់តែបានប្រសើរឡើងវិញ ហើយអាចចាកចេញពីមន្ទីរពេទ្យបានកាលពីកំឡុងដើមខែឧសភាកន្លងទៅ។ លោក Flor បាននិយាយថា ទោះដឹងមុនថាថ្លៃស្នាក់នៅព្យាបាលនៅទីនោះវាថ្លៃក៏ដោយ នៅពេលលោកបានឃើញតួលេខក្នុងវិក័យបត្រថ្លៃ ព្យាបាល គឺវាធ្វើឲ្យលោកចង់គាំងបេះដូងដដែល។ ថ្លៃព្យាបាលស្នាក់នៅរយៈពេលជាង២ខែរបស់លោក គឺអស់១.១លានដុល្លារ ដោយគ្រាន់ តែការស្នាក់នៅបន្ទប់សង្រ្គោះបន្ទាន់តែឯងប៉ុណ្ណោះ គឺត្រូវបង់ថ្លៃ៩,៧០០ដុល្លារក្នុងមួយថ្ងៃ។ យ៉ាងណាមិញ លោក Flor បានបញ្ជាក់ថា តម្លៃសរុបអាចនឹងលើសពីនេះទៅទៀត ព្រោះវាហាក់រាប់បញ្ចូលការចំណាយមិនទាន់អស់នោះ ទេ។ បើតាមលោក Flor ទោះជាបែបនេះក្តី លោកទំនងជាមិនចាំបាច់ត្រូវចំណាយច្រើនប៉ុន្មាននោះឡើយ សម្រាប់ថ្លៃព្យាបាលនេះ ព្រោះ លោកមានការធានារ៉ាប់រងសុខភាព៕

2020-06-16T04:41:00+07:00

freshnewsasia.com

https://m.freshnewsasia.com/index.php/en/internationalnews/162459-2020-06-15-14-41-24.html